
Mulţumiri 


Într-o zi cu vânt năprasnic, când mă aflam cu familia la cursele 
de cai de la Lingfield Park în 2015, fiul nostru Owain a propus să 
susţinem un murg irlandez scopit care nu era pe lista favoritilor, pe 
numele sáu Putin. Venise cu ideea asta, am aflat apoi, doar pentru 
că voia să mă audă strigând „Haide, Putin!" pe ultima porţiune. 
Elegantul animal şi-a dezamăgit susţinătorii în acea zi, clasându-se 
abia al cincilea din nouă participanţi. 

Mult mai cunoscutul Putin urmează încă să intre într-o cursă 
electorală fără a avea garanţia obişnuită a victoriei, iar el şi 
administraţia sa se află în centrul cărţii de faţă. Am ajuns să mă 
ocup de acest proiect după ce am fost martor în procesul Berezovski 
vs Abramovici din 2011-2012 şi în ancheta publică referitoare la 
asasinarea lui Litvinenko din 2015-2016. Toţi cei care au participat 
la aceste evenimente au putut să constate cât de încâlcită şi de 
profundă este legătura dintre factorii externi şi cei interni în politica 
rusească. Şi, de asemenea, au devenit mai conştienţi atât de 
pericolele şi oportunităţile vieţii publice ruseşti, cât şi de echilibrul 
dintre versatilitatea şi conservatorismul său. 


Am beneficiat de sfaturi din partea unora dintre cei care au avut 
influenţă asupra treburilor Rusiei la cel mai înalt nivel. Le sunt 
deosebit de îndatorat lui Catherine Ashton, Toomas Hendrik Ilves, 
Henry Kissinger, Roderic Lyne, Micheal McFaul, Vadim Prohorov, 
Jean Arthur-Régibeau şi Radek Sikorski, cărora le mulţumesc pentru 
că mi-au împărtăşit experienţa lor în politică, diplomaţie şi drept. 

Colegii de la Hoover Institution, Stanford şi St Antony's College, 
Oxford, au examinat cu atenţie secţiuni din această carte: 
recunoştinţa mea se îndreaptă spre Roy Allison, Michael Bernstam, 
Paul Chaisty, Charles Hill si Amir Weiner pentru acest ajutor si 
pentru numeroasele noastre conversatii fructuoase. Le datorez de 
asemenea multumiri lui Luke Harding si Roderic Lyne pentru lectura 
anumitor capitole. La Stanford am avut un schimb de idei foarte util 
despre Rusia contemporană cu John Dunlop, Paul Gregory si David 
Holloway. Pentru o carte de acest tip, era esential sá am lecturi cát 
mai extinse si apreciez sfaturile oferite de Timothy Garton Ash, Joerg 
Baberowski, Peter Duncan, Chris Gerry, Robin Milner-Gulland, Philip 
Hanson, Dan Healey, Thomas Henriksen, Beka Kobakhidze, Svetlana 
McMillin, Andrew Monaghan, Keith Sidwell, Maciej Siekierski, Steve 
Tsang si Alexandra Zernova. 

Sotia mea, Adele Biagi, si prietenii Bobo Lo si Liz Teague au citit 
întregul manuscris. La Editura Picador, Georgina Morley a făcut 
acelaşi lucru. Toti mi-au făcut numeroase si foarte convingătoare 
sugestii şi şi-au exprimat unele rezerve în ce priveşte analiza mea: 
sper ca versiunea finală să le fi solutionat în mod adecvat. 

Merită să subliniez o problemă tehnică. În centrul capitolelor 
acestei cărţi se află Putin, chiar dacă el nu este nici pe departe unica 
sursă a tendinţelor din politica internă şi externă a Rusiei. 
Discursurile şi interviurile lui alcătuiesc o sursă primară importantă. 
Disponibile în mare parte în mediul online, ele ne permit să luăm 


cunoştinţă în mod direct de ideile şi acţiunile sale - sau cel puţin de 
ce ar vrea el ca alţii să creadă despre ele. Dar pagina de internet a 
preşedinţiei nu oferă întotdeauna traduceri de încredere, aşa că am 
folosit de regulă propriile mele versiuni. 

Abundenta declaraţiilor sale publice nu reuşeşte însă să acopere 
faptul că Kremlinul lui Putin este mai secretos decât a fost vreodată 
cel al lui Eltin. Din nefericire, unele relatări recente contin pure 
speculaţii prezentate drept certitudini şi este important să 
recunoaştem că există multe necunoscute în afacerile curente ale 
Rusiei despre care avem cunoştinţă şi probabil un număr şi mai 
mare de necunoscute despre care nu ştim nimic - iar analizele 
occidentalilor şi orice politică derivată din ele trebuie să pornească 
de la ceea ce poate fi dovedit ca autentic. Rusia este prea 
importantă pentru ca politica sa să fie exagerată, simplificată peste 
măsură sau transformată în fantezie. 

O bună parte din munca de documentare pentru această carte 
am desfăşurat-o la arhivele şi biblioteca de la Hoover Institution. 
Momentele de surpriză şi cele de plăcere s-au succedat pe tot 
parcursul examinării numeroaselor materiale preţioase despre Rusia 
contemporană, de la pápusa-gigant Putin (vezi ilustratia 14) si 
jurnalul intern al FSB S/ujba bezopasnosti până la mormanele de 
pamflete ale opoziţiei. Sederea mea la Hoover a fost facilitată de 
sprijinul primit de la Sarah Scaife Foundation, faţă de care îmi 
exprim cele mai calde mulţumiri. Le sunt recunoscător directorului 
Hoover Institution Tom Gilligan şi directorului bibliotecii şi arhivelor 
Eric Wakin pentru ajutorul lor indispensabil. fi mulţumesc de 
asemenea agentului meu literar David Godwin pentru ajutorul său 
mărinimos. 


Viaţa mea şi a lui Adele au devenit mai bogate odată cu venirea 
pe lume a nepoților noştri. Dedic această carte soţiei mele si 
nepoților, fără să uit, desigur, de părinţii lor. 


Robert Service 
aprilie 2019 


Introducere 

În martie 2012, Vladimir Vladimirovici Putin a câştigat 
alegerile prezidenţiale din Rusia. Avea să fie cel de-al 
treilea mandat pentru funcţia supremă în stat şi a doua 
sa venire la vârful puterii şi era hotărât să împingă 
politica rusească, externă şi internă, înapoi în cadrul pe 
care-l avusese în 2008, când legea constituţională l-a 
împiedicat să candideze imediat pentru preşedinţie - o 
problemă pe care a  rezolvat-o cedând funcţia 
protejatului său Dmitri Medvedev, cu condiţia ca el însuşi 
să devină prim-ministru. 

Cei patru ani de mandat prezidenţial al lui Medvedev 
reprezentaseră însă o perioadă frustrantă pentru Putin, 
care fusese nevoit să stea deoparte în vreme ce 
Medvedev ajusta unele dintre politicile sale favorite. 
Când a revenit la preşedinţie, Putin a readus politica 
externă rusească pe o poziţie de confruntare cu America. 
În Rusia, a promovat traditionalismul social şi a întărit 


instituţiile politice şi de securitate. Putin şi echipa sa 
erau conservatori declaraţi si nationalisti militanti care 
urmăreau să extindă influenţa rusească dincolo de 
graniţele ţării. Nu tolerau niciun fel de contestare a 
puterii şi prestigiului Rusiei din partea celorlalte state din 
fosta URSS. Încercările Americii de a-şi extinde influenţa 
aveau să se lovească de împotrivirea Rusiei. Forţele 
armate ruseşti aveau să se folosească de capacitatea lor 
reînnoită pentru a impune voinţa Moscovei şi o campanie 
de propagandă avea să înceapă să cucerească inimi şi 
minţi pentru cauza Rusiei pretutindeni în lume. Putin 
pornise pe această cale în primele două mandate. Odată 
revenit la preşedinţie, şi-a propus să încheie călătoria. 

În 2000, când moştenise iniţial puterea de la Boris 
Elțîn, Putin a redus arena libertăţii democratice şi civice. 
A relaxat controlul asupra serviciilor de securitate. A 
permis un cult oficial al superiorității sale. Până în 2004 a 
cultivat ideea unui parteneriat cu America, însă s-a opus 
intervenţiei armate americane continue în Afganistan şi 
în Orientul Mijlociu si de asemenea revoluțiilor 
antiautoritariste din Ucraina şi din alte părţi. Putin a 
întărit controlul statului asupra societăţii şi economiei şi 
a lansat o provocare la adresa politicii internaţionale. În 
timpul mandatului lui Medvedev, a luat hotărârea ca 
odată reinstalat în funcţia supremă să reînvie propriul 


său tip de politică. Victoriile în alegeri din 2012 si 2018 i- 
au oferit din plin posibilitatea de a face acest lucru. În 
2024, când mandatul său va ajunge la final, Putin va 
avea 71 de ani. Nimeni nu ştie dacă până atunci el se va 
fi decis să modifice constituţia ţării în aşa fel încât să 
poată candida pentru al cincilea mandat. 

Politica internă şi externă a Rusiei evocă un amestec 
de teamă, respect şi admiraţie în întreaga lume. Există 
un tir neîntrerupt al comentariilor ostile la adresa lui 
Putin şi a administraţiei sale, care fac trimitere la o serie 
lungă de asasinate, infracţiuni cibernetice, pretenţii 
cvasi-imperiale şi agresiuni militare:. Comentatorii pro- 
Kremlin sunt puţini (chiar dacă Donald Trump este unul 
dintre ei), dar au existat câteva încercări de a avansa 
argumente anti-anti-Kremlin, care de regulă prezintă 
Rusia drept victimă şi uită să menţioneze faptul că Rusia 
însăşi face victime:. De cele mai multe ori, cele două 
părţi nu tratează cu seriozitate argumentele adversarilor. 
Una dintre tabere este convinsă că din Rusia nu poate să 
vină nimic bun şi că orice îmbunătăţire a situaţiei actuale 
este de neconceput; cealaltă subliniază răul nejustificat 
făcut Rusiei de străini, fără a lua în calcul şi răul pe care 
Rusia şi-l face singură - sau cel puţin pe cel făcut de 
Kremlin. 


Dacă ne propunem să depăşim polemicile, este foarte 
important să examinăm modul în care ruşii simt şi 
gândesc despre ţara lor şi despre lume în general - cu 
siguranţă, o condiție prealabilă pentru judecată, 
indiferent dacă lăudăm sau criticăm regimul lui Putin. 
Până şi criticii - eu fiind unul dintre ei - trebuie să 
recunoască faptul că Rusia are o societate dinamică, 
plină de potenţial şi energie. Chiar dacă politicile Rusiei 
au luat-o pe un drum periculos, au existat întotdeauna 
căi alternative pe care mulţi dintre cetăţenii ei ar fi dorit 
să le urmeze. Însă aceştia şi liderii lor manifestă la 
unison un resentiment puternic faţă de modul în care ei 
şi poporul lor au fost trataţi de Occident. Cu toate că 
milioane de ruşi detestă corupţia şi metodele brutale ale 
liderilor lor, există de asemenea opinia larg răspândită 
că administraţia Putin a redat ţării demnitatea şi 
autoritatea sa. La fel ca în majoritatea celorlalte state, în 
Rusia atitudinea oamenilor este foarte diversă. Gruparea 
aflată la putere a făcut o alegere strategică din 
restrângerea drepturilor civile şi provocările la adresa 
Americii. Chiar şi aşa, în Rusia, libertatea în materie de 
politică, presă şi comunicare în mediul online nu este la 
fel de îngrădită ca în China, Arabia Saudită sau Coreea 
de Nord. Desi ar fi o naivitate să credem că vom asista la 
o transformare completă a politicii de la Kremlin chiar şi 


după plecarea lui Putin de la putere, ideea că nu se va 
produce nicio schimbare este complet nerealistă. Chiar 
dacă va fi nevoie de decenii, schimbarea se va produce, 
iar conducătorii ştiu că răbdarea poporului rus nu este 
fără limite. 

După prăbuşirea URSS în 1991, ruşii au fost priviţi ani 
la rând ca nişte vesnici pierzători. Armata şi economia lor 
erau la pământ. Renuntaserá la controlul asupra Europei 
de Est şi s-au trezit deposedati de celelalte paisprezece 
republici ale fostei Uniuni Sovietice. Dar când Putin a 
devenit preşedinte în 2000, creşterea veniturilor din 
exporturile de petrol şi gaz a ridicat economia, iar noua 
administraţie a continuat invazia Ceceniei din 1999, 
înăbuşind opoziţia politică din Rusia. Între 2003 şi 2005, 
când au avut loc „revoluțiile colorate” în favoarea 
responsabilitátii democratice în Ucraina, Georgia şi 
Kârgâzstan, iar americanii şi-au pus în aplicare planul de 
a instala un sistem de apărare antirachetă în Europa 
Centrală şi de Est, Putin a început să se confrunte cu 
Washingtonul. Preşedintele Barack Obama, politicianul 
democrat care i-a urmat lui George Bush la Casa Albă în 
2009 şi a anunţat o „resetare” a politicii americane faţă 
de Rusia, nu a reuşit să îmbunătăţească climatul. Când 
Putin a trimis armata să ocupe Crimeea în 2004, 
atmosfera a devenit glacială. 


În Occident, majoritatea oamenilor dau vina pe Putin, 
pe regimul rus sau chiar pe Rusia în întregime. Ruşii au 
fost supuşi unei restrângeri tot mai drastice a drepturilor 
lor politice şi civile şi au asistat la o consolidare a 
statutului de paria al ţării lor. Cu toate acestea, după 
aproape două decenii de exercitare a puterii, Putin este 
încă popular în Rusia. După câte se pare, el a scăzut în 
sondaje până la aproape 60 la sută în 2018, destul de 
mult faţă de procentul maxim atins în 2015, după cea 
anexat Crimeea, dar chiar şi aşa rămâne la un nivel pe 
care majoritatea liderilor lumii l-ar invidia. 

Putin şi echipa sa au tulburat în mod intenţionat 
ordinea politicii internaţionale - nu este un secret, ci un 
lucru pe care ei înşişi îl recunosc în bună măsură. Şi s-au 
apucat de asemenea să neutralizeze opoziţia politică, 
presa ostilă şi protestele publice din Rusia prin mijloace 
legitime sau, cel mai adesea, necinstite. Dar cum s-au 
putut întâmpla aceste lucruri fără a spori revoltele în 
plan intern? Care este rolul serviciilor de securitate şi ce 
rol joacă presa, internetul şi canalele de televiziune? În 
definitiv, ce fel de ordine politică există în Rusia? Are ea 
doar aparențele democraţiei fără a fi democratică? Este 
cu adevărat o autocratie şi, dacă da, aceasta este de 
natură individuală sau colectivă? De ce există însă atât 
de multă represiune şi corupţie? De ce Cecenia a suferit 


o asemenea agresiune? Mai mult, ce l-a determinat pe 
Putin să decidă anexarea Crimeei în 2014 şi intervenţia 
în războiul civil sirian? Sau să aprobe imixtiunea secretă 
în politica Americii şi a Uniunii Europene? Şi ce înseamnă 
că ruşii au în mâinile lor o carte chinezească? 

Acestea sunt întrebări presante care se intersectează 
şi se complică reciproc. Potrivit uneia dintre abordările 
existente, America şi Uniunea Europeană ar fi trebuit să 
se raporteze la Rusia cu mai multă reţinere şi precauţie; 
alţi observatori pun întreaga vină pe umerii lui Putin. 
După cum vom vedea, Putin nu a fost niciodată interesat 
să devină un adept entuziast al democraţiei sau un 
partener comod pentru America, chiar dacă în primul său 
mandat prezidenţial a lăsat o impresie diferită. Cu toate 
acestea, se impune să încercăm o evaluare a 
responsabilitátii personale a lui Putin şi a presiunilor 
directe exercitate de ordinea politică şi economică 
rusească. Aceasta nu este o sarcină uşoară, deoarece el 
a căutat în mod activ să minimizeze scurgerile de 
informaţii din administraţia sa. Dar este Putin însuşi mai 
curând un prizonier decât un gardian al ordinii politice la 
crearea căreia şi-a adus contribuţia? Şi în ce măsură 
Putin şi gruparea aflată la putere - inclusiv şefi ai 
serviciilor de securitate, oameni de afaceri importanţi şi 


miniştri - au imprimat o duritate şi o longevitate aparte 
politicilor lor? 

Nu se ştie cât va mai dura stabilitatea prezentă a 
Rusiei şi se ridică multe întrebări cu privire la viitorul 
acestei ţări. Cât de confortabil este instalată la putere 
actuala grupare de la conducere? Care este raportul 
dintre forţă şi persuasiune în aplicarea politicilor sale? În 
ce măsură poate Kremlinul să se bazeze pe opinia 
publică? Putem spune că Occidentul nu a ştiut cum să se 
poarte cu liderii ruşi după căderea comunismului? 
Asistăm la un nou Război Rece? Şi, dacă da, este la fel 
de periculos ca primul? Care este legătura dintre politica 
externă şi cea internă a Rusiei? Intenţia acestei cărţi este 
să arate cum putem să umplem golul dintre cei care 
consideră că administraţia Putin este mai degrabă de 
compătimit decât de blamat şi cei cărora le vine greu să 
creadă că se va întâmpla ceva bun vreodată în Rusia. 


IMAGINEA 


Părintele naţiunii: cultul lui Putin 

Milioane de ruşi cred că Vladimir Putin este un fiu 
patriot al Rusiei, care a ajuns la vârf datorită talentului şi 
eforturilor sale, şi că odată cu el a progresat şi ţara. A 
ajuns preşedinte prima oară la începutul mileniului şi şi-a 
câştigat al patrulea mandat cu o majoritate zdrobitoare 
în martie 2018. Partidul său, Rusia Unită, are majoritatea 
în camerele superioară şi inferioară ale Adunării Federale 
- Consiliul Federaţiei şi Duma de Stat. Putin controlează 
guvernul, serviciile de securitate si armata. Si, de 
asemenea, este recunoscut pe plan internaţional. 
Revista Forbes l-a desemnat cel mai puternic om din 
lume în 2017 şi din nou în 2018. 

Autorităţile ruseşti au creat un cult politic în onoarea 
lui Putin şi la comanda sa. Un manual pentru preşcolari 
din Moscova le prezintă copiilor marile personalităţi ale 
istoriei ruse, începând cu întemeietorul dinastiei 
Romanovilor, ţarul Mihail. Este pus în evidenţă Petru cel 
Mare, la fel şi Nicolae al Il-lea, care a abdicat în martie 
1917. Cărticica nu mai menţionează niciun alt lider de la 
începutul secolului XX şi până ajunge la Putin. Lenin, 
Stalin şi Gorbaciov nu suscită niciun comentariu. Putin 
este prezentat ca unul dintre cei mai mari conducători ai 
Rusiei:. Oriunde mergi prin Moscova, vezi poze cu el. 


Chioscurile de ziare vând postere cu Putin. La televizor, 
ştirile zilei se concentrează pe preşedintele rus, lăsându-i 
la o parte pe ceilalţi politicieni. Presa opoziţiei contribuie 
la acest fenomen comentând ultimele sale declaraţii. 
Niciun alt lider politic rus nu a ajuns să atragă atât de 
mult atenţia asupra sa. Viaţa publică orbitează în jurul 
său. 

Lui Putin îi place să scoată în evidenţă simplitatea 
adolescenţei sale sovietice, în care a învăţat să-şi poarte 
singur de grijă pe străzile lăturalnice din Sankt- 
Petersburg - sau Leningrad, aşa cum a fost cunoscut din 
1924 până în 1992. Se laudă cu studiile sale universitare 
de drept2. Este un împătimit al sportului care a participat 
decenii la rând la concursurile de judo, ca maestru al 
acestei arte marţiale. Nu uită să pomeneasca de 
pasiunea sa recentă pentru hochei pe gheaţă. Vorbeşte 
cu multă căldură despre familia sa; dar, de când a 
divorţat, în 2013, a încetat să o mai menţioneze pe soţia 
sa Ludmila şi se concentrează în schimb pe părinţii săi 
decedați şi pe cele două fiice ale sale. Se arată chiar si 
acum încântat că KGB-ul l-a recrutat la puţină vreme 
după ce a absolvit Universitatea de Stat Leningrad. De 
asemenea, ţine să sublinieze că evoluţia sa ulterioară 
fulminantă până la cele mai înalte eşaloane ale elitei 
politice ruseşti a fost o surpriză. Pátrunsese doar de doi 


ani în cercurile de influenţă ale Kremlinului când, în iulie 
1998, preşedintele Boris Elțîn l-a făcut director al 
Serviciului Federal de Securitate (FSB), succesorul KGB- 
ului. În august 1999 a devenit noul prim-ministru al lui 
Elțîn, iar de Anul Nou 2000, Eltin a şocat națiunea dandu- 
şi demisia şi numindu-l pe Putin preşedinte interimar. 

A fost o ascensiune vertiginoasă. Putin a povestit 
despre cum s-a bâlbâit când Eltin i-a oferit funcţia de 
premier, spunându-i că se gândeşte la el ca la următorul 
preşedinte. La fel ca toată lumea din Rusia, Putin ştia cât 
de capricios era Eltin. Cat ai clipi, Eltin putea să-şi 
schimbe atitudinea cu 180 de grade şi să-l concedieze. 
Dar cum avea să reuşească Putin să nu pericliteze 
intimitatea şi securitatea familiei sale? Dacă accepta 
invitaţia lui Elțîn, cum avea să se descurce cu o poziţie 
atât de vizibilă? Ca director FSB, munca şi traiul său erau 
cât se poate de bune, aşa că de ce s-ar fi aventurat într- 
o funcţie cu perspective atât de precare:? 

Incertitudinea în care se găsea Putin era de înţeles, 
dar povestea sa despre rezervele pe care le-a avut este 
menită să întărească imaginea unui lider modest şi lipsit 
de ambiţie personală. La alegerile prezidenţiale din 2000 
a susţinut că simţul datoriei l-a împins să accepte 
funcţia. La vremea aceea, Putin era un necunoscut 
pentru majoritatea ruşilor, iar susţinătorii săi au muncit 


pentru a-i construi o reputaţie de politician tânăr şi 
hotărât, spre deosebire de preşedintele Eltín, care-şi 
abandonase mandatul. Pentru a da credibilitate acestei 
imagini, Putin a pilotat personal un avion până în 
Cecenia. Dar, în general, i-a lăsat pe alţii să vorbească 
despre virtuțile sale. A apărut rapid o biografie, La 
persoana întâi, care scotea în evidenţă originile sale 
modeste. Mai multe detalii au ieşit la iveală din amintirile 
ulterioare ale lui Putin. Unul dintre bunicii săi, Spiridon 
Putin, a lucrat ca bucătar în Petrograd (aşa cum fusese 
rebotezat Sankt-Petersburgul în 1914, pentru a-i reduce 
imaginea germană pe timp de război) înainte de venirea 
la putere a comuniştilor în 1917. Spiridon trebuie să fi 
fost unul dintre simpatizantii Revoluţiei din Octombrie, 
deoarece a fost angajat curând în bucătăriile de la 
Kremlin. Mai târziu, a fost angajat la o dacea a lui losif 
Stalin, o slujbă de invidiat într-o perioadă în care 
majoritatea oamenilor abia aveau ce să mănânce. 

Faptul că Spiridon s-a aflat pe o treaptă inferioară a 
ierarhiei sovietice a fost providential pentru el. Dacă s-ar 
fi situat ceva mai sus, proximitatea lui fizică cu Stalin l-ar 
fi pus în pericol în timpul Marii Terori din 1937-1938, 
când majoritatea figurilor publice ale regimului au fost 
executate sau trimise în lagăre de muncă forţată, din 


ordinul dictatorului. Dar nimeni nu şi-a bătut capul cu un 
bucătar obscur. 

Tatăl lui Putin, care se numea tot Vladimir, a fost 
recrutat în Armata Roşie după ce URSS a intrat în 
războiul împotriva celui de-al Treilea Reich în 1941. A 
luptat cu vitejie în avangardă, participând la operaţiuni 
din spatele liniilor germane pe frontul Leningrad. 
Preşedintele Putin a vorbit despre viaţa grea pe care 
părinţii lui au avut-o după război şi a participat cu 
entuziasm la parada „Regimentului nemuritor” din 2015. 
Acest eveniment popular se organizează în fiecare an de 
Ziua Victoriei, pe 9 mai, în marile oraşe, iar membrii 
familiei participă la procesiune purtând portrete ale 
părinţilor sau bunicilor care au luptat în al Doilea Război 
Mondial. La sfârşitul anului 2015, într-o întâlnire 
mediatizată, adversarul politic al lui Putin, Ghennadi 
Ziuganov, liderul partidului comunist, mişcat de gestul 
lui Putin, l-a felicitat spunându-i: „Mai mult decât atât, ati 
participat ţinând în mâini un portret al tatălui 
dumneavoastră, un erou victorios. Cred că un lucru 
foarte important este să asigurăm unitatea în cadrul 
societăţii, pentru că numai astfel vom putea să ducem la 
îndeplinire multe proiecte si programe”:. 

Putin a răspuns cu căldură. lar după ce i-a spus să 
pună orice întrebare doreşte, „dl Ziuganov” l-a lăudat pe 


Putin pentru analizele sale realiste ale politicii 
internaţionale şi a îndemnat şi el la „solidaritate în 
societate” în contextul luptei împotriva terorismului 
internaţional. A oferit de asemenea un sfat prietenesc în 
perspectiva comemorării centenarului revoluţiei din 
1917: 


Curând va fi centenarul lui Februarie şi centenarul Marelui 
Octombrie. Din nefericire, şi spre marele nostru regret, există un 
val de antisovietism şi rusofobie care a distrus URSS-ul şi a dat 
naştere unor mari dispute. 

Trebuie să reflectăm asupra acestui lucru şi să semnăm un 
fel de „pact” între „Albi” şi „Roşii” şi între toate forţele patriotice 
ale statului, iar asta ne va permite să venim la aceste sărbători 
ca un popor unit, lucru care s-a întâmplat recent cu Crimeea şi 
Sevastopol, a căror întoarcere a dus la consolidarea societăţii. 


Adversari în arena politică, Putin şi Ziuganov au găsit pe 
moment o cauză comună în patriotismul lor, iar Putin a 
fost încântat că vechiul său rival îl trata, fie şi numai de 
această dată, ca pe părintele naţiunii ruseşti. 

Putin îşi însuşise câteva dintre ideile sale călăuzitoare 
de la Ziuganov şi de la alţi rivali politici. Politicienii ruşi 
au fost nevoiţi să-şi adapteze mesajele publice la 
schimbările fundamentale produse în ţară odată cu 
prăbuşirea Uniunii Sovietice. Fiecare partid hotărât să 


pună mâna pe putere trebuia să construiască o imagine 
a viitorului care să-i atragă pe ruşii moderni. Partidul 
Comunist a abandonat trăsături majore ale marxism- 
leninismului.  Nemaiarătând niciun interes pentru 
mişcarea muncitorească internaţională, a devenit un 
vehicul al patriotismului, afirmării militare şi economiei 
bunăstării, iar Ziuganov pomenea foarte rar numele celui 
care a întemeiat URSS: Lenin. Vladimir Jirinovski, liderul 
Partidului Liberal-Democrat, şi-a ajustat modul de a 
gândi cu aceeaşi flexibilitate de care a dat dovadă 
Ziuganov. Dar în vreme ce Ziuganov deplângea 
dezintegrarea administraţiei comuniste, Jirinovski nu 
avea niciun regret. În schimb, el punea în evidenţă 
valorile naţionaliste ruseşti şi milita pentru folosirea 
forţei împotriva oricărui stat care încerca să degradeze 
statutul global al Rusiei. 

Putin i-a întrecut însă, înfăşurându-se în steagul 
patriotului militant, şi, folosindu-se de această strategie 
şi de altele mai puţin salubre, s-a asigurat că vor pierde 
în continuare fiecare rând de alegeri prezidenţiale şi 
parlamentare. 

El demisionase din Partidul Comunist în august 1991, 
după lovitura de stat împotriva preşedintelui Mihail 
Gorbaciov. Conspirația a fost condusă de şeful KGB, 
Vladimir Kriucikov, şi a fost susţinută de câţiva lideri din 


partid şi din guvern. Eforturile complotiştilor au eşuat, iar 
Gorbaciov a fost eliberat curând din arestul la domiciliu 
din Crimeea. Însă nu şi-a mai recuperat niciodată vechile 
puteri, iar URSS s-a prăbuşit la sfârşitul acelui an, 
lăsându-l pe Eltin preşedinte al unei Rusii independente. 
La vremea aceea, Putin lucra pentru primarul Sankt- 
Petersburgului, Anatoli Sobceak, un politician democrat 
care fusese cândva profesorul său de drept. Când acesta 
din urmă îl invitase să se alăture echipei sale, Putin 
şovăise la început, pe motiv că Sobceak nu ar fi avut 
decât de pierdut dacă se afla că din echipa sa făcea 
parte un ofiţer care lucrase în serviciul extern al KGB-ului 
timp de şaptesprezece ani. Dar Sobceak avea nevoie de 
executanti care să-l ajute să conducă oraşul, iar Putin nu 
a fost singura persoană cu un asemenea trecut pe care a 
recrutat-o - primăria era plină de tineri care fuseseră 
ofiţeri de securitate*. 

Mai tárziu, Putin a cáutat sá minimalizeze rangul de 
locotenent-colonel KGB pe care îl avusese în trecut: 


Eu... nu am fost un înalt funcţionar sovietic, nu am fost un 
slujbaş de partid, nu am fost membru al Politburo-ului, nu am 
lucrat în comitetele locale de partid. Şi, cel mai important, cu 
toate că am lucrat la serviciile de informaţii, am fost un cetăţean 
obişnuit al Uniunii Sovietice, în măsura în care un ofiţer de 
securitate poate fi considerat un cetăţean obişnuit?. 


În mod clar, nu voia ca greşelile conducerii comuniste să- 
i afecteze reputaţia personală. 

Putin nu era rezervat în privinţa trecutului său 
profesional. Făcând un scurt rezumat, a arătat mai mult 
ataşament faţă de serviciul de securitate decât faţă de 
partid: 


Nu am intrat în partid doar pentru că a trebuit să o fac, şi nu pot 
spune că am avut o mentalitate întru totul comunistă, dar am 
fost totuşi foarte atent în ce priveşte modul în care mă raportam 
la el... Spre deosebire de mulţi funcţionari, nu mi-am aruncat 
carnetul de membru, nu l-am ars. Nu vreau să critic pe nimeni 
acum - oamenii pot acţiona din varii motive, iar comportamentul 
lor îi priveşte. Partidul Comunist al Uniunii Sovietice s-a náruit; 
eu încă mai am carnetul de membru pe undevas. 


Şi în ziua de azi Putin foloseşte vocabularul pe care l-a 
învăţat în serviciul de spionaj. De exemplu, odată, când 
s-a adresat unor miniştri şi altor persoane care se 
opuneau unui plan economic de stat, s-a pierdut cu firea 
şi a scăpat observaţia că „sabotorii se află chiar în 
această încăpere”. În alte ocazii, a vorbit cu tnsufletire 
despre perioada în care a activat în KGB. Se laudă, 
printre altele, cá are un simt subdezvoltat al pericolului - 
insá dosarul lui oficial mentioneazá acest lucru ca fiind 


un defect. Nostalgia pe care Putin o are fata de 
vremurile când lucra la serviciul de informaţii se vede si 
din vizita surprizá pe care i-a fácut-o fostului sáu sef 
Lazar Matveev la împlinirea vârstei de nouăzeci de ani, în 
mai 2017. Matveev, care se retrăsese la pensie în sud- 
estul Moscovei, a fost rezidentu/ KGB-ului în Dresda, 
unde Putin a fost trimis în a doua jumătate a anilor '80. 
Putin i-a făcut cadou un ceas prezidenţial şi o copie a 
ziarului Partidului Comunist, Pravaa, tipărit în ziua care s- 
a născut Matveevz, 

A evitat să se arate sentimental de teamă că lumea 
va lua asta drept o dovadă de slăbiciune, dar, de-a 
lungul anilor, s-a mai înmuiat cumva. Dezvăluind recent 
că tatăl său a murit cu două luni înainte ca el să devină 
prim-ministru, în septembrie 1999, Putin a povestit cum 
bătrânul, aflat pe patul de spital, i-ar fi zis personalului 
medical: „lată, vine preşedintele meu"z. Recunoscând că 
a ajuns sus în viaţa publică, Putin nu uită însă să 
sublinieze faptul că a avut parte de o educaţie obişnuită. 
De la primul mandat prezidenţial, el s-a identificat de 
asemenea cu credinţa creştin-ortodoxă. Sinceritatea 
credinţei sale a fost pusă la îndoială, deoarece uneori s-a 
încurcat în gesturi şi cuvinte pe parcursul slujbelor 
religioase. Cu toate acestea, el îşi afirmă trăirile 
religioase şi povesteşte cum mama sa l-a botezat în 


Leningrad, sfidând autorităţile comuniste şi politica lor 
de ateism militant. Botezul, după cum avea să iasă la 
iveală, a implicat o coincidenţă uimitoare. Preotul care a 
condus ceremonia era un anume Părinte Nikolai. Ani mai 
târziu, stând de vorbă cu patriarhul Bisericii Ortodoxe 
Ruse, Chiril, Putin şi-a dat seama că acesta era fiul acelui 
preot. 

Putin este protector cu viaţa personală a fiicelor sale 
Maria şi Ekaterina. În 2013, o serie de articole din presa 
străină susțineau cá Maria trăia în Olanda. Putin a 
replicat cá nimeni din familia sa nu trăieşte în 
străinătate. (După câte se pare, Maria se întorsese în 
Rusia între timp.) Ambele fiice, a insistat el, locuiesc în 
Moscova şi duc „o viaţă normală”, fără nicio implicare în 
viata politica’. A declarat că îşi face timp pentru a-şi 
vedea fetele cel putin o data pe luna. Descriindu-le ca 
pe nişte persoane „obişnuite”, care lucrează în domeniile 
educaţiei şi ştiinţei, el respinge ideea că acestea s-ar fi 
comportat vreodată ca „nişte prințese”. În iunie 2017, a 
lăsat să-i scape ştirea că are doi nepoti, unul care 
mergea la grădiniţă şi celălalt având doar câteva luni:e. 

Una dintre trăsăturile sale de caracter este 
neobişnuită pentru un fiu al Rusiei. Rareori bea alcool şi, 
când acceptă un pahar de vin la evenimentele oficiale, 
se márgineste doar să guste din el. Băutura favorită a lui 


Putin este ceaiul. Cand Eltin a fost filmat stand la o 
masă pe care se aflau o ceaşcă de ceai şi o farfurioară, 
oamenii au râs, deoarece ştiau că acesta avea o 
slăbiciune pentru vodcă. În cazul lui Putin nu e vorba de 
un exerciţiu de imagine, iar repulsia lui faţă de alcool i-a 
câştigat simpatia maselor, în special a rusoaicelor, care, 
într-o proporţie semnificativă, suferă de pe urma 
bărbaţilor lor betivi. În 2002, duetul feminin de muzică 
dance Cele care cântă împreună (Poiuscie vmeste) au 
ajuns în top cu melodia Un bărbat ca Putin, care are 
următorul refren: 


Cineva ca Putin, pe care má voi putea bizui, 
Cineva ca Putin, care nu se va apuca de băutură, 
Cineva ca Putin, care nu mă va umili, 

Cineva ca Putin, care nu mă va părăsi. 


Pentru multe rusoaice, este genul de bărbat cu care ele 
ar vrea să trăiască. 

În 2015, când a început să se răspândească zvonul că 
Putin este bolnav, purtătorul său de cuvânt, Dmitri 
Peskov, a asigurat pe toată lumea că preşedintele este 
atât de puternic încât riscă să-i rănească pe cei cu care 
dă mana. Desi au existat informaţii credibile despre 
faptul că Putin ar avea probleme cu spatele, el a reuşit în 


general să se menţină în formă, lucrând zilnic la 
aparatele de exercitii fizice de la resedintele sale oficiale. 
Când s-a apucat de hochei pe gheaţă la vârsta de şaizeci 
de ani, îi plăcea să joace pe patinoar în faţa unei mulţimi 
entuziaste». În vacantele de vară, mergea în zone 
pitoreşti ale Federaţiei Ruse, unde era filmat călărind sau 
pescuind, uneori dezbrăcat până la brâu. În 2011, 
consilierii săi au aranjat pentru el să facă scuba diving la 
o staţiune arheologică de la Marea Neagră, însă anunţul 
că preşedintele a descoperit o serie de vestigii antice a 
fost o făcătură care l-a făcut până şi pe Peskov să 
zâmbească. Dar toate acestea fac parte dintr-o 
campanie de promovare menită să le arate ruşilor că 
sănătatea conducătorului lor este înfloritoare, spre 
deosebire de cea a predecesorului său, care a fost o 
epavă pe parcursul ultimilor ani în care s-a aflat la 
putere, şi chiar de cea a lui Gorbaciov, care a căzut 
victimă epuizării. Putin nu are nici cea mai mică intenţie 
să ajungă în situaţia în care cetăţenii săi vor vrea să 
scape de el din cauza sănătăţii şubrede. 

Cu toate că, asemenea unui tar, Putin îi încurajează 
pe ruşi să-şi spună păsurile locale, există o lege nescrisă 
care spune să te abtii de la a critica orice defecte 
generale ale guvernării actuale. Într-o emisiune 
televizată din aprilie 2016, la care telespectatorii erau 


invitaţi să comenteze prin telefon, muncitoarele de la 
fabrica de conserve de peşte Ostrovnoi, aflată pe o 
insulă din apropierea coastei de est a Siberiei, s-au plâns 
că nu şi-au mai primit salariile din luna octombrie a 
anului anterior. Ce a urmat a fost o poveste şocantă 
despre corupţie şi exploatare. Şikotan este un loc izolat 
în care muncitorii sunt trataţi precum sclavii. Chipul lui 
Putin exprima groaza, ca şi cum nu şi-ar fi imaginat 
vreodată că asemenea lucruri se pot întâmpla în Rusia. 
După doar câteva minute, pe ecran a apărut anunţul că 
s-a deschis un proces penale. A doua zi, directorul 
întreprinderii a apărut pe post ţinând în mână o geantă 
plină cu banii de salarii şi dând vina pe sezonul slab de 
pescuit pentru întârziere. Guvernatorul provinciei 
Sahalin, Oleg Kojemiako, a mers cu avionul până pe 
insulă, pentru a elimina suspiciunea că autorităţile 
încercau să musamalizeze situaţia. 

Concluzia cât se poate de clară era că dacă cineva 
putea să îmbunătăţească viaţa oamenilor de rând acela 
era Putin. În octombrie 2014, Veaceslav Volodin, la 
vremea aceea prim-adjunct al Administraţiei 
Prezidenţiale, declara: „Câtă vreme există Putin, putem 
vorbi de Rusia. Fără Putin, nu există Rusia””. Doi ani mai 
târziu, într-o demonstraţie de modestie, Putin a făcut 
trimitere la analele istoriei europene: „Faimosul Ludovic 


al XIV-lea, Regele Soare, a spus că el este Franţa, dar 
asta, desigur, este o teză greşită”2. Ţările sunt mai mari 
decât conducătorii lor - a spus Putin sfătos, respingând 
ideea că el şi Rusia sunt unul şi acelaşi lucru. Câteva 
săptămâni mai târziu, a revenit la subiect remarcând că 
atrăgea atenţia doar pentru că era un lider naţional ales 
şi că experienţa lui din Rusia era ceva care apăruse şi în 
alte ţări. Volodin încercase probabil să pregătească 
scena pentru ca preşedintele său să se poată bucura de 
aplauze calde fără să pară că îi place să fie lingusit. Însă 
tinta eforturilor lui Volodin si ale altora era tocmai 
această linguseala. Ei voiau ca Putin să primească 
reverente publice, pe care el se străduia să le accepte cu 
o indiferenţă regală. 

Cu toate că este calm când apare la televizor, poate 
să devină foarte artágos când se confruntă cu un ziarist 
pe care-l simte ostil sau incompetent. Megyn Kelly, o 
prezentatoare vedetă a postului de televiziune NBC, se 
aştepta la o reacţie amabilă după ce-l copleşise cu 
complimente pentru faptul că găzduise una dintre 
sesiunile Forumului Economic Internaţional la Sankt- 
Petersburg, în iunie 2017. Dar îl judecase greşit. Imediat 
ce a început să-i pună întrebări incomode în cadrul unui 
interviu televizat, Putin a devenit nervos şi a acuzat-o de 
ignoranță crasă. 


Uneori, reporterii merg prea departe în direcţia opusă. 
În special tinerii prezentatori ruşi de la televiziune, 
excesiv de entuziaşti, au dovedit o înclinaţie pentru 
linguşeală. În 2015 a fost difuzată la televiziune o 
conversaţie cu Maria Sittel, care s-a desfăşurat după 
cum urmează: 


Sittel: Vladimir Vladimirovici, v-ar plăcea să và clonati sau să 
organizaţi o armată de sosii? 

Putin: Nu. 

Sittel: ...Da, dar birocratii noştri din Rusia nu ar accepta pe 
nimeni altcineva in afará de dumneavoastrá. 

Putin: Am răspuns deja la această întrebare. Să trecem mai 
departe?., 


Asa ceva a fost suficient pentru ca cel putin o parte 
din audienţă să se simtă jenată, iar Putin a arătat că are 
aceleaşi sentimente, respingând linguseala lui Sittel. 
Reacţia lui categorică a fost o strategie inteligentă. A 
presupus în mod corect că-l va ajuta să-şi sporească 
aura de putere şi demnitate. 

La fel s-a întâmplat când un reporter de la agenţia de 
ştiri TASS, Andrei Vandenko, a încercat prin linguşiri să-l 
facă pe Putin să accepte ca unele locuri să fie numite 
după el: 


Vandenko: Nu este necesar să proclamati o autocratie. Nu 
trebuie decât să ridicaţi un deget si mâine va fi posibil să 
fie adus înapoi Gulagul. Sau, de exemplu, putem avea un 
cult al individului, astfel încât să existe o stradă Vladimir 
Putin. Recent a luat fiinţă un grup [in Ural] care vrea să 
reboteze un drum Strada Sacco şi Vanzetti, după numele 
anarhiştilor italieni care au fost trimişi pe scaunul electric 
în America. Evident, aceştia nu au nimic de-a face cu 
Munţii Ural. Însă Vladimir Vladimirovici [Putin], da. El nu a 
vrut să lase ţara pradă ruinei în anii '90, astfel că a pus 
capăt exceselor banditilor si oligarhilor si asa mai 
departe... Ce credeţi despre toate astea? 

Putin: Cred că oamenii fac asta din motive bune şi decente. 
Vandenko: lar asemenea impulsuri vor exista în fiecare oraş 
rusesc, numai dacă veţi ridica dintr-o sprânceană. 

Putin: Înţeleg. Dar este prea devreme să ne ridicăm unii altora 
monumente. Şi mă gândesc la mine. Ce trebuie să facem 
este să continuăm să muncim şi va fi sarcina generaţiilor 
următoare să evalueze contribuţia fiecărui individ la 
dezvoltarea Rusieiz€. 


Apoi, cuprins de emoție: 


Este cât se poate de evident că Rusia, pentru mine, este viaţa 
mea. Nu mă pot imagina nici măcar o secundă fără Rusia. Am 
vorbit cândva despre cum a fost stabilită genealogia familiei 
mele în arhive. Ea provine dintr-un sat nu departe de Moscova, 
la 120 de kilometri distanţă, unde strămoşii mei au trăit 
începând din secolul al XVII-lea, iar pe parcursul tuturor secolelor 


care au urmat s-au dus la aceeaşi biserică. Şi simt legătura mea 
cu pământul rusesc şi cu poporul rus, şi nu aş putea trăi în altă 
parte decât în Rusia - dar Rusia, desigur, poate să 
supravieţuiască şi fără oameni ca mine. Rusia are o mulţime de 
oameni”. 


A fost o etalare de modestie şi patriotism menită să-l 
facă să crească în ochii compatriotilor săi ruşi. 

Putin subliniază mereu cât de mult munceşte pentru 
ei. Într-o ocazie rară, chiar a susţinut că acest lucru 
presupune o viaţă periculoasă. El a vorbit despre riscul 
unui asasinat pe parcursul unei serii de interviuri cu 
regizorul american Oliver Stone, care au avut loc între 
2015 şi 2017 şi au fost difuzate atât la televiziunea rusă, 
cât şi la cea americană. Stone, un critic veteran al 
administratiilor Statelor Unite, foloseşte metodele ocolite 
de interogare ale detectivului Columbo, personajul din 
serialul TV american cu acelaşi nume. În felul acesta, l-a 
ademenit pe Putin să discute despre atacurile violente 
asupra politicienilor. Stone a remarcat că liderul cubanez 
Fidel Castro - un alt personaj faimos intervievat de el - a 
susţinut că a reuşit să scape cu viaţă din cincizeci de 
încercări de asasinat datorită controlului personal direct 
asupra gărzii sale de corp. În mod surprinzător, Putin nu 
a respins comentariul lui Stone referitor la zvonurile 


despre cele cinci atentate la viaţa sa. Când Stone a 
afirmat că, de regulă, atentatele la viaţa politicienilor au 
avut succes atunci când criminalul a fost infiltrat în 
unitatea de pază a acestora, Putin a privit direct în 
cameră şi a spus că are încredere în oamenii care au 
grijă de siguranţa sa şi că nu e dispus să se amestece în 
treaba acestora, aşa cum făcuse Castroz. 

Indiferent dacă au existat sau nu în realitate cele cinci 
atentate împotriva lui Putin, cel puţin un incident este 
bine documentat. A avut loc în februarie 2012, când 
Adam Osmaev, un „voluntar” cecen, a pus la cale un 
complot pentru a bombarda coloana auto în care 
călătorea Putin. Osmaev a reuşit să scape trecând 
graniţa în Ucraina. Forţele de securitate ruse l-au găsit şi 
au făcut două încercări eşuate de a-l impusca în Kiev, 
acesta fiind singurul motiv pentru care activitatea sa a 
ajuns la cunoştinţa publicului. Autorităţile ruse continua 
să evite discuţia despre încercările de asasinat, probabil 
cu scopul de a descuraja orice noi tentative. Vorbind 
despre asta, Putin a lăsat garda jos pentru un moment - 
sau poate a simţit că a stârnit curiozitatea lumii. Ori 
poate că a inventat toată povestea din dorinţa de a-şi 
spori importanţa. 

Controlul său asupra politicii ţării era atât de mare 
încât în decembrie 2007, când şi-a anunţat intenţia de a 


participa la următoarele alegeri prezidenţiale, nu a 
permis să fie anunţat drept candidat al Rusiei Unite; şi 
nici nu a luat parte la ceremonia de înregistrare a 
candidaturii sale. Această nonşalanţă a continuat. La fel 
ca atunci când a participat la alegerile prezidenţiale din 
2000, 2004 şi 2012, s-a comportat ca şi cum ar fi fost 
sub demnitatea lui să se angajeze într-o campanie 
politică. În cele câteva discursuri de campanie a vorbit în 
termeni afectaţi despre ce ar face el pentru a asigura 
viitorul Rusiei. Nu a făcut niciodată referire la 
contracandidatii sai folosindu-le numele. Intenţia sa a 
fost să transmită mesajul că are o ţară de condus şi nu-şi 
poate permite să piardă timpul făcând politică. A ignorat 
total aluziile răutăcioase pe care unii critici le-au făcut la 
adresa sa. Mai mult, îi făcea plăcere să fie criticat de 
străini, deoarece acest lucru îi sporea popularitatea în 
rândurile ruşilor. Nu a dat niciun semn că se gândeşte să 
schimbe direcţia în politică. Lucrurile pe care le făcuse, 
lăsa să se înţeleagă, erau o sursă de mândrie pentru el. 
Se comporta ca un părinte al natiei, lăsându-i pe alţii sá- 
şi arate aprecierea. Pe parcursul „campaniei”, a ştiut că 
va înregistra o victorie răsunătoare în alegeri. 

Acei opozanți care ar fi putut să reprezinte o 
ameninţare competitivă fuseseră deja eliminaţi din 
cursă. În special oratorul popular şi activistul media 


Aleksei Navalnii a fost exclus de la prezidenţiale după ce 
a fost condamnat pentru deturnare de fonduri. Când a 
fost întrebat despre această situaţie la o conferinţă de 
presă, Putin a replicat dur: 


Vă asigur că autorităţilor nu le-a fost teamă de nimeni şi nu le 
este în continuare frică de nimeni. Însă ele nu trebuie să fie 
asemenea unui ţăran leneş care-şi culege firele de varză din 
barbă în timp ce se uită cum statul se transformă într-o apă 
tulbure din care oligarhii pescuiesc peştişorul de aur pentru ei 
înşişi, aşa cum s-a întâmplat în anii '90 şi cum se mai întâmplă 
încă în Ucraina azi. Vrem ca Rusia să devină o copie a Ucrainei 
actuale? Nu, nu vrem şi nu vom permite asta%. 


Acesta este un preşedinte care se mândreşte cu 
eforturile lui de a curăța apele poluate ale politicii 
ruseşti. El îl critică pe Navalnii, considerând cá este tipul 
de politician care nu poate decât să agite apele. 

De când a ajuns la vârful politicii, poziţia lui Putin a 
fost asigurată prin îndepărtarea rivalilor săi reali sau 
potenţiali. În 2000, când s-a oferit să candideze pentru 
prima oară, reputaţia unor opozanți majori, precum 
primarul Moscovei luri Lujkov şi fostul prim-ministru 
Evgheni Primakov, a fost distrusă în urma unor dezvăluiri 
televizate despre tertipurile lor financiare şi respectiv 
sănătatea precară. Liberalul carismatic Boris Nemtov a 


fost asasinat în 2015. Imaginea lui Mihail Kasianov, care 
a părăsit funcţia de prim-ministru în 2004, a fost ruinată 
în 2016, când la televiziune a fost difuzat un material 
video în care apărea întreţinând relaţii sexuale cu 
asistenta sa. 

Pe lista aprobată a candidaţilor din 2018 a figurat 
prezentatoarea de televiziune Ksenia Sobceak, fiica 
mentorului lui Putin din Sankt-Petersburg, decedat cu ani 
în urmă, Anatoli Sobceak. Candidată a Partidului 
Iniţiativei Civice, ea a criticat politicile lui Putin, 
rezervându-şi artileria grea pentru intervenţia militară 
rusă în Siria. A ştiut că nu va putea să-l învingă niciodată 
pe Putin în alegeri. După cum s-a exprimat ea foarte clar, 
cazinoul câştigă întotdeauna împotriva jucatorului®. 
Partidul Comunist a venit cu un candidat proaspăt, Pavel 
Grudinin, care era directorul general al Fermei de Stat 
Lenin. Nominalizatul său obişnuit, Ziuganov, pierduse 
atât de multe alegeri, încât a decis că a venit timpul să 
candideze altcineva. Grudinin s-a descurcat suficient de 
bine pentru ca autorităţile îngrijorate să lase să se 
scurgă informaţia că avea un cont la o bancă elveţiană, 
iar fiul său deţinea o proprietate în Letonia. Împotriva 
tuturor a candidat Vladimir Jirinovski, care avea un 
record de nu mai puţin de şapte participări la alegerile 
prezidenţiale din partea Partidului Liberal-Democrat. În 


vreme ce Sobceak era tânără şi elegantă, iar Grudinin un 
comunicator delicat, Jirinovski părea un clovn bătrân. 
Acoperirea mediatică era net în favoarea lui Putin. În 
dezbaterile televizate cu candidaţii, de la care Putin 
absenta, discuţiile aprinse nu sporeau reputaţia niciunuia 
dintre eiz. 

Eliminat din cursa electorală, Navalnii i-a îndemnat pe 
suporterii săi să boicoteze alegerile, însă acest apel a 
avut un impact redus. Autorităţile nu au vrut să rişte, aşa 
că au lansat o campanie despre datoria tuturor 
cetăţenilor de a vota. Cu toate că se îndrepta spre o 
victorie sigură, Putin a vrut să evite o prezenţă scăzută 
la vot şi publicitatea ostilă care ar fi urmat. 

Pe 3 martie 2018, într-un gest de normalitate 
electorală, el a apărut la un miting organizat într-o zi de 
sâmbătă pe stadionul Lujniki. Cu şase ani în urmă, când 
îşi prezentase candidatura la alegerile prezidenţiale, 
recitase versuri din poezia lui Mihail Lermontov despre 
Bătălia de la Borodino din 1812, în care ruşii s-au luptat 
cu Grande Armee a lui Napoleon, înainte de a întreba 
mulţimea dacă iubeşte Rusia. Acum repeta aceeaşi 
stratagemă, dar cu o întrebare diferită: „Suntem o 
echipă, da?". Un val de strigăte - „Da! Da! Da!” - s-a 
înălţat spre el. Cu toate că o parte din cei prezenţi pe 
stadion fuseseră plătiţi pentru a participa, iar alţii 


fuseseră obligaţi de angajatorii lor, răspunsul mulţimii 
din acea zi era cât se poate de clar. Putin a început să 
scandeze ,Rossiía! Rossiia" şi apoi a cântat imnul 
naţional împreună cu marea de oameni. Toată lumea a 
observat cât de încântat era». 

Adresându-se Adunării Federale pe 1 martie 2018, 
Putin a continuat să se concentreze pe ridicarea 
moralului naţiunii. A menţionat puţine iniţiative politice, 
cu excepţia promisiunii de a introduce un salariu minim 
pentru a scoate milioane de ruşi din sărăcie. A zugrăvit 
tabloul unei îmbunătăţiri continue a sistemului de 
sănătate, locuinţe şi transport pe parcursul mandatului 
său. A sărit peste nevoia de a întări statul de drept, de a 
spori libertatea politică şi de a reduce inegalitatea 
socială. Şi a dedicat cea mai mare parte a discursului său 
forţelor armate - rareori ratează ocazia de a sublinia 
poziţia sa de comandant suprem. Anunţând noile rachete 
nucleare ale Rusiei care pot să lovească orice ţintă de pe 
glob, i-a invitat pe spectatori să propună nume pentru 
ele. Când a făcut semn ca fiecare armă nouă să fie 
prezentată pe ecran, era în culmea bucuriei. Prestaţia 
sa a combinat amenințările cu o lipsă evidentă de bun- 
gust, dar calculase - corect - că bătăile de tobă ale 
armatei vor impresiona acea parte a electoratului rus pe 
care el o curta. 


Putin este prezentat de canalele de televiziune şi de 
acea parte a presei şi radioului care îi este loială ca 
întruchipând cele mai bune trăsături ale vieţii din Rusia. 
Instinctul său de conducător este să fie simultan distant 
şi apropiat faţă de poporul său, excepţional şi obişnuit. 
Este chipul public al elitei conducătoare de la Kremlin. În 
ochii majorităţii străinilor, întruchipează tot ce este 
rusesc. Conduce cu aplomb viaţa politică. Ţine discursuri, 
acordă interviuri şi ia parte la emisiuni TV cu intervenţii 
telefonice. li invită pe reporterii ruşi să-l însoţească 
oriunde merge. Este în centrul marilor ceremonii oficiale. 
Ca şef de stat, acordă medalii pentru realizări şi servicii 
deosebite. Este un cult naţional ambulant. 

Rusia mult visată 

Administraţia Putin dedică mult timp şi energie 
sarcinii de a furniza o viziune naţională care să împace şi 
să entuziasmeze poporul rus. Membrii ei înţeleg cât de 
important este să-i convingă pe ruşi că sunt decişi să le 
ofere o viaţă mai bună. Dar nu-şi asumă această sarcină 
într-o manieră complet dezinteresată. Administraţia şi 
cei mai influenţi suporteri ai ei au avansat o viziune 
foarte atrăgătoare în paralel cu consolidarea propriilor 


interese. La baza eforturilor lor se află autoservirea 
politică. 

Într-un moment în care majoritatea cetăţenilor încă se 
mai luptă cu schimbările care au năvălit asupra lor după 
sfârşitul erei comuniste, Putin - la fel ca Eltin înaintea lui 
- tine mortis să-şi asigure concetátenii că-i aşteaptă un 
viitor strălucit. Vorbeşte într-un limbaj solemn: „Rusia 
este o ţară în care poporul a ales să meargă pe calea 
democratiei":. Le spune ruşilor cá nu mai au de ce să-şi 
ceară scuze. Ţara lor, le spune el, este un model de 
decentá si intenţii paşnice. Si sustine că elemente 
străine ráuvoitoare au conspirat pentru a produce o 
imagine a Rusiei si a conducátorilor sái care este opusá 
realitátii. Rusofobia, aratá el, este un construct intemeiat 
pe prejudecáti si minciuni care contribuie la instabilitatea 
periculoasă a ordinii mondiale. Desi este adresat 
concetátenilor sái rusi, mesajul sáu este totodatá menit 
să rásune în toată lumea. 

Putin susţine că este diferit de toţi acei secretari 
generali comunişti sovietici care şi-au impus ideologia 
asupra poporului rus: 


Tine de noi toti, de întreaga noastră societate - atât de asa-zisii 
neo-slavofili, cât si de neo-occidentalişti, atât de etatisti, cât si 
de aşa-zişii liberali - să colaborăm pentru a formula obiective 


comune de dezvoltare. Trebuie să renuntám la obiceiul de a 
pleca urechea numai la cei care gândesc ca noi şi de a respinge 
cu inversunare şi ură orice alt punct de vedere. Nu putem să 
pasám viitorul ţării ca pe o minge de fotbal, aruncându-l în aer în 
timp ce noi plonjăm în cel mai desăvârşit nihilism, în 
consumerism, într-o atitudine critică faţă de absolut orice sau 
într-un pesimism sumbruz. 


Dar această prudenţă în a spune poporului rus ce să 
gândească este lipsită de credibilitate. De fapt, Putin şi 
consilierii săi de imagine sunt avocaţi înveteraţi ai 
propriilor lor valori şi vor ca ruşii să adere la ele. 

După ce s-a întors la preşedinţie în 2012, Putin a 
susţinut din ce în ce mai mult valorile ,traditiei", 
criticând aspru culturile ,permisive" ale Europei şi 
Statelor Unite. În opinia lui Putin, societăţile ajung într-o 
situaţie dificilă când conducătorii lor abandonează 
tradiţiile: 


Astăzi, normele eticii şi moralitatea sunt revizuite în multe ţări, 
ajungându-se la abandonarea tradiţiilor naţionale şi a identităţii 
naţionale şi culturale. Societăţii i se cere acum să asigure o 
recunoaştere clară nu numai a dreptului fiecăruia la libertatea de 
conştiinţă, la opinii politice şi la viaţă privată, ci şi o recunoaştere 
obligatorie a valorii egale - oricât de ciudat ar părea - a binelui şi 
răului, concepte care se lovesc cap în cap. O asemenea 
distrugere „de sus” a valorilor tradiţionale nu numai că are 


consecinţe negative pentru societate, dar este şi fundamental 
antidemocratica?. 


Un exemplu evident al raului provocat de asemenea 
idei este, in opinia sa, Orientul Mijlociu: 


În ultimii ani am văzut cum încercările de a impune un aşa-zis 
model avansat de dezvoltare altor ţări au avut, de fapt, efectul 
opus, generând regres, barbarie şi multă vărsare de sânge. 
Acest lucru s-a întâmplat în multe ţări din Orientul Mijlociu şi 
Africa de Nord. O asemenea situaţie dramatică o înregistrează 
azi Siria“. 


În opinia sa, conducătorii care abandonează tradiţia 
îşi pun în pericol poporul. El prezintă Rusia ca fiind 
singura ţară puternică ce poartă torta tradiţiei şi 
decentei: 


Noi ştim cá în lume sunt din ce în ce mai multi oameni care 
gândesc la fel ca noi în ce priveşte susţinerea valorilor 
tradiţionale care vreme de milenii au alcătuit temelia morală si 
spirituală a civilizaţiei pentru toate popoarele: valorile familiei 
tradiţionale şi ale unei vieţi autentice, incluzând viaţa religioasă, 
nu numai viaţa materială, dar şi cea spirituală - care reprezintă 
valorile umanismului şi diversitatea lumii. 

Aceasta este, desigur, o poziţie conservatoare. Dar, potrivit 
expresiei lui Nikolai Berdiaev, semnificaţia conservatorismului nu 
este că împiedică mişcarea înainte şi în sus, ci mai degrabă că 


împiedică mişcarea înapoi şi în jos, coborârea în bezna haosului 
şi întoarcerea la o stare primitivă?. 


Ruşii, în opinia lui Putin, şi-au păstrat valorile 
ancestrale, indiferent cine i-a guvernat: „În ciuda 
costurilor bine-cunoscute, nivelul moralității atât în Rusia 
ţaristă, cât şi în vremurile sovietice a acţionat ca un 
etalon şi un criteriu foarte important pentru reputaţia 
oamenilor la locul de muncă, în societate şi în viaţa de zi 
CU zi”s, 

Putin neagă că ar dori să-i schimbe pe ruşi. În opinia 
sa, valoarea acestora este axiomatică şi el ridiculizează 
utopismul lui Lenin şi al succesorilor săi care au încercat 
să transforme concepţiile ruşilor şi rusoaicelor de rând 
printr-o revoluţie violentă. Atitudinea lui Putin poate fi 
văzută ca un ecou al tipului de mentalitate care a 
predominat în multe ţări europene în timpul procesului 
de „construire a naţiunii” din secolul al XIX-lea, când 
poeti, muzicieni si folclorişti s-au alăturat eforturilor 
politicienilor în vederea unificării propriilor popoare prin 
preamărirea virtuţilor lor naţionale. Însă acelea erau ţări 
care, într-o măsură mai mare sau mai mică, aveau să 
devină state-natiuni. „Rusia” de dinainte de 1917 nu a 
fost un stat-natiune, ci un imperiu al cárui guvern trebuia 
să ţină seama de experienţele şi sentimentele multor 


naţiuni supuse. Această obligaţie a rămas valabilă după 
octombrie 1917, când comuniştii, cu crezul lor 
internationalist, au pus mâna pe putere. Conducerea de 
la Kremlin încearcă să recupereze timpul pierdut. În 
vreme ce Elțîn a ezitat să joace cartea naționalistă, Putin 
a aruncat-o frecvent pe masă şi nu a ratat nicio ocazie 
de a ridica în slăvi instinctele şi realizările femeilor şi 
bărbaţilor din Rusia. 

Dorinţa sa de a obţine aprobarea lor are de asemenea 
un iz de nationalism etnic. Aceasta este politica 
mesajelor codate (dog-whistle politics): el vrea ca ruşii să 
ştie că le va apăra întotdeauna interesele. Dar nu poate 
să spună acest lucru în mod deschis, de teamă că va 
ofensa în mod inutil celelalte grupuri naţionale şi 
religioase - şi, desigur, respinge ideea „purității rasiale”?. 
El i-a îndemnat în mod repetat pe cetăţeni să manifeste 
toleranţă unii faţă de ceilalţi, indiferent de etnie, religie 
sau doctrină politică. Exigentele sale sunt stabilitatea şi 
armonia: 


Aceasta înseamnă că liberalii trebuie să înveţe să vorbească cu 
exponentii vederilor de stânga şi, invers, cá nationalistii trebuie 
să-şi aducă aminte că Rusia, încă de la începuturile sale, a fost 
creată anume ca o tara multietnică şi multiconfesionala. 
Nationalistii nu trebuie să uite că punând caracterul multietnic la 
îndoială şi începând să exploateze chestiunea naţionalismului 


rus, tătar, caucazian, siberian sau a oricărui alt nationalism si 
separatism, o apucăm în jos, pe calea distrugerii codului nostru 
genetic. În esenţă, începem să ne distrugem pe noi înşine:. 


O asemenea formulare camuflează faptul că Putin şi 
administraţia sa, chiar dacă manifestă o preferinţă vădită 
pentru etnicii ruşi, nu spun despre ei înşişi că sunt 
nationalisti. Ei nu fac teorie, o pun direct în practică. 

Putin pune totuşi în evidenţă moştenirea europeană a 
Rusiei atunci cand acest lucru este în avantajul sáu. El 
are capacitatea cameleonică de a-şi schimba culoarea în 
acord cu diferitele circumstanţe în care se află. Când a 
vorbit cu preşedintele Comisiei Europene José Manuel 
Barroso despre ameninţarea islamistă la adresa 
continentului, a întrebat: „Câţi suntem?”. Prin „noi” 
înţelegea creştinii, căutând astfel să tragă o linie între 
creştinism şi alte moduri de viaţă şi de guvernare, cum 
ar fi cele din China sau din lumea musulmană:. Putin a 
declarat toate astea când încă mai spera cá restul 
Europei avea să simpatizeze cu intervenţia sa militară în 
Cecenia. Mai recent, el a infatisat Rusia ca pe o tara 
prietenă cu musulmanii din întreaga lume şi un partener 
strategic cu China. Putin îşi ajustează ideile în acord cu 
interesele sale politice curente, dar acordă întotdeauna 
prioritate temei caracterului naţional distinct al Rusiei. 


Unul dintre cei mai înflăcăraţi susţinători ai lui Putin, 
preşedintele Comisiei pentru Educaţie din Dumă 
Veaceslav Nikonov se încadrează în aceeaşi şcoală de 
gândire atunci când îşi expune teoria despre Rusia 
Eternă. El se prezintă drept un „politician ereditar”, în 
virtutea faptului că este nepotul renumitului ministru de 
Externe sovietic Veaceslav Molotov, însă vederile sale l- 
ar fi îngrozit pe bunicul său, care a strivit în mod barbar 
tradiţiile ruseşti în timpul colectivizării agriculturii şi al 
Marii Terori staliniste. Nikonov nu face însă decât să 
urmeze un curent majoritar în Rusia contemporană. 
Asemenea altor membri ai elitei conducătoare, el îi 
asigură pe ruşi că au un trecut glorios şi că nu au nimic 
de învăţat de la străinătate». Şi preamăreşte specificul 
naţional rus, susţinând că ruşii nu s-au ghidat niciodată 
după interese materialiste şi că sunt excepţional de 
toleranti şi de paşnici. Observând ca Rusia a fost 
guvernată de regulă de un grup de lideri nealeşi, el vede 
în asta o sursă de mândrie. Îi ridiculizeazá pe oponenții 
politici care denunţă existenţa unui regim dictatorial 
sângeros, deşi ştiu foarte bine că după ce fac asemenea 
declaraţii „pot să meargă linistiti la dacea lor, şi nu în 
[închisorile din] Siberia". 

Nikonov este diferit de conservatorul extremist 
Aleksandr Dughin, care se laudă că a dezvoltat o schemă 


conceptuală ce reprezintă un progres faţă de principalele 
curente ale teoriei sociale moderne - liberalismul, 
marxismul şi fascismul. A Patra Teorie Politică avansată 
de el este de fapt un amestec periculos. Civilizaţia rusă, 
trámbiteazá Dughin, s-a întemeiat în totalitate pe 
militarism: „Războiul este mama noastră”. Este convins 
că Rusia va mai purta războaie şi se arată încântat de 
această perspectivă. Dughin anticipează că liberalismul 
va apune, la fel cum s-a întâmplat cu fascismul şi 
stalinismul. Îl ridiculizează pe Putin pentru că a afirmat 
că Rusia este o ţară europeană. Teoria sa este că Rusia 
este o civilizaţie autonomă, situată geografic între 
Europa şi Asia. Se declară adeptul a ceea ce el numeşte 
neo-eurasianism. Când occidentalii cer respectarea 
principiilor tolerantei, ei nu fac altceva decât să încerce 
să submineze vechile valori ale Rusiei. Doar urmându-şi 
propria cale, susţine Dughin, Rusia poate evita ruina - şi, 
în mod repetat, el prevesteşte ruinarea Occidentului 
însuşi::. 

Elucubratiile lui Dughin se suprapun în anumite 
puncte-cheie cu ideile principale avansate de suporteri ai 
lui Putin precum Nikonov şi Lavrov. Toţi aceştia, inclusiv 
Putin, sunt nationalisti care denunţă globalizarea 
excesivă, liberalismul şi gândirea socială progresistă. 
Însă Dughin şi-a exprimat simpatia faţă de filosofia 


promovată în Statele Unite de Steve Bannon, fondatorul 
Breitbart News şi „principalul strateg” al lui Donald 
Trump până în august 2017. Echipa lui Bannon a ajutat 
la publicarea traducerii englezeşti a principalei lucrări a 
lui Dughin, A Patra Teorie Politică. Dughin a fost 
profesor la Facultatea de Sociologie a  Relatiilor 
Internationale de la Universitatea de Stat din Moscova 
până în 2014, când opiniile sale extremiste au generat 
proteste publice. Îşi exprimase furia şi dezamăgirea 
produse de faptul că Putin ezita să anexeze estul 
Ucrainei. În ciuda acestor probleme, apare în continuare 
pe canalele moscovite de televiziune. Acest lucru nu e 
atât de surprinzător pe cât pare. Este una din tacticile lui 
Putin să-i lase pe asociaţii si simpatizantii săi să facă 
scandal, pentru ca prin contrast să pară un om de stat 
serios. Cu toate că a devenit un opozant şi un promotor 
neobosit al naţionalismului, Dughin nu reprezintă o 
ameninţare serioasă pentru liderii de la Kremlin. 

Există un consens printre nationalisti în ceea ce 
priveşte susţinerea valorilor sociale tradiţionale. Aceştia 
şi-au manifestat la unison mânia în februarie 2012, când 
grupul feminin de muzică rock Pussy Riot a organizat 
unul dintre concertele sale nonconformiste în Catedrala 
Hristos Mântuitorul din Moscova. Membrele grupului au 
cântat atât împotriva lui Putin, cât şi a ierarhiei Bisericii 


Ortodoxe. Au fost arestate şi condamnate pentru 
„huliganism motivat de ura faţă de religie”. Episodul a 
sporit dezgustul cu care era privit Putin în întreaga lume. 
Sentința de doi ani de închisoare a fost o pedeapsă de-a 
dreptul excesivă, la care cantaretele au reacţionat cu 
stoicism şi demnitate. Însă mass-media occidentală nu 
luase în calcul faptul că Pussy Riot a ales în mod 
deliberat un loc proeminent al cultului ortodox pentru a 
săvârşi un act de blasfemie ce implica un limbaj 
necuviincios. Dacă grupul ar fi făcut acelaşi lucru în 
catedrala Canterbury, simpatia publicului s-ar fi îndreptat 
către administratorii ecleziastici ai clădirii. Liderii ruşi au 
mizat pe faptul că majoritatea ruşilor sunt de acord că 
protestele politice nu-şi au locul în lácasurile sfinte. 

Conducerea de la Kremlin subliniază de asemenea 
importanţa familiilor tradiţionale. Putin nu scoate o vorbă 
despre destrămarea mariajului său. Vorbeşte în termeni 
generali despre tipul de societate pe care-l are în vedere, 
dar doreşte în mod clar ca familiile să aibă mai mulţi 
copii decât era obişnuit până acum. În cel de-al doilea 
mandat prezidenţial a declarat: 


O altă problemă generală a naţiunii este rata scăzută a 
natalității. Tara are tot mai multe familii care au doar un copil. 
Trebuie să vorbim tot mai des despre mândria de a fi părinte şi 


să creăm condiţii favorabile pentru creşterea şi educarea 
copiilor:s. 


Această remarcă provenea din grija că populaţia în 
scădere a Rusiei va avea un efect negativ asupra 
dezvoltării economice şi bunăstării viitoarelor generaţii. 
Totodată Putin are în vedere - asemenea altor lideri de la 
Kremlin de-a lungul câtorva decenii - că în vreme ce 
natalitatea etnicilor ruşi se află într-un declin serios, 
celelalte etnii din Federaţia Rusă - în special musulmanii 
- continuă să aibă în medie un număr mai mare de copii. 

În ce priveşte modul în care o familie trebuie să-şi 
ducă traiul, Putin nu are prea multe lucruri de spus în 
afară de a-şi manifesta dezacordul total faţă de părinţii 
care-şi bat sau îşi pálmuiesc copiii. Dar el este împotriva 
amestecului statului în treburile private. Ceea ce se 
întâmplă între pereţii casei trebuie să rămână între 
pereţii casei. Dacă are opinii despre relaţiile ideale 
dintre soţi, despre feminism sau despre educaţia copiilor, 
încă nu le-a împărtăşit publicului. Duma de Stat nu a fost 
însă la fel de reţinută în februarie 2017, când a adoptat o 
lege pentru dezincriminarea abuzului fizic domestic. 
Grupurile feministe s-au plâns în zadar că un asemenea 
act normativ reînvie patriarhatul. Dar Putin nu este în 
definitiv un „om nou” în accepțiunea occidentală 


contemporană. Când împreună cu soţia sa Ludmila s-au 
întâlnit cu Condoleezza Rice, consilierul american pe 
probleme de securitate naţională, Putin a făcut glume pe 
seama eforturilor soţiei sale de a se menţine în formă: 
„Da, Ludmila învaţă baletul. Dansează după Lacul 
Lebedelor. Desigur, dacă aş încerca să o ridic în braţe, aş 
fi o lebădă moartă”z. În altă ocazie, când a fost întrebat 
dacă se simte vreodată deprimat şi irascibil, a replicat: 
„Nu sunt femeie, aşa cá nu am zile proaste”. Acestea 
sunt cuvintele unui mascul rus incorigibil şi arogant. 
Evident, printre tovarăşii săi, ele trec drept normale şi 
acceptabile. 

Atitudinea lui Putin faţă de relaţiile dintre femei şi 
bărbaţi stârneşte puţine comentarii în străinătate. Nu 
acelaşi lucru se poate spune despre remarcile sale cu 
privire la relaţiile dintre persoane de acelaşi sex. El şi 
prietenii săi politici nu manifestă niciun fel de ingáduintá 
faţă de susţinătorii homosexualității. În 2012, Vladimir 
lakunin, şeful companiei nationale de cái ferate, a 
declarat că inamicii occidentali ai Rusiei fac propagandă 
homosexuală pentru a scădea natalitatea Rusiei şi a-i 
face pe ruşi uşor de manipulate. 

lakunin vedea activismul sexual ca pe o problemă de 
securitate naţională. Putin nu a mers niciodată atât de 
departe, dar nu se simte deloc confortabil când este pus 


în faţa unui asemenea subiect. Când Oliver Stone l-a 
întrebat dacă ar accepta să împartă dusurile comune ale 
unui club sportiv cu un bărbat despre care se ştie că este 
homosexual, el a scuturat din cap. Zâmbind ironic, a 
explicat apoi că nu ar vrea să-l „provoace” pe un 
asemenea individ. Oamenii cu o mentalitate 
tradiționalistă, inclusiv cei din Rusia, probabil cá nu au 
văzut nimic nelalocul lui în ce a spus el - şi poate chiar 
au admirat francheţea lui -, însă a fost o gravă eroare 
dacă a încercat să câştige simpatia publicului occidental 
liberal. Aşa cum au fost şi încercările sale de a-şi justifica 
remarcile spunând că nu vrea decât să-i împiedice pe 
activiştii homosexuali să-şi promoveze cauza în rândurile 
celor tineri şi inocenți, o faptă care se află sub incidenţa 
legii ruseşti din 2013. Putin a adăugat că mariajele între 
persoane de acelaşi sex se află în conflict cu interesele 
societăţii, deoarece nu produc copii». 

Critica venită din partea străinilor a fost vehementă, 
inclusiv cea lansată de cântăreţul şi avocatul drepturilor 
homosexualilor Elton John. Aceasta din urmă a avut un 
efect comic, John primind un telefon de la cineva care s-a 
dat drept Putin şi l-a invitat la Moscova. Era un amator 
de glume care l-a făcut pe Elton John să pară ridicol 
atunci când ziarele au publicat banalitátile pe care el si 
„Putin” le schimbaseră. La puţină vreme, reporterii i-au 


cerut adevăratului Putin să-şi precizeze poziţia cu privire 
la homosexualitate. Asaltat cu întrebări, a refuzat să 
spună dacă crede că homosexualii se nasc sau devin 
astfel, dar a respins orice acuzaţie de discriminare a 
acestei minorităţi, subliniind că relaţiile homosexuale nu 
sunt ilegale în Rusia, spre deosebire de situaţia existentă 
în alte şaptezeci de ţări. A ţinut de asemenea să arate că 
în unele ţări musulmane există legi ce prevăd pedeapsa 
capitală pentru activitatea homosexuală. Ca preşedinte, 
se opunea apelului Bisericii Ortodoxe pentru 
reincriminarea homosexualității şi susţinea importanţa 
separării constituţionale dintre stat şi Biserică. 

Putin vrea ca oamenii să-l aprecieze pentru moderatia 
sa, iar grupul de la putere zugráveste Rusia ca pe o 
promotoare a păcii si decentei, în vreme ce deplânge 
imaginile injurioase care circulă despre aceasta. Dacă şi 
alte naţiuni ar urma exemplu Rusiei, arată ei, nu ar mai 
exista războaie. Putin s-a plâns chiar că a fost înţeles 
greşit în faţa unei audienţe alcătuite din vizitatori străini 
invitaţi: 


Rusia nu are nici cea mai mică intenţie de a ataca pe cineva. 
Toată povestea asta este de-a dreptul comică... Este pur şi 
simplu de neconceput, stupidă şi nerealistă. Europa singură are 
300 de milioane de locuitori, iar toţi aceştia sunt membri NATO. 


Dacă adăugăm SUA, ajungem probabil la o populaţie de 600 de 
milioane. Rusia are în prezent doar 146 de milioane de locuitori. 
Este de-a dreptul ridicol să vii cu un asemenea subiect. Da, dar 
oamenii se folosesc totuşi de el pentru a-şi atinge scopurile 
politice». 


A insistat apoi că, în fața pericolelor globale 
crescânde, ambițiile Rusiei sunt modeste şi inofensive: 


Dacă nu vom crea un sistem coerent de obligaţii reciproce şi 
acorduri şi dacă nu vom construi mecanismele potrivite pentru 
soluţionarea situaţiilor de criză, semnele anarhiei globale se vor 
inmulti inevitabil. 


Putin a făcut aceste declaraţii în fata unei audiente 
străine la doar câteva luni după ce a rupt 
Memorandumul de la Budapesta şi a anexat Crimeea. 
Dacă străinii au suspiciuni legate de ambițiile militare, 
trebuie să le lase deoparte. Chiar şi cele mai mortale 
arme ale Rusiei nu trebuie să stârnească îngrijorare: 


Etalarea armelor nucleare este un lucru nechibzuit. Aceasta este 
o retorică nocivă, pe care eu o consider inacceptabilă. Dar 
trebuie să pornim de la realitatea şi de la faptul că armele 
nucleare reprezintă un factor de descurajare care asigură pacea 
şi securitatea în întreaga lume. Ele nu pot fi considerate un 
factor pentru vreo potenţială agresiune, deoarece acest lucru 


este imposibil şi ar însemna, evident, sfârşitul întregii noastre 
civilizaţii. 

Lucrul absolut clar este că armele nucleare sunt un factor de 
descurajare şi mulţi experţi consideră că, dacă lumea nu a 
cunoscut un conflict militar de proporţii în cei peste şaptezeci de 
ani care au trecut de la sfârşitul celui de-al Doilea Război 
Mondial, unul dintre motive este faptul că marile ţări ale lumii 
posedă armament nuclear. Este însă important să fie respectată 
politica de neproliferare a armelor nucleare, iar puterile nucleare 
ale lumii să adopte o atitudine foarte responsabilă faţă de 
statutul lor nuclear. Rusia va urma această linie în ciuda oricăror 
declaraţii lansate în cursul unor polemici aprinse. Dar dati-mi 
voie să reiterez că, la nivel guvernamental, Rusia va trata 
statutul sáu nuclear într-o manieră foarte responsabilă. 


Aceasta este viziunea despre viaţa ruşilor în secolul 
XXI oferită de liderii de la Kremlin. Este menită să 
domolească şi în acelaşi timp să stimuleze. Îi încurajează 
pe ruşi să se bucure şi să fie optimişti, dar atrage atenţia 
că cei pe care administraţia îi consideră inamicii 
dinăuntru si din afară ai Rusiei vor fi neutralizati. Mai 
presus de orice, Kremlinul îi asigură pe ruşi că viziunea 
sa este cea mai potrivită pentru nevoile şi specificul ţării 
lor, într-o lume din ce în ce mai turbulentă. 


Tari, comisari şi ce a urmat după ei: noul 


trecut oficial 

Ruşii discută mai des despre preţurile la alimente, 
ajutoare sociale şi salarii decât despre istorie. În această 
privinţă, ei nu se deosebesc de majoritatea celorlalte 
popoare. Însă secolul XX a fost o perioadă grea pentru 
mai multe generaţii ale familiilor lor, astfel că orice lider 
rus care caută să obţină susţinerea maselor trebuie să 
vină cu o poveste a trecutului pe care suficienţi ruşi să o 
găsească plauzibilă şi emoţionantă. Ruşii trebuie să 
simtă că echipa lui Putin va pune capăt erei traumelor şi 
îi va ajuta să profite de oportunităţile ce se află înaintea 
lor. 

Putin ştie că ghidarea imaginaţiei publice nu este un 
lucru pe care să-l poată face singur. Mai ales pentru că 
ceea ce a învăţat el despre istoria secolului XX în 
perioada în care a fost student la Universitatea de Stat 
Leningrad provenea doar din cursurile obligatorii de 
marxism-leninism. Drept urmare, când a venit la putere, 
a căutat să obţină ajutor de la consilieri foarte bine 
informati, inclusiv de la critici inversunati ai politicilor 
Kremlinului, precum Aleksei Venediktov, redactor-şef la 
postul de radio Eho Moskvi şi fost profesor de istorie. 
După ce comunismul a fost aruncat la lada de gunoi, 


elita conducătoare a căutat lecţii pe care să le înveţe în 
analele ţarismului. Când, nedumerit, Venediktov l-a 
întrebat pe Putin de ce a ales să vorbească cu cineva 
care se opune liniei politice oficiale, acesta i-a răspuns 
spiritual că este gata oricând să discute în privat cu 
inamicii săi, dar nu si cu tradatorii:. 

O altă sursă surprinzătoare de consiliere a fost 
anticomunistul  înverşunat şi fostul deţinut politic 
Aleksandr Soljenitin. Putin s-a întâlnit frecvent cu acesta 
şi chiar i-a acordat unul dintre prestigioasele Premii de 
Stat nu cu mult timp înainte de moartea sa în 20072. 

Asemenea întâlniri i-au permis lui Putin să treacă 
drept un om de cultură, înzestrat cu o minte iscoditoare, 
dacă nu complet deschisă. Şi, de asemenea, l-au ajutat 
să-şi etaleze zelul patriotic, cum s-a întâmplat în 2013, 
când a declarat cá este de acord cu apelul lui Soljenitin 
pentru creşterea populaţiei ruse:. După cum se poate 
bănui, Putin îşi ia multe dintre idei din conversații şi îi 
pune pe cei care-i scriu discursurile să găsească cele mai 
bune citate din intelectualii Rusiei, pentru a le folosi în 
cuvântările sale. Dar merită să menţionăm că are o 
preferinţă clară pentru sursele care nu mai sunt în viaţă 
şi, ca urmare, nu pot riposta. 

Putin şi alţi lideri de la Kremlin jefuiesc încontinuu 
istoria, luând din ea lucruri care i-ar putea ajuta în 


prezent. Sunt nişte hoţi foarte abili, care iau doar ceea 
ce ar putea să slujească scopurilor lor politice curente. 
Dar, asemenea vandalilor care au prădat Roma în anul 
455, felul lor de a gândi a fost influenţat şi impregnat de 
ce au descoperit pe parcursul jafului. 

Aforismele lor favorite aparţin unor distinşi autori ruşi 
care promovează valorile leadershipului, patriotismului şi 
voinţei colective, preferabil cu o brumă de dispreţ la 
adresa Occidentului. În afară de Soljenitin, lui Putin fi 
place să citeze din lvan llin si Nikolai Berdiaev, doi 
filosofi creştini emigraţi:. În vreme ce Soljenitin a ajutat 
la reînvierea literaturii ruse după decenii la rând în care 
a fost mutilată de marxism-leninism, Berdiaev, ale cărui 
publicaţii au fost interzise de sovietici, a fost un maestru 
al prozei filosofice ruseşti. Scrierile filosofice ale lui Ilin 
constituie un act de agresiune asupra limbajului, deşi 
articolele lui politice sunt succinte şi incisive, însă 
Berdiaev, care în lunga sa existenţă a trecut de la 
marxismul liberal la individualismul liberal, este util 
numai în porţii mici. Soljenitin este de ajutor şi pentru că 
a disprețuit decadenta occidentală si a militat pentru 
unitatea ruso-ucraineană şi pentru o mână forte care să 
controleze pârghiile puterii de la Kremlin. Numai Ilin are 
toate trăsăturile pe care le vrea Putin. Toată viaţa sa a 
fost un naţionalist şi un duşman neîmpăcat al 


marxismului şi al URSS. Ca emigrant în Germania 
Republicii de la Weimar, Ilin a salutat apariţia nazismului, 
în care a văzut un antidot pentru comunismul sovietic. 
Liderii ruşi care vor să-i aplaude patriotismul trebuie să 
treacă sub tăcere susţinerea fermă pe care acesta a 
arătat-o faţă de unele trăsături ale fascismului european. 
Dar llin, în mod convenabil pentru aceştia, a atras 
atenţia asupra intenţiei Occidentului de a fragmenta 
„Rusia” şi a văzut Ucraina ca aparţinând patrimoniului 
rus. El dorea un lider puternic în fruntea unei dictaturi 
naţionale. Este uşor să ne dăm seama de ce a fost 
promovat ca o autoritate intelectuală în regimul lui Putin. 
În 2015, rămăşiţele pământeşti ale lui llin au fost 
repatriate din Germania şi reînhumate la Mănăstirea 
Donskoi din Moscova, în cadrul unei ceremonii solemne 
conduse de patriarhul Alexei al Il-lea:. 

Modul în care Putin l-a tratat pe Ilin reflectă interesele 
şi scopurile grupului de la conduceres Urmând calea 
deschisă de Eltin, Putin deplânge acele perioade în care 
poporul rus - sau elementele sale nemultumite - a recurs 
la violenţă, fapt care a schimbat în mod dezastruos 
cursul dezvoltării ţării. Ca fost comunist şi anticomunist, 
respinge în întregime ideea de revoluţie armată. „Noi 
avem nevoie acum”, spune el, „de evoluţie”?. Putin 
susţine că Rusia a fost cel mai aproape să-şi împlinească 


potenţialul atunci când ruşii au trăit în pace sub o 
guvernare stabilă. 

Putin nu are sentimente de ostilitate faţă de dinastia 
Romanovilor, care a domnit peste trei sute de ani. li 
laudă pe tarii care au transformat Rusia într-o mare 
putere, iar în aprilie 2015 a proclamat: „Vreau să vă 
aduc aminte [...] de cuvintele lui Alexandru al Ill-lea, 
împăratul nostru, care a spus că Rusia are doar doi aliaţi: 
armata şi marina sa militară. lar atunci când şi-a luat 
ramas-bun de la fiul său [viitorul Nicolae al Il-lea], i-a 
spus că toată lumea se teme de imensitatea ţării 
noastre”s. În noiembrie 2016, când a dezvelit statuia lui 
Alexandru al III-lea în fata Palatului Livadia din Crimeea, 
Putin l-a citat pe ministrul de Finanţe țarist Serghei 
Witte, care a spus că împăratul nu a asigurat pacea în 
tara şi peste granite „făcând concesii, ci domnind întru 
dreptate şi cu o fermitate de neclintit”. Statuia din 
Crimeea este a opta a lui Alexandru al Ill-lea ridicată în 
perioada care a trecut de când Putin a venit la putere. 
Acesta a remarcat de asemenea că ţarul Alexandru a 
impulsionat dezvoltarea industriei şi a fost un susţinător 
márinimos al artelor:. Toate acestea camuflau însă 
pagubele produse de ţar prin înăsprirea cenzurii 
culturale şi suprimarea reformelor sociale din anii 1860. 
Friza de la baza statuii îi înfăţişează pe Feodor 


Dostoievski şi pe chimistul Dmitri Mendeleev. Orice 
şcolar rus ar fi putut să-i spună lui Putin că Dostoievski şi 
Mendeleev şi-au creat majoritatea operelor majore 
înainte ca Alexandru al Ill-lea să se urce pe tron în 
1881». 

Un alt erou al lui Putin din epoca Romanovilor este 
Piotr Stolipin, prim-ministrul lui Nicolae al ll-lea din 
perioada 1906-1911. La deschiderea lucrárilor Adunárii 
Federale din octombrie 2016, Putin remarca: ,Cu mai 
bine de o sută de ani în urmă, adresându-se deputaţilor 
din Duma de Stat, Piotr Arkadievici Stolipin a spus: 
«Trebuie să ne unim cu toţii si să ne punem în acord 
eforturile, obligaţiile şi drepturile pentru susţinerea 
dreptului istoric suprem al Rusiei: acela de a fi 
puternicá»"z, 

Stolipin a fost un conservator reformator care a avut 
ambitia de a reda Rusiei statutul de mare putere si de a 
o imuniza împotriva amenințării unor noi insurgente 
interne. În decembrie 2013, Putin a declarat în fata 
Adunării Federale că autorităţile locale ar trebui să ia 
drept exemplu progresele făcute de Rusia înainte de 
Primul Război Mondial şi a lăudat modificările aduse de 
Stolîpin proprietăţii funciare si structurii industriei. 
Stolîpin este faimos pentru cá a încercat să faciliteze 
apariţia unei clase de mici proprietari la sate, însă, aşa 


cum avea să dovedească evoluţia evenimentelor, 
majoritatea ţăranilor erau ostili reformei sale agrare - şi 
este dificil să aflăm ce a făcut Stolipin pentru a modifica 
structura industrială a imperiului. 

Dar, evident, nu acesta este scopul demersurilor lui 
Putin şi ale echipei sale în materie de istorie. Când 
vorbesc despre istorie, Putin şi consilierii care-i scriu 
discursurile se gândesc în primul rând la politica 
prezentului. Ei vizează aprobarea maselor, nu 
plauzibilitatea istorică obiectivă. 

În acest spirit, în discursul său anual ţinut în faţa 
Adunării Federale pe 1 decembrie 2016, Putin a anunţat 
centenarul revoluțiilor din februarie şi octombrie 1917: 


Aceasta este istoria noastră comună şi trebuie să o tratăm cu 
respect. Despre asta a scris strălucitul filosof rus şi sovietic 
Aleksei Losev. „Ştim cu toţii cât de greu a fost drumul pe care l-a 
parcurs ţara noastră”, a scris el. „Ştim cu toţii de anii lungi de 
lupte, suferinţe şi nevoi, dar, pentru orice fiu al Patriei, toate 
acestea sunt ceva ce ţine de propriul său neam, ceva 
inalienabil." 

Sunt sigur cá majoritatea absolutá a poporului nostru are 
exact aceastá atitudine fatá de Patria noastrá si avem nevoie de 
lecţiile istoriei în primul rând pentru reconciliere si pentru 
întărirea consensului social, politic şi civil la care am reuşit să 
ajungem în prezent. 


Este inacceptabil să aducem dezbinările, mânia, ura şi 
amărăciunile trecutului în viaţa noastră de azi şi să ne folosim de 
tragediile care au afectat practic fiecare familie din Rusia, 
indiferent de care parte a baricadei s-au situat strămoşii noştri, 
pentru a ne urmări interesele politice sau de altă natură. Să nu 
uităm că suntem un popor unit, un singur popor, şi că avem doar 
o singură Rusie2, 


Pentru Putin, prăbuşirea dinastiei Romanovilor şi 
acapararea puterii de către comunişti câteva luni mai 
târziu au reprezentat o dublă lovitură cu efecte tragice la 
toate nivelurile societăţii. Într-un discurs ţinut mai 
devreme în 2016, Putin a deplâns asasinatul înfiorător 
comis asupra Romanovilor în pivnita unei case din 
Ekaterinburg în vara anului 1918: 

Toată lumea obişnuia să denunțe regimul țarist pentru 

represiunile sale. Dar ce a făcut conducerea sovietică imediat 

după ce a venit la putere? Represiuni în masă. Şi nu vorbesc aici 
de întreaga scară a acestora, ci pur şi simplu despre cel mai 
flagrant exemplu: anihilarea şi împuşcarea familiei ţariste, 
inclusiv a copiilor. Probabil că au existat motive ideologice 
pentru lichidarea potenţialilor urmaşi. Dar de ce l-au ucis pe 
doctorul Botkin? De ce i-au ucis pe servitori - oameni care 
proveneau de regulă din rândurile proletariatului? Pentru ce? 
Scopul a fost să ascundă crima. 


Cu toate că Putin foloseşte episoade ale istoriei în 
scopuri politice, el este sincer interesat de soarta 
Romanovilor. Cu ocazia vizitei sale de stat la Londra în 
iunie 2003, reprezentaţi ai Ministerului de Externe nu au 
putut să nu remarce încântarea sa când i-au oferit un 
volum cu documente declasificate, inclusiv câteva 
referitoare la acest episod. Până la momentul respectiv 
fusese un vizitator plictisit si taciturn al capitalei 
britanice. 

În opinia lui Putin, este vital ca oamenii să nu uite 
ororile care au urmat după Revoluţia din Octombrie: 


Nu am reflectat niciodată cu suficientă atenţie la aceste lucruri. 
Bine, ei ripostau faţă de cei care luptau cu arma în mână 
împotriva puterii sovietice, dar de ce să omori preoţi? Numai în 
1918 au fost împuşcaţi trei mii de preoţi şi apoi încă zece mii 
într-o perioadă de zece ani. În regiunea Don, oamenii au fost 
înecaţi cu sutele sub gheaţa râului. Când reflectezi la toate 
acestea şi când apar noi informaţii, începi să evaluezi multe 
lucruri într-un mod diferit:€. 


Putin nu are niciun cuvânt bun de spus despre Lenin 
şi a ridicat obiecţii notabile în ceea ce priveşte 
constituţia pe care acesta a impus-o în 1922: 


Dacă eşti istoric, trebuie să ştii că la acea dată Stalin a formulat 
ideea autonomizării viitoarei Uniuni Sovietice. Potrivit acesteia, 
toate celelalte părţi componente ale viitorului stat trebuiau să 
intre în URSS pe bază de autonomie şi cu o largă autoritate. 
Lenin a criticat poziţia lui Stalin, spunând că a fost eronată şi 
inoportună. 


Concluzia lui Putin a fost tranşantă: 


Şi astfel el, Lenin, a susţinut că statul - Uniunea Sovietică - 
trebuie să fie format având la bază egalitatea deplină şi dreptul 
de secesiune din Uniunea Sovietică... Şi asta a fost bomba cu 
ceas de sub edificiul statalității noastre. Pe lângă faptul că au 
stabilit graniţe şi teritorii pentru grupurile etnice în cadrul unui 
stat care, în mod esenţial, era multinational, graniţele au fost 
trasate în mod arbitrar, fără a fi în general decise pe o bază 
raţională. De exemplu, care a fost motivul pentru care regiunea 
Donbass a fost cedată Ucrainei? Ideea a fost să sporească 
numărul proletarilor pentru a avea o susţinere socială mai largă 
acolo. Curată nebunie, nu-i aşa?¥. 


În perioada sovietică, Lenin a fost ridicat în slăvi 
pentru că „a reunit teritoriile” după dezintegrarea 
imperiului în 1917. Acest lucru l-a lăsat indiferent pe 
Putin, care denunţă aranjamentul constituţional al lui 
Lenin ca fiind inoportun, capricios şi dezastruos. 


Sub Putin, biserica şi statul au pretins respect pentru 
comandanții albi care au luptat împotriva Armatei Roşii si 
a conducerii sale comuniste în războiul civil care a urmat 
Revoluţiei din Octombrie. Rámásitele pământeşti ale 
generalului Anton Denikin au fost aduse înapoi în Rusia 
în 2005. Au fost ridicate statui în onoarea amiralului 
Aleksandr Kolceak în Sankt-Petersburg şi Irkutsk. Au fost 
produse filme despre cauza Albilor, care s-au dovedit a fi 
populare. Mulţi comentatori îi prezintă pe Albi ca pe nişte 
patrioţi şi luptători neînfricaţi:. 

Conducerea comunistă a încetat de mult să mai 
atragă laude. Lev Troțki a fost ponegrit şi neglijat în 
relatările sovietice oficiale şi, cu toate că nu mai este 
trecut cu vederea de cercetătorii ruşi, continuă să fie 
tratat cu severitate. losif Stalin, ca de obicei, provoacă 
controverse. Niciun rus cu bun-simt nu iartă Marea 
Teroare din 1937-1938, dar există destule figuri publice 
care susţin că rolul său în industrializarea Rusiei şi 
apărarea ei împotriva celui de-al Treilea Reich a fost 
indispensabil - aceasta este una dintre tezele păstrate 
de Partidul Comunist din vechiul său crez marxist- 
leninist. Istoria rămâne un teren minat pe care Putin a 
păşit cu grijă. Despre o chestiune esenţială, represiunile 
în masă comandate de Stalin la sfârşitul anilor '30, el 
vorbeşte foarte răspicat: 


Stalinismul este asociat cu cultul individului şi cu încălcarea în 
masă a drepturilor, cu represiunile şi cu lagărele de muncă. 
Nimic din toate acestea nu mai există azi în Rusia şi sper că nu 
va mai exista niciodată. Societatea noastră este pur şi simplu 
diferită şi nu va mai permite niciodată aşa ceva. Dar asta nu 
înseamnă că nu mai avem nevoie de ordine şi disciplină. 
Înseamnă că toţi cetăţenii Federaţiei Ruse, indiferent de poziţia 
lor oficială, trebuie să fie egali în fata legii:*. 


Cu toate că recunoaşte ororile stalinismului, Putin 
respinge cu fermitate ideea că acesta a fost cel mai 
cumplit fenomen al secolului XX. Al Treilea Reich merită 
o condamnare mai aspră: 


Înainte de toate, desigur, este imposibil să punem nazismul şi 
stalinismul pe acelaşi plan, deoarece naziştii au proclamat în 
mod deschis, direct şi public că unul dintre obiectivele politicii lor 
este exterminarea în totalitate a unor grupuri etnice - evrei, 
ţigani şi slavi. Cu toată natura urâtă a regimului stalinist, cu 
toate represiunile şi deportările unor populaţii întregi, regimul 
stalinist nu şi-a stabilit niciodată ca obiectiv exterminarea unor 
populaţii, astfel că încercarea de a le pune pe cele două 
[regimuri] pe picior de egalitate este absolut fără fundament. 


Aceasta a dat naştere unor speculaţii potrivit cărora 
Stalin ar urma să fie reabilitat postum, speculaţii care s- 
au accentuat în 2015, când o statuie de zece tone 


înfăţişându-l alături de Winston Churchill si Franklin D. 
Roosevelt a fost instalată lângă Palatul Livadia din lalta, 
unde aceştia s-au întâlnit în februarie 1945 pentru a 
discuta despre ordinea politică şi teritorială postbelică a 
Europei. Serghei Narişkin, preşedintele Dumei de Stat de 
la acea vreme, a dezvelit statuia în acordurile imnului 
naţional al Rusiei. Sculptura lui Zurab Tsereteli fusese 
respinsă de guvernul ucrainean cu zece ani înainte, când 
lalta era guvernată de la Kiev. După anexarea Crimeei 
însă, Kremlinul a vrut să sărbătorească Conferinţa de la 
lalta, deşi au existat proteste ale tătarilor crimeeni, ai 
căror strămoşi fuseseră deportaţi cu forţa de Stalin din 
peninsulă în mai 19452. 

În ciuda acestor slabe semne de aprobare, Putin a 
respins categoric politica dusă de Stalin în Europa de Est 
la sfârşitul anilor '40. Exportarea forţată a comunismului, 
sublinia el, a fost o eroare îngrozitoare: 


După al Doilea Război Mondial, am încercat să impunem propriul 
nostru model de dezvoltare multor ţări est-europene şi am făcut 
asta folosind forţa. Trebuie să recunoaştem acest lucru. Nu e 
nimic bun în asta şi trebuie să revenim la acest subiect azi. 
Întâmplător, acesta este mai mult sau mai puţin modul în care se 
comportă americanii în prezent, când încearcă să impună 
modelul lor practic întregii lumi, iar o asemenea practică va 
sfârşi la rândul ei printr-un eşec. 


A accepta că Rusia a făcut lucruri rele, insistând în 
acelaşi timp că în prezent americanii sunt capul 
ráutátilor, este o abordare foarte caracteristică. Putin 
ştie de asemenea cá, cu excepţia neostaliniştilor tnraiti, 
majoritatea ruşilor sunt de acord cu concluziile sale. 

El este întotdeauna circumspect când vorbeşte despre 
ţarul Nicolae al Il-lea. Reverenta fata de Romanovi este o 
atitudine răspândită în Rusia postcomunistă, iar în 2017, 
când a fost lansat un film despre relaţia dintre viitorul ţar 
şi balerina Matilda Kşesinskaia, a avut loc imediat un 
protest referitor la conţinutul erotic. Puţini ruşi sunt mai 
devotați memoriei lui Nicolae decât deputata din Duma 
Natalia Poklonskaia, care a ocupat funcţia de procuror- 
general al Crimeei imediat după anexarea acesteia. 
împreună cu alţii, ea a cerut o anchetă care să 
stabilească dacă filmul era antirusesc si antireligios. 
Acest lucru a provocat riposta unui alt regizor, Stanislav 
Govoruhin, la rândul său deputat în Duma de Stat şi fost 
preşedinte al Comisiei de Cultură a acestui organism. 
Confruntat cu o asemenea dispută, ministrul Culturii a 
ales calea sigură a unei atitudini echivoce. Pe 15 iunie 
2017, regizorul filmului, Aleksei Ucitel, i s-a plâns lui 
Putin de modul în care era tratat filmul său. Deşi admira 
cariera şi patriotismul lui Ucitel, Putin i-a răspuns 


acestuia că Poklonskaia are dreptul să-şi exprime opinia. 
Pentru Putin era important ca publicul să vadă că el 
încurajează dialogul şi, în acelaşi timp, să evite să fie 
atras într-o dispută istorică controversatăz. 

Comentariile sale despre Lenin ar fi putut şoca 
cândva milioanele de ruşi care au fost educati să se 
încline în faţa marelui fondator al URSS. Însă timpurile s- 
au schimbat şi riscul iscării unor controverse este foarte 
redus, câtă vreme Putin evită gesturi atât de drastice 
precum scoaterea cadavrului mumificat al lui Lenin din 
mausoleul din Piaţa Roşie. 

În 2016, Putin şi-a demonstrat abilitatea cu ocazia 
inaugurării unei expoziții la Centrul Elțîn din 
Ekaterinburg. Custozii îi iritaseră pe nationalisti deoarece 
omiseseră să-l prezinte pe general-locotenentul Andrei 
Vlasov drept un trădător. Vlasov, capturat de germani pe 
Frontul de Est în 1942, s-a decis să lupte de partea 
germanilor, cu gândul că în felul acesta Rusia va fi 
eliberată de sub stalinism. Spre sfârşitul războiului s-a 
revoltat împotriva germanilor, dar asta nu l-a salvat de 
răzbunarea lui Stalin, din ordinul căruia a fost spânzurat 
la Moscova în august 1945. Dar care era părerea lui 
Putin? 


Nu e nimic în neregulă cu faptul că a început o discuţie: este un 
fenomen normal. Unii adoptă o poziţie favorabilă, alţii au opinii 
mai liberale despre evenimentele prezente şi perspectivele 
dezvoltării, alţii au vederi conservatoare, tradiţionale. Am avut 
întotdeauna patrioţi de tip „sânge şi pământ” (pocivenniki) si 
adepţi ai occidentalizării. Unii oameni se consideră patrioţi de tip 
„sânge şi pământ”. Dar în momentul actual, când rememorăm 
evenimentele din 1917 şi când suntem pe punctul de a marca 
centenarul evenimentelor revoluţionare în 2017, trebuie să 
avansăm în direcţia reconcilierii şi apropierii, şi nu spre scindare 
şi inflamarea pasiunilor”. 


Acest răspuns măsurat a fost menit să asigure o discuţie 
calmă, chibzuită despre trecutul problematic al Rusiei. 
Putin nu a avut succes, iar disputele aprinse cu privire la 
istoria naţiunii continuă să se desfăşoare. Dar el 
beneficiază de pe urma faptului că se poziţionează în 
afara conflictului. 

Atitudinile străinilor faţă de istoria Rusiei îl irită enorm 
pe Putin. Fascinatia nesfârşită pe care o manifestă mass- 
media occidentală fata de losif Stalin îi provoacă un 
puternic resentiment. El afirmă cá „dictatorii” altor 
naţiuni rareori au parte de aceeaşi atenţie. Cariera 
sângeroasă a lui Oliver Cromwell este trecută cu 
vederea, iar statuia acestuia  strájuieste Palatul 
Parlamentului din Westminster. Trupul lui Napoleon, 


care, împreună cu armatele sale cotropitoare, a făcut 
prăpăd în toată Europa, este venerat la Les Invalides în 
Paris. Stalin este însă demonizat. Pentru Putin, motivele 
sunt cât se poate de clare. Establishment-ul occidental 
vrea să aibă de ce să se lege ca să critice Rusia şi pe 
ruşi, şi nimic nu e mai la îndemână decât palmaresul 
unui dictator sovietic care nu mai e de mult printre noiz. 
Când nu recurge la critici, el se dedă la o bătaie de joc 
la fel de agresivă. În 2018, Ministerul Culturii a interzis 
comedia neagră a lui Armando lannucci Moartea lui 
Stalin. Ministrul Culturii Vladimir Medinski nu a insistat 
asupra greselilor elementare ale filmului legate de 
numele persoanelor si ale institutiilor, dar nu a putut sá 
ierte tonul batjocoritor adoptat fatá de un eveniment 
atát de dureros, iar dincolo de toate astea era probabil 
credinta cá stráinii n-ar trebui sá-si mai bage nasul peste 
tot. Medinski a devenit purtătorul de cuvânt al 
administratiei pe subiecte de istorie. Un autor prolific 
chiar si dupá ocuparea functiei ministeriale in 2012, el a 
căutat să spele trecutul rusesc şi sovietic de orice 
denigrare. l-a apărat pe ruşii de sub regimul țarist 
împotriva celor care susțineau că aceştia erau leneşi, 
betivi si hoţiz. A pus atâta energie în acest demers, încât 
câţiva istorici profesionişti l-au acuzat de exces de zel. 
lar în cea mai de succes cartea a sa susţine că autorii 


străini au greşit atunci când au atras atenţia asupra 
faptului că soldaţii sovietici au violat femei germane în 
1945, 

Putin a afirmat adeseori ca URSS a fost un fenomen 
complex. El are sentimente amestecate fata de ceea ce 
au trăit oamenii în comunism, în deceniile de după 
Revoluţia din Octombrie. Economia planificată a avut 
beneficii clare, susţine el, lăudând progresele Uniunii 
Sovietice în ce priveşte asistenţa medicală, educaţia şi 
dezvoltarea sectorului industrial militar care a contribuit 
la victoria asupra celui de-al Treilea Reich”. Şi îşi 
manifestă respectul faţă de veteranii comunişti aflaţi 
încă în viaţă. Putin a discutat în câteva ocazii cu Vladimir 
Kriucikov, care a organizat în august 1991 puciul 
împotriva lui Mihail Gorbaciov. În 2014 i-a acordat 
Ordinul de Onoare mareşalului Dmitri lazov, cu care 
Kriucikov a pus la cale complotul. lar în februarie 2019 a 
vorbit în termeni  elogioşi despre curajul si 
profesionalismul de care a dat dovadă armata sovietică 
în războiul purtat de URSS în Afganistan. 

Dar el nu a fost niciodată un susţinător al sistemului 
politic comunist şi nu a trecut cu vederea 
vulnerabilităţile instituţiilor sale economice. Nu este un 
nostalgic al comunismului, dar regretă enorm prăbuşirea 
URSS, pe care în aprilie 2005 a descris-o ca fiind „cea 


mai mare catastrofă geopolitică a secolului [XX]. 
Remarca sa a fost înţeleasă greşit de multă lume. El nu 
regreta deloc prăbuşirea comunismului sovietic, ci mai 
degrabă consecinţele dispariţiei sale: sărăcia generală 
din anii '90, apariţia aşa-zişilor oligarhi şi dislocarea 
familiilor separate de granite nois. Chiar şi aşa, s-a facut 
vinovat cel puţin de exagerare, pentru că a ignorat cu 
totul alte evenimente care ar putea pretinde un loc mai 
proeminent în rândul catastrofelor. Printre ele, desigur, 
declanşarea celor două războaie mondiale în 1914 şi 
1939, venirea la putere a lui Hitler în 1933 şi Revoluţia 
Chineză din 1949. Şi să nu uităm propria Revoluţie a 
Rusiei din Octombrie 1917. 

Preocuparea lui Putin pentru dezintegrarea Uniunii 
Sovietice vizează un anumit aspect: el urăşte faptul că 
milioane de cetăţeni de naţionalitate rusă s-au trezit 
despărțiți de Rusia, în alte paisprezece noi state 
independente - într-o ocazie, a mers până acolo încât a 
numit asta o „tragedie umanitară”, adăugând: 


Aş vrea să repet din nou teza mea că poporul rus a devenit cel 
mai mare popor divizat din lume, iar asta este absolut o 
tragedie. Şi nu mă refer la dimensiunea socio-economică, când, 
ca rezultat al colapsului, un sistem social s-a năruit şi o 
economie s-a prăbuşit - ea fusese oricum ineficientă în regimul 
anterior, dar când s-a năruit, a dus la sărăcirea a milioane de 


oameni, iar asta este de asemenea o tragedie pentru oameni 
reali şi pentru familii reale. 


În ochii lui Putin, separarea demografică şi disoluția 
socială erau două trăsături îngemănate ale aceluiaşi 
rezultat. Nu e o atitudine pe care s-o fi inventat după ce 
a venit la putere. El crede că, deşi situaţia a fost grea 
sub regimul comunist, ea s-a înrăutățit si mai mult dupa 
ce comuniştii au fost îndepărtați de la putere si vede anii 
'90 ca pe o perioadă de maximă criză naţională, în care 
o „epidemie de colapsuri" a pus stăpânire pe Federaţia 
Rusa. Putin a tot spus acest lucru încă de la începutul 
anilor '90, pe vremea când era doar un politician local 
obişnuit, despre care nimeni nu credea că va ajunge la 
vârful puterii. lar asta pare să indice că este opinia sa 
sincera. 

Relatiile Rusiei cu Estonia, Letonia si Lituania sunt un 
alt punct sensibil. Aceste ţări şi-au  recâştigat 
independenţa odată cu prăbuşirea URSS la sfârşitul lui 
1991. Deşi ele îşi proclamaseră independenţa, semnarea 
de către Eltin a unor acorduri cu preşedinţii ucrainean şi 
belarus în decembrie a fost pasul decisiv. Cei trei 
preşedinţi au fost de acord cu formarea unei Comunităţi 
a Statelor Independente la care să fie invitate să adere 
toate cele cincisprezece republici constituente ale URSS. 


Această proiectată grupare regională avea să fie mai 
relaxată decât orice ar fi considerat Gorbaciov 
acceptabil, şi tocmai asta voia Eltin. Dar cu toate cá 
Comunitatea Statelor Independente s-a format în mod 
corespunzător în 1992, scopurile sale colective au fost 
subminate în permanenţă de membrii săi care se temeau 
că Rusia vrea să-i domine. Estonia, Lituania şi Letonia au 
refuzat categoric să se alăture grupării. Dificultăţi 
similare a întâmpinat Organizația Tratatului de 
Securitate Colectivá, pe care Rusia a initiat-o în acelaşi 
an pentru a acoperi nevoile legate de securitate şi 
armatá. Singurele tári care au acceptat sá adere la 
început au fost Armenia, Kazahstan, Kargazstan, 
Tadjikistan şi Uzbekistan, şi toate se temeau că vor 
deveni vulnerabile la presiunile Rusiei. 

Pe când se afla într-o vizită la Hamburg, în februarie 
1994, preşedintele Estoniei Lennart Meri a ţinut un 
discurs în care a denunţat anexarea ilegală a statelor 
baltice de către URSS în 1940 şi din nou în 1944. Meri a 
povestit cum el şi familia sa, alături de zeci de mii de alţi 
estonieni, au fost deportaţi în Siberia. Putin, care la 
vremea aceea era angajat la primăria din Sankt- 
Petersburg şi se afla în delegaţie în Germania, s-a 
întâmplat să fie prezent în public. Cu toate că era un 
oficial rus obscur, s-a ridicat de pe scaun şi, ostentativ, a 


ieşit furtunos din sală. În opinia sa, desigur, operaţiunile 
Armatei Roşii din timpul războiului şi deciziile geopolitice 
ale lui Stalin trebuiau venerate. Nu avea niciun fel de 
ingáduintá pentru liderii baltici care negau că URSS i-a 
eliberat după alungarea celui de-al Treilea Reich. Şi a 
fost surd la afirmaţia lui Meri că Estonia a devenit o 
naţiune captivă sub regimul sovietic. 

Mai mult decât atât, Putin are uneori dificultăţi în a 
distinge între Uniunea Sovietică şi Federaţia Rusă, aşa 
cum s-a întâmplat în martie 2018, când s-a adresat 
Adunării Federale: 


După prăbuşirea URSS, Rusia, care în perioada sovietică a fost 
numită Uniunea Sovietică - sau Rusia Sovietică, aşa cum mai era 
cunoscută peste graniţe -, a pierdut 23,8% din teritoriul său, 
dacă vorbim de frontierele noastre nationale, 48,5% din 
populaţia sa, 41% din produsul general brut, 39,4% din 
potenţialul industrial (aproape jumătate din potenţialul nostru, aş 
vrea să subliniez), 44,6% din potenţialul militar ca urmare a 
fragmentării armatei URSS între fostele republici sovietice3s, 


Acesta a fost un comentariu realmente inexact. Putin 
susţine că numai străinii confundă URSS cu Federaţia 
Rusă. De fapt, el face exact acelaşi lucru. Rusia nu a 
pierdut teritorii în momentul în care Uniunea Sovietică s- 
a dezintegrat. Nici măcar un metru pătrat. Noua ţară 


independentă a luat fiinţă având graniţele intacte, iar în 
2014 a folosit forţa armată pentru a le lărgi în dauna 
Ucrainei. 

Spre deosebire de multi compatrioți de-ai sai, Putin nu 
i-a blamat pe Gorbaciov sau pe Eltin pentru felul în care 
a ieşit Rusia din comunism. Preferă să evidentieze 
dificultăţile cu care s-au confruntat aceştia. Într-un 
interviu oferit revistei Time în 2007, reporterul american 
a remarcat că Putin nu este un „preşedinte- 
revoluţionar”, precum Eltin. Departe de a se enerva, 
Putin a fost de acord: 


Eu consider însă că el şi Gorbaciov au făcut un lucru pe care eu 
cu siguranţă nu l-aş fi putut face. Au acţionat în vederea 
distrugerii unui sistem pe care poporul rus nu-l mai putea îndura. 
Nu sunt convins că as fi putut decide să actionez astfel. 
Gorbaciov a făcut primul pas şi Eltin a încheiat tranziţia, un 
proces, în opinia mea, istoric şi foarte important pentru Rusia şi 
pentru poporul rus. Ei - şi în primul rând Elțîn, desigur - au adus 
Rusiei libertatea: aceasta este o realizare istorică absolută a 
epocii Elțîn. 


Putin are la rândul său misiunea de a aduce o 
schimbare în bine, dar el vrea să facă asta în stilul său şi 
să pună capăt o dată pentru totdeauna şirului de traume 
pe care le-a îndurat Rusia. 


4 

Anii suferinţei: imaginea naţiunii umilite 

Poporul rus a fost puternic afectat de modificarea 
relaţiilor internaţionale după 1991. URSS fusese una 
dintre cele două superputeri. Pământul se cutremura pe 
unde trecea puterea sovietică, iar Kremlinul avea parte 
de respect pretutindeni. Acolo unde acesta din urmă 
lipsea, frica îi lua locul. Eltin a căutat să integreze noua 
Rusie în ordinea internaţională ca o mare putere 
normală, cooperantă şi constructivă. Acesta avea mereu 
să fie un lucru foarte anevoios, în condiţiile în care 
Federaţia Rusă avea o economie ruinată, o administraţie 
zdruncinată şi o armată demoralizată. Independenţa a 
fost însoţită de ştirbirea mândriei naţionale. 

În ţările care trec printr-o astfel de răsturnare de 
situaţie, resentimentul se poate dezvolta asemenea unei 
tumori. În anii '20, milioane de germani fierbeau de 
mânie din cauză că elitele lor conducătoare, credeau ei, 
înjunghiaseră pe la spate Germania şi forţele sale armate 
şi le aduseseră înfrângerea în Primul Război Mondial. lar 
după cel de-al Doilea Război Mondial, când necesităţile 
financiare i-au obligat pe britanici să renunţe la teritoriile 
lor imperiale, a fost supărare mare în rândurile lor din 


cauza pierderii puterii globale şi a prestigiului. Când 
guvernele nu reuşesc să compenseze o asemenea 
tulburare emoţională, consecinţele pot fi îngrozitoare. 
Acesta a fost unul dintre motivele pentru care Adolf 
Hitler a ajuns să ocupe funcţia de cancelar german în 
1933; şi cu toate că Marea Britanie nu a căzut pradă 
extremismului politic, efectele târzii ale prăbuşirii 
imperiului continuă să se facă simţite. URSS a pierdut 
Războiul Rece. Deşi Gorbaciov şi Eltin au afirmat cá nu a 
existat nicio parte învingătoare, ei nu au reuşit să 
înlăture sentimentul national de umilire resimţit de 
nenumărați ruşi. A fost un sentiment pe care Putin si 
contemporanii lui l-au încercat la trecerea dintre milenii. 
În Marea Britanie şi în Franţa, o atare stare de spirit 
poartă numele de sindrom postimperial. Ceea ce a trăit 
Rusia nu e doar un sindrom postimperial, ci şi unul post- 
superputere. Nimeni nu ar trebui să subestimeze 
intensitatea acestor sentimente. 

Asemenea lui Putin, mulţi ruşi regretă faptul că, după 
1991, atunci când trec dincolo de provinciile ruseşti de la 
periferie, se trezesc în ţări străine, precum Ucraina sau 
Kazahstan. Vreme de secole li s-a spus să fie mânari de 
realizările Imperiului Rus şi ale Uniunii Sovietice. În 
prezent, ei au un termen special pentru statele care s-au 
format după prăbuşirea URSS: „străinătatea apropiată” - 


semn că ei nu consideră că Ucraina sau chiar Uzbekistan 
şi Estonia sunt la fel de străine precum Grecia sau 
Franţa. Când Marea Britanie, Franţa şi alte puteri 
europene au renunţat la imperiile lor, coloniile lor erau 
peste mări. Ruşii au avut un imperiu alcătuit din ţări 
vecine, un fapt geografic care îi împiedică să uite 
pierderea teritorială suferită. În anii '90, Federaţia Rusă a 
suferit o recesiune economică prelungită. Majoritatea 
ruşilor, cu excepţia unei minorităţi minuscule care a 
beneficiat de pe urma privatizărilor, au fost coplesiti de 
sărăcie, dar şi de indignare din cauză că Moscova, 
capitala unei ţări care fusese una dintre superputerile 
lumii, a ajuns pe post de chelner la mesele diplomaţiei 
globale. 

Putin nu a fost primul preşedinte rus care s-a opus 
politicii globale americane. Înaintea sa, Eltin se plânsese 
preşedintelui Bill Clinton de cât de greu îi este să 
calmeze opinia publică rusă după intervenţia militară 
americană în fosta lugoslavie. Spiritele s-au încins în 
Rusia la începutul lui 1996, când Clinton a ordonat 
bombardarea forţelor sârbe bosniace. Acest lucru s-a 
întâmplat în perioada în care Eltin era angajat în 
campania pentru realegerea sa ca preşedinte. Când le-a 
cerut liderilor occidentali să înţeleagă problemele sale, a 
fost ignorat, iar avioanele NATO au continuat să atace 


ţinte în Bosnia:. Pentru Rusia, aceasta a fost o lecţie 
despre rolul său diminuat în politica mondială. E drept că 
Rusia moştenise locul URSS-ului în Consiliul de Securitate 
al Naţiunilor Unite, însă realitatea era că America şi 
aliaţii săi nu îşi impuneau niciun fel de limite în acţiunile 
lor. Când Eltin a propus ca tratativele pentru încheierea 
păcii în lugoslavia să aibă loc la Moscova, nu a fost băgat 
în seamă. Nu a existat aproape niciun fel de înţelegere 
faţă de nevoia lui Eltin de a-şi spori prestigiul 
international si de a-şi întări poziţia acasa?. 

Eltin a fost de asemenea prins în câmpul de forte al 
presiunilor financiare occidentale. Fondul Monetar 
Internaţional controla cu stricteţe modul în care erau 
cheltuiţi banii ce fuseseră împrumutaţi Moscovei. În 
presa rusă se spunea că Eltin nu era capabil să respingă 
cerinţele externe. În rândurile elitei conducătoare 
domnea nemulţumirea faţă de situaţia umilitoare în care 
se afla ţara. Războaiele din fosta lugoslavie deveniseră 
un spectacol de televiziune. Ruşii se uitau ingroziti. Eltin 
însuşi a devenit tot mai îngrijorat şi i-a explicat în 
particular temerile sale lui Clinton. Aranjamentele din 
cadrul Parteneriatului pentru Pace dintre Rusia şi NATO, 
inaugurat in 1994, nu reuşiseră să-i împiedice pe 
americani să acorde statutul de membru NATO Poloniei, 
Ungariei şi Republicii Cehe în martie 1999. Acest lucru s- 


a întâmplat cu putin timp înainte ca Eltin să renunţe la 
preşedinţie, astfel că a rămas în seama lui Putin să se 
ocupe de consecinţe. 

La început, Putin a abordat situaţia cu calm şi a 
căutat să îmbunătăţească relaţiile Rusiei cu America. 
Dar, după ce relaţiile se vor deteriora, el va privi în urmă 
cu furie: 


Mai întâi, la jumătatea anilor '90 au avut loc atacurile aeriene 
împotriva Belgradului. Evident, aceasta a fost o agresiune... A 
fost un act barbar, pur şi simplu barbar. Cu atât mai mult cu cât 
a fost făcut ignorând Carta Naţiunilor Unite şi nu l-a sancţionat 
nimeni. Puşi în faţa acestui lucru, oamenii au început imediat să 
spună că lucrurile erau învechite şi că era nevoie de unele 
modificări. 


Între martie şi iunie 1999, America şi aliaţii săi au 
bombardat Serbia, zdrobindu-i rezistenţa, fără să aibă 
aprobarea Consiliului de Securitate al Naţiunilor Unite. 
Campania militară a fost declanşată ca reacţie la 
persecuțiile brutale la care i-au supus sârbii pe 
musulmanii din Kosovo, o enclavă situată în sudul 
Serbiei. Înfrângerea Serbiei a dus la căderea 
preşedintelui Slobodan Milošević de la putere si, pentru 
autorităţile ruse, acest episod a însemnat dispariţia unei 
ordini care a existat în Europa după Războiul Rece. 


lar pentru Putin purtarea urâtă a americanilor nu se 
reducea la Serbia: 


Situaţia s-a înrăutățit odată cu evenimentele din Irak. Au 
autorizat Naţiunile Unite operaţiunile din lrak? Nu! lar înainte au 
fost operaţiunile din Afganistan din 2001. Da, ştim cu toţii despre 
tragedia din 11 septembrie 2001, dar, chiar şi aşa, potrivit 
dreptului international existent, trebuia înştiinţat Consiliul de 
Securitate al Naţiunilor Unite şi trebuia primită mai întâi o 
rezoluţie corespunzătoare. Nu. 

Apoi a urmat Irakul. Apoi a fost adoptată rezoluţia în privinţa 
Libiei. Nu. Toţi suntem experţi aici şi toţi ştim şi am citit rezoluţia 
în cazul Libiei. Ce scria acolo? Că e un spaţiu aerian interzis. Dar 
ce fel de spaţiu aerian interzis era, dacă ei au început să 
desfăşoare atacuri cu rachete aeropurtate asupra teritoriului 
[libian]? Ei au denaturat şi violat cu brutalitate Carta Naţiunilor 
Unite. 

Şi apoi a urmat Siria?. 


Putin îl apără de asemenea pe Eltin de acuzaţiile 
occidentale de incompetenta şi alcoolism: 


Imediat ce a sărit în apărarea Iugoslaviei, a devenit un alcoolic 
şi, în general, o persoană nedemnă de respect în ochii 
occidentalilor. Toată lumea a descoperit dintr-odată că lui Boris 
Nikolaevici îi plăcea să bea un pahar. Dar fusese ăsta un secret 
până atunci? Nu, şi asta nu a împiedicat relaţiile sale cu cei din 
afară. Imediat ce s-a ajuns la apărarea intereselor ruseşti în 


Balcani şi Elțîn a vorbit deschis despre ele, aproape că a devenit 
duşmanul Vestuluis. 


Acesta a fost, în opinia lui Putin, motivul pentru care 


TEES 


americanii „au asmutit câinii” împotriva lui Elțîn, iar el nu 
avea nici cea mai mică intenţie să devină următoarea lor 
prada’. 

Putin este convins ca dificultatile internationale ale 
Rusiei au fost generate de modul în care Statele Unite au 
abordat problema dezintegrării URSS: 


Era nevoie de o reconstrucţie raţională şi de adaptarea 
sistemului de relaţii internaţionale la noile realităţi. Dar, în opinia 
mea, Statele Unite, declarându-se câştigătoarele „Războiului 
Rece”, foarte încrezătoare în sine, nu au considerat că este 
nevoie de aşa ceva. Si, în loc să stabilească un nou echilibru al 
puterilor, care este condiţia necesară pentru ordine şi stabilitate, 
au luat măsuri care au generat un dezechilibru puternic şi 
profund. 

„Războiul Rece” a luat sfârşit. Dar el nu a culminat cu 
încheierea unei păci bazate pe acorduri clare şi transparente cu 
privire la respectarea regulilor şi standardelor existente sau la 
crearea unora noi. Acest lucru a creat impresia că aşazzişii 
învingători ai „Războiului Rece” deciseseră să facă presiuni şi să 
aducă întreaga lume sub controlul lor pentru a-şi urmări 
interesele. lar dacă sistemul existent al relaţiilor internaţionale şi 
al dreptului internaţional şi cel al mecanismelor de control şi 
echilibru au stat în calea atingerii acestui obiectiv, au declarat că 


acestea erau inutile, depăşite şi că trebuiau înlocuite fără 
întârzieres. 


A omis să explice cum ar fi putut cineva să-l împiedice 
pe Milošević să-i máceláreascá pe etnicii albanezi din 
Kosovo altfel decât prin forţă. 

Nedorind cu niciun chip să pară slab, Putin se plânge 
rareori în public de modul în care lumea se raportează la 
Rusia. Dar, ocazional, spune ce are pe suflet, aşa cum a 
făcut într-un interviu acordat revistei germane Bi/d pe 5 
ianuarie 2016, când a fost întrebat de securitatea 
europeană. Drept răspuns, Putin a denunţat expansiunea 
NATO spre est, dincolo de Germania. S-a referit la 
transcrieri confidentiale ale convorbirilor pe care le-a 
avut Gorbaciov la Moscova cu politicieni germani în 
1990. Putin a afirmat că nu a existat un acord clar cu 
privire la modul în care urma să se pună capăt 
Războiului Rece şi diviziunii Est-Vest în Europa şi că nu 
trebuia sporit numărul membrilor NATO. Trecând peste 
faptul că Gorbaciov nu a obţinut niciodată aceste lucruri 
în scris de la preşedintele George H.W. Bush sau de la 
cancelarul Helmut Kohl, Putin a sugerat că Rusia fusese 
înşelată prin deciziile ulterioare ale Occidentului?. 

Totuşi, referindu-se la istoria mai veche, Putin a 
recunoscut că Stalin a făcut o gravă eroare impunând 


comunismul în Europa de Est la sfârşitul anilor '40 şi a 
respins ideea că Armata Roşie a poposit în statele baltice 
mai degrabă ca o armată cuceritoare decât ca una 
eliberatoare. Din relatarea Kremlinului lipseşte însă orice 
fel de recunoaştere a faptului că Estonia, Lituania şi 
Letonia nu au solicitat statutul de membru NATO la 
presiunea americanilor si a aliaţilor sai. Cele trei tari 
împărtăşesc o istorie deloc de invidiat. În 1944, URSS le- 
a anexat brutal pe toate, iar amintirile imperialismului 


„rus” erau vii pentru politicienii şi populaţia lor, care 
căutau garanţii de securitate împotriva expansionismului 
potenţial al Rusiei. Aceeaşi atitudine predomina în 
Polonia şi în alte ţări din Europa Centrală şi de Est, pe 
care Uniunea Sovietică le subjugase din punct de vedere 
politic după cel de-al Doilea Război Mondial. Pe parcursul 
anilor '90 a persistat îngrijorarea legată de potenţialul 
Rusiei de a deveni o ameninţare pentru toţi vecinii săi. 
Faptul că Rusia, o putere nucleară, era condusă de un 
beţiv periculos de instabil sporea această anxietate. O 
asemenea situaţie trebuie să fi fost foarte neplăcută 
pentru Eltin, care rareori a contribuit la sporirea 
tensiunilor globale, dar e de înţeles că multe ţări din 
regiune au privit cu scepticism profesiunile de credinţă 
ale Rusiei - iar aceste ţări au făcut în permanenţă apel la 
americani pentru a le permite să se alăture NATO. 


Clinton a ezitat să-şi dea acordul, de teamă că-l va 
ofensa sau submina pe Elțîn. Germanii s-au arătat la fel 
de rezervaţi. Dar în 1999 a început un proces care avea 
să ajungă la apogeu în 2004, sub George W. Bush. Cu 
toate că atât Clinton, cât şi Bush credeau că asigurarea 
securităţii în jumătatea estică a continentului european 
serveşte cel mai bine interesele americane, impulsul 
decisiv pentru lărgirea NATO a fost dat de guvernele de 
la Tallinn şi până la Sofia. Ele au trebuit să învingă 
ezitarea germanilor înainte de a se putea ajunge la un 
acord. 

Putin a încercat să nu pară deranjat de graba statelor 
vecine de a intra în NATO. Aceasta a fost atitudinea lui 
chiar şi după 2004, când speranţele sale pentru un 
parteneriat cu Statele Unite se năruiseră. În culise însă, 
diplomaţii ruşi adoptaseră întotdeauna o poziţie diferită. 
Când Slovacia a făcut presiuni pentru a intra în alianţă, 
diplomaţii săi au avut parte de o primire glacială la 
Moscova. Serghei Prihodko, care a avut un cuvânt de 
spus în politica externă a Rusiei sub Eltin si Putin, a 
respins asigurările slovacilor că demersurile lor nu 
implicau niciun fel de ostilitate la adresa Rusiei. Tratând 
cu dispreţ protestele Bratislavei, Prihodko a avertizat că 
Slovacia avea să fie privită ca o „ţară inamică” dacă 
insista să se alăture alianţei militare conduse de 


americani». Ruşii au folosit de asemenea un limbaj dur în 
discuţiile lor cu Estonia, Lituania şi Letonia, ţări 
considerate ca aparţinând unei zone speciale de interes, 
deoarece făcuseră parte din URSS. Faptul că Putin nu le 
menţionează aproape niciodată în discursurile sale 
publice nu înseamnă că situaţia lor îi este indiferentă. 
Dimpotrivă, reticenta sa este un semn al unei profunde 
nelinistiz. 

Însă, la începutul anilor 2000, liderii ruşi au văzut cá, 
dacă nu declară război, nu vor putea opri procesul. 
Slovacia a intrat în NATO împreună cu aşa-numitele ţări 
baltice şi cu alte state în 2004. Albania şi Croaţia au fost 
admise în 2009, Muntenegru în 2017. Dacă Putin a avut 
vreo obiectie, a păstrat-o pentru întâlnirile confidentiale 
cu tovarăşii săi. Însă nemulţumirea resimţită la Kremlin 
era reală, iar întreaga vină a fost pusă pe umerii 
americanilor. 

Putin este de asemenea îngrijorat de ceea ce vede ca 
pe un ajutor activ dat de America organizaţiilor teroriste 
internaţionale antisovietice şi antiruseşti începând din 
anii '80: 


La vremea lor au încurajat mişcări extremiste islamiste care erau 
călite în luptele din Afganistan pentru a se război cu Uniunea 
Sovietică. Din rândurile lor au apărut „talibanii” şi „al-Qaida”. 


Occidentul, dacă nu a sprijinit, cel puţin a închis ochii [la asta], 
iar eu aş spune că şi-a oferit realmente sprijinul sub forma 
informaţiilor şi a ajutorului politic şi financiar, pentru ca teroriştii 
internaţionali să pătrundă în Rusia - noi nu am uitat asta - şi în 
țările din regiunea Asiei Centrale. Numai dupa ce au avut loc 
atacurile teroriste înfiorătoare de pe teritoriul Statelor Unite 
înseşi, americanii au început să înţeleagă ameninţarea comună a 
terorismului2. 


În 2001 însă, ruşii fuseseră de acord ca americanii să 
folosească Karşi-Hanabad din sudul Uzbekistanului ca 
bază de pe care aviația militară a Statelor Unite să poată 
trimite bombardiere pentru a-i ataca pe talibani în 
Afganistan. Conducerea de la Kremlin a văzut în asta un 
gest altruist pentru care Washingtonul s-a arătat 
nerecunoscător. 

Dar, din nou, asta este o manieră piezişă de a privi 
situaţia. Uzbekistan era teoretic un stat independent, 
nesupus amestecului Rusiei. Însă Rusia se aştepta ca 
întreaga Asie Centrală ex-sovietică să fie în zona sa de 
influenţă privilegiată, iar faptul că a acceptat folosirea 
bazei de la Hanabad era în acord cu interesele sale 
privind propria securitate. Talibanii au rămas o 
ameninţare multă vreme după retragerea armatei 
sovietice din Afganistan în 1989. În anii care au urmat, 
serviciile de securitate au raportat că în taberele afgane 


erau antrenați jihadisti ceceni, întrucât  talibanii 
sprijineau din afară jihadul armat din Federaţia Rusă. 
Când americanii şi-au declarat intenţia de a distruge 
taberele de antrenament, Moscova a fost încântată. 
Putin, serviciile sale speciale şi Ministerul Apărării au fost 
mulţumiţi că altcineva avea să-i elimine pe teroriştii care 
intenționau probabil să se întoarcă în Cecenia=. 

Cu toate acestea, Kremlinul pretinde de asemenea că 
Washingtonul plănuieşte să fárámiteze Rusia. Încă din 
2004, Putin a sugerat că americanii sprijineau în secret 
dezvoltarea jihadismului în Rusia: 


Unii vor să rupă o bucată mare, gustoasă de plăcintă de la noi. 
Alţii îi ajută. fi ajută pentru că ei cred că Rusia, ca una dintre 
marile puteri nucleare ale lumii, încă mai reprezintă o 
ameninţare pentru ei. Aşa că vor ca această ameninţare să fie 
înlăturată. 

Şi, desigur, terorismul este doar un instrument pentru 
atingerea acestor obiective. 


Comentariul lui Putin, nu prea remarcat la acea vreme, 
era semnul unei dorinţe serioase de a provoca America. 
Secretarul Consiliului de Securitate Nikolai Patruşev, 
fostul ofiţer KGB care a condus FSB-ul din 1999 până în 
2008, declară că americanii au rămas fideli doctrinei 
militare a Războiului Rece, care presupune 


confruntarea. El sustine că liderii americani vor sa puna 
mâna pe resursele naturale incomparabile ale regiunilor 
periferice ale Rusiei. Deşi nu a mers atât de departe în 
declaraţiile sale publice, Putin afirmă, bazându-se pe 
experienţa sa ca director FSB în perioada 1988-1989, că 
Vestul furnizează „sprijin total  separatismului si 
radicalismului din Caucazul de Nord”. Dimensiunile 
internaţionale ale terorismului sunt un subiect complicat. 
Andrei Kovaliov, care a lucrat la Consiliul de Securitate al 
Rusiei până în 2001, îşi aducea aminte că serviciile de 
securitate ale Rusiei căutau insistent strategii de 
finanţare a unor grupuri jihadiste islamice în ţările 
occidentalez, De atunci s-au făcut eforturi pentru 
stabilirea unui cadru de cooperare în vederea combaterii 
terorismului în Rusia şi în Occident. Dar Putin încă mai 
are un dinte împotriva activităţii occidentalilor şi este 
decis să nu mai accepte niciun fel de amestec extern. 
Elita conducătoare a Rusiei vorbeşte şi gândeşte mai 
tot timpul în termeni de inamici, ameninţări şi 
confruntări. Acesta nu este monopolul profesioniştilor din 
serviciile de informati. Serghei Glaziev, care, din iulie 
2012, este unul dintre principalii consilieri ai lui Putin pe 
probleme economice, se angajează frecvent şi cu mare 
plăcere în tirade antiamericane. Americanii, susţine el, 
au fost în spatele acordurilor din 1991 privind 


dezintegrarea URSS. Cu stilul său hiperbolic, el acuză 
Statele Unite că au dus un „război hibrid” împotriva 
Rusiei prin intermediul controlului pe care-l au asupra 
sistemului bancar international. Glaziev sustine că 
Washingtonul se foloseşte de avansul său în materie de 
tehnologia informaţiei pentru a exercita ceea ce el 
numeşte un control cognitiv asupra economiei Rusiei. Si 
că America pregăteşte Ucraina pentru a deveni baza 
unui atac armat asupra Rusiei, trăgând Uniunea 
Europeană după ea. Declară chiar, ca si cum nu ar mai 
fi nevoie de nicio dovadă, că Statele Unite au fost cele 
care au târât Rusia în războaiele din Ucraina si Siria. 
Uitându-se spre trecut, Glaziev e de părere că 
Alexandru | şi Nicolae al II-lea au făcut eroarea cardinala 
de a fi de partea Marii Britanii, când era cât se poate de 
clar că nu avea niciun sens ca ruşii să meargă la război 
împotriva Franţei lui Napoleon sau a Germaniei kaizerului 
Wilhelm al Il-lea=. Analiza sa ignoră faptul elementar ca 
atât în 1812, cât şi în 1914 Rusia s-a confruntat cu 
inamici care-şi puseseră în cap să ocupe teritorii ruseşti. 
Dar cerința plauzibilitátii istorice îl lasă indiferent pe 
Glaziev. Scopul său a fost să împingă politica Federaţiei 
Ruse departe de cooperarea cu o ţară vicleană precum 
Statele Unite, care, în ochii săi, a luat locul perfidului 
Albion. Suspiciunea domneşte la Kremlin, iar America 


rămâne obiectul neîncrederii sale absolute. Este o 
preocupare care s-a transformat în obsesie. 

Totuşi, liderii americani au alimentat la rândul lor 
această mentalitate. Putin a fost iritat de decizia 
preşedintelui George W. Bush din 2002 de a construi un 
scut împotriva rachetelor balistice iraniene cu baze în 
Polonia, România şi Turcia. În 2007, ajuns la capătul 
răbdării, Putin a anunţat că Tratatul privind forţele 
nucleare cu rază medie de acţiune din 1988 nu mai 
corespunde intereselor naţionale ale Rusiei. Acesta - 
primul mare acord cu privire la reducerea armelor 
nucleare, care a dus la încheierea Războiului Rece - a 
reprezentat o piatră de hotar în istoria securităţii 
internaţionale europene. Ulterior, Putin nu a modificat 
politica oficială, dar faptul cá şi-a semnalat 
disponibilitatea de a face acest lucru este semnificativ - 
iar relaţia dintre Rusia si America s-a înrăutățit. 

Putin a criticat de asemenea ceea ce el considera a fi 
o instigare americană a revoltelor care au avut loc în 
Georgia, Ucraina şi Kârgâzstan între 2003 şi 2005. El a 
negat faptul că georgienii, ucrainenii şi kârgăzii înşişi au 

organizat aşa-numitele „revoluţii colorate” în ţările lor. În 
opinia sa, în spatele acestor evenimente s-au aflat 
serviciile secrete şi banii americanilor. A fost suficient de 


dureros pentru ruşi că zona de influenţă americană a 


acoperit aproape întregul fost Bloc Estic din Europa, dar 
când americanii au părut că se implică în „străinătatea 
apropiată” a Rusiei, durerea a fost şi mai acută. Faptul 
că Bush şi secretarul de stat Condoleezza Rice au criticat 
invadarea Georgiei de către ruşi în 2008 a întărit opinia 
liderilor ruşi că Statele Unite încercau să-şi bage nasul în 
treburile altor popoarez. 

Prima oară când a venit la Casa Albă, în ianuarie 
2009, preşedintele Barack Obama şi-a exprimat dorinţa 
de a pune capăt disputelor diplomatice cu Rusia. 
Secretarul său de stat Hillary Clinton avea îndoielile sale 
în privinţa „resetării” politicii plănuite de Obama. La fel şi 
ministrul Apărării Robert Gates şi ambasadorul american 
la Moscova John Beyrle. Însă Clinton a decis să încerce 
politica lui Obama. În martie 2009 ea s-a întâlnit cu 
ministrul de Externe rus Serghei Lavrov la Geneva şi i-a 
oferit un buton roşu montat pe o cutie de plastic 
galbenă, pe care scria „reset”. Era un eveniment relaxat. 
Din nefericire, Clinton a contat pe consilierii săi a căror 
rusă era departe de a fi perfectă. Traducerea folosită 
pentru „resetare” a fost peregruzka, care înseamnă 
„Supraîncărcare”. Lavrov a observat greşeala, dar a 
acceptat darul, râzând amabil, ceea ce a dat oarecare 
speranţe pentru o îmbunătăţire a relaţiilor. 


Spre sfârşitul acelei luni, Obama a avut la Londra 
prima întâlnire cu preşedintele Medvedev, care venise la 
putere în mai 2008, şi a constatat că acesta era deschis 
la ideile sale privind resetareaz. Fost consilier în 
administraţia locală a oraşului Sankt-Petersburg, 
Medvedev stabilise o relaţie strânsă cu Putin în anii '90. 
Un administrator eficient, a devenit şeful Adiministratiei 
Prezidenţiale a lui Putin în 2003 şi prim-viceprim-ministru 
în 2005. Era cunoscut pentru insistența sa asupra 
necesităţii domniei legii şi protejării drepturilor 
companiilor start-up mici şi mijlocii. Potolit şi manierat, 
părea croit din altă stofă decât majoritatea celorlalți 
asociați ai lui Putin. Obama a văzut o rază de speranță în 
ce priveşte îmbunătăţirea relaţiilor cu Rusia şi a făcut o 
vizită la Moscova în iulie 2009, în cadrul căreia s-a ferit 
să menționeze îngrijorările Americii legate de 
nenumăratele încălcări ale drepturilor omului în Rusia. A 
anunţat de asemenea suspendarea etapei a patra a 
scutului antirachetă din Europa Centrală şi de Est, atât 
de drag lui Bush. Cu toate că Obama nu a anulat întregul 
program, chiar şi Putin, care era prim-ministru la acea 
vreme, a admis că americanii luaseră o decizie „corectă 
şi curajoasă”. Când Putin a încercat să-i reproşeze lui 
Obama haosul războiului irakian din 2003, preşedintele 


american l-a pus la punct amintindu-i că el s-a opus 
conflictului de la început până la sfârșit. 

În martie 2010, calea era liberă pentru a trece la 
următoarea reducere a arsenalelor nucleare americane 
şi ruseşti, care avea să ducă la Noul tratat pentru 
reducerea armelor strategice din 2011. Ruşii păreau să 
aibă o oarecare încredere în bunele intenţii ale lui 
Obama. În mai 2010, Rusia şi China au acceptat 
propunerea americanilor ca Naţiunile Unite să aplice 
sancţiuni Iranului ca urmare a intensificării programului 
Teheranului de dezvoltare nucleară. Cinci ani mai târziu, 
când s-a ajuns la un acord cu lranul pentru sistarea 
militarizării cercetării ştiinţifice a Teheranului, americanii 
au ridicat sancţiunile, dar au refuzat să-şi anuleze 
programul referitor la scutul antirachetă. Putin le-a luat 
asta în nume de rău Statelor Unite, sugerând că erau 
ostile Federaţiei Ruse. El şi alti politicieni de la Kremlin 
erau de asemenea iritati de faptul că administratiile 
americane rezervau cele mai aspre dojeni pentru Rusia, 
în vreme ce îi copleşeau cu laude pe liderii din 
vecinătate ai Azerbaidjanului şi Kazahstanuluiz. Toată 
lumea ştia că Baku şi Astana nu erau tocmai paradisuri 
ale statului de drept. Mai mult, Washingtonul a lăsat 
Beijingul să scape doar cu câteva reproşuri făcute în 
treacăt pentru abuzurile sale privind drepturile omului, 


păstrând criticile serioase pentru Moscova. Putin nu 
vedea decât ipocrizie în discursul american despre 
idealuri. În realitate, credea el, americanii se luau de 
Rusia doar fiindcă îşi urmăreau propriul interes: scopul 
lor - pe care îl deghizau într-o chestiune de principiu - 
era să scape de un adversar puternic în treburile 
internaţionale. 

Putin este de neclintit în ce priveşte viziunea sa 
asupra interesului national. În 2016, s-a răstit la 
jurnaliştii germani care l-au întrebat dacă Rusia a făcut 
greşeli în materie de politică externă pe parcursul 
ultimilor douăzeci şi cinci de ani: „Da, a făcut greşeli. Noi 
nu am reuşit să ne prezentăm clar interesele naţionale. 
Ar fi trebuit să facem asta de la început. Dacă am fi 
procedat astfel, am fi trăit probabil într-o lume mai 
echilibrată”. Când jurnaliştii l-au întrebat apoi dacă ţara 
sa nu a reuşit să-şi facă cunoscute interesele, el a 
replicat: „Absolut”. Chestionat în aceeaşi manieră de un 
intelectual german în 2017, Putin a răspuns: „Cea mai 
mare greşeală pe care am făcut-o în relaţiile cu 
Occidentul a fost că am avut prea multă încredere în 
voi”, 

Oare liderii rusi cred cu adevarat tot ce spun despre 
intenţiile maligne ale puterilor occidentale? Cand 
secretarul Consiliului de Securitate Patrusev evocă 


ambiția americana de a nărui Federaţia Rusă, oare 
vorbeşte din convingere? Când Putin susţine că America 
a instigat insurgenta jihadistă din Caucazul de Nord, 
afirmaţia sa se bazează pe relatări credibile? El îi acuză 
frecvent pe americani că alimentează conflictele, 
pretinzând recent că l-a mustrat pe preşedintele George 
W. Bush pentru sprijinul secret pe care administraţia 
americană l-a oferit jihadiştilor activi. El a declarat că a 
înaintat personal o listă cu nume de agenţi CIA care au 
desfăşurat misiuni pentru a ajuta grupurile de terorişti 
înarmaţi din Federaţia Rusă. Apoi a adăugat în glumă că 
înregistrările conversatiilor Bush-Putin trebuie să existe 
în dosarele păstrate la Washington şi că, în orice caz, 
„George” î 
fost că are tot dreptul să menţină legături cu „Opoziţia” 


şi va aminti. Putin a pretins că răspunsul CIA a 


şi că va continua să facă astaz. 

Dacă luăm de bune cele spuse de Putin şi Patruşev, 
Kremlinul a devenit depozitarul unor ofense şi ameninţări 
imaginare. Însă cei care poartă conversații private cu 
politicieni şi generali ruşi constată că aceştia admit că 
NATO nu reprezintă o ameninţare militară directă pentru 
Rusia - iar faptul că şi-au mutat grosul forţelor armate de 
la graniţele vestice la cele sudice dovedeşte că se 
simțeau în siguranţă din acest punct de vedere la 
jumătatea anilor 20002. Liderii de la Kremlin ştiau să 


facă diferenţă între propria lor retorică şi realitatea 
geopolitică. Dar retorica, când este repetată an după an, 
poate să se transforme într-un crez care distorsionează 
analiza şi produce erori de judecată serioase. Liderii au 
dreptate să creadă că naţiunile tind să-şi urmărească 
propriile interese în detrimentul restului lumii. Şi nu 
greşesc nici când cred că Rusia a fost privită cu profundă 
suspiciune de multe ţări. Dar, crezând tot ce este mai 
rău despre America şi preferând mai degrabă 
confruntarea decât negocierea, administraţia Putin a dus 
toate acestea până la o extremă sinucigaşă. 

Trăiască Rusia! Realizări şi perspective 

Putin ştie că planurile sale pentru Rusia vor rămâne 
zadarnice dacă nu reuşeşte să insufleteasca națiunea. 
Când a venit prima oară la putere, şi-a dat seama rapid 
că ruşii îşi doreau foarte mult să poată avea o imagine 
de sine mai bună; sarcina lui era să-i ajute în acest 
proces. 

La fel ca în vremurile sovietice, Kremlinul a făcut din 
sport un instrument pentru atingerea scopurilor sale şi 
Putin a sprijinit personal candidatura Rusiei pentru 
organizarea unor competiţii internaţionale. Cu pasiunea 


lui de o viaţă pentru judo şi cu regimul său personal de 
exerciţii fizice, era bine calificat pentru a conduce 
campania purtată de Rusia în vederea gazduirii Jocurilor 
Olimpice de larnă din ianuarie 2014 şi a Cupei Mondiale 
FIFA din vara anului 2018. A avut succes în ambele 
privinţe. Au fost alocate fonduri pentru ca ruşii să aibă o 
prestație remarcabilă la evenimentele proiectate. Au fost 
renovate bazele sportive pentru antrenamente şi toată 
lumea făcea pronosticuri entuziaste privind rezultatele 
pe care schiorii şi patinatorii ruşi aveau să le obţină la 
Jocurile Olimpice de larnă de la Soci. Putin a dezvăluit că 
au fost cheltuite 214 miliarde de ruble pentru pregătiri - 
din care 100 de miliarde proveneau de la bugetul de 
stat, iar restul de la investitori privati». A fost construită o 
nouă cale ferată care trecea printr-un tunel săpat în 
muntele ce separa oraşul de sudul Rusiei. Au fost 
construite autostrăzi noi. Vechiul sistem de canalizare al 
oraşului, ale cărui ape menajere se vărsau în Marea 
Neagră, a fost modernizat. Soci avea să le ofere o 
imagine strălucitoare vizitatorilor din toată lumea:. 

Putin a luat parte la ceremonia de deschidere şi a 
folosit această ocazie pentru a-şi împărtăşi viziunea 
despre trecutul, prezentul şi viitorul Rusiei. Probabil că i- 
ar fi plăcut să fie unul dintre purtătorii tortei în momentul 
în care flacăra olimpică a ajuns în oraş, dar a trebuit să 


întâmpine demnitarii din Comitetul Olimpic Internaţional. 
Torta a fost însă purtată de ministrul Apărării Serghei 
Şoigu şi de ministrul de Externe Serghei Lavrov, un 
fotbalist împătimit care a afirmat că vrea să-i facă pe 
diplomaţii săi să scape de „bărbiile lor duble şi triple”. 
Orice ar fi fost, Rusia oficială avea să iasă în evidenţă pe 
tot parcursul evenimentului. 

Scenografi, regizori şi coregrafi au primit sarcina de a 
întrece ceremoniile de la Jocurile Olimpice anterioare. În 
vreme ce organizatorii Jocurilor Olimpice de Vară de la 
Londra din 2012 au atras atenţia asupra realizărilor 
Serviciului Naţional de Sănătate, cei de la Soci au 
celebrat victoriile poporului rus asupra celui de-al Treilea 
Reich. Începând din 1945, în fiecare an pe 9 mai ruşii 
organizau o paradă în Piaţa Roşie pentru a-şi comemora 
înaintaşii care au trimis Wehrmachtul înapoi la Berlin şi 
au zdrobit nazismul. Planul iniţial pentru ceremonia de 
deschidere de la Soci a fost să se pună pe fiecare scaun 
un plic cu fotografia, numele şi data de naştere ale unui 
cetăţean sovietic care pierise în Marele Război pentru 
Apărarea Patriei. De asemenea, fusese prevăzută 
păstrarea unui minut de reculegere pe stadion, dar, când 
a aflat despre toate acestea, Comitetul Olimpic 
International a intervenit pentru a pune capăt unei 


încercări atât de evidente din partea ruşilor de a politiza 
un eveniment sportive. 

Cu toate acestea, ceremonia de deschidere din 7 
februarie 2014 a fost un triumf. Deasupra stadionului, în 
întunericul care se lăsa, au fost lansați cinci fulgi de 
zăpadă artificiali gigantici, care, în mod miraculos, s-au 
transformat în inelele din logoul olimpic. Totul a mers 
bine până când unul dintre fulgi nu a reuşit să-şi 
modifice forma. Însă acest incident nu a stricat 
atmosfera festivă, pentru că spectatorii încântați au 
reacţionat cu aplauze. 

Desfăşurarea evenimentelor ulterioare a fost fără 
cusur. A avut loc un spectacol de balet inspirat de 
romanul Război şi pace al lui Tolstoi, care reliefa viaţa 
aristocratică de la începutul secolului al XIX-lea - dar în 
care nu apăreau negustori, soldaţi sau ţărani. Nici măcar 
un tar. Istoria Imperiului Rus era curățată de orice era 
neconvenabil, iar tensiunile care au dus la prăbuşirea sa 
în 1917 erau trecute cu vederea. Următoarea scenă, 
care folosea aceeaşi tehnică, înfăţişa Revoluţia din 
Octombrie. Nu făcea nici o referire la Lenin sau Troțki. 
Exista o vagă impresie a unor schimbări fundamentale în 
societate, dar nici măcar o aluzie despre ce a însemnat 
acapararea puterii de către comunişti. Chiar şi politicile 
violente ale lui Stalin de la sfârşitul anilor '20 în vederea 


transformării economiei erau prezentate ca nişte 
evenimente anodine. Însă s-au auzit strigăte de surpriză 
când pe cerul de deasupra arenei a apărut modelul 
enorm al unei locomotive roşii strălucitoare, în vreme ce 
pe pământ un ansamblu de dans imita roţile trenului într- 
o continua mişcare. Nicio aluzie la costurile 
industrializării sovietice: foametea şi pierderile de vieţi 
omeneşti. Nicio trimitere la Marea Teroare din anii 1937- 
1938. Era ca şi cum lagărele de muncă şi epurările lui 
Stalin nu ar fi existat niciodată. 

Această abordare pe ocolite a continuat şi în 
prezentarea celui de-al Doilea Război Mondial - probabil 
că organizatorii au decis să ţină cont de părerea 
Comitetului Olimpic Internaţional şi de interdicţia sa 
referitoare la politizarea fatisa. Nu exista nicio sugestie 
privind grelele bătălii purtate împotriva Wehrmachtului. 
În schimb, actorii, bărbaţi şi femei, interpretau o scenă 
statică menită să exprime o suferinţă intensă. Simplă şi 
minimalistă, aceasta a fost cea mai tulburătoare scenă a 
ceremoniei. 

Deceniile postbelice au fost grupate într-o singură 
perioadă. În vreme ce ţarismul fusese zugrăvit în 
albastru si anii revoluționari în roşu, tot ce a urmat după 
1945 a fost de un alb intens (astfel că toate cele trei 
culori ale steagului naţional au fost puse în evidenţă 


până la sfârşitul spectacolului). Băieți si fete purtau 
cravate ale organizaţiei de pionieri şi se mişcau veseli pe 
muzică pop bubble-gum. O limuzină de producţie 
sovietică a fost condusă în jurul arenei cu ocupanţii săi 
aplecati peste geam si salutând mulţimea. Nicio aluzie la 
privatiunile materiale de la sfârşitul anilor '40 sau la 
represiunile politice şi sociale care au continuat şi după 
moartea lui Stalin în 1953. Mesajul implicit era că ruşii de 
rând s-au distrat grozav după terminarea războiului. 
Mâncarea, distracţia şi prosperitatea erau prezentate ca 
făcând parte din traiul cotidian al cetăţenilor din URSS. 
lubirea - mai degrabă decât Revoluţia sau Războiul Rece 
- era motivul aflat la baza întregului montaj şi cuvântul 
însuşi a fost scris pe cerul întunecat cu litere enorme. 
Comunismul a fost ascuns vederii, iar scena finală s-a 
încheiat cu cântec şi multă animaţie, ca într-un musical 
de pe Broadway (sau, mai degrabă, ca într-un musical 
stalinist de la sfârşitul anilor '30). 

Întreaga seară a spus povestea Rusiei Eterne, Rusia 
ale cărei continuitáti depăşeau orice ruptură temporară. 
Nu a existat nicio aluzie la eforturile de care a fost 
nevoie pentru a pune capăt epocii comuniste şi a aşeza 
bazele unei economii de piaţă. Schimbarea treptată, lină 
era prezentată drept cheia fericirii şi progresului. Deşi 
Putin era doar un spectator, el fusese cel care aprobase 


o producţie în care fiecare dans şi fiecare melodie 
exprimau demnitatea şi bucuria poporului rus. 

Acesta a fost preludiul unei ediţii a Jocurilor la care 
participanţii ruşi au câştigat un sac de medalii. Victoriile 
au fost anunţate cu mare veselie de posturile de 
televiziune ale țării. Anterior, unele ziare ruseşti 
criticaseră faptul că guvernul acordase contracte pentru 
construcţii în valoare de miliarde de dolari unor prieteni 
şi asociaţi ai lui Putin. Peste hotare se anuntasera 
proteste publice ale unor activişti străini împotriva 
recentei legislații ce se opunea drepturilor 
homosexualilor, însă acestea nu au mai avut loc. Jocurile 
s-au desfăşurat paşnic. Forţele de securitate ruseşti 
fuseseră puse în alertă pentru a preîntâmpina atacuri 
teroriste - Kremlinul era îngrijorat nu doar de terorismul 
care zguduise recent alte ţări, ci şi de faptul că Soci era 
aproape de lanţul muntos caucazian, unde grupurile 
teroriste islamiste continuau să activeze. Precautiile 
oficiale s-au dovedit eficiente, iar Jocurile Olimpice s-au 
desfăşurat fara incidente serioase în cartierele 
rezidenţiale ale atletilor, pe patinoare sau pe pârtiile de 
schi. 

Cea mai mare zarvá de la jocuri nu a avut nimic de-a 
face cu politica sexuală sau cu bombele, ci cu arbitrajul 
unui meci de hochei pe gheaţă între Rusia si Statele 


Unite. Turneul era încă în faza grupelor pe 15 februarie 
2014, iar Putin şi prim-ministrul Dmitri Medvedev 
veniseră să se uite la unul dintre sporturile lor favorite, în 
speranţa unei victorii ruseşti. Meciul aproape că a 
provocat un incident diplomatic. Cu un scor de 2-2, jocul 
a intrat în prelungiri şi ruşii au trimis pucul în poarta 
americanilor, trecând în avantaj. Antrenorul a anulat însă 
golul, pentru că poarta nu era aşezată corect. Spectatorii 
ruşi probabil cá nu s-ar fi supărat atât de tare daca 
arbitrul nu ar fi fost american - o greşeală extraordinară 
din partea forurilor internaţionale. În timp ce mulţimea 
partizană huiduia din răsputeri, comentatorii TV se 
întrebau cum a putut un arbitru american să primească 
sarcina de a conduce o partidă în care erau implicate 
Statele Unite. Când americanii au câştigat la loviturile de 
departajare, mulţimea revoltată a explodat:. 

A doua zi, Putin şi-a exprimat regretul că problema cu 
poarta nu fusese observată mai devreme şi a lăsat 
lucrurile aşa. Trebuie să-şi fi dat seama că urma să-şi 
compromită scopurile legate de Soci dacă lăsa disputa să 
ia locul bucuriei şi a preferat să ignore gestul lipsit de 
tact al lui Obama, care a trimis un mesaj de felicitare 
extrem de călduros echipei americane de hocheis. Până 
la sfârşitul Jocurilor Olimpice, sportivii ruşi au obţinut 
treisprezece medalii de aur, unsprezece de argint şi nouă 


de bronz. Mass-media rusească s-a lăudat că acest 
rezultat plasa Rusia în vârful clasamentului şi la mare 
distanţă de următorii concurenţi, Norvegia, Canada şi 
Statele Unite. Nu se spunea însă nimic de modul în care 
Comitetul Olimpic Rus ajutase la obţinerea acestui 
rezultat, asigurând  naturalizarea patinatorului sud- 
coreean Ahn Hyun-Soo şi a snowboarder-ului american 
Vic Wild - împreună, ei au câştigat cinci medalii de aur şi 
una de bronz. Însă nicio regulă nu a fost încălcată prin 
recrutarea lor şi Comitetul Olimpic Rus nu s-a comportat 
diferit faţă de alte comitete naţionale. 

În onoarea sportivilor ruşi victorioşi a fost organizată 
o recepţie la Kremlin, unde au primit maşini luxoase şi 
cecuri grase. Milioane de ruble le fuseseră rezervate 
celor care contribuiseră la sporirea prestigiului Rusiei. 
Ministrul Apărării Şoigu i-a acordat lui Ahn Hyun-Soo o 
medalie pentru „întărirea comunităţii luptătoare”. 
Isprava atletică a patinatorului era cumva văzută ca un 
exemplu de combativitate pe care autorităţile doreau să- 
| promoveze în fiecare colt al ţării. Maşinile erau vârful de 
gamă al firmei germane Audi - o concesie făcută ideii de 
superioritate a străinilor care nu se potrivea deloc cu 
preocupările patriotice ale liderilor ruşi?. 

Politicienii din opoziţie, sprijiniți de ziare precum 
Novaia gazeta, au arătat risipa şi frauda care au însoţit 


contractele pentru jocurile de la Soci. Au avut parte de o 
dezamăgire, pentru că majoritatea ruşilor au rămas 
încântați de imaginea Rusiei pe care jocurile o 
răspândiseră în întreaga lume. La sfârşitul anului a 
izbucnit însă un scandal legat de practicile de dopaj 
sistematic din rândurile elitei sportive a Rusiei. 
Pregătirile pentru Olimpiada de la Soci sfidaseră 
regulamentele. Liderii politici puseseră o presiune atât 
de mare pe organizatori pentru a produce o echipă 
invincibilă, încât aceştia le administraseră atletilor 
substanţe pentru creşterea performanţei. Ministerul rus 
al Sportului a respins iniţial acuzaţiile, dar, după ce 
Agenţia Mondială Antidoping (WADA) şi-a început 
investigaţiile, dovezile au devenit tot mai 
constrângătoare şi au scos la iveală dimensiunea 
complicitátii autorităţilor ruseşti. Angajaţii WADA au 
povestit cum i-a ameninţat FSB-ul în timp ce-şi 
desfăşurau cercetările la laboratoarele ruseşti de testare 
antidoping. În condiţiile în care tot mai multe abuzuri 
ieşeau la lumină, Grigori Rodcenkov, cel care le 
denuntase si care era directorul principalului laborator 
antidoping din Rusia, a fugit din ţară şi s-a ascuns în 
Statele Unite. Goana după victoria sportivă a luat sfârşit 
în plin scandal, iar în 2016 întreaga echipă a Rusiei a fost 
suspendată de la Jocurile Olimpice de Vară de la Rio de 


Janeiro. Ruşii puteau să concureze doar individual şi 
după ce obțineau un certificat personal de acreditare de 
la o agenţie de testare antidoping independentă. 

Putin a fost furios. Faptul că atleţii ruşi fuseseră făcuţi 
public de ruşine era o altă operaţiune a războiului 
propagandistic occidental. Însă dovezile pe care se 
întemeiau acuzaţiile erau cât se poate de clare şi 
autorităţile ruseşti au acceptat să-i îndepărteze din 
funcţie pe cei pe care WADA îi asociase cu activitatea de 
doping. Putin a declarat că substanţele pentru creşterea 
performanţei nu au ce căuta în sport, însă declaraţia a 
fost făcută în stilul său sfidător: 


Asistăm în prezent la o revenire a amestecului politicului în 
activitatea sportivă. E adevărat, formele acestei imixtiuni s-au 
schimbat, dar esenţa a rămas aceeaşi: transformarea sportului 
într-un instrument de presiune geopolitică şi folosirea lui pentru 
a le crea o imagine negativă unor ţări şi popoare. Mişcarea 
olimpică, care are un rol colosal în unificarea omenirii, ar putea fi 
din nou la un pas de scindare?. 


Demnitatea Rusiei avea să fie salvată printr-o 
competiţie de atletism desfăşurată la Moscova în acelaşi 
timp cu Jocurile Olimpice de la Rio. Au fost acceptaţi să 
participe chiar şi sportivii care fuseseră interzisi ca 
urmare a încălcării regulamentelor antidoping. Şi din nou 


Putin a fost prezent pentru a înmâna premiile. Dar abia 
în septembrie 2018 WADA a ridicat interdicţia de a 
participa la mişcarea olimpică aplicată Rusiei şi chiar şi 
atunci această decizie a stârnit un val de critici în 
întreaga lume. Ruşinea încă mai persistă. 

Cursele de Formula 1 nu i-au creat însă probleme lui 
Putin, iar în octombrie 2014 a avut loc un Grand Prix pe 
noul autodrom de la Soci. La fel ca în cazul Jocurilor 
Olimpice de larnă desfăşurate la începutul anului, nu s-a 
făcut nicio economie pentru a organiza un grandios 
spectacol rusesc, destinat vizitatorilor străini: încă un 
motiv de mândrie pentru Putin. Britanicul Lewis Hamilton 
a câştigat cursa într-un Mercedes, după care Putin a 
apărut la televizor vorbind cu piloţii în vestiar şi 
felicitându-l pe Hamilton la decernarea premiului. 
Evenimentul a fost un triumf pentru Rusia, chiar dacă 
niciun pilot rus nu a urcat pe podium. Trecuseră o sută 
de ani de când Rusia organizase un Grand Prix 
internaţional, pe o pistă din Sankt-Petersburg. Sportul 
automobilistic global se întorcea astfel în Rusia, cu toată 
strălucirea dată de maşinile extrem de scumpe, 
publicitatea brandurilor internaţionale, manechinele cu 
picioare lungi şi celebrităţile internationale. lar 
organizatorii Formulei 1 au avut grijă să nu atragă în 
niciun fel atenţia asupra evenimentelor care se 


desfăşurau la câteva mile distanţă, în Crimeea recent 
anexată. 

Decizia FIFA de a ţine Cupa Mondială la fotbal din vara 
lui 2018 în Rusia a fost de asemenea o victorie politică a 
administraţiei Putin. Guvernul a alocat un buget uriaş 
pentru renovarea stadionului Lujniki din Moscova, unde 
urma să aibă loc finala. S-a decis construirea unor 
stadioane noi în oraşe situate la mare distanţă unele de 
altele, precum Kaliningrad, pe coasta de vest a Mării 
Baltice, şi Ekaterinburg, în Munţii Ural. Ca ţară gazdă, 
Rusia - care se considera o veche „putere fotbalistică” - 
s-a calificat automat în grupe. Cu toate că se situa pe 
locul şaptezeci în clasamentele internaţionale, ruşii au 
început să spere tot mai mult că echipa lor îşi va dovedi 
priceperea pe terenul de fotbal. Miniştrii de la Moscova, 
dornici să contribuie la imaginea ţării lor, au fost văzuţi 
având grijă de echipele străine şi de suporterii lor. 
Emisiunile TV au pregătit opinia publică din Rusia pentru 
o vară de emoţii sportive. 

Turneul a produs multe surprize, inclusiv calificarea 
echipei gazdă din grupe până în sferturile de finală. Stilul 
ei de joc în forţă şi direct i-a încântat nu numai pe fanii 
ruşi, ci şi pe telespectatorii din întreaga lume. Suporterii 
străini au avut parte de o primire călduroasă în oraşele în 
care s-au desfăşurat meciurile şi în Moscova a fost 


instalat un ecran uriaş în Piaţa Roşie pentru ruşii şi 
vizitatorii din alte ţări care nu aveau bilete la meci. Si, 
spre deosebire de 2014, Putin nu a mai invadat ulterior 
nicio ţară străină. 

Dar nu numai marile evenimente sportive au 
contribuit la reînvierea mândriei naţionale. În 2008, 
Rusia a câştigat Concursul Eurovision, care a avut loc în 
acel an la Belgrad. Cu o voce puternică şi încărcată de 
emoție, Dima Bilan a interpretat Believe cu multă 
eleganţă, iar victoria sa a fost apogeul mai multor 
contribuţii anterioare - alături de Suedia, Rusia s-a clasat 
în top 5 de mai multe ori decât orice altă ţară în secolul 
XXI. Evenimentul anual este popular în rândurile 
publicului, iar televiziunea rusă se abtine să recurgă în 
prezentările ei la uşoara ironie care a devenit stilul 
obişnuit la emisiunile în direct ale televiziunii britanice şi 
ale celor scandinave. În 2012, autorităţile de la 
televiziunea rusă au ales un grup care a făcut să vuiască 
întreaga Europă, deoarece fiecare membră a acestuia 
era bunică. Provenind din satul Buranovo, aflat în 
republica Udmurtia, acestea erau nişte taranci simple 
îmbrăcate în portul lor popular. Alcătuiseră un ansamblu 
foarte vioi, al cărui cântec Toată lumea petrece era 
menit să aducă fonduri pentru repararea bisericii locale. 
Bunicile din Buranovo au câştigat inimile a milioane de 


oameni, în ciuda faptului că au fost învinse cu un scor 
foarte strâns de artista din Suedia, şi au arătat 
spectatorilor europeni că societatea rusă este mult mai 
diversă şi mai atractivă decât crezuseră mulţi dintre ei. 

Putin şi conducerea de la Kremlin omagiază de 
asemenea ştiinţa şi artele. În iunie 2014, de Ziua Rusiei, 
el a acordat Premii de Stat unui număr de cetăţeni 
merituoşi care, prin întreaga lor activitate, contribuiseră 
la sporirea bunăstării naţiunii. Printre aceştia s-au 
numărat Mihail Piotrovski, directorul Muzeului Ermitaj din 
Sankt-Petersburg, Ghennadi Krasnikov, pentru 
contribuţiile companiei sale la tehnologia 
semiconductorilor, scriitorul Valentin Rasputin, pentru 
povestirile sale care au ţinut vie flacăra tradiţiilor rurale 
ruseşti, şi Viktor Zaharcenko, directorul Corului Cazacilor 
din Kuban. Renumitul etnograf Valeri Tişkov, pe care 
conducătorii de la Kremlin, începând cu Gorbaciov, l-au 
consultat cu privire la relaţiile etnice complexe ale ţării, 
s-a bucurat de asemenea de recunoaştere. 

Premiile de Stat ajung rareori la politicieni. Putin se 
fereşte să-i elogieze dacă nu sunt morţi de-a binelea şi 
chiar şi atunci este foarte zgârcit cu laudele. În 2014 însă 
a făcut o excepţie pentru Evgheni Primakov, care în 
diferite perioade ale mandatului lui Eltin a îndeplinit 
funcţiile de şef al serviciului de informaţii externe, 


ministru al Afacerilor Externe şi prim-ministru. Primakov 
se împăcase cu Putin în ciuda faptului că echipa 
campaniei prezidenţiale a lui Putin folosise tertipuri 
murdare pentru a-l forţa să se retragă din alegerile din 
2000. Starea lui de sănătate era tot mai şubredă, iar 
Putin a vrut să-i recunoască meritele cât încă mai era 
timp. În 2016, la doi ani după moartea lui Primakov, 
Putin i-a adus un omagiu pentru rolul său în definirea 
politicii externe a Rusiei. Conceptul de multipolaritate 
avansat de Primakov - ideea că lumea este în esenţă 
multipolară, si nu unipolará - fusese invocat de Eltin în 
cadrul unei întâlniri cu preşedintele chinez Jiang Zemin în 
aprilie 1997. Cei doi căzuseră apoi de acord să acţioneze 
în vederea „multipolarizării”-. 

Putin însuşi se consultase cu Primakov înainte de a se 
întâlni cu Henry Kissinger în 2009. Primakov a explicat 
că, deşi lumea multipolară era deja o realitate, mulţi 
lideri americani gândeau şi acționau ca si cum ar fi 
unipolaráz. În acelaşi timp, Henry Kissinger şi Zbigniew 
Brzezinski îi îndemnau pe liderii politici americani să 
abandoneze triumfalismul pe care se întemeiaseră 
judecátile politice ale unor decidenti din Washington 
începând din 1990. Atât Brzezinski, cât si Kissinger au 
susţinut că celelalte mari puteri vor insista să-şi rezerve 
dreptul de a-şi apăra interesele percepute în ţările de la 


graniţele lors. Putin l-a elogiat pe Primakov ca pe un 
gânditor rus original şi a inaugurat Conferinţele Primakov 
anuale, menite să alimenteze tipul de discurs de politică 
externa pe care el şi Primakov l-au promovati. 

Mândria patriotică faţă de realizările şi potenţialul 
Rusiei i-a adus pe cei doi politicieni împreună. Când 
discută despre noţiunea de lume multipolară, Putin pune 
accent pe dreptul tuturor ţărilor de a se elibera de sub 
controlul american. Dar există un şiretlic în modul în care 
el prezintă aceste idei. Putin uită să menţioneze că 
noţiunea de multipolaritate implică faptul că numărul 
mic de mari puteri ale lumii domină multitudinea statelor 
mai slabe adiacente. Putin filosofează implicit despre 
dreptul Rusiei la dominație. Deşi acceptă că Rusiei îi 
lipseşte capacitatea de a concura cu Statele Unite în 
calitate de superputere globală, Putin vrea ca acesteia 
să-i fie recunoscut dreptul la o influenţă regională 
dominantă. El se concentrează asupra faptului că multe 
dintre ţările care susţin că sunt libere nu sunt deloc aşa. 
Ca aliate ale uneia sau alteia dintre marile puteri, ele 
sunt tratate ca „vasale”. Aliantele, sustine el, sunt o 
frunză de smochin care acoperă subordonarea mai 
multora faţă de o singură mare putere. Rusia a pus capăt 
oricărei asemenea subordonări si este unul dintre 


puţinele state ale lumii care pot fi numite cu adevărat 
suverane şi independentes. 

Când Putin adoptă o atitudine arogantă, vrea să-i 
încurajeze pe ruşi să creadă că zilele renasterii nationale 
au început. El insistă din ce în ce mai mult ca interesele 
şi preferinţele Rusiei să fie luate în considerare în 
deliberările internaţionale. Rusia are un loc permanent în 
Consiliul de Securitate al Naţiunilor Unite şi îşi va folosi 
dreptul de veto ori de câte ori America va căuta să 
impună decizii care contravin orientării Kremlinului. 

Putin declară de fiecare dată când are ocazia că 
cetăţenii Rusiei sunt mai liberi decât cetăţenii oricărei 
alte ţări. Celor din afară care critică amestecul 
guvernului în mass-media, Putin le răspunde indicând 
pur şi simplu numărul mare de posturi de televiziune 
ruseşti şi întrebând cum ar putea autorităţile să 
controleze conţinutul programelor lors. El refuză să 
discute despre relatările cu privire la represiunea politică 
din Rusia. În opinia lui, condiţiile din ţara sa ar trebui să 
facă obiectul invidiei universale. Atrăgând atenţia asupra 
problemelor create în întreaga lume de teroriştii jihadişti 
musulmani, el susţine, trecând cu vederea numeroasele 
perioade de conflict armat, că Rusia a coabitat paşnic cu 
islamul vreme de secole. Marea majoritate a 
musulmanilor ruşi nu sunt nici imigranţi, nici urmaşi de 


imigranţi, ci aparţin unor vechi comunităţi. Putin se 
făleşte că musulmanii din ţara sa nu ştiu de altă patrie în 
afară de Rusia”. Desi este un sâmbure de adevăr în 
afirmaţia sa, aceasta ignoră faptul că cetăţenii 
musulmani din Rusia încă îşi amintesc de persecuția 
oficială la care a fost supusă religia lor. Dar în zelul său 
de a convinge pe toată lumea că Rusia merită să fie 
aplaudată, şi nu discreditată, acest lucru nu pare să-l 
deranjeze pe preşedintele Putin. 

Confruntat cu critici, Putin sfidează în general cu 
promptitudine opinia globală sau cel puţin pe cea 
occidentală. Regizorul de film Oliver Stone i-a spus că, 
dacă vrea ca străinii să aibă încredere în alegerile, pe 
atunci viitoare, din 2018, trebuie să permită activitatea 
observatorilor internaţionali. A fost lucrul cel mai 
aproape de o critică pe care acesta l-a spus referitor la 
frauda politică sistematică din Rusia şi la rolul pe care îl 
are Putin în ea. Putin nu a fost deloc impresionat. Este 
sub demnitatea ruşilor, a sărit el, să se justifice în faţa 
lumii şi el nu are nicio intenţie să-şi supună ţara la 
umilinţa unei asemenea inspecții. 

Revenind la progresele Rusiei, preşedintele rus 
vorbeşte de o reducere a datoriei naţionale de la un 
maximum de 92% din produsul intern brut la sub 13% în 
2017. El compară Rusia cu Statele Unite, unde datoria 


este de 100%». Îşi aduce aminte că în 1999, când, în 
calitatea sa de prim-ministru, a reînceput războiul în 
Cecenia, Rusia avea încă dificultăţi economice şi a 
trebuit să discute despre diverse modalităţi de relaxare a 
presiunilor financiare cu Fondul Monetar Internaţional, 
care era de acord să amâne restituirea împrumuturilor 
Rusiei doar dacă el accepta să oprească operaţiunile 
militare. Pentru Putin, asta era prea mult. El restabilea 
pacea în Cecenia cu ajutorul forţelor armate şi nici o 
agenţie din lume nu avea dreptul să-l forţeze să facă 
altceva». Creşterea bruscă a preţurilor la hidrocarburi 
care a început chiar la sfârşitul secolului XX i-a permis 
Rusiei să-şi plătească atât datoriile externe uriaşe, cât şi 
pe cele ale altor republici ex-sovietice, inclusiv cele 16 
milioane de dolari datorate de Ucraina. Relaţiile amiabile 
dintre Rusia şi Fondul Monetar Internaţional au fost 
reluate mai târziu, iar Putin s-a arătat încântat de 
activităţile Fondului în câteva regiuni ale ţării sale. Însă 
prăbuşirea încrederii politice dintre Rusia şi puterile 
occidentale care a urmat a dus la retragerea sprijinului 
oferit de FMI. Putin a regretat această schimbare de 
atitudine, însă a negat că ea ar afecta serios 
perspectivele Rusiei. 

El şi tovarăşii săi de la Kremlin fac paradă cu 
proiectele gigantice pe care le-au întreprins. Reţeaua 


naţională de căi ferate, esenţială pentru a ţine laolaltă o 
ţară atât de vastă, a cunoscut modernizări substanţiale. 
O realizare recentă este noua linie de mare viteză 
Sapsan construită în colaborare cu compania Siemens 
între Moscova şi Sankt-Petersburg. Acum durează mai 
puţin de patru ore să parcurgi cei 650 de kilometri dintre 
cele două metropole, iar o legătură cu oraşul de pe Volga 
Nijni Novgorod a fost adăugată ulterior. Guvernul a 
alocat fonduri pentru ca cel puţin cinci universităţi 
ruseşti să intre în top 100 mondial. Există o competiţie 
acerbă pentru susţinere oficială în aşa-numitul Proiect 5- 
100. În 2012, Putin a anunţat hotărârea Kremlinului de a 
vedea acest proiect realizat şi deja principalele instituţii 
academice din Moscova şi din provincii şi-au revenit din 
starea deplorabilă în care se aflau în anii '90. În toate 
oraşele mari au apărut hoteluri uriaşe. În Skolkovo, un 
oraş situat la sud-est de Moscova, au fost înfiinţate 
centre de cercetare somptuoase pentru a asigura 
progresul Rusiei în noua eră a tehnologiei informaţiei. 
Canalele de televiziune recită la rândul lor poezia 
despre isprăvile Rusiei care uimesc lumea. Emisiunile lor 
le spun zilnic cetăţenilor ruşi cât de norocoşi sunt că 
trăiesc în aceste vremuri si că realizări încă si mai mari fi 
aşteaptă în viitor. Chiar ei vor fi motorul succesului 
naţional neîntrerupt şi trebuie să fie mândri de ei înşişi. 

Dincolo de faţadă: Putin ca lider 

Chipul pe care Kremlinul îl arată Rusiei şi lumii întregi 
poartă o mască. Cultul lui Putin este un exemplu grăitor. 
Insistenta cu care acesta refuză să admită că a avut 
vreodată ambiţii personale este neconvingătoare în cel 
mai bun caz, iar dacă a ezitat în mod sincer să accepte 
funcţiile de prim-ministru şi de preşedinte interimar 
oferite de Eltin, motivul real nu a fost, după toate 
probabilitățile, îngrijorarea sa legată de securitatea 
familiei sale:. Este greu de crezut că nu s-a gândit serios 
la entuziasmul cu care Elțîn îşi concedia prim-ministrii. 
Avem de asemenea motive să credem că exagerează 
trauma pe care a resimtit-o când a ajuns în capitală: 
„Când m-am mutat la Moscova din Sankt-Petersburg, am 
fost uimit de cât de mulţi escroci erau adunaţi acolo, iar 
comportamentul lor era atât de şocant pentru mine încât 


nu m-am putut obişnui cu el multă vreme”?. Ideea că la 
Sankt-Petersburg corupţia lipsea cu desăvârşire este de- 
a dreptul hilară. Putin nu era, desigur, un politician naiv. 
Elțîn l-a promovat pentru că era înzestrat cu duritatea şi 
loialitatea de care el avea nevoie, iar Putin s-a adaptat 
cu tenacitate la condiţiile din Moscova. 

Modul de guvernare al lui Eltin s-a dovedit a fi tot mai 
haotic pe măsură ce sănătatea sa s-a deteriorat şi 
alcoolismul a pus stăpânire pe el, iar acest lucru i-a atras 
disprețul elitei de la Kremlin. Devenise o practică curentă 
ca el să numească în posturile-cheie foşti ofiţeri KGB 
pentru a reduce dezordinea din jurul lui şi de sub el, aşa 
că puţini dintre consilierii lui s-au opus deciziei sale de a- 
şi încerca norocul cu Putin:. Însă dorinţa de preamárire a 
marilor oameni de afaceri - „oligarhii” - care profitau de 
pe urma resurselor naturale ale ţării era o chestiune 
diferită. Unii dintre aceşti întreprinzători reuşiseră să 
ajungă în poziţii de autoritate politică şi foloseau în 
interes personal avantajele funcţiei, iar acest lucru a 
provocat un profund resentiment în rândurile populaţiei. 
Printre ei se afla excentricul miliardar Boris Berezovski, 
care fusese secretar adjunct al Consiliului de Securitate 
şi se lăuda frecvent cu influenţa pe care o avea asupra 
lui Elțîn, surd la ranchiuna pe care o provoca acest lucru. 


Poziţia preşedintelui a devenit din ce în ce mai 
periculoasă. Doi politicieni, fostul prim-ministru Evgheni 
Primakov şi primarul Moscovei luri Lujkov, l-au sfătuit, se 
pare, să-şi dea demisia din funcţie. Alternativa, l-ar fi 
avertizat ei, era o inráutátire a situaţiei din ţară până 
într-acolo încât ar fi ajuns să împărtăşească soarta 
fostului preşedinte al României Nicolae Ceauşescu, care 
a fost executat după o judecată sumară în 1989. 
Această relatare nu a fost verificată niciodată, dar în 
perioada în care Primakov a fost prim-ministru - din 
septembrie 1998 până în mai 1999 - cu siguranţă că l-a 
înfuriat pe Eltin cu o serie de mişcări independente. 
Printre ele s-a numărat propunerea adresată partidelor 
din Dumă, inclusiv comuniştilor, de a se ajunge la un 
acord de încetare a presiunilor pentru punerea lui Eltin 
sub acuzare pentru „trădare”. Elțîn era ţinta a 
numeroase acuzații. Era considerat vinovat de 
prăbuşirea Uniunii Sovietice în 1991, de folosirea forţei 
armate pentru dispersarea parlamentului rus în 1993 şi 
de eşecul în a apăra interesele naţionale împotriva 
NATO. Primakov i-a îndemnat pe politicieni să pună 
capăt polemicilor nesfârşite şi să ajungă la un compromis 
în ceea ce priveşte politica economică. Elțîn l-a suspectat 
pe Primakov că are propriile sale planuri referitoare la 
presedinties Tensiunile au crescut pana în punctul în 


care Elțîn l-a concediat în favoarea prim-viceprim- 
ministrului şi ministrului de Interne Serghei Stepasin, dar 
în august 1999, când acesta din urmă se pare că a 
refuzat să garanteze că nu vor exista măsuri judiciare 
împotriva familiei lui Eltin după plecarea sa din funcţie, 
Elțîn l-a înlocuit cu Putin de la FSB. 

Această numire a fost o surpriză, şi nu numai în Rusia. 
Putin era o figură necunoscută pentru rusul de rând, dar 
la fel fuseseră şi câţiva dintre predecesorii săi. Mulţi 
oameni au fost de asemenea surprinşi de faptul că 
cineva de la FSB era numit în a doua funcţie în stat. Dar 
promovarea lui Putin era în acord cu modul de operare al 
lui Eltin. Evgheni Primakov a devenit prim-ministru la 
câţiva ani dupa ce deținuse vreme de jumătate de 
deceniu funcţia de director al Serviciului de Informaţii 
Externe; Serghei Stepasin, care a avut relaţii cordiale cu 
KGB-ul în perioada lui Gorbaciovs, a ocupat funcţia de 
prim-ministru după ce a condus Serviciul Federal de 
Contrainformatii şi apoi Ministerul Afacerilor Interne. 

Un fapt important care a scăpat atenţiei este că FSB 
era curtat de cei care voiau să-i succeadă lui Eltin. 
Primarul Moscovei luri Lujkov şi guvernatorul Sankt- 
Petersburgului Vladimir lakovlev, doi dintre liderii noului 
partid Patria-Întreaga Rusie, publicau articole în revista 
internă a serviciului de informaţii, Slujba bezopasnosti. 


Ţara avea nevoie să fie guvernată într-un mod mult mai 
ordonat şi un consens era pe cale să ia naştere cu privire 
la cum trebuia făcut acest lucru. Pe vremea când era 
ministru de Interne, Stepasin îi scrisese lui Primakov, la 
vremea aceea prim-ministru, pentru a se plánge de hotia 
care impingea Rusia în pragul „catastrofei”:. Amândoi 
vorbeau despre nevoia de a se reinstaura onestitatea în 
treburile publice. Este îndoielnic că declaraţiile lor erau 
sincere, însă îşi doreau cu siguranţă să întărească 
instituţiile centrale şi să pună capăt dezordinilor curente. 
Stepaşin si Primakov nu erau singuri. Patria-intreaga 
Rusie s-a format prin fuziunea celor două partide 
„patriotice” principale. Scopul său era să se opună 
liberalilor, comuniştilor şi politicienilor din extrema 
dreaptă la alegerile pentru Dumă din decembrie 1999. 
Era un partid susţinut de lideri regionali, a cărui credinţă 
călăuzitoare era că liberalismul, în măsura în care fusese 
încercat în Rusia, servise la facilitarea fraudei economice 
masive. În ce priveşte comunismul, susţinea că acesta îşi 
dovedise falimentul total ca metodă de guvernare. 
Directorul FSB Putin împărtăşea această perspectivă. 
Spre deosebire de Primakov însă, avea mai mult tact şi 
evita să-l supere pe Eltin. În plus, a câştigat simpatia lui 
Berezovski şi a altor moguli din lumea afacerilor care ar 
fi putut să-i împiedice ascensiunea, iar Berezovski a 


început să vorbească despre el ca despre un protejat: nu 
şi-a dat seama că Putin nu era genul de persoană care 
face ceea ce i se spune. 

Elțîn avea motivele sale să-şi apropie conducerea 
FSB. Venind la putere ca inamic al KGB-ului sovietic, a 
început să înțeleagă că serviciile de informaţii 
remodelate puteau să-i întărească autoritatea politică. 
Pe măsură ce popularitatea sa se prăbuşea, eforturile de 
a se menţine la putere au căpătat întâietate faţă de 
angajamentul pentru susţinerea valorilor democratice. A 
descoperit de asemenea că serviciile de informaţii sunt 
un instrument util de contrabalansare a eforturilor 
magnatilor de a supune politica intereselor lor personale. 
Mai mult, prin educaţie şi tradiţie, angajaţii FSB se 
considerau indispensabili bunăstării Rusiei. Înainte de 
sfârşitul anilor '80 fuseseră subordonați Partidului 
Comunist Sovietic din URSS, dar, începând din 1991, 
simțeau că fuseseră lăsaţi singuri să salveze Federaţia 
Rusă de ea însăşi. Chiar şi dintre cei care demisionaseră 
din serviciile de securitate pentru a se angaja în sectorul 
privat mulţi au rămas în contact cu ele. Unii au ajutat la 
înfiinţarea unor companii private de pază care ofereau 
protecţie oamenilor de afaceri. În felul lui capricios, Elțîn 
şi-a dat seama că eliminarea corupţiei de la vârful 
guvernării era dezirabilă şi acest lucru l-a determinat să 


angajeze tot mai mulţi foşti ofiţeri KGB la noile agenţii 
care supravegheau treburile administrative. Serviciile 
secrete resuscitate deveneau un stat al statului. 

La fel ca alţi membri ai elitei de la Kremlin, Putin a 
înţeles că vremea lui Eltin trecuse. Nemultumirile legate 
de influenţa pe care o aveau asupra lui Elțîn marii 
afacerişti atinseseră cote înalte. Guvernarea în interesul 
naţiunii părea să fi fost înlăturată în favoarea profitului 
privat. Economia fusese într-o recesiune profundă de la 
sfârşitul anilor '80 - din fericire, o revenire bruscă era pe 
punctul de a avea loc ca urmare a creşterii preţului la 
petrol şi gaze pe piaţa internaţională, dar acest lucru nu 
era încă clar pentru majoritatea membrilor conducerii 
ruse. În politica externa, Bill Clinton l-a presat pe Eltin să 
accepte bombardarea Belgradului în 1999, după ce 
preşedintele sârb Milosevic a desfăşurat operaţiuni de 
purificare etnică a albanezilor din Kosovo. Elțîn i s-a 
plâns lui Clinton de nopţile nedormite pe care i le 
pricinuiseră telefoanele primite de la politicienii ruşi care 
voiau să-şi exprime indignareaz. 

Kosovo a devenit un punct nevralgic. La fel se 
întâmplase în iulie 1914, când Nicolae al II-lea, sărind în 
apărarea Serbiei, a declarat război Austro-Ungariei. Nu a 
fost vorba de faptul că ţarul era din cale afară de 
preocupat de soarta sârbilor: ce îl rodea era 


nemulţumirea că în disputele diplomatice anterioare 
cedase în faţa Austro-Ungariei şi Germaniei. Vexate de 
această situaţie, cercurile conservatoare şi liberale 
ruseşti făceau presiuni asupra Dumei şi a presei. Dar, în 
vreme ce Nicolae ar fi mers la război indiferent de 
presiuni - el însuşi fiind vexat -, Eltin nu avea de gând 
să-l înfrunte pe Clinton în problema fostei lugoslavii sau 
în orice altceva. Totuşi, operaţiunile militare americane 
desfăşurate în Balcani în pofida dorinţei Moscovei 
agitaseră ani la rând opinia rusă comunistă, naționalistă 
şi conservatoare. Cu toate că majoritatea ruşilor nu 
arătaseră vreo simpatie deosebită pentru sârbi, 
chestiunea Serbiei afecta demnitatea națională a Rusiei. 
Pe parcursul anilor '90, ruşii văzuseră cum insistenţele 
americanilor ca lumea să accepte cerințele lor în materie 
de politică externă fuseseră încununate cu succes. 
Evenimentele din fosta lugoslavie păreau să ilustreze 
politica globală de după dezintegrarea URSS. 

Efectul indirect a fost că neregulile din situaţia internă 
a Rusiei au ieşit în evidenţă mai mult ca oricând. Era 
vorba de oamenii de afaceri care furau, de birocraţia 
coruptă si de un preşedinte disprețuit care nu mai era 
potrivit pentru o funcţie înaltă. Poporul rus căuta o 
modalitate de a scăpa de şomajul ridicat şi de o situaţie 
financiară catastrofală. Existau toate condiţiile pentru o 


explozie politică şi tulburări sociale. „Kosovo” a unit 
dintr-odată opinia publică şi a adus aceste dificultăţi în 
centrul atenţiei. 

Dorind cu disperare să îmbunătăţească starea de 
spirit a populaţiei, Eltin a luat hotărârea drastică de a-l 
face pe Putin succesorul său. Era o politică patrimonială: 
ca preşedinte, Eltin s-a gândit că era dreptul său să-i 
transmită funcţia celui mai nou protejat al său. Când i-a 
spus lui Clinton despre acest plan, l-a asigurat că Putin 
era un om inteligent şi bine informat, care înţelegea 
foarte bine principiile democratice şi era înzestrat cu 
duritatea necesară pentru a conduce Rusia¥. Şi s-a 
declarat de asemenea în favoarea războiului lui Putin din 
Cecenia,  atrăgându-i atenţia lui Clinton asupra 
pericolului răspândirii jihadismului in Europa. Desi Putin 
conducea politic campania militará, planificarea acesteia 
fusese făcută înainte să fie premier şi avea aprobarea lui 
Elțîn. Inca din martie 1999, Putin, în calitate de director 
al FSB, discutase cu ministrul de Interne Stepasin si cu 
ministrul Apărării Igor Sergheev despre reocuparea 
militară a teritoriilor cecene. Pretextul războiului au fost 
exploziile care au avut loc într-o serie de blocuri din 
Moscova şi din alte trei oraşe în septembrie 1999. Deşi 
Putin a fost acuzat mai târziu că a pus la cale această 
crimă odioasă, există motive pentru a crede că ea a fost 


instigată de rudele apropiate şi de consilierii politici ai lui 
Eltin - cunoscuţi peste tot sub numele de Familia -, care 
au considerat că aceste masinatiuni si un război scurt, 
victorios erau cruciale pentru supraviețuirea 
administrației». 

Mai mult, conduita binevoitoare a lui Putin era de 
natură să-i liniştească pe liderii marilor afaceri - 
Berezovski, de exemplu, avea încredere în Putin, dar nu 
şi în Primakov sau Lujkov. Cruciada lui Primakov 
împotriva infractionalitátii economice îl determinase pe 
Berezovski să stea în străinătate câteva luni, ca măsură 
de precauţie. La întoarcere, şi-a dorit, evident, o mână 
fermă la Kremlin atunci când Eltin avea să se retragă si 
astfel a devenit unul dintre susţinătorii lui Putin. În 
această atmosferă, în ajunul Anului Nou 2000, Eltín şi-a 
anunţat brusc demisia, făcându-l automat pe Putin 
preşedinte interimar. 

Putin era încă un personaj necunoscut în ochii 
publicului rus. Când a apărut la televizor în noua sa 
calitate, era spiritual şi plin de viaţă. Scopul său era să 
nu spună nimic din ceea ce ar fi putut agita masele 
înainte de alegerile din martie 2000. Cu toate că dădea 
dovadă de modestie când vorbea despre el în public, era 
mânat de o puternică ambiţie personală. Putin era 
hotărât să transforme şi să domine modul în care era 


condusă Rusia. În general s-a abținut să vorbească 
despre acest subiect, deşi în vara anului 2008 a lăsat să-i 
scape în faţa secretarului de stat american Condoleezza 
Rice: „Ruşilor le-a mers mereu cel mai bine cand au fost 
conduşi de oameni mari. Petru cel Mare, Alexandru al Il- 
lea. Rusia are nevoie de o mână forte”. Putin a guvernat 
în acelaşi spirit. Avea puţină experienţă democratică. 
Până în momentul în care a intrat pentru prima oară în 
cursa pentru prezidenţiale, nu mai candidase niciodată în 
nişte alegeri pentru o funcţie politică la orice nivel. Nici 
măcar pe vremea când era implicat în politica Sankt- 
Petersburgului, la începutul anilor '90. Eltin era cel căruia 
îi datora ascensiunea sa pe scara alunecoasă a funcţiilor 
publice la Moscova, de la funcţia de director al FSB la 
cea de prim-ministru şi, în final, de preşedinte interimar. 
Era obişnuit să muncească în interiorul unei maşini 
politice care se ţinea departe de presiunea publică. 
Cariera sa a fost visul unui conducător autoritar. 

În primul mandat prezidenţial al lui Putin, din perioada 
2000-2004, s-a făcut simțită o abordare delicată a 
politicii externe care a dispărut de mult între timp. 
Pliabilitatea tactică era însă însoţită de o perspectivă 
cinică asupra relaţiilor internaţionale, pe care Putin a 
făcut eforturi să o mascheze. Chiar şi astăzi, Putin 
manifestă reticenta în a-şi expune clar convingerile cu 


privire la politica globală, temându-se că asta ar putea 
stârni îngrijorarea electoratului rus. Atâta vreme cât 
poate să manipuleze voturile ruşilor, nu are niciun sens 
să şi-i îndepărteze în mod nejustificat. În marginea 
discursurilor sale însă, el nu uită să-şi exprime 
convingerea că acţiunile liderilor internaţionali, aflaţi 
într-o continuă competiţie pentru influenţă, au la bază 
motive neprincipiale. Duritatea şi chiar brutalitatea, e de 
părere Putin, sunt ingrediente esenţiale ale meseriei de 
politician. Cu toate cá e în general politicos la 
conferințele de presă comune cu preşedinţii altor state, 
îşi poate pierde cumpătul uneori. Părerea sa este că 
puterile rivale nu au niciun interes în securitatea şi 
prosperitatea Rusiei şi că nu vor ezita să o tragă pe 
sfoară cu prima ocazie. În politică, corb la corb îşi scoate 
ochii. 

Imediat după venirea sa la putere, aşa cum vom 
vedea în capitolele următoare, Putin a făcut reforme 
economice importante, menite să consolideze fundaţiile 
capitalismului rus». A echilibrat de asemenea 
acomodarea la America şi NATO cu o reînnoită afirmare 
naţională. Şi a vorbit de Rusia ca de o ţară europeană. 
Nu s-a opus când americanii au cerut să poată folosi o 
bază aeriană din Uzbekistan pentru atacul asupra 
Afganistanului. A continuat demersurile Rusiei pentru a 


deveni membră a Organizaţiei Mondiale a Comerţului. La 
fel ca Eltin, a avansat ideea că Kremlinul ar putea chiar 
să ceară să se alăture NATO. Însă mánusa de catifea a 
concilierii ascundea un pumn de oţel. Ori de câte ori 
liderii occidentali vorbeau de încălcările drepturilor 
omului în Rusia, el le-o tăia scurt. Criticile aduse 
războiului din Cecenia l-au iritat şi l-au facut să declare 
că niciun lider străin nu are dreptul să stabilească 
interesul naţional al Rusiei. Prim-ministrul Marii Britanii 
Tony Blair, cel dintâi străin care s-a împrietenit cu Putin, 
a fost şi primul care a simţit usturimea vorbelor sale la o 
conferinţă de presă. Oricât de mult le zâmbea Putin 
liderilor americani şi europeni în alte ocazii, el nu a 
acceptat încălcarea agendei sale internaţionale. Acestora 
li s-a dat de înţeles că Rusia îşi va urma propriul său 
curs. 

În septembrie 2004, când teroriştii ceceni au ocupat 
Şcoala nr. 1 din Beslan, Osetia de Nord, şi au omorât 
părinţi şi copii captivi, a sugerat că în spatele masacrului 
se ascundea o complicitate internaţională. Răbdarea sa 
cu America fusese deja pusă la grea încercare de 
iniţiativa lui George W. Bush din 2002 de a introduce un 
nou sistem de apărare antirachetă în Europa de Est şi de 
sprijinul acordat „revoluțiilor colorate” din Georgia si 


Ucraina în 2003. America se transforma în inamicul 
oficial numărul unu al Rusiei. 

Situaţia s-a schimbat oarecum în ianuarie 2009, când 
Barack Obama a ajuns la Casa Albă şi şi-a anunţat 
dorinţa de a „reseta” relaţiile cu Rusia. A început o a 
doua perioadă de acomodare reciprocă, uşurată de 
faptul că Medvedev a fost preşedinte în locul lui Putin 
vreme de patru ani, începând din mai 2008. S-au făcut 
progrese rapid. Cu ajutorul Americii, Rusia şi-a asigurat 
intrarea în Organizaţia Mondială a Comerţului după ani 
de zile de solicitări în van. A fost semnat un Nou tratat 
pentru reducerea armelor strategice, prin care Rusia şi 
America se angajau să-şi reducă focoasele nucleare 
strategice la 1.500 fiecare. De asemenea, a existat un 
acord pentru înfiinţarea unei Comisii Bilaterale Statele 
Unite - Rusia, ce urma să creeze grupuri de lucru a căror 
misiune era să pună capăt unei serii de dispute cronice 
dintre cele două ţări. În 2011, Obama a redus cheltuielile 
militare generale cu 10-15% în urma unui acord bipartit 
în Congresul Statelor Unite:s. 

Nu numai Putin a fost deranjat de felul în care 
Medvedev conducea treburile publice. Cei care ţineau la 
vechile tradiţii sovietice au fost nemulţumiţi de faptul că 
Medvedev a rămas aşezat când a salutat parada militară 
în Piaţa Roşie pe 9 mai, Ziua Victoriei - obiceiul era ca 


şeful statului să se ridice şi să salute. Medvedev era 
uneori impulsiv în maniera în care emitea decrete 
prezidenţiale. Lobby-urile legate de tehnologie au fost 
ofensate de faptul că băga o mulţime de bani în 
programul său favorit de la Skolkovo, în vreme ce 
renumitele institute de ştiinţă din Novosibirsk şi 
Zelenograd rămăseseră fără finanţare. Medvedev s-a 
lăudat că va transforma Moscova într-un centru financiar 
mondial. Realitatea din 2013 era că Rusia stagna pe 
locul 130 - chiar şi sub Botswana - în clasamentele 
internaţionale ale pieţelor bancare”. 

Existau nemulțumiri si cu privire la felul în care 
acţiona Medvedev în politica externă. După declanşarea 
„Primăverii Arabe”, Libia s-a prăbuşit în haos, iar 
conducătorul său, Muammar Gaddafi, a folosit violenţa 
pentru a pune capăt demonstrațiilor de stradă. 
Medvedev a vorbit despre faptul că Gaddafi şi-a pierdut 
legitimitatea şi a fost de partea puterilor occidentale la 
discuţiile privind modalităţile de a pune capăt varsarilor 
de sânge din Tripoli şi Benghazi. Franţa, urmată de 
Marea Britanie, a decis impunerea unei zone de 
interdicţie de zbor. Secretarul de stat Hillary Clinton l-a 
îndemnat pe Obama să susţină aceste ţări. Obama a 
supus însă opţiunea sa aprobării Naţiunilor Unite şi a 
avut noroc că la acea vreme preşedintele Rusiei era 


Medvedev, si nu Putin. Medvedev i-a spus 
vicepresedintelui american Joe Biden că Rusia nu se va 
opune atacurilor aeriene. Era pe vremea în care Gaddafi 
părea gata să mărşăluiască spre Benghazi şi să 
masacreze toţi rebelii care-i ieşeau în cale. La votul care 
a avut loc în Consiliul de Securitate al Naţiunilor Unite pe 
17 martie 2011, ambasadorii Chinei şi Rusiei s-au 
abținut, lăsând puterilor occidentale mandatul de a 
impune interdicţia de zbor deasupra Libiei pentru a-i 
proteja pe civili de planurile de război ale lui Gaddafi. 
Medvedev nu-l plăcuse niciodată pe Gaddafi, despre 
care vorbea cu dispreţ în prezenţa oficialilor americani:. 
Dar, pe măsură ce lucrurile au avansat, francezii şi 
britanicii, cu sprijinul serviciilor de informaţii americane, 
au început o campanie de bombardare care a depăşit 
limitele stabilite de mandatul Consiliului de Securitate al 
Naţiunilor Unite. Medvedev s-a abținut să critice puterile 
occidentale. Când criza s-a intensificat, el l-a demis pe 
ambasadorul rus din Tripoli pentru că a continuat să 
scrie rapoarte dezaprobatoare despre acţiunea militară. 
Măsurile luate împotriva Libiei au înfuriat o bună parte 
din elita şi electoratul Rusiei care voiau ca preşedintele 
lor să-şi încordeze muşchii în treburile internaţionale. 
Falia dintre preşedinte şi prim-ministru s-a adâncit. Putin 
a făcut o comparaţie publică între acţiunile lui Obama 


din Libia şi războiul dus de Bush în Irak: „Unde sunt 
logica şi conştiinţa? Amândouă lipsesc cu totul. Există 
deja victime în rândul populaţiei civile, în sprijinul căreia 
se spune cá sunt lansate atacurile cu bombe”. Acest 
lucru l-a supărat pe Medvedev, care a vorbit la 
televiziune câteva ore mai târziu, susţinând decizia 
Consiliului de Securitate. Politica externă era 
responsabilitatea exclusivă a preşedintelui Rusiei, iar 
Medvedev obiecta faţă de amestecul lui Putin. Liderii 
occidentali îl preferau pe Medvedev lui Putin. Mulţi lideri 
ruşi aveau aceeaşi preferinţă. Consilieri politici precum 
Vladislav Surkov si Gleb Pavlovski l-au susţinut pe 
Medvedev în speranţa unui model de guvernare mai 
liberal decât cel pe care l-ar fi oferit Putin - Pavlovski a 
atras atenţia că liderii nu-şi pot permite să fie indiferenți 
la posibilele schimbări ale opiniei publicez. 

Medvedev s-a simţit încurajat să caute sprijin în 
cercurile comerciale pentru planul său de a candida din 
nou la alegerile prezidenţiale din martie 2012. În vreme 
ce sonda perspectivele pe care le avea, Putin făcea 
acelaşi lucru pentru sine. Patronul şi clientul erau gata 
de întrecere. Singura întrebare era dacă aveau să 
concureze unul cu celălalt la urne sau aveau să caute o 
decizie prealabilă din partea elitei dominante a ţării cu 
privire la care dintre ei doi trebuie să fie candidatul ei. 


Opţiunea Medvedev s-a prăbuşit la prima suflare de 
vânt. În iulie 2011, Medvedev a organizat o întâlnire cu 
douăzeci şi şapte de oameni de afaceri importanţi şi i-a 
întrebat direct dacă îl vor susţine. Întreaga audienţă a 
dat semne de şovăială. Miliardarii nu uitaseră cum se 
purtase Putin cu moguli ai afacerilor precum Vladimir 
Gusinski, Boris Berezovski si Mihail Hodorkovski. Gusinski 
fusese nevoit să-şi vândă aproape toate proprietăţile, 
inclusiv postul de televiziune NTV, care îl criticase 
regulat pe Putin, înainte de a fugi din ţară în 2000. 
Berezovski continuase să-l înfrunte pe Putin, aşa cá 
acesta l-a chemat la o discuţie. Când Berezovski i-a spus 
că era decis treacă la o „confruntare publică”, Putin a 
replicat: „Prea bine, e treaba ta!"z. La sfârşitul lui 2000, 
după ce a recunoscut că Putin are toate cărţile puterii în 
mână, Berezovski a decis că e cel mai bine pentru el să 
plece în exil. Hodorkovski a rămas şi a continuat să i se 
opună lui Putin, iar în 2003 a plătit preţul, fiind arestat. 
Doi ani mai târziu era condamnat la nouă ani de 
închisoare. Ceilalţi magnați ai afacerilor au învăţat noile 
reguli, iar cei care au fost prezenţi la întâlnirea cu 
Medvedev din 2011 nu au dorit să-şi rişte averile sau 
libertatea intrând în bătălia politică. Dacă Medvedev voia 
să se lupte pentru preşedinţie, trebuia să o facă fără 


binecuvântarea lor. Ei înşişi nu aveau să facă altceva 
decât să privească de pe margine». 

Putin ardea de nerăbdare să se întoarcă în cea mai 
înaltă funcţie din stat. De câte ori ajungea la concluzia că 
interesele Rusiei sunt călcate în picioare, reacţiona ca 
ofiţerul KGB care fusese odinioară. Agresivitatea sa în 
politica externă a venit ca un şoc pentru cei care 
fuseseră impresionați de gesturile sale prietenoase fata 
de Occident din primul mandat prezidenţial. 

Dar nu ar fi trebuit să fie surprinşi. Putin nu făcea 
decât să aplice în treburile internationale aceeaşi 
brutalitate pe care o dovedise în politica internă. În Rusia 
înăbuşise aspiraţiile democratice de câte ori acestea 
amenințau voința elitei conducătoare.  Acceptase 
formalitátile democraţiei, dar limitase influenţa sa 
practică. Liderii de la Kremlin s-au arătat indiferenți 
atunci cand în Rusia au fost asasinați jurnalişti de 
investigaţie. Administraţia Prezidenţială a manipulat în 
mod repetat legile referitoare la alegerile generale. 
Cecenia a avut de îndurat ocupaţia armată şi apoi le-a 
fost predată lui Ahmat şi Ramzan Kadîrov, ceceni 
binevoitori, a căror reputaţie nu se datora în niciun caz 
manierelor lor civilizate. Indiferent de politica externă pe 
care o promovase în anul 2000, Putin hotărâse deja să 
impună o ordine politică severă, iar efectele ei toxice nu 


aveau cum să nu se resimtă şi în afacerile internaţionale. 
Simptomele au devenit evidente încă din 2004, când 
Putin a reacţionat furios la instalarea în funcţia de 
preşedinte al Ucrainei a unui politician care a căutat 
prietenia cu NATO şi Uniunea Europeană şi a răcit 
relaţiile cu Rusia. Perspectiva unui model alternativ de 
guvernare la frontiera rusească era ultimul lucru pe care 
Putin avea de gând să-l tolereze, mai ales dacă 
ucrainenii adoptau democraţia şi statul de drept. 
Patriotismul, neîncrederea si cruzimea sa sunt 
trăsăturile caracteristice ale unui ofiţer de informaţii. 
Serviciile secrete ale Rusiei au supravieţuit prăbuşirii 
ordinii sovietice mai bine decât oricare altă instituţie, iar 
pe parcursul mandatului său de director FSB din 1998- 
1999 Putin şi-a demonstrat hotărârea de a le ridica 
moralul şi eficienţa. Când s-a adresat Dumei de Stat în 
noiembrie 1998 şi a răspuns întrebărilor venite din 
partea audienței, el a vorbit foarte sincer despre nevoile 
şi meritele instituţiilor de securitate. Şi a spus doar pe 
jumătate în glumă: „Nimeni cu excepţia deputaţilor 
Dumei de Stat nu iubeşte Serviciul Federal de Securitate. 
Din cauza aceasta, toată lumea îi pune bete în roate”. A 
încercat să provoace o schimbare de atitudine faţă de 
FSB şi a cerut sprijinul Dumei. A vrut o creştere a 
salariilor ofiţerilor săi şi recrutarea altora noi. A susţinut 


că era nevoie de o nouă legislaţie care să permită FSB- 
ului să-şi desfăşoare nestingherit activitatea. Acestea 
erau lucruri esenţiale, a subliniat el, pentru ca serviciile 
de informaţii să poată să asigure securitatea ţăriiz. 

Putin s-a mandrit cu faptul că ofiţerii săi se aflau într- 
un proces continuu de autoreformare, care ridicase 
nivelul nenumăratelor lor servicii. A descris un model 
acceptat prin care li se alocau posturi în Administraţia 
Prezidenţială si în ministere în vederea facilitării 
impactului lor asupra discuţiilor curentez. FSB-ul era 
integrat în instituţiile de guvernare curentă şi influenţa 
fiecare sector al vieţii publice. Rusia, potrivit estimărilor 
sale, nu-şi rezolvase încă problemele-cheie. Privatizarea 
fusese făcută într-o manieră „incorectă”, astfel că în 
locuri precum portul Novorossiisk de la Marea Neagră „a 
apărut un proprietar care a început să preia controlul 
asupra proprietăţilor statului, şi-a creat propriul serviciu 
de securitate şi a subjugat instituţiile publice”. Putin a 
vorbit în mod deliberat de un singur oras: el stia că ar fi 
fost o eroare tacticá ingrozitoare dacá i-ar fi fácut pe 
marii oameni de afaceri de la nivel national sá tremure. 
Abia mai tárziu acestia aveau sá descopere cá afirmatiile 
sale tinteau cu mult dincolo de cheiul Novorossiiskului%. 

Putin a informat totusi Duma despre ce fácuse FSB 
pentru a împiedica exportul ilegal de resurse naturale 


ruseşti. A dezvăluit că ofiţerii săi reuşiseră să pună mâna 
pe mulţi răufăcători aflaţi în străinătate - el susţinea deja 
dreptul serviciilor de securitate ruseşti de a desfăşura 
operaţiuni extrateritoriale (această activitate nu a fost 
legiferată până în 2006). A denunţat „criminalizarea” 
elitelor regionale de pe întreg cuprinsul Rusiei, acolo 
unde grupurile infracţionale organizate penetraseră viata 
publică şi manipulau politicieni. S-a plâns de gradul în 
care republicile interne ale Rusiei se izolaseră de 
sistemul fiscal operat de la Moscova. A cerut măsuri 
pentru a se pune capăt scurgerii de capital rusesc în 
străinătate. În opinia sa, profiturile făcute acasă trebuiau 
să rămână acasă şi nu să dispară în conturi bancare 
străine”. 

Putin nu spunea încă nimic despre redobândirea 
controlului guvernamental asupra acelor resurse 
naturale care fuseseră privatizate, fiind în cea mai mare 
parte oferite de Elțîn unui mic grup de moguli ai 
afacerilor cunoscuți ca oligarhi, în schimbul sprijinului lor 
la alegerile prezidențiale din 1996. Dar, la fel ca milioane 
de ruşi, Putin credea în necesitatea unei reglementări 
mai mari din partea statului, iar aceasta fusese o temă- 
cheie a disertaţiei doctorale pe care o sustinuse la 
Institutul de Mine din Sankt-Petersburg in 19972. (Este 
tipic pentru politicienii ruşi în ascensiune să-şi 


confectioneze un statut academic.) Însă a evitat să 
abordeze acest subiect în campania electorală pentru 
preşedinţie, temându-se să nu-i pună în gardă pe 
,Oligarhi". 

Anii petrecuţi la serviciile secrete i-au îmbunătăţit 
capacitatea de disimulare şi i-au accentuat intoleranta 
faţă de opoziţie. Nu-i place să fie contrazis. Cei care i se 
opun îşi taie singuri craca de sub picioare. Asta nu 
înseamnă însă că nu cere niciodată sfatul unui expert, în 
special despre cum să administreze economia. Chiar şi 
aşa, consultările pot să devină aprinse. Economistul 
Andrei Illarionov l-a vizitat frecvent pe Putin la dacea lui 
din Novo-Ogariovo, dar când Illarionov i-a spus opinia sa 
că războiul purtat în Cecenia în 1999-2000 a fost o 
crimă, Putin a polemizat furios cu el vreme de o jumătate 
de oră. Niciunul nu s-a lăsat convins de celălalt şi, deşi 
lllarionov a continuat să lucreze pentru Putin la reforma 
economică, nu au mai discutat niciodată despre 
Cecenia. 

Au existat de asemenea momente tensionate la o 
întâlnire cu jurnalişti selectați in 2008, când 
comentatorul de la Eho Moskvi Arkadi Dubnov a întrebat 
de soarta lui Mihail Hodorkovski, magnatul petrolului 
care fusese cel mai bogat om al Rusiei înainte de a fi 
arestat şi încarcerat. „Vladimir Vladimirovici”, a întrebat 


Dubnov, ,spuneti-ne de ce-l urâţi pe Hodorkovski atât de 
mult”. O asemenea franchete i-a luat prin surprindere pe 
colegii săi, care ştiau că Hodorkovski refuzase să se 
supună pretentiei lui Putin ca oamenii de afaceri să nu se 
amestece în politică. Putin a exclamat: „Da, dar era cu 
mâinile pătate de sânge până la coate!”. Fără să 
clipească, Dubnov i-a replicat: „Cum aşa? Vladimir 
Vladimirovici, pentru ce a fost condamnat el? De ce l-au 
condamnat pentru evaziune fiscală?”. Putin a mârâit 
amenintátor: „Ei bine, nu ştiţi nimic despre asta? Intră cu 
genti de bani în birourile procurorilor şi la tribunal!". 
Dubnov a făcut o ultimă remarcă sarcasticá: „Aşadar, cu 
asta ne alegem după cei opt ani în care aţi fost la 
putere?”. În acel moment, un coleg reporter l-a tras pe 
Dubnov de haină pentru a-l face să încheie conversaţia: 
„Arkadi, isprăveşte! Ce naiba ai de gând să faci? "ze. 

Cum ceilalţi au continuat să sporească tensiunea cu 
întrebări despre Hodorkovski, Putin şi-a pierdut 
cumpătul. Dubnov se uita acum, fără să mai ceară 
explicaţii. Putin, a spus el, „credea cu adevărat şi se 
convinsese pe sine că [Hodorkovski] era un criminal şi că 
era cu mâinile pătate de sânge până la coate”. Până 
atunci, Dubnov crezuse că Putin juca teatru. Dar s-a 
convins rapid că Putin îl ţinea pe Hodorkovski la 


închisoare pentru că îl considera cu adevărat vinovat de 
complicitate la crimă=. 

Poate că Dubnov are dreptate, dar este de asemenea 
posibil ca Putin, inspirat de antrenamentul său de la 
KGB, să folosească furia ca pe un instrument atunci când 
nu răzbate cu forţa argumentului. Politica rusească este 
o şcoală dură care-i învaţă pe elevii săi să fie temerari. 
Putin se mândreşte cu faptul că a crescut într-un mediu 
aspru. În octombrie 2015, discutând cu nişte oaspeţi 
străini, li s-a confesat: „Ştiţi, aş vrea să vă spun ceva. 
Acum cincizeci de ani am învăţat o regulă pe străzile din 
Leningrad: dacă lupta este inevitabilă, fii primul care 
atacă”2. În discuţii se pricepe să adopte un ton alarmant. 
Probabil datorită antrenamentului său la judo, încearcă 
să-i prindă pe ceilalţi pe picior greşit. Dar a învăţat şi 
când să fie mai moderat în discuţiile cu liderii din 
străinătate, deoarece a constatat din experienţă că 
duritatea nu-i aduce nimic bun. Majoritatea străinilor 
care ajung în prezenţa lui au auzit de reputaţia sa şi se 
străduiesc să evite să-l supere. Accesele lui de furie sunt 
notorii. Dar abia ce îşi iese din fire într-o discuţie în 
contradictoriu despre politica externă că îl şi vezi vorbind 
calm despre un alt subiect. Acum este ca o furtună, iar în 
următorul moment este cât se poate de senin. 


Dacă este adevărat că a crescut în felul acesta, la fel 
de adevărat este şi că acesta este exact modul în care 
KGB-ul l-a antrenat. Vladimir lakunin, colegul său din 
Leningrad pe care l-a numit mai târziu într-un post 
politic, a descris instructia primită de tinerii recruți 
promitatori de la serviciile de informaţii: 


Abilitatea de a citi limbajul corpului, de a citi toate semnele pe 
care ceilalţi le comunică inconştient mi-a fost de mare ajutor în 
cariera ulterioară. Şi, invers, pot să-mi folosesc comportamentul 
aproape ca pe un instrument pentru a convinge şi a manipula. 
Am fost învăţaţi cum să ne schimbăm subtil expresia ochilor, 
tensiunea muschilor faciali, poziţia fălcilor; uneori pot să fiu 
foarte relaxat şi să râd încontinuu, alteori pot să fiu ca o fiară, 
dar nu-mi pierd niciodată controlul asupra emoțiilor. 


lakunin îşi aduce aminte că bestsellerul american al 
lui Dale Carnegie Cum să vă faceți prieteni şi să deveniți 
influent era în programul de învăţământ al KGB-ului. În 
2005, când Putin l-a făcut şeful Căilor Ferate, a 
descoperit că acest comportament cameleonic era foarte 
util în negocierile cu străinii. Putin, la rândul său, este 
capabil să-şi adapteze dispoziţia şi comportamentul 
pentru a se potrivi cu fiecare mediu nou. 

Când fioros, când fermecător, el a câştigat admiraţia 
preşedintelui George W. Bush, care, în iunie 2001, a spus 


că, după ce s-a uitat în ochii lui Putin, „am putut să văd 
în sufletul lui”. La început, conversaţia lor înaintase 
greoi, deoarece Putin venise cu un teanc de notițe. Ca un 
om care aprecia stilul neprotocolar al texanilor, Bush a 
considerat acest lucru dezagreabil. Dar apoi au 
descoperit că împărtăşesc interesul pentru Biblie. Putin 
fusese sfătuit de o cunoştinţă americană să aducă în 
discuţie credința sa creştină, ca un truc pentru 
negocieri. Cand Bush a făcut o vizită la Sankt- 
Petersburg, Putin l-a dus la reşedinţa sa şi i-a arătat 
capela privată pe care o construise lângă casa. Si, cel 
mai important lucru, Putin a arătat în 2001 că a înţeles 
enormitatea atacului terorist din 11 septembrie asupra 
World Trade Center din New York, fiind primul şef de stat 
care l-a sunat pe Bush pentru a-şi exprima condoleantele 
şi a-i oferi o cooperare activă. 

Cu toate că relaţiile Rusiei cu America s-au deteriorat 
la jumătatea anilor 2000, Putin a rămas curtenitor la 
întâlnirile cu Bush, iar el şi Obama se adresau unul altuia 
cu Vladimir şi Barack. Liderii străini îl ştiu ca pe cineva 
care ascultă cu mare atenţie argumentele părţii adverse. 
Cancelarul german Angela Merkel a recunoscut că, 
atunci cand nu se înţeleg, acesta are bunăvoința de a o 
asculta întotdeauna până la capăt. Ei menţin dialogul 
chiar şi în momentele de tensiune internaţională. 


În ciuda acestui fapt, Putin are încă reputaţia unui 
carnivor care se furişează printre turmele de 
rumegătoare încrezătoare. Stilul său glumet şi binevoitor 
poate să lase rapid loc furiei atunci când constată că 
cineva i se împotriveşte serios şi creează un mediu 
nelinistitor, dacă simte că e nevoie. Într-una din 
numeroasele sale vizite în Rusia, Jose Manuel Barroso, 
preşedintele Comisiei Europene, se aştepta să aibă o 
seară relaxantă la dacea prezidenţială a lui Putin. 
Barroso, care venise cu avionul la Moscova din 
Kazahstan, şi-a exprimat admiraţia pentru cina oferită de 
gazdele sale ruse. Putin s-a răstit la el, pretinzând că 
este şocat de lipsa lui de respect faţă de preşedintele 
Nursultan Nazarbaev. Era o furie fabricată. Putin a vrut 
să-l facă pe Barroso să se jeneze, pentru a-l domina în 
negocierile care erau pe punctul de a începe. Aceasta 
nu a fost nici pe departe cea mai neplăcută situaţie 
cunoscută în care Putin a testat punctele slabe ale 
adversarului. În 2007, el l-a adus pe Koni, labradorul său 
negru, la o întâlnire cu Angela Merkel la reşedinţa 
prezidenţială de la Soci. Toată lumea ştie că acesteia îi 
este teamă de câini, deoarece a fost muşcată de unul în 
tinereţe. Însă lui Putin, maestru judo şi fost KGB-ist, i s-a 
părut firesc să încerce să o şocheze pentru a-şi asigura o 


poziţie superioară. O femeie speriată avea să cedeze mai 
uşor pretențiilor sale politice, s-a gândit el. 

Dar Merkel l-a pedepsit aşa cum se cuvine când a 
declarat reporterilor: „Am înţeles de ce a trebuit să facă 
asta - pentru a dovedi că este bărbat. Îi este teamă de 
propriile sale slăbiciuni. Rusia nu are nimic, nu are o 
politică sau o economie înfloritoare. Tot ce au ei este 
asta". A fost o izbucnire atipicá pentru cancelarul 
german, care pretuieste discretia. Putin încercase să o 
umileascá, iar ea i-a dat replica intr-un limbaj pe care el 
să-l înţeleagă“. Posturile de televiziune ruseşti s-au 
abținut să difuzeze declaraţia ei. Ruşii, evident, nu 
trebuiau să afle de evaluările dure pe care Merkel le 
făcuse realizărilor Rusiei cu Putin la cârmă. 

Totuşi, se face multă publicitate pregătirii meticuloase 
a întâlnirilor, un punct de onoare constituindu-l modul în 
care preşedintele stăpâneşte buletinul zilnic. El însuşi s-a 
lăudat că preferă mai degrabă să citească documentele 
politice în întregime decât rezumatele acestora“ şi i-a 
surprins pe jurnaliştii străini cu o cunoaştere detaliată a 
statisticilor economice şi agendei diplomaţiei ruseşti. 
Evident, au existat persoane care au pus acest lucru sub 
semnul îndoielii, printre care reporterii Konstantin Gaaze 
şi Mihail Fişman, care au citat fără să numească o serie 
de oficiali de la Kremlin ce au declarat cá Putin îşi 


petrece doar 15 minute pe zi cu documentele, fiind mult 
mai interesat de aparatele sale de exerciţii fizice şi de 
piscină. Dar majoritatea observatorilor vorbesc de un 
perfectionist care caută în permanenţă să-şi 
îmbunătăţească abilităţile politice. El nu va deveni 
niciodată un mare orator. Dar asta nu-l deranjează atâta 
vreme cât poate să facă impresie ca vorbitor combativ, 
chiar dacă monoton. Odată, a spus în glumă că primeşte 
lecţii de tehnică retorică, dar apoi a negat asta când a 
văzut că oamenii nu au înţeles cá glumea*. 

Putin a apreciat întotdeauna importanţa imaginii 
publice. La începutul anilor '90, când lucra în 
administraţia Sankt-Petersburgului, el a avut iniţiativa 
neobişnuită de a comanda un documentar TV despre 
munca sa“. Ani mai târziu, le-a spus unor redactori TV: 
„Nu e bine să mesteci în faţa camerelor”. A explicat că 
televiziunile vor exploata cel mai mic pas greşite. După 
ce a ajuns la preşedinţie, a făcut eforturi pentru a se 
perfecționa în domeniul relaţiilor publice. În noiembrie 
2000, când s-a întâlnit cu prim-ministrul Blair la 
Moscova, a întrebat cum să-şi îmbunătăţească imaginea. 
Din echipa lui Blair făceau parte câţiva dintre cei mai 
buni profesionişti ai manipulării media din lume, iar prim- 
ministrul britanic era faimos pentru uşurinţa cu care 
vorbea şi pentru flerul actoricesc. Putin a ascultat cu 


aviditate explicaţiile britanicilor. Dorinţa sa de a învăţa 
din experienţa occidentalilor l-a împins până într-acolo 
încât l-a rugat pe Blair să-i trimită o echipă de 
consultanţi în Rusia, care să-l sfătuiască cum să 
reformeze administraţia publică rusească“. 

Putin a recunoscut că este capabil de erori uriaşe. În 
august 2000 şi-a atras ample critici din cauza modului în 
care a reacţionat la ştirea despre dezastrul petrecut în 
apele îngheţate ale Mării Barents, când a pierit întreaga 
echipă a submarinului nuclear Kursk. Putin a refuzat să-şi 
întrerupă vacanţa de vară. Prin natură şi prin educaţie, 
Putin era un inamic al sentimentalismului: ofiţerii KGB 
trebuiau să adopte o atitudine impasibilă. Publicul din 
Rusia a văzut altfel lucrurile: ca preşedinte, datoria sa 
era să fie alături de poporul îndurerat. Popularitatea sa s- 
a prăbuşit. Abia după zece zile a înţeles pagubele 
provocate de inactivitatea sa şi s-a dus personal la baza 
navală de la Videaevo. Acolo s-a întâlnit cu sute de 
membri ai familiilor îndoliate care şi-au manifestat furia 
la adresa lui în faţa camerelor TV. A fost mai mult decât 
un moment stânjenitor: a fost o umilire totală. Dar, decât 
să acuze înaltul comandament naval pentru neglijenta 
de care dăduse dovadă ani la rând, el a dojenit aspru 
presa rusească pentru investigaţiile făcute în privinţa 
tragediei şi a lovit în patronii media care duceau un trai 


fără griji în vilele lor luxoase de pe coasta 
mediteraneeană. 

A învăţat însă din acest episod. După Kursk, a vizitat 
întotdeauna scenele tragediilor sau a vorbit la televizor 
pentru a-şi exprima simpatia faţă de victime şi a-i 
ameninţa cu pedeapsa pe răufăcători. Când au avut loc 
atrocitățile teroriste de la Teatrul Dubrovka din Moscova 
în 2002 şi doi ani mai târziu, la Şcoala nr. 1 din Beslan, a 
fost arătat imediat supraveghind operaţiunile de 
securitate. Poate că experienţa i-a mai schimbat 
practica, însă temperamentul şi atitudinea lui au rămas 
aceleaşi. 

În discuţii, Putin este extrem de ferm şi se dovedeşte 
a fi de neclintit în hotărârile sale. Se simte foarte 
confortabil când le explică publicului rus la televiziune. 
Anii numeroşi în care s-a aflat la putere i-au creat o aură 
de încredere în sine. Odată ce şi-a prezentat punctul de 
vedere, se lasă pe spate, ţinându-şi mâinile pe braţele 
fotoliului. Calmul său îi accentuează cumva energia 
interioară. Este vivacitatea întruchipată şi spectatorii 
atenţi pot să-i observe mişcarea frecventă a picioarelor. 
Îşi înclină capul în direcţia prezentatorilor TV sau 
jurnaliştilor pentru a-şi sublinia ideile, adeseori ridicând 
mâna dreaptă cu pumnul strâns. Degetele sale se mişcă 
neîncetat pe marginea mesei. Nu este genul de om care 


nu are astâmpăr, ci mai degrabă vrea să demonstreze că 
doar politicile sale pot să soluţioneze crizele repetate din 
politica internaţională. Vorbeşte repede, clar, articulat. 
Reduce umorul la minimum. Se aşteaptă să conducă şi 
reacţionează la obiecţii cu o canonadă de afirmaţii. 
Impasibilitatea lasă locul furiei. Într-o secundă, 
conducătorul binevoitor se dovedeşte a fi un autocrat 
irascibil. 

Unii au susţinut că faţada competenţei ascunde un 
grad de nesiguranţă psihologică. Unul dintre foştii săi 
consilieri, aşa-numitul tehnolog politic Gleb Pavlovski, pe 
care l-a consultat în materie de strategie politică internă 
până în aprilie 2011, spune că a asistat la cel puţin o 
criză de încredere în sine: 


În primăvara lui 2010, Putin a căzut într-un fel de depresie, care 
era foarte evidentă. A început chiar să vorbească prost, 
ajungând să citească de pe foi. Se simţea o incertitudine, o lipsă 
de încredere când apărea în faţa oamenilor. Nu se uita la 
cameră, ceea ce nu-l caracterizează. În mintea sa a început să 
incolteascá îndoiala cu privire la propriile decizii şi la oamenii cu 
care lucra. A început să se schimbe. A decis că toţi făceau câte 
ceva care nu era tocmai bine şi că toţi luau decizii greşite, 
inclusiv Dmitri Medvedev. Şi că nu avea nicio influenţă asupra 
acestui lucru. Ca urmare, şi-a făcut loc adânc în el un fel de 
teamă“. 


Pavlovski şi-a exprimat regretul că Putin, cuprins de 
îndoieli, a ales să se retragă şi mai mult în sine şi să-i 
trateze pe cei din jurul său cu neîncredere. 

Indiferent cât adevăr este în aceste afirmaţii, Putin 
este cu siguranţă o fire sensibilă, în ciuda faptului că are 
obrazul gros când vine vorba de politicile sale. Unii au 
sugerat că, la 1,67 cm, are un sentiment de stânjeneală 
legat de înălţimea sa. Când Tony Blair şi Putin au stat 
unul lângă altul la prima lor conferinţa de presă, Blair îl 
domina pe preşedintele rus. Putin nu a mai făcut aceeaşi 
greşeală a doua oară. La următoarele întâlniri cu presa, a 
aranjat să fie un spaţiu între el şi orice lider străin înalt şi 
s-a zvonit că echipa sa i-a făcut rost de o treaptă 
mascată pe care să se urce. S-a spus de asemenea că 
au fost făcute aranjamente speciale atunci când Putin a 
fost filmat împreună cu Oliver Stone în seria lor de 
interviuri televizate. Se presupunea că Stone ar fi fixat 
lumina pentru a ascunde statura sa mult mai înaltă. De 
fapt, cei doi au fost filmati împreună fără efecte speciale. 
A existat însă o scenă picantă, în care Putin, luându-l pe 
reporter la un meci de hochei pe gheaţă în care urma să 
joace şi el, apare din vestiar îmbrăcat în echipament 


complet şi radiind de entuziasm - iar Stone exclamă: 
„Mighty Mouse!"! «, 

Aceasta nu era o remarcă pe care oamenii lui Putin să 
o considere potrivită pentru a fi inclusă în transcrierile 
interviurilor. Cordialul Stone dăduse glas unui sentiment 
de condescendentá. În schimb, a fost publicată 
conversaţia dintre cei doi de după terminarea meciului, 
când Putin l-a întrebat pe Stone dacă s-a distrat bine. 
Stone a spus că da şi l-a întrebat la rândul său pe Putin 
dacă se simte obosit. Lui Putin nu-i mai păsa de 
oboseală: „Nu, totul este în regulă. Voi încerca să dorm 
putin ca să-mi recapát puterea"*. Volumul editat l-a 
prezentat pe Putin ca pe un conducător de fier. Nu era o 
ficţiune: Rusia produsese câţiva conducători de fier în 
secolul anterior, iar Putin este ultimul din această serie, 
pe ringul de gheaţă şi în afara lui. 

Loialitate şi disciplină: echipa de la Kremlin 
Mulţi oameni din Rusia şi din străinătate îl înfăţişează 
pe Putin ca pe un fel de ţar contemporan sau de secretar 
general de partid. El exercită o autoritate inegalabilă, 
Mighty Mouse (Şoricelul cel Fortos) este un personaj de desene 


animate înzestrat cu superputeri, conceput în anii '40 ca o parodie la 
Superman (n.tr.). 


care a sporit de la întoarcerea sa la preşedinţie în 2012. 
Putin ţine strâns în mâinile sale toate frâiele puterii. Ca 
preşedinte rus, are puteri formale extinse. Numeşte şi 
poate să demită prim-ministrul, guvernul, guvernatorul 
Băncii Centrale şi pe cei mai înalţi judecători. Are dreptul 
de a dizolva Duma de Stat şi de a anunţa noi alegeri. 
Discursul său anual în faţa Adunării Federale trasează 
principiile călăuzitoare ale politicii interne şi externe a 
Rusiei. Are ultimul cuvânt în cazul disputelor din 
interiorul guvernului. Controlează politica externă şi 
aprobă doctrina militară naţională. Conduce Consiliul de 
Securitate şi, din 2014, Comisia de Stat pentru Probleme 
Militar-Industriale:. Este comandantul suprem al forţelor 
armate, un monarh puternic. 

Au existat însă întotdeauna limite ale dominaţiei pe 
care chiar şi cei mai puternici lideri ai Rusiei - Ivan cel 
Groaznic, Petru cel Mare şi losif Stalin - o puteau exercita 
în practică. Conducătorii au trebuit să construiască o 
echipă eficientă în jurul lor. Tarii şi-au luat miniştrii în 
principal din marea aristocrație pana în secolul al XIX- 
lea, când au început să caute din ce în ce mai frecvent 
talente la alte niveluri ale societăţii. Sub comunism s-a 
produs o întoarcere la o manieră şi mai veche de alegere 
a anturajului, astfel că fiecare secretar general îşi 
promova asociaţii care fuseseră lângă el în cea mai mare 


parte a carierei sale. Loialitatea personală era cerința 
principală. Acest sistem a fost asemuit cu cel al 
clanurilor - o comparaţie care are oarecare sens, cu 
excepţia faptului că „clanurile” comuniste nu implicau în 
general legături de sânge. Gorbaciov a fost neobişnuit de 
reticent în a-şi promova vechii prieteni şi asociaţi, în 
vreme ce Eltin avea obiceiul compulsiv de a-şi concedia 
angajaţii numiţi chiar de el aproape imediat după ce le 
ura bun venit în noua funcţie. Putin a apelat totuşi la un 
stil de conducere mai tradiţional, menţinând o echipă 
stabilă la nivelurile superioare ale guvernului de la 
Kremlin. Revarsă autoritate şi bogăţie asupra favoritilor 
săi, de la care cere în schimb devotament necondiţionat. 

Acest sistem exista deja în straturile inferioare ale 
puterii înainte ca Putin să devină preşedinte. Rețelele de 
patroni şi clienţi erau o caracteristică a sistemului 
sovietic de guvernare chiar şi sub Stalin, care s-a 
străduit în van să le destrame prin epurările sale 
sângeroasez. Persistenta clanurilor la nivelul 
administraţiei a fost ea însăşi o reacţie la avalansa de 
ordine arbitrare care veneau de sus. Functionarii aveau 
nevoie de o reţea de patronaj pentru protecţie. Când 
URSS a început să se dezintegreze, impulsul de a păstra 
legături strânse cu prietenii şi cunoştinţele s-a accentuat 
şi a fost resimţit la fiecare nivel al societăţii pe măsură 


ce incertitudinile traiului sporeau în anii '90. Pentru că 
instituţiile statului se dovedeau a fi tot mai 
neputincioase, oamenii aveau nevoie de modalităţi 
alternative care să le ofere siguranţa zilei de mâine. 
Putin era cunoscut pentru loialitatea sa atât faţă de şefi, 
cât şi fata de subordonați - aceasta a fost una dintre 
trăsăturile care i-au atras atenţia lui Eltin. Se simţea 
confortabil într-un asemenea sistem. Rețelele informale 
erau adeseori singura cale de a pune lucrurile în mişcare 
într-un mediu în care formalitátile birocratice sufocau 
administraţia. Putin, asemenea altor funcţionari care 
fuseseră nevoiţi să facă faţă haosului care precedase şi 
urmase prăbuşirii URSS, nu avea nici cea mai mică 
intenţie de a schimba acest pattern de guvernare. 
Totuşi, când a preluat puterea, Putin a moştenit un 
sistem politic care era măcinat de facţiuni. Prim-ministrii 
şi cabinetele lor apăreau asemenea unor pacheboturi din 
ceața mării, doar pentru a dispărea imediat ce cădeau în 
dizgratia lui Elțîn. Scopul lui Putin a fost - şi rămâne - 
eliminarea haosului din politica Rusiei. Stabilitatea şi 
ordinea au fost si sunt priorităţile sale. Elțîn l-a lăsat cu o 
situaţie în care existau dispute neîncetate între 
susţinătorii puterii statului şi promotorii drepturilor 
democratice şi economiei liberale şi fiecare dintre cele 
două părţi era la rândul său divizată:. În luptele dintre 


liderii factiunilor adverse, doar Putin putea arbitra. În 
mod inevitabil, deciziile sale îi supără pe perdanti, dar el 
ştie că nu poate să mulţumească pe toată lumea şi este 
totodată conştient că faptul de a fi deasupra disputelor îi 
consolidează supremaţia. Participanţii la dispute nu îşi 
exprimă public nemulțumirea. Vocile susținătorilor 
economiei liberale nu s-au stins cu totul, dar sunt slabe 
şi devin din ce în ce mai slabe. Chiar şi aşa, există 
angajați ai serviciilor de securitate care dau semne de 
nerăbdare şi se plâng că Putin nu a mers până la capăt, 
dându-i afară pe toti liberalii din ministere”. 

Uneori, disputele dintre diferitele servicii de informaţii 
au fost pe punctul de a pune în pericol eficacitatea lor, 
moment în care Putin a intervenit în general ca 
moderator. Dar împărţirea autorităţii unor tovarăşi aflaţi 
în funcţii de conducere alimentează un mediu dinamic şi 
competitiv. Putin ştie că atâta vreme cât poate să ţină 
oala la foc încet, va rămâne stăpân pe bucătărie. 

Deşi a acordat tot mai multe avantaje serviciilor 
secrete, nu manifestă automat bunăvoință fata de vechii 
camarazi din KGB. În 2013, când a apelat la Vladimir 
lakunin pentru a salva lucrările de construcţie pentru 
Jocurile Olimpice de larnă de la Soci, care rămăseseră în 
urmă, i-a atras atenţia să evite „greşelile irevocabile"s. 
Aceasta era o versiune blândă a tradiţiei începute de 


losif Stalin, care stabilea obiective aproape imposibil de 
atins şi, în acelaşi timp, ameninţa cu pedepse dure 
pentru nerealizarea planurilor sale cincinale. 
Construcţiile de la Soci au fost finalizate într-un ritm 
frenetic. Asemenea lui Stalin, Putin şi-a avertizat 
subordonații să nu încerce să-l păcălească cu false 
realizări. Voia să descurajeze sindromul „satelor lui 
Potemkin”, numit astfel după prinţul Grigori Potemkin, 
cuceritorul Crimeei în 1783, despre care se spune că a 
aranjat lucrurile în aşa fel încât Ecaterina cea Mare să 
creadă că el întemeiase deja colonii ţărăneşti prospere 
de-a lungul malurilor fluviului Nipru atunci când a vizitat 
regiunea. Problema cu care s-a confruntat lakunin a fost 
că rezervele de asfalt din sudul Rusiei se epuizaseră. Ştia 
că Putin avea să se înfurie dacă descoperea că fuseseră 
folosiţi înlocuitori de calitate inferioară pentru 
construcția noii autostrăzi montane. Asemenea unui 
birocrat comunist din vechiul URSS, lakunin a tunat şi a 
fulgerat pentru a face rost de asfaltul necesar finalizării 
proiectului înainte de venirea preşedintelui în inspecties. 
La vârful şi la baza scării ierarhice există lideri care ştiu 
cum să intimideze - iar Putin se află pe treapta cea mai 
de sus şi dă tonul autoritarismului. 

În vremuri mai liniştite, Putin a plecat urechea la mai 
multe puncte de vedere. Dacă trebuie luate decizii 


importante pentru dezvoltarea economică a Rusiei, el îi 
adună pe principalii susţinători ai diverselor curente şi îl 
lasă pe fiecare să-şi susţină poziţia. Fostul ministru al 
Căilor Ferate lakunin povesteşte despre o şedinţă la care 
au fost dezbătute meritele subvenţiilor de stat şi cele ale 
economiei de piaţă. El însuşi a susţinut necesitatea 
creşterii tarifelor pentru transportul feroviar, în vreme ce 
ministrul de Finanţe Anton Siluanov a sărit în apărarea 
bugetului său echilibrat. lakunin a tipat: „Eşti ministru de 
Finanţe, ar trebui măcar să cunoşti toate cele patru 
operaţii ale aritmeticii, nu doar adunarea şi scaderea!”. 
leşirea i-a atras o mustrare din partea lui Putin pentru 
lipsa de politeţe. 

Putin limitează dezbaterea la un mic grup informal din 
sânul elitei conducătoare - iar discuţiile pot, evident, să 
devină aprinse:. Oamenii sai de încredere sunt vechi 
asociaţi care acceptă ca el să aibă întotdeauna ultimul 
cuvânt. Toată lumea ştie că, odată stabilită o politică, 
Putin nu va accepta o revizuire a raţiunii care stă la baza 
ei. Asemenea unui comandant militar, el dă ordine 
tăioase şi pretinde acţiune imediată, expresia sa favorită 
fiind: „Analizează problema şi raportează” sau, simplu, 
„Raportează!”. În spatele cortinei, nimeni, cu excepţia 
câtorva prieteni de încredere, nu are voie să-l 
contrazică:. In public, disciplina este totală şi nimeni nu 


îndrăzneşte să i se opună. Când ambasadorul american 
Michael McFaul a participat la întâlnirile cu Putin şi alţi 
lideri ruşi, a observat că Putin se comporta precum 
managerul unei echipe, considerándu-i pe ceilalţi 
jucătorii lui. Chiar şi Patruşev, care a fost prietenul şi 
superiorul lui Putin în ierarhia KGB înainte de 1991, 
respecta întotdeauna opinia preşedinteluix. 

Prin intermediul unei Administratii Prezidenţiale din ce 
în ce mai ample, Putin emite decrete pe tot felul de 
teme. Şeful Administraţiei Anton Vaino, care ocupă 
această funcţie din 2016, are pe umeri o sarcină foarte 
grea. În fruntea aparatului guvernamental se află 
Consiliul de Miniştri, care este condus de Medvedev din 
2012, de când s-a dat la o parte pentru ca Putin să ocupe 
din nou preşedinţia. Putin are dreptul să concedieze 
întregul cabinet, dar ştie că se poate bizui pe Medvedev, 
care se ocupă de treburile guvernării în cadrul stabilit de 
politicile aprobate. Frictiunile dintre cei doi se menţin în 
limite uşor de controlat. Medvedev a acceptat 
înfrângerea sa ca urmare a manevrelor lui Putin din anul 
anterior şi, chiar şi atunci când a fost preşedinte, rareori 
s-a pronunţat împotriva preferințelor politice ale lui 
Putin, iar când a făcut-o, nu i-a menţionat numele. În 
anii care au urmat, Medvedev a avut buzele pecetluite: 


ştie că aceasta este o condiţie a supravieţuirii şi a 
reconfirmării în post. 

Suprematia lui Putin este consolidată de faptul că 
alegerile succesive din ultimii peste zece ani i-au 
asigurat Rusiei Unite, partidul politic pe care l-a fondat, o 
majoritate în Duma de Stat, camera inferioară a 
parlamentului Rusiei. În 2016, pentru a se asigura că 
Duma va acţiona conform intereselor sale, Putin l-a 
mutat acolo pe adjunctul şefului Administrației 
Prezidenţiale, Veaceslav Volodin, care a devenit 
preşedintele acesteia. Multe chestiuni sensibile sunt 
tratate la şedinţele săptămânale ale Consiliului de 
Securitate, unde Putin este preşedinte, iar Patruşev 
secretarz, Serviciile secrete au o importanţă uriaşă, la fel 
şi Ministerul de Finanţe. Rusia are o organizare greoaie a 
instituţiilor, care sunt ţinute împreună de o înţelegere a 
liniei generale trasate de Putin cu ajutorul celorlalţi 
membri ai cabalei conducătoare. Sunt ţinute totodată 
laolaltă de faptul că toţi membrii echipei sunt conştienţi 
că dezbinarea poate atrage după sine consecinţe 
drastice. Ei nu au ajuns la putere printr-un proces 
electoral liber şi corect şi sunt tot timpul atenţi la 
semnele nemulțumirii maselor. Elita de la Kremlin 
trebuie să se prezinte ca o avangardă disciplinată. 


Asemenea lui Brejnev în anii '70 , Putin acordă 
locurile de la vârful puterii celor care şi-au dovedit 
loialitatea faţă de el. Un număr remarcabil de angajaţi în 
funcţii înalte sunt prieteni din tinereţea sa de la 
Leningrad sau foşti colegi de la KGB-ul local sau de la 
primărie. În interiorul grupului de la conducere ei sunt 
cunoscuţi ca Piterskie (de la Sankt-Petersburg, numele 
oraşului la care s-a revenit în 1991)». 

Prim-ministrul Dmitri Medvedev a fost consilierul 
juridic al lui Putin pe vremea când era adjunctul 
primarului din Sankt-Petersburg. Nikolai Patruşev este un 
alt vechi tovarăş de la KGB. Serghei Ivanov, ministrul sáu 
de la Apărare între 2001 şi 2007 şi şeful Administraţiei 
Prezidenţiale până în august 2016, îl cunoştea pe Putin 
de când lucraseră amândoi la KGB. Igor Secin, preşedinte 
executiv al companiei petroliere Rosneft, a fost 
secretarul personal al lui Putin la primăria din Sankt- 
Petersburg după ce a plecat de la Direcţia Principală de 
Informaţii (GRU) a armatei. Secin a lucrat ca adjunct al 
şefului Administraţiei Prezidenţiale a lui Putin până în 
2008 si a fost puternic implicat în confiscarea 
proprietăţilor lui Hodorkovski în 2004. A fost de 
asemenea viceprim-ministru când Putin era premier. 
Directorul FSB Aleksandr Bortnikov şi-a început cariera la 
KGB-ul din Leningrad şi a avansat până la vârful FSB în 


2008, când preşedintele Medvedev l-a îndepărtat pe 
Patruşev pe motive de sănătate şi l-a mutat în postul de 
secretar al Consiliului de Securitate, post pe care-l deţine 
şi astăzi. Serghei Narişkin, născut şi crescut în Leningrad, 
este de profesie inginer de telecomunicaţii. Cunoscut 
pentru aversiunea sa faţă de publicitate, el a refuzat să 
vorbească despre activitatea sa de la KGB şi, mai târziu, 
de la biroul primarului Anatoli Sobceak din Sankt- 
Petersburg. Cu manierele sale elegante şi înfăţişarea de 
intelectual, face o figură aparte în rândurile elitei 
conducătoare. Îi place mai degrabă să „consilieze” decât 
să dea ordine rastites. In 2008 a devenit şeful 
Administraţiei Prezidenţiale a lui Medvedev. În cel de-al 
treilea mandat prezidenţial al lui Putin a ajuns 
preşedintele Dumei de Stat, un post pe care l-a ocupat 
până în 2016, când Putin l-a făcut directorul Serviciului 
de Informaţii Externe. 

Până în 2000, oficialităţile care făcuseră carieră în 
cadrul „serviciilor puterii” alcătuiau jumătate din lista 
primilor o sută cei mai influenţi ruşi, ceea e înseamnă că 
Putin a beneficiat de un corp de susţinători utili imediat 
ce a devenit preşedinte. Se estimează că până în 
decembrie 2007 aproape 70 din topul celor mai 
importante 100 de persoane publice aparţineau acestei 


categorii - iar cariera în serviciile secrete continuă să fie 
un atu pentru intrarea în viata publicá:s. 

Putin testează regulat persoanele pe care le numeşte 
în funcţii şi îi îndepărtează pe cei care nu trec aceste 
teste. Cu toate că foştii săi camarazi de la Sankt- 
Petersburg sunt administratori eficienţi, puţini dintre ei 
aveau competenţa necesară pentru a pune bazele unei 
economii de piaţă. Putin este un susţinător al 
capitalismului şi ştie că este nevoie de pregătire de 
specialitate pentru a crea condiţiile necesare dezvoltării 
băncilor, fabricilor, căilor ferate, reţelelor de comunicaţii 
şi comerţului. Aleksei Kudrin, ministrul de Finanţe din 
2000 până în 2011, este unul dintre puţinii politicieni cu 
pregătire profesională în domeniul finanţelor. Odată, 
când a fost contrazis de un alt apropiat al lui Putin care 
se opunea liniei sale în politica economică, Kudrin a 
izbucnit: „Încetează să te mai contrazici cu mine, eu sunt 
profesor!"», Kudrin a ocupat funcţia ministerială pe tot 
parcursul lungii perioade de expansiune economică a 
Rusiei care a început în 2000 - şi s-a opus miniştrilor, 
funcţionarilor şi consilierilor care voiau un control al 
statului mai mare chiar decât cel acceptat de Putin. 
Lobbyiştii din armată şi serviciile de securitate l-au 
considerat pe Kudrin inamicul public numărul unu. 


Dar o economie de talie mondială nu poate să se 
sprijine pe un singur om şi, în mai 2001, Putin a apelat la 
un favorit al lui Eltin, Mihail Kasianov, pentru a fi cel 
dintâi premier al său. Asemenea lui Kudrin, Kasianov era 
un sustinátor al pietei libere si al statului de drept si voia 
să elimine amestecul birocrației în activitatea 
antreprenorială. Mai târziu, a scris că Putin îl alesese pe 
el şi pentru că nu avea legături personale cu niciunul 
dintre „oligarhii” marilor afaceri. Ca fost director al FSB, 
Putin stia cine si cui îi era datorz. În schimb, Kasianov a 
primit asigurările lui Putin că-l va sprijini în eforturile de a 
orienta politica economică în direcţia reformei. Kasianov 
şi-a adus de asemenea aminte cum vedea Putin munca 
lor împreună: „Din partea lui nu exista decât o singură 
condiţie: sa nu intri niciodată pe «domeniul» lui. 
Domeniul prezidenţial acoperea serviciile de coercitie si 
politica internă. Politica internă implica mai presus de 
toate interacţiunea cu partidele politice şi lucrul cu 
regiunile”. Putin a promis că nu avea să demită niciodată 
guvernul fără să dea o explicaţie publică sau fără un 
motiv foarte serios. 

Această relatare este o piesă de colecţie. În epocile lui 
Gorbaciov şi Eltin, politica rusească a fost ca o găleată 
găurită. Indivizii care ocupaseră funcţii înalte se grăbeau 
să-şi publice memoriile după ce părăseau postul, dornici 


să explice de ce se simțeau ofensati de felul în care 
fuseseră trataţi. Alţii însă susțineau cauza fostului lor 
lider. Câtă vreme Putin s-a aflat în funcţie, ca preşedinte 
şi prim-ministru, discretia a devenit obligatorie. Aveai 
nevoie de un spirit curajos, precum Kasianov, care a fost 
demis din funcţia de premier în februarie 2004, ca să 
comiti o indiscretie. 

Când a venit în fruntea guvernului, Kasianov a fost 
mulţumit iniţial de linia de demarcaţie dintre funcţia de 
premier şi cea de preşedinte. Cei doi au cooperat 
eficient, chiar dacă Kasianov ştia că Putin voia neapărat 
să-şi păstreze poziţia superioară; preşedintele avea 
prerogativa de a alege ce miniştri dorea, în vreme ce 
Kasianov putea să numească doar consilierii acestora. La 
început, Putin a fost reţinut, lăsându-l pe Kasianov să se 
ocupe de sarcina uriaşă a reformei economice, în vreme 
ce el se concentra pe Cecenia şi pe propriile sale 
perspective electorale. Kasianov discuta cu şeful 
Administraţiei Prezidenţiale, Aleksandr Voloşin, pentru a 
se asigura că nu existau neînţelegeri. El însuşi avea 
acces uşor la Putin şi a putut să se opună unor numiri 
ministeriale cu care nu era de acordz. Chiar şi când au 
avut loc schimbări de personal la Ministerul Apărării, o 
instituţie  „coercitivă” prin excelenţă, Kasianov şi-a 
permis să o recomande pe Liubov Kudelina ca adjunct al 


ministrului - şi a notat că Putin şi Kudelina s-au înţeles 
foarte bine. Pentru o vreme, între preşedinte şi prim- 
ministru a părut să existe o colaborare armonioasă care 
avea să promoveze cauza reformei, cel puţin în domeniul 
economiei. 

Dar Putin a fost deranjat de obiceiul lui Kasianov de a 
avea opinii personale în politică. Acesta din urmă s-a 
opus arestării omului de afaceri Hodorkovski şi şi-a 
exprimat nemulţumirea faţă de decizia lui Putin de a 
numi la conducerea Gazprom o persoană fără niciun fel 
de pregătire economică, Aleksei Miller. Kasianov nu a 
văzut niciun motiv pentru a evita să socializeze cu 
politicieni din opoziţie, inclusiv cu liberalul Boris Nemtov 
- şi a făcut asta în faţa tuturor participanţilor la Forumul 
Economic Mondial de la Davos, în Elveţia. 

Putin a decis să-l înlăture din funcţia de premier, 
oferindu-i în schimb funcţia de secretar al Consiliului de 
Securitate. Era încă dispus să-i ofere o funcţie 
importantă în afara cabinetului, chiar una care avea de-a 
face cu FSB. Kasianov a respins propunerea şi l-a refuzat 
pe Putin de două ori. Putin a mai făcut o încercare: 
„Ascultă, nu am mai oferit niciodată ceva unei persoane 
de trei ori". Dar Kasianov s-a ţinut tare: „Te rog, nu-ţi 
imagina cá sunt vreun ciudat. Nu sunt nerecunoscátor şi 
nici nu încerc să fac nişte jocuri. De-a lungul vieţii mele 


am parcurs toate treptele de la simplu economist până la 
premier. Există o singură treaptă pe care nu am ajuns, o 
singură poziţie oficială, dar e cea pe care o ocupi tu”. 
Următoarea propunere a lui Putin pentru Kasianov a fost 
să candideze pentru funcţia de primar al Moscovei la 
următoarele alegeri. De data aceasta, Kasianov a dat 
ofertei o oarecare atenţie, până când s-a întâlnit cu luri 
Lujkov, primarul de la acea vreme, care i-a spus nişte 
lucruri despre funcţie ce l-au îndepărtat definitiv - care 
erau acele lucruri, Kasianov nu a dezvăluit niciodată. 
Putin a continuat să încerce, propunându-i postul de 
director al Băncii Interstatale a Comunităţii Statelor 
Independente. Şi de data asta răspunsul a fost nu, 
deoarece Kasianov credea că prioritatea Rusiei ar trebui 
să fie stabilirea de legături cu Uniunea Europeană. În 
acel moment, Putin a încetat să mai facă gesturi 
prieteneştiz. 

În ultima lor discuţie, Putin a ameninţat că-l va strivi 
pe Kasianov dacă se va implica în activităţi de opoziţie - 
şi şi-a amintit de zvonurile despre obiceiul lui Kasianov 
de a lua mită când era ministru de Finanţe în anii '90. 
Când acesta din urmă a replicat că Putin ştia foarte bine 
că acele zvonuri erau o absurditate, Putin i-a reamintit că 
nu există fum fără foc şi l-a sfătuit să nu uite asta». 
Kasianov a făcut exact opusul şi a devenit una dintre 


principalele figuri ale Opozitiei. Dar când a îndrăznit să 
rivalizeze cu protejatul lui Putin, Medvedev, la alegerile 
prezidenţiale din 2008, Comisia Electorală Centrală i-a 
respins candidatura. Împins la marginea vieţii politice, 
Kasianov continua însă să reprezinte o ameninţare 
pentru Putin, iar în aprilie 2016 televiziunea rusă a 
difuzat un film blurat în care familistul Kasianov apărea 
făcând sex cu o activistă de partid mult mai tânără, 
Natalia Pelevina, lucru care i-a afectat reputaţia pe 
termen lung. 

Kasianov a fost un personaj aparte, pentru că şi-a 
părăsit funcţia şi apoi a intrat oficial în Opozitie. Mult mai 
tipic a fost Kudrin, care, după ce şi-a dat demisia din 
funcţia de ministru de Finanţe, a acceptat un post în 
afara cabinetului, ca şef al unui think-tank de cercetare 
strategică şi decan al Facultăţii de Ştiinţe şi Arte Liberale 
a Universităţii de Stat din Sankt-Petersburg. El si Putin 
erau prieteni vechi, de pe vremea Leningradului - Kudrin 
fusese cel care recomandase transferarea sa la Moscova 
în 1996. Acesta a crezut întotdeauna că „o politică 
liberală nu poate să fie decât una dură”z. Ca atare, a 
sprijinit acţiunile lui Putin împotriva „oligarhilor”, inclusiv 
arestarea lui Hodorkovskiz. Dar, începând din 2004, 
răbdarea lui Kudrin a fost pusă la încercare de 
cheltuielile tot mai mari pentru armată. Si, în plus, avea 


ambiţii personale. Picătura care a umplut paharul a fost 
decizia lui Putin de a-l nominaliza pe Medvedev ca viitor 
prim-ministru când, aşa cum se aştepta toată lumea, el 
însuşi a câştigat alegerile prezidenţiale din 2012. Până în 
acel moment, Kudrin sperase că va obţine postul. Într-un 
acces de furie, a criticat politicile lui Medvedev la o 
conferinţă la New York şi a afirmat că nu va lucra într-un 
guvern condus de el. Medvedev a profitat de ocazie 
pentru a scăpa de un rival şi, într-o şedinţă de guvern 
televizată, a cerut demisia lui Kudrin. Acesta a renunţat 
la funcţie după ce s-a consultat cu Putin, care i-a spus, 
evident, că era singurul vinovate. 

Dar Kudrin nu era Kasianov. Desi a participat la 
protestele Opozitiei împotriva fraudei electorale de la 
sfârşitul anului 2011, a trecut peste mica sa rebeliune si 
a încetat să mai critice conducerea de la Kremlin în 
termeni personali. El şi Putin au rămas în legătură şi au 
apărut în public împreună, schimbând politicos opinii 
despre destinul economic al Rusiei. În primăvara anului 
2016, Putin i-a cerut lui Kudrin să-şi consemneze ideile. 
Aceasta a fost o mişcare inteligentă, în sensul că a 
neutralizat eficient critica deschisă din interiorul grupului 
de la conducere din trecut şi din prezent şi, de 
asemenea, a limitat victoria duşmanilor liberalismului 
economic. Putin a împiedicat publicarea raportului lui 


Kudrin, dar a permis circularea unei variante mai 
moderate pe internet: vocea liberalismului economic 
este amortizată, dar nu redusă la tăcere». 

Partenerul de dialog intelectual al lui Kudrin în politica 
economică este Serghei Glaziev, care are trecutul cel 
mai atipic pentru un membru al echipei. Unul dintre 
primii ministri ai lui Eltin, şi-a dat demisia din guvern în 
septembrie 1993, când preşedintele rus a dizolvat 
Sovietul Suprem fără drept de apel. A intrat apoi în 
Partidul Comunist al Federaţiei Ruse. Un susţinător 
declarat al intervenţiei statului, Glaziev este de 
asemenea un naţionalist înfocat care crede că, de la 
căderea comunismului, Rusia a fost suspusă „colonizării 
prin intermediul capitalului occidental”. În 2004 chiar a 
candidat ca independent la alegerile prezidenţiale 
împotriva lui Putin. În acea perioadă îl vedea pe Putin 
drept campionul aripii liberale a gândirii economice 
ruseşti si milita pentru o întoarcere la subventiile de stat, 
controlul guvernamental central şi relaxarea politicii 
monetare=. Dar cum politicile lui Putin au început să 
încline tot mai mult în favoarea unei economii controlate 
de stat, Glaziev şi-a schimbat părerea despre el. Vechile 
neînţelegeri au fost îngropate şi cuplul ciudat a început 
să lucreze împreună. 


Glaziev susţinea că Rusia trebuie să urmeze modelul 
economic chinez şi să renunţe la orice idee de a copia 
exemple americanez. A arătat câtre uriaşa datorie 
naţională a Statelor Unite, despre care se estimează că 
va deveni şi mai mare. Şi a subliniat de asemenea că 
procentul Statelor Unite din producţia globală este în 
scădere. Glaziev asigura pe toată lumea că Statele Unite 
şi Uniunea Europeană se îndreaptă spre un declin cronic. 

El era departe de a fi mulţumit de viitorul Rusiei si 
insista asupra faptului că Rusia rămânea în urma 
Statelor Unite din punct de vedere economic. În opinia 
sa, chinezii erau cei mai buni parteneri strategici pentru 
regenerarea ţării. A îndemnat Kremlinul să se asigure că 
oamenii de afaceri ruşi vor căuta să stabilească legături 
cu China şi cu celelalte ţări BRICS, Brazilia, India şi Africa 
de Sud. Rusia, susţinea el, ar trebui să se concentreze pe 
construirea propriei sale Uniuni Economice Eurasiatice şi, 
în felul acesta, ar putea conduce un bloc regional alcătuit 
din tari prietenoase din fosta Uniune Sovietică». Glaziev 
consideră că istoria Chinei demonstrează înţelepciunea 
evitării exceselor privatizării“. Este îndoielnic însă ca 
statul chinez ar fi ajuns la o asemenea dezvoltare 
economică fără să se bazeze din plin pe iniţiativa 
privată. Ani la rând, el propusese o regenerare a 
industriei ruseşti prin sporirea accesibilitatii creditelor 


guvernamentale pe o perioadă îndelungată. Putin şi-a 
dat acordul printr-un decret din 7 mai 2012, care atribuia 
guvernului sarcina creării a 25 de milioane de locuri de 
muncă de înaltă calificare până în 2020. Prioritatea 
majoră era creşterea productivităţii. Miniştrii urmau să 
ajute, încercând să crească investiţiile la 27% din 
produsul intern brut până în 2018. 

Aceasta era o lovitură pentru iniţiativa lui Kudrin 
referitoare la fondul suveran. În vreme ce acesta se 
străduise să adune fonduri pentru ziua în care preţurile 
la hidrocarburi s-ar fi prăbuşit pe piaţa internaţională, 
Glaziev era împotriva depozitării veniturilor în fonduri 
străine profitabile şi pentru finanţarea companiilor 
ruseşti. El şi alţii au contribuit la alcătuirea unui program 
de construire a capitalismului de stat care a asigurat o 
bază politicilor curente ale lui Putin. Acesta a început să-l 
citeze pe Glaziev cu entuziasm. Mai mult, cei doi 
împărtăşeau pasiunea pentru ideea unei Uniuni 
Economice Eurasiatice. În vreme ce Kudrin cerea 
insistent îmbunătăţirea relaţiilor cu Uniunea Europeană, 
Glaziev caută oportunităţi în „străinătatea apropiată” şi 
recomandă un parteneriat strategic cu Chinas. 

Putin a angajat şi alţi oameni care, asemenea lui 
Glaziev, nu au avut niciun fel de relaţie anterioară cu el. 
ÎI sustine de multă vreme pe Serghei Şoigu, un entuziast 


al sportului care a fost ministrul pentru Situaţii de 
Urgenţă al lui Eltin începând din 1991. Şoigu, jumătate 
tuvan, jumătate rus, a devenit popular pentru felul în 
care a acţionat în cazul calamităţilor naturale si al 
atacurilor teroriste. În 2012, Putin l-a făcut ministru al 
Apărării. Un alt exemplu este Serghei Lavrov, care ocupă 
funcţia de ministru de Externe din 2004. Lavrov este un 
membru neobişnuit al echipei lui Putin, în sensul că are 
studii de specialitate pentru profesia - diplomaţie - pe 
care o practică azi. Un alt lucru care-l distinge de 
majoritatea celorlalţi miniştri, lăsându-l la o parte pe 
Şoigu, este pasiunea pentru sport. Este un fan al echipei 
Spartak Moscova şi încă joacă fotbal - un lucru cât se 
poate de remarcabil pentru o persoană născută în 1950. 
Şi are ceva din aerul lumii diplomatice de altădată, 
plângându-se că nici măcar lui nu îi este permis să 
fumeze o ţigară în propriul sáu ministerz. Lavrov şi-a 
început cariera ca diplomat sovietic în Sri Lanka şi a 
ajuns ambasadorul Federaţiei Ruse la Naţiunile Unite. 
Atât Şoigu, cât şi Lavrov ştiu foarte bine că aderarea la 
linia politică a lui Putin este o condiţie absolut necesară 
pentru a supravieţui în funcţie. 

Aceeaşi condiţie este valabilă şi pentru supraviețuirea 
la cel mai înalt nivel al lumii afacerilor. A trecut vremea 
când magnații puteau să exercite o influenţă publica 


predominantă. Putin a făcut ca statul să redobândească 
controlul asupra unor largi sectoare ale resurselor 
naturale ale Rusiei. În unele cazuri, această dominație a 
ajuns să fie asigurată de o serie de oficiali transformați in 
oameni de afaceri care au fost numiţi de Putin în posturi 
de conducere la companiile de televiziune din Moscova şi 
la corporatiile energetice şi de transport controlate de 
stat. Nu toate aceste numiri au fost întâmpinate cu 
aplauze. În 2016, un reporter de la Bloomberg l-a 
întrebat pe Putin de mandatul îndelungat al lui Aleksei 
Miller la Gazprom. De ce, s-a interesat el, acesta a rămas 
în funcţie după ce Gazprom a încetat să mai fie una 
dintre primele zece cele mai mari companii ale lumii, 
prăbuşindu-se până pe ruşinosul loc 198? Putin a replicat 
că Gazprom continuă să satisfacă complet cerinţele 
consumatorilor ruşi. 

Elita conducătoare a Kremlinului nu este însă 
monolitică. Gref, de origine germană, preşedintele 
executiv al celei mai mari bănci de economii a Rusiei, 
Sberbank, a fost ministru adjunct la Finanţe. Cunoscut ca 
adept al economiei liberale, el nu s-a simţit confortabil în 
postura de membru al guvernului. A fost răsplătit cu o a 
doua carieră fericită, ca administrator al unuia dintre 
cele mai mari fonduri publice. Arkadi Dvorkovici, şeful 
actual al Căilor Ferate Ruse, a lucrat cândva la 


Administraţia Prezidenţială. A avut o relaţie strânsă cu 
Medvedev. Competența si diScretia dovedite i-au 
asigurat sederea în funcţie până după alegerile 
prezidenţiale din 2018. Putin pretinde loialitate de la 
angajaţii săi înainte de orice altă calificare. Şi mai vrea 
ca aceştia să muncească din greu în posturile în care au 
fost numiţi. Nimeni nu primeşte o sinecură, chiar dacă 
răsplata materială pe care o oferă postul poate fi uriaşă 
si, de obicei, chiar este. Toţi ştiu condiţiile, iar Putin, la 
rândul sáu, se arată loial. Ambele părţi se 
supraveghează atent şi respectă regulile informale. 
Echipa Putin a devenit din ce în ce mai unită în imaginea 
pe care ea - şi Rusia - o prezintă lumii. 

Putin nu vrea totuşi o echipa timidă. Agresivitatea 
este aproape o condiţie pentru a deveni membru al ei, 
iar Putin şi-a autorizat echipa să spună ceea ce el 
gândeşte, dar nu poate să exprime public. Îi alege pe cei 
cărora le place să joace dur. Vrea să facă ca Rusia să fie 
temută ca o forţă periculoasă, imprevizibilă în relaţiile 
internaţionale. În acest scop, Patruşev, secretarul 
Consiliului de Securitate, a devenit câinele său de atac. 
Pe vremea când era preşedinte al Dumei, Narískin a 
făcut o serie de remarci antioccidentale foarte dure, însă 
s-a potolit după ce Putin l-a numit director al Serviciului 
de Informaţii Externe. Patruşev nu a încetat niciodată să 


latre. El a acuzat Statele Unite că au încercat să distrugă 
URSS-ul şi apoi Federaţia Rusă. A susţinut că o serie de 
politicieni americani, începând cu Zbigniew Brzeziński în 
anii '70, au acţionat în mod deliberat pentru a submina 
economia sovietică si că în deceniul următor 
preşedintele Reagan a aranjat scăderea preţului 
petrolului pe piaţa mondială pentru a distruge bugetul 
URSS-ului. După destrămarea URSS-ului, americanii au 
forţat, chipurile, Fondul Monetar Internaţional să impună 
condiţii de împrumut care au împiedicat dezvoltarea 
economică a Rusiei. Potrivit lui Patruşev, Cecenia a ajuns 
sub controlul Occidentului în anii '90. Statele Unite au 
încercat de asemenea să anihileze Osetia de Sud şi s-au 
aflat în spatele recentelor tulburări politice din Ucraina». 

Patruşev se aştepta la o creştere a tensiunilor ruso- 
americane. Experții americani anticipau o criză globală 
de energie, alimente şi apă - iar Rusia avea resurse 
vaste pe care le râvneau americanii“. După ce au 
dezintegrat Uniunea Sovietică, susţinea el, americanii au 
extins, plini de aroganță, NATO până la graniţele ruseşti 
şi i-au păcălit pe ucraineni că viaţa lor va fi mai bună 
dacă acceptau îmbrăţişarea Occidentului. Patrusev [i 
îndemna pe oameni să înveţe un lucru foarte simplu: 
„Fără Rusia, Ucraina pur şi simplu nu va fi în stare să se 
dezvolte cu succes", 


Un secretar al Consiliului de Securitate care vede 
conspirații americane peste tot ilustrează caracterul 
rudimentar pe care îl are abordarea oficială a politicii 
externe. Perspectiva lui Patrusev este o variantă 
extremă a viziunii lui Putin asupra lumii, iar acesta din 
urmă nu simte nevoia să-l dezavueze şi cu atât mai puţin 
să-l concedieze. Paranoia referitoare la „duşmanii” de 
acasă şi din străinătate este o caracteristică a majorităţii 
membrilor echipei lui Putin. Asta nu înseamnă că o 
împărtăşesc toţi. Kudrin continuă să militeze pentru o 
politică mai „liberală” a cooperării cu americanii şi 
pentru un program economic mai puţin centrat pe stat. 
Dar el a pierdut în lupta factiunilor de la Kremlin si 
lobbyiştii de la securitate au triumfat. Aproape toată 
echipa lui Putin este o trupă de asalt, ai cărei soldaţi sunt 
instruiți exclusiv în tactica avansării. Poziţiile celor aflaţi 
în prima linie s-au schimbat de multe ori de la primul 
mandat al lui Putin, inclusiv cea pe care a avut-o el când 
a demisionat pentru a deveni prim-ministru în 2008. Şi 
continuă să schimbe locul celor mai importanţi angajaţi 
ai săi şi să-i reînnoiască. 

Kudrin a fost o excepţie prin faptul că a reuşit să 
rămână la Ministerul de Finanţe timp de 11 ani, dar, deşi 
fiecare membru al avangardei s-a mutat la un moment 
dat dintr-un post în altul, schimbările au fost arareori 


convulsive. Concedierea lui Kasianov a fost una dintre 
excepţii. Putin îşi păstrează comandanții din prima linie 
şi creează o atmosferă de solidaritate. 

În 2005, Vladislav Surkov, care era adjunctul şefului 
Administraţiei Prezidenţiale, a exprimat cu multă emfază 
acest lucru într-un discurs adresat unor oameni de 
afaceri importanţi: „Noi credem în elita naţională. 
Subliniez cuvântul natională”. El a remarcat ca 
întreprinzătorii ruşi călătoreau foarte mult în străinătate 
şi i-a îndemnat să devină mai mult decât o aristocrație 
offshore şi să susţină obiectivele lui Putin. Apoi a vorbit 
despre necesitatea creării unei „noi clase politice”. 
Dorinţa sa era ca politicienii şi oamenii de afaceri să-şi 
dea mâna pentru a conduce în interesul Rusiei. 
Geostrategul Serghei Karaganov exprimase acelaşi lucru 
într-o manieră mai dură în 2000: „Tara se află într-un 
impas: dacă clasa conducătoare nu găseşte în ea însăşi 
tăria pentru a purta societatea către o schimbare la 
nivelul puterii şi al modelului de dezvoltare, Rusia este 
condamnată la declin şi prăbuşire”. În vacanţa de iarnă 
din 2013-2014, când guvernatorii regionali şi liderii 
Rusiei Unite se pregăteau să petreacă, au primit un dar 
neaşteptat. Veaceslav Volodin, şeful Administraţiei 
Prezidenţiale, le-a trimis cărţi. Printre ele se aflau 


Filosofia inegalitátii a lui Berdiaev şi Sarcinile noastre a 
lui Ilin4. 

Dacă urmează să apară o nouă clasă politică, membrii 
ei trebuie să dobândească sentimentul că împărtăşesc 
un ţel comun. Surkov vorbise despre necesitatea unităţii 
de acţiune, fără a le impune lucrări intelectuale colegilor 
săi politicieni. Dar vremurile se schimbau, aşa cum 
demonstra cadoul de Crăciun făcut de Volodin. Zidul 
trebuia consolidat cu mortar nou pentru ca liderii Rusiei 
să aibă încredere în trăinicia sa. Treaba e doar pe 
jumătate făcută şi multumirea de sine nu miroase a 
bine“. 

Viaţa la vârf: averi acumulate fără jenă 

Kremlinul a transformat discursul antioccidental în 
principalul ingredient al ideologiei sale, servit ţării ca 
aliment de bază în vreme ce liderii săi ridică în slăvi 
valorile tradiţionale care deosebesc Rusia de Occidentul 
primejdios, arogant şi decadent. Însă aceiaşi lideri sunt 
incapabili să reziste ei înşişi ispitei Occidentului. A durat 
câţiva ani până ce această dihotomie a fost făcută 
cunoscută. După ce a instigat la dezintegrarea URSS- 
ului, Boris Eltin a evitat să critice „Occidentul”, deoarece 


voia ca Rusia să fie bine primită într-o comunitate 
globală a statelor:. Alături de miniştrii săi şi de noua elită 
a oamenilor de afaceri, el chiar admira stilul de viaţă 
occidental. Însă dificultăţile legate de obţinerea unui larg 
sprijin politic şi scăderea popularității sale l-au facut sa 
tragă concluzia că ar trebui să acorde o mai mare atenţie 
sensibilitátilor nationale. La începutul anilor 2000, Putin a 
subliniat la rândul său că Rusia este o ţară europeană; 
dar, când relaţiile cu America s-au deteriorat, a ajuns să 
dojenească puterile occidentale şi să condamne cultura 
occidentală. Personaje publice importante au început să 
ridice în slăvi trecutul, prezentul şi viitorul Rusiei. 

Totuşi, indiferent de ce spune în public, elita 
dominantă din politică şi afaceri îşi păstrează apetitul 
pentru lucruri străine. De câte ori este posibil, „ruşii noi” 
îşi depun veniturile în bănci occidentale din New York şi 
Londra sau în fonduri offshore secrete. Periodic, guvernul 
rus îndeamnă pe toată lumea să-şi repatrieze banii, iar 
Putin nu-i vede cu ochi buni pe cei care optează pentru 
cetăţenia dublă în caz că lucrează sau locuiesc în 
străinătate. Aşa se face că, atunci când autorităţile 
cipriote i-au oferit un paşaport cipriot miliardarului Viktor 
Vekselberg, acesta a refuzat: nu avea nicio îndoială că 
un asemenea gest avea să fie considerat nepatriotic. 
Însă un alt miliardar, Oleg Deripaska, se pare că şi-a 


asumat riscul de a accepta un asemenea paşaport. 
Deripaska se juca cu focul, dar era om de afaceri şi cel 
puţin nu era ilegal ca oamenii de afaceri să-şi depoziteze 
profiturile în străinătate. Lucrurile stăteau altfel pentru 
ministri şi oficialități. Începând din mai 2013, acestora si 
chiar soțiilor şi copiilor lor minori li s-a interzis să aibă 
conturi în străinătate sau alte instrumente financiare:. 
Putin voia ca banii pe care membrii administraţiei sale îi 
câştigau acasă să rămână acasă. Dezvoltarea economiei 
nationale era telul suprem. 

Dar banii ruseşti rămâneau afară în cantităţi uriaşe şi 
erau depozitati în capitalele financiare ale lumii, în 
special la Londra. În anii '90, Cipru a luat locul Crimeei ca 
destinaţie favorită pentru vacante însorite, dar curând 
după aceea întregul tárm nordic al Mediteranei a fost 
luat cu asalt de turişti ruşi bogaţi. În lunile de iarnă, sate 
întregi din Alpi deveneau staţiuni ruseşti. Mulţi dintre cei 
mai avuti ruşi îşi trimiteau copiii la şcoli private britanice. 
Cumpărau reşedinţe somptuoase în capitalele 
occidentale. Cât stăteau în Rusia, achizitionau limuzine, 
mobilă şi decoraţiuni pentru dacea lor, haine de lux şi 
dispozitive electronice de la furnizori din Occident. Cei 
mai bogaţi aduceau cu avionul staruri rock occidentale, 
precum Elton John, la Moscova sau la Marea Neagră, 
pentru a le cânta de ziua lor. Materialismul stă la baza 


etosului conducătorilor, care oscilează între a-şi etala 
averea şi a o ascunde. În aprilie 2015, Putin însuşi a 
declarat că avea un venit anual echivalent cu mai puţin 
de 120.000 de dolari, iar ca proprietăţi, două 
apartamente modeste şi un garaj comun. În aprilie 
2017, el a pretins că primise un salariu anual echivalent 
cu doar 150.000 de dolari şi că deţinea un apartament 
de 77 de metri pătraţi, un teren de 1.500 de metri 
pătraţi, un garaj şi trei maşini, toate de producţie 
rusească:. Încă nu se ştie cu exactitate câte conturi 
bancare deţine Putin şi unde se află acestea. 

Liderul liberal Boris Nemtov a dezvăluit însă pasiunea 
lui Putin pentru lux, enumerând cele douăzeci de palate, 
vile şi alte resedinte oficiale care se află la dispoziţia 
acestuia - de zece ori mai multe decât cele ale 
preşedintelui american. Mai mult, nouă dintre palate au 
fost construite după 2000. Înaltă de două etaje, „dacea” 
Novo-Ogariovo are saune, un aviariu, o piscină, o 
platformă pentru elicoptere şi grajduri. Nemtov a scris 
de asemenea despre iahtul de lux Sirius şi automobilul 
Mercedes-Benz S600*. Cu toate că nu poate să-l acuze pe 
Putin că are aceste bunuri în proprietate personală, el 
susţine că acesta a dobândit alte câştiguri ilicite 
exploatând avantajele funcţiei sale şi că ruşii de rând 
sunt cei care plătesc factura. Putin etalează ceasuri 


scumpe, iar fotografii cu lentile puternice au reuşit să 
focalizeze pe ceasul sáu Lange & Sóhne Tourbograph. 
Mai are un Blancpain, un Bréguet Marine si un Patek 
Philippe. Niciunul nu este proprietate de stat. Ceasurile 
sale sunt atât de luxoase, încât ziarele ruseşti au scris 
articole întregi despre ele:. 

Nemtov s-a abținut să facă afirmaţii despre lucruri la 
care nu fusese martor sau pe care nu le putea verifica cu 
ajutorul documentelor, însă Serghei Kolesnikov, care a 
lucrat cu Putin la Leningrad în anii '90, a refuzat să tacă. 
Pe 21 decembrie 2010 a trimis o scrisoare deschisă 
preşedintelui Medvedev susţinând că Putin, la vremea 
aceea aflat în funcţia de prim-ministru, deturnase fonduri 
de stat pentru construcţia unui palat personal în 
apropierea Mării Negre, la Praskoveevka, o mică aşezare 
din regiunea Krasnodar, situată în sud-estul Crimeeis. 
Cum se face, întreba Kolesnikov, că Putin îşi poate 
permite un asemenea proiect din salariul său? Şi cerea 
explicaţii pentru faptul că la palatul respectiv fuseseră 
instalate ţevi de gaz şi cabluri de electricitate pe 
cheltuiala statului. Pentru Kolesnikov, care a continuat cu 
acuzaţiile în presa naţională după ce Medvedev s-a 
Í 


abținut să-i răspundă la scrisoare, aceasta era încă o 


dovadă a marii coruptii existente la cel mai înalt nivel. 


Kolesnikov a susţinut că a fost prezent la o întâlnire 
cu Putin la casa lui din afara Moscovei, la care fusese 
ridicată direct problema construirii palatului de la Marea 
Neagră, şi şi-a amintit că preşedintele rus îi ordonase 
viceprim-ministrului Igor Secin să se ocupe de ea. La 
puţină vreme după aceea, potrivit lui Kolesnikov, Secin l- 
a chemat pentru a discuta detaliile. Kolesnikov a pretins 
că a participat la multe alte întâlniri la care indicaţiile 
domnului Putin referitoare la instalaţiile şi mobilierul de 
la palat erau discutate cu un ofiţer superior de la FSB. De 
obicei, a spus el, Putin îşi transmitea preferinţele prin 
intermediul prietenului său, Nikolai Şamalov, partenerul 
de afaceri al lui Kolesnikov, care, a susţinut acesta, „nu a 
încercat să le justifice: considera că nu era treaba 
noastră să comentăm deciziile ţarului... Exista un ţar - şi 
existau sclavi, care nu-şi permiteau să aibă propria lor 
opinie”. Toate aceste lucruri au rămas secrete până când 
Kolesnikov, dezgustat de cheltuielile extravagante, a 
rupt relaţiile cu Şamalov. „Nu am muncit cincisprezece 
ore pe zi vreme de zece ani”, a exclamat el, „ca să 
construiesc un palat”. 

Kolesnikov a adăugat că banii pentru toate acestea 
fuseseră canalizati prin proiectul lui Putin de dotare a 
spitalelor ruseşti cu echipament nou, pentru care câţiva 
mari oameni de afaceri ruşi, inclusiv magnatul petrolului, 


nichelului şi aluminiului (şi patronul clubului de fotbal 
Chelsea) Roman Abramovici, făcuseră donații 
considerabile. Kolesnikov importase echipamentul 
medical si compania sa obținuse reduceri de pret 
considerabile la produsele comandate. Milioane de 
dolari, a afirmat el, au fost dobanditi în această manieră, 
iar o bună parte din banii economisiti au ajuns la 
companii offshore - fără ca aceia care făcuseră donații 
să ştie - pentru a fi utilizați în alte proiecte. Printre 
acestea din urmă se pare că s-au numărat investiții în 
câteva dintre industriile afectate ale Rusiei, cum ar fi 
construcțiile navale - proiecte despre care Kolesnikov 
spune că le-a discutat direct cu Putin. O mare parte a 
fondurilor, îşi amintea el, au fost sifonate în „Proiectul 
Sud”, numele de cod pentru palatul de la Praskoveevka. 

Purtătorul de cuvânt al lui Putin, Dmitri Peskov, a 
respins imediat ideea că Putin ar avea vreo legătură cu 
acest proiectz. A declarat că Praskoveevka era deţinută 
de alte persoane, pe care nu le-a numit, şi că spusele lui 
Kolesnikov reprezentau un atac scandalos la adresa 
reputației lui Putin - şi, în orice caz, în 2011 avea să se 
anunţe că proprietatea a fost revândută unui miliardar 
solitar, ceea ce întărea afirmaţiile lui Peskov®. 

Nu a ieşit la iveală nicio altă dovadă care să susţină 
sau să infirme acuzaţiile iniţiale ale lui Kolesnikov, iar 


Peskov a considerat problema încheiată. Asta nu i-a 
împiedicat pe cei din opoziţia politică să continue să-l 
condamne pe Putin pentru prietenia sa cu câţiva oameni 
de afaceri foarte bogaţi. Unul dintre ei este Ghennadi 
Timcenko, un rus stabilit în Finlanda din 1999: si 
apropiat al lui Putin de pe vremea când acesta lucra la 
Sankt-Petersburg, care a făcut o avere uriaşă din 
exportul de petrol. Alţi prieteni vechi care au devenit 
extrem de bogaţi sunt Arkadi şi Boris Rotenberg şi luri 
Kovalciuk. În vreme ce susţinătorii lui Putin nu vedeau 
nimic rău în faptul că un preşedinte întreţine relaţii 
cordiale cu oamenii de afaceri, inamicii săi vorbeau de o 
epidemie de corupţie care le permite prietenilor săi să 
dobândească acces privilegiat la bunuri aflate în 
proprietatea statului şi să facă profituri uriaşe fără prea 
multe eforturi sau abilităţi speciale. Se bánuieste că 
aceştia îi transferă lui Putin o parte din câştigurile lors. 
Fiecare dintre cele două părţi susţinea că cealaltă nu are 
dovezile necesare. Dar, în 2014, nemulţumirile 
exprimate în ziarele de opoziţie l-au împins pe Putin să le 
ia public apărarea tovarasilor săi din Sankt-Petersburg. 
Nu era corect să-i acuzi pe Timcenko, pe fraţii Rotenberg 
sau pe Kovalciuk că au comis ilegalităţi, a susţinut el, 
deoarece aceştia nu şi-au făcut cea mai mare parte a 


averilor lor în coruptii ani '90: fiecare dintre ei şi-a 
câştigat banii în mod legals. 

Această declaraţie nu a făcut decât să confirme 
suspiciunea că, dacă ei nu au fost superbogati sub Elțîn, 
atunci succesul lor spectaculos nu a putut fi atins decât 
sub patronajul lui Putin. Predilectia lui Putin pentru viaţa 
de huzur a elitelor cu bani a fost observată de 
ambasadorul american Ronald Spogli, care în ianuarie 
2009 scria de la Roma despre apropierea dintre 
premierul italian Silvio Berlusconi şi Putin. Berlusconi 
credea, potrivit unor cunoştinţe italiene, că relaţia dintre 
el şi Putin era una între doi „magnaţi”. De câte ori se 
întâlneau, îşi ofereau unul altuia cadouri costisitoare. 
(După ce a pierdut puterea si a căzut în dizgrație, 
Berlusconi a continuat să-i trimită lui Putin cadouri de 
ziua sa de naştere - în 2017, o pilotă cu o fotografie cu ei 
doi imprimată pe ea.) În 2003, Putin şi-a dus familia în 
vacanţă la vila privată a lui Berlusconi din Sardinia, unde 
gazda sa l-a protejat de întrebările reporteritei Natalia 
Melikova referitoare la zvonurile despre o afacere ilicitá. 
„Nu aprob ziariştii care-şi bagă nasul obraznic în 
afacerile private ale altora”, a spus Berlusconi, 
prefăcându-se că trage cu o puşcă». 

Unii estimează că averea lui Putin se ridică la 
uluitoarea sumă de 40-50 de miliarde de dolari, o cifră 


pe care Panama Papers publicate din 2016 par să o 
coroboreze. Dar bănuiala nu este acelaşi lucru cu dovada 
- şi purtătorul de cuvânt al lui Putin Dmitri Peskov a 
respins acuzaţiile, calificându-le drept simple bârfe. 
jurnaliştii au fost mai eficienţi în identificarea sursei 
averilor deţinute de fiicele sale, Ekaterina si Maria». 
După cum s-a spus în presa de opoziţie moscovită, mulţi 
fii şi fiice ale liderilor de la Kremlin au funcţii confortabile 
în marile afaceri, pe care rareori ajung să le ocupe 
datorită calificărilor lor antreprenorialez. Succesul lor 
material este tipic pentru noua elită politică, ai cărei 
membri au asigurat o viaţă confortabilă următoarei 
generaţii a familiilor lor. Ekaterina s-a folosit de relaţiile 
tatălui său şi a ajuns directoarea Fundaţiei Naţionale 
pentru Dezvoltare Intelectuală. Ea şi partenerul ei deţin o 
reşedinţă impunătoare la Biarritz, cu vedere la plajăz. 
Membrii echipei actuale de la conducere s-au alăturat 
unei aristocrații emergente fara să treacă printr-un 
stadiu al eforturilor mercantile şi vor să transfere stilul 
de viaţă şi privilegiile lor copiilor. Ei sunt noua clasă de 
sus. 

Navalnii şi Fundaţia sa pentru Lupta împotriva 
Coruptiei au avut de asemenea un succes mai mare în 
urmărirea averii acumulate de anturajul lui Putin, 
probabil datorită relaţiilor sale cu persoane de la Kremlin 


motivate de dezgust, ambiţii personale sau calcule 
politice. Folosind drone, activiştii au filmat resedintele 
somptuoase pe care secretarul Consiliului de Securitate 
Patruşev şi premierul Medvedev le-au construit pentru ei 
înşişi. Navalnii a publicat imaginile pe internet, începând 
cu palatul de la ţară al lui Patruşev. Arătând că fostul 
director al FSB a fost toată viaţa un angajat la stat, el se 
întreba de unde au avut bani Patruşev şi soţia sa pentru 
a construi o asemenea clădire impunătoare. 

Fundaţia pentru Lupta împotriva Coruptiei a publicat 
de asemenea dovezi despre multiplele manevre 
financiare ale lui Medvedev. Navalnii l-a acuzat că a luat 
mită şi a făcut împrumuturi „avantajoase” de la oamenii 
de afaceri pentru a-şi cumpăra cele câteva palate, iahturi 
şi podgorii aflate în diverse regiuni ale ţării. În plus, 
investigatorii voluntari au fotografiat ceea ce ei numeau 
„dacea secretă” a lui Medvedev, situată lângă Plios, o 
localitate izolată din regiunea Kostroma, din apropierea 
fluviului Volga. Era o reşedinţă fabuloasă ridicată pe un 
teren de aproape 80 de hectare care aparținuse fostei 
moşii Milovka, împrejmuit de un gard de metal de 6 
metri ináltimez. Deşi Medvedev putea să-i ţină pe curiosi 
departe de moşia sa, fotografia făcută de dronă a scos la 
iveală un domeniu luxos pe care se aflau trei platforme 
pentru elicoptere, câteva piscine şi un debarcaderz. De 


data asta, Navalnii mersese prea departe. Dacă putuse 
să-l arate cu degetul pe Medvedev, avea destule şanse 
să-l pună în dificultate şi pe Putin. Autorităţile au arestat 
douăzeci de angajaţi ai Fundaţiei şi au confiscat 
documente şi bani din birourile salez. 

Însă Fundaţia pentru Lupta împotriva Coruptiei a 
supravieţuit. În 2018 a achiziţionat cel mai nou model de 
dronă  quadcopter, pe care a dirijat-o deasupra 
magnificei resedinte de la Skolkovo, din afara Moscovei, 
deţinute de viceprim-ministrul Igor Şuvalov. O pădure 
ascunde clădirea de ochii publicului, iar Şuvalov a 
aranjat în aşa fel încât să fie interzis ca noul bloc al 
„elitei” din apropiere să aibă ferestre care dau spre 
proprietatea sa. După cum remarca Navalnii, chiar şi 
Palatul Buckingham şi Casa Albă de la Washington sunt 
vizibile din vecinătatez. 

Dar Kremlinul nu se sinchiseşte de asemenea atacuri. 
Fostul ministru al Căilor Ferate Vladimir  lakunin 
ilustrează această insolenta: 


În acea epocă [a anilor '90] am creat monştri; şi i-am şi hrănit. 
Sângele şi carnea Rusiei i-au făcut graşi şi puternici. Când îi aud 
azi pe unii cum acuză de corupţie o serie de oficialități din 
administraţia Putin, spunând că au obţinut pe căi necuvenite 
două milioane de ruble, aş vrea cu disperare să le reamintesc de 
zecile de trilioane care au fost furate pe parcursul anilor '90: 


„însuşite” de asa-zisii liberali şi democrați, cameleoni care într- 
un moment lăudau statul, pentru ca imediat după aceea să 
ceară reformarea sa până la dispariţie. Ei sunt cei care au fost 
aplaudati în Occident, deoarece, spunând ce trebuie despre 
economia de piaţă, au fost percepuți ca nişte oameni corecţi?. 


lakunin, unul dintre superbogătaşii Rusiei, ignora 
ideea principală. În loc să abordeze problema corupţiei 
din viaţa publică începând cu noul mileniu, el insista pe 
scandalurile privatizării din epoca Eltin şi pe faptul că 
Occidentul aprobase managementul financiar al acestuia 
- când, de fapt, presa occidentală de la acea vreme 
fusese plină de articole despre fraudarea din interior a 
acestui proces. 

Pregătirile pentru Jocurile Olimpice de larnă de la Soci 
au fost marcate de risipă şi corupţie. Nemtov şi colegul 
său Leonid Martiniuk au scos o broşură în care îl acuzau 
pe lakunin, campionul acestui proiect, că făcuse o avere 
de pe urma lui. Prietenii din copilărie ai lui Putin Arkadi şi 
Boris Rotenberg au fost şi ei atacați pentru că profitasera 
din plin. Broşura punea sub semnul întrebării însuşi 
motivul pentru organizarea unui campionat internaţional 
de schi şi patinaj într-o zonă cu climă subtropicală: „Este 
evident că la Soci nimeni nu joacă hochei pe gheaţă, nu 
schiază şi nu face patinaj artistic. Nu există nici măcar un 


singur biatlonist, schior sau patinator artistic care să 
provină din Soci”. Cum era de aşteptat, stadioanele au 
rămas goale odată ce jucătorii olimpici au plecat. lar 
costurile pentru întreţinerea lor au rămas şi ele uriaşe. 
Daunele produse florei şi faunei sunt ireversibile. Nemtov 
şi Martiniuk l-au acuzat pe Putin că le-a dat contracte 
grase prietenilor săi şi a ignorat procedurile legale şi 
interesul naţional». Martiniuk a fost arestat pentru scurtă 
vreme şi lakunin l-a dat în judecată pentru defăimarea 
companiei de transport feroviar pe care o conducea, 
cerând despăgubiri de trei milioane de ruble*. Martiniuk 
a fugit la New York. 

Putin nu suportă să fie luat la rost pentru fraudele de 
la nivel înalt. În noiembrie 2014, a expediat rapid 
clasificarea făcută de Transparency International în 
privinţa luptei împotriva corupţiei, în care Rusia figura 
doar pe locul 136 din 170 de ţări, punând sub semnul 
îndoielii impartialitatea cercetării. Dar nu a încercat să 
nege faptul ca Rusia era sufocată de corupţie. 

Pe 15 iunie 2017, el şi-a pierdut cumpătul din cauza 
lui Danila Prilepa, un adolescent aflat în rândurile 
audienței la o emisiune TV în care se preluau în direct 
apelurile telefonice ale telespectatorilor. Acesta a 
remarcat că la nivelul „funcţionarilor şi miniştrilor din 
guvern”, corupţia „nu mai e o noutate de foarte multă 


vreme” şi că cele câteva arestări îndelung mediatizate 
nu au îmbunătăţit deloc situaţia. Putin, a continuat el, 
„submina încrederea cetăţenilor”. Îndrăzneala tânărului 
l-a prins cu garda jos pe preşedinte: „Danila, văd că 
citeşti întrebarea de pe hârtie, ai pregătit-o tu mai 
devreme sau ţi-a sugerat-o cineva?". Preşedintele 
aproape că îl acuza de lipsă de onestitate pe adolescent. 
Însă Danila nu s-a pierdut cu firea: „Viaţa însăşi m-a 
pregătit pentru această întrebare”. În acel moment, 
Putin şi-a dat seama că făcea o impresie jalnică. A scos 
un zâmbet forţat şi a chicotit uşor: „Foarte bine, tinere! 
[Molodet!]", înainte de a relaxa situaţia descriind 
diferitele măsuri luate de autorităţi pentru a-i prinde pe 
răufăcători. 

Prilepa reuşise să dea lovitura ascunzându-şi intenţiile 
pana în ultimul moment. El ştia că realizatorii emisiunii fi 
verificau pe cei prezenţi în platou şi pe cei care 
interveneau telefonic pentru a se asigura că nu vor 
exista momente neplăcute pentru preşedinte. Şi a evitat 
să-l acuze pe Putin însuşi de corupţie, limitându-se să 
arate doar că era ineficient în lupta împotriva ei. Ştia 
probabil că, dacă ar fi mers mai departe de atât, viaţa sa 
ar fi luat o turnură extrem de neplăcută. Dar Prilepa a 
fost un erou pentru ce a făcut. 


Nu a fost singur în acea zi. Producătorii emisiunii TV 
nu au reuşit nici să cenzureze o parte dintre mesajele 
scrise care apăreau la baza ecranului în timpul sesiunii 
de întrebări şi răspunsuri cu Putin. lată câteva mostre din 
întrebările impertinente: 


Putin, chiar crezi că lumea înghite circul ăsta cu întrebări 
aranjate? 


Când ai de gând să te retragi? Aleksandr Ciulkov din Perm. 
Trei mandate la preşedinţie sunt suficiente! 


Câtă vreme va trebui să mai auzim: „Nu sunt bani, aveţi 
răbdare”? Elena Valentinovna (pensionară). 


Toată Rusia crede cá ai stat prea mult pe „tron”&. 


O alta persoană s-a avântat pe teritoriul 
contrarevolutionar: „Ce nevoie avem de tot acest joc al 
alegerilor? Risipă de bani şi furt de voturi! Să-l aducem 
înapoi pe Tar!". Nu e clar dacă era vorba de exasperare 
sincerá sau de zeflemea, dar a fost cu sigurantá un 
afront la demnitatea presedintelui. 

Majoritatea celorlalte mesaje nu erau însă deloc ostile 
în ce-l priveşte pe Putin. Cineva a întrebat chiar de ce 
vara fusese atât de răcoroasă. Dincolo de greşeala cu 


Danila Prilepa, Putin avea motive să se mândrească cu o 
performanţă ireproşabilă. 

El încearcă să menţină aceeaşi atmosferă pentru 
principalii săi aliaţi. În 2016, când un reporter l-a întrebat 
dacă era de acord cu gestul lui Igor Secin, preşedintele 
Rosneft si fost viceprim-ministru, care dăduse în 
judecata ziarul Vedomosti pentru ca scosese la iveala 
averea uriaşă pe care o acumulase, inclusiv o reşedinţă 
de o opulenţă uluitoare situată la periferia Moscovei, în 
satul Barviha, Putin a replicat că presa ar trebui să 
respecte viaţa privată şi a schimbat subiectul. Tribunalul 
a stabilit că s-a adus atingere vieţii private a lui Secin*. 
Singura consolare pentru Vedomosti a fost că reporterii 
săi s-au ales doar cu o amendă uşoară, iar cererea de 
despăgubire înaintată de Secin a fost respinsă=. 

Putin a făcut apel la calm când s-a discutat despre 
verdict - o cerinţă pe care liderii autoritari o avansează 
adeseori cand cetăţenii chestioneazá autorităţile -, 
lăsând să se înţeleagă că aprobă hotărârea ca Vedomosti 
să distrugă toate exemplarele ediţiei ofensatoare şi să o 
scoată de pe internet. Pentru el era important ca liderii 
de la Kremlin să se poată bucura în linişte de bunurile 
lor, departe de orice priviri curioase». Câtă vreme Putin 
se află la conducere, membrii echipei sale pot fi siguri că 
averile făcute în funcţie sunt de neatins. 


Au existat câteva scandaluri, de exemplu, în 2002, 
când Nikolai Aksionenko, ministrul Căilor Ferate Ruse, a 
trebuit să-şi dea demisia, acceptând responsabilitatea 
morală pentru nenumăratele fraude comise sub egida 
sa. Însă Aksionenko fusese numit în post pe vremea lui 
Elțîn - cand se numărase chiar printre candidaţii la 
funcţia de premier. Putin a concediat pe cineva care nu 
aparţinea noului cerc de apropiaţi. Chiar şi aşa, 
procurorul general nu l-a adus pe Aksionenko în faţa 
instanţei: cel mai rău lucru care li se putea întâmpla 
miniştrilor prinşi savarsind o infracţiune era să li se ceară 
să părăsească clădirea în linişte. Până în 2005, anul în 
care a murit Aksionenko, Putin a eliminat din funcţie şi 
alţi miniştri pe loialitatea cărora nu putea conta, iar 
poliţia şi tribunalele au stat cu mâinile în sân în vreme ce 
membrii echipei sale continuau să-şi sporească averea. 
Când sistemul juridic intra în acţiune era doar pentru că 
Kremlinul luase această decizie. lar când plasa era 
aruncată pentru a-i prinde pe funcţionarii necinstiti, nu 
prindea decât plevusca. Procurorul general luri Ceaika a 
recunoscut că, chiar şi atunci când erau date amenzi, 
sumele prevăzute erau rareori colectate: doar a mia 
parte fusese plătită din ceea ce era datorat. 

În 2012, presa a adus la cunoştinţa publicului faptul 
că ministrul Apărării Anatoli Serdiukov fusese prins 


şterpelind din banii publici, după o razie făcută de poliţia 
Comitetului de Investigaţii la apartamentul amantei lui 
Serdiukov, Evghenia Vasilieva, directoare la compania 
Oboronservis, care administra proprietăţile imobiliare ale 
Ministerului Apărării. Serdiukov a fost prins acolo în halat 
de casă. Vasilieva şi alte persoane au fost acuzate că 
sifonaseră 100 de milioane de dolari pentru a mitui 
funcţionari şi a-şi finanța un trai luxos pentru ele înseși. 
Deşi a fost concediat, Serdiukov a continuat să profite de 
pe urma relaţiilor sale strânse cu prietenii lui Putin de la 
Sankt-Petersburg: la sfârşitul anului 2013 Putin a 
dezvăluit că Serdiukov nu va fi pus sub acuzare. „Ei bine, 
şi ce-i cu asta?”, a adăugat el. „Putem să spunem acum 
că nu are dreptul să primească un loc de muncă 
undeva?" Medvedev a mers mai departe, subliniind ca 
Serdiukov fusese un ministru al Apărării mai degrabă 
eficient. Serdiukov a ignorat fără teamă ancheta 
Comitetului de Investigaţii. 

Dar, în noiembrie 2016, Oleg Feoktistov de la FSB a 
organizat arestarea senzationalá a ministrului Dezvoltării 
Economice Aleksei Uliukaev, sub acuzaţia de luare de 
mită. Feoktistov conducea direcţia a şasea, care se 
ocupa cu investigaţiile legate de corupţia la nivel înalte. 

Această mişcare nu ar fi avut loc niciodată dacă nu ar 
fi insistat Igor Secin, aliatul de o viaţă al lui Putin, care 


conducea compania petrolieră Rosneft. El s-a înţeles cu 
Feoktistov sa însceneze un flagrant la o întâlnire cu 
Uliukaev la sediul companiei Rosneft din Moscova. Secin 
i-a înmânat un pachet cu 2 milioane de dolari pe care se 
pare că Uliukaev i-a acceptat rapid ca mită, în schimbul 
aprobării ministeriale de care Rosneft avea nevoie 
pentru a cumpăra uriaşa companie petrolieră Basneft. 
Când a ieşit afară şi s-a îndreptat spre maşina care-l 
aştepta, Uliukaev a fost arestat de ofiţerii FSB. La 
interogatoriu a declarat că e nevinovat, pretinzând că a 
crezut cá Secin îi oferă cadou vin sau cârnaţi“. Politica 
Kremlinului se joacă pe mize mari şi campaniile 
împotriva corupţiei sunt adeseori o mascaradă prin care 
clicile din administraţie lansează atacuri sub acoperire 
una împotriva alteia - membrii grupului de la conducere 
se luptă cu sălbăticie între ei pentru influenţă. Dar 
subordonatilor lui Uliukaev nu le-a venit să creadă că 
acesta a fost atât de prost încât să ia mită de la unul 
dintre duşmanii săi inversunatis. 

Secin era un animal politic feroce, care jucase deja 
dur în chestiunea proprietăţii asupra companiei Basneft. 
În 2014, a înscenat un caz de spălare de bani împotriva 
miliardarului Vladimir Evtusenkov, a cărui ,infractiune" 
reală era că refuzase să vândă Başneft companiei 
Rosneft. Acesta din urmă a fost pus sub arest la 


domiciliu, iar Başneft a fost scoasă de sub controlul său, 
chiar dacă tribunalul de arbitraj din Moscova a decis că 
acuzaţiile penale împotriva sa nu erau valide“. Uliukaev 
era următoarea ţintă a lui Secin. Ca ministru al 
Dezvoltării Economice,  împiedicase achiziționarea 
companiei Basneft de către Rosneft, astfel ca Secin era 
furios şi nerăbdător să obţină o decizie în favoarea sa. 
Motivele lui Secin erau politice şi comerciale totodată. 
Ani de zile el sustinuse controlul statului asupra 
economiei, în vreme ce Uliukaev, un economist 
profesionist care la sfârşitul anilor '90 criticase în 
permanenţă întârzierea reformelor, propunea o mai 
mare liberalizares. Fusese unul dintre liderii Alegerii 
Democratice a Rusiei, un partid condus de fostul prim- 
ministru interimar liberal Egor Gaidar. Secin îi ura pe 
liberali şi pe cvasi-liberali; şi se lupta fără milă cu oricine 
se punea în calea intereselor sale comerciale. Toţi 
membrii cabinetului ştiau cum este. Dar nici Uliukaev nu 
era considerat vreun sfânt. Se spunea că venitul său 
anual de peste un milion de dolari era cu mult peste 
salariul său de la guvern şi că deţinea un cont bancar 
offshore ilegal prin intermediul unor membri ai familiei 
sale“. Dar toate acestea nu aveau de-a face cu procesul 
penal care avea ca obiect modul în care Uliukaev se 
comportase în acea zi la sediul companiei Rosneft: cu 


lunga sa experienţă în ce priveşte tertipurile din viaţa 
publică rusească, ar fi putut Uliukaev să fi încasat mită 
de la cineva ca Secin? 

Indiferent de cum au stat lucrurile în realitate, 
arestarea lui Uliukaev a creat îngrijorare printre alţi 
câţiva membri ai elitei de la conducere. Dacă el a putut 
să dispară în arest, cine putea fi următorul? Evident, au 
existat şi persoane care şi-au arătat nemulţumirea faţă 
de felul în care fusese gestionată situaţia: în august 
2017, când Feoktistov a fost concediat, unii au presupus 
că Kremlinul nu mai era atât de hotărât în ce priveşte 
lupta sa împotriva infracţiunilor financiare de la cel mai 
înalt nivel. 

Dar Uliukaev trebuia încă să răspundă în faţa instanţei 
la acuzaţiile care îi fuseseră aduse. De când venise Putin 
la putere, nu se mai întâmplase nimic asemănător: 
pentru prima oară, un membru de rang înalt al elitei de 
la Kremlin fusese târât înaintea judecătorilor, în loc să i 
se permită să-şi dea demisia fără prea multă gălăgie. Cu 
puţină vreme înainte de începerea procedurilor judiciare, 
se pare că Putin că i-a cerut lui Secin să aranjeze o 
înţelegere „amicală”z. De regulă, oamenii făceau ce le 
cerea preşedintele, însă Secin voia o victorie totală şi a 
făcut presiuni pentru un verdict în instanţă. După ce şi-a 
trimis mărturia scrisă însă, el a solicitat, într-un gest 


donquijotesc, ca roata justiţiei să se învârtă în absenţa 
sa, răspunzând la trei citatii succesive cá nu poate să-şi 
întrerupă activitatea de la compania Rosneft. Era ca şi 
cum ar fi fost sub demnitatea lui să se supună unui 
interogatoriu - o emfază firească pentru cineva care se 
considera scutit de obligaţiile simplilor cetăţeni. 

Procesul s-a încheiat brusc pe 15 decembrie 2017, 
când Uliukaev a fost găsit vinovat şi condamnat la nouă 
ani de închisoare într-o colonie penală. Verdictul se pare 
că a venit ca un şoc pentru el. Au existat voci 
nemultumite care se întrebau dacă se făcuse dreptate. 
„Un verdict îngrozitor, nejustificat”, a fost comentariul 
postat pe Twitter de fostul ministru de Finanţe Kudrin. 
Deşi Kudrin nu a pomenit numele lui Secin, între cei doi 
existase o ostilitate profundă pe parcursul mandatului lui 
Kudrin la Ministerul de Finanţe. În 2014, la trei ani după 
ce Kudrin a trebuit să-şi părăsească funcţia, Secin încă îl 
mai ura, susţinând cá „Navalniii, Nemtovii si Kudrinii" 
actionaserá ca agenti provocatori împotriva intereselor 
economiei ruseşti:. În vreme ce Uliukaev plătise un preţ 
mare pentru că era un liberal economic vulnerabil, 
Kudrin a rămas prietenul şi sfătuitorul preşedintelui, iar 
celuilalt mare prieten al lui Putin, Secin, i se permisese 
să devoreze o pradă mai mică, Uliukaev. Toată afacerea 
a avut implicaţii care au depăşit cu mult sala de 


judecată: în războiul său de uzură împotriva campionilor 
iniţiativei private, lobby-ul puterii de stat câştigase încă o 
bătălie. 

Dar, pentru prima oară, Putin îşi exprimase 
nemulţumirea fata de Secin*. A fost un lucru neobişnuit, 
deoarece preferă să nu facă publice neînțelegerile. Secin 
zădărnicise eforturile sale de a păstra rezolvarea 
disputelor în interiorul elitei conducătoare. Era tot mai 
prezentă tendinţa, nu doar la Moscova, ci şi la Londra, ca 
tribunalele sa înlocuiască disputele violente care 
afectaseră gestionarea afacerilor în vremea lui Eltin. 
Putin văzuse de asemenea în cazul Uliukaev o şansă de a 
convinge poporul rus că autorităţile apărau statul de 
drept. Dar bufoneriile lui Secin demonstraseră că cel 
puţin un membru al elitei restrânse încă mai putea să 
trateze cu dispreţ un proces juridic şi să se comporte de 
parcă legile erau făcute pentru alţii. Progresul justiţiei se 
lăsa aşteptat în Rusia. 


9 
Pumnul economic al statului: ,,oligarhii” 


sunt traşi la răspundere 
Putin e cel mai norocos dintre conducătorii ruşi. Nici în 
cele mai frumoase vise ale sale nu ar fi putut să aibă un 


an mai bun decât 2000 pentru a intra la preşedinţie. De 
la jumătatea anilor '80 până aproape de sfârşitul 
secolului, preţul internaţional al hidrocarburilor fusese 
într-o cădere continuă. Gorbaciov a venit la putere când 
preţurile la petrol începuseră să se prábuseascá; Eltin a 
trebuit sa se confrunte cu veniturile fiscale 
necorespunzătoare din comerţul exterior. La jumătatea 
anului 1999, exact când Putin a devenit prim-ministru, 
această tendinţă s-a inversat şi preţurile au continuat să 
urce până la jumătatea anului 2014, astfel cá providenta 
l-a binecuvântat pe Putin cu un buget înfloritor. 

El asistase dezgustat, sub Elțîn, la încercările marilor 
oameni de afaceri ai Rusiei de a modifica contururile 
politicii. Putin şi susţinătorii săi nu voiau cu niciun chip să 
fie supuşi la aceeaşi umilinţă. În iulie 2000, la două luni 
după ceremonia de instalare în funcţia de preşedinte, a 
invitat peste douăzeci de oameni de afaceri importanţi la 
Kremlin. După ce s-au aşezat în jurul unei mese rotunde 
uriaşe, Putin a început să vorbească cu calm. Timp de 
câteva minute, o parte dintre cei prezenţi s-au amăgit 
crezând că voia să-i trateze ca pe egalii săi. Însă faptul 
că discursul lui Putin se rezuma la prezentarea faptelor 
pe un ton sec şi pauzele dese le-au dat rapid de înţeles 
că intenţiile preşedintelui erau departe de a fi 
prietenoase. Atmosfera a devenit glacială. Când Putin 


voia să sublinieze o idee, îşi cobora pleoapele sau îşi 
subtia buzele. Gesturile sale flegmatice arătau cá nu se 
grăbea. Interesele statului, a anunţat el, îşi vor recâştiga 
prioritatea pe care au pierdut-o după 1996, când Eltin a 
fost nevoit să le permită „oligarhilor” să controleze o 
mare parte din resursele naturale ale Rusiei în schimbul 
susţinerii sale în campania pentru preşedinţie. Putin le 
dădea de înţeles celor prezenţi în jurul mesei că nu va 
accepta niciun fel de opoziţie. El era stăpânul în noua sa 
casă. 

Existaseră numeroase indicii ale intentiilor lui Putin în 
discursul pe care îl tinuse în 1997 la Institutul de Mine 
din Sankt-Petersburg şi în rapoartele pe care le întocmise 
ca director FSB în perioada 1988-19892. Primul său 
premier, Kasianov, era ferm în favoarea lor, iar Kudrin de 
la Ministerul de Finanţe crezuse dintotdeauna că singura 
cale pentru a crea o economie de piaţă dinamică era 
întărirea puterii administraţiei centrale. Spusese acelaşi 
lucru la sfârşitul anilor '90, într-o vreme când oameni de 
faceri precum Berezovski luau cu asalt viata publică:. 

Putin nu avea nici cea mai mică intenţie de a 
renationaliza economia. El înţelegea că trebuia 
încurajată inițiativa privată daca Rusia voia să-şi 
recapete statutul de putere a lumii. Însă magnații din 
lumea afacerilor trebuiau puşi la respect. Si, de 


asemenea, trebuiau să-şi plătească impozitele. Pentru a 
asigura stabilitatea şi eficienţa guvernării, avea nevoie 
de un flux mai mare şi mai sigur de venituri decât cel 
disponibil pe vremea când magnatul rus mediu credea 
că obligaţiile fiscale sunt pentru alţii. 

După umilirea lui Gusinski, Berezovski şi Hodorkovski 
în 2000-2004, toată lumea stia că regulile jocului se 
schimbaseră. Toate acestea, susţinea Putin, sunt în 
interesul poporului rus. Mărirea taxelor însemna 
creşterea bunăstării, iar oamenii de afaceri trebuiau 
coborati cu picioarele pe pământ pentru ca guvernul să- 
şi asigure mijloacele financiare. Când îi critica pe 
magnații din comerţ şi bănci, avea întotdeauna în vedere 
anumite persoane. Nu de puţine ori, Putin s-a concentrat 
asupra celor pe care-i numise el însuşi în funcţie, cum ar 
fi Secin de la Rosneft sau Miller de la Gazprom: Rosneft 
si Gazprom se află sub controlul regulat al statului, iar 
persoanele de la conducere pot fi înlocuite după bunul 
sáu plac (aşa cum s-a întâmplat cu lakunin la Căile 
Ferate Ruse în 2015). Totuşi, întreprinzătorii 
independenţi sunt o ţintă uşoară. Ei lucrează într-o 
economie în care depind de Putin şi de miniştrii săi 
pentru a obţine aprobare pentru licenţe şi a primi 
contracte. Autonomia lor faţă de guvern este doar 
parţială. Când Kremlinul are de obiectat în privinţa unei 


anumite afaceri, compania în cauză poate să devină 
curând ţinta furiei politice. 

Un asemenea caz a avut loc în 2009, când, în calitate 
de prim-ministru, Putin a făcut o vizită la o fabrică 
abandonată din oraşul Pikaliovo, situat la 250 de 
kilometri vest de Sankt-Petersburg, în compania omului 
de afaceri Oleg Deripaska, care deţinea acţiunile 
conglomeratului în proprietatea căruia se afla fabrica. 
Concedierile în masă afectaseră întreg oraşul, iar 
protestele provocaseră un blocaj al traficului care se 
întindea pe mai bine de 400 de kilometri. Putin i-a 
asigurat pe toţi cei prezenţi că le înţelege supărarea. În 
faţa camerelor de filmat, el s-a întors împotriva lui 
Deripaska. De ce, a întrebat el, autorităţile regionale nu 
au reuşit să facă investiţiile necesare? Apoi i-a ordonat 
lui Deripaska să semneze pe loc un contract pentru 
reluarea producţiei - şi imediat a apărut un contract deja 
pregătit. Deripaska a semnat, dar Putin a pretins că nu 
poate vedea semnătura. Magnatul şi-a scris din nou 
numele. „Dă-mi stiloul înapoi”, a mormăit Putin. Canalele 
TV de ştiri au difuzat întregul spectacol. 

Este greu de crezut că toate acestea au dus la o 
îmbunătăţire a economiei locale şi nu prea sunt semne 
că Deripaska a dat fondurile promise, deşi a continuat să 
aibă legături strânse cu Putin şi cu liderii de la Kremlin. 


Mica scenetă de la Pikaliovo fusese aranjată doar pentru 
a promova imaginea lui Putin de protector al salariaţilor 
de rânc:. 

Tratamentul aplicat lui Deripaska a fost blând în 
comparaţie cu soarta omului de afaceri şi investitorului 
american Bill Browder. Ca preşedinte al Hermitage 
Capital, Browder controlase cel mai mare influx de 
capital străin în economia rusească. Însă tocmai din 
cauza asta a intrat în 2007 în conflict cu acei lideri de la 
Kremlin care nu suportau succesul pe care Browder îl 
avea în ţara lor şi care s-au răzbunat acuzându-l de 
evaziune fiscală. Scopul lor era să pună mâna pe activele 
pe care Browder le acumulase în Rusia. Acesta era însă 
croit dintr-un material foarte rezistent: bunicul său Earl 
condusese Partidul Comunist din Statele Unite înainte ca 
Stalin să-l îndepărteze, iar tăria sa morală fusese 
transmisă din generaţie în generaţie. Majoritatea 
oamenilor de afaceri de succes din Rusia exploataseră 
deficienţele legislaţiei fiscale, iar Browder, se pare, nu 
era cu nimic diferit în această privinţă. Avea motive să 
creadă cá era victima unei persecuții: până la acel 
moment fusese un susţinător declarat al preşedintelui 
Putin - nu-i criticase niciodată politicile. În perioada 
2003-2005, el chiar sustinuse vânarea lui Hodorkovski, 
părând să accepte, ca mulţi alţii, faptul că autorităţile 


ruseşti erau sincer interesate de o reformă profundă a 
modului de administrare a afacerilor ruseşti?. 

Browder a văzut lucrurile altfel când o serie de ruşi 
influenţi au început să-l strângă cu uşa. În loc să se 
supună amenințărilor legale şi să accepte pierderea 
financiară, el s-a luptat în tribunale, inclusiv în 
tribunalele ruseşti. 

În 2008, poliţia l-a arestat pe avocatul lui Browder, 
Serghei Magnitki. Protestele lui Browder - la vremea 
aceea, el lucra în străinătate - nu au dus nicăieri. 
Magnitki a fost ţinut în închisoarea Butirki din Moscova, 
unde i s-a refuzat o îngrijire medicală adecvată pentru 
afecțiunile de care suferea: calculi biliari, pancreatita si 
obstrucţie biliară. După aproape un an de tratament 
abuziv, a murit în agonie. O comisie pentru drepturile 
omului numită de administraţia de la Kremlin a confirmat 
faptul că a fost suspus unor violenţe fizice. Indignat, 
Browder a făcut lobby la Washington pentru sancţiuni 
împotriva acelor demnitari ruşi consideraţi complici la 
procesul intentat avocatului său. La sfârşitul lui 2012, 
preşedintele Obama a semnat Legea Magniţki, care le 
interzicea să intre pe teritoriul Statelor Unite sau să 
folosească sistemul bancar american. În Rusia, 
puternicele personaje cu legături în guvern şi instituţiile 
responsabile cu aplicarea legii au continuat să se bucure 


de victoria lor asupra lui Browder şi să-l defăimeze pe 
Magnitki. Mai mult, în 2013 a avut loc un proces bizar 
împotriva decedatului Magnitki, care a reînviat un vechi 
precedent înfiorător. Nu au existat niciun moment dubii 
în privinţa rezultatului: Magnitki a fost găsit vinovat de 
evaziune fiscală. La un alt proces, Browder a fost 
condamnat în contumacie la nouă ani de închisoare.. 
Pierduse deja milioane de dolari ca urmare a prăbuşirii 
Capital Hermitage. Însă autorităţile ruseşti, care se 
stráduiau să-i încurajeze pe cetăţenii străini sa 
investească în ţara lor, au suferit daune pe termen lung, 
deoarece potenţialii investitori au ajuns la concluzia că 
Rusia nu mai era un loc sigur». 

La fel ca Browder, omul de afaceri Boris Berezovski a 
stat departe de Rusia şi nu a încetat să facă publice 
nedreptatile administraţiei ruseşti. În 2003 a primit azil 
politic în Marea Britanie. Rareori chestionat în anii '90 
despre propria sa etică în afaceri, a apărut frecvent la 
emisiunile de ştiri BBC şi la întâlniri cu studenţii britanici 
pentru a-l denunța pe Putin ca fiind diavolul în carne si 
oase. A finanţat de asemenea activităţi anti-Kremlin în 
fosta URSS. Spre supărarea lui Putin, a intervenit în 
politica Ucrainei, finantánd Opoziția care, in 2004, a 
câştigat aşa-numita „Revoluţie Portocalie” de la Kiev şi |- 
a adus la preşedinţie pe Victor luşcenko, care militase în 


campanie pentru eliberarea ţării de sub influenţa Rusiei. 
Berezovski, care a rămas un om bogat, a cumpărat 
înregistrări din care reieşea că Putin s-ar fi amestecat 
într-un mod nepermis în treburile interne ale Ucrainei şi 
le-a făcut publice... l-a oferit de asemenea lui Aleksandr 
Litvinenko - un fost ofiţer de informaţii rus care a fugit 
din Rusia în 1999, după ce l-a acuzat pe Putin că a 
desfăşurat activităţi ilegale în perioada în care a fost 
director al FSB - un sprijin financiar care i-a permis să 
ducă o viaţă confortabilă în nordul Londrei şi să-şi trimită 
fiul la o şcoală privată prestigioasă. 

„Trebuie să folosim forţa pentru a schimba acest 
regim”, a declarat Berezovski ziarului The Guardian în 
2007. „Este imposibil să schimbăm acest regim prin 
mijloace democratice. Nu poate avea loc o schimbare 
fără forţă, fără presiune."2 Întrebat dacă instiga la 
revoluţie în Rusia, a răspuns: „Aveţi absolută dreptate”. 
Presat să descrie măsurile pe care le lua, Berezovski a 
explicat: „Dacă o parte a elitei politice nu este de acord 
cu o altă parte a elitei politice - acesta este singurul mod 
în care poate avea loc o schimbare de regim în Rusia. 
Încerc să îndrept lucrurile în direcţia asta”. A refuzat să 
dea numele persoanelor sale de contact, spunând că 
acestea vor fi asasinate dacă vor fi identificate. 
Berezovski a insistat că el oferă „experienţa şi ideologia” 


sa unor oameni din elita politică şi îi sfătuieşte „cum 
poate fi făcut acest lucru, în opinia mea”, adăugând: 
„Există de asemenea paşi practici pe care-i fac acum şi 
majoritatea sunt de natură financiară”. O asemenea 
atitudine bombastică - nu există nicio dovadă că a fost în 
contact cu membri ai elitei - nu putea decât să-i aducă 
necazuri din partea Moscovei. Aflat deja pe lista neagră, 
Berezovski refuza să se ascundă şi îi provoca pe liderii de 
la Kremlin să vină dupa el. 

În 2011, Berezovski a început demersurile la Înalta 
Curte de Justiţie din Londra pentru a cere restituirea 
banilor pe care-i pierduse în urma vânzării forţate a 
principalelor sale companii din Rusia către Roman 
Abramovici. Acesta din urmă i-a propus o înţelegere în 
afara tribunalului, dar Berezovski era hotărât să 
recâştige tot ce pierduse. Cazul său se întemeia pe 
acuzaţia că Abramovici, şi nu Putin, a fost cel care l-a 
obligat iniţial să-şi vândă activele din Rusia la preţuri 
minime. Aceasta reprezenta o schimbare completă de 
atitudine: până atunci, Berezovski făcuse mare tărăboi 
pe tema puterilor diabolice ale lui Putin; acum, dintr- 
odată, susţinea că Putin fusese un instrument în mâinile 
lui Abramovici. 

Berezovski s-a comportat de parcă se aştepta să 
câştige procesul în faţa oricărui judecător britanic la fel 


de uşor precum obținuse aprobarea cererii de azil politic 
de la Ministerul de Interne. Încrederea sa era de 
nezdruncinat: spre deosebire de Abramovici, a insistat să 
vorbească în engleză la tribunal, fapt care l-a 
dezavantajat la interogatoriu şi l-a împiedicat să-şi 
prezinte cazul cu maximă claritate. În pauzele de 
dimineaţă, îl găseai mai degrabă plimbându-se plin de 
importanţă pe hol decât pregătindu-şi cu atenţie un 
argument solid; părea că îi plăcea să stea pe lângă 
bodyguarzii săi ceceni şi să arunce priviri fioroase 
martorilor ostili}. Contrastul cu Abramovici, care-i lăsase 
pe avocaţi să-l înveţe cum să se comporte la tribunal, 
era evident. Abramovici a răspuns întrebărilor care i-au 
fost adresate fără niciun fel de ezitare. 

Acestea au fost demersuri cu mize foarte mari. Fostul 
şef al cancelariei lui Putin, Aleksandr Voloşin, a venit în 
Marea Britanie pentru a depune mărturie în favoarea lui 
Abramovici. Voloşin era un om foarte ocupat, care 
ajunsese director la Yandex şi la alte mari companii 
ruseşti după ce părăsise Administraţia Prezidenţială: 
apariţia sa la tribunal era un semn al hotărârii lui Putin 
de a-şi zdrobi marele duşman de peste hotare. 

În vreme ce procesul înainta lent spre finalul său, 
Berezovski şi-a continuat ofensiva politică. În ianuarie 
2012 i-a trimis o scrisoare Patriarhului Chiril al Bisericii 


Ortodoxe Ruse. „Ajutaţi-l pe Putin să-şi vină în fire”, l-a 
îndemnat el. „Faceţi-i cunoscută vocea poporului. Si 
când Putin o să vă audă, luaţi puterea din mâinile lui şi 
dati-o poporului într-o manieră paşnică, înţeleaptă, 
creştină.” Acesta era produsul unei minţi care pierduse 
contactul cu realităţile vieţii publice din Rusia. Patriarhul 
i-a ignorat cererea. 

Pe lângă afirmaţia fără noimă că, după retragerea lui 
Elțîn, puterea de la Kremlin a ajuns de fapt în mâinile 
omului de afaceri Abramovici, şi nu la Putin, Berezovski îl 
acuzase de asemenea pe Abramovici că îl înşelase în 
afaceri, dar nu avea nicio dovadă, deoarece, chiar şi în 
propria versiune a evenimentelor, tranzacţiile respective 
fuseseră făcute verbal. La tribunal, el făcuse dintr-un caz 
rău unul şi mai rău, contrazicându-se frecvent şi făcând 
acuzaţii care erau uşor de respins. În luna august a 
acelui an, judecătoarea Elizabeth Gloster s-a pronunţat 
împotriva lui Berezovski. 

Pentru cá nu luase în calcul posibilitatea de a fi 
înfrânt, a părăsit tribunalul în stare de şoc. „Sunt absolut 
uimit de ce s-a întâmplat azi”, a explicat el afară pe 
trotuar. „Sunt surprins total.” Cu o voce plină de 
ranchiună, le-a spus reporterilor: „La un moment dat am 
avut impresia că Putin însuşi a scris această sentinţă”. 
Apoi s-a grăbit să se urce în limuzina sa cu şofer, care, 


pe parcursul procesului, fusese văzută de multe ori 
parcată ilegali. Acum se confrunta cu costurile 
ruinătoare ale întregului proces. Odată cu banii săi, îi 
dispărea şi verva. Ajungând la concluzia că cariera sa 
publică luase sfârşit, i-a scris trei scrisori triste lui Putin 
în care îşi recunostea greşelile şi îi cerea permisiunea de 
a se întoarce acasă. 

În martie 2013, Berezovski a fost găsit spânzurat cu 
cureaua în baia din reşedinţa sa din Ascot, comitatul 
Berkshire. Ancheta care a urmat nu a dat un verdict clar. 
Unii dintre prietenii săi nu au crezut că era vorba deo 
sinucidere. Dar, dacă a fost un asasinat plătit, nu a 
apărut niciun indiciu referitor la identitatea asasinului 
sau a celui care a comandat uciderea. 

Dintre magnații afacerilor din anii '90 care continuau 
să i se opună lui Putin din străinătate rămăsese acum 
doar Hodorkovski, Gusinski devenind inactiv politic. 
Hodorkovski, stabilit în Europa Occidentală dupa 
eliberarea sa din captivitatea siberiană în decembrie 
2013, a obţinut o decizie a tribunalului de la Haga care 
prevedea să le fie restituite 50 de miliarde de dolari lui şi 
altor acţionari ai companiei petroliere lukos, însă a 
pierdut apoi la apel. A rămas suficient de bogat pentru a 
finanța Fundaţia Rusia Deschisă, care promova cauza 
libertăţii în Rusia. 


Cu Hodorkovski care nu a reuşit niciodată să aibă 
impactul internaţional al lui Berezovski, Putin părea să-şi 
fi confirmat reputaţia de „teroare a oligarhilor”. Însă 
acest lucru nu era tocmai adevărat. Termenul fusese 
deturnat de la definiţia sa de dicţionar de persoană 
aparţinând unui mic grup aflat la conducere şi se referea 
acum la orice mare om de afaceri de naţionalitate rusă. 
Chiar dacă Putin îi pusese la pământ pe Gusinski, 
Berezovski si Hodorkovski, nu a avut niciodată ambiția 
de a-i elimina din viaţa publică pe toţi întreprinzătorii 
superbogati. De fapt, i-a încurajat să aibă un rol în ea. 
Unii, cu aprobarea lui Putin, au devenit membri ai 
Adunării Federale, iar Roman Abramovici a fost ales 
guvernator al districtului autonom Ciukotka din estul 
Siberiei. Putin nu se opunea întreprinzătorilor opulenti, 
ci numai celor care se împotriveau autorităţii şi politicilor 
grupului de la conducere. Patronii şi directorii marilor 
companii se puteau bucura de veniturile lor 
impresionante, la fel şi miniştrii cabinetului său. 

Ba chiar, de multe ori, ei s-au aflat umăr lângă umăr. 
În februarie 2018, Aleksei Navalnii a facut publică o 
înregistrare video care includea contul şi memoriile de 
pe Instagram ale unui „guru” al sexului, Nastia Ribka (pe 
numele său real Anastasia Vaşukevici). Aceasta filmase 
pe ascuns experienţele sale dintr-o călătorie cu iahtul în 


Norvegia făcută în urmă cu doi ani. Ea şi alte tinere 
femei fuseseră plătite să ţină companie bărbaţilor de la 
bordul ambarcatiunii. Ribka l-a înregistrat pe omul de 
afaceri Oleg Deripaska pe iahtul său - acelaşi Deripaska 
care fusese ţinta furiei mimate a lui Putin cu ocazia 
vizitei la Pikaliovo - în timp ce discuta cu viceprim- 
ministrul Serghei Prihodko=z. Si mai grav, acest material 
compromitátor era însoţit de o filmare făcută cu o droná 
deasupra unei proprietăţi din afara Moscovei unde 
Prihodko, în ciuda faptului că salariul său de la guvern 
era departe de a fi enorm, deţinea o vilă de 1.540 de 
metri pătraţi, pe lângă apartamentele somptuoase din 
capitală. Şi nici nu era uşor de explicat, observa Navalnii, 
cum reuşise soţia lui Prihodko să acumuleze atât de 
mulţi bani şi proprietăţi, dacă Prihodko nu lua mită de la 
oameni de afaceri ca Deripaskaz. 

De vreme ce Putin, pe când era prim-ministru în 1999, 
îi ceruse demisia procurorului general luri Skuratov după 
difuzarea unei înregistrări video în care apărea 
întreţinând relaţii sexuale ilicite, Navalnii se întreba de 
ce nu se lua nicio măsură împotriva lui Prihodkoz. Între 
timp, atât Deripaska, cât şi Prihodko respinseseră toate 
acuzaţiile care le fuseseră adusez. 

Controversa s-a stins de la sine. Navalníi nu-şi 
imaginase nicio clipă că campania sa va avea succes. El 


ştia că economia Rusiei funcţionează la centrul său de 
comandă după regulile capitalismului de stat. Asta 
înseamnă că nicio mare corporație nu poate să prospere 
fără un sprijin politic activ. Companiile private şi cele 
deţinute sau controlate de stat coexistă şi ambele tipuri 
trebuie să menţină relaţii bune cu guvernul - iar dacă nu 
reuşesc acest lucru, cu Putin. Deripaska este un om de 
afaceri miliardar, care ştie cum să rămână în grațiile 
oficiale. În orice caz, rivalităţile dintre susţinătorii 
iniţiativei private precum Deripaska şi etatişti precum 
Secin dispar când vine vorba de ceea ce ei consideră a fi 
dreptul lor de a-şi însuşi venituri personale uriaşe din 
afacerile lor. Şi pentru că Putin preferă ca averile lor să 
rămână investite în Rusia, trebuie să facă în aşa fel încât 
să merite efortul lor. Astfel, când sunt disponibile 
contracte cu statul, ei se aşteaptă să aibă prioritate, iar 
aşteptările nu le sunt înşelate. 

Locul lor la rând a fost întărit fără voie de sancţiunile 
economice aspre impuse Rusiei de Occident, care au 
adâncit dependenţa ţării de capitalul autohton. Din acest 
punct de vedere, Putin nu a fost doar cel care dă ordine 
şi numeşte în funcţii: economia s-a bazat pe dorinţa 
„oligarhilor” - cei vechi care se dovediseră obedienti si 
cei noi pe care-i promovase el - de a-l ajuta să-i redea 
Rusiei măreţia. 


Este paradoxal faptul că, deşi Putin este stăpânul 
Rusiei şi poate să-şi trieze cireada ori de câte ori unul 
dintre taurii săi se repede la el, viitorul lui politic este 
strâns legat de prosperitatea ţării. Până acum, poporul 
rus şi-a acceptat soarta sub Putin cu un calm remarcabil, 
dar Putin şi miniştrii săi ştiu că nu pot să considere acest 
lucru ca fiind de la sine înţeles. Şi cu toate că el poate 
să-l umilească pe Deripaska, aşa cum a făcut în 2009, 
perspectivele sale depind foarte mult de sprijinul pe 
care-l poate obţine de la acesta şi de la alţi miliardari. 
Acesta este preţul aparentei sale autocratii, pe care nu a 
refuzat niciodată să-l plătească. El are nevoie de oligarhi 
tot atât de mult cât au ei nevoie de el. Putin îşi cunoaşte 
foarte bine interesele. 


10 
Reforme neduse până la capăt: unii câştigă, 
cei mai mulţi plătesc 
Putin a ştiut dintotdeauna că istoria va judeca lunga 
sa perioadă la conducere după măsura în care Rusia îşi 
modernizează economia. Deşi acesta este un tel 
constant declarat, el nu trebuie totuşi să intre în conflict 
cu strategia sa geopolitică. Iniţial, când Rusia şi America 
cooperau, Putin a susţinut un amplu program de reforme 


care se dovedise peste puterile lui Eltin. Putin şi 
Kasianov, cel dintâi premier al său, au trecut la aplicarea 
unor măsuri întârziate referitoare la reforma fiscală, 
reforma judiciară, reforma agrară, reforma pensiilor, 
reforma bancară, reforma taxelor vamale, reforma 
locuinţelor, reforma monopolurilor naturale - iar sarcina 
lui Kasianov a fost să supravegheze trecerea lor prin 
Duma de Stat şi implementarea lor. 

Amândoi ştiau că aceasta era o muncă herculeeană. 
Redobândirea controlului asupra resurselor naturale 
acaparate de Berezovski şi alţi întreprinzători privaţi era 
bine-venită, însă sarcina mai grea era crearea unei 
economii avansate. Vreme de decenii, majoritatea 
institutelor ştiinţifice şi aproape toate fabricile sovietice 
fuseseră necompetitive pe scena internaţională, iar Eltin 
oficiase involuntar  dezindustrializarea Rusiei. Cum 
Silicon Valley din America inventa şi distribuia în toată 
lumea produsele sale de tehnologia informaţiei, 
economia rusească a devenit un cumpărător avid. Rusia 
nu reuşea să devină un producător - şi cu atât mai puţin 
un exportator - fie şi de bunuri manufacturate 
sofisticate. Ţările capitaliste avansate, care includeau 
acum unele state din estul şi sud-estul Asiei considerate 
până recent „subdezvoltate”, erau cu mult înainte. 


Kasianov a lăsat deschisă calea reformelor atâta 
vreme cât s-a bucurat de sprijinul şi aprobarea 
preşedintelui şi, împreună, au început să implementeze 
schimbări în fiecare sector. Deşi constituţia din 1993 
garanta dreptul de proprietate privată asupra 
pământului, Elțîn se dovedise incapabil să obţină 
aprobarea Dumei de Stat pentru o legiferare deplină. 
Putin şi Kasianov au luat asupra lor această sarcină şi, în 
ciuda discuţiilor aprinse din Dumă, au obţinut aprobarea 
pentru Codul Funciarz. Kasianov a asigurat de asemenea 
trecerea prin parlament a unui nou Cod al Muncii: nu era 
perfect, dar înlocuia multe legi perimate ale erei 
comuniste:. Tot el a rezolvat reforma sistemului de 
pensii, o altă problemă litigioasă, aducându-i împreună 
pe liderii tuturor partidelor din ambele camere ale 
Adunării Federale pentru a cădea de acord asupra unei 
strategii naţionale care să reducă dependenţa populaţiei 
de stati. 

În 2001, guvernul a introdus o cotă unică a 
impozitului pe venit de 13%, scăzând impozitul pe profit 
pentru companii de la 35 la 24% şi reducând taxele 
pentru micile afaceri - toate aceste măsuri pornind de la 
ideea că, în condiţiile unor sarcini fiscale mai reduse, 
cetăţenii şi companiile vor fi mai dispuşi să coopereze cu 
autorităţile:. O nouă lege fiscală consolidată a fost 


introdusă în decembrie 2003 şi aplicată retroactiv 
împotriva companiilor lui Mihail Hodorkovski. Kasianov 
însuşi a considerat că această măsură era oarecum 
nedreaptă, poate chiar ilegală, însă scopul mai înalt era 
asigurarea unui cadru fiscal stabil, predictibil pentru 
oamenii de afaceri şi guvern, ceea ce justifica 
nesocotirea protestelor lui  Hodorkovski. Arestarea 
acestuia din urmă a fost o dovadă cât se poate de clară 
că răbdarea liderilor politici ajunsese la capăt. Încasările 
din impozite au crescut în condiţiile în care corporatiile 
ruseşti, care până atunci avuseseră obiceiul de a-şi 
minimiza contribuţiile fiscale, au acceptat noul regim, 
gigantii petrochimici Sibneft si Lukoil fiind printre 
primele. Veniturile care s-au acumulat la Ministerul de 
Finanţe i-au permis guvernului să-şi administreze 
bugetul cu mai multă siguranţă. 

Reforma economică s-a adâncit, în condiţiile în care 
Putin şi Kasianov au văzut că bugetul Rusiei se baza într- 
o mare măsură pe exporturile de petrol şi gaze, un grad 
de dependenţă care, au susţinut consilierii, nu avea cum 
să asigure ţării statutul de mare putere. Schitand propria 
sa perspectivă, Putin a folosit, în mod necaracteristic, un 
limbaj abstract: 


Desigur, cea mai importantă sarcină este să înscriem economia 
noastră pe o direcţie de dezvoltare inovatoare. Nu este simplu să 
faci asta chiar şi cu preţuri mari la energie - când în general este 
mai uşor să ajungi la rezultate pozitive. Este destul de greu să 
muţi fluxurile monetare principale către acel sector, deoarece 
asta necesită crearea celor mai favorabile condiţii pentru 
dezvoltarea sectoarelor de procesare ale productiei?. 


El şi guvernanţii săi de la Kremlin asimilaseră un 
adevăr banal: orice ţară care aspiră la modernitate 
trebuie să facă mai mult decât să ofere la vânzare tot ce 
poate fi extras fizic de pe teritoriul său. Ei ştiu că Rusia 
trebuie să-şi dezvolte o bază puternică în tehnologia 
civilă avansată. 

Putin a făcut din promovarea Rusiei o pasiune. El 
susţine acum că industria IT a Rusiei a devenit 
competitivă la nivel global în ce priveşte producţia de 
software şi că face progrese rapide şi în sectorul de 
hardwares. Este însă greu de crezut că a făcut mai mult 
decât să aprovizioneze Ministerul Apărării din Rusia. 
Putin era mult mai convingător când îşi exprima 
îngrijorarea: 


Cât despre faptul că am epuizat posibilităţile pentru creşterea 
extensivă asociată cu preţurile mari la energie - este de 
asemenea adevărat... Nu totul ţine de preţurile mari la petrol. 
Condiţiile externe favorabile sau nefavorabile depind încă de 


starea economiei partenerilor noştri. De exemplu, preţurile la 
petrol pot fi ridicate, însă cele ale metalelor se pot prábusi, 
pentru că există o cerere redusă de metale pe piaţa mondială. 
lar acesta este un factor fundamental care declanşează o 
întreagă reacţie în lanţ. Cererea de cărbune se prábuseste si asa 
mai departe. Se expediază un volum mai mic de bunuri, sectorul 
transporturilor începe să sufere - există un întreg lanţ care este 
implicat. Prin urmare, factorii economici externi rămân pe 
moment favorabili, dar deja nu se mai poate spune că ei sunt 
complet favorabili. 


Aşa vorbea în 2013; doar un an şi ceva mai târziu, 
preţurile la petrol şi gaze s-au prăbuşit, iar bugetul Rusiei 
a intrat pe o spirală descendentă. 

Reformatori economici au existat în toate guvernele 
lui Putin, dar au trebuit să-şi apere poziţia împotriva 
miniştrilor care vorbeau în numele grupurilor de lobby 
din armată şi securitate. Putin monitoriza conflictul. Când 
disputa părea să fie insolubilă, el intervenea pentru a 
oferi o rezolvare şi uneori era dispus să-i supere pe 
campionii intervenţiei statului». Susţinătorii economiei de 
piaţă, cunoscuţi duşmanilor lor ca neoliberali, pledau 
pentru reducerea interferenţei politicului în economie, 
întărirea statului de drept şi îmbunătăţirea condiţiilor 
pentru afacerile start-up; interventionistii atrageau 
atenţia asupra dezastrului pe care întreprinzătorii 


atotputernici îl provocaserá pe vremea lui Eltin. Mai mult, 
adeptii economiei de piatá au reputatia cá nu pun 
niciodatá mána sá munceascá cu adevárat, in vreme ce 
interventionistii sunt priviţi ca nişte practicanti zelosi ai 
stilului autoritar de administratie. Ambele tabere sustin 
cá in centrul preocupárilor lor se aflá interesele poporului 
rus. Lobbyistii initiativei private pot sá arate cu degetul 
lácomia personalá manifestatà de sustinátorii proprietátii 
şi controlului statului; oponentii lor îl acuză pe marele om 
de afaceri Anatoli Ciubais, care vorbeşte adeseori în 
numele sectorului privat, de atitudine nemiloasă faţă de 
cetăţenii săraci ai Rusieiz. 

Victoria înclină din ce în ce mai mult de partea aripii 
etatiste, dar lupta continuă. Chiar şi după ce a fost 
obligat să-şi părăsească funcţia, în septembrie 2011, 
fostul ministru de Finanţe Kudrin a continuat să-şi 
promoveze strategia alternativă. În aprilie 2013, el a luat 
parte la emisiunea lui Putin „Linia directă”, atrăgând 
atenţia că o continuă creştere a nivelului salariilor va 
întârzia mult aşteptatul reviriment al economiei. În opinia 
sa, productivitatea muncii trebuia să crească mai repede 
decât veniturile si salariile. Putin a respins acest 
argument, spunând că Kudrin a fost cel mai competent 
ministru de Finanţe, dar nu cel mai bun ministru pe 
probleme sociale. 


„Ştiţi cá", a replicat Kudrin, „am lucrat multă vreme 
ca viceprim-ministru şi am fost responsabil de economie, 
însă sistemul de astăzi bazat pe jumătăţi de măsuri şi 
jumătăţi de reforme nu va funcţiona, iar Rusia nu se va 
elibera de dependenţa sa de petrol"». L-a avertizat pe 
Putin că ignoră ceea ce amândoi ştiau: succesul 
economic viitor depindea de reducerea sectorului de stat 
şi încurajarea iniţiativei private. Fie şi numai faptul că 
Putin i-a permis lui Kudrin să discute cu el într-o 
asemenea manieră e un semn că ştie prea bine că, de 
unul singur, capitalismul de stat nu poate să împingă 
înainte economia. 

Putin e în continuare dornic să decupleze poporul rus 
de la sistemul ajutoarelor sociale din transportul public, 
sănătate, locuinţe şi utilităţi; el este aproape american în 
zelul său de a încuraja independenţa individului. În 
regimul comunist exista un sistem de sprijin material 
universal, chiar dacă, în comparaţie cu economiile 
occidentale avansate, URSS avea un nivel de trai scăzut. 
La fel ca Eltin, Putin a intervenit pentru înlocuirea 
subvenţiilor la utilităţi cu ajutoare băneşti, dar cu mare 
precauţie, pentru că acestea din urmă erau mai mici 
decât subventiile. Miniştrii au încercat să-i obisnuiascá 
pe cetăţeni să-şi reducă aşteptările în privinţa asistenţei 
sociale, pentru ca poporul rus să devină mai puţin 


dependent de ajutoare şi să se bazeze mai mult pe 
forţele proprii”. 

Câteva beneficii şi drepturi moştenite de la regimul 
sovietic şi menținute sub Elțîn rămăseseră fie gratuite, 
fie cu rabaturi foarte mari, dar pe 1 ianuarie 2005 
guvernul a făcut alte tăieri, care au lovit puternic 
anumite grupuri sociale: pensionarii, veteranii, 
persoanele cu handicap, părinţii singuri şi orfanii. Pentru 
a uşura tranziţia, guvernul a oferit compensaţii 
financiare. Problema a fost că noile plăţi au întârziat o 
lună şi nu au atins valoarea beneficiilor sociale care 
fuseseră abolite. Protestele de stradă ale pensionarilor 
au reprezentat cele mai puternice manifestări împotriva 
lui Putin de după alegerile prezidenţiale din 2000. 
Pasagerii în vârstă din autobuze şi tramvaie au ajuns să 
se ia la bătaie cu şoferii şi vatmanii care, în acord cu 
noile reguli, insistau ca aceştia să-şi cumpere bilet. 
Străzile au fost blocate de pensionari mânioşi; iar 
acţiunile lor s-au răspândit în optzeci din cele optzeci şi 
cinci de regiuni ale Rusiei. Putin a primit o lecţie despre 
limitele autorităţii sale. A ieşit din încurcătură dând vina 
pe guvern, pentru că nu a ştiut cum să implementeze 
măsura. Miniştrii au introdus modificări, iar poliţia a fost 
instruită să evite utilizarea excesivă a forţei atunci când 
dispersează mulțimile; era mai uşor să te confrunti cu 


mogulii din afaceri decât cu o gloată furioasă de 
pensionari săraci». 

În septembrie 2005, dezastrul l-a obligat pe Putin să 
anunţe patru noi „programe naţionale” în domeniul 
locuinţelor, asistenţei sociale, agriculturii şi sănătăţii, 
care aveau să fie supervizate de Medvedev, prim- 
viceprim-ministru la acea vreme. Ideea era să asigure 
electoratul că autorităţile erau în continuare preocupate 
de interesele sale. Recunoscând cá o liberalizare 
economică excesivă prezintă pericole pentru pensionarii 
de război, Putin a promis o tranziţie uşoară de la vechiul 
sistem de beneficii sociale. El a refuzat sfatul lui Kudrin: 


Ne contrazicem pe această temă de multă vreme şi i-am spus: 
„Aleksei, nu vei fi în stare să faci asta cum trebuie şi nu va 
merge". A zis: „Nu, vom reuşi”. Ştim foarte bine ce a ieşit. A 
trebuit să alocăm bani pentru a rezolva problemele şi să 
suportăm pagube socio-politice imense. Ca să fiu sincer, mă 
gândisem că ăsta o să fie rezultatul. Dar, realmente, dacă nu am 
fi făcut nimic, transportul public s-ar fi oprit cu siguranţă în 
câteva regiuni, deoarece numărul celor care foloseau bilete 
subvenţionate în unele regiuni era mai mare decât al celor care 
plăteau preţul întreg... Dar de ce spun asta? Deoarece măsurile 
dure din sfera economică ce nu ţin cont de consecinţele sociale 
nu sunt întotdeauna justificate, mai ales în ţara noastră, unde 
veniturile cetăţenilor nostri sunt încă foarte modeste's. 


Preşedintele vorbea acum ca un Părinte al Națiunii. 

Dar Putin nu uitase sfatul pe care Kudrin i-l dăduse. 
Când a încercat să-l aducă înapoi în guvern, Kudrin a 
spus că nu acceptă decât dacă Putin îşi schimbă 
strategia economică. „Este un fluture”, a spus în glumă 
Putin. „Nu vrea să muncească. Imediat ce simte că 
lucrurile se complică, îşi ia zborul.” 

Kudrin a ripostat: 


La ora asta, noi nu avem un program pentru a elibera economia 
de dependenţa sa de petrol, un program în care să punem 
fiecare lucru la locul cuvenit şi în măsura potrivită: bani, reforme 
instituţionale si structurale si rolul regiunilor. Asta este 
problema, Vladimir Vladimirovici. Nu sunt pregătit să supervizez 
alte procese inertiale si o administraţie manuală. Vreau să fac o 
muncă reală”. 


Deşi nu mai ocupa funcţia de ministru, era încă prieten 
cu preşedintele şi membru al elitei, aşa că s-a simţit liber 
să spună ce gândea. 

Realizaseră multe lucruri împreună, atât în perioada 
mandatului de premier al lui Kasianov, cât şi după aceea. 
Kudrin şi Kasianov îl convinseseră pe Putin să se 
gândească în perspectivă la politicile ruseşti. Ministrul 
Dezvoltării Economice şi Comerţului, germanul Gref, a 
conceput un plan strategic până în anul 2010 şi ulterior. 


Toţi au fost de acord să pună pe primul loc plata 
împrumuturilor externe enorme contractate de URSS şi 
apoi de Federaţia Rusă în ultimele două decenii ale 
secolului XX, pentru a elibera generaţiile viitoare de 
povara financiară pe care Gorbaciov si Eltin o lásaserá în 
urmă. Sumele datorate aveau să fie achitate rapid şi, în 
cele din urmă, creşterea veniturilor din exporturile de 
gaze şi petrol au făcut acest lucru posibil. Cel mai 
important lucru era crearea condiţiilor pentru o 
regenerare accelerată a economiei, care avea să pună 
capăt dependenţei Rusiei de puterile străine şi grupurile 
bancare. Nu aveau să mai fie nevoiţi, au decis Putin şi 
miniştrii săi, să meargă cu căciula în mână la Fondul 
Monetar Internaţional:. 

În acelaşi timp, au vrut să crească gradul de integrare 
a Rusiei în economia mondială. Pe parcursul primului 
mandat prezidenţial al lui Putin au continuat discuţiile 
pentru intrarea în Organizaţia Mondială a Comerţului, 
lucru care, în opinia lui Kasianov şi a lui Kudrin, avea să 
ducă la eliminarea barierelor tarifare pentru exportatorii 
ruşi. Progresele au fost încetinite de dorinţa Rusiei de a- 
şi proteja producătorii de un val uriaş al importurilor. În 
2006, s-au ivit la orizont termeni satisfăcători, dar unele 
detalii importante s-au dovedit a fi imposibil de convenit. 
În 2008 însă, când a avut loc o criză financiară globală, 


politicienii ruşi şi-au exprimat uşurarea că Rusia nu era 
atât de integrată în comerţul mondial. „Am depus toate 
eforturile pentru a intra în Organizaţia Mondială a 
Comerţului”, i-a spus Putin preşedintelui Comisiei 
Europene Jose Manuel Barroso un an mai târziu, „dar, din 
fericire, ati refuzat sa ne primiţi”. Cu toate acestea, 
susţinătorii liberalismului economic din elita de la 
Kremlin nu au renunţat. În 2012, Rusia a intrat în 
Organizaţia Mondială a Comerţului ca al 156-lea membru 
al săuz. 

Pasul a fost făcut în ciuda puternicei opoziții pe care a 
întâmpinat-o din partea sectorului agricol al Rusiei. Acest 
domeniu se afla la rândul său într-un proces de 
transformare, în condiţiile în care politica guvernului 
favoriza acum exploatările agricole la scară mare. Statul 
asigura credite şi scutiri de impozite, astfel că producţia 
de cereale a crescut enorm în contextul unei implicări a 
sectorului financiar şi a celui comercial. Pentru cei mai 
mari producători de cereale, Organizaţia Mondială a 
Comerţului oferea perspectiva unor taxe vamale scăzute 
în străinătate şi a unor profituri mai mari. Dependenţa 
Rusiei de grâul străin s-a inversat şi ţara a ajuns unul 
dintre cei mai mari exportatori ai lumii». Chiar şi 
investiţiile străine directe au început să pătrundă în 
mediul rural. Legumicultorii şi producătorii de lactate 


erau însă îngroziţi de perspectiva importurilor străine. 
Reprezentanţii lor au fost ignorati. 

La fel şi cei ai industriei manufacturiere ruseşti. Putin 
îşi stabilise ca obiectiv integrarea în economia mondială 
şi scăpase de aceia - inclusiv de Serghei Glaziev, care a 
devenit consilierul său economic oficial în 2012 - care 
considerau cá e nevoie de politici protectioniste până ce 
Rusia se va putea confrunta cu competiția 
internationaláz. 

La începutul anilor 2000, Kasianov si Kudrin au reuşit 
să le ţină piept celor care cereau creşterea bugetului 
militar, insistând în schimb pe ideea - moştenirea lăsată 
de Kudrin în calitate de ministru de Finanţe - de a pune o 
parte substanţială din veniturile din petrol şi gaze într-un 
Fond de Stabilizare. Era vorba de a urma modelul altor 
tari producătoare de petrol, precum Arabia Saudită si 
Norvegia, ce creaseră fonduri suverane pe care le 
investeau în titluri străine. Preţurile mari la petrol şi 
gaze, gândea Kudrin, nu pot sa fie un fenomen 
permanent, aşa că l-a convins pe Putin să facă economii 
în acei ani prosperi pentru a fi pregătit pentru inevitabila 
criză. După plata datoriilor externe ale Rusiei, el voia să 
se pregătească pentru viitor. Ministerul de Finanţe s-a 
pronunţat pentru obligaţiuni ale Trezoreriei Statelor 
Unite, care asigurau venituri garantate, în comparaţie cu 


riscul implicat de cumpărarea de acţiuni la corporatiile 
americane. Şi, dacă vânzările de hidrocarburi aveau să 
scadă vreodată, acest fond suveran rusesc avea să se 
dovedească a fi un activ valoros. Acesta era atât un 
proiect pentru reînvierea mândriei naţionale, cât şi o 
asigurare împotriva nestatorniciei pieţelor internaţionale. 

Politica a supravieţuit mandatului lui Kasianov şi a 
rămas intactă până în perioada 2007-2008, când 
recesiunea economică globală a lovit Rusia. O situaţie 
nefericită care începuse cu scheme prost concepute 
pentru achiziţionarea de locuinţe în Statele Unite a avut 
consecinţe nefaste pentru sistemul financiar global. 
Guvernul rus nu a putut să facă nimic pentru a evita 
infecția care se răspândea în întreaga lume. Companii, 
directori şi angajaţi au fost ruinati. Putin şi Medvedev au 
domolit criza, băgând mâna în fondul suveran. În opinia 
lor, aceasta era una dintre urgentele pentru care fusese 
conceput. Pas cu pas, ei au micşorat moştenirea atât de 
dragă a lui Kudrin. În februarie 2008, Kudrin a impártit-o 
între un Fond de Rezervă şi un Fond Naţional pentru 
Bunastarez. În vreme ce Fondul de Rezervă de 125 de 
miliarde de dolari fusese investit în titluri străine cu risc 
redus, cele 32 de miliarde de dolari din Fondul Naţional 
pentru Bunăstare au fost destinate sprijinirii sistemului 
de ajutoare sociale. 


În august 2008, costurile invadării Georgiei au crescut 
presiunea pe buget. Primakov, care, ca preşedinte al 
Camerei de Comerţ şi Industrie, sprijinea de regulă 
grupurile de lobby din armată, industrie şi construcţii, a 
atras atenţia asupra necesităţii de a da prioritate atât 
statului de drept, cât şi protecţiei micilor afaceri de tip 
start-up. A scris de asemenea memorandumuri în care 
arăta că firmele străine erau infinit mai dinamice decât 
cele ruseşti şi că privilegiile deţinute de marile corporaţii 
ale ţării nu contribuiseră la crearea unui mediu bun 
pentru inovaţie industrială. Compania norvegiană Statoil 
Hydro, de exemplu, era de opt ori mai productivă decât 
Lukoil şi de douăsprezece ori mai productivă decât 
Gazprom. Dar, confruntati cu o criză economică 
iminentá, liderii de la Kremlin nu au tinut cont de 
intervenţia lui Primakov. Începând din 2013, autorităţile 
au golit Fondul de Rezervă si Fondul National pentru 
Bunástare pentru a finanta proiecte de imbunátátire a 
transportului, comunicaţiilor si altor părţi din 
infrastructura táriis. Kudrin protestase în van împotriva 
creşterii cheltuielilor militare. Plecarea sa forţată din 
guvern în septembrie 2011 a avut loc pe fundalul 
exasperării sale. 

Câteva personaje publice importante se opuseseră în 
permanenţă cursului strategic pus la cale începând din 


2000 de Kudrin şi de Ministerul de Finanţe. Ele puneau 
sub semnul întrebării necesitatea menţinerii celor două 
fonduri şi criticau administrarea lor. Lui Serghei Nariskin, 
care a ocupat o serie de înalte funcţii politice înainte de 
a fi numit directorul Serviciului de Informaţii Externe în 
2016, nu-i plăcuse niciodată strategia favorită a lui 
Kudrinz. Andrei Belousov, unul dintre consilierii 
economici ai lui Putin, nu suporta ideea ca banii ruseşti 
să fie folosiţi pentru susţinerea economiei americane. El 
a susţinut că doar 5% din Fondul de Rezervă trebuie 
păstrat, iar restul de active să fie disponibile pentru 
contractele guvernamentale: - fapt care, după cum bine 
ştia Belousov, golea de sens ideea detinerii unui 
asemenea fond. Serghei Glaziev pleda de ani de zile 
pentru alocarea mai multor venituri proiectelor de 
infrastructură. El şi un grup din ce în ce mai mare de 
consultanţi şi-au făcut tot mai auzită cererea de a 
elimina vestigiile politicilor de laissez-faire care 
reprezentau moştenirea lui Kudrin. 

În condiţiile în care propriii săi consilieri economici 
aveau păreri împărţite, Putin a simţit nevoia să se 
asigure că politica sa era întemeiată pe o analiză solidă, 
astfel că a convocat o largă întâlnire consultativă pe 6 
noiembrie 2013. După discuţii aprinse, s-a decis ca 
strategia să fie drastic schimbată. Noul plan era să fie 


folosite din plin cele două fonduri, fără a le goli însă 
complet - visul lui Kudrin mai avea încă viaţă în el. Banii 
trebuiau utilizaţi, a hotărât adunarea, pentru dezvoltarea 
Siberiei şi a regiunilor extrem răsăritene şi pentru 
reconstruirea principalei căi ferate dintre Moscova şi 
Nijni Novgorod. Mari companii private ruseşti urmau să 
primească subvenţii pentru participare, iar statul avea să 
asigure o capitalizare adecvată a sistemului bancar 
rusesc. 

Conducerea de la Kremlin nu s-a limitat la problemele 
interne ale Rusiei. În decembrie 2013, Putin a acceptat 
să-l ajute pe preşedintele Ucrainei Viktor lanukovici, 
cumpărând eurobonduri ucrainene în valoare de 15 
miliarde de dolari pentru a diminua povara rambursării 
împrumuturilor cu care se confrunta Kievul şi a pune 
capăt eforturilor făcute de Ucraina pentru a fi admisă în 
Uniunea Europeanáz. Nu era prima dată când ambiția de 
a spori influenţa şi prestigiul internaţional triumfa asupra 
interesului economic naţional. La începutul secolului XXI, 
Rusia iertase lrakul de uriaşele sale datorii, un semn al 
dorinţei reînnoite a Rusiei de a-şi spori influenţa şi 
prestigiul dincolo de graniţele sale. Subventia acordată 
lui lanukovici continua aceeaşi politică. 

În tot acest timp, guvernul căuta investiţii străine 
directe. Miniştrii ştiau foarte bine că pentru accelerarea 


progresului economic ţara trebuia să atragă mult mai 
multe companii din afară. Rezultatele au fost firave. 
Banca Europeană pentru Reconstrucţie şi Dezvoltare 
tinea o evidenţă a investiţiilor străine în fostele ţări 
comuniste. Europa Centrală şi statele baltice se 
comportau cel mai bine, înregistrând 4.492 de dolari per 
capita în cele două decenii până în 2008. Ucraina 
înregistra doar 899 de dolari, iar Rusia chiar mai puţin, 
304 dolariz. 

Această situație i-a determinat pe susţinătorii 
economiei liberale să-şi intensifice apelurile pentru 
asigurarea unui cadru legal mai stabil. Întrucât 
susţinerea oficială a capitalismului de stat se consolida, 
Kudrin si simpatizantii săi au atras atenţia asupra 
faptului că Rusia se îndrepta spre o fundătură: în loc să 
se deschidă către economia mondială, ridica bariere 
politice. Dacă guvernul rus voia să atragă capital străin, 
trebuia să implementeze statul de drept. Companiile 
globale nu doreau să-şi asume riscurile implicate de 
deschiderea unor filiale în Rusia câtă vreme existau 
probleme legate de siguranţa persoanei, proasta 
administrare a justiţiei şi amestecul politicului în viaţa 
economică. Atât politica economică, cât şi cea externă 
trebuiau revizuite. 


Dar până la sfârşitul primului său mandat prezidenţial 
Putin abandonase zelul său de reformare a statului şi 
societăţii ruseşti. Noua legislaţie tindea să reglementeze 
doar vieţile straturilor mai sărace ale societăţii, în vreme 
ce bogatii îşi făceau propria lege. Indivizilor pe care Putin 
îi numise la conducerea marilor corporaţii li s-a permis să 
fie la fel de aroganti si de lacomi ca Berezovski şi 
contemporanii săi. Cu toate ca îi disciplinase pe 
,Oligarhii" recalcitranti, Putin neglija drepturile şi nevoile 
cetăţenilor de rând. 


FRACTURA 


11 
Punctul de cotitură: reacţia faţă de revoluţia 
de la Kiev 


Un cutremur a avut loc în politica internaţională pe 27 
februarie 2014, când trupe de mascaţi ruşi au ocupat 
clădirea parlamentului din Sevastopol, oraş aflat în 
peninsula Crimeea din Ucraina. Alte locuri strategice au 


fost cucerite fără să opună prea multă rezistenţă. A fost 
proclamat un nou guvern al Crimeei. Miniştrii săi au 
organizat un referendum pentru independenţă şi s-au 
folosit de rezultatul favorabil pentru a declara dorinţa de 
integrare în Rusia. Pe 18 martie 2014, Adunarea 
Federală a votat la Moscova pentru acceptarea Crimeei 
ca teritoriu al Federaţiei Ruse. 

Pentru Vladimir Putin era axiomatic că ruşii şi 
ucrainenii împărtăşesc aceeaşi identitate nationalá:. Este 
o mentalitate veche de secole. E adevărat că uneori 
Putin s-a exprimat mai nuantat: „Dar noi iubim Ucraina şi 
mă gândesc la ucraineni ca la fraţii noştri, chiar dacă nu 
sunt exact acelaşi popor cu ruşii şi parte a poporului 
rus”2. Cu toate cá, de regulă, el nu face o distincţie clară 
între un rus şi un ucrainean. 

Elita de la Kremlin ar fi acceptat o Ucraină 
independentă doar atâta vreme cât niciun alt stat nu i-ar 
fi controlat viitorul, iar Ucraina privea Rusia ca pe cel mai 
important partener al ei. La Moscova suna însă alarma 
ori de câte ori politicienii ucraineni vorbeau despre 
demersurile pentru aderarea la Uniunea Europeană sau 
NATO. Putin şi anturajul său erau deosebit de sensibili la 
asemenea sentimente: politicienii ruşi voiau să menţină 
Ucraina ca pe o zonă a intereselor lor economice 
speciale, iar marii oameni de afaceri ruşi erau de aceeaşi 


părere. Comandanții ruşi considerau că baza navală 
Sevastopol din Crimeea era crucială pentru securitatea 
Rusiei, Sevastopolul fiind venerat în analele militare 
ruseşti pentru asediile din timpul Războiului Crimeei din 
1853-1856 şi al celui de-al Doilea Război Mondial. Mulţi 
ruşi obişnuiţi credeau că Rusia şi Ucraina trebuiau să 
rămână împreună:. 

Putin nu poate nega că milioane de ucraineni vorbesc 
mai degrabă ucraineana decât rusa. El arată în schimb 
spre alte milioane de ucraineni care sunt vorbitori de 
rusă şi dintre care unii nu vorbesc deloc ucraineana. 
Cetăţeni bilingvi se găsesc în orice loc din Ucraina, mic 
sau mare, iar suprapunerea lingvistică dintre rusă şi 
ucraineană este foarte mare: un rus monolingv şi un 
ucrainean monolingv pot să citească fiecare în limba 
celuilalt, chiar dacă imperfect. 

Există profunde legături culturale. Biserica Ortodoxă 
Rusă îşi are originile în Kievul secolului al IX-lea, când 
entităţile „Rusia” şi „Ucraina” încă nu existau. Teritoriul 
care constituie acum Ucraina a ajuns sub suzeranitatea 
Rusiei în 1654, când ucrainenii au înlăturat jugul polonez 
şi au cerut protecţia Rusiei. Rusia, Prusia şi Austria au 
împărţit Polonia între ele în divizările care au avut loc în 
1771-1795. Rezultatul a fost că şi mai mulţi ucraineni au 
ajuns supuşi ai țarilor. Era un imperiu care se extinsese 


recent spre sud, împingându-i înapoi pe otomani, şi 
anexase Crimeea şi regiunile din jur. Autorităţile din 
capitala Rusiei, Sankt-Petersburg, au împărţit teritoriile 
cucerite în provincii şi i-au încurajat pe nobilii locali să 
vorbească rusa. Nu existau decât puţine şcoli ucrainene. 
Limba ucraineană era vorbită în principal de ţărani. Când 
Gogol şi alţi scriitori din Ucraina şi-au făcut apariţia pe 
scena literară, au ales ca limbă rusa. În consecinţă, mulţi 
ruşi, printre care şi Putin, nu au acceptat niciodată că 
ucrainenii sunt un popor separat, cu propria 
naţionalitate. 

Chiar şi aşa, criticii lui Putin tind să supraestimeze 
omogenitatea naţională a Ucrainei si longevitatea 
frontierelor sale. Înainte de Primul Război Mondial, 
teritoriile ucrainene apăreau pe hărţile ţariste ca 
provincii ale Imperiului Rus, fără vreo referire la 
etnicitate, iar regiunea în care ucraineana era principala 
limbă era numită oficial Malorusia („Mica Rusie”) 
autorităţile de la Sankt-Petersburg voiau să nu existe 
nicio îndoială în privinţa dominaţiei ruse. Acest lucru s-a 
schimbat după Revoluţia din Februarie 1917, când 
guvernul provizoriu rus a observat o intensificare a 
afirmării naţionale ucrainene. Însă nu ruşii, ci germanii 
au fost primii care au desemnat şi au demarcat un stat 
numit Ucraina, în timpul negocierilor pentru pace de la 


Brest-Litovsk cu comuniştii lui Lenin, care acaparaseră 
puterea în Rusia în urma Revoluţiei din Octombrie 1917, 
pentru a descoperi mai apoi că Germania putea şi avea 
să-i înfrângă dacă nu cedau suveranitatea asupra 
Ucrainei şi a altor teritorii de la graniţa de vest a fostului 
Imperiu Rus. 

Timp de câteva luni, Ucraina a fost un stat-marionetă, 
oficial independent, dar sub ocupaţie militară germană. 
Cu Germania învinsă în Primul Război Mondial şi cu 
victoria comuniştilor în războiul civil care a urmat, Lenin 
şi Stalin trebuiau să decidă ce era de făcut cu teritoriile 
locuite de ucraineni. Ignoránd numeroasele obiecţii ale 
veteranilor comunişti, ei au hotărât să menţină o 
republică sovietică ucraineană, dar sub controlul 
Moscovei. Nu aveau totuşi încredere că ucrainenii se vor 
putea autoguverna dacă noua Ucraină nu avea un sector 
industrial puternic, astfel că au luat Harkovul şi Bazinul 
Donului din republica sovietică rusă şi le-au transferat 
autorităţilor ucrainene. Urmarea a fost că milioane de 
ruşi s-au pomenit rezidenţi ai Ucrainei sovietice. În 
acelaşi timp, administrația comunistă a încurajat 
predarea limbii ucrainene în şcoli. Vorbitorii de 
ucraineană au fost promovați în funcţii publice. În ciuda 
faptului că Ucraina era o republică sovietică cu etnicitate 
mixtă, în anii '20 a început să se impună sentimentul 


încrederii naţionale. În 1929, când Stalin a impus cu 
brutalitate colectivizarea fermelor, această încredere s-a 
transformat în ură şi revoltă. A urmat, în 1932-1933, 
foametea răspândită. În plus, Stalin a restricţionat 
folosirea limbii ucrainene în şcoli şi în presă. Máreata 
Rusie era aclamată ca sora mai mare a Ucrainei. Toate 
acestea nu au făcut decât să adâncească sentimentele 
de ură ale ucrainenilor faţă de Moscova. 

Apoi a avut loc invazia germanilor din 1941 şi din nou 
ucrainenii au suferit îngrozitor. Naţionalitatea ucraineană 
s-a consolidat în condiţii vitrege. Putin nu spune nimic 
despre toate acestea, iar când vorbeşte despre 
suferinţele provocate de Stalin subliniază că „prima şi 
cea mai mare victimă” a represiunii nu a fost poporul 
ucrainean, ci poporul rus*. 

În 1945, când a încetat războiul, graniţele au fost 
retrasate. Părţi din Polonia antebelică au fost transferate 
Ucrainei sovietice, în vreme ce Polonia postbelică a 
primit teritorii germane de la est de Oder şi Neisse, un 
fapt pe care Putin l-a menţionat pentru a sublinia că 
Ucraina de azi este o creaţie artificială. Nikita Hruşciov, 
succesorul lui Stalin după moartea acestuia în 1953, pe 
care Stalin îl numise mai demult în fruntea Partidului 
Comunist din Ucraina, ştia foarte bine cât de afectaţi 


erau ucrainenii de tratamentul dur la care îi supusese 
Moscova. 

Ce a făcut Hruşciov pentru ucraineni a fost să 
transfere Crimeea din republica rusă în cea ucraineană. 
Avea sens şi din punct de vedere economic: în peninsulă 
ajungeau apa şi transportul din Ucraina, în vreme ce 
Rusia era separată de Crimeea de apele strâmtorii Kerci 
- un lucru pe care Rusia l-a trecut cu vederea când a 
afirmat că decizia lui Hruşciov a fost un capriciu. Putin, la 
rândul său, are motive să ignore faptul că aceasta s-a 
petrecut în 1954: Hruşciov nu devenise încă preşedinte 
şi avea nevoie de aprobarea conducerii sovietice. 

Pe vremea lui Hruşciov, această chestiune nu părea 
atât de importantă, de vreme ce Rusia şi Ucraina făceau 
parte din acelaşi stat comunist multinational. În orice 
caz, sensibilitátile ucrainene nu au fost domolite. 
Restricţiile cu privire la autoexprimarea naţională au 
durat până la sfârşitul anilor '80, iar conducerea politică 
de la Kiev era numită şi controlată de Kremlin. În timpul 
lui Gorbaciov situaţia ucrainenilor nu s-a schimbat, dar ei 
au rămas pasnici, fiind conduşi în continuare de o elită 
comunistă care, în cea mai mare parte, fusese numită pe 
vremea lui Brejnev. Era o situaţie care-i convenea lui 
Gorbaciov: el nu voia să aibă probleme din partea 
Ucrainei câtă vreme era ocupat cu reformele la Moscova. 


Tensiunile dintre Rusia şi Ucraina au crescut pe 
măsură ce aceste două ţări au făcut paşi spre 
independenţă. După lovitura de stat eşuată împotriva lui 
Gorbaciov din august 1991, unii politicieni din anturajul 
lui Eltin au mers la Kiev pentru a vedea care era situaţia 
acolo. Ei l-au avertizat pe preşedintele Kravciuc să fie 
prudent: în cazul în care Ucraina se retrăgea unilateral 
din URSS, au spus ei, conducătorii ucraineni ar fi dat 
dovadă de lipsă de înţelepciune crezând că graniţa ruso- 
ucraineană existentă va rămâne neschimbată. Unii ruşi 
influenţi voiau ca Rusia să preia teritoriile ucrainene 
vecine unde vorbitorii de rusă erau majoritari şi unde 
erau în joc interesele de securitate ale Rusiei. Liderii ruşi 
şi cei ucraineni au evitat orice confruntare în următorii 
ani, iar Elțîn a negociat uşor cu Kravciuc şi cu succesorul 
acestuia, Leonid Kucima, în ciuda unor dispute cu privire 
la baza navală a Rusiei de la Sevastopols. În orice caz, în 
acel moment Rusia şi Ucraina depindeau amândouă de 
sprijinul financiar al Occidentului. În 1994 s-a ajuns la un 
acord cunoscut ca Memorandumul de la Budapesta, 
semnat de Rusia, Ucraina, SUA şi Marea Britanie, prin 
care primele două se angajau să-şi respecte reciproc 
suveranitatea şi graniţele. 

Pe această bază, Ucraina a renunţat la toate forţele ei 
nucleare, ceea ce nu a făcut decât să sporească 


autoritatea Moscovei asupra conducătorilor de la Kiev, 
deoarece Ucraina a rămas dependentă de Rusia în 
privinţa aprovizionării cu combustibili. În vreme ce 
refacerea economiei ruseşti după criză a fost dificilă 
până la începutul noului mileniu, bugetul ucrainean a 
rămas într-o stare dezastruoasă, iar miniştrii ruşi erau 
încântați să spună în dreapta si în stânga cum îi păsuiesc 
ei pe ucraineni când nu-şi plătesc facturile de gaz la timp 
sau chiar deloc. 

Alegerea lui Viktor luşcenko în funcţia de preşedinte 
al Ucrainei în 2014 a reprezentat un punct de cotitură în 
relaţiile ruso-ucrainene, în special când acesta a început 
să vorbească despre stabilirea unei legături strânse cu 
Uniunea Europeană, poate chiar în perspectiva admiterii 
Ucrainei ca membru deplin. Au existat, de asemenea, 
discuţii şi despre începerea demersurilor pentru intrarea 
în NATO. Aceste lucruri i-au îngrozit pe miniştrii ruşi, care 
preferau ca Ucraina să se alăture unei proiectate Uniuni 
Economice Eurasiatice. Putin voia de multă vreme să 
creeze un bloc economic regional pe care să-l controleze 
Rusia şi privea Ucraina ca pe cel mai valoros potenţial 
membru. Mizele erau foarte mari, iar de la începutul 
mileniului Kremlinul şi-a exprimat de multe ori 
nervozitatea în legătură cu Crimeea. Incurajati de 
Moscova, vorbitorii de rusă din Crimeea au făcut presiuni 


serioase pentru a li se acorda drepturi. Activiştii din 
Sevastopol au cerut recunoaşterea rusei ca limbă oficială 
şi au denunţat naționalismul ucrainean şi omagiul adus 
de Kiev lui Stepan Bandera, care, în cel de-al Doilea 
Război Mondial, se luptase pentru independenţa 
Ucrainei, colaborând cu al Treilea Reich. Ei erau mândri 
de baza navală rusească din oraş şi lăudau Crimeea ca 
fiind leagănul ortodoxiei ruseşti. Ziarul Leghendarnii 
Sevastopol a declarat că Sevastopolul nu va fi niciodată 
separat de Federaţia Rusă - o idee ciudată, de vreme ce 
oraşul era separat de Rusia printr-o graniţă acceptată la 
nivel internationals. 

La Conferinta pentru Securitate de la Munchen din 10 
februarie 2007, Putin s-a plans cá ,garantiile" oferite în 
1990 împotriva expansiunii către est a NATO nu au fost 
respectate.  Exprimându-şi nemultumirea fata de 
prezenţa trupelor NATO la graniţele ruseşti, el a afirmat 
că ruşii se vor abtine să riposteze: prea multă forţă 
fusese folosită în ultima vreme. A cerut ca disputele 
internationale să fie înaintate Naţiunilor Unite». 

Putin a fost şi mai furios în anul următor, când 
preşedintele Bush, exasperat de refuzul repetat al 
Serbiei de a-i lăsa în pace pe albanezii din Kosovo, a 
cedat în faţa cererii de independenţă totală a guvernului 
kosovar. Ignorând obiecțiile inevitabile ale Rusiei, pe 18 


februarie 2008 Statele Unite au mers mai departe şi au 
recunoscut independenţa:. Nu s-ar fi putut întâmpla într- 
un moment mai sensibil pentru relaţiile ruso-americane. 
La începutul anului, Ministerul Afacerilor Externe rus 
aflase că administraţia Bush intenţiona să admită 
Georgia şi Ucraina în NATO, dacă nu imediat, atunci cel 
puţin printr-un acord asupra unui Plan de Acţiune pentru 
Aderare (Membership Action Plan - MAP). Secretarul de 
Stat Condoleezza Rice se îndoia că acesta era un pas 
prudent, iar când i-a adus la cunoştinţă planul 
preşedintelui luşcenko, în februarie, la Forumul Economic 
de la Davos, acesta aproape că a izbucnit în lacrimi: „Va 
fi un dezastru, o tragedie daca nu obţinem MAP-ul"z., 
Ambasadorul Statelor Unite la Varşovia, William J. Burns, 
a transmis că ministrul Afacerilor Externe rus, Serghei 
Lavrov, a subliniat cât se putea de ferm că acesta ar fi 
un pas expansionist prea mare: Occidentul trebuia să 
înţeleagă natura „emoţională şi nevralgică” a problemei 
Ucrainei pentru partea rusă. În orice caz, adăugase 
Lavrov, cetăţenii vorbitori de rusă ai Ucrainei aveau să 
respingă cel mai probabil o asemenea propunere şi ar fi 
putut izbucni un război civilz. Au urmat discuţii la 
Consiliul de Securitate Naţională de la Washington. Bush 
a continuat să facă presiuni pentru un răspuns pozitiv la 
propunerile oficiale ale Georgiei şi Ucrainei: „Dacă 


aceste două ţări vor MAP, nu pot să refuz”. Problema era 
că celelalte state NATO au rămas în general în afara 
acestor discuţii până cu puţin înainte ca liderii lor să 
sosească la Bucureşti, la începutul lui aprilie 2008, 
pentru summitul NATO, şi nici măcar Bush nu luase o 
decizie finală înainte să plece din Statele Unite». 
Cancelarul german Angela Merkel nu avusese 
niciodată încredere în preşedintele georgian Miheil 
Saakaşvili si era dezamăgită de Viktor luşcenko. 
Saakasvili, elocvent, dar impetuos, a speriat-o cu dorinţa 
sa de a-i provoca pe ruşi, în vreme ce luşcenko, care 
câştigase alegerile din 2004 cu o platformă axată pe 
democraţie şi intrarea în Uniunea Europeană, nu-şi 
respectase promisiunile. Mai mult, Merkel şi ministrul său 
de Externe, Frank-Walter Steinmeier, doreau ca această 
discuţie să fie lăsată deoparte în interiorul NATO. 
Polonezii au avut o atitudine diferită, întrebând de ce 
Berlinul îşi făcea griji în privinţa Moscovei, în loc să 
manifeste simpatie faţă de victimele din trecut şi de 
potentialele victime ale acesteia. Merkel a discutat cu 
lideri est-europeni vorbitori de rusă, în mod ironic 
singura limbă comună. Rezultatul a fost un compromis 
care nu oferea MAP, dar era un pas către acesta. S-a 
propus ca, în loc să se ia o decizie la Bucureşti, să se 
organizeze o întâlnire a miniştrilor de Externe mai târziu 


în acel an, în speranţa că asta va mai domoli furia 
ruşilor::. Poate că a rezolvat unele probleme din interiorul 
NATO, dar nu i-a potolit pe ruşi. Nimeni nu era mai 
conştient de acest lucru decât Merkel, care-l asigurase 
pe Putin că Germania nu va susţine propunerea 
Americii:s. 

Putin voia să împiedice politica NATO. El a semnalat 
această intenţie ajungând cu patruzeci de minute mai 
târziu la summit pentru a-şi susţine discursul. În sală era 
o atmosferă de aşteptare nervoasă. După cum s-a 
exprimat ministrul de Externe polonez, Radek Sikorski, în 
condiţii normale, distinsa adunare ar fi plecat furioasă 
după zece sau cincisprezece minute de aşteptare. Toţi 
au rămas deoarece voiau să afle care era poziţia oficială 
a Rusiei într-una din cele mai delicate probleme de pe 
agenda lor:s. 

Putin a ţinut un discurs amenintator. A condamnat 
întreaga discuţie despre intrarea Georgiei în NATO, 
subliniind că Rusia rezistase tentatiei de a recunoaşte 
independenţa Abhaziei şi Osetiei de Sud ca reacţie la 
recenta recunoaştere a independenţei republicii Kosovo. 
Următoarele sale cuvinte i-au făcut pe ascultători să se 
cutremure. Orice încercare de a aduce Ucraina în NATO, 
a avertizat el, va aduce aceasta ţară „în pragul 
dispariţiei”. Cei prezenţi erau profund socati. Discursul 


a fost atât de incendiar, încât Moscova nu l-a publicat 
nici în ziua de azi. Sikorski i-a cerut însă ministrului 
adjunct de Externe rus o copie, pe care, mai târziu, le-a 
dat-o ucrainenilor, deoarece voia ca aceştia să ştie ce 
pericol îi pândeşte şi să-i încurajeze să-şi consolideze 
pregătirea militarăe. 

Amenințarea implicită a lui Putin că va invada si va 
distruge Ucraina - de fapt, întreaga sa prestație 
combativă - a provocat multă nelinişte în rândurile 
liderilor NATO. În America de Nord şi în Europa, presa 
descria cu insufletire impactul discursului sáu. Dar în 
următoarele zile povestea a intrat într-un con de umbră. 
Parcă politicienii occidentali voiau să uite evenimentul 
neplăcut şi să se ocupe de alte probleme. Putin nu era 
politicianul lor favorit şi s-a răspândit ideea că succesorul 
său, Medvedev, era o persoană cu care te puteai 
înţelege mai uşor şi care, se spera, avea să adopte o 
atitudine diferită în cadrul relaţiilor internaţionale. Când 
Bush şi secretarul de stat Rice au încetat să mai 
vorbească despre încurajarea Georgiei şi Ucrainei în 
vederea intrării în NATO, Merkel a tras concluzia ca 
discuţia fusese abandonată. Numai preşedintele polonez 
Lech Kaczynski voia să meargă mai departe, dar nu a 
reuşit să convingă pe nimeni, cu excepţia lui Saakasvili, 
care oricum era deja convinse. 


Tensiunile ruso-americane s-au relaxat şi mai mult 
când discuţiile au părut să indice că, indiferent ce credea 
despre expansiunea NATO, Putin nu se opunea cu tot 
dinadinsul intrării Ucrainei în Uniunea Europeană. Potrivit 
preşedintelui Comisiei Europene, Jose Manuel Barroso, 
conducerea rusă făcea distincţie între alianţa militară şi 
realinierea politică şi economică: „Ei s-au opus intrării 
Ucrainei în NATO. Dar Putin mi-a spus de câteva ori - 
aşadar, nu este o informaţie la a doua mână - că, în 
principiu, nu ar avea nicio obiectie cu privire la aderarea 
Ucrainei la UE”2. Ce nu a înţeles probabil Barroso - sau 
nu a întrebat - au fost termenii pe care Putin îi considera 
acceptabili pentru Ucraina ca să devină membră UE; în 
orice caz, liderul rus se concentra pe împiedicarea 
expansiunii NATO către est. Era o perioadă în care Rusia 
purta negocieri la diferite niveluri pentru integrarea în 
blocuri comerciale mai mari, inclusiv în Organizaţia 
Mondială a Comerțului. Ruşii au analizat chiar 
posibilitatea de a deveni un fel de membri asociaţi ai 
Uniunii Europene2. 

Însă considerentele geopolitice nu s-au schimbat în 
momentul în care Putin şi-a încheiat mandatul, lucru 
trecut cu vederea de Miheil Saakasvili în august 2008, 
când şi-a mutat trupele în Osetia de Sud, care făcea 
parte din Georgia, dar beneficia de garanţii de securitate 


din partea Rusiei. Secretarul de stat american Rice îl 
auzise pe Putin declarând emfatic: „Dacă Saakasvili vrea 
război, o să-l aibă. Şi orice sprijin pe care i-l veţi da va 
duce totodată la distrugerea relaţiilor noastre"z. Ea s-a 
străduit să-l convingă pe Saakasvili să nu facă nimic care 
să-i provoace pe ruşi. „Nu puteţi folosi forţa”, l-a 
avertizat direct în iulie. Putin desfăşurase trupe în 
enclava osetă cu luni în urmă. Eliberase paşapoarte 
ruseşti tuturor  oseţilor care  depuseseră cerere. 
Saakasvili ştia toate astea, dar se gândise că, dacă nu 
reuşea să afirme autoritatea Georgiei, Osetia de Sud 
avea să devină provincie rusească. Când i-a împărtăşit 
opinia sa lui Rice, aceasta i-a transmis un avertisment 
dur: „Nimeni nu va veni în ajutorul vostru şi veţi 
pierde”. 

Saakasvili a propus compromisuri provizorii Moscovei, 
fără să-şi schimbe atitudinea. Norii războiului s-au 
adunat, iar Putin şi Medvedev, care-i urmase în mai la 
preşedinţie, s-au gândit că americanii ar fi trebuit să facă 
mai mult pentru a-l opri pe Saakaşvili». Ei fl considerau o 
marionetă a Washingtonului şi nu credeau că Rice nu 
putea pur şi simplu să-i ordone să fie raţional. Voiau, de 
asemenea, să-şi regleze conturile cu Saakasvili pentru că 
dorea să devină membru NATO, iar acum el le oferea 
scuza de care aveau nevoie. 


Medvedev, care se confrunta cu primul examen 
internaţional al mandatului său, a ordonat trupelor 
ruseşti să treacă munţii Caucaz pe 7 august. Armata 
georgiană a fost copleşită rapid. Medvedev era convins 
că exista şi altă miză a conflictului în afară de apărarea 
drepturilor osetilor: legăturile Georgiei cu puterile 
occidentale erau privite la Moscova ca o ameninţare 
serioasă a intereselor Rusiei. Medvedev credea că, dacă 
nu ar fi avut loc operaţiunea militară a ruşilor, mai 
devreme sau mai târziu georgienii ar fi fost primiţi în 
NATO. 

Preşedintele Franţei, Nicolas Sarkozy, s-a implicat din 
partea Uniunii Europene, mergând la Tbilisi pentru a 
obţine de la Saakasvili un acord pentru încetarea focului 
înainte ca trupele ruseşti să avanseze mai mult. S-a 
discutat despre faptul că Tbilisi, capitala Georgiei, avea 
să cadă în mâinile ruşilor în următoarele zile. Saakasvili a 
acceptat, iar Sarkozy s-a dus imediat la Moscova pentru 
a cere conducerii să înceteze luptaz. Cu toate că în acel 
moment nu mai era preşedinte, ci prim-ministru, Putin a 
vorbit public despre campania militară şi despre meritele 
ocupării capitalei georgiene. Îmbătat de victoria militară 
a Rusiei, i-a spus lui Sarkozy că se gândea să facă ce-i 
făcuseră americanii lui Saddam Hussein şi să-l „spânzure 
pe Saakasvili de boase". 


Sarkozy, care avea şi el un temperament imprevizibil, 
l-a îndemnat să se gândească la posibilele consecinţe 
politice: „Da, dar vrei să sfârşeşti ca Bush?”. Putin s-a 
calmat si a recunoscut: „A, aici ai dreptate”. 
Preşedintele francez a obţinut un compromis în vederea 
încetării ostilităţilor. Era redactat în termeni vagi şi nu 
atât de categorici în privinţa nevoilor de securitate ale 
Georgiei pe cât ceruse Saakasvili, însă acesta nu era în 
situaţia de a putea refuza». 

Atât Medvedev, cât şi Putin voiau ca puterile 
occidentale să înţeleagă îngrijorările lor legate de ceea 
ce considerau a fi interesele legitime ale Rusiei. La 
summitul NATO, Putin trăsese deja un semnal de alarmă: 
Crimeea, a subliniat el, nu fusese alipită Ucrainei până la 
decizia arbitrară a liderilor comunişti de la Moscova din 
1954. Şi a continuat: în regiunea sudică a Ucrainei 
existau doar ruşi, nu si ucraineni». În realitate, potrivit 
recensământului din 2001, ruşii reprezentau doar trei 
cincimi din populaţia Crimeei; ucrainenii reprezentau 
aproape un sfert. Prin urmare, era absurd ca Putin să 
nege existenţa unor largi minorităţi ucrainene şi tătare 
crimeene şi trebuie să-şi fi dat seama că mulţi dintre cei 
prezenţi - inclusiv preşedintele luşcenko al Ucrainei - 
ştiau că spunea lucruri fără sens. Probabil că a vrut doar 
să se asigure că toată lumea a înţeles sensibilitátile sale 


strategice legate de Crimeea. Dacă asta a fost intenţia 
sa, a eşuat. Liderii occidentali, cu excepţia notabilă a 
polonezilor şi a altora din Europa Centrală şi de Est, au 
ascultat cu îngrijorare discursul şi au uitat imediat de el. 

În următoarele sale declaraţii publice, Putin a omis să 
le reamintească. Dimpotrivă, pe 30 august 2008, a 
acordat televiziunii publice germane ARD un interviu în 
care a respins ferm ideea că Rusia ar fi intenţionat 
vreodată să încalce suveranitatea Ucrainei, enervat de 
sugestia ministrului francez al Afacerilor Externe şi 
Europene Bernard Kouchner, conform căreia conducerea 
rusă ar plănui o invazie a teritoriului ucrainean si 
capturarea  oraşului-port Sevastopol din Crimeea. 
„Crimeea nu este un teritoriu disputat”, a explicat el cu 
asprime: 


Nu a existat niciun conflict etnic acolo, spre deosebire de cel 
dintre Osetia de Sud şi Georgia. Rusia a recunoscut de multă 
vreme graniţele actuale ale Ucrainei. În general, noi am încheiat 
discuţiile despre graniţe. Problema demarcării încă există, dar 
este doar un detaliu tehnic. Consider că întrebările despre 
asemenea obiective ale Rusiei au un substrat provocator?!. 


Acest interviu a avut loc la câteva zile după ce Rusia a 
încheiat războiul georgian. În acea perioadă, Kremlinul 
era criticat vehement pe plan internaţional, iar Putin, 


asemenea lui Medvedev, încerca să convingă lumea că 
forţele armate ruse nu mai aveau alte ţinte în fosta 
Uniune Sovietică. 

Aceasta a rămas poziţia publică a lui Putin. După cea 
lansat ameninţări la Munchen şi la Bucureşti, le-a 
abandonat. Probabil că a fost încurajat de reîntoarcerea 
în fruntea Ucrainei a lui Viktor lanukovici în februarie 
2010. Acesta i-a învins pe rivalii care voiau o continuare 
a „Revoluţiei Portocalii” şi a trimis în închisoare unul 
dintre principalii săi opozanți, femeia de afaceri şi fostul 
prim-ministru lulia Timoşenko, în baza acuzatiei de 
corupţie. El a salutat Kremlinul, vorbind despre nevoia 
unei împăcări cu Rusia, chiar dacă a continuat 
demersurile pe lângă Uniunea Europeană. Faptul că 
Putin nu a mai repetat prestațiile de la München si 
Bucureşti a avut consecinţa periculoasă că i-a liniştit pe 
occidentali. În diplomaţie, ce rămâne nespus este adesea 
la fel de important ca lucrurile spuse. 

Ca prim-ministru, Putin nu a scăpat din vedere 
Ucraina, mai ales când vorbea cu ruşii despre Crimeea. 
El i-a încurajat pe oamenii de afaceri ruşi să deschidă 
filiale în Sevastopol». De ani de zile, oamenii de afaceri 
bogaţi din Rusia cumpărau proprietăţi imobiliare în 
Crimeea şi dezvoltau hotelurile din staţiunile de pe 
litoral, iniţiativă pe care Putin o aplauda. O creştere a 


prezenţei economice ruseşti avea să întărească baza 
navală de la Sevastopol. În vreme ce majoritatea 
vorbitorilor de rusă din Crimeea votau politicieni care 
voiau relaţii prietenoase cu Rusia, o parte din 
comunitatea tătară, îngrijorată de dezvoltarea 
naţionalismului ucrainean la Kiev, îl sprijinea pe 
lanukovici, în speranța că va avea grijă de ea#. 

Toate acestea i-au încântat pe liderii de la Kremlin, în 
vreme ce luşcenko se uita cu îngrijorare. El prefera o 
aliniere mai strânsă cu Uniunea Europeană şi NATO, iar 
lecţiile războiului din Georgia l-au făcut să înţeleagă că 
securitatea Ucrainei era mai dependentă ca niciodată de 
intrarea în NATO prin intermediul unui Plan de Acţiune în 
vederea Aderárii*. La Moscova şi la Kiev au continuat să 
aibă loc discuţii pline de îngrijorare despre ce se punea 
la cale în cealaltă capitală. 

Între timp, Kremlinul a abordat problema 
Sevastopolului. Baza navală a Rusiei, cu cei 25.000 de 
ofiţeri şi marinari activi ai săi, fusese un motiv de 
nelinişte pentru Moscova începând de la jumătatea anilor 
'90, când Kievul revendicase proprietatea întregii flote. 
Însă jurământul naval faţă de Rusia i-a menţinut 
autoritatea, iar Kievul şi-a dat seama că ambiția sa nu 
era practică, deoarece majoritatea trupelor s-ar fi 
revoltat. În 1997 Kievul a acceptat o împărţire a flotei 


între cele două ţări, acordând Moscovei o licenţă pe 20 
de ani pentru a-şi stationa vasele şi trupele în 
Sevastopol”. La puţină vreme după venirea sa la putere, 
preşedintele lanukovici acceptase, în cadrul Acordului de 
la Harkov din aprilie 2010, să prelungească termenul de 
staţionare a flotei ruse cu încă 25 de ani în schimbul unei 
reduceri masive a preţului pe care ucrainenii îl plăteau 
pentru petrolul ruşilor. În total, Rusia trebuia să scoată 
din buzunar 40-45 de miliarde de dolari pentru 
permisiunea de a folosi facilităţile de la Sevastopol. Putin 
era livid. „Pentru banii ăştia sunt gata să-i mănânc pe 
lanukovici şi pe prim-ministrul lui! Nicio bază militară din 
lume nu costă atât de mult!” 

lanukovici ajunsese la preşedinţia Ucrainei cu o 
campanie pro-Rusia, o victorie salutată de ruşi pentru că 
punea capăt „Revoluţiei Portocalii” a Ucrainei. luşcenko, 
liderul revoluţiei, nu avusese niciodată o majoritate în 
Rada Supremă (parlamentul ucrainean) şi îl numise 
iniţial pe lanukovici ca prim-ministru, pentru a stabili un 
echilibru politic. Cu toate că venirea lui lanukovici la 
preşedinţie era pe placul ruşilor, aceştia nu simțeau că 
pot fi pe deplin mulţumiţi. Politica Ucrainei rămânea 
nestatornică. Activiştii rusofoni de la Kiev şi-au exprimat 
teama că nationalistii ucraineni ar putea da o lovitură cu 
ajutorul americanilor. Au apărut broşuri inteligent 


concepute, care îndemnau poporul ucrainean să susţină 
demersurile de aderare la Uniunea Europeană şi de 
intrare în NATO“. lanukovici ar fi putut să piardă alte 
alegeri, la fel cum pierduse în 2005 în favoarea lui 
luşcenko. În plus, lanukovici era un negociator dur. Nu 
doar că negociase cu îndârjire cu Rusia, care voia să-şi 
păstreze facilităţile navale de la Marea Neagră, ci reluase 
de asemenea negocierile Ucrainei pentru statutul de 
membru asociat al Uniunii Europene. El instiga continuu 
Moscova împotriva Bruxellesului, lăsând să se înţeleagă 
că Ucraina avea să aleagă Uniunea Europeană ca 
partener dacă Rusia nu-şi mărea sprijinul financiar. Nu 
exista nicio garanţie că atitudinea favorabilă faţă de 
Moscova avea să dureze. 

Această manifestare a entuziasmului faţă de Uniunea 
Europeană a determinat Bruxellesul să caute moduri de 
a-l tenta pe lanukovici să se despartă de Moscova. 
Reacţia Rusiei a fost să introducă sancţiuni economice 
împotriva Ucrainei“. Aşa cum era de aşteptat, acest lucru 
a întărit poziţia politicienilor ucraineni care erau mai 
principiali decât lanukovici şi doreau ca Ucraina să se 
îndrepte spre Europa. 

În toamna anului 2013, Uniunea Europeană a făcut o 
ofertă detaliată pentru a include Ucraina „într-o zonă a 
liberului schimb aprofundată şi cuprinzătoare”. Putin a 


văzut aici un dublu pericol economic. Într-unul din 
scenarii, Ucraina ar fi fost plasată într-o uniune vamală 
din care Rusia ar fi fost exclusă; în celălalt, Uniunea 
Europeană ar fi dobândit acces la economia Rusiei fără 
taxe vamale, de vreme ce nu existau bariere comerciale 
între Rusia şi Ucraina. Geopolitica era de asemenea în 
joc. Putin nu suporta gândul că Ucraina ar putea ieşi din 
sfera de influenţă a Rusiei. Lavrov, ministrul de Externe, 
a ridicat obiecţii, solicitând negocieri multilaterale: 
„Trebuie să facem eforturi pentru o uniune a uniunilor, o 
alianţă între UE şi Uniunea Eurasiatică”2. Între timp, 
Uniunea Europeană a continuat să pregătească terenul 
pentru ca Ucraina să dobândească statutul de membru 
deplin la o dată viitoare. Trebuiau făcute reforme care să 
implice pieţe libere, respectarea contractelor, libertatea 
politică, alegeri corecte şi domnia legii - toate complet 
incompatibile cu condiţiile predominante din Rusia şi din 
restul proiectatei Uniuni Economice Eurasiatice. 

În cadrul guvernului rus, viceprim-ministrul Igor 
Şuvalov era considerat responsabil pentru că împinsese 
Ucraina si mai tare în braţele Uniunii Europene. El s-a 
dus să facă o campanie de relaţii publice la Kiev şi, în 
acelaşi timp, a încercat să convingă opinia publică 
europeană că UE nu avea motive să se îngrijoreze dacă 
Ucraina alegea să adere la Uniunea Economică 


Eurasiatică ca parteneră a Rusiei. Dar asupra unui 
singur lucru era de neclintit: ucrainenii trebuiau să 
opteze fie pentru Uniunea Economică Eurasiatică, fie 
pentru Uniunea Europeană. După cum s-a exprimat 
Şuvalov, aranjamentele vamale ale celor două entităţi 
erau incompatibile. El sublinia astfel că Rusia avea să 
sufere din cauza competiţiei economice occidentale 
nerestrictionate daca Ucraina adera la Uniunea 
Europeană şi îşi păstra regimul de liber schimb cu 
Rusia“. Din punctul de vedere al autorităţilor ruse, 
propunerea ca Ucraina să intre în Uniunea Europeană 
avea să fie un cal troian între zidurile Rusiei. 

Bruxellesul a subestimat agitația pe care o provoca la 
Moscova. Ministrul de Externe Lavrov nu a ajuns la niciun 
rezultat când i-a prezentat situaţia preşedintelui Barroso, 
care nu vedea nimic în neregulă în comportamentul 
Comisiei Europene. El i-a amintit lui Lavrov că europenii 
nu făcuseră nimic pentru a-i împiedica pe ruşi să se 
apropie de chinezi, prin urmare, de ce ar fi vrut ruşii să 
se amestece dacă ucrainenii şi europenii hotărau să-şi 
strângă relatiiles? În opinia lui Barroso, exprimată la 
sfârşitul anului 2014, Uniunea Europeană nu putea fi 
acuzată de nechibzuinta: 


Eram perfect conştienţi de toate riscurile. Am vorbit cu Putin de 
mai multe ori şi el ne-a spus cât de importante erau pentru el 
uniunea vamală, Uniunea [Economică] Eurasiatică şi rolul 
caracteristic pe care îl vedea pentru Ucraina. Dar ar fi trebuit să 
renuntám? Ar trebui să spunem: „Bine, Vladimir, Ucraina e a ta, 
fă ce vrei?". Aceasta este consecinţa logică a ce spun ei. Este 
total inacceptabil. 


Teoretic, dacă Ucraina avea să dobândească statutul 
de membru asociat al Uniunii Europene, acest lucru ar fi 
fost în avantajul Rusiei, deoarece o mai mare ordine 
politică şi economică - una dintre cerinţele pentru acest 
statut - i-ar fi permis Ucrainei să-şi onoreze obligaţiile 
financiare. Kievul ar fi încetat să-i dezamăgească pe 
creditorii ruşi. Dar Moscova nu vedea aşa lucrurile. În 
opinia lui Putin, acordarea statutului de membru asociat 
Ucrainei ar fi redus şansele de a stabili o relaţie 
armonioasă între cele două ţări şi ar fi afectat economia 
Rusiei. Ruşii nu puteau fi siguri că, odată ajunsă pe 
orbita Uniunii Europene, Ucraina nu avea să obţină în 
cele din urmă şi statutul de membru NATO. Putin nu 
putea să pară slab în fata amenințărilor străine. El nu era 
atât de invulnerabil la capriciile opiniei publice pe cât se 
credea, şi ştia astaz. Barroso a refuzat să dea înapoi. 
Când Lavrov a ridicat obiecţii în faţa negociatorilor 
Uniunii Europene, s-a lovit de un zid: „Nu este treaba 


dumneavoastră”. Putin s-a simţit ofensat de modul în 
care Bruxellesul încerca să accelereze discuţiile cu 
Ucraina: Rusia, avea să observe el mai târziu, fusese 
nevoită să poarte negocieri timp de 17 ani pentru a intra 
în Organizaţia Mondială a Comerţului. 

După 1991 a fost în interesul conducătorilor de la 
Kremlin ca Ucraina să rămână împotmolită în mocirla 
corupţiei: dacă Ucraina s-ar fi reformat şi viaţa publică şi 
afacerile s-ar fi aflat sub domnia legii, poporul rus ar fi 
putut să-şi dorească acelaşi lucru, iar asta ar fi însemnat 
revoluţie şi sfârşitul clicii lui Putin. 

În decembrie 2013, potrivit autorităţilor de la Kremlin, 
Statul-Major rus făcea deja un plan de contingenţă 
pentru o operaţiune militară:. Se pare cá în vara acelui 
an o serie de soldaţi profesionişti fuseseră întrebaţi dacă 
ar vrea să lupte în Ucraina, iar cei care ezitaseră 
fuseseră lăsaţi la vatră când le expirase contractul*. 
Comandanții încheiaseră pregătirile înainte chiar ca 
politicienii să dea undă verde. Însă politicienii se mişcau 
deja - sau erau puşi în mişcare. La Consiliul de Securitate 
din decembrie, Patruşev a fost încântat să-l audă pe 
Vladimir Konstantinov, purtătorul de cuvânt al 
parlamentului din Crimeea, care era în vizită la Moscova 
în acel moment, spunând că Crimeea este gata „să 


meargă la Rusia” dacă lanukovici avea să fie dat jos de 
la putere. 

Pe 29 noiembrie 2013, îngrijorările Kremlinului au 
dispărut brusc când lanukovici şi-a anunţat dorinţa de a 
ajunge la un acord cu Rusia. Abandonând înțelegerile la 
care ajunsese cu Bruxellesul, el susţinea acum cu tărie 
Uniunea Economică Eurasiatică. 

lanukovici era oricum conştient de problemele 
serioase care s-ar fi iscat la Moscova dacă Kievul opta în 
favoarea Bruxellesului. El fusese recent la Soci pentru a 
purta discuţii cu Putin la reşedinţa prezidenţială a 
acestuia. Era un loc cu un simbolism bogat: aproape de 
graniţa ruso-ucraineaná si de lalta, unde, în 1945, Stalin, 
Churchill si Roosevelt au plánuit viitorul Europei. Putin 
ştia că de regulă trebuia să plătească pentru ca 
lanukovici să fie mulţumit, şi nici de data asta nu s-a 
întâmplat altfel. Când lanukovici i-a dezvăluit dificultăţile 
sale bugetare, Putin a fost de acord să acorde un credit 
de 15 miliarde de dolari. lanukovici pusese la grea 
încercare răbdarea lui Putin şi obținuse o păsuire 
financiară. Chiar dacă nu ştim exact cum a decurs 
dialogul, e greu de crezut că mesajul ruşilor a fost 
prietenos. La întoarcerea în Ucraina, lanukovici a 
încercat să-şi convingă concetatenii că obținuse un târg 


mai bun decât orice ar fi primit din partea Uniunii 
Europene. 

Putin a fost încântat, dar numai pentru câteva zile. Pe 
Maidanul din Kiev şi pe bulevardele din apropiere au 
avut loc manifestații uriaşe împotriva deciziei lui 
lanukovici. El a trimis unităţi de poliţie înarmate, dar asta 
nu a făcut decât să sporească opoziţia, tinerii 
protestatari primind sprijin din vestul Ucrainei, unde 
ostilitatea fata de lanukovici si Rusia era profundă. 
Politicienii şi mass-media din Occident s-au grăbit să-şi 
exprime sprijinul. 

Putin a respins solicitările grupurilor politice proruse 
din Crimeea de a trimite mai multe trupe în peninsulă 
pentru a-i apăra pe locuitorii rusofoni, chiar dacă la o 
conferinţă de presă din 19 decembrie 2013 i s-a spus că 
asta făcuseră ruşii în 2008 în Osetia de Sud şi Abhazia. 
Intervenţia armată în aceste două enclave, a replicat 
Putin, nu a fost doar pentru a-i proteja pe vorbitorii de 
rusă, ci şi pentru a restabili ordinea. El a afirmat că în 
Crimeea nu existau tulburări asemănătoare, subliniind că 
garnizoana navală de la Sevastopol asigura stabilitatea. 
Dar a repetat avertismentul că autorităţile ruse nu erau 
indiferente la „situaţia compatriotilor nostri". A criticat 
de asemenea Uniunea Europeană pentru că nu lua 
măsuri împotriva Estoniei, Letoniei şi Lituaniei - ţări 


membre UE -, care îi discriminau pe rezidenții ruşi ce nu 
vorbeau limba oficială. Dar, a ţinut el să precizeze, „asta 
nu înseamnă că suntem pe cale să scoatem sabia din 
teacă şi să trimitem trupe”. „E absurd”, a insistat el. 
„Nimic de felul ăsta nu se întâmplă şi nu poate să se 
întâmple.” 

Cu toate acestea, planurile de contingentá erau 
pregătite. În primele săptămâni din februarie 2014, 
conform publicaţiei anti-Putin Nova/a gazeta, printre 
liderii de la Kremlin circula un memorandum cu 
propunerea de ocupare şi anexare atât a Crimeei, cât şi 
a Ucrainei de Est în cazul în care lanukovici era 
îndepărtat de la putere. În spatele memorandumului era 
ideea că o lovitură de stat la Kiev ar fi dus la prăbuşirea 
bruscă a statului ucrainean şi la divizarea ţării în două: 
regiunile din vest şi cele din est. Kievul ajunsese pe 
mâinile unor suporteri de fotbal huligani, ale unor 
infractori şi fascişti; lanukovici era un om pe care nu se 
putea conta, nehotărât şi fără autoritate morală; 
susţinătorii săi nu erau în măsură să restabilească 
ordinea, iar Uniunea Europeană plănuia să pună mâna 
pe vestul Ucrainei printr-o „intrigă geopolitică”. Câţiva 
dintre „oligarhii” Ucrainei, se spunea în memorandum, 
finantau protestele din Maidan şi erau dirijati de serviciile 
secrete britanice şi poloneze. Se recomanda ca Rusia să 


ia iniţiativa şi să aranjeze „unirea” regiunilor estice ale 
Ucrainei cu ea. 

Nu se ştie cine a scris memorandumul, dar conţinutul 
lui indică un tip de gândire larg răspândit atât în rândul 
elitei de la putere, cât şi al opiniei publice. Conform 
acestuia, ar exista conspirații ale străinilor împotriva 
Rusiei si chiar împotriva Ucrainei. Multe dintre 
declaraţiile publice ale lui Putin se bazau pe aceeaşi 
prezumție. 

La sfârşitul lui ianuarie 2014, serviciile secrete 
americane nu vedeau vreun motiv pentru a atrage 
atenţia asupra unei urgente politice iminente. Însă 
demonstrațiile de stradă au devenit tot mai violente si 
zona  Maidanului era ocupată în continuare de 
protestatari. Poziţia lui lanukovici a devenit şi mai 
ameninţată odată cu sosirea activiştilor din vestul 
Ucrainei. Mass-media moscovită i-a acuzat că erau nişte 
fascişti care negau rolul Armatei Roşii în înfrângerea 
celui de-al Treilea Reich. lanukovici a ordonat o 
intervenţie în forţă a unităţilor de poliţie pentru a înăbuşi 
revolta care lua proporţii şi le-a permis lunetiştilor să 
tragă în demonstranți. 

Represiunea nu a făcut decât să întărească hotărârea 
protestatarilor. Subsecretarul de stat american Victoria 
Nuland a sosit la Kiev şi le-a împărţit personal alimente 


celor care stăteau în corturi în Maidan, gest care nu a 
făcut decât să înfurie Kremlinul. Discuţiile despre o 
conspirație americană menită să alimenteze protestele 
din Ucraina au devenit subiectul obişnuit al buletinelor 
de stiri de la televiziunea rusă. Moscova l-a îndemnat pe 
lanukovici să treacă la acţiuni decisive, dar el era 
conştient că situaţia avea să scape de sub control dacă 
ordona şi mai multe acţiuni represive. Negocierile 
deveniseră obligatorii dacă se dorea evitarea unui război 
civil. 

Cu acordul Uniunii Europene, Polonia, Germania şi 
Franţa s-au oferit să medieze. Miniştrii de Externe Radek 
Sikorski, Frank-Walter Steinmeier şi Laurent Fabius au 
plecat la Kiev. Sikorski a ajuns pe 19 februarie şi, în timp 
ce-i aştepta pe Steinmeier şi Fabius să i se alăture, a 
constatat cât de fragilă era ordinea publică. El a postat 
pe Twitter o fotografie cu lunetişti gata să tragă în 
protestatari. Pe 20 februarie, cei trei miniştri s-au întâlnit 
cu lanukovici şi i-au spus că nu mai avea timp şi că 
trebuia să-şi dea demisia. lanukovici a pălit şi a părăsit 
încăperea pentru a răspunde la un apel telefonic „din 
străinătate”; în absenţa sa, oficialii au explicat că apelul 
era de la Moscova. Toată lumea a înţeles că era vorba de 
Putin. Când lanukovici s-a întors, o jumătate de oră mai 
târziu, a fost de acord să discute problema plecării sale. 


Deşi nu a avansat o dată exactă, a spus că va fi spre 
sfârşitul anului. Pierduse, evident, susţinerea Rusiei, iar 
Putin acceptase ideea că lanukovici trebuia să plece. 
Părţile au căzut de acord să-l aducă la discuţii pe trimisul 
special al Rusiei, Vladimir Lukin, deoarece ar fi fost greu 
să se ajungă la o soluţie paşnică dacă Moscova nu era 
implicata®. 

Cei trei miniştri de Externe din Uniunea Europeană, 
având acceptul lui  lanukovici să acţioneze ca 
intermediari, au deschis o bază la ambasada Uniunii 
Europene, pentru a purta discuţii în acea seară cu liderii 
opoziţiei, Vitali Kliciko, Oleg Tiagnibok si Arseni lateniuk. 
Ei au refuzat să semneze vreun acord înainte ca 
lanukovici să accepte termenii lor privind modul în care 
urmau să fie trataţi protestatarii din piaţa Maidan. Lukin 
a venit în ajutor, propunând ca atât forţele speciale 
Berkut, cât şi protestatarii care instalaseră corturi în 
piaţă să înceteze confruntările. Pe 21 februarie, la 7 
dimineaţa, s-a ajuns în cele din urmă la un acord ce 
urma să fie semnat la prânz, în cadrul unei ceremonii. 
Catherine Ashton, Înaltul Reprezentant pentru afaceri 
externe şi politica de securitate al Uniunii Europene, a 
transmis consimţământul Uniunii. La fel şi administraţia 
Obama. Kremlinul a fost cel care a stricat totul, 
nepermitandu-i lui Lukin să semneze un acord care nu 


prevedea o reorganizare a Ucrainei pe o bază federală. 
Chiar şi aşa, Putin nu a acţionat pentru a bloca acordul în 
sine. Fabius plecase deja într-o călătorie programată în 
China. Sikorski şi Steinmeier au rămas să ducă misiunea 
la bun sfârşit şi să semneze alături de lanukovici, Kliciko, 
Tiagnibok şi lateniuk. 

Ceremonia a fost stabilita pentru ora 18:45. lanukovici 
facuse o concesie cruciala, promitand ca Ucraina va 
reveni la Constitutia din 2004 si ca va reda Radei toate 
puterile pe care le avusese în trecut. Noi alegeri 
prezidenţiale urmau să aibă loc cel târziu în decembrie 
2014. Confruntările de stradă trebuiau să înceteze şi 
armele ilegale să fie predate. 

În acea seară, lanukovici a vorbit la telefon cu Putin şi 
i-a spus că stabilizase situaţia. Putin nu era liniştit. „Dar, 
în orice caz”, avea să povestească el mai târziu, „i-am 
zis: «Mi se pare greşit să retragi forţele de ordine din 
Kiev»". „Da, înţeleg”, a replicat lanukovici. Mai apoi însă 
a spus că intenţionează să-şi urmeze programul 
prestabilit şi să meargă la Harkov la o conferinţă. Lui 
Putin nu-i venea să creadă; el l-a îndemnat pe lanukovici 
să rămână la Kiev şi să restabilească legea şi ordinea. 
lanukovici a insistat să facă lucrurile în felul său. În 
disperare de cauză, Putin i-a telefonat lui Obama ca să 
obţină promisiunea că Washingtonul va continua să 


sprijine acordul de la Kiev. Era tot ce putea să facă Putin 
în circumstanţe atât de instabile». Îngrijorarea sa în 
privinţa lui lanukovici era întemeiată: trupele speciale 
Berkut nu numai că s-au retras de pe străzi, ci au părăsit 
centrul capitalei, iar lanukovici nu a luat nicio măsură 
pentru a le aduce înapoi. Peste noapte, el a pierdut 
frâiele puterii. 

O zi mai târziu, Kievul era zguduit de proteste. Cele 
mai negre temeri ale lui Putin s-au adeverit, provocându- 
i furia şi disprețul fata de lanukovici: „Ce băiat grozav!”s. 
La momentul acela, lanukovici se hotărâse să fugă cu 
toate bunurile şi banii pe care îi putea lua cu el. 
Temându-se pentru viaţa sa dacă noile autorităţi ale 
Ucrainei aveau să pună mâna pe ele, lanukovici şi-a luat 
valizele cu bani şi s-a încredinţat unor ruşi care au 
fuseseră trimişi pentru a-l duce în Crimeea. 

S-a convenit asupra unui plan de rezervă pentru a se 
întâlni cu Putin la Rostov-pe-Don, dincolo de graniţa 
ruso-ucraineanás, Între timp, o mulţime de oameni a dat 
buzna în reşedinţa sa de la periferia Kievului, iar 
televiziunea de stat a difuzat materiale despre averea sa 
dobândită pe căi ilicite. Documente găsite în birourile 
prezidenţiale dovedeau că, până în momentul fugii sale, 
lanukovici ordonase reprimarea dură a demonstrațiilor. 
Poliţia de temut a lui lanukovici s-a făcut nevăzută. 


Dintr-odată, Rusia „pierduse” Ucraina. Cel puţin aşa 
au simţit liderii de la Kremlin şi, probabil, mulţi cetăţeni 
ruşi obişnuiţi. La Kremlin, uimirea a fost urmată de furie, 
administraţia neintelegand de ce lanukovici nu rămăsese 
ferm pe poziţie. Fugind, lăsase un vid de putere şi nimeni 
nu putea spune cine urma să preia preşedinţia şi 
guvernul, ci doar că avea să fie unul dintre cei care-l 
înfruntaseră. Rada Supremă a ales un cabinet condus de 
Arseni lateniuk. Politicieni americani şi europeni s-au 
grăbit să-şi anunţe sprijinul. 

Planurile Rusiei s-au destrămat. Ceea ce încercase 
Putin să împiedice prin discursurile sale de la Munchen şi 
Bucureşti a devenit realitate. Putin şi apropiații săi erau 
urâţi la Kiev, iar mass-media ucraineană a expus pe larg 
abuzurile şi corupţia din timpul lui lanukovici, care 
tratase Ucraina ca pe vaca de muls a familiei sale. Putin 
trăia un coşmar personal. 

Peninsula inseparabilă: anexarea Crimeei 

În seara zilei de 23 februarie 2014, Putin lua parte la 
ceremonia de închidere a Jocurilor Olimpice de la Soci. 
Avea un zâmbet întipărit pe faţă. Era peste măsură de 


încântat de spectacolul magnific de pe stadion şi de 
facilităţile ce fuseseră asigurate pentru competiţii. 

Avionul prezidenţial îl adusese la timp de la Moscova, 
unde, în acea dimineaţă, depusese o coroană de flori la 
mormântul Soldatului Necunoscut:. Uitándu-te la el, nu 
aveai cum să-ţi dai seama de decizia amenințătoare pe 
care o luase în privinţa crizei ucrainene în primele ore 
ale zilei împreună cu oamenii săi cei mai de încredere - 
ministrul Apărării Serghei Şoigu, secretarul Consiliului de 
Stat Nikolai Patruşev, directorul FSB Aleksandr Bortnikov 
şi şeful Administraţiei Prezidenţiale Serghei Ivanov? -, la 
reşedinţa sa din Novo-Ogariovo, după ştirea că 
lanukovici fugise din Kiev. Discuţiile se prelungiseră 
târziu în noapte. Putin şi-a reamintit mai târziu: 


Am terminat în jur de şapte dimineaţa, i-am lăsat pe toţi să plece 
şi m-am dus la culcare... lar la despărţire - nu voi face un secret 
din asta -, la despărţire, înainte ca toată lumea să plece, le-am 
spus tuturor colegilor mei, şi erau patru dintre ei, că situaţia din 
Ucraina evoluase într-o asemenea direcţie încât eram obligaţi să 
începem să depunem eforturi pentru a reda Crimeea Rusiei. 
Pentru că nu putem să lăsăm acest teritoriu şi pe oamenii care 
locuiesc acolo în voia sorții şi să-i aruncám sub roţile 
naţionaliştilor:. 


Putin a luat pur şi simplu decizia de a ordona armatei 
ruse să răstoarne guvernul regional al Crimeei şi să 
alunge trupele ucrainene din peninsulă. 

Toţi cei prezenţi la Novo-Ogariovo aveau legături cu 
diferitele servicii de securitate. (Chiar si Ivanov fusese 
ministru al Apărării înainte de a intra în Administraţia 
Prezidenţială.) Prim-ministrul Medvedev, ministrul de 
Externe Lavrov şi ministrul de Finanţe Siluanov nu 
fuseseră invitaţi, deşi semnificaţia situaţiei depăşea cu 
mult domeniul militar. Alegând să ocupe peninsula 
Crimeea, Putin punea întregul viitor al Rusiei pe o 
traiectorie nouă, vizibilă şi periculoasă. 

Consultările de la Novo-Ogariovo aminteau în mod 
straniu de cele pe care secretarul general al partidului 
Leonid Brejnev le organizase în decembrie 1979, pentru 
a analiza propunerea de a trimite armata sovietică în 
Afganistan. Brejnev nu mai era într-o formă prea bună 
pentru a controla politica, dar un grup restrâns al 
Politburo-ului partidului, inclusiv ministrul Apărării Dmitri 
Ustinov, preşedintele KGB luri Andropov, ministrul de 
Externe Andrei Gromiko şi veteranul Biroului Politic 
Mihail Suslov, a discutat cu el despre posibilitatea 
intervenţiei militare. Decizia a fost apoi luată fără a fi 
convocati toti membrii Politburo-ului. Preşedintele 
Consiliului de Miniştri Aleksei Kosighin, cel care avea 


principala responsabilitate în ce priveşte sectorul civil al 
economiei, nu a fost prezent. Principala diferenţă faţă de 
2014 a fost că Ministerul de Externe a fost reprezentat 
de Gromiko. A fost o decizie care a dus la carnajul 
înfiorător ce a luat sfârşit abia zece ani mai târziu, când 
armata sovietică şi-a început retragerea ruşinoasă. 

Spre deosebire de bolnăviciosul Brejnev, Putin era în 
deplinătatea facultăţilor sale. El trebuia să se asigure că, 
dacă urma să trimită trupe în Ucraina, va acţiona cu 
prudenta cuvenită. Patrusev nu avea nicio îndoială: 
armata rusă trebuia să fie trimisă fără întârziere. Se 
spune că Şoigu a fost mai reticent, poate pentru că îşi 
aducea aminte de dezastrul din Afganistan. Un alt motiv 
trebuie să fi fost că responsabilitatea pentru prestaţia 
trupelor ruseşti cădea pe umerii săi, şi nu ai lui Patrusev‘. 

Dar Putin şi restul grupului ştiau de asemenea că 
Rusia nu suferise în mod excesiv ca urmare a invaziei în 
Georgia. George W. Bush protestase, dar făcuse prea 
puţin în afară de a suspenda activitatea Consiliului 
NATO-Rusia. Nu le-au fost aplicate sancţiuni cu privire la 
călătorii sau afaceri niciunui politician, funcţionar rus sau 
companii ruseşti. Nu a fost luată nicio măsură pentru a-i 
asigura pe georgieni că vor putea într-un final să 
dobândească statutul de membru al NATO:. Dar, dacă 
toate acestea întăriseră încrederea lui Putin, el trebuie să 


fi fost totodată destul de inteligent pentru a sesiza o 
diferenţă majoră între Georgia şi Ucraina. În vreme ce 
Saakasvili îi supárase cu bună ştiinţă pe ruşi şi ignorase 
sfatul precaut al americanilor, noile autorităţi de la Kiev 
primiseră deja semnale de încurajare de la Uniunea 
Europeană şi America. lar dacă în 2008 Osetia de Sud şi 
Abhazia fuseseră transformate în protectorate ruseşti, 
Putin plănuia acum să anexeze peninsula la Rusia. 
Americanii aveau să recurgă cel mai probabil la măsuri 
non-militare care să provoace daune Rusiei. Legea 
Magnitki din 2012 demonstrase că o Americă furioasă 
era capabilă de răzbunare. Putin era pe punctul de a se 
arunca de pe stâncă fără să ştie dacă dedesubt îl aştepta 
o apă calmă şi suficient de adâncă. 

Pe parcursul anului 2013, serviciile americane de 
informaţii nu înregistraseră vreun semn al unei invazii 
iminente, deşi, pe 23 februarie 2014, consilierul pe 
probleme de securitate naţională al lui Obama Susan 
Rice a declarat la postul american de televiziune NBC 
News că ar fi o „gravă greşeală” din partea Rusiei dacă 
ar invada Ucraina: o remarcă ciudată, cu excepţia 
cazului in care fusese instiintatá de posibilitatea unei 
asemenea mişcări. Dar, chiar daca au ştiut ceva, 
americanii nu au luat nicio măsură. În orice caz, 
îndepărtarea de la putere a lui lanukovici şi direcţia nouă 


a politicii de la Kiev au transformat situaţia 
internaţională. Oricine venea la putere în capitala 
ucraineană avea să imbrátiseze strâns nu numai Uniunea 
Europeană, ci şi NATO. Acest lucru ar fi pus - sau ar fi 
putut să pună - în pericol baza navală de la Sevastopol 
şi, odată cu ea, securitatea naţională. Niciun lider rus nu 
ar fi putut supravieţui unei asemenea ruşini naţionale. 
Nationalistii ucraineni, care se remarcaserá la protestele 
din piaţa Maidan, aveau să câştige inevitabil influenţă. 
Vorbitorii de rusă din Ucraina se temeau de discriminare. 
Rusia considera cá mişcările acesteia aveau o 
importanţă existenţială. 

Dacă nu cumva disimulase (ceea ce nu poate fi 
exclus), Putin nu avusese niciun plan îndelung pregătit 
de a acapara Crimeea, dar cu siguranţă că dezordinea de 
la Kiev îi oferea o şansă fără precedent, şi probabil 
irepetabilă, de a pune mâna pe Sevastopol, marele oraş- 
port care, de când se prăbuşise URSS, fusese cauza unor 
cheltuieli şi dispute interminabile. Marina militară rusă îşi 
avea propria bază la Sevastopol, iar un contingent de 
elită din armată şi aviaţie era gata să părăsească 
teritoriul rusesc. Armata rusă avea tancuri şi avioane 
care le depăşeau numeric pe cele ale Ucrainei şi pe care 
ţările NATO le scoseserá din uz în Europa Est-Centrală. 
Ucraina avea forţe convenţionale insuficiente pentru a-l 


împiedica pe Putin să ocupe oricât de mult dorea din 
teritoriul său. O reacţie militară din partea Americii ieşea 
din discuţie. În situaţia foarte improbabilă în care Obama 
s-ar fi gândit să lanseze rachete de pe navele de luptă 
americane din Marea Neagră, Putin era pregătit să-şi 
pună forţele nucleare în alertă”. Crimeea era acolo 
pentru a fi luată. Putin s-a decis să acţioneze. 

Pe 27 februarie, soldaţii ruşi, deghizați şi purtând 
măşti, au ocupat Consiliul Suprem al Crimeei din 
Simferopol, înainte de a acapara clădiri strategice de pe 
cuprinsul peninsulei. Serghei Aksionov, liderul Partidului 
Unitatea Rusă, care ceruse adeseori încorporarea 
Crimeei în Rusia, a fost ales prim-ministru de 
parlamentarii prorusi, care au intrat în clădirea 
Consiliului Suprem cu ajutorul unui cordon de soldaţi ruşi 
puternic înarmaţi. Votul a fost anunţat încălcând 
Constituţia ucraineană, care cere permisiunea prealabilă 
a preşedintelui Ucrainei. Una dintre primele acţiuni ale 
lui Aksionov a fost organizarea unui referendum privind 
alipirea la Federaţia Rusă. Având sub control poliţia şi 
televiziunea, el şi-a intimidat adversarii politici. Tătarilor 
şi vorbitorilor de ucraineană le era teamă să protesteze. 
Între timp, guvernul de la Moscova pretindea că nu este 
implicat. Rezultatul referendumului a fost cel la care se 
aştepta toată lumea. Pe 16 martie, cu o largă majoritate, 


alegătorii din Crimeea au votat înlocuirea conducerii de 
la Kiev cu cea de la Moscova. 

Două zile mai târziu, Putin a venit în faţa Adunării 
Federale din capitala rusă pentru a propune aprobarea 
intrării Crimeei în Federație. Piaţa Rosie a fost 
înconjurată de trupe întărite de un contingent OMON, 
care fusese adus de la trei mii de kilometri depărtare, din 
Novosibirsk. Era o zi geroasă la Moscova. În incinta 
Kremlinului, politicienii şi alţi demnitari s-au aşezat la 
rând pentru a intra în Marele Palat. Feţele lor străluceau 
de satisfacție. Un singur parlamentar, comunistul 
disident Ilia Ponomariov, a votat împotriva propunerii lui 
Putin; a fost suspendat rapid din Dumă şi s-a refugiat în 
Ucraina. 

La Kiev, atitudinea populației a devenit profund 
antirusească, inclusiv în rândul celor care anterior 
fuseseră neutri sau chiar proruşi. Putin nu ar fi putut să 
facă mai mult pentru a-i înfuria pe ucraineni. Liderii 
politici ucraineni au jurat să apere ţara împotriva oricărui 
alt atac. Preşedintele interimar Turcinov a decis că acest 
lucru putea fi realizat cel mai bine prin adoptarea unui 
statut de „non-bloc” de către Ucraina: evitarea oricărei 
alinieri fie la Uniunea Europeană, fie la Rusia. 
Secretariatul Radei Supreme a adoptat poziţia opusă, 
redactând o lege pentru ca Ucraina să facă demersuri în 


vederea obţinerii statutului de membru deplin al NATO». 
Rada a abrogat legea din 2012, care le permitea 
provinciilor să adopte rusa ca una dintre limbile oficiale». 

În Vest, lumea era din ce în ce mai îngrozită de ce 
făcea Putin. Dacă acesta contase pe o repetare a firavei 
reacţii a lui Bush la războiul purtat de ruşi în Georgia, 
Obama i-a spulberat rapid iluziile. Deşi îi vizase iniţial 
doar pe funcţionarii mai mărunți responsabili de chinurile 
în care şi-a găsit sfârşitul avocatul lui Bill Browder, Legea 
Magnitki a stabilit un precedent, iar acum preşedintele 
Obama impunea sancţiuni economice. Pe 15 martie 
2014, Consiliul de Securitate al ONU a condamnat 
referendumul din Crimeea. China s-a abținut, iar Rusia şi- 
a exercitat dreptul de veto. 

Explicaţia dată de ruşi a fost întotdeauna aceeaşi: 
Crimeea a fost transferată în mod nedrept Ucrainei în 
1954, iar persecuțiile la care erau supuşi vorbitorii de 
rusă din Crimeea au obligat Rusia să intervină pentru 
organizarea unui referendum corect. Lavrov s-a întors 
rapid dintr-o vizită în Japonia pentru a se ocupa de 
eforturile diplomatice necesare în vederea justificării 
acţiunii din Crimeea - fiind nevoit astfel să treacă rapid 
peste resentimentul provocat de faptul că nu fusese 
invitat la luarea deciziei iniţiale. Întreaga conducere s-a 
unit în jurul politicii oficiale. Când străinii au obiectat că 


anexarea încălca Memorandumul de la Budapesta din 
1994, Lavrov le-a răspuns că ruşii acceptaseră doar să 
nu folosească armele nucleare împotriva Ucrainei, 
trecând ostentativ cu vederea garanţia de a nu încălca 
integritatea teritorială a acesteia-. 

Pe 27 martie 2014, Statele Unite au prezentat o 
moţiune în faţa Adunării Generale a ONU, cerând 
respectarea integrității teritoriale a Ucrainei si 
denuntánd anexarea peninsulei Crimeea. A fost votată 
cu o majoritate covársitoarez. China, Brazilia, India, 
Coreea de Sud, Turcia şi alte câteva ţări cu economii 
mari au refuzat să adere la sancţiunile impuse de 
americani. Iranul a respins de asemenea linia 
occidentală - Teheranul era el însuşi sub sancţiuni 
americane şi nu vedea niciun avantaj în a-i supăra pe 
ruşi, care în consecinţă nu au fost izolaţi atât de mult pe 
cât şi-ar fi dorit americanii. Cu toate acestea, sancţiunile 
americane şi cele occidentale au dat o lovitură finanţelor 
ruseşti, iar companiile din întreaga lume care aveau 
interese bancare şi comerciale în Statele Unite nu şi-au 
permis să ignore lista Washingtonului cu contacte 
interzise, indiferent de politica guvernului lor. 

Singurul motiv de bucurie pentru autorităţile de la 
Kremlin a fost caracterul eterogen al condamnării 
internaţionale. În noiembrie 2016, Adunarea Generală a 


ONU a acceptat rezoluţia Ucrainei de a denunța Rusia ca 
putere ocupantă, dar şaptezeci şi şase de membri s-au 
abținut, iar China si India au votat impotriva®. La 
Adunarea Generalá din martie 2017, Rusia a fost 
asaltatá din nou de un val critici, dar de data aceasta 
optzeci şi două de ţări fie s-au abtinut, fie au refuzat să 
voteze. 

Acaparând mica peninsulă din Marea Neagră, Putin 
adăugase mai puţin de două procente teritoriului rus, 
care reprezenta deja a noua parte din suprafaţa terestră 
a globului. Crimeea e o mică pată pe harta Eurasiei, 
ieftin de cucerit, dar extrem de scump de anexat şi 
întreţinut. O bază navală mai modernă exista deja pe 
teritoriul rus la Novorossiisk, la est de Strâmtoarea 
Kerci:. Interesele strategice ale Rusiei la Marea Neagră 
nu depindeau în mod exclusiv de păstrarea 
Sevastopolului, deşi Putin părea să creadă că aşa 
stăteau lucrurile. lar acum afla preţul pe care avea să-l 
plătească, în condiţiile în care Ucraina tăia cheltuielile 
pentru apa, gazele, petrolul, transportul, salariile şi 
ajutoarele din peninsulă, obligând ministerele ruse să 
acopere găurile. Putin a dat asigurări că va finaliza 
construirea podului peste Strâmtoarea Kerci, lucrare care 
fusese convenită de preşedinţii Medvedev şi lanukovici în 
2010. Acum Rusia trebuia să se ocupe singură de 


proiect, în ciuda dificultății de a face rost de împrumuturi 
externe. 

Dintr-o lovitură, Putin aruncase pe apa sâmbetei 
câştigurile sale recente în materie de „putere blândă”. 
Pierduse beneficiile unui parteneriat normal cu 
economiile avansate ale Occidentului. În cadrul 
establishment-ului politic american, acţiunea sa i-a 
transformat pe acei lideri ai Partidului Democrat care 
îndemnaseră anterior la moderație în politica fata de 
Rusia în susţinători plini de zel ai creşterii presiunii puse 
pe Putin. Dacă Putin nu anticipase această reacţie, el şi 
consilierii săi erau slab informaţi. 

Obama furniza acum echipament armatei ucrainene 
pentru ca aceasta să se apere. Dar nu a mers până acolo 
încât să trimită arme letale avansate, pentru ca situaţia 
tensionată să nu se transforme în al Treilea Război 
Mondial. Politica NATO în timpul Războiului Rece fusese 
aceeaşi: deşi America şi aliaţii săi refuzaseră să accepte 
legitimitatea anexării Estoniei, Letoniei şi Lituaniei de 
către URSS, nu au întreprins niciodată vreo acţiune 
militară pentru a reda independenţa statelor baltice. 
Restul Europei de Est s-a aflat sub control politic sovietic 
curând după încheierea celui de-al Doilea Război Mondial 
şi până în 1989. Când muncitorii berlinezi au organizat 
proteste, în 1953, NATO s-a abținut să intervină; la fel si 


când ungurii s-au revoltat, în 1956, şi când Cehoslovacia 
şi-a afirmat libertatea, în 1968. De regulă, Occidentul 
deplângea şi condamna represiunea comunistă, dar apoi 
stătea deoparte când aceasta avea loc. Richard Nixon şi 
Henry Kissinger au mers până acolo încât au exprimat 
disponibilitatea Washingtonului de a împărţi cu Moscova 
un condominium asupra Europei. 

Această atitudine a început să se atenueze pe 
parcursul mandatului lui Gorbaciov, iar în anii 1990 a 
dispărut cu totul după prăbuşirea URSS, însă fostul 
secretar de stat american Henry Kissinger şi alţii au 
resuscitat-o la începutul noului mileniu, când Federaţia 
Rusă a început să se afirme, temându-se de ce ar fi 
urmat dacă nu le-ar fi permis ruşilor să-şi apere ceea ce 
considerau că sunt interesele lor legitime. Evenimentele 
din Crimeea i-au confirmat lui Kissinger opinia că politica 
occidentală nu reuşise să ajungă la o înţelegere 
adecvată a consideratiilor regionale ale Rusiei. A criticat 
Uniunea Europeană pentru rolul acesteia în provocarea 
tensiunii politice din Ucraina: în opinia sa, Merkel şi alţii 
încercaseră să transforme Kievul într-un satelit al 
Bruxellesului. Pe 5 martie 2014 a scris în Washington 
Post că aceştia subestimaseră pericolul reinceperii 
Războiului Rece, uitând că, pentru Rusia, Ucraina „nu va 
fi niciodată doar o tara străină”. Chiar şi Robert Gates, 


fost director al CIA şi secretar al Apărării, dar şi un vechi 
susţinător al politicii externe interventioniste, a ajuns să 
creadă că America şi aliaţii săi ignoraseră prea mult 
interesele Rusiei”. 

Putin, desigur, era de aceeaşi părere şi şi-a justificat 
acţiunea în faţa opiniei publice internaţionale în lunile 
care au urmat susţinând că Rusia nu face decât să 
urmeze precedentul stabilit de America în fosta 
lugoslavie, dar fără vărsare de sânge: 


Nu a fost război în Crimeea. Nu au avut loc bombardamente sau 
operaţiuni militare şi nu au existat victime. Nu a pierit nici măcar 
o persoană. Singurul lucru pe care l-am făcut a fost să asigurăm 
dreptul oamenilor de a obţine ce voiau, ceea ce e în strict acord, 
că tot veni vorba, cu Carta ONU. Am făcut pur şi simplu aproape 
acelaşi lucru pe care l-aţi făcut voi în Kosovo, doar că un pic mai 
multi. 


Vorbind în faţa unei audienţe alcătuite din oaspeţi 
străini invitaţi, erau riscuri minime să-i atragă cineva 
atenţia lui Putin asupra contrastului evident dintre 
Kosovo şi Crimeea. În vreme ce americanii au bombardat 
Serbia pentru a le asigura kosovarilor libertatea după ce 
Milošević îi brutalizase sistematic, ruşii au „eliberat” 
Crimeea pe timp de pace - soldaţii Kievului nu 
maltrataseră ruşii din peninsulă. Mai mult, America nu a 


trecut apoi la colonizarea  Kosovo-ului sau la 
transformarea lui în cel de-al cincizeci şi unulea stat al 
său. Rusia a redus Crimeea la statutul de entitate 
administrativă, supusă conducerii de la Moscova. 

Campania lui Putin din Crimeea a pus de asemenea 
capăt vechiului său argument că America era singura 
naţiune care încălca dreptul internaţional. Anterior era 
încântat să declare că Rusia milita pentru graniţe fixe, 
suveranitate națională si soluționarea paşnică a 
disputelor dintre state. Anexarea Crimeei arăta altceva: 
Rusia se dovedea a fi un opresor expansionist. Dar lui 
Putin nu-i păsa de critica externă: el pusese capăt lunilor 
de incertitudine de la Kremlin. Crimeea avea să se 
întoarcă la Rusia. 

Pe 17 aprilie 2014, Putin a dat de înţeles că dorinţele 
Rusiei nu au luat sfârşit odată cu anexarea Crimeei: 


Problema este... cum să asigurăm drepturile şi interesele 
legitime ale etnicilor ruşi şi ale cetăţenilor vorbitori de rusă din 
sud-estul Ucrainei. Aş vrea să vă aduc aminte, folosind 
terminologia vremurilor ţariste, că aceasta este Novorossiia 
(Noua Rusie): Harkov, Lugansk, Doneţk, Herson, Nikolaev şi 
Odessa nu erau parte a Ucrainei în epoca ţaristă. Ele au fost 
toate teritorii transferate Ucrainei de guvernul sovietic în anii 
'20. Dumnezeu ştie de ce au făcut asta! 22 


Putin semnala o nouă ameninţare pentru estul Ucrainei. 
În atenţia lui se afla acum regiunea Donbass. Punea la 
încercare voinţa lui Obama şi sonda terenul să vadă cât 
putea să obţină. 

Luptele au izbucnit în regiunea estică a Ucrainei pe 7 
aprilie, când sute de soldaţi în uniforme verzi s-au 
năpustit în clădirile serviciului de securitate ucrainean 
din Doneţk şi Luhansk (Lugansk). A fost proclamată 
Republica Populară Doneţk. Moscova a declarat că 
luptătorii erau voluntari locali vorbitori de rusă, când în 
realitate făceau parte din armata rusă, iar scopul lor final 
era încorporarea Ucrainei de Est în Federaţia Rusă. 
Protestatari anti-Kiev năvăleau acum pe străzi pentru a-i 
susţine pe militari. Au început să vină arme din Rusia. 
Autorităţile ucrainene au trimis armata împotriva 
rebelilor. Oraşele se transformau unul după altul în câmp 
de bătălie. 

Alegerile prezidenţiale din Ucraina s-au soldat cu o 
victorie clară, din primul tur, a omului de afaceri şi 
politicianului Petro Poroşenko, a cărui campanie s-a axat 
pe mândria naţională şi apărare. Poroşenko a cerut 
ajutor puterilor occidentale. Naționalismul ucrainean s-a 
intensificat, fiind moderat doar de înţelegerea faptului că 
armata ucraineană era mult mai slab dotată decât cea a 
ruşilor. Obama a refuzat alt sprijin în afară de cel 


financiar şi diplomatic, dar a repetat solicitarea adresată 
Rusiei de a-şi retrage trupele atât din Crimeea, cât şi din 
estul Ucrainei. 

Pe 17 iulie, opinia publică internaţională, deja 
tulburată, a fost şocată când a aflat că forţele rebele din 
apropiere de Şahtarsk au doborât un avion de pasageri 
aparţinând companiei Malaysia Airlines care zbura de la 
Amsterdam la Kuala Lumpur. Cu toate că Moscova a dat 
vina pe artileria ucraineană, dovezile indicau deja că 
responsabilitatea aparţinea ruşilor. Toate guvernele 
occidentale au cerut Kremlinului să pună capăt 
războiului. Cum începuseră investigaţii în estul Ucrainei 
şi era din ce în ce mai dificil să ignore criticile 
internaţionale, Putin a reacţionat cu grijă. În vreme ce 
unii dintre purtătorii săi de cuvânt dădeau vina pe Kiev 
pentru atrocități, Putin s-a limitat să se întrebe ce sens 
avea să fie trimis un avion civil deasupra unei zone de 
război. Învăţase din greşeala făcută de secretarul 
general sovietic luri Andropov în aprilie 1983, când a 
negat că trupele sale doborâseră un avion sud-coreean 
în spaţiul aerian siberian. Curând după aceea, adevărul a 
ieşit la iveală, iar Andropov a ajuns să fie văzut afară ca 
un mincinos. Ca om care-şi cultivă imaginea de vorbitor 
dur, dar onest, Putin preferă să-i pună pe alţii sa mintá?. 


Trupele pe care le-a trimis Putin să lupte se dovedeau 
a fi capabile să transforme estul Ucrainei într-un osuar, 
dar nu au părut niciun moment în stare să înfrângă 
armata ucraineană. Dându-şi seama că doar o incursiune 
la scară largă i-ar aduce victoria - un lucru pe care câţiva 
intelectuali ruşi cunoscuţi, în special Aleksandr Dughin, l- 
au îndemnat să-l facă pentru a anexa definitiv întreaga 
regiune de sud-est a Ucrainei la Rusia» -, a acceptat o 
propunere pentru negocieri de pace la Minsk. După 
doborârea avionului malaez, Putin voia să atenueze 
publicitatea negativă, iar negocierile ar fi creat impresia 
că Kremlinul nu era intransigent. 

Pe 5 septembrie, un acord de încetare a focului a fost 
semnat la Minsk între guvernul ucrainean şi forţele 
rebele. Dar era cale lungă până la o înţelegere 
permanentă. Răbdarea Uniunii Europene luase sfârşit: o 
săptămână mai târziu a impus un alt set de sancţiuni 
economice Rusiei. Scopul era lovirea economiei ruseşti în 
punctele sale cele mai sensibile, astfel cà Rosneft, 
Transneft si Gazprom Neft s-au numărat printre 
companiile cărora li s-a interzis să atragă capital de pe 
pieţele europene. S-au întărit de asemenea măsurile 
care împiedicau băncile ruseşti să obţină împrumuturi în 
Uniunea Europeană. S-a mărit lista persoanelor care 
aveau interdicţie să călătorească în Europa şi să aibă 


acces la proprietăţile lorz. Pagubele provocate economiei 
ruseşti au fost atât de mari încât agenţia de rating 
Standard & Poor's a retrogradat datoria publică 
guvernamentală a Rusiei aproape la statutul de „junk”z. 

Luptele au continuat sporadic, încălcând acordul de 
încetare a focului. Preşedintele Poroşenko a refuzat să se 
supună. Pe 14 noiembrie 2014 a făcut o distincţie între 
Donbass şi restul Ucrainei: 


Noi vom avea de muncă, ei nu. Noi vom avea pensii, ei nu. Noi 
vom avea grijă de copiii şi pensionarii noştri, ei nu. Copiii noştri 
vor merge la şcoli, la grădiniţe - ai lor vor sta în pivniţă. Ei nu 
ştiu cum să se organizeze sau să facă ceva. În felul acesta, vom 
câştiga în cele din urmă războiul. 


Declaraţia sa optimistă a fost însoţită de o 
condamnare fermă a încercării Rusiei de a fragmenta 
ţara. „Ucraina trebuie să rămână un stat unitar”, a 
explicat el pe 22 ianuarie 2015, „nu va exista nicio 
discuţie despre opţiunea europeană a Ucrainei; iar 
singura limbă oficială este şi va rămâne ucraineana”. 
Operațiunile militare ale lui Putin nu au fost niciodată 
suficiente pentru a răsturna conducerea politică de la 
Kiev, dar au fost mai mult decât suficiente pentru a întări 
hotărârea Ucrainei de a rezista atacului ruşilor. 


Poroşenko conducea o ţară cu multe disensiuni interne, 
dar unită în ce priveşte angajamentul faţă de apărarea 
naţională. În februarie, la Minsk, s-a ajuns la un alt acord 
de încetare a focului, după negocieri care au implicat 
Belarusul, Franţa, Germania, precum şi Rusia şi Ucraina. 
Acordurile de la Minsk prevedeau alegeri noi, 
demilitarizarea Ucrainei de Est şi amnistie pentru toţi 
luptătorii. 

Şansele de succes erau reduse, nu în ultimul rând 
pentru că Putin susţinea că Ucraina este un construct 
politic artificial. Vestul Ucrainei, afirmase el public, a 
făcut parte din Polonia înainte de al Doilea Război 
Mondial: „Ce a fost Lvov dacă nu un oras polonez?". De 
data asta a mers mai departe, readucând în discuţie o 
veche problemă legală care punea sub semnul întrebării 
însăşi integritatea statului ucrainean. Când Hruşciov 
transferase Crimeea Ucrainei, în 1954, el nu trecuse 
schimbarea prin Sovietele Supreme rus şi ucrainean, ci 
doar prin Prezidiile lorz. Putin sugera că fusese încălcată 
constitutionalitatea. Era o afirmaţie dubioasă, dar avea 
dreptate în ce priveşte faptul că transferul avusese loc 
fără o discuţie suficient de amplă: Crimeea fusese 
mutată pe hartă printr-un proces formal dirijat de 
conducerea de la Kremlin. 


Apoi Putin a trecut la atac, acuzând puterile 
occidentale de ipocrizie: 


Astăzi vorbim despre evenimentele din Ucraina şi partenerii 
noştri confirmă nevoia de a respecta integritatea teritorială a 
ţării. Ei spun că toţi cei care luptă pentru drepturile şi interesele 
lor în estul Ucrainei sunt separatişti proruşi. În vreme ce aceia 
care au luptat împotriva noastră în Caucaz, inclusiv sub 
conducerea lui „al-Qaida” - folosind banii acesteia şi ţinând în 
mâini armele ei şi chiar cu militanti al-Qaida luând parte direct la 
lupte - erau luptători pentru democraţie. Este şocant, dar 
adevărat. Ne vorbeau despre folosirea disproportionata a forţei. 
Şi spuneau: „Cum se face că voi trageţi din tancuri şi veniţi cu 
artilerie: nu puteţi să faceţi asta, nu puteţi să faceţi asta!”. Dar 
ce spuneţi despre Ucraina? Despre avioane şi tancuri, artileria 
grea şi armele cu foc automat. Au folosit chiar bombe cu 
dispersie şi rachete balistice - e lipsit total de sens! Şi cu toate 
astea nimeni nu spune nimic despre folosirea disproportionata a 
fortei?". 


Pozitia sa, desigur, era aceea a unui nationalist adept 
al Rusiei Mari, care consideră că ucrainenii nu sunt un 
popor de sine stătător. „Nu fac distincţie între ucraineni 
şi ruşi”, a explicat el la un post de televiziune rus. „Eu 
cred că suntem un singur popor. Cineva ar putea avea o 
opinie diferită şi o putem discuta. Probabil că nu este aici 


locul să vorbim despre asta acum. Dar noi ajutăm 
oamenii, şi mai presus de toate îi ajutăm pe ucraineni”. 

Ceea ce nu voia să accepte era că, prin propriile sale 
acţiuni, contribuise mai mult decât oricine de la Stalin 
încoace la separarea celor două popoare. 

Putin a susţinut că străinii luptau în secret de partea 
guvernului ucrainean. „Spunem adeseori «armata 
ucraineană, armata ucraineaná»", a exclamat el într-un 
discurs tinut in fata studentilor de la Institutul de Mine 
din Sankt-Petersburg, unde, în 1997, îşi sustinuse 
doctoratul: 


Cine se luptă acolo? Da, există unităţi oficiale ale armatei, dar o 
mare parte a bătăliei este purtată de aşa-zisele batalioane 
naţionaliste voluntare. În esenţă, aceasta nu este o armată, ci o 
legiune străină - în acest caz, legiunea NATO, care, în mod 
firesc, nu urmăreşte interesele naţionale ale Ucrainei. Scopurile 
sale sunt complet diferite şi sunt în legătură cu atingerea unor 
scopuri geopolitice privind controlul asupra Rusiei, ceea ce, 
categoric, nu este în interesul ucrainenilor2. 
Sugestia că cei care luptau cu trupele ruseşti în estul 
Ucrainei nu erau cetăţeni ucraineni era mai mult decât 
bizară. 
Putin a continuat prin a spune că operaţiunea pe care 
o desfăşura în Ucraina avea la bază motive umanitare: 


Au existat oameni [în Crimeea] care au fost speriaţi de lovitura 
de stat: haideţi să vorbim direct despre asta, au fost socati de 
lovitura de stat din Ucraina. lar după lovitura de la Kiev - şi nu a 
fost altceva decât o lovitură de stat, oricât au încercat ei să o 
deghizeze: forţele naţionaliste extremiste care încercau să 
ajungă la putere în acel moment, şi într-o măsură semnificativă 
au şi ajuns la putere, pur şi simplu au început să-i amenințe pe 
oameni. Şi au ameninţat populaţia rusă şi pe rusofonii din 
Ucraina în general şi din Crimeea mai ales, deoarece există o 
mai mare concentrare de ruşi şi rusofoni [în Crimeea] decât în 
toate celelalte părţi ale Ucrainei. 

Ce am făcut noi? Noi nu am plecat la război, nu am ocupat pe 
nimeni, nu am tras cu armele, nu a murit nimeni ca urmare a 
evenimentelor din Kiev. Nici măcar o singură persoană. Noi am 
folosit armata doar pentru a-i împiedica pe cei peste douăzeci de 
mii de soldaţi aflaţi acolo să interfereze cu dreptul cetăţenilor de 
acolo de a-şi exprima liber voinţa. Oamenii s-au dus la 
referendum şi au votat. Au vrut să facă parte din Rusia. 
Întrebarea este: care e natura democraţiei? Pentru mine, nu 
teritoriul sau graniţele sunt importante, ci destinul oamenilor. 


Cu alte cuvinte, Kremlinul nu făcuse nimic rău. Putin 
făcuse rareori apel la sentimente atât de fátis. 

Ministrului de Externe Lavrov i-a rămas sarcina de a 
pune lucrurile într-o perspectivă pragmatică. Vorbind cu 
reporterii americani, acesta a reamintit că lanukovici 
semnase un acord pe 21 februarie 2014 pentru alegeri 
anticipate, deşi ştia că, odată ajuns la mâna votantilor 


ucraineni, se va confrunta aproape sigur cu înfrângerea. 
Evenimentele din Crimeea ar fi putut fi evitate, a insistat 
Lavrov, dacă inamicii lui lanukovici ar fi avut răbdare şi 
ar fi aşteptat ca acesta să fie făcut praf în campania 
electoralás. Însă, în faţa violenţelor de stradă 
neîntrerupte şi a extremismului antirusesc din Rada 
Supremă, Rusia nu a avut altă opţiune decât intervenţia 
armată. 

Aproape întregul grup de la conducerea Rusiei şi-a 
declarat susţinerea fermă. Exceptia a fost ministrul de 
Finanţe Siluanov, care a recunoscut daunele economice 
provocate de invazie, în special asupra economiilor 
oamenilor. „Nimeni nu poate să restituie banii, deoarece 
s-au dus în Crimeea, în măsurile anti-criza.”2 Kudrin, 
predecesorul său la Ministerul de Finanţe, a mers mai 
departe şi a declarat politica din Ucraina un dezastru: 


Pentru mine, apărarea intereselor naţionale ale Rusiei constă în 
întărirea puterii economice. Fără asta, nu vom avea putere 
militară sau de orice altă natură. Dar puterea noastră economică 
slăbeşte în momentul de faţă şi nu putem să ne mai atingem 
obiectivele stabilite în plan intern şi extern, iată de ce 
îngrijorările mele au crescut. 


Gleb Pavlovski, un „tehnolog politic” care a lucrat în 
Administraţia Prezidenţială până în 2011, când a trecut 


la Opozitie, a sugerat cá Rusia va continua să sufere 
până ce armatele sale vor înceta să mai intervină în 
Donbass*. Declaraţiile lui Pavlovski şi Kudrin nu aveau în 
spate un calcul moral sau legal: fiecare considera că 
Putin luase o decizie nepotrivită, pentru care ţara avea 
să plătească din greu. 

Cel puţin Putin putea să se consoleze cu creşterea 
rapidă pe care o înregistra popularitatea sa personală. 
Odată cu anexarea Crimeei, a câştigat inimile ruşilor, şi 
chiar sancţiunile dictate de americani nu au făcut decât 
să confirme reputaţia sa de patriot neînfricat. Niciun 
politician occidental nu prevăzuse acest lucru. Între timp, 
a continuat să satisfacă foamea de mândrie naţională 
remarcând la Adunarea Federală din decembrie 2014 că 
prinţul Vladimir cel Mare primise botezul creştin în 
peninsula Crimeea în 988: 


Aceasta ne dă toate motivele să afirmăm că Crimeea, vechiul 
Korsun, Chersones şi Sevastopolul au o importanţă inestimabilă 
pentru civilizaţia şi spiritualitatea rusă. La fel ca Muntele 
Templului din lerusalim pentru adepţii islamului şi iudaismului. 


Niciun comentator din presa rusească nu şi-a permis 
să semnaleze că această descriere a peninsulei ca 
leagăn „strămoşesc” al ruşilor era oarecum în conflict cu 


datele istorice. Dar puţinii ruşi care ar fi vrut ca 
Medvedev să fi participat la alegerile prezidenţiale din 
2012 şi să le fi câştigat se înşelau dacă credeau că 
acesta nu ar fi ordonat operaţiunea din Crimeea. 
Medvedev fusese cel care pusese în mişcare, în 2008, 
atacul asupra Georgiei. Liderii de la Kremlin erau uniţi în 
hotărârea lor de a pune stăpânire pe Crimeea, iar 
Medvedev ar fi avut probleme dacă s-ar fi decis să ignore 
consensul. 

Şase ani mai târziu, Putin era preşedintele în funcţie, 
bucurându-se din plin de capacitatea sa de a rescrie 
istoria după cum dorea. A afirmat că mişcarea de protest 
din piaţa Maidan din 2013-2014 nu fusese declanşată de 
ucraineni. A acuzat CIA că a desfăşurat o campanie 
susţinută de amestec în treburile Ucrainei. Problemele 
nu începuseră, chipurile, la Moscova sau chiar la Kiev, ci 
la Washington. Ca de obicei, Patrusev a fost cel care a 
avansat cea mai sumbră imagine: 


În ultimul sfert de veac, această activitate [a Statelor Unite şi a 
aliaţilor săi cei mai apropiaţi] a avut ca scop separarea totală a 
Ucrainei de celelalte republici ale URSS şi de Rusia şi reformarea 
totală a spaţiului postsovietic în favoarea intereselor americane. 
Au fost create condiţiile si pretextele pentru revoluțiile colorate, 
care au fost susţinute printr-o generoasă finanţare de la stat. 


„Noi nu putem permite", a tunat Patrusev, „genocidul 
populaţiei rusofone din Donbass”. A acuzat Uniunea 
Europeană că permite apariţia grupurilor neonaziste şi 
Occidentul întreg că încearcă să instige o „revoluţie 
colorată” în Rusia, aşa cum făcuse în Georgia şi Ucraina, 
finanţând organizaţii media nonguvernamentale pentru a 
răspândi idei destabilizatoare printre rusi®. 

Cu toate cá pe parcursul anului 2014 emotia 
dominantă în rândurile populaţiei ruseşti a fost bucuria 
provocată de alipirea Crimeei la Rusia, ceea ce l-a 
umplut pe Putin de satisfacţie, existau deja semne că se 
apropia vremea rea. Putin visase să ademenească 
Ucraina fraterná în Uniunea Economică Eurasiatică. 
Probabil că nu şi-ar fi atins acest scop niciodată, însă 
anexarea Crimeei i-a răpit pentru totdeauna Rusiei şansa 
de a-i folosi pe ruşii crimeeni pentru a exercita o 
presiune paşnică permanentă asupra Kievului. Mâinile 
lui Cain erau pline de sânge după ce l-a atacat pe Abel. 
Însă ucraineanul Abel a supravieţuit atacului şi a rămas 
plin de resentimente. Dacă poporul ucrainean fusese 
divizat în privinţa Europei înainte de 2014, acum era unit 
în cauza naţională a apărării împotriva unui viitor jug 
rusesc. Preţul a fost plătit de ambele ţări: Ucraina a 
pierdut Crimeea şi a fost împinsă într-o luptă sângeroasă 
pentru apărarea regiunii estice; armata rusească s-a 


angajat într-un război ce nu are un final previzibil. Vreme 
de generaţii nu va fi posibilă nicio reconciliere. 

Obsesia transatlantică: probleme cu 


America 

Criza ucraineană a îngheţat şansa firavă a unui acord 
între Putin si Obama, iar inghetul părea cá va dura zeci 
de ani după sfârşitul mandatului lui Obama. Cei doi 
conducători nu se intelesesera bine niciodată: deveneau 
rigizi de fiecare dată când se întâlneau. Fiecare avea 
impresia că făcuse tot ce-i stătea în putinţă pentru a 
îmbunătăţi relaţiile, doar pentru a ajunge să se lovească 
de un zid. Dintre cei doi, Putin fusese întotdeauna mai 
greu de mulţumit. Ani de zile înainte de a redeveni 
preşedinte în 2012, fusese obsedat cá America 
manipulează Rusia şi această preocupare a atins punctul 
maxim în timpul campaniei sale electorale din 2011- 
2012. 

Liderii americani şi germani îl preferau evident pe 
Medvedev ca preşedinte şi le-ar fi plăcut ca acesta să 
câştige din nou. Atitudinea cancelarului Merkel nu lăsa 
loc de îndoială în privinţa aceasta:. În martie 2011, 


vicepreşedintele Joe Biden a fost cât pe ce să-şi 
dezvăluie preferința la o întâlnire cu reprezentanţi 
importanti ai opoziţiei rusez. Se pare că le-ar fi spus 
unora că se „uitase în ochii lui Putin şi nu văzuse vreun 
suflet” - un ecou negativ la atitudinea iniţială 
aprobatoare a lui George W. Bush faţă de Putin în 2001. 
La o recepţie organizată la Casa Spaso, reşedinţa 
Ambasadei Statelor Unite, Biden a lăsat să se înţeleagă 
că spera într-o victorie a lui Medvedev:. În luna mai a 
aceluiaşi an, administraţia Obama l-a numit pe 
politologul Michael McFaul în postul de ambasador la 
Moscova. Bun cunoscător al limbii ruse, acesta era un 
susţinător ferm al „resetării” politicii Statelor Unite faţă 
de Rusia, în sensul intensificării dialogului şi soluționării 
problemelor care dezbinau cele două ţări. Dar el 
încurajase activ şi mişcările democratice din Uniunea 
Sovietică şi Federaţia Rusă, iar Putin avea să privească 
curând numirea sa ca pe o măsură ostilă din partea lui 
Obama:. 

Putin s-a înfuriat şi mai tare când secretarul de stat 
Hillary Clinton a criticat ferm măsurile dure folosite de 
poliţie pentru a pune capăt protestelor de stradă de la 
Moscova împotriva fraudárii de către autorităţi a 
alegerilor pentru Dumă din decembrie 2011. „Putin e un 
hot!", strigaseră demonstrantii, şi „Rusia fără Putin!". 


Clinton şi-a exprimat obiecțiile în timp ce se afla în vizită 
în Lituania, într-un discurs despre responsabilitatea 
guvernelor la „Civil Society Meet and Greet” organizată 
la Centrul Tolerantei din Vilnius. Ea i-a criticat pe 
conducătorii care văd societatea civilă şi organizaţiile 
sale „ca pe nişte adversari, nu ca pe nişte parteneri”. A 
vorbit despre „alegerile incorecte pentru Dumă” din 
Rusia şi a criticat amestecul autorităţilor în monitorizarea 
impartialá a alegerilor. „Noi suntem ferm convinşi că 
democraţia nu se rezumă la alegeri; dar, în absenţa unor 
alegeri libere, corecte şi transparente, democraţia este 
greu de susţinut”, a declarat ea, fără să-l numească pe 
Putins. 

Pe 8 decembrie, la doua zile dupa discursul ei, Putin a 
simţit nevoia să-i dea replica. Clinton făcuse o evaluare a 
procesului electoral pentru locurile din Dumă, a spus el, 
fără să aştepte rapoartele unor observatori internaţionali 
serioşi. l-a acuzat pe americani că au cheltuit sute de 
milioane de dolari pe o campanie de propaganda ostilás. 
Exagera eforturile americanilor şi, în orice caz, ceea ce fl 
supăra era discursul lui Clinton, nu finanţarea externă 
americană. Când, mai târziu, Clinton a încercat să-şi dea 
seama de ce era furios, a bănuit că lui Putin nu i-a plăcut 
că îi făcuse probleme la Vilnius, dat fiind că el nu s-ar fi 
dus la Ciudad de Mexico ca să-l insulte pe Obama. 


Probabil, s-a gândit ea, Putin se întrebase: dacă Statele 
Unite voiau o „resetare”, de ce Obama îi permitea 
secretarului sáu de stat să vorbească vrute şi nevrute”? 

Putin se gândea la propria campanie prezidenţială. La 
Moscova aveau loc cele mari demonstraţii de la 
începutul anilor '90 şi curentul anti-Putin a continuat să 
se intensifice după alegerea lui în martie 2012, 
culminând cu o demonstraţie uriaşă cu o săptămână 
înainte de inaugurarea, în mai, a celui de-al treilea 
mandat al său ca preşedinte. Poliţia i-a arestat pe liderii 
opoziţiei Nemtov si Navalnii, care se aflaseră în fruntea 
protestelor. Toate acestea se întâmplau cu şase luni 
înainte ca Obama să inaugureze al doilea şi ultimul său 
mandat de preşedinte. 

Conducătorii ruşi nu au iertat niciodată intervenţiile 
politice ale echipei lui Obama în ceea ce considerau a fi 
zona lor privilegiată de influenţă. Curând a ieşit la lumină 
o înregistrare a unei conversații dintre subsecretarul de 
stat Victoria Nuland şi ambasadorul Geoffrey Pyatt în 
care ea discuta despre componenţa unui viitor guvern 
ucrainean. Nuland a respins categoric ideea ca fostul 
boxer Vitali Kliciko să ocupe un loc în cabinet: „Nu cred 
că este necesar. Nu cred că este o idee bună”. Pentru 
conducerea de la Kremlin, aceasta era o dovadă clară a 
amestecului americanilore. Acest tip de gândire l-a făcut 


pe Putin să recurgă la arme în februarie 2014. După 
standardele obişnuite ale diplomaţiei internaţionale, 
prezenţa şi activitatea lui Nuland în centrul Kievului 
reprezentau un gest ostentativ menit să-i încurajeze pe 
protestatari într-un moment critic, când lanukovici se 
lupta pentru supravieţuire. Nu se ştie dacă Obama a 
autorizat iniţiativa Departamentului de Stat, dar Putin 
judeca lucrurile după ce se întâmpla pe străzile din 
Ucraina. Era supărat pentru că oficialii americani nu au 
ezitat să-i încurajeze pe cei care-i făceau probleme lui 
lanukovici, iar aceasta era de natură să sporească 
disconfortul Kremlinului. 

Resentimentele faţă de Washington au ajuns să 
ghideze întreaga gândire a lui Putin. El a declarat în mod 
repetat că există o singură putere în lume care ameninţă 
interesele Rusiei. Deşi a criticat aspru Marea Britanie 
pentru că actionase împotriva liderilor ruşi şi a serviciilor 
de informaţii, americanii sunt cea mai mare fixatie a lui: 
nu şi-a exprimat încă public obiecțiile fata de 
comportamentul Chinei, Arabiei Saudite sau chiar 
Germaniei - toate aceste ţări au pus piedici Rusiei din 
punct de vedere economic sau diplomatic. Putin îşi 
rezolvă problemele cu ele în privat şi judecă fiecare pas 
în politica externă rusească în funcţie de ceea ce ar 


putea câştiga sau pierde în raport cu administraţia 
americană. 

El a subliniat cât de greu este să produci schimbări în 
viaţa publică americană. După ce a urmărit câteva 
alegeri naţionale americane, a ajuns la concluzia că 
asupra candidaţilor există întotdeauna presiunea de a 
adopta o poziţie militantă antirusească: politicienii care 
caută susţinerea partidelor lor politice consideră că este 
în avantajul lor să condamne conducerea de la Kremlin?. 
Uitaţi-vă la Obama, a explicat el într-un interviu pentru 
revista franceză Figaro: 


..un progresist, un liberal, un democrat. Nu a promis el că va 
închide Guantânamo înainte să fie ales? Dar a făcut-o? Nu, nua 
făcut-o. Si aş putea întreba de ce? Nu a vrut să o facă? El a vrut, 
sunt sigur că a vrut, dar nu a mers. El a vrut în mod sincer să 
facă asta, dar nu a reuşit, pentru că s-a dovedit a fi foarte 
complicatie. 
Când Obama a plecat de la Casa Albă, o mulţime de 
pretinşi jihadişti au rămas în spatele gratiilor la baza 
militară cubaneză, fără să aibă parte de vreun proces. 
Putin a văzut în asta o lecţie clară despre limitele puterii 
prezidenţiale în sistemul politic americanz. 
În martie 2012, Obama încercase să risipească 
neîncrederea reciprocă împărtăşindu-i un secret lui 
Medvedev - care era preşedintele Rusiei la acea vreme - 


la întâlnirea lor de la Seul. Dar nu şi-a dat seama, înainte 
de începerea conferinţei lor de presă, că microfoanele 
din apropiere pot prinde conversaţia lor. A fost o 
greşeală care a scos la iveală manevrele ce se făceau 
departe de ochii publicului: 


Obama: În legătură cu toate aceste chestiuni, dar în special cu 
cea referitoare la apărarea antirachetă, aceasta poate fi 
rezolvată, însă este important ca el să-mi lase libertate de 
mişcare. 

Medvedev: Da, am înţeles. Am înţeles mesajul dumneavoastră 
despre libertatea de mişcare. Libertate de mişcare pentru 
dumneavoastră... 

Obama: Acestea sunt ultimele alegeri prezidenţiale la care 
particip. După alegerea mea, voi avea mai multă 
flexibilitate. 

Medvedev: Înţeleg. Îi voi transmite această informatie lui 
Vladimir”. 


Obama voia ca Putin să înțeleagă că, indiferent de ce 
avea să spună în calitate de candidat la preşedinţie, el îşi 
menținea dorinţa de a încheia o înţelegere cu Rusia cu 
privire la chestiunile care provocau tensiuni. Resetarea 
din 2009 întâmpinase o serie de dificultăţi, dar trebuia să 
fie salvată şi reactivată. Obama făcuse progrese cu 
Medvedev. El voia ca aceste relaţii călduroase să nu 


îngheţe odată cu revenirea lui Putin la Kremlin ca 
preşedinte. 

Putin a considerat că este bine să rămână precaut. 
Mitt Romney, desemnat de Partidul Republican să 
candideze împotriva lui Obama, a declarat că Rusia era 
„inamicul geopolitic numărul unu”. Dar rivalul învins de 
Romney, John McCain, era la fel de dur când venea vorba 
de Putin, acuzându-l pe Obama cá a dat dovadă de o 
slăbiciune periculoasă - iar mai târziu avea să susţină că 
politica externă a lui Obama a avut drept efect faptul că 
Putin s-a simţit tentat să pornească aventura sa armată 
în Ucraina“. Deşi se aştepta să fie o ţintă a criticilor pe 
parcursul campaniei electorale din Statele Unite, Putin a 
fost deconcertat de modul în care a continuat să se 
desfăşoare politica americana. Pe de o parte, 
Amendamentul Jackson-Vanik, pe care Congresul 
american îl adoptase în 1974, pentru a restricționa 
comerţul cu ţări precum URSS, care încălcau drepturile 
omului, a fost revocat în decembrie 2012, iar Obama a 
susţinut intrarea Rusiei în Organizaţia Mondială a 
Comerţului. Dar mulţi congresmeni şi senatori erau în 
continuare îngrijoraţi în legătură cu Rusia, astfel că au 
adoptat Legea Magnitki, care stabilea sancţiuni împotriva 
celor responsabili de moartea avocatului rus al lui Bill 
Browder, ca parte a legislaţiei menite să abroge 


Amendamentul Jackson-Vanik. Reacţia imediată a Rusiei 
a fost un decret al Dumei prin care americanilor li se 
interzicea să adopte copii ruşi. S-a făcut, de asemenea, o 
listă cu oficiali americani cărora li se interzicea să 
călătorească în Rusia. 

Americanii şi-au dat seama şi că ruşii începuseră să 
încalce Tratatul privind forţele nucleare cu rază medie de 
acţiune semnat în 1987. În 2007, Putin îşi manifestase 
nemulţumirea faţă de obligaţiile impuse de acesta. În 
2014, în condiţiile în care criza internaţională provocată 
de situaţia din Crimeea şi din estul Ucrainei s-a adâncit, 
Washingtonul a emis un avertisment oficial referitor la 
încălcările de care să făcea răspunzătoare Rusia, inclusiv 
producerea şi desfăşurarea de rachete de croazieră cu o 
rază de acţiune interzisă de tratat. Moscova considera că 
acuzaţia era nedreaptă, întrucât nu ţinea cont de faptul 
că unele tari din Asia achiziţionau arme cărora 
capacitatea de apărare rusească trebuia să le facă faţă. 
Între timp, au arătat reprezentanţii Rusiei, aranjamentele 
americane pentru instalarea controversatului sistem de 
apărare antirachetă continuau să se desfăşoare în 
Polonia, Republica Cehă şi România. Ruşii au afirmat de 
asemenea că dronele militare americane, care nu 
existau în anii '80, reprezentau o violare a Tratatului 
privind forţele nucleare cu rază medie de acţiune. 


În ochii lui Putin, Obama fusese întotdeauna o parte a 
problemei. Deşi semnase Noul tratat pentru reducerea 
armelor strategice şi redusese cheltuielile pentru armata 
americană, el a urmat politica lui Reagan, aprobând un 
program masiv de modernizare pentru toate tipurile de 
arme şi planificând noi sisteme de rachete şi de lansare. 
Din ultimii ani ai secolului XX, armamentul american 
îmbătrânise; Obama a decis să schimbe această situaţie. 
În acest scop, a fost garantat un buget de cheltuieli 
imens, de un miliard de dolari, pentru perioada care 
urmează să se încheie în 2040». S-a acordat atenţie si 
pregătirilor pentru războiul cibernetic, emitandu-se 
decrete prezidențiale pentru înființarea unui nou 
Comandament Cibernetic în 2010:. Bugetul Pentagonului 
a crescut. Chiar dacă cheltuielile pentru operaţiunile sale 
contractuale de cercetare şi experimentare din 2014 
reprezentau doar jumătate din cele ale companiei 
Microsoft din acelaşi an, nu exista nicio îndoială în 
privinţa hotărârii americanilor de a fi cu un pas înaintea 
potenţialilor lor inamiciz. În ianuarie 2017, când a plecat 
de la Casa Albă, Obama tăiase bugetul apărării în 
termeni absoluti, însă cheltuielile militare ale Statelor 
Unite continuau să reprezinte două cincimi din cele 
globale. Practic nu exista decât o singură superputere:. 


Experienţa l-a făcut pe Putin imun la dezamăgirile 
provocate de conducătorii americani. El are o atitudine 
nonşalantă, cel puţin în public: „Preşedinţii vin şi pleacă 
şi chiar partidele politice se instalează la putere şi apoi 
pleacă. Însă linia politică principală nu se schimbă. 
Aşadar, în general vorbind, nu ne pasă cine va veni la 
conducere în Statele Unite. Avem o oarecare idee despre 
ce urmează să se întâmple”=. 

Recomandarea flegmatică a lui Putin este ca oficialii 
ruşi să acţioneze pe baza presupozitiei că nu va avea loc 
o îmbunătăţire considerabilă a relaţiilor cu Statele Unite, 
indiferent cine se află la Casa Albă. Descrie această 
situaţie ca pe „un lucru curios” la care el a trebuit pur şi 
simplu să se adapteze». 

Când vorbeşte cu politicieni şi diplomaţi americani, 
Putin are obiceiul să indice CIA şi Departamentul de 
Apărare ca fiind principalii autori ai acţiunilor ostile 
împotriva Rusiei, care nu face decât să urmărească ceea 
ce el consideră a fi interesele sale nationalez. E atent să 
nu dea impresia că ar fi vorba de o ranchiună personală 
si, ocazional, se referă la America numind-o „partenera” 
Rusiei. Atitudinea lui Putin este atât de contradictorie, 
încât el îi admonestează pe cei care încearcă să-l 
„demonizeze” pe George W. Bush. L-a numit pe Obama 
„colegul meu” şi l-a descris ca fiind un om intelept2. Vrea 


să fie perceput ca un lider politicos, atent, care le acordă 
celorlalţi prezumția de nevinovăție. Când vrea, poate sa 
dea impresia că este glasul raţiunii. 

În 2008, Putin s-a enervat când Obama, ales recent 
preşedinte, l-a asigurat că acţiunile în forţă în vederea 
„schimbării regimului” în alte ţări nu mai fac parte din 
politica americană. Liderului american i-a fost greu să-l 
convingă că vorbea sincer, iar după ce Statele Unite au 
intervenit în tulburările care au cuprins Libanul în 2011, 
Putin i-a spus lui Obama că i-au fost confirmate îndoielile 
legate de posibilitatea ca politica externă americană să 
se schimbez. Presa din Rusia şi din America nu a putut 
să nu observe cât de indarjiti arătau în iunie 2013, stând 
alături la Summitul G8 din Irlanda de Nord. În toamna 
aceluiaşi an, Obama a decis să anuleze o întâlnire 
programată după ce Putin i-a acordat azil politic 
consultantului IT american Edward Snowden, care 
publicase mii de documente clasificate înainte de a fugi 
din Statele Unite. După Crimeea, ei au vorbit la telefon, 
dar s-au întâlnit rar. O excepţie a fost întâlnirea lor din 
septembrie 2015, de la sediul Organizaţiei Naţiunilor 
Unite din New York, când au discutat chestiuni dificile, 
inclusiv situaţia din Ucraina şi Siria. Dar relaţiile glaciale 
dintre Moscova si Washington nu s-au dezghetat 
niciodată, nici măcar superficial. Niciunul dintre 


preşedinţi nu l-a invitat pe celălalt în capitala sa. Nu s-au 
mai întâlnit la niciun summit. Obama îl considera pe 
Putin o cauză pierdută, iar Putin îl vedea la fel pe el. 
Totuşi, când pericolele escaladării militare erau mult 
prea evidente, niciunul dintre ei nu-şi permitea să 
distrugă complet relaţiile. John Kerry, succesorul lui 
Hillary Clinton în funcţia de secretar de stat începând din 
2012, a făcut câteva călătorii în Rusia, cu misiunea de a 
convinge Kremlinul că America era cât se poate de 
interesată de îmbunătăţirea atmosferei internaţionale. 
Putin l-a primit cu răceală, iar discuţiile au fost formale şi 
lipsite de amabilitátile din trecut. Asa cum proceda de 
obicei cu secretarii de stat americani, Putin l-a lásat pe 
Kerry să aştepte la întâlnirile programate - o dată a 
întârziat patru ore. Această lipsă de politeţe regulată era 
o încercare deliberată de a le transmite americanilor că 
Rusia era o putere de care trebuiau să ţină seama. Dar 
era şi un gest jalnic. Dacă aceasta era singura 
modalitate prin care Putin putea râni Washingtonul, 
puterea rusească era, evident, mai slabă decât voia el sa 
se creadă. În orice caz, Kerry a reacţionat cu o stăpânire 
de sine desăvârşită, demonstrând că manevrele lui Putin 
erau prea ostentative ca să merite un răspuns. Deşi 
Kerry a avut problemele sale cu Putin, comunicarea 
directă dintre Moscova şi Washington nu a încetat 


niciodată. În primele cinci luni ale anului 2016, Lavrov a 
vorbit cu Kerry de peste treizeci de ori şi de patru ori s- 
au întâlnit pentru discutii~. 

Un singur înalt oficial american a fost tratat politicos. 
Acesta a fost secretarul de stat al preşedintelui Nixon, 
Henry Kissinger, care, în ciuda vârstei şi împotriva 
înţelepciunii convenţionale a politicii externe americane, 
după evenimentele din Crimeea i-a îndemnat pe 
politicienii de la Washington să dea dovadă de înţelegere 
faţă de interesele regionale legitime ale Rusiei. Kissinger 
era obişnuit să fie primit cu căldură la Moscova. În 
calitate de coautor al politicii de destindere a 
preşedintelui Nixon faţă de URSS în anii '70, el a 
continuat să-i îndemne pe americani să dea dovadă de 
un oarecare „realism” în privinţa Rusiei în lumea 
secolului XXI: asta le-a plăcut mult ruşilor. Lavrov îi 
rostea numele pe un ton reverenţiosz. Kissinger susţinea 
că, pentru Rusia, Ucraina nu poate fi niciodată doar o 
ţară străină, dar echilibra această afirmaţie cu aceea că 
Rusia „nu trebuie să forţeze Ucraina să accepte un statut 
de satelit”, adăugând că Putin trebuie să aibă grijă să nu 
creeze o situaţie asemănătoare Războiului Rece. În 
opinia lui Kissinger, Ucraina avea dreptul să opteze 
pentru o asociere economică şi politică cu Uniunea 
Europeană, iar Rusia trebuia să accepte acest lucru. El 


era însă împotriva admiterii Ucrainei în NATO, susţinând 
că ucrainenii ar fi trebuit să-şi propună să aibă cu Rusia 
tipul de relaţie pe care-l avea Finlanda. Chiar şi Kissinger 
avea convingerea fermă că Crimeea trebuia dată înapoi 
Ucrainei». 

În 2013, când a primit titlul de profesor onorific al 
Academiei Diplomatice din Rusia, el i-a spus cu tristețe 
lui Putin că vorbele frumoase pe care i le spunea nu-i 
făceau nicio favoare în America®. Kissinger şi-a continuat 
eforturile de conciliere între cele două ţări. Deşi în 
articolul său publicat în Washington Post pe 5 martie 
2014 cerea concesii din partea Moscovei, dorinţa sa de 
îmbunătăţire a relaţiilor l-a făcut pe Putin să-l primească 
cu entuziasm - şi să se abţină de la trucul său obişnuit 
de a-i lăsa pe vizitatori să aştepte. În iunie 2017, 
Kissinger a vorbit cu Putin la Moscova timp de două ore. 
Era a douăzeci şi opta oară când el şi preşedintele rus 
purtau o discuţie. 

Anexarea Crimeei a înăsprit politica lui Obama faţă de 
Rusia. Fără să formuleze ameninţări, el voia ca Putin să 
ştie că Rusia avea să plătească pentru încălcarea 
grosolana a suveranităţii Ucrainei. Dar Obama a fost 
mai precaut în public şi a aplicat sancţiuni economice 
fără excese retorice. Folosea totuşi anumite expresii 
despre care ştia că îl vor ofensa pe Putin. La summitul 


privind securitatea nucleară internaţională organizat la 
Haga în martie 2014, el s-a referit întâmplător la Rusia 
numind-o „putere regională”. După cum remarca 
secretarul de stat Zbigniew Brzezinski, nimic nu ar fi 
putut provoca mai multă supărare la Moscova. Asta nu l- 
a oprit însă pe Brzeziński să afirme în zeflemea că ruşii 
trebuiau să aibă Ucraina dacă voiau să redevină fie şi 
numai o putere regională. Ministrul Afacerilor Externe 
Lavrov a reuşit să mimeze indiferența cand a amintit 
acest episod, în ianuarie 20172. Însă Putin l-a luat ca pe 
un afront. Într-un interviu acordat revistei germane Bild 
doi ani mai târziu, el era încă indignat: 
Dacă se vorbeşte despre Rusia ca despre o putere regională, 
trebuie să se înceapă prin a indica regiunea la care se face 
referire. Trebuie să ne uităm la hartă şi să spunem: „Care este 
aceasta? Partea europeană? Sau este partea de est, unde îi 
avem ca vecini pe Japonia, Statele Unite - dacă avem în vedere 
Alaska - şi China? Este partea asiatică? Sau poate partea sudică? 
Sau ar trebui să ne uităm spre nord? În principal, la nord ne 


învecinăm cu Canada de peste Oceanul Arctic. Sau spre sud? 
Unde, atunci? Despre ce regiune vorbim? 


Concluzia lui Putin lăsa să i se vadă clar supărarea: 


Eu cred că discuţiile despre alte ţări - încercarea de a vorbi 
despre ele într-o manieră înjositoare - sunt departe de a-ți 


demonstra exceptionalismul. lar aceasta mi se pare o poziţie 
greşită. 


Nu era omul care să accepte o insultă. 

Dar, în general, Putin prefera să folosească un limbaj 
potolit - era un mod de a trata cu americanii prin care 
încerca să nu arate că loviturile dureau. Dar nu se putea 
abtine să răspundă uneori cu aceeaşi monedă. in 
decembrie 2014, sătul de criticile cu privire la 
acapararea Crimeei, el a atras atenția asupra convingerii 
larg răspândite în Statele Unite că fusese „corect să fie 
luat Texasul de la Mexic”. Este interesant că a evitat sa 
numească direct Statele Unite, dar era cât se poate de 
clar ce a vrut să spună. La fel de semnificativ este că a 
amintit un eveniment de la jumătatea secolului al XIX-lea 
pentru a valida o practică actuală. Putin încerca să arate 
că putea să riposteze atâta vreme cât adversarii săi îl 
înfruntau, încercând în acelaşi timp să nu inrautateasca 
şi mai mult situaţia. Acesta era stilul întregii elite de la 
Kremlin: lasă-i pe alţii aflaţi mai jos în ierarhia vieţii 
publice să enunte avertismentele cele mai cumplite. La o 
conferinţă a comandanților în rezervă americani şi ruşi 
din martie 2015, ruşii au spus că, dacă NATO va încerca 
vreodată să recupereze Crimeea, va fi un al Treilea 
Război Mondial. 


Putin se străduieşte să pară calm atunci când 
abordează problema relaţiilor cu Statele Unite, spunând 
despre preşedinţia lui Obama: 


Nu cred că Statele Unite reprezintă o ameninţare pentru noi. Ca 
să folosesc un clişeu, cred că politicile celor de la conducere sunt 
nechibzuite. În opinia mea, aceste politici nu sunt în interesul 
nostru şi subminează încrederea în Statele Unite şi, în acest 
sens, ele afectează interesele Statelor Unite, erodând încrederea 
în această ţară ca lider economic şi politic global. 

şi ridiculizând ambiția americană nemásuratá: 


În esenţă, lumea unipolară este pur şi simplu un mijloc de a 
justifica dictatura asupra oamenilor şi ţărilor. Lumea unipolară s- 
a dovedit a fi o sarcină prea incomodă, prea grea şi imposibil de 
controlat chiar şi pentru liderul autoproclamat“. 


Nonsalanta lui Putin este aparentă. Atât pentru el, cât 
şi pentru secretarul Consiliului de Securitate Patruşev 
era evident că America şi aliaţii săi considerau că 
Războiul Rece este departe de a se fi incheiat“. Ca de 
obicei, Patruşev era omul pe care te puteai baza pentru 
a reda gândirea lui Putin în cei mai duri termeni: 


Conducerea SUA şi-a propus ca obiectiv dominaţia asupra lumii. 
Prin urmare, americanii nu au nevoie de o Rusie puternică. 
Dimpotrivă, ei trebuie să slăbească ţara noastră cât mai mult. Nu 


exclud posibilitatea de a-şi atinge acest scop distrugând 
Federaţia Rusă. Căci aceasta ar asigura Statelor Unite accesul 
nelimitat la cele mai bogate resurse pe care Rusia - după 
părerea lor, în mod nemeritat - le are la dispoziţie... 
Washingtonul crede că poate, oricând vrea, să îndeplinească 
rolul de catalizator în acest proces. 


Potrivit acestei analize, America era hotărâtă să 
găsească orice pretext pentru a face rău Rusiei. 
Conducerea rusă părea să creadă că Rusia ar fi fost 
pedepsită, sub forma sancţiunilor economice sau a 
abuzurilor geopolitice, indiferent de ce ar fi hotărât să 
facă în Crimeea. 

În timpul mandatului lui Obama, Putin şi-a menţinut 
atitudinea resentimentară şi suspicioasă şi a încercat să 
dea bătăi de cap administraţiei americane. Moscova şi 
Washingtonul se nápusteau revanşard una asupra 
celeilalte, iar şansele reconcilierii păreau infime. Dar 
totul s-a schimbat în cursul campaniei pentru alegerile 
prezidenţiale americane din 2016, când s-a întâmplat un 
lucru neaşteptat şi un candidat republican obscur a mers 
împotriva curentului înţelepciunii convenţionale, 
lăudându-l pe Putin şi afirmând: „Cred că o să mă pot 
înţelege cu el”z. 


14 
Tulburări continentale: Rusia pătrunde în 


Europa 

Scopul Rusiei conduse de Putin a fost să despartă 
Europa - indiferent dacă era vorba de lideri individuali, 
partide politice, grupări economice sau chiar ţări întregi - 
de America. Moscova are o tradiţie îndelungată în ceea 
ce priveşte folosirea activităţii subversive pentru a 
interveni în politica europeană. Conducerea comunistă 
sovietică a dat milioane de ruble organizaţiilor care 
puteau fi folosite pentru promovarea intereselor sale: nu 
numai partidele comuniste, ci şi „mişcarea pentru pace” 
şi campaniile pentru dezarmare nucleară unilaterală. 

În 2012, la începutul celui de-al treilea mandat 
prezidenţial, Vladimir Putin a dat tonul şi s-a arătat 
surprins că americanilor li se permitea să şicaneze bănci 
din Frankfurt, Berlin şi Paris, amendându-le cu miliarde 
de dolari pentru pretinse infracţiuni pe piețele 
internaţionale; el a comparat această situaţie cu modul 
în care Uniunea Economică Eurasiatică trebuia să se 
comporte faţă de ţările sale membre: - şi în tot acest 
timp susţinea că Rusia îşi dorea relaţii armonioase cu 
statele europene. Cu toate că mass-media occidentală îl 
etichetează adeseori drept stalinist convins, Putin a 


condamnat ferm politica sovietică de folosire a forţei 
pentru a impune comunismul în teritoriile cucerite de 
Armata Roşie. Rezultatul, a recunoscut el, a fost că URSS 
a dobândit doar aliaţi involuntari, ceea ce nu era 
recomandabil pentru o acţiune comună eficienta?. 

Între timp, Statele Unite erau din ce în ce mai 
alarmate că o serie de ţări europene, inclusiv Germania 
şi Italia, depindeau de rezervele de gaze naturale ale 
Rusiei şi se întrebau dacă URSS ar fi capabilă să-i 
amenințe pe aliaţii din NATO ai Americii suprimând brusc 
furnizarea prin conductele construite în anii '70 dacă 
aceştia urmau politici ce afectau interesele Kremlinului. 
Aceste  nelinisti nu au dispărut după căderea 
comunismului la Moscova în 1991. După cum au 
observat analiştii, în restul deceniului Rusia a folosit 
exporturile de combustibil ca pe o armă în primele ei 
conflicte cu Ucraina, ajungând chiar să taie furnizarea 
pentru a determina Kievul să-i dea ascultare. Dacă putea 
face asta în cazul Kievului, o putea face şi cu Berlinul şi 
Roma. 

Două femei, una din Statele Unite şi alta din Europa, 
aveau calificări impresionante pentru a trata cu Putin. 
Prima era Condoleezza Rice, secretar de stat începând 
din 2005, care şi-a început cariera academică cercetând 
cursa înarmărilor dintre Statele Unite şi URSS din anii 


'80. Cunoştea foarte bine politica şi tehnologia militară a 
URSS şi vorbea limba rusă, iar toate acestea i-au 
asigurat un avantaj în dialogul cu un om ca Putin. 
Discuţiile dintre cei doi au devenit uneori foarte aprinse. 
În 2006, Putin şi-a pierdut calmul când s-a ajuns la 
politica Moscovei faţă de Georgia şi s-a ridicat în picioare 
ca să se uite la ea de sus. Rice era pregătită pentru 
asemenea trucuri de ameninţare. S-a ridicat la rândul ei 
- purta tocuri înalte - şi s-a uitat la el şi mai de sus:. 
Putin nu a reuşit niciodată să o intimideze. Cu o altă 
ocazie, el şi-a exprimat aprecierea faţă de fermitatea şi 
cunoştinţele ei: „Ne cunoşti foarte bine!"^ Rice şi-a 
părăsit funcţia la sfârşitul administraţiei Bush, în ianuarie 
2009, după ce a condus Departamentul de Stat în 
spre o confruntare cu America. Dificultăţile aveau să fie 
şi mai mari. 

A doua femeie era cancelarul Angela Merkel - doar în 
2015 s-a întâlnit cu Putin de şapte ori şi a avut douăzeci 
de convorbiri telefonice cu els. Născută la Hamburg, dar 
crescutá in Republica Democratá Germaná, ea a avut o 
experienţă directă a administraţiei comuniste sovietice si 
est-germane, iar Rusia a fost o prezenţă permanentă în 
gândurile sale. Tatăl ei, un pastor luteran, i-a transmis 
hotărârea de a înlătura jugul comunist. În timpul liceului, 


Angela Merkel s-a remarcat datorită talentului 
excepţional la limbi străine, câştigând într-un an 
olimpiada naţională de limba rusă. Deşi nu are nevoie de 
interpret, are întotdeauna unul lângă ea atunci când 
vorbeşte cu ruşi - odată a mărturisit că în tinereţe a 
căpătat fobia de a vorbi în rusă după ce un soldat 
sovietic i-a furat bicicletas. Putin, la rândul sáu, a ajuns 
să vorbească fluent germana în perioada în care a 
activat ca ofiţer de informaţii la Dresda. Cei doi au avut 
frecvent discuţii aprinse. Merkel este un politician foarte 
hotărât şi nu de puţine ori i-a spus lui Putin ce gândeşte. 
Totodată, este cunoscută pentru faptul că ştie să asculte, 
iar Putin a descoperit că momentele de tăcere din 
convorbirile lor nu sunt un semn de slăbiciune. Ea este 
foarte sensibilă la problema pericolelor expansionismului 
rus, iar în 2014 l-a admonestat pe Putin pentru invadarea 
Crimeei şi declanşarea războiului în estul Ucrainei. În 
calitate de cancelar al Germaniei, Merkel a susţinut 
regimul de sancţiuni iniţiat de americani. 

Putin voia să aştepte să vadă ce se întâmplă. Nu 
numai FSB, ci şi presa germană arăta că exista un lobby 
industrial şi financiar tot mai intens pentru ca Germania 
să accepte noua realitate geopolitică în care Crimeea era 
provincie rusească. Merkel a ignorat criticile germanilor 
si l-a avertizat pe Putin ca va plăti scump dacă va repeta 


mişcările expansioniste. Nici armele nucleare şi 
regimentele de tancuri ruseşti, nici importanţa Rusiei ca 
furnizor de combustibil nu au pus-o pe gânduri. Ea refuza 
să se lase intimidată. Un lucru pe care i l-a spus în mod 
repetat lui Putin a fost că ar trebui să arate mai mult 
respect faţă de procedurile democratice şi statul de 
drept. Respingând sfatul ei, Putin şi-a amintit, după câte 
se pare, că una dintre eroinele lui Merkel este Ecaterina 
cea Mare, care s-a născut prinţesă de Anhalt-Zerbst - un 
portret al împărătesei este atârnat pe peretele 
cancelariei germane. Se pare că Putin i-ar fi spus: 


Imagineazá-ti că stai la Kremlin si că ai alegători care trăiesc în 
Kaliningrad şi că mai sunt, de asemenea, cei care locuiesc în 
Petropavlovsk-Kamceatski. Şi că trebuie să creezi cumva o 
unitate pe cuprinsul acestui teritoriu care este atât de divers din 
punctul de vedere al limbii, mentalităților şi stilului de viata. 
Trebuie să spui ceva care să-i aducă pe oamenii aceştia 
împreună. Unul dintre compatrioţii tăi, un compatriot cu 
adevărat mare, a fost împărăteasa noastră. Ecaterina a Il-a. La 
început, ea a dorit o abolire rapidă a sistemului feudal 
(krepostnoe pravo). Dar apoi a aflat cum era construită Rusia şi 
ştii ce a făcut? A consolidat drepturile mosierilor si a distrus 
drepturile ţăranilor. Altă cale nu există în ţara noastră: nu trebuie 
decât să faci un pas la dreapta sau la stânga şi ai pierdut 
puterea”. 


Dacă transcrierea este autentică, Putin îi cerea lui Merkel 
să accepte că Rusia avea nevoie de modul ei propriu de 
guvernare. 

Gerhard Schróder, predecesorul lui Merkel în funcţia 
de cancelar al Germaniei, era mai pe placul lui Putin. EI îl 
apărase întotdeauna pe Putin împotriva acuzatiei că ar 
guverna Rusia în mod autoritar şi făcuse eforturi pentru 
a îmbunătăţi relaţiile cu această ţară. Recunostinta 
prietenului său rus nu s-a lăsat aşteptată, iar în 
decembrie 2005, la doar câteva săptămâni după 
încheierea mandatului sáu, Schróder a primit o invitaţie 
extraordinară din partea consiliului de conducere al 
grupului Gazprom. | s-a oferit un post în cadrul 
consortiului Nord Stream, care plănuia să construiască o 
conductă de gaz până în Germania, al cărei traseu urma 
să fie prin Marea Nordului, ocolind teritoriile ucrainean şi 
polonez. Răspunsul afirmativ al lui Schróder a fost 
întâmpinat cu un val de critici. Desigur, el era încântat 
de salariul său rusesc. Putin era şi mai fericit: cu preţul 
plătit pentru contractul germanului provocase discordie 
în rândul opiniei publice germane. Rusia angaja un om 
de stat care avea să consolideze imaginea lui Putin ca 
„democrat fără cusur”, o descriere pe care politicienii 
ruşi au citat-o ani la rând după aceea:. Dar Schröder nu 
mai era cancelar, iar Putin trebuia să negocieze cu 


Merkel, care era supărată şi refuza să-şi croiască 
politicile după cerinţele Moscovei. 

Franţa părea mai promițătoare. Cu toate că 
preşedintele Francois Hollande şi partidul sáu socialist au 
denunţat anexarea Crimeei şi s-au alăturat ţărilor care 
aplicau sancţiuni economice, exista o oarecare ezitare. 
Se ştia că autorităţile franceze dădeau dovadă de foarte 
multă indulgență în aplicarea interdictiilor de călătorie 
persoanelor aflate pe listă. Când purtătorul de cuvânt al 
Dumei, Serghei Narískin, a sosit la Paris pentru a 
participa la o conferinţă UNESCO, nu a fost oprit pe 
aeroportul Charles de Gaulle, deşi îi era interzis să pună 
piciorul în Franţa. În discursul sáu, el a aprobat cu 
entuziasm acţiunea militară a lui Putin din Crimeea şi i-a 
salutat pe cei câţiva politicieni europeni care cereau un 
parteneriat cu Rusia, cum era parlamentarul republican 
francez Nadine Morano. l-a salutat şi pe politicienii 
italieni care solicitau ridicarea sancţiunilor economice: lui 
Nariskin îi era clar că Uniunea Europeană făcuse „greşeli 
strategice”, în special în chestiunea „sancţiunilor 
ilegale”, cum le numea el. Europenii trebuiau să înveţe 
că nu avea sens să încerci să „«corectezi» codul cultural 
al Rusiei”. Oricât de mari ar fi fost, „presiunea 
economică şi şantajul” nu aveau să ducă nicăieri: 
Occidentul trebuia să pună capăt încercării sale lungi de 


secole de a „educa” Estul. Prin „Occident” el înţelegea 
America şi aliaţii săi europeni şi i-a acuzat pe americani 
că moşteniseră de la europeni premisa că aveau dreptul 
să intervină cum vor în Orientul Mijlociu. Toate acestea 
trebuiau să se schimbe. Puterile rivale trebuiau să 
aprecieze beneficiile colaborării cu Rusia, a declarat 
Narískin2. 

Hollande a rămas însă ferm si a anulat contractul prin 
care Franța urma să construiască două nave 
portelicopter Mistral, destinate marinei ruse, în ciuda 
uriaşei presiuni comerciale şi industriale pentru a onora 
contractul în valoare de 1,6 miliarde de dolari. El stia ca 
erau în joc zeci de mii de locuri de muncă ale francezilor 
şi că mulţi dintre susţinătorii partidului său aveau 
probabil să sufere. Cu toate acestea, a decis că ar 
transmite un semnal greşit Moscovei dacă i-ar furniza 
echipament militar avansat după ce aceasta îşi folosise 
armata pentru a invada şi anexa o ţară străină, încălcând 
dreptul internaţional. S-a semnat un acord prin care 
Franţa se angaja să plătească o compensație financiară 
Rusiei, urmând să găsească un alt cumpărător pentru 
portelicopterele salez. 

Între timp, Kremlinul a remarcat ostilitatea lui Marine 
Le Pen şi a partidului său, Frontul Naţional, faţă de 
Uniunea Europeană. Le Pen denunța în mod regulat 


faptul că Bruxellesul nu ţinea cont de interesele legitime 
ale Franţei şi declara că, dacă va ajunge preşedinte, ar 
putea decide retragerea completă a ţării sale din 
Uniunea Europeană. De asemenea, a condamnat 
sancţiunile economice impuse Rusiei şi, la fel ca Putin, a 
acuzat Occidentul că începuse un nou Război Rece. 
Kremlinul ştia că ea avea dificultăţi financiare serioase în 
perioada în care se pregătea să candideze din nou la 
preşedinţie, pentru că băncile franceze refuzau să 
acorde împrumuturi Frontului Naţional, fapt care, sperau 
politicienii francezi, avea să ducă la suprimarea extremei 
drepte politice. Când a căutat bani în străinătate, Le Pen 
a găsit în First Czech-Russian Bank un ascultător atent. 
Deşi sediul băncii se afla în Republica Cehă, principalii 
săi proprietari erau ruşi. Le Pen a obţinut un împrumut 
de 9 milioane de euro, operaţiune care a ieşit la lumină 
când banca a început să aibă probleme si a cerut să-i fie 
plătite sumele datorate. Presa franceză a devenit 
imediat interesată de subiect, iar în unele ziare Le Pena 
fost etichetată drept o marionetă în mâinile odiosului 
Putin. 

Aceasta era totusi departe de a fi o dovada ca Putin o 
„cumpărase”. În Uniunea Europeană există tot mai multe 
grupuri şi organizaţii de extremă dreaptă care încearcă 
să pună bete în roate Bruxellesului şi care manifestă un 


respect sincer faţă de multe dintre lucrurile pe care le 
susţine Putin: suveranitatea naţională, valorile sociale 
conservatoare, religia creştină, ostilitatea fata de 
amestecul organismelor internaţionale. De asemenea, 
unii admiră stilul de guvernare autoritar al lui Putin. 

Conducătorii Rusiei împărtăşeau angajamentul faţă de 
valorile sociale conservatoare, se arătau binevoitori faţă 
de partidele care susțineau drepturile suverane ale 
statelor naţionale şi profitau de orice şansă pentru a 
slăbi legăturile care ţin Uniunea Europeană împreună. 
Dar când au ajutat extrema dreaptă politică europeană, 
au făcut-o din raţiuni proprii. O Uniune Europeană slăbită 
ar fi sporit şansele Rusiei renăscute de a exercita o 
influenţă continentală. Cei care primesc ajutor de la 
Kremlin nu sunt lachei plătiţi, ci europeni care au o 
viziune alternativă pentru Europa: nu toţi cer retragerea 
din Uniunea Europeană, dar orice tulburare pe care o 
provoacă este privită cu satisfacţie la Moscova. Putin 
consideră că politica sa se ghidează după principiul „ochi 
pentru ochi”. Uniunea Europeană a considerat potrivit să 
încerce să atragă Ucraina pe orbita sa în 2013, prin 
urmare, şi conducătorii ruşi se simt liberi să se amestece 
în treburile ţărilor de pe continent. 

În timpul vizitei sale la Moscova din aprilie 2014, când 
Rusia era asaltată de critici din cauza anexării Crimeei, 


Le Pen şi-a confirmat sprijinul pentru Putin, iar Kremlinul 
a susţinut discret eforturile ei de a fi aleasă preşedinte la 
alegerile care se apropiau. În martie 2017, Putin a 
primit-o la Moscova. Deşi declarase ferm că Rusia nu se 
va amesteca niciodată în procesul electoral francez, el 
nu făcuse niciun efort să invite alt candidat la preşedinţie 
şi a dat o recepţie somptuoasa în onoarea lui Le Penz. 
Înainte de întâlnirea cu Putin, ea a discutat cu purtătorul 
de cuvânt al Dumei, Veaceslav Volodin, şi a acceptat să 
militeze pentru eliminarea interdictiei de a participa la 
Adunarea Parlamentară a Consiliului Europei aplicate 
Rusiei:5. Potrivit transcrierii oficiale ruseşti, ea a fost cea 
care a ridicat o serie de chestiuni politice în discuţiile cu 
Putin, pronuntandu-se pentru legături strategice, 
economice şi culturale între cele două ţări. Voia de 
asemenea un schimb mai intens de informaţii secrete în 
vederea contracarării terorismului islamic şi şi-a 
trambitat dorinţa de a pune capăt interdictiei de a 
călători în Uniunea Europeană aplicate unor parlamentari 
ruşi de America şi aliaţii săi:s. Putin a negat amestecul 
Rusiei în procesul electoral francez şi nu a stat la discuţii 
când agenţia de ştiri Interfax din Moscova a publicat o 
ştire conform căreia Le Pen îşi finanța campania 
electorală cu bani de la bănci ruseşti. Ştirea a fost 
retrasă rapid: „Rectificare: Kremlinul anunţă că nu are 


nicio informaţie despre finanţarea campaniei electorale a 
lui Marine Le Pen de către bănci ruseşti”. Evident, 
Kremlinul era fericit să dea bani, însă nu voia să fie văzut 
făcând asta. 

La fel de stânjenitor a fost şi pentru Frontul Naţional 
din Franţa, iar Florian Philippot, vicepreşedintele său, a 
trebuit să nege că adevăratul scop al vizitei lui Le Pen la 
Moscova a fost să obţină sprijin financiar de la băncile 
ruseşti. Le Pen a supravieţuit criticilor din presă şi s-a 
întors la Paris ca să-l înfrunte pe Emmanuel Macron în 
alegerile prezidenţiale. A suferit o înfrângere zdrobitoare 
în al doilea tur de scrutin în luna mai, iar Putin a trebuit 
să-şi revizuiască planul de parteneriat cu Franţa. Ca 
urmare, propunerile i-au fost adresate lui Macron, care, 
în mai 2018, a fost invitat de onoare la Forumul 
Economic de la Sankt-Petersburg. 

Când a fost posibil, liderii ruşi au încercat realmente 
să îmbunătăţească legăturile cu guvernele europene. 
Cea mai remarcabilă tentativă a avut loc pe 8 aprilie 
2010, când Putin, prim-ministru la acea vreme, a 
participat la o ceremonie solemnă la Katin, în vestul 
Rusiei, pentru a comemora asasinarea a 4.000 de ofiţeri 
polonezi de către NKVD în 1940, stând lângă prim- 
ministrul Poloniei, Donald Tusk, amândoi cu capul plecat 
în rugăciune. Au depus coroane de flori la monumentul 


din cimitir. Un preot ortodox a ţinut o slujbă de 
pomenire. Într-un discurs plin de demnitate, Putin a 
condamnat crimele din perioada stalinistă şi a declarat 
că era nevoie de o îmbunătăţire a relaţiilor cu Polonia, 
pentru care Katin era încă o amintire dureroasă. Dar, cu 
toate că a transmis condoleanţe pentru victimele 
poloneze, a subliniat cá Stalin şi apropiații săi omorâseră 
în masă şi ruşi şi că poporul rus nu putea fi considerat 
responsabil pentru masacrul de la Katîn. Nicio naţiune nu 
poate fi invinovatita pentru crimele unui regim totalitar, 
a continuat el şi şi-a exprimat speranţa într-o apropiere 
între ruşi şi polonezi“. 

Impresia bună pe care atitudinea sa respectuoasă a 
făcut-o în rândul opiniei publice poloneze a fost însă 
serios afectată, două zile mai târziu, de un accident 
catastrofal: avionul care-i ducea pe preşedintele Lech 
Kaczynski si pe alti demnitari polonezi importanti în 
Rusia pentru a continua ceremoniile comemorative s-a 
prăbuşit când pilotul a încercat să aterizeze pe 
aeroportul din Smolensk. Nu au existat supraviețuitori. 
Mulţi polonezi au speculat că dezastrul a fost lucrarea 
serviciilor secrete ruseşti. Purtătorii de cuvânt ruşi şi-au 
exprimat empatia fata de durerea polonezilor, 
respingând orice teorie a conspirației. Refuzul de a pune 
la dispoziţia anchetatorilor polonezi oricare dintre 


rămăşiţele avionului nu a ajutat Rusia. Mulţi polonezi 
bănuiau cá preşedintele Kaczyński intentionase sa 
declare masacrul de la Katîn un act de genocid. În 
această situaţie, presupuneau ei, conducătorii ruşi ar fi 
fost ofensati că polonezii stârneau o controversă într-un 
moment în care Kremlinul încerca să facă ce era corect. 
Autorităţile de la Moscova au susţinut că rămăşiţele 
accidentului ar fi gestionate cel mai bine într-un singur 
loc. S-a spus, de asemenea, că preşedintele Kaczyński 
obişnuia să facă presiuni asupra echipajelor ca să 
execute aterizări riscante, iar în acea zi fatidică vremea 
la Smolensk a fost cu certitudine periculoasă. 

Relaţiile dintre Moscova si Varşovia s-au înrăutățit în 
anii următori, iar linia istorică oficială a Moscovei a 
pierdut tonul de regret faţă de masacrul de la Katîn din 
1940. În aprilie 2017, ministrului Culturii, Vladimir 
Medinski, i s-a părut potrivit să precizeze că la Katîn au 
murit mai multi ruşi decât polonezi». 

În timp ce Polonia dădea înapoi în privinţa 
reconcilierii, Ungaria a surprins restul lumii încurajând 
cooperarea cu Rusia. După 1945, URSS a impus regimul 
comunist acestei ţări şi a invadat-o din nou în 1956, când 
conducerea comunistă maghiară a militat pentru o formă 
de comunism mai blândă decât era dispus Kremlinul să 
accepte. Reprimarea sângeroasă a revoltei Ungariei 


împotriva opresiunii sovietice nu a făcut decât să 
adâncească ura faţă de ruşi şi de lucrurile ruseşti. Cu 
toate acestea, prim-ministrul Viktor Orbân a fost deschis 
la încercările de apropiere ale ruşilor. El împărtăşea 
multe dintre principiile conservatoare imbratisate de 
Putin şi era iritat de dominaţia crescândă a Germaniei în 
interiorul Uniunii Europene. În ianuarie 2014 a acceptat 
prompt oferta Rusiei de a acorda Ungariei un împrumut 
de 14 miliarde de dolari pe 30 de ani pentru a extinde o 
centrală nuclearáz, lucrarea urmând să fie făcută de 
compania Rosatom. În felul acesta, Ungaria se separa de 
linia politică europeană dominantă, chiar dacă o făcea 
într-un moment în care tehnologia civilă rusească 
începea să fie admirată în Europa. Kremlinul nu s-a uitat 
la costuri, deşi bugetul rusesc scartaia, iar în anii 
următori termenii au fost relaxaţi şi mai mult în interesul 
Ungarieiz, 

Orbán trebuia sá evite orice suspiciune cá subordona 
tara Rusiei. Cel mai mic indiciu cá ar fi primit in secret 
mită ar fi însemnat sfârşitul carierei sale politice. Dar el 
putea să ceară, şi a cerut, ridicarea sancţiunilor 
economice impuse de Occident politicienilor, oamenilor 
de afaceri şi companiilor rusesti». În acelaşi timp, 
conducătorii ruşi au înţeles că trebuiau să evite să facă 
prea mult tam-tam în legătură cu succesul lor. Ei s-au 


mulţumit cu gândul că Uniunea Europeană dădea tot mai 
multe semne că existau tensiuni în interiorul său. 

În 2015, când guvernul maghiar a refuzat să 
primească refugiaţi din Siria, prăpastia dintre Berlin şi 
Budapesta s-a adâncit foarte mult. Orbân şi Putin erau 
de părere că, încurajând influxul de refugiaţi si migranti 
în Uniunea Europeană, Angela Merkel actionase pripit si 
nechibzuit. Putin a încadrat asta într-o critică mult mai 
largă. Criza refugiaților din Europa deriva din politica pe 
care Occidentul o ducea de mai multi ani, a afirmat el: 


Noi ne-am opus în mod activ la ceea ce se întâmpla, de exemplu, 
în Irak, Libia si în alte câteva ţări. Am spus: nu trebuie să faceţi 
asta, nu trebuie să daţi năvală acolo şi nu trebuie să faceţi 
greşelile astea. Nimeni nu ne-a ascultat! Dimpotrivă, ei au crezut 
că noi adoptam o poziţie antioccidentală, ostilă Occidentului. Si 
acum, când aveţi sute de mii de refugiaţi - acum sunt deja un 
milion -, cum puteţi să vă gândiţi că poziţia noastră a fost 
antioccidentală sau pro-occidentală2? 


Era încântat să vadă lideri europeni precum Orbân, 
care refuzau să se lase intimidati de Bruxelles sau de 
Berlin, însă Marea Britanie, şi nu Ungaria, a votat pentru 
ieşirea din Uniunea Europeană. Participarea britanicilor 
la Uniunea Europeană a avut o istorie lungă şi dureroasă, 
căreia prim-ministrul David Cameron a încercat să-i pună 


capăt în iunie 2016 prin organizarea unui referendum. 
Întrebarea adresată alegătorilor era pur şi simplu dacă 
trebuiau să rămână sau să plece. După o campanie 
mediocră pentru „rămânere”, totuşi, spre marea sa 
surprindere, 52% dintre votanti au ales să retragă tara 
din Uniune. Cameron a plecat de la putere, fiind urmat în 
funcţia de prim-ministru de Theresa May, care votase 
pentru rămânerea în Uniunea Europeană, dar s-a 
angajat, alături de cabinetul său, să respecte rezultatul 
referendumului, negociind ieşirea Marii Britanii. Criza 
politică ce a urmat atât la Londra, cât şi la Bruxelles a 
eclipsat orice problemă care venea de la Budapesta. 
Uniunea Europeană se dezmembra, sau cel puţin una 
dintre principalele sale ţări alegea să se despartă de ea. 
Liderii ruşi încercaseră ani la rând să provoace sciziuni în 
interiorul Uniunii Europene, dar nici în cele mai frumoase 
visuri ale lor nu-şi imaginaseră un asemenea rezultat. 
Din 1989, de la căderea comunismului în Europa de Est, 
continentul trecuse printr-un proces de unificare. Dintr- 
odată, tendinţa era în direcţia opusă. 

În ultimii ani, Marea Britanie îi făcuse mari probleme 
Rusiei. Sustinuse cu regularitate cauza sancţiunilor 
economice împotriva Rusiei şi era un critic vehement al 
anexării Crimeei. Acum, Putin savura momentul de 
schadenfreude: 


Prim-ministrul abia şi-a început munca şi se confruntă cu 
probleme interne. Dar a existat un timp când Marea Britanie şi 
Rusia au avut relaţii ferme, multilaterale, şi noi suntem gata să 
ne întoarcem la acele vremuri. Asta depinde de partea britanică, 
nu de noi. Am observat că au început să se facă pregătiri pentru 
anul jubiliar al convoaielor arctice [britanice din timpul războiului 
către Arhanghelsk] şi că Prinţesa Ana a făcut o vizită. 

Am avut o mulţime de probleme în unele perioade istorice, 
dar au existat de asemenea momente care ne-au adus, fără 
îndoială, împreună. Noi ni le amintim, le ştim şi suntem gata să 
restabilim relaţiile cu Marea Britanie şi să mergem alături de 
britanici până unde doresc ei, dar, desigur, noi nu vom impune 
nimic şi, mai mult decât atât, nu putem să impunem. Nu putem 
să decidem pentru ei la ce scară vor fi restabilite relaţiile. Cu 
toate acestea, vedeţi, există în jur de 600 de companii britanice 
în economia noastră şi ele nu intenţionează să o părăsească. 


Fără să râdă în gura mare, Putin nu ar fi putut să-şi arate 
mai bine satisfacția. O tara europeană izolată era exact 
ce căutau liderii ruşi pentru a negocia cu ea de pe o 
pozitie de putere. 

În vreme ce politicienii britanici favorabili rămânerii 
încercau să explice înfrângerea lor, a ieşit la iveală că 
firme ruseşti de internet făcuseră propagandă printre 
alegători pentru ieşirea din Uniunea Europeană. Exista 
speculatia bine întemeiată că Kremlinul sponsorizase 
aceste eforturi şi că ruşii oferiseră sprijin financiar 


organizaţiilor britanice care susțineau ieşirea. Subiectul 
amestecului ruşilor a acaparat mass-media. Deşi nimeni 
nu putea conchide că rezultatul referendumului fusese 
determinat în întregime de masinatiunile ruseşti, era 
greu să negi că existase un grad de intervenţie din 
partea Moscovei. 

În Muntenegru, intervenţia ruşilor a mers mult mai 
departe. Unul dintre cele mai mici state succesoare ale 
fostei Iugoslavii, Muntenegru era notoriu pentru corupţia 
din viaţa publică şi crima organizată. Guvernul de la 
Podgorica era decis să facă demersurile necesare pentru 
admiterea în Uniunea Europeană, iar acest lucru a 
generat dispute permanente şi manifestări violente. 
Tulburările au atins punctul culminant în octombrie 
2016, când autorităţile au acuzat 14 indivizi că puseseră 
la cale asasinarea prim-ministrului Milo Djukanović si 
organizaseră o lovitură de stat. Majoritatea celor acuzaţi 
făceau parte din opoziţia politică muntenegreană, 
inclusiv din partidul prorus Frontul Democrat, însă doi 
dintre ei, acuzaţi de terorism, erau cetăţeni ruşi. Toţi 
militaseră pentru ca Muntenegru să se distanteze de 
Bruxelles şi să se îndrepte spre Moscova. S-a spus că 
serviciile secrete ruseşti finantaserá Frontul Democrat şi 
Djukanović nu avea nicio îndoială că presupusa 
conspirație fusese dirijată de Moscova. El nu a putut să-i 


aresteze pe ruşi, care aveau reşedinţa în Serbia vecină 
şi, prin urmare, se puteau întoarce în Rusia fără să se 
teamă că vor fi extrádati. Miniştrii ruşi de la Moscova au 
vorbit cu dispreţ despre dorinţa lui Djukanovic de a 
ajunge în Uniunea Europeană şi NATO şi l-au acuzat pe 
Djukanovic însuşi de corupţie financiară masivă. 
Djukanovic şi-a văzut de proiectele sale chiar şi după 
ce şi-a dat demisia din funcţia de prim-ministru. Au 
continuat negocierile pentru intrarea Muntenegrului în 
Uniunea Europeană, iar în aprilie 2017 parlamentul 
muntenegrean a votat intrarea în NATO. Constienti de 
presiunea pe care o exercita Rusia, liderii occidentali au 
rămas fermi în hotărârea lor de a primi Muntenegru în 
alianţa militară în iunie. La Moscova ştirile au fost primite 
cu nelinişte. Nu numai că pretenţiile politice ale Rusiei 
fuseseră zădărnicite; grupările de crimă organizată ruse 
contemplau cu îngrijorare viitorul, deoarece curând 
Muntenegru nu avea să mai fie un loc bun pentru 
activităţile lor. Ministerul Afacerilor Externe din Rusia a 
publicat o declaraţie în care succesul lui Djukanovic era 
interpretat ca o creştere periculoasă a instabilității în 
Balcani, iar ministrul Afacerilor Externe Serghei Lavrov şi 
diplomaţii ruşi au încercat să abată atenţia de la 
obiectivul lui Putin de a spori instabilitatea în Europa. 


Putin se opusese perspectivei unei Uniuni Europene 
unite şi extinse şi unei alianţe NATO întărite şi 
dezvoltate. Cu toate că avusese un eşec în Muntenegru, 
avea câteva realizări în Franţa şi Ungaria, unde 
nervozitatea faţă de Uniunea Europeană era în creştere. 
Marea Britanie era pe punctul de a părăsi Uniunea. Chiar 
şi în Italia, unde serviciile secrete ruseşti erau aparent 
mai puţin active, un val de nemulţumire faţă de 
Bruxelles a culminat cu venirea la putere, în urma 
alegerilor din martie 2018, a unei coaliţii alcătuite din 
Liga de extremă dreaptă şi Mişcarea Cinci Stele de 
centru-stânga, ambele militând pentru mai multă 
libertate naţională faţă de controlul Uniunii Europene. 
Moscova a fost încântată. Liga a susţinut anexarea 
Crimeei, aparent fără a recurge la ajutor financiar rusesc 
secret, şi a promovat cauza investiţiilor italiene în 
Crimeea”. 

Liderii ruşi din anii '90 se obişnuiseră cu eşecurile şi 
umilintele, însă vremurile se schimbaserá, iar seria 
succeselor si semisucceselor putea fi sărbătorită. După 
cum vedeau Lavrov şi Putin lucrurile, dacă istoria nu era 
de partea lor, cel puţin părea că nu e nici împotriva lor. 


CONTROLUL 

Ordinea politică: partide, alegeri, 
parlamente 

Putin a asigurat preşedinţiei un rol atât de dominant 
în politica rusească, încât suntem tentaţi să credem că 
alte instituţii contează foarte puţin. O asemenea idee ar 
fi însă întâmpinată de Putin cu un zâmbet trist. Cu toate 
că membrii grupului de la conducere stabilesc aproape 
întreaga agendă publică, nu întotdeauna au putut conta 
pe faptul că ceilalţi se vor conforma, Adunarea Federală, 
in special, manifestând uneori o înclinație către 
obstructie. 

Când Putin a devenit prima oară preşedinte, erau 
alesi membrii ambelor camere ale Adunárii Federale. 
Camera superioará, Consiliul Federatiei, era alcátuità din 
câte doi reprezentanţi ai celor optzeci şi cinci de unităţi 
regionale constituind al doilea eşalon al guvernării şi 
mulţi dintre ei se obişnuiseră să-şi conducă republicile 
sau provinciile fără să ia în calcul prea mult decretele lui 
Elțîn sau politicile cabinetului. În 2004, Putin, crezând cá 


Rusia devenise imposibil de guvernat, a convins Duma 
de Stat să accepte renunţarea la alegerile pentru 
Consiliul Federaţiei şi să-l lase pe el să numească 
guvernatorii regionali, părând convins că „verticala 
puterii” avea să funcţioneze imediat pentru binele 
general. Realitatea s-a dovedit a fi diferită, iar când au 
apărut probleme la nivel local, au fost consideraţi 
responsabili guvernatorii numiţi de Putin:. 

Duma a rămas electivă, iar cel dintâi prim-ministru al 
lui Putin, Mihail Kasianov, a fost nevoit să-şi conceapă 
discursurile cu mare atenţie în perioada în care s-a 
angajat pe calea reformelor economice. Nu numai 
Partidul Comunist şi Partidul Liberal-Democrat criticau 
politicile guvernului, ci şi formațiunea lui Putin, Partidul 
Unităţii. Acesta fusese înfiinţat în 1999 în vederea 
participării la alegerile pentru Dumă, dar a obţinut mai 
puţin de un sfert din locuri, iar când a ajuns preşedinte 
Putin, el şi Kasianov s-au confruntat cu o problemă: 
Partidul Comunist era cea mai mare formaţiune din 
Dumă. Ei au căutat să scape de această situaţie, 
negociind fuziunea Partidului Unităţii cu partidul Patria- 
Întreaga Rusie, în fruntea căruia se aflaseră Lujkov şi 
Primakov, doi politicieni scoşi din cursa pentru 
preşedinţie din 2000 cu ajutorul propagandei negre. Noul 
partid amalgamat, Rusia Unită, a fost proclamat în aprilie 


2001. Deşi nu avea majoritate în Dumă, Kasianov a 
reuşit să câştige suficient sprijin pentru a-şi transforma 
reformele în lege?. 

El ştia că, singură, retorica lui nu avea cum să câştige 
de partea sa Duma, aşa că a cumpărat sprijinul unor 
deputati din Dumă sau al circumscriptiilor lor acordând 
subvenţii locale - o practică pe care americanii o numesc 
politică pork-barrel [,,a ciolanului"]. A fost un proces plin 
de obstacole. Putin şi Kasianov erau decişi să-şi asigure o 
majoritate absolută la alegerile pentru Dumă din 
decembrie 2003. Au fost dezamagiti: e drept ca Rusia 
Unită ajunsese cel mai mare partid, ceea ce era un 
progres faţă de 1999, dar încă nu avea majoritatea. 
Pentru aceasta a fost nevoie de acţiuni foarte abile ale 
următorului premier, Mihail Fradkov. S-au oferit avantaje 
politice şi financiare pentru a-i face pe unii să dezerteze 
din partidele lor, astfel încât guvernul să-şi poată trece 
legile, un mod de a face politică inconfortabil pentru 
Putin, care avea nevoie de o bază parlamentară sigură. 
În decembrie, administraţia a folosit numeroase resurse 
la alegerile pentru Dumă: promisiuni de bunăstare; mai 
multe subvenţii pentru numeroase circumscripţii ruseşti, 
cu care să fie aplanate nemulţumirile locale. Încurajaţi 
de o economie renăscută, conducătorii au cerut 
electoratului să-i susţină în continuare, fiindcă aceasta 


era cea mai bună cale de a atinge progresul, folosind în 
campanie cuvinte sforaitoare precum „leadership”, 
,Ordine", „stabilitate” si „patriotism”. 

De vreme ce partidul său controla posturile naţionale 
de televiziune, Putin avea siguranţa că mesajul său va 
ajunge la toată lumea. Rusia Unită a obţinut 295 din cele 
450 de locuri, o majoritate absolută, scăpând astfel 
confortabil de necesitatea de a discuta cu potenţiali 
dezertori. 

Nu s-ar fi obţinut însă aceste rezultate dacă nu s-ar fi 
folosit „tehnologia politică”. Căutând să asigure victoria 
partidului său, Putin a menţinut aparenţa unei competiţii 
multipartite si a corectitudinii procedurale, autorizându-l 
pe adjunctul şefului Administrației Prezidențiale, 
Vladislav Surkov, să conceapă legi electorale care să le 
permită unor partide din opoziție să câştige un mic 
număr de locuri. Ca întotdeauna, Kremlinul a fost 
indulgent cu comuniştii lui Ziuganov şi cu liberal- 
democrații lui Jirinovski, dat fiind că nu mai aveau nicio 
şansă să învingă Rusia Unită şi, în orice caz, aveau 
aceleaşi priorităţi ca şi Putin: centralizarea puterii şi o 
politică externă ambițioasă. Putin şi Surkov au fost 
încântați cá labloko, partidul liberal, a câştigat doar 
patru locuri în Dumă în 2003 şi niciunul la următoarele 
alegeri. Surkov era un manipulator talentat: ori de câte 


ori în spectrul politic apărea un partid nou ce reprezenta 
o ameninţare serioasă - sau chiar mai puţin serioasă - 
pentru Rusia Unită, el facilita crearea unor partide rivale 
care să ia voturi de la nou-venit. A luat aceleaşi precautii 
împotriva vechiului Partid Comunist, contribuind în mod 
discret la înființarea partidului Rodina (Patria), o 
formaţiune patriotică prezidată de Dmitri Rogozin, care 
căuta sprijin în rândurile muncitorilor:. 

Până la venirea lui Surkov, regimul politic din Rusia 
era în mod oficial o „democraţie controlată”, procedurile 
sale fiind diferite de cele ale democratiilor liberale. Un 
asemenea control de la vârf, se sugera, era necesar 
pentru a beneficia pe deplin de pe urma alegerilor şi a 
dezbaterilor publice. Lui Surkov nu-i plăcea sintagma din 
cauză că suna autoritarists în opinia sa, controlul de sus 
trebuia exercitat, dar nu etalat. În 2006, cu permisiunea 
lui Putin, a înlocuit sintagma „democraţie controlată” cu 
„democraţie suverană”. Medvedev a privit cu dispreţ 
ambele sloganuri şi a propus pur şi simplu „democraţie 
reală”, o expresie care era şi pe placul lui Kasianov. Dar, 
spre deosebire de acesta din urmă, Medvedev şi-a 
păstrat opinia pentru el până când a devenit preşedinte:. 
Nici vorbă ca Medvedev să fi făcut viaţa mai uşoară 
partidelor rivale Rusiei Unite. Asemenea patronului său 
Putin, el a permis sau chiar a încurajat slăbirea 


procedurilor democratice. Pentru grupul de la conducere, 
aceasta era calitatea necesară ca să devii membru. 

Cu toate că respingea acuzaţia de manipulare 
machiavelică, Surkov era uimitor de sincer în privinţa 
ambițiilor sale legate de leadership. La o adunare a 
membrilor Rusiei Unite din februarie 2006, el a declarat 
cá obiectivul nu ar trebui sá fie doar cástigarea alegerilor 
pentru Dumă din anul următor, ci şi păstrarea majorităţii 
vreme de cel putin ,zece-cincisprezece ani's. Vedea 
această chestiune în termeni aproape apocaliptici. Un an 
mai târziu, afirma că Administraţia Prezidenţială „acţiona 
pentru prevenirea unei revoluţii în tará"*. Si considera ca 
Putin şi partidul său, Rusia Unită, aveau o importanţă 
crucială în menţinerea stabilităţii şi a progresului. Dacă 
pentru aceasta era nevoie de practici necinstite şi chiar 
de înşelătorie, Surkov era omul potrivit - iar Putin îl 
susţinea. 

Dar Putin a văzut „democraţia suverană” ca pe un 
eufemism util pentru ceea ce încerca să realizeze el 
pentru ţara lui, iar sintagma lui Surkov a fost adoptată 
oficial, semnificând hotărârea Rusiei de a se comporta 
aşa cum dorea oriunde în lume: majoritatea 
democratiilor lumii, declara Putin cu satisfacţie, erau 
subordonate pretențiilor şi intereselor geopolitice ale 
Americii, în vreme ce el, ca lider al Rusiei, refuza să fie 


tratat drept fratele mai mic al preşedintelui Statelor 
Unite. Asemenea lui Putin, Surkov vedea intrigile 
Washingtonului ca pe cea mai mare ameninţare la 
adresa independenţei naţionale, şi acesta a fost motivul 
pentru îngrădirea unor libertăţi interne în Rusia. Niciunei 
puteri străine nu avea să i se permită amestecul în 
treburile interne ale Rusiei. Conducătorii ţării erau 
hotărâți să împiedice potentiala intervenţie a Americii în 
procesul ei electoral; ca urmare, suspectau toate 
organizaţiile media internaţionale, companiile de IT şi 
organizaţiile nonguvernamentale de caritate. Desigur, 
liderii de la Kremlin erau experţi în manipularea 
alegerilor ruseşti, dar se temeau că străinii vor profita de 
orice oportunitate pentru a-şi folosi aceleaşi talente. 

Alţi oficiali de la Kremlin aveau îndoielile lor şi pledau 
pentru o formă de politică mai relaxată, care să acorde 
mai mult spaţiu dezbaterii şi opoziţiei. Putin i-a 
dezamăgit din ce în ce mai mult. Retrospectiv, Gleb 
Pavlovski, fostul consilier al lui Putin, considera, pe baza 
experienţei sale de la Administraţia Prezidenţială, că 
acesta a sperat iniţial să construiască un sistem bipartit, 
creând un echilibru între Rusia Unită şi Partidul 
Comunist, pornind de la premisa că ultimul se va 
transforma într-un partid social-democrate. Dacă Putin a 
avut într-adevăr o asemenea ambiţie, a abandonat-o 


curând, iar liderul comunist Ziuganov, departe de a 
ajunge la social-democratie, a recázut mai degrabă într- 
un şovinism limitat. Putin, se pare, a continuat să creadă 
în necesitatea unei ordini politice mai flexibile, dar s-a 
gândit că aceasta putea fi cel mai bine creată prin 
dezvoltarea unor facţiuni active în interiorul propriei sale 
Rusii Unite. Pavlovski a scris de asemenea că Putin este 
conştient că Rusia se va confrunta cu o „stagnare” dacă 
nu-şi schimbă sistemul de guvernare şi nu-şi transformă 
economia în aşa fel încât „generalii” să nu o mai 
controleze în totalitate». După spusele lui Pavlovski, 
propriul interes politic l-a împiedicat pe Putin să facă 
pasul hotărâtor, el dându-şi seama, pare-se, că reforma 
politică ar ameninţa interesele susținătorilor săi. Dar 
Putin îi spusese cândva secretarului de stat american 
Condoleezza Rice că în Japonia Partidul Liberal a reuşit 
să se afle putere aproape continuu în anii de după al 
Doilea Război Mondial şi că nu vedea niciun motiv ca 
Rusia să nu procedeze la felz. 

Modul în care Duma de Stat şi Adunarea Federală 
tratau proiectele de lege nu stârnea prea multă 
nemulţumire. Activitatea legislativă, care pe vremea 
mandatului lui Kasianov fusese amplă şi intensă, se 
reducea la reforme de importanţă secundară. Cele două 
camere tindeau să lucreze în armonie cu guvernul, cu 


preşedintele şi una cu cealaltă. Atât preşedintele, cât şi 
Consiliul Federaţiei au ajuns să respingă tot mai rar o 
propunere de lege. La rândul ei, Duma şi-a luat munca 
de revizuire în serios, în special când elita de la 
conducere era divizată - si Rusia Unită a devenit sediul 
unui lobby intern intens». Proiectele de lege initiate de 
Administraţia Prezidenţială au avut mult succes: între 
2007 şi 2011 nu a fost respins niciunul, chiar dacă 
dezbaterile au fost adeseori foarte aprinse. Liderul 
democrat-liberal Jirinovski nu era singurul care avea un 
comportament conflictual; el şi purtătorii de cuvânt 
succesivi ai Dumei de Stat au trebuit să depună eforturi 
considerabile pentru a păstra ordinea. Dar Rusia Unită 
avea atât majoritate absolută, cât şi disciplină internă. 
Putea să facă praf orice polemici de pe podium sau de pe 
scaunele sălii de dezbateriz. 

Cunoscut pentru abilitatea sa politică, Surkov a primit 
sarcina de a-şi repeta exerciţiul de magie la următoarele 
alegeri pentru Dumă din decembrie 2011. Medvedev era 
încă preşedinte, dar anunţase că se va da la o parte 
pentru a-i face loc lui Putin, iar Putin îşi exprimase 
dorinţa ca Medvedev să revină în funcţia de premier în 
caz că el avea să redevină preşedinte, un proiect care a 
ajuns să fie cunoscut ca „tandemul”. Cei doi tratau Rusia 
ca pe moşia lor. Anunţul cu privire la intenţiile lor a fost 


întâmpinat cu valuri de proteste şi demonstrațiile au 
umplut pieţele centrale ale Moscovei. 

Surkov şi-a pus în aplicare vechiul truc de a promova 
partide politice care să ajute Rusia Unită luând voturi de 
la alţii. În acest scop, el a abordat partidul Cauza 
Dreaptă, ce reprezenta mediul de afaceri, şi l-a ajutat pe 
miliardarul Mihail Prohorov să preia conducerea acestuia. 
Perspectiva acestuia pentru Rusia era mai liberală decât 
a lui Putin şi, o vreme, Cauza Dreaptă a urcat în 
sondajele de opinie - destul de mult pentru a avea un 
impact asupra rezultatelor alegerilor, dar nu suficient 
pentru a-l pune în pericol pe Putin. Din nefericire pentru 
Surkov, Prohorov şi-a depăşit rolul de instrument util 
pentru Kremlin, începând să se vadă pe sine ca pe un 
adevărat competitor şi să tune şi fulgere la adresa lui 
Putin. Asta nu era în scenariu. Lipsit de experienţă 
politică, dar plin de vanitate, Prohorov a fost luat prin 
surprindere când Cauza Dreaptă s-a dispensat de el. 
Avea să descopere curând cá Surkov a aranjat asta. 
Profund jignit, Prohorov şi-a anunţat intenţia de a 
candida ca independent la alegerile prezidenţiale din 
2012. Cum era de aşteptat, a fost învins la urne, 
obţinând doar 8% din voturi. 

Încrederea în sine a lui Surkov s-a dovedit a fi însă la 
fel de deplasată. Reputația sa de magician s-a evaporat 


când, la alegerile din decembrie 2011, Rusia Unită a 
obţinut doar 49% din voturi. Din fericire pentru el, 
datorită victoriei din circumscripţii, partidul a obţinut 238 
din cele 450 de locuri din Dumă - un declin faţă de 
alegerile precedente, dar era încă o mică majoritate 
absolută. 

S-a vorbit frecvent despre frauda de proporţii care a 
avut loc la numărătoarea voturilor. La unele centre de 
votare au fost filmate persoane care îndesau în urne 
buletine de vot false. Aleksei Navalnii si alti lideri ai 
opoziţiei au organizat proteste în Piaţa Bolotnaia din 
centrul Moscovei. La proteste nu a participat numai 
Prohorov, ci şi prietenul lui Putin şi fostul ministru de 
Finanţe Kudrin. Cu toate că ordinea a fost asigurată de 
poliţişti cu bastoane, Medvedev şi Putin nu au vrut să 
rişte. Rezultatul alegerilor a fost confirmat oficial. Între 
timp, au promovat un proiect de lege care să limiteze 
demonstrațiile publice. Pentru minoritatea 
antiguvernamentală din Dumă, acesta a fost un semnal 
că echipa lui Putin aspira să rămână veşnic la conducere. 
Criticii Rusiei Unite au declanşat o „grevă italiană”, 
propunând o serie de amendamente. Unul dintre liderii 
acestora, Ghennadi Gudkov, un fost colonel KGB care 
făcuse gestul neobişnuit de a se alătura opoziţiei, a fost 
acuzat de fraudă financiară şi suspendat din Duma“. 


Agitatia din parlament a generat tulburări de stradă. 
Piaţa Bolotnaia s-a umplut din nou de protestatari. 
Intervenţia în forţă a poliţiştilor a spulberat speranţa 
opoziţiei că alte oraşe vor urma exemplul Moscovei, iar 
Kremlinul a supravieţuit confruntării. Dar nu fără să tragă 
concluzia că suficiența era o atitudine primejdioasă. 

Toată lumea a putut vedea că Duma, chiar dacă 
neutralizată de manipulările juridice preelectorale şi de 
manevrele fátise de la urne, îşi păstrase o anumită 
importanţă în imaginaţia publicului, chiar dacă în ceea ce 
priveşte prestaţia politicienilor aleşi verdictele sondajelor 
de opinie erau departe de a fi măgulitoare. Piaţa 
Bolotnaia avea să erupă din nou, chiar şi cu Navalnii în 
arest. Locul ales de protestatari avea o semnificaţie 
istorică: cu câteva secole în urmă, acolo fuseseră 
executaţi marii conducători ai răscoalelor, Stenka Razin 
şi Emelian Pugaciov. Poliţia anilor 2011-2012 nu a pus în 
aplicare pedepsele cumplite pe care le porunciseră ţarul 
Alexei şi Ecaterina cea Mare la vremea lor, însă mulţi 
protestatari au fost bătuţi cu cruzime, iar organizatorii au 
fost dati în judecată. Nemtov si Navalnii, care s-au aflat 
în fruntea manifestatiilor împotriva mandatului lui Putin, 
au ajuns în arest. 

Deşi Putin câştigase detaşat din primul tur şi era de 
departe politicianul favorit al alegătorilor, echipa sa 


făcuse, tipic, nişte manevre la urne, ca măsură de 
precauţie. Au existat de asemenea suspiciuni întemeiate 
că, la ordinul Kremlinului, avusese loc un atac cibernetic 
asupra ziarului opoziţiei, Novaia gazeta. Putin nu se 
mulţumeşte niciodată să câştige pur şi simplu; el are o 
dorinţă nestăpânită de a-şi anihila adversarul, iar pentru 
aceasta nu se dă în lături de la nicio manevră murdară. 
Duma şi-a făcut obiceiul de a servi interesele 
Kremlinului. La alegerile parlamentare din decembrie 
2016, Rusia Unită şi-a consolidat dominaţia, câştigând 
54% din votul popular şi 343 de locuri, mai mult decât 
suficient pentru a prelua controlul asupra procesului 
legislativ. Medvedev, liderul partidului după plecarea sa 
de la preşedinţie în 2012, asigura disciplina necesară 
pentru a fi adoptate legile pe care le doreau el şi Putin. 
Celelalte partide erau la fel de zgomotoase ca 
întotdeauna, însă Duma nu a reuşit să le strice planurile 
conducătorilor de la Kremlin şi clicii lor. Nici Duma, nici 
Consiliul Federaţiei nu au exploatat oportunitatea de a 
investiga scandalurile de corupţie apărute în presă şi pe 
internet. În multe alte ţări - şi nu numai în America de 
Nord şi restul Europei -, parlamentarii ar fi facut mare 
scandal pe tema palatelor somptuoase despre care se 
spunea că ar fi fost construite pentru Putin, Medvedev, 
Patruşev şi alţii, dar cei care făceau agenda pentru 


Dumă şi Consiliu au avut grijă ca asemenea discuţii să 
nu existe. Abuzurile puteau fi investigate numai cu 
permisiunea liderilor Rusiei Unite - şi aceştia nu aveau 
niciun motiv să faciliteze umilirea patronilor lor. 

Chiar dacă din 2003 Rusia Unită nu s-a mai confruntat 
cu vreo provocare electorală serioasă, Rusia nu este un 
sistem unipartit. Acest lucru este într-un contrast evident 
cu modul în care a fost guvernat URSS-ul. Astăzi nu mai 
există un Partid Comunist care să controleze şi să 
coordoneze politicile si să impună obedienta. Mai mult 
decât atât, Rusiei Unite, căreia îi lipseşte aparatul 
necesar pentru a executa chiar şi sarcini administrative 
simple, nu i s-a cerut niciodată să îndeplinească o 
asemenea funcţie. Conferinţele ei au un impact minor 
asupra programelor guvernamentale, iar comitetul său 
central are un statut onorific. 

Pe 11 aprilie 2018, când a prezentat Dumei primul 
său raport ministerial despre activitatea guvernului din 
ultimii şase ani, Medvedev s-a lăudat cu 1.500 de 
proiecte legislative devenite legi. Neavând cum să 
pretindă că acestea atârnau foarte greu, el a insistat pe 
importanţa reformelor legislative care introduceau 
obligaţia de a folosi tehnologie modernă în instituţiile 
publice, de a ajunge la transparenţă în ce priveşte 
bugetul naţional şi de a extinde terenurile destinate 


agriculturii. Alte legi aveau legătură cu politica externă. 
În decembrie 2012, aşa-numita Lege Dima lakovlev le 
interzicea americanilor să adopte orfani ruşi. În martie 
2014, Duma a aprobat instrumentul legislativ prin care 
Crimeea se putea „alătura” Rusiei. În iulie 2016 a fost 
actualizată legea cu privire la extremism şi terorism, 
care obliga serverele de internet din Rusia să păstreze o 
evidenţă a utilizatorilor lor, pentru a uşura controlul 
exercitat de stat. În aceeaşi lună a fost adoptată o lege 
care împiedica activitatea de misionariat a organizaţiilor 
religioase neinregistrate. În ianuarie 2017, Duma a 
adoptat cu majoritate o lege care a dezincriminat 
violenţa domestică. 

După ce tulburările din 2011-2012 s-au potolit, Duma 
a atras foarte rar atenţia mass-mediei. Telespectatorii 
păreau mai degrabă interesaţi de dezbaterile aprinse, în 
special atunci când deputaţii se împingeau unii pe alţii, 
decât de procedurile legislative obişnuite. O singură dată 
lucrurile au fost mai puţin serioase. Pe 1 aprilie 2013, un 
deputat al Partidului Liberal-Democrat a prezentat un 
proiect de lege referitor la restricționarea vânzării si 
consumului de usturoi. Proiectul privea clădirile publice 
şi chiar resedintele private, vânzarea urmând să fie 
permisă doar în locuri aerisite în mod corespunzător. 
Pentru a proteja sănătatea femeilor însărcinate, a 


profesorilor şi a copiilor, această legumă urât mirositoare 
trebuia să dispară complet din spaţiile publice. Mulţi 
dintre cei prezenţi nu au sesizat că era vorba de o glumă 
până când iniţiatorul proiectului de lege nu le-a spus că 
era Ziua Pácálelilor:. 

Însă majoritatea oamenilor nu erau aproape deloc 
interesaţi de activităţile Dumei, fie ele serioase sau mai 
puţin serioase. Rusia Unită nu oferea perspectiva unei 
angajări energice în slujba interesului public deoarece 
oamenii se înscriau în acest partid în principal pentru a 
avansa în carieră sau pentru a-şi mări contul din bancă - 
Putin se străduise multă vreme să se ţină departe de 
conducerea lui, lăsându-l pe Medvedev să fie preşedinte. 
Dar acum Putin credea că pentru a revigora sistemul era 
nevoie de o formă de politică mai largă, ceva mult mai 
ingenios decât un partid politic. 

Abandonându-l pe Surkov, l-a abordat pe viceprim- 
ministrul Veaceslav Volodin, care l-a convins ca pentru a 
fi mai atractiv trebuia să ţină conferinţe şi adunări mari 
şi să se bucure de căldura unui public patriot. În 
primăvara anului 2011, Volodin a propus o mişcare 
numită Frontul Popular al Întregii Rusii: mai existase un 
front cu acest nume, alături de fronturi ale celorlalte 
naţiuni din URSS, în anii perestroikăi lui Gorbaciov. Acum 
el era reînviat şi remodelat pentru a mulţumi Kremlinul, 


ca o tribună mai eficientă decât Rusia Unită plină de 
oportunişti, prin care elita de la Kremlin să afle 
nemulţumirile apărute în societate. Membri ai altor 
partide au fost încurajați să se alăture Frontului, care a 
primit fonduri şi a fost organizat pentru a desfăşura o 
serie de evenimente în întreaga ţară. Putin, care a fost 
ales preşedintele acestei formaţiuni în iunie 2013, a 
participat la câteva dintre acestea şi a fost întâmpinat ca 
un adevărat erou. Se pare că Volodin i-a recomandat lui 
Putin Frontul şi ca pe o modalitate de a-l depăşi pe 
Medvedev, care se gândea să candideze pentru un al 
doilea mandat la preşedinţie:. Surkov, susţinător al lui 
Medvedev, a fost supărat că a aflat de acest plan doar 
din relatările agenţiilor de stiri. 

Volodin a fost răsplătit cu numirea sa în funcţia de 
prim-adjunct al şefului Administraţiei Prezidenţiale, iar 
Frontul a înfiinţat grupuri de lucru care să stabilească 
modurile în care punerea în practică a decretelor 
prezidenţiale putea fi monitorizată şi făcută publică. 
Putin a recunoscut cu bucurie ajutorul primit de la aceste 
grupuri2. Dar efectul net asupra treburilor publice a fost 
minim, iar organizatorii Frontului Popular s-au mulţumit 
cu adunările şi galele lor. Şi din nou o inovaţie politică 
flamboaiantă s-a dovedit inutilă. 


Putin însă, continuând să vadă în termeni apocaliptici 
dificultăţile cu care se confrunta, nu avea instinctiv 
încredere în niciun fel de club, firmă sau asociaţie care 
opera dincolo de controlul statului. El vorbea uneori de 
parcă întreaga tara era împânzită de conspirații: 


Se găsesc întotdeauna modalităţi de a pune mâna pe bani şi de 
a-i cheltui pentru scopurile stabilite de donatori. Desigur, 
deciziile recente restrictioneaza folosirea resurselor străine 
pentru competiţia politică internă din Rusia. Aceste decizii au 
stabilit obstacole clare, dar ele sunt ocolite şi este foarte 
important să nu se mai întâmple asemenea lucruri2. 


Deşi a admis că majoritatea organizațiilor 
nonguvernamentale ruseşti (ONG-uri) nu reprezintă o 
„coloană a cincea” autentică, Putin a ţinut să adauge: 
„Asta nu înseamnă însă că în Rusia nu există oameni 
aflaţi în slujba unor interese străine. Asemenea oameni 
există. Cine sunt ei? Ei folosesc în confruntările politice 
interne bani pe care i-au primit de la state străine şi nu 
au avut niciun scrupul să-i ia de la acestea”2. 

Prin urmare, toate ONG-urile ruseşti au fost puse sub 
presiune pentru a se conforma. În noiembrie 2012, legea 
a fost amendată pentru a-i obliga pe cei care desfăşurau 
„activităţi politice” să se înscrie la Ministerul Justiţiei ca 
„agenţi străini”2, făcând câteva organizaţii importante să 


ceară aprobare oficială pentru a continua să funcţioneze. 
Una dintre ele este Memorial, care promovează cu mult 
curaj drepturile omului şi întreţine o arhivă despre 
abuzurile din epoca sovietică. O alta este Centrul 
Levada, un institut de sondaje independent de renume 
mondial. Multe organizaţii cu finanţare internaţională au 
fost nevoite să se retragă complet din Rusia, iar 
Kremlinul a redus serios spaţiul disponibil pentru criticile 
publice ostile ale acţiunilor sale. 

Politica a devenit tot mai autoritară. Anterior, mulţi 
crezuseră că acesta era un epitet nedrept, de vreme ce 
Rusia avea alegeri regulate, partide de opoziţie şi canale 
media critice, însă treptat s-a creat un consens cu privire 
la practicile dure şi corupte din treburile publice. Putin a 
fost caracterizat uneori drept un dictator, însă acesta 
este un termen prea puternic, deoarece controlul său 
asupra elitei de la conducere nu a fost niciodată absolut. 
Dar conducătorii din întreaga lume cu o reputaţie ca a lui 
nu se dau în lături de la nimic - inclusiv de la asasinate - 
pentru a-şi consolida puterea, iar metodele lor aduc 
adesea aminte de crima organizată, încât Rusia a fost 
uneori numită stat mafiot si cleptocraţiez. Există dovezi 
convingătoare că, începând din anii '90, politicienii de 
rang înalt au avut legături cu marile grupări 
infractionale. Dar e greu de crezut că şefii acestor 


grupări îşi permit să le dea ordine lui Putin şi miniştrilor 
săi; mai degrabă, mafiotii fac tot felul de comisioane 
profitabile pentru Kremlin. FSB a descoperit că aceşti 
infractori pot să-şi facă treaba murdară mult mai rapid 
decât ofiţerii de informaţiiz. 

Această simbioză dintre stat şi crima organizată face 
ca Rusia să fie un loc periculos pentru duşmanii interni şi 
externi ai administraţiei. Dar Putin refuză să vadă că 
ceva e în neregulă cu politica rusească. El le cere 
oamenilor să-şi imagineze alternativa: 


Vreti ca zeci de oameni ca Saakasvili [fostul preşedinte georgian] 
să-şi facă de lucru prin locurile noastre publice de aici? Persoana 
pe care ati numit-o este versiunea rusească a lui Saakaşvili. Si 
vreţi ca asemenea Saakasvili să destabilizeze situaţia din ţară? 
Vreti să trăim de la un Maidan la altul? Să avem tentative de 
lovitură de stat? Am trecut deja prin toate astea. Vreti ca ele să 
revină? Sunt convins că majoritatea absolută, covârşitoare a 
cetăţenilor ruşi nu doresc si nu vor permite asta”. 


Putin e un lider care crede că poporul său este 
norocos să-l aibă preşedinte. 

Presiuni media: televiziunea, presa şi 


internetul 

Ordinea politică din Rusia depinde de metodele de 
control. Deşi manipularea parlamentară este crucială, la 
fel de importantă este şi modelarea opiniei publice. S-a 
spus uneori că Rusia a redevenit un stat şi o societate 
totalitară, însă autoritarism este un cuvânt mai potrivit, 
deoarece încă se poate respira liber în Rusia. În pofida 
faptului că a anulat multe dintre libertăţile de care ruşii 
s-au bucurat sub Gorbaciov si Eltin, Putin s-a oprit cu 
mult înainte de a restabili complet servitutea. Presa încă 
poate să publice dezvăluiri de natură să afecteze serios 
imaginea Kremlinului. Noile „social media” pot să ofere 
comentarii critice şi să organizeze proteste publice. Ruşii 
au acces la site-urile internaţionale. Rusia nu este în 
carantină informaţională. 

Putin si tovarăşii sai nu pretind ca sunt liberali; ei 
permit libertăţile din motive practice. Ei înţeleg că, dacă 
vrea să devină o putere internaţională, Rusia are nevoie 
de o societate dinamică. S-a dovedit că restricţiile 
economice şi culturale de tip sovietic au un efect de 
pietrificare. Liderii ruşi acceptă, cel puţin deocamdată, 
că oamenii au nevoie să vorbească şi să comunice fără a 
fi împiedicaţi de vechile excese ale amestecului statului. 


Abilitatea Rusiei de a concura cu restul lumii depinde de 
asta. Elita de la Kremlin este de asemenea conştientă că 
trebuie să aibă un instrument sigur de evaluare a stării 
de spirit a populaţiei. Deşi efectivele sale au crescut de 
la începutul noului mileniu, FSB nu poate conta ca 
singurul furnizor de date şi analize; mai mult decât atât, 
Putin îşi exprimă public scepticismul vizavi de rapoartele 
acestui serviciu cu privire la starea de spirit a populatiei:. 
Un mediu animat pentru mass-media este o modalitate 
de a avea puncte de vedere alternative care ar putea fi 
vitale pentru conducătorii de la Kremlin, deoarece i-ar 
ajuta să anticipeze unele probleme şi ar contribui la 
eliminarea presiunilor generate de nemulţumire acolo 
unde folosirea excesivă a forţelor de ordine ar fi 
contraproductivă. 

Aceasta nu înseamnă că liderii ruşi au permis în mod 
pasiv presei şi televiziunii să acţioneze pur şi simplu la 
ordinele patronilor şi editorilor lor. Mihail Lesin, ministrul 
Presei, Radiodifuziunii şi Mijloacelor de Comunicare în 
Masă, a supravegheat înlăturarea lui Vladimir Gusinski 
de la propriul post de televiziune, NTV, dupa ce s-a 
arătat lipsit de respect faţă de Putin, şi a sporit facilităţile 
media ale Kremlinului pentru a răspândi propria versiune 
a evenimentelor. În 2001, la o conferinţă de presă, el a 


declarat cu mândrie: „De multă vreme a încetat să-mi 
mai fie ruşine de cuvântul «propaganda»”?. 

Putin a înţeles că poate să-şi realizeze cel mai bine 
ambițiile dacă va câştiga presa de partea sa. Pentru a 
determina televiziunea, radioul şi presa să trateze cu 
simpatie administraţia, Putin are obiceiul de a-i invita pe 
reporterii acreditaţi pentru Kremlin la o gustare şi un 
pahar de băutură la reşedinţa sa oficială de la Novo- 
Ogariovo, în afara Moscovei, unde se arată dispus să le 
răspundă la orice întrebare înainte de a le acorda 
diplome tuturor oaspeţilor sai. La unul dintre aceste 
evenimente, un reporter s-a ferit să accepte diploma de 
teamă că va fi criticat fiindcă e mână-n mână cu 
autorităţile. Putin l-a asigurat că nu încerca să-i 
submineze integritatea profesională: diploma, a explicat 
el, era pentru contribuţia reporterilor la promovarea 
societăţii civile. Nimeni nu s-a lăsat păcălit: Putin îşi 
urmărea clar interesele, iar cei care formulau obiecţii cu 
privire la politicile sale nu mai primeau de regulă o a 
doua invitatie:. 

Ofensiva carismatică a lui Putin nu a avut niciodată 
vreun efect asupra lui Aleksei Venediktov, redactor al 
postului de radio Eho Moskvi [Ecoul Moscovei], care se 
întâlneşte adeseori cu el pentru a discuta despre istoria 
Rusiei:. Venediktov conduce postul încă din ultimii ani ai 


perestroikăi sovietice, iar opozantii administraţiei lui 
Putin îl admiră pentru spiritul său independent şi 
abilitatea cu care a reuşit să se menţină în funcţie. În 
2009 a găsit în faţa uşii apartamentului său un topor şi o 
buturugă. Nu e de mirare că acum are o gardă de corp. 
Cu toate că a renunţat să mai emită ameninţări, lui Putin 
nu-i place ce aude la Eho Moskvi: 


Ascultă, nu am mai întâlnit în viaţa mea o asemenea demenţă... 
Ascultă, stăteam întins în pat înainte să adorm sau după ce m- 
am trezit - nu-mi aduc aminte exact - şi mă gândeam: asta nu 
este pur şi simplu informare, ceea ce fac ei nu este informare, ci 
un serviciu adus intereselor politice externe pe care un stat le 
are în altul, mai precis în Rusia®. 


Putin şi Venediktov sunt cu adevărat cuplul politic 
ciudat al Rusiei, dar se simţea o ameninţare în tonul lui 
Putin chiar şi când era pus pe glume: 


Putin: Şi fiindcă veni vorba, o să mergi la vot? 

Venediktov: Vladimir Vladimirovici, nu am mai votat din 1996. 

Putin: De ce? 

Venediktov: Păi, o să-ţi explic de ce. 

Putin: Te-ai simţit jignit de ce am spus. Mi-am dat seama de 
asta, s-a văzut pe faţa ta. Nu are niciun rost. 

Venediktov: Da, m-am simţit jignit, m-am simţit jignit. iti voi 
spune mai târziu [de ce]. 


Putin: Eu nu mă simt jignit când arunci cu rahat în mine 
dimineaţa, la prânz şi seara, dar tu te-ai simţit jignit. Nu 
trebuie decât să spun câteva vorbe şi, gata, deja eşti 
jignit. 

Venediktov: Glumeam, nu mă simt jignit... 

Putin: Ei bine, eu nu glumescé. 


Supravietuirea postului de radio Eho Moskví a ajuns 
să depindă de bunăvoința oficială. Două treimi din 
acţiunile lui aparţin Gazprom Media, care se află sub 
controlul ferm al statului, ceea ce înseamnă că Kremlinul 
poate să-i taie oricând finanţarea. Venediktov se 
protejează angajând comentatori nationalisti antiliberali, 
ca Aleksandr Prohanov, pentru a contrabalansa criticile 
aduse guvernului care sunt pâinea zilnică a postului de 
radio. Criticându-l pe Putin pentru că nu dă dovadă de 
suficient zel patriotic, Prohanov îi permite lui Eho Moskvi 
să se prezinte mai degrabă ca o tribună pentru întreaga 
naţiune decât ca un organ exclusiv al opoziţiei. Potrivit 
lui Venediktov, Putin ştie că, îngăduind ca Eho Moskvi să 
existe în continuare, poate crea impresia că Rusia este 
mai liberă decât e în realitate. Venediktov este un om cu 
picioarele pe pământ şi descrie Eho ca pe un mausoleu 
asemenea celui din Piaţa Roşie, unde se află rămăşiţele 
pământeşti ale lui Lenin - numai că în acest caz radioul 
este un ultim bastion deteriorat al pluralismului”. 


În vreme ce se bucură de întâlnirile sale glumete cu 
„Aleksei” de la Eho Moskvi, Putin nu lasă niciun fel de 
libertate de acţiune ziarului de opoziţie Nova/a gazeta. 
Acesta a respins explicaţia dată de Putin cu privire la 
atacul cu bombă asupra unui bloc de locuinţe care a fost 
folosită ca pretext pentru războiul din Cecenia. L-a 
acuzat de corupţie în cazul „palatului” construit lângă 
Marea Neagră. A publicat acuzaţiile aduse de fostul ofiţer 
FSB Aleksandr Litvinenko, potrivit cărora a existat un 
plan al FSB-ului pentru lichidarea lui Boris Berezovski, şi 
editorii au continuat să publice articole scrise de 
Litvinenko după ce acesta a fugit în străinătate în 2000. 
Înainte de a fi asasinat în 2006, Litvinenko a susţinut 
într-unul dintre ultimele sale atacuri la adresa lui Putin că 
acesta e pedofil, fără să aducă însă vreo dovadă. Cu 
toate că această afirmaţie nu a apărut în Novaia gazeta, 
Putin nu a putut trece cu vederea rolul pe care acest 
cotidian l-a avut în acreditarea lui Litvinenko ca luptător 
pentru adevăr. 

Printre susţinătorii financiari ai Novaia gazeta se 
numără şi Mihail Gorbaciov, care a militat cu fermitate 
pentru o guvernare întemeiată pe principiile democraţiei, 
justiţie şi dezbateri libere. Acţiunile lui Gorbaciov au fost 
administrate initial de omul de afaceri - şi fost ofiţer KGB 
- Aleksandr Lebedev, care a căzut în dizgratia echipei lui 


Putin şi şi-a mutat o parte din afaceri şi din conturile 
bancare de la Moscova la Londra. Împreună, Gorbaciov şi 
Lebedev deţin 49% din acţiuni, restul aparţinând 
angajaţilor, şi aproape toţi acţionarii sunt în favoarea 
trasării unor linii directoare care să asigure o opoziţie 
regulată la adresa Kremlinului din partea Novaia gazeta. 
În vreme ce în Rusia jurnaliştii de la Novaia gazeta sunt 
trataţi cu neîncredere la nivel oficial, în străinătate 
lucrurile stau diferit, redactorul-şef Dmitri Muratov 
primind numeroase premii, printre care Four Freedoms 
Award pentru libertatea de exprimare în Olanda şi Legion 
d'Honneur în Franţa. Acest lucru, evident, nu a stârnit 
admiraţia lui Putin pentru ziar, în condiţiile în care 
paranoia lui faţă de interesele străine lua avânt, iar 
aprecierea internaţională de care se bucura Muratov l-a 
trecut rapid în categoria suspectilor. În 2017 şi-a dat 
demisia. 

Novaia gazeta îi încurajează pe reporterii săi să facă 
investigaţii grele, iar câţiva dintre ei au plătit cu viaţa. În 
iulie 2003, luri Şcekocihin, adjunctul lui Muratov, a murit 
în circumstanţe misterioase, probabil otrăvit, după ce 
acuzase un grup de ofiţeri FSB că se ocupau cu spălarea 
de bani. În octombrie 2006, Anna Politkovskaia a fost 
omorâtă în faţa uşii apartamentului său din Moscova. 
Politkovskaia publicase câteva ştiri senzaţionale, inclusiv 


descoperirile sale şocante despre torturile aplicate de 
armata rusă în Cecenia, şi avea un public din ce în ce 
mai mare în străinătate. Moartea ei a fost urmată de 
împuşcarea Anastasiei Baburova, care preluase misiunea 
dezvăluirii crimelor din Cecenia. În niciunul dintre aceste 
cazuri nu a avut loc o anchetă serioasă a poliţiei şi, cel 
mai probabil, asasinii nu au acţionat singuri, ci la 
comanda unor persoane cu legături în rândurile oficialilor 
de la vârful puterii. Suspiciunile s-au îndreptat către 
preşedintele cecen actual, Ramzan Kadîrov, pe care 
Politkovskaia îl criticase dur în câteva corespondente pe 
vremea când acesta era prim-ministrul republicii. Putin a 
fost acuzat uneori că a dat aprobarea finală pentru 
asasinat, însă nu a ieşit la lumină nicio dovadă 
concludentă. Cert este că jurnalismul de investigaţie 
curajos prezintă un risc letal atunci când dezvăluie 
fărădelegile comise de elita de la Kremlin şi de 
susţinătorii ei. 

Cu toate că majoritatea celorlalte canale media au 
fost tratate mai puţin brutal, Putin este decis să limiteze 
criticile publice ostile. În capul listei sale se află canalele 
naţionale de televiziune, de unde i-a îndepărtat pe 
proprietarii care nu-şi puteau struni redactorii. Vladimir 
Gusinski şi Boris Berezovski s-au numărat printre primele 
victime şi nu a avut cum să treacă neobservat faptul că 


amândoi au fost nevoiţi să-şi vândă activele la preţuri cu 
mult sub valoarea lor. Putin şi-a concentrat atacul mai 
degrabă asupra televiziunii decât a presei, deoarece 
numărul cititorilor de ziare era deja într-un declin serios, 
însă autorităţile au continuat să fie atente la ce se 
întâmpla şi i-au obligat discret pe proprietarii de ziare să 
concedieze echipele editoriale turbulente. Dacă asta nu 
mergea, autorităţile îi fortau pe proprietari să vândă. Asa 
cum observa Venediktov, politica a fost extinsă la media 
online. Cel mai izbitor exemplu al arogantei Kremlinului 
a fost modul în care Aleksandr Mamut, patronul site-ului 
de ştiri lenta.ru, şi-a concediat redactorul-şef în 2014. 
Observatorii au tras concluzia rezonabilă că Mamut se 
temea că autorităţile erau nemultumite de poziţia 
adoptată în criza din Crimeea:. 

Editorii precauti angajau reporteri, comentatori si 
prezentatori obedienti, iar cum curentul politic îşi 
schimba direcţia, majoritatea celor din mass-media au 
învăţat să-şi ţină capul plecat. Mulţi susţinători ai lui 
Gorbaciov sau Eltin i-au devenit loiali lui Putin. Aşa a 
ajuns Dmitri Kiseliov sa fie numit la canalul de 
televiziune internaţional Russia Today. El a ajuns să fie 
cunoscut ca reporter TV în 1991, când a avut curajul de 
a refuza să difuzeze o ştire ce conţinea minciuni despre 
închiderea violentă a postului TV din Vilnius. După 


prăbuşirea URSS, a continuat sa militeze pentru 
standarde profesionale înalte». Dar, când Putin a devenit 
preşedinte, Kiseliov şi-a schimbat abordarea şi a început 
să susţină un nationalism si un traditionalism care 
mergeau chiar mai departe decât linia oficială. În august 
2013 a declarat la postul de televiziune Rossiia-1, în 
emisiunea Vesti nedeli (Ştirile săptămânale): 


Eu cred că a-i amenda pe gay pentru că fac propagandă în 
rândul minorilor nu e suficient. Trebuie să-i împiedici să devină 
donatori de sânge şi de spermă, iar dacă au un accident de 
maşină, să le îngropi inima în pământ sau să le dai foc, fiindcă 
sunt nepotriviti pentru asigurarea continuității oricărui tip de 
viata. 


Kiseliov nu a fost singurul. Tatiana Mitkova, 
colaboratoarea împreună cu care protestase împotriva 
prezentării denaturate a poveştii de la Vilnius, a returnat 
medalia pe care o primise din Lituaniaz. Si ea s-a adaptat 
la vremurile în schimbare. Sau poate că ea şi Kiseliov au 
fost máturati în atmosfera opiniei generale. 

Conducătorii ruşi pleacă urechea la orice idei care le 
slujesc interesele. Constienti de cât de plictisiti erau 
oamenii de marxism-leninism în epoca sovietică, ei 
rationalizeazá folosirea bromurilor politice si au apelat 
din ce în ce mai mult la religie pentru a spori stabilitatea 


naţională. Putin şi vechiul său prieten lakunin se alătură 
credincioşilor la sărbătorile Bisericii Ortodoxe. În 2005, 
lakunin a mers la lerusalim şi a adus de acolo o candelă 
cu lumina sfântă pentru ca Putin să o ducă la slujba de 
Înviere de la Catedrala Hristos Mântuitorul din Moscova». 
La lacul Seligher, aflat la 250 de mile la nord de 
Moscova, în 2018, Putin a intrat fără cămaşă într-o 
copcă, ca parte a ritualului de Bobotează“. 

Împreună cu majoritatea liderilor de la Kremlin, Putin 
a susţinut Biserica Ortodoxă Rusă, care nu se abate de la 
liturghia şi doctrinele sale vechi de secole. Slujbele se ţin 
în continuare în slavona bisericească, deşi majoritatea 
ruşilor abia o înţeleg. Într-o măsură mai mare chiar decât 
Biserica Romano-Catolică, capii ortodocşi consideră că 
„modernizarea” nu-şi are rostul. Ca urmare, patriarhul şi 
ierarhii săi susţin cu fermitate politicile sociale 
conservatoare ale Kremlinului şi, pentru ca Biserica 
Ortodoxă să redobândească importanţa de care s-a 
bucurat sub tari, a cerut să fie numită oficial „biserica 
majorităţii”. Totuşi, la fel ca Eltin înaintea sa, Putin ezită 
să oficializeze acest statut şi, de asemenea, a retras 
dreptul automat de predare a religiei creştin-ortodoxe în 
toate şcolile de stat. Dar reputaţia deosebită de care se 
bucură Biserica în Rusia zilelor noastre a fost 
demonstrată în mai 2018, la ceremonia care marca 


începutul celui de-al patrulea mandat prezidenţial al lui 
Putin. Când a coborât de pe podium, patriarhul Chiril a 
fost primul demnitar pe care l-a salutat. Abia după aceea 
s-a întors către fostul cancelar german Gerhard Schróder 
şi către prim-ministrul Dmitri Medvedev. 

În general, Putin se arată plin de respect faţă de 
comunităţile de credincioşi. Credinţa în Dumnezeu este 
susţinută oficial, dată fiind contribuţia sa la consolidarea 
statului rus, iar ofensarea sentimentelor religioase poate 
fi sanctionatá cu o amendă de 1.000 de ruble. Politica de 
toleranţă fata de sectele şi credinţele religioase 
comportă şi o excepţie - Martorii lui lehova, care au fost 
interzişi în 2017, originile lor occidentale şi predicarea 
evangheliei din uşă-n uşă fiind considerate ostile 
intereselor Rusiei. 

Pe 4 noiembrie 2016, ziua unităţii naţionale, Putin a 
depus flori la monumentul din Piaţa Roşie dedicat lui 
Kuzma Minin si lui Dmitri Pojarski, patriotii care au 
organizat o armată de voluntari pentru a opri invazia 
Uniunii Polono-Lituaniene în 1612. După el au ţinut 
discursuri patriarhul Chiril al Bisericii Ortodoxe Ruse şi 
Natalia Soljenitina, văduva marelui scriitor rus. La 
ceremonie au participat şi alte personaje importante - 
capii grupărilor religioase recunoscute: preşedintele 
Consiliului Muftiilor din Rusia, Ravil Gainutdin; marele 


muftiu al Consiliului Central Spiritual al Musulmanilor din 
Rusia, Talgat Tadjuddin; şef-rabinul Rusiei, Berel Lazar; 
mitropolitul Kornili al Bisericii Ortodoxe Ruse de rit vechi; 
arhiepiscopul Arhidiecezei Romano-Catolice din Moscova, 
Paolo Pezzi; şi liderul Sangha Budiste Tradiţionale, 
Damba Aiuşeev. Au fost prezente şi organizaţii de 
tineret::. Comunicatele oficiale îi îndeamnă mereu pe ruşi 
să fie credincioşi Dumnezeului lor, pornind de la 
supoziţia că credincioşii sunt mai inclinati să rămână 
patrioţi loiali şi cetăţeni obedienti. 

Cenzura de stat directă nu mai există - renumitul 
institut Glavlit, care controla accesul publicului la 
romane, poezii, spectacole de operă, picturi şi chiar 
spectacole de balet a fost închis în toamna anului 1991. 
Dar există multe alte metode de restrictionare a libertăţii 
de exprimare. Astăzi, oamenii nu mai sunt nevoiţi să-şi 
trimită textele la Glavlit, ci trebuie să judece ei înşişi cum 
ar reacţiona Kremlinul la opiniile lor. Rezultatul poate fi 
un grad mai mare de autocenzură:. Autorităţile nu au 
lăsat mai nimic la voia întâmplării: o lege din 2016 limita 
proprietatea străinilor asupra companiilor mass-media 
ruseşti la 20%”. Viaţa publică rusească trebuia sa 
privească doar Rusia. 

Aceasta fusese trăsătura definitorie a perioadei în 
care Putin se aflase într-o funcţie politică înaltă. Încă din 


septembrie 2000, autorităţile anuntaserá o Doctrină 
privind securitatea informaţiilor, redactată de secretarul 
Consiliului de Securitate Serghei Ivanov şi aprobată de 
Putin, Rusia, se sugera, nu va fi în siguranţă până cand 
nu-şi va consolida apărarea cibernetică şi, după cum 
rezulta implicit, ruşii care împiedicau dezvoltarea 
economică, politică şi spirituală aprobată de Kremlin 
trebuiau dati la o parte: concepţia clasică a Fortáretei 
Rusia, ale cărei ziduri oferă poporului rus singura 
speranţă că va fi în siguranţă - sub conducerea actuală. 
Pe 5 decembrie 2016, Putin a semnat o versiune 
actualizată a doctrinei, care sublinia importanţa protejării 
şi dezvoltării „infrastructurii informaţionale” a Rusiei. Se 
afirma că principalele ameninţări vin de la grupurile 
teroriste din străinătate şi, un lucru mai puţin evident, de 
la prejudecățile mass-mediei străine online. Serviciile 
ruseşti, continua doctrina, trebuiau să facă faţă 
provocării reprezentate de „superioritatea tehnologiei” 
străine şi să asigure Rusiei o independenţă reală în 
„spaţiul informaţional”. Se exprima nemulţumirea faţă 
de lipsa unor standarde legale globale, adecvate în 
domeniul IT. Soluţia imediată era ca firmele ruseşti să 
devină cu adevărat competitive în dezvoltarea 
tehnologiei avansate. O caracteristică a doctrinei oficiale 
era accentul pus pe consolidarea sistemului „vertical” de 


control, însemnând că autoritățile aveau sa 
supravegheze în continuare comunicațiile online». 

În 2013, când îngrijorarea provocată de discreditarea 
Kremlinului pe internet a crescut, Andrei Lugovoi a făcut 
o listă neagră cu site-urile care urmau să fie interzise 
pentru că promovau demonstrațiile de stradă. Lugovoi, 
cunoscut în Occident pentru rolul pe care se pare că l-a 
avut în asasinarea lui Aleksandr Litvinenko la Londra, 
trăia acum în siguranţă la Moscova, ca membru al Dumei 
de Stat din partea Partidului Liberal-Democrat şi al 
Comisiei pentru Securitate şi Lupta Anticorupţie a Dumei. 
Propunerea lui a primit aprobarea lui Putin şi a fost pusă 
în aplicare în anul următorz. În aprilie 2014, Putin a 
criticat dur internetul, spunând că a apărut doar ca un 
„proiect special al CIA” şi că ruşii ar trebui, prin urmare, 
să fie atenţi la influenţa acestuia2. Google şi YouTube au 
fost convinse să retragă o ştire apărută pe BuzzFeed 
despre violențele din Cecenia, pe motiv că avea un 
conţinut ,extremist"z, Facebook, la rândul sáu, a cedat 
solicitărilor oficiale. Twitter a fost de acord să blocheze 
accesul utilizatorilor ruşi la site-urile politice ucrainene 
de extremă dreaptă. Prin toate aceste măsuri, Kremlinul 
încerca să se asigure că populaţia rusă era apărată de 
influenţa unor grupări politice străine neaprobate*. 


Faptul că serviciile de informaţii şi companiile IT 
americane găseau căi de acces la secretele altor ţări nu 
făcea decât să revigoreze campania Rusiei pentru a 
permite guvernului să exercite o „suveranitate digitală”. 
În decembrie 2012, la o conferinţă a Uniunii 
Internationale a Telecomunicatiilor, delegaţii ruşi au 
propus o modificare a legilor internetului pentru a 
permite guvernelor sa cenzureze site-urile de pe 
teritoriul lor, aşa cum se întâmpla deja în China, Coreea 
de Nord şi Arabia Saudită. Însă iniţiativa Rusiei a fost 
respinsă la vot, iar autorităţile ruse s-au abținut să 
reintroducă în mod deschis cenzura. 

Chiar şi aşa, în Dumă au existat voci care au cerut să 
se ia măsurile necesare pentru a împiedica tehnologia 
informaţiei să încalce suveranitatea Rusieiz. Se sugera 
că, asa cum stăteau lucrurile, serviciile secrete 
americane puteau să acceseze în mod fraudulos 
informaţii despre cetăţenii ruşi prin servere de internet 
aflate în Statele Unite. Politicienii ruşi s-au plâns de 
hackerii americani cu mult înainte ca establishment-ul 
american să fie îngrijorat de activităţile de hacking ale 
FSB. Companiile ruseşti au primit stimulente pentru a 
reduce dependenţa ţării de corporatiile internationale. 
Campania a culminat cu introducerea în octombrie 2013 
a unei reglementări prin care toate firmele IT care 


operau în Rusia erau obligate să păstreze informaţiile din 
telefoane şi motoarele de căutare timp de douăsprezece 
ore şi să le pună la dispoziţia autorităţilorz. Din mai 
2014, bloggerii cu mai mult de 3.000 de urmăritori 
trebuie să facă o cerere pentru a fi înregistraţi oficial. 

Libertatea de a critica, demasca şi ridiculiza grupul de 
la conducere se micşorează, dar Kremlinul rămâne în 
continuare îngrijorat că „social media” au capacitatea de 
a depăşi mijloacele convenţionale de comunicare. Si 
conţinutul site-urilor străine îi preocupă pe liderii ruşi, iar 
în februarie 2019 în Dumă s-a citit un proiect de lege 
care le permite miniştrilor să suspende accesul la 
internet în Rusia dacă ei consideră că este nevoie de 
controale urgente. Guvernul şi FSB au angajat trolli 
pentru a perturba activitatea site-urilor critice şi au luat 
în calcul chiar să le blocheze pe cele care au inflamat 
opinia publică=. Kremlinul nu intenţionează să-i lase pe 
oameni să gândească liber, atâta vreme cât gândurile lor 
pot afecta interesele administraţiei. Conducătorii vorbesc 
mult despre nevoile poporului, însă au încetat să facă 
distincţie între nevoile acestuia şi propriile lor pretenţii 
referitoare la putere, privilegii şi confort. Mulţi ruşi văd 
asta ca pe o evoluţie nesănătoasă pentru o ţară care 
aspiră să devină o putere mondială dinamică. 

carismei 

Vladimir Putin a avut întotdeauna ambiția ca Rusia să 
ajungă să aibă impact asupra opiniei publice 
internationale. El ştie cá în zilele noastre o astfel de 
influenţă este asigurată indirect prin intermediul mass- 
mediei şi comerţului, aşa-numita putere blândă, dar şi 
prin puterea dură şi directă a forţei armate. Recunoaşte 
de asemenea că administraţia sa este mai sensibilă la 
societatea rusească decât la atitudinile prezente peste 
tot în lume. 

În 2006 a angajat o firmă de relaţii publice din New 
York, Ketchum, pentru o abordare nouă privind cerinţele 
administraţiei. Faptul că Ketchum şi partenerul său din 
Bruxelles, GPlus, nu aveau angajaţi cu competenţa 
necesară pentru Rusia nu a descurajat Kremlinul, care 
voia să lucreze cu o firmă cu reputaţie internaţională 
dovedită. Un prim pas al celor de la Ketchum a fost să-l 
angajeze pe Angus Roxburgh, fost corespondent de la 
Moscova pentru Sunday Times, care, în mod ironic, 
fusese deportat din URSS în 1989, ca răspuns la 
expulzarea unui grup de spioni sovietici de către 


Margaret Thatcher. El s-a alăturat echipei de la Ketchum, 
care lucra împreună cu Dmitri Peskov, secretarul de 
presă al lui Putin:. Compania se pare că a primit 30 de 
milioane de dolari pentru serviciile legate de 
îmbunătăţirea imaginii oficiale a Rusiei în lume şi de 
generarea unor investiţii străine directe. La doi ani după 
angajarea ei, valul international de critici stârnit de 
războiul declanşat de Rusia în Georgia a avut un impact 
zdrobitor asupra activităţii sale. Anexarea ulterioară a 
Crimeei, doborârea unui avion de pasageri malaez de 
către rebelii ruşi şi trimiterea de trupe ruseşti în estul 
Ucrainei au făcut ca sarcina companiei Ketchum să 
devină imposibilă. 

Însă cei de la Ketchum înregistraseră un succes 
impresionant pe 12 septembrie 2013, când au plasat în 
The New York Times un articol al lui Putin intitulat „O 
pledoarie din Rusia pentru mai multă atentie"?. Desi era 
scris de altcineva, articolul indemna Statele Unite sá 
analizeze politica externá a Rusiei cu mai multá empatie. 
Putin saluta ,sporirea increderii" dintre el si Obama, desi 
critica ceea ce considera a fi o presupunere a lui Obama 
cu privire la ,,exceptionalismul american". Articolul pleda 
pentru găsirea unei cái de cooperare între Rusia şi 
America ca să se pună capăt războiului civil din Siria şi a 
găsit aprobare printre americanii care cereau 


dezghetarea relaţiilor cu Kremlinul după schimburile 
glaciale ce urmaserá acuzațiilor aduse de Statele Unite 
Rusiei în legătură cu fraudarea alegerilor prezidenţiale în 
2012. Ultimele cuvinte erau inspirate de cultura politică 
şi religioasă americană: „Există ţări mari şi ţări mici, 
bogate şi sărace, cele cu o lungă tradiţie a democraţiei şi 
cele care încă îşi mai caută drumul spre democraţie. Şi 
politicile lor diferă. Suntem cu toţii diferiţi, dar, când ne 
rugăm Domnului, nu trebuie să uităm că ne-a creat 
egali”:. 

Sfatul invariabil pe care Roxburgh l-a dat Kremlinului 
a fost „să se deschidă faţă de presă”. Ideea, destul de 
comună în Occident, era că, odată cu numărul de 
politicieni care dau interviuri, creşte şi numărul celor 
care-i ascultă. Legile, decretele şi anunţurile tipărite au 
un impact mai mic decât liderii care se arată doritori să 
discute politicile lor cu reporterii. Însă perspectiva de a fi 
verificaţi de mass-media nu era pe placul multor 
politicieni. Roxburgh arăta că reacţia Occidentului la 
asasinarea Annei Politkovskaia si a lui Aleksandr 
Litvinenko în 2006 a făcut ca elita politică să devină şi 
mai iritată atunci când trebuia să-şi explice punctul de 
vedere“. O altă problemă era că Peskov şi echipa lui 
considerau că pentru a obţine o imagine mai bună în 
Wall Street Journal sau The Economist trebuiau pur şi 


simplu să plătească pentru ea. Ei presupuneau de 
asemenea că cea mai bună cale de a trata cu reporterii 
care criticau politicile Kremlinului era să le interzică 
accesul la conferințele de presă. Demnitarii ruşi nu au 
reuşit să înţeleagă cât de grav afectau toate acestea 
relaţiile publice:. 

În opinia celor de la Ketchum, liderii de la Kremlin 
trebuiau să abandoneze ideea că ceea ce funcţiona în 
Rusia era eficient peste tot. Echipa scria discursuri 
pentru miniştri, doar pentru ca aceştia să-i pună pe alţii 
să le rescrie. Serghei Lavrov de la Ministerul Afacerilor 
Externe nu le-a permis celor de la Ketchum nici măcar 
să-i trimită o schiţăe. 

Cei de la Ketchum s-au plâns că atitudinea 
demnitarilor ruşi le-a afectat capacitatea de a obţine acel 
impact asupra opiniei internaţionale prevăzut prin 
contract. Dar oare ruşii au fost chiar atât de ineficienti în 
schimbarea atitudinilor a milioane de occidentali? Putin, 
Medvedev şi Lavrov au fost prezentaţi favorabil în mass- 
media chiar şi după războiul din Georgia şi pe parcursul 
anului 2014. Desi nu au încetat niciodată să fie 
controversati, au putut de regulă să conteze pe faptul că 
sunt ascultați cu respect. În vreme ce Ketchum se 
concentra asupra lumii, conducătorii ruşi trebuiau să-şi 
aducă aminte de Rusia. Aleksei Gromov, adjunctul 


şefului Administraţiei Prezidenţiale, i-a spus lui Roxburgh 
că „trebuie să ne gândim la opinia publică internă, care 
este în general pozitivă în ceea ce priveşte Uniunea 
Sovietică. Înainte de toate trebuie să ne gândim la 
stabilitatea politica din ţară”. Munca în domeniul 
relaţiilor publice avea să fie întotdeauna tensionată 
pentru orice companie occidentală, lucru pe care şefii de 
la Ketchum nu aveau cum să nu-l anticipeze. Singura 
consolare pentru Ketchum era că ruşii onorau termenii 
financiari ai contractului. Aproape un milion de dolari 
intrau lunar în conturile firmei. 

Însă evenimentele din Crimeea au venit ca o lovitură 
de ciocan. Ketchum şi-a atras un asemenea oprobriu în 
America, încât în 2015 a renunţat la contractul său 
profitabil - Peskov a considerat că era o decizie potrivită 
atât pentru companie, cât şi pentru Kremlin, dată fiind 
atmosfera internaţională. La momentul respectiv, nicio 
strategie de imagine, oricât de inteligentă ar fi fost, nu 
putea salva reputaţia pe care o avea Putin în ţările 
occidentale?. 

Putin avea de asemenea o tehnicá proprie de 
extindere a influenţei Rusiei, care consta în a invita 
străini - foşti politicieni importanţi, dar şi jurnalişti şi 
cercetători de renume interesaţi de Rusia - la un 
eveniment anual cunoscut ca Clubul internaţional de 


discuţii Valdai. Participanţii se întâlneau în apropierea 
orăşelului Valdai din sud-estul Novgorodului pentru a 
discuta chestiuni globale în jurul unei teme alese de 
Putin. Printre vizitatorii care au venit aici de-a lungul 
anilor se numără mulţi foşti lideri politici naţionali: Thabo 
Mbeki, Dominique de Villepin şi Hamid Karzai au fost 
participanţi entuziaşti. Le-au fost trimise invitaţii chiar şi 
câtorva reporteri cunoscuţi pentru antipatia lor faţă de 
Putin. Principalele articole sunt publicate online, 
înfăţişându-l pe preşedintele rus în compania unor străini 
care-l tratează cu respect, iar pe site-ul preşedinţiei sunt 
reproduse comentarii pline de admiraţie. Putin încheie 
evenimentul cu un discurs şi o sesiune de întrebări şi 
răspunsuri. Deşi poate fi chestionat în legătură cu 
subiecte sensibile, regula tacită este ca întrebările să fie 
puse într-o manieră temperată: critica directă este 
considerată o formă nepotrivită. Ideea este ca toată 
lumea să fie impresionată de un preşedinte care-şi iese 
din rol pentru a-şi arăta latura binevoitoare, afabilă. lată 
cum explică el raţiunea evenimentelor de la Valdai: 


Am două scopuri. Primul este să ascult ce au de spus oamenii 
inteligenţi, experţii. Sunt cu adevărat interesat de opiniile 
dumneavoastră; acestea sunt folositoare atât pentru mine, cât şi 
pentru colegii mei. lar al doilea este să transmitem personal 


opinia noastră către dumneavoastră şi prin dumneavoastră. 
Asta-i tot. Eu cred că e important“. 


Că tine cont de ceea ce spune audiența este 
îndoielnic; în orice caz, până acum nimeni nu i-a pus 
vreo întrebare foarte agresivă şi nu i-a adus vreo 
obiectie. Valdai este pentru Putin o ocazie de a-şi slefui 
imaginea de lider care vorbeşte deschis şi încearcă să 
facă ce trebuie în lume, în ciuda faptului cá este 
împroşcat cu noroi: 


Aş vrea să spun în această privinţă că nu vă voi dezamági si voi 
vorbi direct şi sincer. Unele lucruri ar putea suna excesiv de dur. 
Dar, dacă nu vorbim direct şi onest despre ceea ce gândim cu 
adevărat, atunci nu are rost să ne mai întâlnim în această formă. 
În acest caz, ar fi mai bine să mă rezum la reuniunile 
diplomatice, unde nimeni nu spune lucruri sensibile şi, ca să 
citez un diplomat faimos, îţi dai seama că diplomaţii au limbă 
pentru a nu spune adevărul. 


Unii ruşi suspectează că străinii sunt pacaliti de 
rásfátul de care au parte la Valdai. Oare oaspeţii din 
străinătate nu ar trebui să vadă că limuzinele cu şofer, 
hotelurile luxoase, mesele îmbelşugate şi vizitele la 
saloanele de înfrumusețare au un scop politice? Putin 
este un om ocupat şi economia rusească se află într-o 


situaţie dificilă, deci liderii de la Kremlin se gândesc 
probabil că oaspeţii străini se vor întoarce acasă cu o 
impresie bună despre politica rusească - şi, speră ei, vor 
influenţa opinia din afara Rusiei®. 

Putin are motive de satisfacţie, deoarece unii 
reporteri occidentali au renunţat la abordarea pe care o 
aveau de regulă atunci când îşi chestionau propriii lideri. 
În octombrie 2014, Seumas Milne, un critic dur al 
politicienilor importanţi din Marea Britanie, s-a făcut 
mielusel în prezenţa lui Putin: 

Aş vrea să vă adresez o întrebare doi-în-unu. Mai întâi, domnule 

preşedinte, credeţi că acţiunile desfăşurate de Rusia în Ucraina 

şi Crimeea pe parcursul ultimelor luni au fost o reacţie la 
încălcarea legilor şi sunt un exemplu de administrare a statului 
fără legi? lar cealaltă întrebare este: Rusia vede în această 
încălcare globală a regulilor un semnal pentru a-şi schimba 
poziţia? S-a spus aici în ultima vreme că Rusia nu poate să 
conducă în situaţia globală existentă; cu toate acestea, ea 


demonstrează că are calităţi de lider. Cum raspundeti la toate 
astea?:* 


Însă premiul pentru cea mai slugarnicá prestație 
trebuie sá meargá la Peter Lavelle, un reporter american 
care lucra pentru canalul de televiziune RT. Lavelle a 
oferit un panegiric pregátit dinainte: 


Sunt foarte fericit să vă văd, domnule preşedinte. Aş vrea să vă 
adresez o întrebare din partea mass-mediei, deoarece toate 
întrebările au fost foarte interesante. Timp de câteva zile am 
discutat multe dintre chestiunile care au fost menţionate azi aici. 
Dar eu aş vrea să discut despre imaginea dumneavoastră în 
lume. Sunt american, după cum vă puteţi da seama după 
accent. Sunt foarte puţini americani prezenţi aici. 


În aer s-a simţit un puternic iz de obedientá: 


Sunteţi poate cel mai demonizat politician din lume. Vedem 
acum în asta proba a diferite niveluri de ignoranță, a 
incapacității de a vorbi clar si de a stabili contactele necesare. Pe 
de altă parte, daca abordam o perspectivă globală, ati putea fi 
unul dintre cele mai populare personaje din istoria modernă. Aş 
putea chiar spune că de la distanţă - din zona euro şi din 
America - sunteţi văzut ca un salvator, un om care salvează 
situaţia. Ce credeţi despre asta? 


Secretarul de presă al lui Putin, Dmitri Peskov, le 
mărturisea însă celor de la Ketchum că preşedintele rus 
era uneori exasperat de lipsa de vlagă a întrebărilor care 
i se puneau. Fiind un luptător înnăscut, îi place, evident, 
să iasă ceva mai multe scântei:s. Astfel, probabil că i-a 
plăcut când Neil Buckley, redactor specializat în Estul 
Europei de la Financial Times, a spart tiparul servil: 


Domnule preşedinte, din câte am auzit, unul dintre omologii 
dumneavoastră a spus că nu consideraţi Ucraina o ţară 
adevărată. Dumneavoastră o vedeţi ca pe o ţară formată din 
ceea ce cândva au fost părţi ale altor ţări. Puteţi să confirmaţi 
acest punct de vedere? Este punctul dumneavoastră de vedere? 
Credeţi că Ucraina are dreptul să existe ca un stat suveran şi 
independent şi cá este o tara adevărată?! 


Putin s-a învârtit în jurul întrebării, concentrându-se 
pe numărul ocaziilor în care graniţele Ucrainei au fost 
retrasate în secolul XX. A omis să spună dacă o 
consideră o ţară reală, iar Buckley nu a avut dreptul la o 
altă întrebare. Acestea sunt regulile la Valdai: oaspeţii 
sunt acolo în condiţiile stabilite de preşedinte. 

Un alt instrument menit să îmbunătăţească imaginea 
Rusiei a fost o organizaţie cunoscută ca Russkii Mir 
(Lumea Rusă). Fondată prin decret prezidenţial în 2007, 
ea a luat ca modele Institutul Goethe din Germania şi 
Institutul Confucius din China, în efortul de a populariza 
limba si cultura rusă. Pentru început, s-a promis 
finanţarea unor centre în câteva universităţi britanice, 
care să ofere seri de discuţii, o bibliotecă şi o atmosferă 
generală de studiu şi dezbateri, fără o agendă deschis 
politică sau economică. Pentru conducerea operaţiunii a 
fost ales Veaceslav Nikonov, un politician naţionalist 
foarte cunoscut. 


Străinii care beneficiau de serviciile Lumii Ruse 
trebuiau să completeze un teanc de declarații 
administrative şi financiare - era metoda Moscovei de a 
o împiedica să ajungă un fond secret pentru angajaţii lui 
Nikonov sau institutiile-gazda din străinătate - şi, sub 
greutatea sa birocratică, proiectul nu a făcut decât să 
schioapete. O altă iniţiativă neconvingatoare din cel de- 
al doilea mandat al lui Putin a fost crearea Institutului 
pentru Democraţie şi Cooperare la New York şi Paris. 
Scopul politic declarat era să promoveze politica rusă şi 
să susţină că democraţia şi drepturile civile erau mai 
bine apărate în Rusia decât oriunde în Occidente. În 
2015, institutul de la New York, ruinat de indiferența 
majorităţii americanilor, şi-a anunțat închiderea. 
Autoritățile ruse au pretins că misiunea acestuia fusese 
îndeplinită, deoarece respectarea oficială a drepturilor 
civile în America se imbunatatise. O concluzie mult mai 
credibilă ar fi că Kremlinul a pus capăt unei imense risipe 
de bani. 

Liderii ruşi au avut mai mult succes cu canalul 
internaţional de ştiri Russia Today, înfiinţat în 2005 şi 
cunoscut rapid doar după inițialele sale, RT. Era un canal 
de ştiri şi dezbateri prietenos faţă de linia oficială a 
politicii ruseşti. Mass-media occidentală avea să aibă 
concurenţă, pentru că RT urma să schimbe lucrurile în 


favoarea Kremlinului. Redactorul-şef Margarita Simonian 
observa nemulțumită cat de puţini oameni din afara 
Rusiei creditau URSS pentru victoria asupra celui de-al 
Treilea Reich, remarcând că 50% dintre americani 
credeau că Statele Unite singure au asigurat victoria 
finală şi doar 14% considerau că sovieticii au avut o 
contribuţie decisivă. Campaniile de pe Facebook şi 
Twitter au fost proiectate pentru a corecta atitudinile 
faţă de trecutul şi prezentul Rusiei. Au fost pregătite 
materiale video. Deşi avea să fie o misiune anevoioasă, 
Simonian s-a dedicat îndeplinirii ei. 

Canalul RT a ajuns să aibă un impact pe care mulţi 
occidentali l-au invidiat şi totodată l-au găsit 
inacceptabil. La Kremlin, toată lumea era încântată că 
mesajele oficiale ale Rusiei ajungeau în cele din urmă la 
telespectatorii străini. Putin a atribuit întregul merit 
Margaritei Simonian, susţinând în fata unui public 
alcătuit din oaspeţi străini că întregul proiect funcţiona 
cu resurse modeste. „Vă mărturisesc, prieteni şi colegi 
[sic]”, a spus el la conferinţa Valdai din 2016, „că mi-ar 
plăcea să am o asemenea maşină de propaganda [de tip 
occidental] în Rusia, dar, din nefericire, nu e cazul. Nu 
avem nici măcar reţele media internaţionale de 
informare în masă precum CNN, BBC şi altele. Pur şi 
simplu încă nu avem acest tip de capacitate”. 


De fapt, RT difuzează prin canalele sale TV prin cablu 
şi furnizează material online în engleză, spaniolă şi 
arabă; iar în condiţiile în care numărul ruşilor care trăiesc 
în străinătate este în creştere, postul emite şi în rusă. 
Recent a fost adăugat un post francez. Aceste companii, 
care sunt controlate de vechiul gigant media de ştiri RIA- 
Novosti, au o importanţă strategică pentru autorităţile 
ruse. Pentru oricine este intervievat la un post RT, mâna 
Moscovei este vizibilă imediat (aşa cum am constatat 
personal în primul an al postului londonez, când 
prezentatorul a favorizat făţiş un interlocutor care 
susţinea linia Kremlinului). 

Cu toate acestea, înainte de a deveni liderul Partidului 
Laburist britanic în 2015, Jeremy Corbyn, membru al 
parlamentului, a răspuns multă vreme bucuros 
invitatiilor din partea RT, iar fostul lider al Partidului 
Naţional Scotian, Alex Salmond, a fost gazda unei 
emisiuni de ştiri regulate, lucru care nu a fost văzut cu 
ochi buni de succesorul său, Nicola Sturgeon. În Marea 
Britanie, antrenorul Jose Mourinho a fost expert RT în 
timpul Cupei Mondiale 2018, iar fostul atacant central 
englez Stan Collymore a avut propria emisiune. Pe 
durata programelor canalul difuzează titluri cu mesaje 
politice. În Statele Unite, producătorii RT au constatat că 
persoanele publice sunt mai greu de angajat: niciun 


politician sau sportiv important nu a acceptat până acum 
vreo ofertă de colaborare. 

Acest lucru nu i-a împiedicat pe Simonian şi pe ceilalţi 
de la RT să-i critice dur pe guvernanţii occidentali, 
venind frecvent cu exemple de încălcare a procedurilor 
democratice şi judiciare şi subliniind abuzurile forţelor de 
poliţie, dependenţa de droguri şi sărăcia răspândită. 
Decadenta şi ipocrizia încep la vest de Rusia - acesta e 
laitmotivul lor. Departamentul de Justiţie din Statele 
Unite a reacţionat cerând postului RT să se înregistreze 
ca „agent străin”, în acord cu Legea privind Înregistrarea 
Agentilor Străini (FARA), adoptată în 1938 pentru a 
contracara propaganda făcută de organizaţiile care 
acționau în interesul celui de-al Treilea Reich. În 
realitate, după cel de-al Doilea Război Mondial, o astfel 
de înregistrare fusese solicitată foarte rar. Acum postului 
RT i se cerea, ca o condiţie pentru a continua să 
funcţioneze în Statele Unite, să eticheteze conţinutul 
producţiei sale, spunând explicit că lucrează pentru 
statul rusz. La rândul său, Veaceslav Volodin, purtătorul 
de cuvânt al Dumei, a anunţat intenţia de a înainta o 
lege care să îngreuneze funcţionarea mediei americane 
în Rusia. 

La Moscova, în spatele uşilor închise, liderii ruşi i-au 
aplaudat pe cei de la RT pentru că au făcut guvernul 


american să limiteze, oricât de puţin, libertatea de 
exprimare a postului. Simonian spusese întotdeauna că 
libertăţile ^ americane erau un miraj, iar acum 
Departamentul de Justiție demonstra că ea avea 
dreptate. Tot mai siguri de sine, purtătorii de cuvânt ai 
Kremlinului au început să glumească. În 2017, metroul 
londonez s-a umplut de afişe amuzante pe care se putea 
citi: „Ai pierdut metroul? Ai pierdut un vot? Dă vina pe 
noi!”. Pe un altul scria: „Uită-te la RT şi află pe cine 
plănuim să ciopártim"z. În anul următor, glumele au 
continuat, pe ecranele din aeroporturile internaţionale 
ale Moscovei apărând mesaje precum „Cu cât te uiţi mai 
mult, cu atât este mai supărată Hillary Clinton” şi „CIA 
ne numeşte maşină de propagandă - află ce spunem noi 
despre CIA”, 

În seria de interviuri acordate lui Oliver Stone între 
iulie 2015 şi februarie 2017, Putin a avut o dispoziţie 
relaxată. Stone, un susţinător al Partidului Democrat şi al 
reconcilierii cu Moscova, i-a pus întrebări uşoare şi 
rareori i-a cerut clarificări când a devenit evaziv. În 
aceste condiţii, lui Putin i-a fost uşor să se prezinte ca un 
lider decent şi grijuliu, al cărui scop era să facă Rusia 
măreaţă fără a tulbura pacea lumii. La despărţire, Putin l- 
a avertizat pe Stone să fie pregătit să o încaseze în 
Statele Unite pentru prestaţia sa. Stone i-a dat dreptate: 


ştia că va fi asaltat de critici când se va întoarce acasăz. 
Interviurile, scurtate şi editate pentru a alcătui patru 
emisiuni, au fost difuzate în America în vara anului 2017. 
Mulţi comentatori au observat că Stone îl scutise pe 
Putin de întrebări incomode. Şi, creând o atmosferă de o 
familiaritate fără precedent, Stone reuşise un lucru pe 
care niciunul dintre reporterii de la posturile de 
televiziune ruseşti nu-l obținuse decât pentru cel mult 
câteva secunde: îl făcuse să zâmbească aproape 
continuu. 

„Umanizându-l” pe Putin, Stone a contribuit la 
reputaţia internaţională a acestuia mai mult decât 
eforturile echipei de la Ketchum. Dar faptul că 
politicianul Putin răpise Ucrainei un teritoriu rămânea şi 
nicio serie de conversații facile cu Stone nu avea cum să 
scoată asta din mintea celor mai mulţi occidentali. 


18 
Opinia publică: potenţialul pentru revoltă 
Liderii de la Kremlin au călcat în picioare statul de 
drept, protejându-şi dominaţia cu un regim al fricii. Dar 
ei nu sunt singurii vinovaţi. Mai jos pe scara puterii se 
află demnitarii aleşi şi oamenii de afaceri care au luptat 
pentru a-şi menţine câştigurile obţinute prin mijloace 


necinstite. Această stare de fapt exista înainte de primul 
mandat prezidenţial al lui Putin, dar, încercând să facă 
mai multă ordine în  amalgamul național al 
infractionalitatii, el a înrăutățit şi mai mult situaţia. 

Liderii naţionali şi regionali nu ar fi reuşit să-şi impună 
atât de uşor cleptocratia dacă populaţia s-ar fi apărat 
mai bine. Vreme de secole, în rândurile poporului rus a 
predominat neîncrederea faţă de autorităţi: începând din 
perioada ţaristă şi pe durata epocii comuniste, familiile 
erau convinse că guvernul din capitală  parazita 
societatea si cá tribunalele erau în favoarea celor 
puternici şi bogaţi. Reacţia a fost că ruşii şi-au pus 
încrederea în principal în rude si în prietenii dovediti. 
Când slujbaşii ţarului veneau să colecteze taxele sau să 
recruteze tineri pentru armată, ţăranii, evident, 
ascundeau tot ce puteau, iar când mosierii cereau plăţi 
excesive de la ţăranii lor, aceştia nu raportau de regulă 
recolta reală. Evaziunea si ilegalitatea fátise au sporit în 
timpul dictaturii comuniste. Când comunismul s-a 
prăbuşit şi în Rusia anilor '90 s-a instalat o economie a 
capitalismului sălbatic, reacţia naturală a cetăţenilor a 
fost să-şi pună din nou încrederea mai degrabă în familie 
şi prieteni decât în guvernul care contribuise la 
înmulţirea  aşa-numiţilor oligarhi. Nemulțumirea Si 
disperarea oamenilor au crescut în condiţiile în care se 


străduiau să facă faţă crizei financiare care a afectat 
economia:. 

Foarte putine dintre aceste lucruri au fost inevitabile 
şi încă si mai puţine au fost intenţionate. În ultimul 
deceniu al secolului XX, liderii căutau o cale pentru a ieşi 
din întuneric, însă aveau puţine surse de lumină pe care 
se puteau baza. În scurt timp au ajuns totuşi să profite 
de o situaţie care le permitea să aplice politici în propriul 
lor interes, fapt care i-a surprins doar pe cei care 
supraestimaseră şansele instalării unei democrații 
sănătoase şi a statului de drept. În ultimul deceniu al 
secolului XX, Rusia a fost o societate îndopată cu retorică 
politică, neîncrezătoare în politicieni şi acaparată de 
preocuparea de a pune ceva pe masă şi de a-şi păstra 
locul de muncă. Demonstratiile au devenit din ce în ce 
mai puţine. Revoltele erau o raritate. 

Conducătorii ştiau cat de important era să 
monitorizeze atât starea de spirit a populaţiei, cât şi 
ceea ce se întâmpla în cercurile înalte ale politicienilor şi 
oamenilor de afaceri. Ei ştiau ce se putea întâmpla când 
opinia publică devenea irascibilă. Spre sfârşitul anilor 
'80, Gorbaciov era fără rival, dar în anii '90 sondajele de 
opinie indicau o scădere bruscă a popularității sale, care 
s-a dovedit a fi ireversibilă. Eltin a ajuns pe culmile 
admiratiei în 1990-1991, pentru ca respectul oamenilor 


faţă de el să scadă tot mai mult până la sfârşitul 
deceniului. Gorbaciov şi Eltin au băut din cupa ovatiilor si 
s-au înecat cu drojdia de pe fundul ei. Amândoi au 
asistat la o criză care, în mod neaşteptat, a devenit 
imposibil de depăşit şi amândoi au trebuit să renunţe la 
putere. Cei cărora Putin şi echipa sa le-au acordat 
favoruri sub forma ministerelor, corporațiilor sau 
proiectelor naţionale pot foarte bine să se întoarcă 
împotriva binefăcătorilor lor. Presa care te-a adulat până 
acum poate să treacă la atac într-o clipită. 

Când iritarea elitei şi nemulţumirea maselor apar 
simultan, aşa cum s-a întâmplat în cazul lui Gorbaciov şi 
al lui Elțîn (si al lui Nicolae al II-lea în 1917), conducătorul 
este foarte presat să renunţe la putere. lată de ce la 
Kremlin nu se precupeşte niciun efort pentru a urmări 
mişcarea unei opinii potenţial periculoase. În epoca 
sovietică, de acest lucru se ocupau KGB-ul şi serviciile 
secrete anterioare lui. Dar, pentru că poliţia secretă avea 
interes Sa  exagereze pericolele care amenințau 
stabilitatea politică, liderii comunişti nu au putut avea 
niciodată încredere deplină în rapoartele ei. 

Sondarea deschisă a opiniei cetăţenilor a fost făcută 
sporadic până în 1987, când Gorbaciov a permis 
înfiinţarea Centrului pentru studierea opiniei publice din 
întreaga Rusie de către reputatii sociologi Tatiana 


Zaslavskaia şi Boris Gruşin. În 1992 a fost redenumit 
Centrul pentru cercetarea opiniei publice ruse, fiind 
cunoscut după acronimul său rusesc, VTIOM; activitatea 
sa zilnică era condusă de luri Levada, care a stabilit 
standarde înalte şi a introdus tehnici de investigaţie şi 
analiză din alte ţări, urmarea fiind că politicienii erau 
uneori nevoiţi să citească ştiri neplăcute despre ceea ce 
credeau oamenii despre ei. VTIOM a fost lăsat în pace 
până în 2003, când guvernul i-a schimbat baza de 
finanţare. Levada, frustrat, crezând că aceasta era 
reacţia miniştrilor la rapoartele îngrijorătoare despre 
atitudinile faţă de luptele din Cecenia, a plecat şi a 
înfiinţat propriul său Centru Levada. A murit în 2006. 
Centrul Levada şi-a păstrat independenţa, dar a avut 
probleme, deoarece o mică parte din finanţarea sa 
provenea din afara Rusiei, ceea ce îl făcea pasibil de a fi 
pus pe lista „agenţilor străini”. Faptul că a ales să-şi 
continue activitatea fără fonduri din străinătate nu l-a 
scutit de reaua-vointá a Ministerului Justiţiei: în 2016, cu 
puţin timp înainte de alegerile pentru Dumă, a fost 
clasificat ca având „funcţiile unui agent străin”, dovadă 
că Kremlinul continua să fie sensibil la sondajele de 
opinie. 

Putin a descris emisiunea sa TV anuală cu întrebări de 
la cetăţeni, „Linia directă”, ca pe un barometru al opiniei 


publice, numind-o cu mândrie „cel mai puternic sondaj 
sociologic"2; iar el şi echipa sa au grijă ca apariţiile sale 
publice să se desfăşoare fără incidente. Oricât de mult 
se opun uneori investigaţiilor Centrului Levada, ei depind 
de informaţiile furnizate de operatorii de sondaje 
competenţi. Aceasta nu înseamnă că asemenea sondaje 
produc rezultate pe deplin satisfăcătoare: Rusia nu mai 
este o ţară în care toată lumea se simte liberă să-şi 
exprime opinia critică despre conducere. Oamenii care 
sunt sunati de un institut de sondaje trebuie să se 
gândească bine când sunt întrebaţi dacă au încredere în 
Putin. Amintirile vremurilor când orice cetăţean sovietic 
care-şi exprima dezaprobarea faţă de autorităţi avea 
necazuri sunt încă vii. Deşi condiţiile actuale nu sunt atât 
de îngrozitoare, mulţi sunt încă prudenti când trebuie să 
spună lucruri care le-ar putea crea probleme atunci când 
şi-ar căuta un loc de muncă sau o locuinţă. Chiar şi aşa, 
este de crezut că rezultatele sondajelor sunt foarte puţin 
inexacte. 

În ciuda tratamentului dur la care a fost supus de 
autorităţi, Centrul Levada continuă să ofere o imagine 
utilă a modului în care s-a dezvoltat opinia rusească. În 
ianuarie 2018 a întrebat ce probleme îi îngrijorează cel 
mai mult pe oameni. Răspunsurile au arătat preocuparea 
constantă cu privire la condiţiile materiale de bază. Cea 


mai mare îngrijorare, exprimată de 68% dintre 
intervievaţi, era legată de creşterea preţurilor. Urmau 
sărăcia răspândită (47%) şi creşterea numărului 
şomerilor (40%). Dacă reflectă exact realitatea, aceste 
rezultate arată că oamenii se plângeau de problemele 
care îi afectau cel mai direct pe ei şi pe familiile lor. 
Factorii care determinaseră o asemenea situaţie ocupau 
un loc mai puţin important: mita şi corupţia, de exemplu, 
au fost menţionate doar de 38% dintre respondenţi. 
Accesul tot mai limitat la educaţie şi la sistemul de 
asistenţă medicală avea un procent si mai mic*. 
Vinovátia lui Putin este o chestiune controversată. 
Două treimi din cetăţeni îl consideră personal 
responsabil pentru persistenţa corupţiei şi foarte multi 
sunt sceptici cu privire la eliminarea ei. Dar numai 6% îl 
acuză că ar fi necinstit. În linii mari, el iese cu reputaţia 
nepatata: alţii sunt corupți, nu el. De ce? Peste jumătate 
din respondenţi credeau că el pur şi simplu nu ştia 
despre corupţie si că cei din jurul sáu îl dezinformau:. 
Cifrele din sondaje şi succesele electorale personale 
obţinute de-a lungul anilor nu l-au protejat niciodată de 
pericolul unei căderi serioase. Popularitatea sa a scăzut 
substanţial în 2011, după ce şi-a anunţat intenţia de a 
candida din nou la preşedinţie şi de a-l repune pe 
Medvedev în funcţia de premier. La întoarcerea la 


preşedinţie în 2012, popularitatea lui Putin rămăsese 
constantă, pentru ca apoi să scadă brusc la 62% în 
ianuarie 2013, când a plătit preţul pentru manevrele 
făcute ca să ajungă preşedinte şi pentru starea 
îngrijorătoare a economiei ruseşti după criza globală din 
2007-2008. Cum şomajul a crescut, conducerea de la 
Kremlin şi-a atras dezaprobarea maselor, dar nici măcar 
prăpastia uriaşă dintre cei superbogati si cei foarte 
săraci nu a fost criticată decât de o treime dintre 
respondentis. 

Acesta a fost motivul pentru care in 2012 Putin a emis 
Decretele din mai, în număr de unsprezece, chiar în ziua 
în care şi-a început al treilea mandat de preşedinte. El 
obținuse rapid victoria, chiar dacă opoziţia se dovedise 
eficientă şi organizase proteste la Moscova şi în multe 
oraşe mari, încât aproape toţi credeau acum că poziţia 
sa era invincibilă. Dar Putin nu vedea lucrurile astfel. 
Decretele sale erau menite să arate că administraţia sa 
se va concentra asupra intereselor cetăţenilor, creând o 
societate şi o economie moderne. Una dintre primele lui 
promisiuni a fost că va mări salariile profesorilor şi 
medicilor - ştia că aceştia se remarcaseră în rândurile 
protestatarilor. De asemenea, s-a angajat să mărească 
bursele studenţilor. Cu toate că a menţionat în repetate 
rânduri că se va preocupa de îmbunătăţirea capacităţii 


de luptă a armatei, anunţurile sale puneau accent pe 
sănătate, locuințe, educație si corectitudinea in 
administraţie”. Teama de o intensificare a tulburărilor 
sociale l-a determinat pe Putin să alcătuiască o agendă 
pentru preşedinţie care sa vădească mai multă 
compasiune. 

Însă el ştia că puţini vor citi dincolo de titluri. Dacă ar 
fi fost implementate, aceste decrete aveau să schimbe 
complet condiţiile de viaţă ale tuturor ruşilor, însă oricine 
era atent la detalii nu putea să nu-şi dea seama că erau 
nerealiste, utopice. Un an mai târziu, cercurile de la 
conducere dădeau deja semne de îngrijorare. Ministrul 
de Finanţe, Anton Siluanov, i-a reamintit cabinetului că 
veniturile din importurile de petrol şi gaz nu reuşeau să 
tina pasul cu promisiunile oficiale de creştere a 
cheltuielilor. Ministrul Dezvoltării Economice, Aleksei 
Uliukaev, a prezentat la rândul lui dificultăţile 
întâmpinate de programele de asistenţă socială ale 
guvernului. 

Însă nu Decretele din mai, ci anexarea Crimeei a 
contribuit cel mai mult la refacerea popularității lui Putin, 
care în iunie 2015 a atins un maximum de 89%. Cu 
puţin timp înainte de alegerile prezidenţiale din 2018, ea 
se afla încă la un confortabil 71%:. În trecut, procentele 
sale înregistraseră scăderi mult mai mari: în august 2000 


se prăbuşiseră la 65% după scufundarea submarinului 
Kursk şi într-un moment în care lumea era tot mai 
îngrijorată de războiul din Cecenia, mulţi ruşi aducându- 
şi aminte de războiul din 1994 şi temându-se că armata 
rusă va întâmpina din nou dificultăţi, iar mii de soldaţi îşi 
vor pierde viaţa. Ulterior au fost şi alte scăderi, în special 
în urma asediului şcolii din Beslan din 2004. 

Însă fermitatea de care a dat dovadă în problema 
terorismului a fost larg recunoscută, iar înainte de finalul 
celui de-al doilea mandat prezidenţial popularitatea sa a 
crescut din nou la peste 80%. Aceste cifre erau 
remarcabile, dar Putin se asigura în continuare că nu se 
puteau organiza proteste la niciuna dintre apariţiile sale 
publice. De câte ori era posibil, voia garanţia unei primiri 
prietenoase. 

Guvernul nu a avut niciodată acelaşi succes ca 
preşedintele. Pe parcursul primelor mandate ale lui 
Putin, popularitatea acestei instituţii era de regulă cu 
20% mai mică, iar această diferenţă s-a menţinut când 
Medvedev a preluat preşedinţia şi Putin a devenit prim- 
ministru - nici măcar Putin nu a fost capabil să mărească 
procentul cabinetului. Cu toate că era de departe 
politicianul favorit, popularitatea sa avea limite. 

Majoritatea ruşilor erau de asemenea convinşi că 
sancţiunile economice făceau parte din planul 


permanent al Occidentului de a slăbi şi umili Rusia. În 
toamna lui 2014, şapte din zece ruşi erau de această 
părere şi proporţia a rămas constantă în anii următori. 
Sondajele arătau de asemenea că obiecțiile 
occidentalilor cu privire la activitatea militară a Rusiei 
erau respinse ca nejustificate de şase din zece ruşii. 

La sfârşitul anului 2015, potrivit unui sondaj VTIOM, 
crescuse teama de un posibil război nuclear ca urmare a 
anexării Crimeei, însă această stare de spirit era departe 
de a fi generală: doar 17% dintre respondenţi considerau 
că un asemenea război era posibile. Centrul Levada a 
confirmat aceste rezultate: sondajul său din iunie 2017 
arăta că două treimi din ruşi voiau ca Putin să rămână 
preşedinte, iar trei sferturi doreau în continuare aceeaşi 
linie politică dură sau chiar şi mai dură în politica internă 
şi în cea externă. Mai puţin de 13% dintre respondenţi 
cereau o politică internă mai liberală şi un pas înapoi în 
confruntarea cu Occidentul. Politica externă a lui Putin se 
bucura de susţinerea largă a populaţiei. Spre finalul 
campaniei prezidențiale, procentul sáu în sondaje 
rămăsese ferm la peste 80%. Se pare că niciuna dintre 
nemulţumirile legate de condiţiile generale din societate 
nu i-a ştirbit din popularitate. După alegeri, desfăşurarea 
perfectă a Cupei Mondiale la fotbal şi îmbunătăţirea 


imaginii Rusiei în străinătate păreau să-l fi plasat într-o 
poziţie invincibilă. 

Că aceasta era o iluzie s-a dovedit în iunie 2018, când 
prim-ministrul Medvedev a făcut un anunţ referitor la 
pensiile de stat. Era prima zi a Cupei Mondiale, un 
moment ales în mod deliberat - guvernanţii voiau să 
mascheze vestile proaste. 

Planul, a explicat Medvedev, era să se acopere gaura 
din fondul de pensii, cerându-li-se oamenilor să 
efectueze mai mulţi ani de muncă, lucru pe care fostul 
ministru de Finanţe Kudrin îl recomandase de ani de 
zile::. Sistemul curent era ca bărbaţii să se pensioneze la 
60 de ani, iar femeile la 55; Medvedev voia să crească 
vârsta de pensionare la 65 de ani pentru bărbaţi şi 63 
pentru femei. Putin s-a ţinut departe de această 
chestiune, dorind ca Medvedev să suporte singur 
eventualele consecinţe. Reacţia publică de dezaprobare 
a devenit tot mai vehementă, şi oricât de mult succes ar 
fi avut fotbaliştii ruşi, nu ar fi fost suficient pentru a o 
aplana: pensiile, aşa mici cum sunt, pot să facă diferenţa 
dintre sărăcie şi foamete. În 2012, numărul oamenilor 
care trăiau sub nivelul oficial de subzistență scăzuse la 
unu din nouă, însă a crescut în fiecare din anii următori. 
Sărăcia a început să fie tot mai răspândită. Să găseşti si 
să păstrezi un loc de muncă, sau poate chiar două, era 


esenţial: ajutorul de şomaj era foarte mic, reprezentând 
doar 1596 din salariul mediu pe economie». Cum vârsta 
medie a mortalităţii la bărbaţi era de 67 de ani însemna 
că majoritatea ruşilor cu greu ar fi reuşit să trăiască 
suficient de mult pentru a beneficia de toate contribuţiile 
lor financiare. Speranţa medie de viaţă a femeilor era de 
77 de ani, dar adăugarea bruscă a opt ani de muncă la 
cei necesari pentru pensie nu li se părea amuzantă. lar 
modul perfid în care Medvedev a strecurat acest anunţ 
într-o zi în care avea loc un eveniment sportiv a sporit 
nemulţumirea. Străzile s-au umplut de protestatari la 
Moscova şi în alte oraşe. Impactul asupra opiniei publice 
a fost profund şi dramatic. 

Ministrul Muncii Maksim Topilin a dat o serie de 
interviuri, repetând motivaţia guvernului cá existau prea 
puţini angajaţi care să plătească pentru numărul din ce 
în ce mai mare de pensionari şi subliniind că la 60 şi 
ceva de ani bărbaţii pot foarte bine să muncească, dar 
orice afirmaţie a lui sau a lui Medvedev nu făcea decât 
să pună paie pe foc. Potrivit Centrului Levada, în zilele 
imediat următoare anunţului încrederea în Putin a scăzut 
la 48%: era prima oară după anexarea Crimeei când 
scădea sub 50%. La sfârşitul lui august 2018, rata 
încrederii în Putin se prábusise la 36% într-un sondaj 
VTIOM. Încrederea in Medvedev era de doar 7%. Dar 


sondajele privitoare la încrederea publică şi aprobarea 
publică au produs rezultate diferite: trei cincimi din ruşi 
continuau să-l aprobe pe Putin. Dacă ar fi avut loc alegeri 
prezidenţiale, el ar fi fost candidatul preferate. 

În ciuda acestei contradicții bizare, exista totuşi o 
creştere certă a nemulțumirii. Un sfert din ruşi afirmau 
că nu sunt de acord cu Putin. Mai mult decât atât, 33% 
erau împotriva Dumei de Stat şi 55% împotriva lui 
Medvedev. Doar o treime spuneau că ar vota cu Rusia 
Unităz. În octombrie 2018, Centrul Levada a constatat cá 
61% dintre ruşi îl considerau pe Putin responsabil pentru 
problemele cu care se confrunta tara”. S-au înmulţit 
semnele de nemulţumire determinată de reforma 
pensiilor şi de politica externă care sporea tensiunile 
internationale. Mass-media îi construise un cult ca lider 
puternic, iar acum era judecat atât în casele oamenilor, 
cât şi pe străzi. 

Netulburat de ostilitatea crescândă, Putin s-a dus la 
televiziune ca să explice de ce trebuia schimbat sistemul 
de pensii. El a dat vina pe natalitatea scăzută 
înregistrată în Rusia în timpul celui de-al Doilea Război 
Mondial şi în anii '90, fără să facă nicio referire la 
efectele pe care politica sa externă ambițioasă le avea 
asupra bugetului. Pe un ton foarte calm, a subliniat că 
guvernul nu avea pur şi simplu banii necesari pentru a 


menţine fondul de pensii în forma curentă. Dar, pentru a 
demonstra că era dispus să-i asculte pe oameni şi să 
facă compromisuri, a ajustat detaliile reformei. Femeile, 
a anunţat el, vor putea ieşi la pensie la 60 de ani, iar cele 
care aveau trei sau mai mulţi copii chiar mai devreme. 
Se gândea de asemenea la o lege care să le interzică 
firmelor private să-i concedieze pe angajaţii care aveau 
peste 50 de ani şi cărora le-ar fi fost greu să găsească alt 
loc de muncă. Ajutoarele de şomaj urmau să fie dublate. 
Putin şi-a încheiat discursul cu îndemnul: „Vă cer să 
trataţi aceasta problemă cu înţelegere”. 

Cei care credeau că un regim autoritar însemna că 
liderii ruşi puteau oricând să sfideze opinia publică au 
fost luaţi prin surprindere. Sondajele conform cărora 
majoritatea ruşilor doreau o „mână forte” la conducere 
arătau că aceştia voiau un conducător puternic, hotărât, 
care să le poată asigura ameliorarea condiţiilor de trai de 
care aveau nevoie, şi nu un dictator. Orice lider, oricât 
de puternic, care îi dezamágeste în această privinţă va 
stârni, cel mai probabil, nemultumiriz. În această privinţă 
nimic nu se schimbase în Rusia. Era doar cea mai 
recentă ciocnire dintre aşteptările publice şi politica 
oficială. Pe viitor, Putin si Medvedev trebuiau să 
procedeze cu mai multă băgare de seamă. Şi mai exista 
un paradox. În vreme ce încrederea în Putin se 


prăbuşise, neîncrederea activă - care la începutul lui 
august 2018 a coborât la 5% - a rămas scăzută. 

Chiar şi aşa, existau semne că milioane de ruşi îşi 
pierduseră o bună parte din inocentá cu privire la Putin, 
asta dacă au fost vreodată cu adevărat neştiutori. În iulie 
2018, anumite instituţii se bucurau de mai multă 
sustinere decât Putin: 85% din respondentii dintr-un 
mare eşantion de sondaj erau în favoarea armatei ruse si 
66% aprobau Biserica Ortodoxă Rusáz. Cândva, Putin 
putuse să atingă aceste cifre. Acum plătea pentru faptul 
că luase sprijinul populaţiei ca fiind de la sine înţeles - 
sau, mai probabil, ştiuse că va întâmpina dificultăţi, dar 
sperase că costurile politice vor fi suportabile. 

Autorităţile au încercat să-i repare reputaţia cu 
ajutorul manipulárilor mediatice. Canalul Rossiia-l a 
difuzat o serie de documentare care nu fuseseră 
prevăzute în program, intitulate Moscova. Kremlin. Putin. 
Primul dintre ele a stabilit modelul, comentariul 
justificând reforma din sistemul de pensii. Putin a fost 
filmat în timpul vacantei din vara anului 2018. Difuzarea 
de materiale video cu el relaxându-se în diferite locuri 
din Federaţia Rusă era deja o procedură standard: Putin 
culegând şi mâncând fructe de pădure; Putin admirând 
caprele-de-munte prin binoclu; Putin mergând pe un 
traseu montan dificil. Printre cei intervievaţi alături de el 


s-a numărat şi purtătorul său de cuvânt, Dmitri Peskov. 
„Putin nu iubeşte doar copiii”, sublinia el, „iubeşte 
oamenii în general. Este foarte uman”. Peskov îl lăuda pe 
Putin pentru condiţia fizică şi pentru curajul său: „Vă daţi 
seama că urşii nu sunt proşti, dacă-l văd pe Putin, se 
poartă frumos!". Cuvintele sale linguşitoare reflectau 
disperarea cu care cei de la Kremlin încercau să-i 
convingă pe ruşi să-l iubească pe preşedintele grijuliu, 
activ, pe care-l votaseră. Şi să aprecieze chibzuinta de 
care dădea dovadă în luarea deciziilor. Nu era clar dacă 
toate astea erau suficiente. 

Jocul de popice: doborârea opoziţiei 
Liderii de la Kremlin nu-şi permit să treacă cu vederea 
pericolele semilibertátii permise cetăţenilor ţării. Ca 
urmare, administraţia şi-a menţinut strategia preventivă 
de spulberare a oricărei opoziții temeinic organizate. 


Partidului Comunist al lui Ziuganov şi Partidului Liberal- 
Democrat al lui Jirinovski li se îngăduie sa 
supravieţuiască în Dumă ca minorităţi deoarece dau 
astfel aparenţa de pluralism, fără să mai reprezinte de 
mult o ameninţare serioasă. Dar Putin i-a tratat 
întotdeauna pe liberali cu severitate, tocmai pentru că se 
teme de pericolul care ar putea veni din partea lor. De 
vreme ce liberalii au pierdut simpatia maselor încă din 
anii '90, când au ajuns să fie văzuţi ca susţinători ai unei 
economii capitaliste care a împins milioane de ruşi într-o 
sărăcie neagră, aceasta e mai degrabă o reacţie 
exagerată. În perioada 1999-2003, liberalii erau slab 
reprezentaţi în Dumă, cu doar 29 de locuri pentru 
Uniunea Forţelor de Dreapta şi 20 pentru labloko, iar la 
următoarele alegeri nu au mai reuşit să obţină niciun loc. 
Chiar dacă administraţia nu ar fi apelat la tot felul de 
tertipuri murdare împotriva lor, ei nu ar fi fost niciodată 
suficient de populari ca să aibă şanse serioase la 
alegerile prezidenţiale. 

La începutul anilor 2000, liberalismul politic a suferit 
multe diviziuni şi fuziuni organizaționale, în vreme ce 
liderii mişcării au rămas pe loc, în special Grigori 
lavlinski, Mihail Kasianov, Boris Nemtov şi Irina 
Hakamada. Dar lavlinski nu mai era la fel de energic ca 
atunci cand le ceruse lui Gorbaciov şi apoi lui Eltin să 


aleagă o cale liberală în politică şi economie. Kasianov şi 
Nemtov aveau neînțelegerile lor, dar tindeau să fie de 
acord asupra chestiunilor fundamentale. Ei au criticat 
manevrele constitutionale si legale prin care gruparea lui 
Putin se mentinea la putere. Au denuntat controlul 
exercitat de FSB. Au demascat frauda, corupţia şi 
nepotismul. Cu toate că erau de acord cu măsurile 
oficiale pentru a-i ţine în frâu pe „oligarhi”, se plângeau 
că marii oameni de afaceri din anturajul lui Putin 
continuau să primească contracte privilegiate de la 
ministri: Politicienii liberali au cerut eliminarea 
sistemului de aranjamente între întreprinzătorii 
superbogati şi guvern. Ei au deplâns în permanenţă 
faptul că Rusia nu era un stat de drept. Au atras atenţia 
asupra faptului că Rusia pierdea capital şi oameni tineri 
şi că investiţiile din industrie erau insuficiente. 

Din cauza acestor probleme, susțineau ei, Rusia a fost 
afectată de criza globală din 2007-2008 mai mult decât 
alte ţări. Au subliniat şi costurile invadării militare a 
Georgiei în 2008 - atât financiare, cât şi în termenii 
relaţiilor cu Occidentul. În ochii liberalilor, gestul 
Kremlinului de a întoarce spatele şanselor de conciliere 
cu Occidentul a fost dezastruos. Anexarea Crimeei din 
2014 le sporea dezamăgirea faţă de calea aleasă de cei 
aflaţi la putere. Ei se considerau adevăraţi patrioţi care 


acționau doar în interesul ţării lor şi ofereau o alternativă 
realistă la impasul creat de Putin:. 

Nemtov era specialist în fizică teoretică şi a intrat în 
politică în anii perestroikăi, în oraşul său natal, Gorki 
(numit azi Nijni Novgorod, ca în epoca ţaristă). Ca şi 
Kasianov, era un bărbat atrăgător şi dinamic. Spre 
deosebire de acesta, el a ajuns rapid la concluzia că Elțîn 
făcuse o gafă teribilă alegându-l pe Putin ca succesor la 
preşedinţie“. Eltin l-a adus pe Nemtov la Moscova după 
ce fusese impresionat de el în cei cinci ani cât fusese 
guvernator ales al provinciei Nijni Novgorod şi l-a numit 
prim-viceprim-ministru în ciuda faptului că Nemtov se 
opusese războiului din Cecenia din 1994, susţinând că 
acesta a dus la creşterea incidentelor teroriste:. Lui Elțîn 
îi plăceau eficienţa sa practică şi faptul că gândea liber. 
Dată fiind situaţia politică dificilă a lui Eltin în anii 1998- 
1999, ar fi putut să-l aleagă cu uşurinţă pe Nemtov ca 
succesor al său. Începând din 2000, dupa ce Eltin a 
demisionat, Nemtov a condus Uniunea Forţelor de 
Dreapta, o coaliţie de partide şi grupări care promovau 
valorile liberalismului politic şi economic. În perioadele 
dintre alegerile parlamentare denunța în broşuri şi pe 
diferite site-uri politica celor de la conducere. 

Nemtov a călătorit în străinătate pentru a-şi sustine 
poziţia împotriva lui Putin. În iunie 2013 s-a întors la 


Washington şi a făcut presiuni asupra Comisiei pentru 
Relaţii Externe a Senatului să lărgească aria de aplicare 
a Legii Magnitki, care fusese adoptată cu un an în urmăe. 
Cum era de aşteptat, acest lucru a înfuriat guvernul rus. 
Nemtov se plânsese deja de un atac cibernetic în aprilie 
2011, când sistemul organizaţiei fusese asaltat de o 
avalansá de traficz. Cum editurile se temeau să se arate 
prietenoase cu el deoarece era considerat duşman al 
Kremlinului, Nemtov şi asociaţii sai au fost obligati să-şi 
publice singuri scrierile. 

Aceştia ştiau foarte bine ce riscuri şi-a asumat el când 
a denunţat operaţiunile militare din Crimeea şi estul 
Ucrainei. În aprilie 2014, Nemtov s-a dus la Kiev pentru 
un forum intitulat Dialogul Rusia-Ucraina, iar acolo un 
tânăr l-a filmat râzând şi spunând: „Vladimir Putin ar fi 
votat cu lanukovici. Vladimir Putin e un ins distrus, asta 
trebuie să înţelegi tu”. Una e să te opui unei politici si 
alta să foloseşti în faţa camerelor de filmat un limbaj de 
stradă împotriva unui preşedinte ales, iar Putin cu 
siguranţă nu l-a iertat. În luna mai a aceluiaşi an, ca 
deputat al parlamentului regional din laroslavl, Nemtov i- 
a trimis o cerere şefului FSB, Aleksandr Bortnikov, 
solicitând lămuriri legate de ştirea că trupele cecene ale 
lui Kadîrov luptau în estul Ucrainei. Neprimind niciun 
răspuns, a decis să agite apele în toate chestiunile 


legate de Ucraina, cerându-i socoteală pe blogurile sale 
lui Kadîrov pentru discursurile sale violente în care îl 
invoca pe Allah si îi aducea laude lui Putine. Nemtov nu 
mai era rivalul precaut de odinioará. 

Într-un moment în care întreaga populaţie rusă era 
foarte agitată, Nemtov diviza opinia naţională. Multi au 
considerat cá ideile sale erau lipsite de patriotism, 
trădătoare chiar. Ca politician, stătea prost în sondaje la 
capitolul încredere, în vreme ce Putin era pe culmi după 
anexarea Crimeei. Dar Nemtov a rămas un critic care s-a 
făcut auzit în Rusia şi le-a creat probleme celor de la 
Kremlin în ceea ce priveşte gestionarea relaţiilor 
internationale. În conversațiile private a făcut aluzie de 
câteva ori la posibilitatea de a fi asasinat, însă nimic nu-l 
speria.  Asistase la confruntarea dintre Elțîn şi 
conducerea comunistă din URSS şi văzuse cum acesta 
câştigase bătălia în condiţii extrem de vitrege. 

Dar unii dintre duşmanii săi stăteau la pândă. Pe 27 
februarie 2015, Nemtov şi prietena sa, Anna Duritkaia, 
se plimbau pe podul Bolşoi Moskvoretki din vecinătatea 
Kremlinului - într-un impuls de moment, renuntaserá să 
meargă acasă cu maşina. Nu aveau de unde să ştie că în 
urmă cu puţin timp o bandă intentionase să-l împuşte 
într-un pasaj din apropiere si renuntase doar pentru cá 
nu-l putuse vedea suficient de binex. Cand Nemtov si 


Duritkaia au ajuns aproape la mijlocul podului, un bărbat 
înarmat a tásnit din spatele lor şi l-a împuşcat pe 
Nemtov, apoi a urcat rapid într-o maşină care-l aştepta. 
Când a ajuns poliţia, politicianul era deja mort. Oameni 
din întreaga lumea şi-au exprimat regretul că un 
personaj atât de curajos şi de sincer fusese doborât. La 
Moscova au avut loc demonstraţii violente pe pod 
împotriva a ceea ce foarte mulţi considerau a fi un 
asasinat plătit de stat. Oamenii remarcau că zona 
Kremlinului era cea mai bine supravegheată din întreaga 
ţară şi că banda de asasini ar fi avut nevoie de informaţii 
şi de ajutor din interior pentru a putea comite crimaz. 

Aleksei Navalnii, care se afla în arest la domiciliu la 
acel moment, i-a acuzat pe Putin şi pe şefii unor trupe de 
securitate pe care nu i-a numit. Deşi nu avea nicio 
dovadă, el presupunea că Putin şi-a exprimat dorinţa ca 
Nemtov să fie eliminat, iar FSB - sau poate preşedintele 
cecen Kadîrov - interpretase asta ca pe o încurajare în 
vederea asasinării lui. 

Furia şi tristeţea care au cuprins întreaga lume în 
urma lichidării lui Nemtov l-au determinat pe Putin să 
renunţe la indiferența pe care o afişase în 2006, când 
fuseseră ucişi Anna Politkovskaia şi Aleksandr Litvinenko. 
Atunci, tactica lui fusese să spună că voia ca anchetele 
poliţiei si procedurile judiciare sa se desfăşoare 


independent de presiunile politice, inclusiv de ale lui. Dar 
asta nu ar fi picat bine în cazul morţii lui Nemtov, aşa că 
Putin, adresându-se veteranei liberale Irina Hakamada, a 
comentat: 


Ati fost prietenă cu el, ati păstrat legătura. A fost un critic dur al 
guvernului în general si al meu personal. În ciuda acestui fapt, 
relaţiile noastre au fost foarte bune în momentul când am 
discutat. Am făcut deja o declaraţie în legătură cu această 
chestiune. Eu cred că o asemenea crimă este o ruşine şi o 
tragedie. 


Faptul că a dorit să vorbească cu Hakamada în direct la 
televiziune arăta cât de gravă era situaţia. Dar el s-a 
abținut să facă vreo remarcă apreciativă despre 
importanta contribuţie a lui Nemtov la viaţa publică a 
Rusiei. 

Gleb Pavlovski, fost consilier al lui Putin pe probleme 
politice, a pus sub semnul îndoielii complicitatea 
personală a lui Putin. Mult mai probabil, în opinia lui 
Pavlovski, era un scenariu complex: 


Asasinarea, anul trecut, a politicianului de opoziţie Boris Nemtov 
depăşeşte în mod clar limitele lui Putin. Ar fi putut Putin să spună 
ceva despre Nemtov care să fie interpretat ca un îndemn la 
asasinat? Mi se pare imposibil. Nu l-am auzit niciodată pe Putin 


spunând aşa ceva, nici măcar despre oameni pe care îi urăşte. 
Putin îl ironiza uneori pe Nemtov, dar îl tolera. După asasinat, 
Putin a dispărut câteva zile - după câte se pare, ceea ce se 
întâmplase fusese prea neaşteptat. Curând a ieşit la iveală că 
presupusii făptaşi aveau legătură cu Kadîrov, liderul cecen care îi 
este foarte loial lui Putin (şi căruia Putin, drept răsplată, i-a 
permis să-şi construiască un fief privat în Cecenia)¥. 


Responsabilitatea pentru asasinat a fost atribuită în 
cele din urmă unei bande de ceceni, care au fost judecaţi 
şi condamnaţi de tribunalul militar al regiunii Moscova. 
Cei cinci inculpati făceau parte din Garda Rusă. Printre ei 
se afla cel despre care se spunea că îl împuşcase mortal 
pe Nemtov, Zaur Dadaev. Procedurile au zădărnicit 
eforturile avocaţilor lui Nemtov de a-l obliga pe 
comandantul lor să depună mărturie. Nu s-a depus niciun 
efort pentru a se afla cine a ordonat asasinatul, deşi 
toată lumea presupunea că fusese o crimă la comandă. 
Procesul a început şi s-a terminat cu acuzarea celor cinci 
ceceni de omor. 

Condamnatii au ajuns în închisoare fără să dezvăluie 
prea multe detalii despre asasinat. Cu siguranţă se 
temeau că familiile lor din Cecenia vor avea de suferit 
dacă vor spune ceva de natură să compromită reputaţia 
unor figuri publice. În acest vid de informaţii, zvonurile 
au început să se răspândească cu iuteala fulgerului. 


Preşedintele Kadirov a contribuit la ele declarând cá 
crima l-a amuzat şi numindu-l pe Dadaev „un adevărat 
patriot al Rusiei”. Chiar şi înainte de comentariile sale de 
prost-gust existau suspiciuni cá fusese creierul 
operaţiunii de lichidare a lui Nemtov. Navalnii a avansat 
ipoteza că preşedintele cecen s-a gândit probabil că 
Putin, atrăgând atenţia asupra problemelor pe care le 
crea Nemtov, dăduse undă verde pentru uciderea lui. Tot 
Navalnii a sugerat că unele persoane din anturajul lui 
Putin au vrut să creeze tensiuni pe scena politică şi au 
văzut în asasinat o modalitate de a-l atrage de partea 
lors. 

În fiecare zi, în locul de pe pod în care fusese ucis 
Nemtov erau depuse flori. Autorităţile au dat dispoziţie 
ca măturătorii să le ia de acolo noaptea, însă a doua zi 
apăreau si mai multe”. Sensibilitatile oficiale nu sunt 
niciodată recunoscute deschis, iar proiectul de a da unei 
străzi din Moscova numele lui Nemtov în memoria lui a 
sfârşit într-un sertar, în vreme ce strada Hugo Châvez şi 
chiar strada Ahmat Kadîrov au fost adăugate fără 
probleme pe harta oraşului. Purtătorul de cuvânt al 
preşedintelui, Dmitri Peskov, a declarat sec cá Nemtov a 
fost „cu puţin peste cetăţeanul mediu din punct de 
vedere statistic” şi că „la nivel politic nu a reprezentat 
niciun fel de ameninţare” pentru Putine. 


Familia Nemtov a făcut presiuni pentru o anchetă 
corectă, iar avocatul lui Nemtov, Vadim Prohorov, a 
adunat neobosit informaţii din interviuri şi declaraţii 
scrise. Descoperirile lui au fost şocante. 

La momentul crimei, asasinii condamnaţi locuiau la 
Moscova, pe Veernaia Uliţa - mama lui Kadîrov avea un 
apartament pe aceeaşi stradă - şi activaseră în 
Regimentul Sever („Nord”) al miliției lui Kadîrov, care 
devenise noua Gardă Naţională în 2016. Ei se aflau sub 
comanda lui Ruslan Gheremeev şi se spunea că se 
temeau de acesta. Prohorov se întreba dacă banda de 
asasini ar fi îndrăznit să meargă după Nemtov fără ca 
Gheremeev să ştie măcar de ordin. Când a început 
ancheta oficială a crimei, Gheremeev a găsit refugiu în 
Cecenia. Nu a răspuns acuzațiilor si nici nu a fost 
considerat suspect în cadrul anchetei. Recunoscând că 
dovezile erau insuficiente, Prohorov a speculat că firul 
suspiciunilor ducea înapoi la preşedintele cecen, dar a 
adăugat că doar o anchetă completă şi deschisă ar putea 
stabili adevărul. Cu toate acestea, descoperise suficiente 
lucruri pentru a fi convins că banda primise ordine printr- 
un lanţ de comandă la capătul căruia se aflau unul sau 
mai multi indivizi cu autoritate politica”. 

Grupul de la conducere a decis să scape de 
ameninţarea reprezentată de alţi lideri liberali. Kasianov, 


colegul lui Nemtov, a fost următorul. În aprilie 2016 a 
circulat o înregistrare video compromiţătoare ce il 
prezenta pe Kasianov întreţinând relaţii sexuale cu 
asistenta sa Natalia Pelevina, stabilită în Marea Britanie. 
În ultima vreme, Kasianov nu fusese la fel de zelos ca 
Nemtov în urmărirea cauzei sale politice, dar cei de la 
putere au simţit, evident, nevoia de a înlătura orice 
şansă ca el să se afirme. 

În aceste condiţii, Navalnii a devenit principalul 
personaj public al opoziţiei. De câţiva ani se gândea că 
lavlinski, Kasianov si Nemtov făcuseră greşeala de a 
încerca să-l învingă pe Putin în principal cu vechile 
metode: organizaţia de partid, broşuri şi adunări publice 
ocazionale. Opoziția regândise modul de organizare a 
demonstrațiilor de stradă şi punea accent pe formarea 
unor grupuri mobile de activişti si pe denuntarea 
abuzurilor locale de putere». Dar Putin avea în 
continuare capacitatea de a le contracara prin 
tradiționala folosire a poliţiei si tribunalelor. De 
asemenea, îi împiedica să participe la competiţii 
electorale corecte şi să apară la televiziune. Prin urmare, 
Navalnii a ales o cale diferită, folosindu-se de social 
media şi de propriile înregistrări pentru a-şi transmite 
mesajul. Cu ochii săi de un albastru deschis şi stilul 
direct de adresare, e un actor înnăscut, începându-şi 


materialele video cu cuvintele: „Salut. Sunt Navalnii!”. 
Demascarea actelor de corupţie atrage un număr mare 
de spectatori - de exemplu, atacul la adresa viceprim- 
ministrului Prihodko, pe care l-a acuzat că ia mită în mod 
frecvent, a avut peste şapte milioane de vizionări pe 
YouTube în primele două luni de la aparitiez. 

Navalnii, născut în 1976, provine dintr-o familie care a 
cunoscut multe dintre ororile secolului XX. Bunica lui s-a 
aflat pe Frontul de Vest la sfârşitul celui de-al Doilea 
Război Mondial - ea îşi aducea aminte cum şi-a scrijelit 
numele pe Reichstag după căderea Berlinului -, dar sora 
ei a fost trimisă în cunoscutul lagăr de muncă de la 
Vorkuta, în estul Siberiei::. Navalnii a crescut la Moscova, 
iar la începutul anilor '90, când era foarte tânăr, a fost un 
susţinător pasionat al lui Eltin, crezând că Gorbaciov 
esuase din lipsă de curaj, în vreme ce Eltin se grăbise sa 
introducă economia de piaţă şi să elimine obstacolele 
constituţionale lăsate în urmă de URSS. Abia după o 
vreme Navalnii a început să fie îngrijorat de corupţia 
excesivă din timpul lui Elțîn şi de violenta pe care acesta 
a folosit-o pentru a zdrobi Sovietul Suprem în 19932. 

A trebuit să-şi croiască singur drum în viaţă. Convins 
că era nevoie de un nou capitalism rusesc, a intrat în 
afaceri. În acelaşi timp, a căutat să-şi desăvârşească 
educaţia. Pentru că nu a reuşit să intre la Facultatea de 


Drept din cadrul Universităţii de Stat din Moscova, s-a 
înscris la Universitatea Prieteniei între Popoare „Patrice 
Lumumba”. După ce şi-a luat diploma, a găsit un post de 
avocat la Comitetul pentru Proprietatea de Stat, unde a 
fost zilnic martor al infractiunilor2. 

A intrat în labloko deoarece acest partid reflecta tipul 
liberal de politică, al cărui adept era. După ce a părăsit 
Comitetul pentru Proprietatea de Stat, Navalnii s-a întors 
la afaceri si a cunoscut dificultăţile cu care 
întreprinzătorii cu start-up-uri se confruntă în Rusia. 
Industria lemnului din provincia Kirov oferea oportunităţi 
tentante, iar în 2008 el şi fratele său Oleg au înfiinţat 
compania Alortag, care, la fel ca multe alte start-up-uri 
ruseşti, îşi avea sediul în Cipru - probabil pentru beneficii 
fiscale. Însă politica era cea care-l preocupa. Din 2007 
scria pe bloguri comentarii critice la adresa Kremlinului:, 
iar curând a devenit o celebritate, în special în rândul 
studenţilor şi intelectualilor şi a început chiar să devină 
cunoscut pe plan internaţional. În 2012 a primit o bursă 
de şase luni în Statele Unite ca Yale World Fellowz. În 
2011 avea o asemenea faimă şi influenţă, încât Nemtov 
a anunţat că va concura cu Putin la următoarele alegeri 
prezidenţiale din partea întregii opoziții liberale». 

Cu toate că nu s-a întâmplat aşa, faima lui Navalnii a 
continuat să crească. În septembrie 2013 a candidat 


împotriva lui Serghei Sobianin, candidatul favorit al lui 
Putin la alegerile pentru primăria Moscovei, şi a şocat 
Kremlinul când a obţinut 27% din voturi. Navalnii şi 
susţinătorii lui afişaseră postere pe care scria: „Suntem 
sătui de ticăloşi şi de hoţi”. Ei au organizat un „marş al 
milioanelor pentru un guvern cinstit [v/ast]”2. Sobianin a 
câştigat lejer, deşi folosind metode pe care grupurile din 
opoziţie le-au denunţat ca fiind frauduloase, însă Navalnii 
se prezentase într-o manieră care a iritat autorităţile. În 
aprilie, acestea încercaseră să-i destabilizeze campania 
judecându-i pe el şi pe Oleg pentru deturnare de fonduri. 
Sentința pronunţată în iulie a fost inevitabilă, deoarece 
judecătorul, Serghei Blinov, judecase 130 de procese în 
cariera lui si îi găsise vinovaţi pe toti cei 130 de inculpati. 
Singura întrebare era cât de severă avea să fie 
pedeapsa. Fără îndoială la ordinele Kremlinului, Blinov l-a 
condamnat pe Navalnii la cinci ani de închisoare. În urma 
protestelor publice, verdictul a fost schimbat în 
condamnare cu suspendare. Înainte de judecarea 
apelului, lui Navalnii i s-a permis să participe la alegerile 
pentru funcţia de primar, chiar dacă noului său Partid al 
Progresului îi fusese refuzată înregistrarea oficială. 

În decembrie 2014, sentinţa cu suspendare a lui 
Navalnii a fost confirmată, în vreme ce fratele său Oleg a 
fost trimis la închisoare pentru trei ani şi jumătate - nu în 


ultimul rând, ca o metodă de a-l presa pe Navalnii să se 
retragă din viaţa publică. În orice caz, principalul scop al 
Kremlinului de a pune capăt evoluţiei politice a lui 
Navalnii a fusese atins, deoarece acesta avea acum 
cazier judiciar, iar asta îl împiedica să mai candideze 
vreodată pentru o funcţie politica”. 

Ulterior, în afară de scurte retineri în arest după 
proteste de stradă, Navalnii nu a ajuns în închisoare. Si, 
cu toate că poliţia l-a tratat dur, a fost bine până în mai 
2017, când un huligan neidentificat i-a aruncat vopsea 
antiseptică verde în față». Navalnii a îndemnat la 
boicotarea alegerilor prezidenţiale apropiate dacă 
numele său avea să fie scos de pe buletinele de vot. 
Comisia electorală i-a respins candidatura, invocând 
condamnarea sa pentru deturnare de fonduri. Navalnii a 
susţinut că i se intentase proces pe motive nelegitime şi 
că Curtea Europeană a Drepturilor Omului i-a dat 
dreptate, însă sistemul judiciar rusesc a ignorat acest 
verdict. 

Deşi vorbea foarte puţin despre liniile sale politice 
generale, Navalnii s-a distins ca un politician foarte 
atent. În martie 2014 a condamnat în New York Times 
anexarea Crimeei, considerând-o o gafă imperialistă sau 
mai rău, şi l-a acuzat pe Putin că a stârnit ,artificial" 
temeri în legătură cu această peninsuláz. Putin, sugera 


Navalnii, o ordonase doar din raţiuni de politică internă, 
iar odată cu referendumul pentru Crimeea crease fără 
să-şi dea seama un precedent care s-ar fi putut întoarce 
împotriva lui: existau multe republici etnice în Federaţia 
Rusă care erau agitate sub conducerea rusă. El a 
susţinut sancţiunile economice impuse de America, 
subliniind însă că acestea nu trebuiau să afecteze 
poporul rus. Tinta lor, arăta el, trebuia să fie anturajul lui 
Putin, în special prietenii săi foarte bogaţi din domeniul 
afacerilor - i-a menţionat pe Timcenko, fraţii Rotenberg 
şi Abramovici, care, alături de alţi aproape o mie, 
alcătuiau „partidul războinic” şi promovau „isteria” ce 
stătea la baza militarismului lui Putin. În felul acesta 
încerca de asemenea să-i indice şi pe analiştii şi 
prezentatorii din mass-media care urmau linia 
Kremlinului. 

Dar în octombrie 2014 Navalnii s-a opus înapoierii 
peninsulei: „Cred că, deşi Crimeea a fost luată printr-o 
încălcare teribilă a normelor internaţionale, realitatea 
este că ea face parte acum din Federaţia Rusă. Sá nu ne 
amăgim. Şi îi sfătuiesc şi pe ucraineni să nu se 
amágeascá"z. 

Aceste sentimente, exprimate într-un interviu acordat 
postului de radio Eho Moskvi, i-au supărat pe mulţi 
liberali. De atunci a fost mult mai prudent, susţinând 


organizarea unui referendum sub „control internaţional” 
în rândul locuitorilor din Crimeea: şi dreptul fiecărei tari 
de a-şi stabili viitorul, inclusiv libertatea est-europenilor 
de a intra în NATO. În opinia lui Navalnfi, nu era treaba 
Rusiei să se plângă şi cu atât mai puţin să intervină într- 
o manieră directă dacă ţările baltice alegeau această 
cale pentru a-şi apăra securitatea. Dar el crede că 
americanii au făcut o greşeală când au instalat un sistem 
de apărare antirachetă în Polonia. Cel puţin în această 
privinţă este de acord cu Putin. Liberalii nu vor câştiga 
niciodată puterea în Rusia dacă nu acceptă asta, declară 
Navalnii:e. 

Dar speră la o schimbare în politica externă, pentru 
ca Rusia să nu se mai teamă de NATO şi să vrea să 
asigure protecţia civilă a membrilor societăţii ruse prin 
aderarea la jurisdicţia Curţii Europene a Drepturilor 
Omului“. Locul Rusiei, insistă el, este in Europa şi trebuie 
să opteze pentru o „cale europeană”2. El se plânge că 
Putin a reuşit să-i îndepărteze pe ruşi de acest obiectiv 
identificând Europa cu fenomene precum paradele 
homosexualilor şi căsătoriile între persoane de acelaşi 
sex, 

Ideile proprii ale lui Navalnii - nu-i place sa fie asociat 
cu o „ideologie” - sunt greu de încadrat într-o categorie. 
În mod categoric, nu este socialist, dar a respins 


majoritatea celorlalte etichete existente. Prin declaraţiile 
sale se dovedeşte a fi un liberal anti-liberal şi un 
conservator anti-conservator. Una peste alta, gândirea 
sa e un talmeş-balmeş şi toate încercările de a-i găsi un 
sens coerent au eşuat. Asta nu-l deranjează. Dimpotrivă, 
e încântat de reputaţia sa de nonconformist în viaţa 
publică rusească şi de faptul că liberalii îl numesc 
naţionalist în vreme ce nationalistii îl resping pe motiv că 
e liberal“. Chiar si simpatizantii săi găsesc că această 
stare de lucruri este derutantă şi îi cer să-şi clarifice 
poziţia, însă Navalnii îşi apără dreptul de a fi evaziv. El se 
apropie cel mai mult de o definiţie a filosofiei sale atunci 
când se declară în favoarea „naţionalismului civic”. 
Această concepţie a apartenenţei naţionale exclude 
orice calificare rasială sau etnică, dar, în condiţiile în 
care Navalníi i-a discreditat în mod frecvent pe 
musulmani şi moştenirea islamică în general, cu greu se 
poate spune că îi include pe aceştia în ideea sa de 
naţionalitate. În 2011 a lansat îndemnul controversat: 
„Încetaţi să mai hrániti Caucazul”. El dezaproba 
subvenţiile uriaşe pe care guvernul central le acorda 
Ceceniei şi Daghestanuluiz. Mai târziu l-a ridiculizat pe 
Putin pentru că permitea aplicarea legii Şaria în unele 
regiuni din Rusia în vreme ce vorbea cu emfază despre 
pericolul răspândirii islamismului şi se arăta prietenos cu 


politicieni străini anti-islamişti, precum Marine Le Pen, 
despre care Navalnii a spus în glumă cá este „apogeul 
postmodernismului"*. Spre deosebire de Putin, a solicitat 
introducerea unui nou regim al vizelor pentru a controla 
afluxul de muncitori imigranţi din Asia Centrală“. În 
fiecare an, în noiembrie, Navalnii a participat la Marşul 
Rusesc al organizaţiilor naţionaliste, pe care-l apăra ca 
fiind o acţiune pozitivá». Multe voci din opoziţie întrebau, 
pe bună dreptate, dacă era o persoană potrivită pentru a 
conduce opoziţia. 

Navalnii s-a concentrat doar ocazional pe politicile 
specifice destinate poporului rus. El era în favoarea 
separării Bisericii Ortodoxe de stat, declarându-se 
credincios şi admițând cá o parte dintre adepţii săi il 
criticau pentru cá nu condamna ierarhia ecleziasticá*. EI 
vrea să-i câştige pe ruşi şi autorităţile sunt cu siguranţă 
îngrijorate de faptul că este capabil să ajungă la 
alegătorii tineri si educati, chiar dacă aceştia sunt 
împiedicaţi să-l voteze. Navalnii este optimist: când i se 
atrage atenţia că ruşii sunt prin natura lor conservatori, 
el întreabă de ce, dacă lucrurile stau aşa, Rusia este pe 
primul loc la numărul de avorturi pe cap de locuitor, 
adăugând că modurile independente de gândire sunt 
limitate la „partea modernizată a unei societăţi 
tradiţionale”. ^| Navalnii sustine politicile sociale 


progresiste, acuzându-l pe Putin că exploatează în mod 
deliberat teme precum paradele homosexualilor şi 
căsătoria între persoanele de acelaşi sex pentru a spori 
prejudecățile şi a abate atenţia oamenilor de la metodele 
sale despotice®. 

Partidul Progresului are doar rudimentele unui 
program economic. În elaborarea politicilor sale, Navalnfi 
a primit ajutor de la economistul disident Serghei Guriev, 
iar principala idee este reducerea rolului statului în 
economia rusească prin accelerarea privatizării şi 
folosirea profiturilor pentru mărirea pensiilor. Navalnii 
este de asemenea susținătorul asistenţei medicale si 
educaţiei gratuites. După emigrarea lui Guriev, temele 
economice au apărut tot mai rar în declaraţiile oficiale 
ale partidului. 

În orice caz, Navalníi îşi vede obiectivele în termeni 
diferiţi. Pentru el, prioritatea a fost întotdeauna să 
instituie statul de drept. El vrea ca Rusia să urmeze o 
„cale europeană” a dezvoltării şi respinge orice discuţie 
despre copierea modelului chinezesc. Ambitia lui este să 
construiască un tip de politică în care preşedintele şi 
guvernul să poată fi înlocuiţi printr-un proces electoral 
corect: după el, supremaţia extinsă a lui Putin este 
antidemocratică. Şi-a revizuit convingerea că ar fi fost un 
dezastru national daca Eltin ar fi pierdut alegerile 


prezidenţiale din 1996 în favoarea lui Ziuganov: atâta 
vreme cât ar fi fost menţinut un sistem politic deschis, 
sustine Navalnii, lucrurile ar fi stat bine pe termen lung - 
iar dacă Ziuganov s-ar fi comportat corect, democraţia 
rusă ar fi supravieţuit şi s-ar fi imbunátátits. Principalele 
lui sloganuri şi sloganurile partidului său se referă la 
legalitate, dreptate şi corectitudine în viaţa publică. 
Navalnii militează pentru un sistem judiciar independent 
şi pentru eliminarea contractelor profitabile ale 
apropiaților puterii, pentru un proces electoral 
transparent şi pentru ca oficialii care au încălcat legea 
acordând contracte sau trimițând oameni nevinovaţi la 
închisoare să răspundă în fata legii:e. 

Dintre opozantii care au supravieţuit, Navalnii este 
incontestabil principalul: Nemtov este mort si Kasianov 
şi-a irosit toate forţele. Navalnii crede că Putin se teme 
de el ca potenţial lider al unei „revolte ruseşti” [bunt] 
anarhice* stârnite de dorinţa sa de provocare si de 
înfruntare, chiar cu riscul de a fi bruscat de poliţişti la 
demonstraţii interzise. E un rebel cu mult curaj fizic şi 
moral. 

Dar perspectivele lui Navalnii nu sunt promițătoare. El 
nu a condus niciodată un guvern, precum Kasianov, şi 
nici nu a fost prim-viceprim-ministru, precum Nemtov. 
Kasianov si Nemtov au condus de asemenea partide 


politice mari şi au câştigat multă experienţă în ceea ce 
priveşte modul în care ordinea statului lucrează asupra 
întregului spectru de politici. Cândva ei au fost în relaţii 
bune cu miniştri. Şi amândoi au fost apreciaţi de Eltin, de 
care îşi aduc aminte cu drag: el a fost cel care i-a ajutat 
în diferite momente să promoveze. Cu toate că s-au 
ocupat mai mult de economie când au fost la conducere, 
cunoşteau foarte bine fiecare sector al vieţii publice. 
Erau la curent cu modul în care erau acordate 
contractele guvernamentale. Nemtov sub Eltin şi 
Kasianov sub Putin au fost martori la presiunile pe care 
miniştrii, funcţionarii şi oamenii de afaceri erau capabili 
să le exercite asupra preşedintelui. Ştiau ce sectoare ale 
vieţii publice puteau crea probleme dacă nu beneficiau 
de un tratament privilegiat. Ca outsider talentat, dar 
lipsit de experienţă, Navalnii nu putea decât să 
ghicească toate astea. Unii credeau, nu fără o oarecare 
indreptátire, cá prin asasinarea lui Nemtov opoziţia 
fusese decapitată. 

Fiind cel mai faimos opozant în viaţă, Navalnii atrage 
atenţia mass-mediei occidentale. Vorbeşte bine, este un 
bun organizator, curajos, hotărât şi priceput. Dar poziţia 
sa în sondajele de opinie din primăvara anului 2017 nu 
era deloc încurajatoare: potrivit Centrului Levada, doar 
2% dintre potenţialii alegători declarau că îl vor susţine 


cu certitudine. Alti 7% au răspuns ,poate"s, Într-un alt 
sondaj, din august 2018, mai puţin de 1% şi-au exprimat 
încrederea în  Navalnii». Acesta a încercat sa 
răspândească mesajul opoziţiei în regiuni, militând 
pentru cedarea puterii nu doar către provincii, dar chiar 
până la nivelul oraşelors. Guvernul, declară el, este 
excesiv de centralizat. Însă filialele sale de partid devin 
cu atât mai slabe cu cât se află mai departe de capitală. 
Navalnii rămâne în principal un politician moscovit, iar 
Rusia este o tara uriasa®. 

Putin îl controlează cu ajutorul poliţiei, judecătorilor şi 
mass-mediei obediente - iar până recent atât printr-un 
dozaj al politicilor cu privire la pensii şi asigurări sociale, 
cât şi printr-o politică externă ambițioasă. Îngenuncheată 
de două ori de persecuții, opoziţia refuză să cedeze şi 
are în Nanvalnii un lider curajos. Dacă opinia publică se 
va inflama, el ar putea să apară ca apărătorul unei Rusii 
noi, diferite. Persecutiile la care a fost supus ar putea 
spori atractivitatea imaginii sale de victimă, cu care 
mulţi ruşi se vor identifica. E un personaj politic 
complicat, admirat pe bună dreptate pentru curajul şi 
dinamismul său, dar dezavantajat de un mod de gândire 
care va limita sfera politicii liberale dacă va ajunge 
vreodată la putere. Este de asemenea neclar cum se va 
descurca cu lobby-ul oamenilor de afaceri puternici şi cu 


forţele de securitate, al căror interes este să menţină 
statu-quoul. 


20 
Vigilentá permanentă: apariţia în forţă a 
statului polițienesc 

Serviciile secrete ruseşti au o importanţă şi o 
influenţă care nu se regăsesc în ţările democratice. Ele 
au dobândit o asemenea importanţă deoarece au rămas 
în picioare când restul edificiului comunist s-a prăbuşit. 
Înainte de 1991, KGB-ul a suferit o prăbuşire a moralului 
şi a eficienţei organizatorice şi mulţi dintre cei mai 
capabili ofiţeri au plecat când URSS s-a dezintegrat. Însă 
noul FSB a dat dovadă de o rezistenţă remarcabilă, iar 
liderii de la Kremlin au ajuns să se bazeze pe el pentru a- 
şi impune voinţa în Rusia şi, atâta vreme cât ţara nu este 
respectată pe plan internaţional şi este lipsită de 
dinamism economic, pentru a face lumea să tremure. 
Represiunea internă reflectă activitatea subversivă şi 
spionajul extern. Occidentul trebuie să fie prezentat ca o 
nenorocire care s-a abătut asupra casei Rusiei. 
„Revoluţiile colorate” din ţările învecinate trebuie 
cauterizate pentru ca niciuna să nu se extindă până la 


Moscova. Influenţa americană trebuie să fie eradicată din 
Moscova şi sistemul politic al Americii trebuie atacat. 

FSB face parte din anatomia guvernării, pătrunzând în 
fiecare instituţie importantă şi exercitându-şi autoritatea 
fără restricţii, cu excepţia celor impuse de preşedintele 
însuşi. Au fost adoptate legi pentru a permite 
organizaţiilor de securitate să urmărească interesul 
naţional fără amestecul parlamentului. Putin le-a văzut 
ca un bastion de apărare împotriva acţiunilor subversive 
interne şi a atacurilor externe, iar viziunea sa a coincis 
întotdeauna cu atitudinea FSB: în revista sa Slujba 
bezopasnosti (Serviciul de Securitate) a apărut chiar 
îndemnul de a ridica monumente în onoarea lui Feliks 
Dzerjinski, cel care a înfiinţat poliţia secretă comunistă în 
1917. Considerând de la sine înţeles că „democraţia” s-a 
discreditat singură în Rusia, FSB susţinea necesitatea de 
a acţiona în continuare pe tot cuprinsul fostei URSS. Îi 
încuraja pe ofiţeri să fie mândri de moştenirea lăsată de 
serviciile secrete sovietice chiar înainte de anul în care 
Putin s-a aflat în fruntea sa:. Pagina din revistă destinată 
cărţilor a fost numită discret „Biblioteca Andropov”, în 
onoarea celui care a condus KGB-ul vreme de 15 ani 
începând din 19672. În 1999, când era prim-ministru, 


Putin a pus placa memorială a lui Andropov înapoi pe 
clădirea Lubianka?. Era în pas cu vremurile:. 

Când a devenit preşedinte totuşi, Putin a trebuit să-şi 
exprime public regretul pentru greşelile comise în epoca 
sovietică. În 2017 a stabilit ziua de 30 octombrie ca Ziua 
Comemorării Victimelor Represiunii Politice. A dezvelit un 
monument, Zidul Durerii, la capătul bulevardului Saharov 
din centrul Moscovei, făcut din pietre aduse din lagărele 
Gulagului stalinist. Stand lângă patriarhul Alexei al II-lea, 
Putin i-a cerut permisiunea Nataliei Soljenitina, văduva 
celebrului fost prizonier si autor al cărţii Arhipelagul 
Gulag, să-i citeze cuvintele: „Să ştii, să-ţi aduci aminte şi 
să judeci. Şi abia după aceea să ierti". Spre seară a 
depus o coroană la baza monumentului, după ce a ţinut 
un discurs despre tragedia suferită de întregul popor. 
Niciun cuvânt despre Stalin, comunism sau NKVD şi alte 
forte care au provocat valuri de teroare. Cuvântul 
„teroare” nu s-a făcut auzit. În schimb, s-a pus accent pe 
păstrarea unei atmosfere solemne. Pe scenă, ca şi în 
mulţimea adunată pe bulevardul Saharov, toate capetele 
erau plecate:. 

Activistul opoziţiei Vladimir Kara-Murza, care fusese 
recent victima unei tentative de otrăvire suspecte, a 
scris despre ipocrizia unui preşedinte care a comemorat 


2 Sediul central al KGB (n.tr.). 


violențele îngrozitoare ale anilor '30 în vreme ce 
continua să tina 117 prizonieri politici în temnițe si 
lagăre din Federaţia Rusă. Fostul şef al securităţii 
companiei lui Mihail Hodorkovski, Aleksei Piciughin, încă 
mai zăcea în închisoare, a adăugat Kara-Murza:. 

Putin şi-a dezvăluit adevăratul interes când a făcut 
publică participarea sa anuală la întâlnirile consiliului de 
administraţie al FSBs. Virtuţile serviciului erau o tema 
standard a declaraţiilor sale publice, iar pe site-ul 
preşedinţiei se putea vedea că prezida regulat Consiliul 
de Securitate şi că şi mai frecvent îi convoca la consultări 
pe principalii membri. Îi tratează pe aceştia ca pe nişte 
figuri esenţiale pentru dezvoltarea politicilor în afara 
cadrului chestiunilor de securitate normale. În noiembrie 
2017, de exemplu, Putin a convocat acest grup 
informaţional pentru a discuta despre participarea sa la 
Summitul Cooperării Economice Asia-Pacific care urma 
să aibă loc în Vietnam. Nu a fost prezent niciun ministru 
cu responsabilităţi economice, chiar dacă tema discuţiei 
era oportunităţile şi dificultăţile comerciale ale Rusiei. 

La începutul primului său mandat de preşedinte, Putin 
tinuse un discurs înflăcărat în fata unui public alcătuit din 
generali FSB cu ocazia sărbătoririi Zilei Cekistului (Den 
cekista). Prim-ministrul sáu de la acea vreme, Kasianov, 
încercase să prezinte laudele exagerate aduse de Putin 


serviciilor de securitate ca pe o glumă, inclusiv declaraţia 
că FSB îşi atinsese în cele din urmă, prin intermediul său, 
obiectivul de a lua puterea absolută. Holul instituţiei s-a 
umplut de urale. Câteva ore mai târziu, Kasianov se 
gândea cu îngrijorare la ce fel de preşedinte era pe cale 
să devină Putine. 

Putin a dat ordin ca ofiţerii FSB să aibă salarii şi pensii 
mai mari şi drepturi sociale mai largi; să se construiască 
mai multe locuinţe pentru ei. Familiile membrilor 
personalului de securitate care muriseră la datorie au 
primit alocatii márites. Toate aceste măsuri au fost făcute 
publice. Serviciile secrete se bucurau de o susţinere 
oficială sporită. În 1991, statuia lui Feliks Dzerjinski din 
apropierea clădirii Lubianka fusese dată jos, în uralele 
mulţimii, dar în septembrie 2017 Consiliul Orăşenesc 
Kirov a inaugurat un nou monument de bronz în 
memoria sa». Aceasta şi alte iniţiative regionale nu au 
fost încă preluate de Moscova, iar Putin s-a abținut pana 
acum de la reabilitările politice oficiale, vrând probabil să 
evite demonstrațiile de stradă pe care le-ar stârni o 
asemenea măsură. El se rezumă să declare că e treaba 
autorităţilor oraşului Moscova să decidă dacă readuc 
statuia în piaţa Lubianka. Însă nimeni nu se îndoieşte de 
respectul său fata de temutul Dzerjinski. 


Instituţiile politice alese exercită un control foarte 
redus asupra serviciilor secrete ruseşti. Nici Consiliul 
Federaţiei, nici Duma de Stat nu le cer să dea socoteală 
prin comisiile lor interne. În vreme ce Comisia pentru 
Afaceri Externe din Dumă analizează întregul spectru al 
activităţii diplomatice ruseşti, deşi rareori cu un ochi 
critic, nu există un organism parlamentar care să 
supervizeze FSB şi celelalte servicii de informaţii. 
Controlul este lăsat în mâinile preşedintelui şi ale 
Consiliului de Securitate: lupii sunt paznici la stână. Putin 
însuşi a avut o lungă carieră în KGB şi a fost şeful FSB 
timp de un an, iar Consiliul de Securitate este alcătuit 
aproape în totalitate din angajaţi ai serviciilor secrete. 
Unele dintre obiectivele Consiliului de Securitate sunt 
inspirate de propriul sáu „consiliu ştiinţific” cu 
cercetători renumiţi, cărora li s-a ordonat să facă „o 
evaluare  ştiinţifico-metodologică si un pronostic al 
amenințărilor interne si externe la adresa dezvoltării 
socio-economice a Federaţiei Ruse”. Prevenirea tipului 
de revoluţie care a avut loc în Ucraina şi Georgia este un 
obiectiv pretuitz. Prea puţini cercetători sunt dispuşi sa 
spună ceva care nu ar fi pe placul lui Putin. Funcţia lor 
este să legitimeze linia oficială a Kremlinului. 

O asemenea responsabilitate care se cere din partea 
serviciilor de informaţii este exercitată de preşedinte. 


Deşi conferă o autoritate uriaşă, acest lucru pune şi o 
imensă povară a răspunderii pe umerii lui Putin, al cărui 
program este deja aglomerat de nenumărate alte 
cerinţe. Chiar dacă cere, probabil, să fie consultat în 
privinţa celor mai mari operaţiuni acoperite, el lasă, 
inevitabil, detaliile în seama şefilor serviciilor secrete. În 
2000 i-a spus lui Kasianov că nu va tolera amestecul 
prim-ministrului în probleme de securitate: doar 
preşedintele exercită un control cuprinzător. E clar că nu 
lăsase pur şi simplu serviciile secrete de capul lor. În 
primul său mandat prezidenţial a ordonat câteva reforme 
drastice, printre care eliminarea angajaților FSB 
considerati nepotriviti, şi a lăsat această sarcină în 
seama unor prieteni şi asociaţi de pe vremea când 
lucrase la KGB sau la primăria din Sankt-Petersburg. 
Putin este conştient că bărbaţii - toţi sunt bărbaţi - aflaţi 
la conducerea serviciilor secrete au capacitatea logistică 
de a-i face rău. Întărind autoritatea serviciilor secrete de 
a acţiona ca instrument ultim al puterii de stat, le oferise 
şansa de a acţiona la ordinele sale şi chiar dincolo de 
ele. 

Acest lucru accentuează nevoia sa de încredere 
personală. Ca măsură de precauţie, recent a remaniat 
personalul cu funcţii de conducere, el fiind singurul 
element al puterii de stat care nu a fost înlocuit. De 


asemenea, consideră că este convenabil ca numeroasele 
servicii de securitate să concureze unele cu celelalte, iar 
acest lucru este asigurat uneori de faptul că sarcinile lor 
se suprapun. Rivalitatea existentă sub nivelul 
preşedinţiei îl face pe preşedinte să stea liniştit. 

În 2006, un val de ordonanţe a autorizat forţele de 
securitate să acţioneze mai dur împotriva acţiunilor 
subversive. Legislaţia a fost redactată într-un limbaj vag 
sau opac caracteristic, însă intenţia era evidentă. Pe 6 
martie, Putin a semnat o lege de „combatere a 
terorismului”, venită la el de la ambele camere ale 
Adunării Federale, care definea „conceptele de bază” ale 
terorismului la modul foarte general şi stabilea măsuri 
împotriva tuturor persoanelor care organizau, desfăşurau 
sau ordonau acte de terorism, precum şi a celor care 
răspândeau idei ce îndemnau la asemenea acte sau le 
justificau. Sfera de aplicare a legii nu se limita la 
teritoriul Rusiei: legiuitorii solicitau forţelor armate, 
inclusiv serviciilor secrete, să acţioneze pentru 
„suprimarea activităţii teroriste internationale de dincolo 
de graniţele Federaţiei Ruse”. Preşedintelui i se acorda 
autoritatea explicită de a ordona acţiuni antiteroriste, 
articolul 15 stipulând cá din forţele folosite pentru 
asemenea operaţiuni pot face parte cele ale serviciilor 


de securitates. Desi FSB nu era menţionat explicit, rolul 
său extins era un element esenţial al noii legi. 

În paralel s-a desfăşurat o activitate legislativă pentru 
a amenda legislaţia referitoare la „extremism”. Imboldul 
a venit de la o serie de evenimente petrecute în 
străinătate. Pe 3 iunie 2006, diplomatul rus Valeri Titov a 
fost rănit mortal într-un atac terorist la Bagdad. Patru 
dintre colegii săi au fost răpiți. Grupul terorist care a 
organizat atacul a dat un ultimatum potrivit căruia 
diplomaţii ruşi răpiți aveau să fie omorâţi dacă Rusia nu- 
şi retrăgea armata din Cecenia şi nu-i elibera pe toţi 
prizonierii musulmani. A fost dată publicităţii o 
înregistrare video cu decapitarea unuia dintre diplomaţi. 
La puţină vreme a fost confirmată moartea celorlalţi trei. 

Pe 28 iunie, Putin a emis un ordin public către 
„serviciile speciale" ruseşti în vederea prinderii si 
„anihilării” asasinilor. Patrusev, şeful FSB la acea dată, 
a promis că niciun terorist nu se va putea „sustrage 
responsabilitatii” pentru crimele comise. Posturile de 
radio şi televiziune au susţinut declaraţia sa. Între timp, 
FSB a repurtat un succes remarcabil în campania sa 
împotriva terorismului. Pe 10 iulie 2006, Samil Basaev, 
unul dintre principalii teroristi care acționau pe teritoriul 
Federaţiei Ruse, a fost ucis într-o explozie în Ingusetia, 
aproape de graniţa cu Osetia de Nord. Nu există dovezi 


concludente cá serviciile speciale ruse au fost 
responsabile de moartea lui Basaev şi e posibil ca 
explozia să fi fost un accident petrecut în timp ce 
inspecta o mina de teren; fapt este însă că Basaev a 
fost vânat vreme îndelungată de FSB şi autorităţile ruse 
au sărbătorit eliminarea sau - potrivit expresiei lui Putin 
- anihilarea luiz. 

Acest eveniment a creat o atmosferă propice pentru 
ca Adunarea Federală să adopte în iulie, cu o majoritate 
covârşitoare, un amendament la legislaţia privitoare la 
extremism şi pentru ca Putin să-l semneze pentru a 
deveni lege. Extremismul era definit în aşa fel încât 
cuprindea o gamă largă de acţiuni, de la tentativele 
violente de a schimba ordinea constituţională şi 
integritatea teritorială a Rusiei până la provocarea unor 
conflicte rasiste, nationale sau religioase. Chiar şi 
,Obstructionarea activităţii legale a organelor puterii de 
stat” şi calomnierea celor ce deţineau puterea în stat 
erau clasificate ca acte extremiste. Amendamentul era 
mai degrabă o simplă enumerare de categorii decât o 
definiţie legislativă atentă - şi din nou caracterul vag 
deliberat a creat o oportunitate pentru ca autorităţile să 
desfăşoare nestingherite acţiuni represive şi pentru ca 
un lung şir de opozanți să fie etichetati drept extremisti 
ce trebuiau eliminaţi. Putin îşi rezerva dreptul de a 


sancţiona dur pe oricine aducea critici vehemente 
regimului său. 

Rusia lansa avertismentul că la violenţă se va 
răspunde cu violenţă, dar, aşa cum arăta purtătorul de 
cuvânt al Rusiei Unite, noile legi nu făceau decât să 
ratifice ceea ce se întâmpla deja. În operaţiunile sale 
represive, FSB nu se oprise niciodată la graniţele Rusiei», 
dar era prima dată când ruşilor li se spunea la ce se 
puteau aştepta de la operaţiunile desfăşurate de 
serviciile lor secrete în străinătate. 

Motivul precis al asasinării lui Aleksandr Litvinenko 
rămâne neclar, şi există multe posibilităţi: Litvinenko 
pătase reputaţia personală a lui Putin; actionase în 
tovărăşie cu Boris Berezovski; dezvăluise secrete de stat 
ruseşti şi fusese angajat de un serviciu străin de spionaj, 
MI6; divulgase detalii despre operaţiunile de spălare de 
bani ale celor mai bogaţi oameni de afaceri ruşi. Oricare 
dintre acestea ar fi putut provoca o reacţie violentă din 
partea Rusieiz. În noiembrie 2006, după o serie de 
atentate nereuşite la viaţa sa, el a ajuns la spitalul 
University College din Londra, unde a murit în chinuri 
după ce băuse ceai otrăvit cu poloniu-210, o substanţă 
radioactivă. Autorităţile britanice au dat rapid vina pe 
statul rus şi au expulzat patru diplomaţi de la ambasada 
din Londra. Relaţiile dintre cele două ţări au rămas 


îngheţate câteva luni, însă guvernul laburist a decis să 
evite alte măsuri represive, de teamă că vor afecta 
interesele economice britanice. Guvernul de coaliţie 
conservator - liberal-democrat a adoptat aceeaşi linie 
până la anexarea Crimeei. În 2015 a fost aprobată în 
cele din urmă o anchetă judiciară. 

Cercurile conducătoare ale Rusiei nu s-au arătat 
foarte interesate de subiect. În luna iulie a aceluiaşi an, 
Curtea Constituţională a decretat că tribunalele ruseşti 
puteau să ignore organismele judiciare internaţionale 
atunci când deciziile acestora erau în contradicţie cu 
Constituţia Rusiei. Judecătorii din Rusia erau liberi să 
conducă procedurile fără teama de verdictele date de 
tribunalele din străinătatez. 

Judecătorul responsabil de anchetă, Sir Robert Owen, 
ceruse în mod repetat o asemenea investigaţie în lunga 
perioadă în care prim-miniştrii Blair, Brown şi Cameron 
preferaseră să promoveze o politică de încurajare a 
comerţului şi să nu supere Kremlinul, dar ea nu a avut 
consecinţe imediate asupra indivizilor sau a serviciilor 
ruseşti, deoarece a fost mai degrabă o cercetare a 
evenimentelor decât un proces cu inculpati. La Londra 
au urmat luni de mărturii, făcute în mod public şi în faţa 
camerelor de filmat. La sfârşit, în ianuarie 2016, Owen a 
dat verdictul său. Nu avea nicio îndoială că agenţii FSB 


Andrei Lugovoi şi Dmitri Kovtun administraseră otrava, 
observând că fuseseră neglijenti sau slab pregătiţi, 
deoarece lăsaseră urme în alte locuri din Londra şi în 
avionul cu care veniseră în Marea Britanie. În ce priveşte 
partea politică, Owen a ajuns la concluzia că Putin fusese 
„probabil” cel care comandase asasinatul. Exprimarea sa 
precaută nu a lăsat să se înţeleagă natura informaţiilor 
care sugerau vinovăția lui Putin. Nu a spus nici măcar 
dacă era vorba de dovezi furnizate de un spion sau de 
interceptări electronice. E posibil să fi procedat astfel la 
îndemnul autorităţilor britanice. 

Canalele de televiziune şi ziarele ruseşti au scos în 
evidenţă concluzia neclară despre Putin avansată de 
Owen, ignorând dovezile convingătoare referitoare la 
vinovăția lui Lugovoi si Kovtun si la legătura acestora cu 
FSB. Ministrul de Externe Lavrov a vorbit despre numărul 
mare de decese înregistrate în rândurile rezidentilor ruşi 
din Londra în ultimii zece ani, plângându-se că 
autorităţile britanice au refuzat ajutorul Moscovei în 
investigaţiile lora. Frivolitatea dezgustátoare a lui Lavrov 
a devenit un model pentru purtătorii de cuvânt ai 
Kremlinului şi prezentatorii de ştiri. 

Modelul s-a repetat în martie 2018, după tentativa de 
asasinare a lui Serghei Skripal la Salisbury. Skripal era un 
fost agent dublu care lucra pentru Marea Britanie şi în 


acelaşi timp era colonel în GRU (în 2010, serviciul de 
informaţii militare al Rusiei fusese rebotezat GU, dar era 
încă cunoscut după vechiul acronim). Arestat de 
autorităţile ruse, Skripal fusese eliberat într-un schimb 
de spioni în care a fost implicată agenta în conservare 
FSB „Anna Chapman”, care se afla în închisoare în 
America. Skripal şi fiica sa, lulia, au fost găsiţi prábusiti 
pe o bancă dintr-un parc din Salisbury, unde locuiau. 
Fuseseră otráviti cu o substanţă numită „noviciok”, o 
toxină fabricată în Rusia care atacă sistemul nervos. 
Polițistul care s-a dus să-i salveze s-a îmbolnăvit grav. 
Toţi trei au fost nevoiţi să stea mai multe săptămâni în 
spital. 

La scurtă vreme s-au înregistrat alte două victime. 
Erau civili din Salisbury sau din apropiere care veniseră 
în contact cu recipientul de noviciok aruncat după 
folosire. Dawn Sturgess nu a răspuns la tratamentul 
medical şi a murit. Partenerul ei, Charlie Rowley, a 
început să aibă crize cardiace după ieşirea din spital. 

Autorităţile britanice au acuzat Kremlinul imediat ce a 
fost detectată toxina. Secretarul de stat pentru afaceri 
externe, Boris Johnson, l-a indicat direct pe Putin ca fiind 
cel care a dat ordinul pentru tentativa de asasinat. 
Londra a transmis confidential detaliile crimei aliaţilor 
din NATO, care le-au găsit convingătoare. La Moscova, 


autorităţile şi-au exprimat oficial indignarea faţă de 
rapiditatea cu care Marea Britanie le atribuise vina. În 
aceste condiţii, canalul TV Rossiia-1 a adoptat o atitudine 
sarcasticá, sfátuindu-i pe emigranții ruşi să se gândească 
bine dacă „Albionul” era într-adevăr un loc în care să te 
simţi în siguranţă ca străin. A urmat un val de expulzări 
diplomatice reciproce. În septembrie 2018, Parchetul 
Coroanei a anunţat că politia identificase doi suspecti 
ruşi, Aleksandr Petrov şi Ruslan Boşirov, care erau ofiţeri 
GRU. La fel cum se întâmplase după asasinarea lui 
Litvinenko, nu a existat nicio posibilitate de a-i aduce 
pentru a fi judecaţi într-un tribunal britanic. Adevăratele 
identități ale lui Petrov si Boşirov au fost dezvăluite 
rapid, iar povestea lor ridicolă, potrivit căreia fuseseră la 
Salisbury nu o dată, ci de două ori pentru că erau 
fascinati de măreţia arhitecturală a catedralei de acolo, 
s-a prăbuşit. Chiar şi ziarele moscovite făceau haz de 
stupiditatea celor de la GRU. 

Putin a scăpat de publicitatea ostilă vorbind la o 
conferinţă de presă din iunie 2018 despre „temelia 
şubredă” pe care britanicii îşi construiseră acuzaţiile, 
respinse de el ca „vorbărie goală”z. În octombrie a 
declarat că Skripal nu a fost nimic altceva decât un spion 
şi un trădător: „Este pur şi simplu o scursură a societăţii. 
Asta e tot. Şi o întreagă campanie mediatică a explodat 


în jurul acestui subiect. Uneori mă uit la ce se întâmplă 
cu povestea asta şi sunt de-a dreptul uluit. Nişte indivizi 
au făcut o excursie şi au început să otrăvească persoane 
fără adăpost din ţara voastră, din Marea Britanie. Ce 
nebunie mai e si asta?"5, 

Putin a avut mereu obiceiul de a láuda eforturile 
organelor de securitate rusesti, iar pe 26 martie 2015 i-a 
felicitat „pe stimatii săi colegi” pentru cá reuşiseră să 
reducă drastic „numărul de infracţiuni asociate cu 
terorismul”. În 2013, numărul acestora fusese de 2,6 ori 
mai mare decât în 2014 şi de nouă ori mai mare decât în 
perioada 2009-2014. În opinia lui Putin, aceasta era o 
dovadă că situaţia fusese adusă „aproape sub control”z. 
Dar nu era momentul să se culce pe-o ureche. Putin şi-a 
exprimat îngrijorarea că unii jihadişti care părăsiseră 
Federaţia Rusă pentru a lupta în rândurile Statului 
Islamic puteau fi „folosiţi împotriva Rusiei şi a vecinilor 
noştri” şi le-a cerut să-i împiedice să se întoarcă, în 
special în Crimeea"z, Secretarul Consiliului de Securitate, 
Patruşev, a dezvăluit că autorităţile ruse îi vânau pe cei 
care luptaseră pentru Statul Islamic în Orientul Mijlociu şi 
că până la jumătatea anului 2017 aduseseră în faţa 
instanţei 151 de combatanți si retinusera 29%. La o 
şedinţă a consiliului de administraţie al FSB din 26 
februarie 2016, Putin le-a mulţumit ofiţerilor săi pentru 


că desfiintaserá multe grupări teroriste înainte ca ele să 
devină active». 

El a spus că acum era nevoie de mai multă muncă 
contrainformativă pentru a împiedica serviciile străine de 
securitate să câştige teren în Rusia şi le-a mulţumit 
pentru ca interceptaserá 400 de agenti străini - 23 
fuseseră predati autorităţilor judiciarex. În 2016, a 
anunţat el, în urma operaţiunilor desfăşurate de FSB, 53 
de ofiţeri de informaţii străini şi 386 de agenţi îşi 
încetaseră activitatea pe teritoriul Rusieiz. 

Înainte de Olimpiada de larnă de la Soci au circulat 
zvonuri potrivit cărora FSB luase o serie de măsuri 
neobişnuite pentru a împiedica un eventual atac terorist. 
După câte se pare, o serie de agenti secreti se 
deplasaserá în satele din Caucazul de Nord şi 
răspândiseră ştirea cá militanţilor înarmaţi li se va 
permite să meargă în Orientul Mijlociu pentru a se 
alătura Statului Islamic. O investigaţie desfăşurată de 
ziarul de opoziţie Novaia gazeta a ajuns la concluzia ca 
fusese stabilit un „culoar verde” pentru ca ei să zboare 
cu avionul până în Turcia şi de acolo să ajungă singuri pe 
teritoriul sirian. Cu toate că liderii ruşi pretuiau alianţa cu 
preşedintele Siriei, Assad, prioritatea lor era securitatea 
Federaţiei Ruse. Nu prea le păsa unde operau jihadiştii, 
atâta vreme cât nu o făceau pe teritoriul rusesc. Potrivit 


ziarului, în satul Novosasitli din regiunea Hasaviurt din 
Daghestan, 1% din populaţie plecase în Siria începând 
din 2011. Plecarea militantilor a fost sprijinită de 
primarul satului, Ahiad Abdullaev: 


Ştiu pe cineva care a luptat cincisprezece ani. A luptat în 
Cecenia, în Palestina, în Afganistan, în Irak, iar acum în Siria. Cu 
siguranţă nu poate duce o viaţă paşnică. Dacă asemenea 
oameni pleacă la război nu e nicio pierdere. În satul nostru există 
cineva, un negociator. El, împreună cu cei de la FSB, a scos 
câţiva lideri din clandestinitate şi i-a retrimis în străinătate la 
jihad. Organizațiile clandestine de aici au fost slăbite, şi ăsta e 
un lucru bun pentru noi. Dacă vor să lupte, să-i lăsăm să lupte, 
dar nu aici. 


Şeful FSB, Aleksandr Bortnikov, de regulă unul dintre 
cei mai reticenti lideri de la Kremlin, a dezvăluit că, până 
in decembrie 2015, 2.900 de cetáteni plecaserá pentru a 
se alátura organizatiilor jihadiste din Orientul Mijlociu. 
Însă, în ciuda frecventelor solicitări din partea mass- 
mediei, el nu a dat niciodată detalii: guvernul şi serviciile 
secrete au acţionat conform principiului că, dacă ei tac, 
publicul îşi va pierde interesul pentru acest subiect; şi, 
într-adevăr, de atunci povestea cu greu a mai atras 
atenţia cititorilor atât din Rusia, cât şi din străinătate. 


În 2016, agenţia de ştiri Reuters a identificat însă un 
jihadist daghestanez, Saadu Sarapudinov, si pe alti 
cátiva care au confirmat personal afirmatiile din Novaia 
gazeta. Sarapudinov a declarat că a acceptat oferta FSB- 
ului ca pe o oportunitate de a se alătura jihadistilor 
trecând graniţa din Turcia în Siria. În februarie 2017, 
Putin a anunţat că aproape 4.000 de cetăţeni din 
Federaţia Rusă (şi alţi 5.000 din restul teritoriului fostei 
URSS) luptau pentru ISIS în Siria şi le-a mulţumit 
soldaţilor ruşi pentru eforturile depuse în vederea 
lichidării tuturor acestora. Nu-i stă în obicei să folosească 
eufemismele la care apelează liderii occidentali în 
asemenea ocazii: el voia ca acei luptători ISIS să fie ucişi. 
Era posibil, observa el, ca războiul civil din Siria să 
devină o pepinieră pentru terorişti, care puteau sa 
părăsească Siria şi, profitând de faptul că între Rusia şi 
fostele republici sovietice circulaţia era liberă, să 
provoace o catastrofă pe teritoriul rusesc*. 

Prioritatea pe care Kremlinul o acorda securităţii 
interne a Rusiei era vizibilă şi în presiunea pusă de FSB 
pe companiile IT occidentale care lucrau în ţară pentru a 
accepta verificarea „codului sursă” ca o condiţie pentru 
a-şi continua activitatea. Acest lucru a afectat câteva 
firme americane mari, inclusiv Cisco, Hewlett-Packard, 
IBM, McAfee, SAP şi Symantec. Explicaţia oficială a fost 


că oO asemenea măsură împiedica exploatarea 
paravanelor de protecţie, a programelor antivirus şi a 
softurilor in general de către serviciile secrete 
occidentale în vederea penetrării sistemelor de apărare 
ruseşti. Symantec a considerat că cerinţele erau excesiv 
de intruzive şi aveau să-i compromită independenţa faţă 
de guverne, în timp ce oficialii americani şi-au exprimat 
temerea că firmele care răspundeau solicitărilor 
Moscovei puteau, în mod accidental, să furnizeze FSB- 
ului informaţiile tehnologice necesare pentru a pătrunde 
în sistemele de apărare americane». 

Între timp, în ianuarie 2017 a avut loc o răsturnare de 
situaţie la vârful serviciilor ruseşti de informaţii. Serghei 
Mihailov, adjunctul şefului Centrului pentru Securitatea 
Informaţiilor din cadrul FSB, a fost arestat împreună cu 
unul dintre ofiţerii săi superiori, Dmitri Dokuceaev, şi cu 
Ruslan Stoianov, care conducea Kaspersky Lab, o firmă 
multinațională privată, care colaborează cu FSB în 
chestiuni legate de securitatea internetului. 

Toţi trei au fost acuzaţi de trădare. S-a spus că 
Mihailov a fost ridicat în timpul unei şedinţe a şefilor de 
la FSB şi că i s-a acoperit capul cu o pungă neagră 
înainte de a fi dus în renumita închisoare Lefortovo. 
Potrivit informaţiilor care au ajuns la presa de opoziţie, 
cei reţinuţi erau acuzaţi că transmiseseră unor surse 


occidentale date despre atacurile cibernetice 
desfăşurate de ruşi în Occident. Mihailov a fost acuzat de 
trădare deoarece cooperase cu CIA împotriva intereselor 
de securitate ale Rusieiz. Motivul exact al acestor 
arestări a rămas necunoscut. O posibilitate este că 
Mihailov a lucrat într-adevăr cu agenţii secreti americani, 
iar alta că a fost pedepsit pentru că nu reuşise să ţină cu 
adevărat secrete activităţile secrete ruseşti. Sau poate 
că era doar o etapă a luptei decisive dintre cele câteva 
„servicii speciale” ale Rusiei. Oricare ar fi adevărul, nu a 
existat vreodată un moment în relaţiile Est-Vest în care 
serviciile secrete american şi rus să fi fost atât de 
implicate unul în treburile celuilalt. 

Întreaga poveste a devenit şi mai ciudată în aprilie 
2017, când Comisia pentru Informaţii din Senatul 
American a început să examineze contractul semnat de 
Departamentul de Apărare al Statelor Unite cu Kaspersky 
Lab privind furnizarea de protecţie pentru comunicațiile 
sale electronice. Comisia a subliniat că firma Kaspersky 
Lab a fost fondată la Moscova şi s-a arătat îngrijorată de 
faptul că unii dintre vechii ei angajaţi lucraseră pentru 
serviciile secrete sovietic şi rusz. Senatorul Joe Manchin, 
unul dintre numerosii democrați de frunte care au cerut 
administraţiei Trump să adopte o politică mai dură faţă 
de ruşi, a dat alarma. Comisia le-a trimis avertismentul ei 


sumbru şefului Serviciilor Naţionale de Informaţii, Dan 
Coats, şi procurorului general Jeff Sessions. Pe 27 iunie, 
Comisia pentru Forţele Armate a Senatului american a 
reacţionat cu întârziere când senatoarea democrată 
Jeanne Shaheen a amendat o lege referitoare la 
cheltuielile pentru apărare, cerând suspendarea 
contractului Pentagonului cu Kaspersky. 

Competiţia dintre serviciile de informaţii american şi 
rus a ieşit doar ocazional la suprafaţă public. La fel ca în 
Războiul Rece, a fost o luptă dură, obscură. Mult mai 
puţin secret a fost succesul pe care autorităţile ruse l-au 
repurtat în iulie 2013 fără să ridice măcar un deget. 
Edward Snowden, un consultant IT care lucrase pe bază 
de contract pentru Departamentul de Stat american, şi-a 
făcut o apariţie senzationala pe aeroportul Seremetievo 
din Moscova, ca fugar. El făcuse publice sute de mii de 
documente clasificate, inclusiv telegrame diplomatice, 
din dorinţa de a demonstra ceea ce el considera a fi 
ipocrizia diferitelor administratii americane. Snowden 
avea de asemenea o multime de dovezi despre modul in 
care autoritátile americane îşi urmăreau aliaţii si 
dusmanii din stráinátate, precum si propriii cetáteni. 
Sustinánd cu pasiune libertarianá transparenţa în 
guvernare, a luat legătura cu publicaţiile The Guardian şi 
The Washington Post, care au publicat informaţiile pe 


web, ceea ce a afectat puternic reputaţia administraţiei 
Obama. După ce a fost emis un mandat de arestare pe 
numele său, Snowden, nereuşind să obţină azil politic în 
altă parte a lumii, s-a pus la dispoziţia autorităţilor ruse. 
Încântat, Kremlinul a refuzat cererile americanilor de 
a-l preda. După patruzeci de zile şi nopţi obositoare pe 
aeroportul Şeremetievo, Snowden a primit azil politic la 
Moscova. Purtătorul de cuvânt rus a subliniat cu mândrie 
că Rusia, şi nu America, le dădea o mână de ajutor celor 
care demascau practici rele. Putin însuşi s-a bucurat de 
situaţia neplăcută în care se afla Obama: de data asta, în 
discuţiile despre drepturile omului, rolurile se 
inversaseră. Nimeni nu ştie în ce condiţii a primit 
Snowden azil politic de la ruşi şi mai ales dacă a trebuit 
să ofere în schimb acces la arhiva sa de date. Snowden 
şi autorităţile de la Kremlin au redus la minim apariţiile 
sale publice şi el a scris foarte rar articole în presă. Între 
timp, Obama a fost nevoit să-i ceară scuze Angelei 
Merkel pentru că serviciile secrete americane îi ascultau 
telefonul mobil privat. WikiLeaks a publicat de asemenea 
materiale despre dezbaterile din cadrul Departamentului 
de Stat care conţineau critici dure ale politicilor şi 
practicilor principalilor aliaţi ai Americii. Poveşti care ar fi 
sunat a propagandă dacă ar fi fost date publicităţii de 


serviciile secrete ruseşti deveneau acum credibile, iar 
liderii de la Kremlin au profitat din plin de această şansă. 

În aprilie 2014, la emisiunea sa anuală „Linia directă”, 
Putin s-a prefăcut surprins când i s-a spus că Snowden 
era la telefon şi voia să-i pună o întrebare. Acesta din 
urmă a fost prezentat ca „fost agent al serviciilor 
speciale americane”. Urmând evident un scenariu 
prestabilit, Snowden l-a întrebat pe Putin dacă Rusia 
depozita, intercepta sau analiza comunicațiile 
milioanelor de membri ai societăţii. Preşedintele rus a 
răspuns pe un ton de o politeţe mieroasă: 


Stimate domnule Snowden! Sunteţi un fost agent. În trecut am 
avut legături cu munca informativă, aşa că vom vorbi ca între 
profesionişti. Mai întâi, noi avem reglementări legale stricte 
referitoare la folosirea metodelor speciale de către serviciile de 
securitate, inclusiv înregistrarea convorbirilor private, 
supravegherea comunicaţiilor online şi aşa mai departe. Aceste 
reglementări includ obligaţia de a obţine un mandat din partea 
tribunalului cu privire la fiecare cetăţean. Prin urmare, noi nu 
avem operaţiuni în masă fără discriminare şi nu putem avea 
niciuna potrivit legii. 


Snowden, trăind după regulile impuse de paznicul rus, a 
jucat cu obedienta rolul care-i fusese atribuit“. 


În comentarii ulterioare, Putin l-a apărat pe Snowden 
de acuzaţia de trădare, sugerând în acelaşi timp că 
acesta ar fi trebuit să procedeze corect şi să-şi dea 
demisia dintr-o companie care avea contract cu 
Departamentul de Stat. Potrivit lui Putin, Snowden a 
greşit dezvăluind secrete de stat“: arborand o postură 
moral superioară, el îşi asuma rolul unui fost ofiţer 
sovietic de securitate care fusese instruit să nu divulge 
informaţiile confidentiale. Era doar teatru: în realitate, 
voia doar ca nimeni să nu vorbească despre secretele 
ruseşti şi era încântat că Snowden încălcase regulile şi că 
Obama era într-o situaţie incomodă. Altă dată a tachinat 
autorităţile americane spunând că acestea ar fi putut 
evita problemele cu Snowden dacă ar fi acceptat 
propunerea ruşilor referitoare la un tratat de extrădare a 
infractorilorz. Asta a pus capăt oricăror iluzii pe care 
Snowden le-ar fi putut avea despre bunăvoința 
protectorilor săi de la Moscova - el e un pion util care 
poate fi schimbat cu alte piese de pe tabla de şah a 
politicii internaţionale. S-a dus la Moscova într-un 
moment de disperare, ştiind că ruşii îl vor folosi daca vor 
putea şi cum vor putea. 

Între timp, activităţile desfăşurate de Moscova în 
străinătate erau oricum, numai inocente nu. În 2007 a 
ieşit la iveală faptul că serviciile secrete ruseşti 


angajaseră hackeri pentru a bloca întregul serviciu de 
internet din Estonia timp de mai multe zile. Deşi 
Kremlinul a negat că ar fi implicat, dovezile 
circumstantiale erau clare. Puterile occidentale au înţeles 
că serviciile secrete ale Rusiei erau capabile să lanseze 
un atac masiv asupra sistemelor occidentale de apărare 
cibernetică si au avertizat ca orice repetare a unui 
asemenea gest ar putea constitui un act de război. Alte 
iniţiative legate de hacking au fost raportate înainte de 
alegerile prezidenţiale franceze din 2017, când mii de 
mesaje trimise pe e-mail de echipa lui Emmanuel Macron 
au fost postate pe internet - ruşii preferau alţi candidaţi, 
care erau mai prietenoşi faţă de ţara lor. Şi în timpul 
referendumului pentru Brexit din Marea Britanie, după 
cum avea să iasă la iveală mai târziu, o serie de 
companii ruseşti au recurs la metode ilegale şi au folosit 
informaţii de pe Facebook pentru a afla identitatea 
alegătorilor ostili Uniunii Europene, pe care i-au vizat 
apoi cu fake news menite să le întărească decizia de a 
vota pentru ieşire. 

Serviciile secrete ale Moscovei sunt mândre de 
realizările lor din ţară şi de peste hotare: pe vremea 
când era şeful FSB, Patruşev a dat un interviu ziarului 
Komsomolskaia pravda, care cuprinde următorul pasaj 
remarcabil: 


Nu vreau să folosesc cuvinte sforăitoare, dar cei mai buni colegi 
ai noştri, onoarea şi mândria FSB-ului, nu-şi fac treaba pentru 
bani. Când le înmânez distincţii de stat oamenilor noştri, mă uit 
cu atenţie în ochii lor. Sunt analişti de informaţii cultivați, 
luptători din trupele speciale cu umeri lati si fata arsă de soare şi 
de vânt, specialişti în explozibili taciturni, investigatori severi şi 
ofiţeri de contrainformaţii rezervaţi... La prima vedere, sunt 
foarte diferiţi, dar au o calitate importantă care-i uneşte: sunt 
dedicati ideii de a sluji. Ei sunt, dacă vreţi, „neonobilimea” 
noastră (neodvoreane)*. 


În regimul tarist, dvoreanstvo fusese iniţial un grup 
social care primea terenuri în proprietate şi autoritate 
asupra ţăranilor în schimbul efectuării serviciului militar 
pentru coroană şi stat, iar nobilimea sau mosierimea era 
o componentă esenţială a armatei, administraţiei, 
tribunalelor şi diplomaţiei. Vorbind despre capacitatea 
fără egal a FSB-ului de a avea grijă de securitatea 
poporului rus acasă şi în străinătate, Patruşev sugera că 
angajaţii acestei instituţii erau animati de acelaşi 
altruism în apărarea ţării de care se presupunea că 
dădea dovadă dvoreanstvo de odinioară. 

Deşi FSB se prezintă ca o instituţie care asigură 
desfăşurarea unei activităţi economice oneste, există 
multe indicii că unii agenţi ai săi au avut legături cu 


lumea interlopă. În 1998, Aleksandr Litvinenko l-a 
contactat pe Putin personal în legătură cu o bandă de 
infractori uzbeci care, susţinea el, îi vindeau cantităţi 
mari de droguri lui Abdul Rashid Dostum, războinic şi 
politician afgan“. El a dezvăluit de asemenea că unii 
ofiţeri FSB complotau să-l ucidă pe Boris Berezovski. A 
mers chiar mai departe, susţinând că o seamă de lideri 
politici ruşi şi serviciile lor secrete profitau chiar de pe 
urma activităţilor pe care ar fi trebuit să le împiedices, 
acuzându-l în special pe Putin că îi proteja pe Semion 
Moghilevici şi aşa-numita grupare Tambov din Sankt- 
Petersburg, oras pe care Litvinenko îl descria drept 
„capitala banditilor” din Rusia. El a sugerat de 
asemenea că în anii '90 Moghilevici avusese legături atât 
cu al-Qaida, cât şi cu Putin”. Dovezi independente 
despre Putin şi Moghilevici au apărut dintr-o conversaţie 
între preşedintele Ucrainei, Leonid Kucima, şi şeful 
serviciilor secrete ucrainene, Leonid Derkaci, înregistrată 
în iulie 2000 şi ajunsă în presă. Cei doi vorbeau despre 
criza relaţiilor ruso-ucrainene provocată de statutul 
întreprinderii RusUkrEnergo, care juca un rol important în 
exporturile de gaz către Ucraina. Derkaci a spus că 
Moghilevici urma să sosească la Kiev pentru negocieri în 
vederea soluționării diferitelor dispute: „Este în relaţii 


bune cu Putin”, a remarcat el. „El şi Putin sunt în 
legătură de când Putin era încă la Leningrad.” 

În alte înregistrări, Kucima şi Derkaci discută dacă să-i 
aducă la cunoştinţă lui Putin personal anumite informaţii 
ale serviciilor de securitate ucrainene de la începutul 
anilor '90 - la vremea aceea Putin părăsise KGB-ul, dar 
urma să conducă FSB-ul -, care păreau să sugereze rolul 
său într-o afacere pusă la cale la Sankt-Petersburg ce 
implica operaţiuni de spălare de bani în Germania“. 

Dovezile împotriva lui sunt în cel mai bun caz 
sporadice şi de multe ori nefondate. Kremlinul nu a făcut 
niciun comentariu cu privire la aceste acuzaţii. Ceea ce 
se poate spune cu certitudine este că, dacă a fost 
implicat în afaceri ilicite, Putin nu a fost singurul din fosta 
sau actuala comunitate a agenţilor secreti. Chestiunile 
de  „securitate” sunt omniprezente în negocierile 
comerciale internaţionale la nivel înalt pentru Rusia. 
Întreprinzătorii şi avocaţii care se ocupă de ele spun că 
multe afaceri mari nu pot fi încheiate dacă şi până când 
nu sunt autorizate de FSB= si multi ofiţeri de informaţii 
au şansa să ceară mită pentru a da undă verde 
contractelor. E un mediu în care serviciile de securitate 
sunt tentate să se denunțe reciproc, iar Putin reuşeşte cu 
greu să nu se implice=. 

Modernizarea armatei: o mare putere se 

pregăteşte 

În săptămânile de după anexarea Crimeei, puterea 
militară a Rusiei a fost etalată arogant. Soldaţi şi tancuri 
au defilat pe strada principală a Sevastopolului. În estul 
Ucrainei, parada a fost restrânsă, pentru a respecta 
povestea că numai voluntarii ruşi să alăturaseră trupelor 
rebele. Ministrul Apărării Soigu a trambitat realizările 
forţelor armate ruse în apărarea intereselor ruseşti: 
americanii nu puteau face nimic ca să intimideze Rusia, 
au declarat el şi Putin. Armata, forţele navale şi aviația 
militară nu numai că erau capabile să-şi apere patria, ci, 
atunci când situaţia o impunea, puteau să şi atace. Putin 
voia ca America să afle că în politica globală puterea 
avea să fie împărţită de acum înainte. 

Modernizarea armatei începuse la modul serios după 
războiul din Georgia din 2008. Saakasvili fusese umilit, 
politica externă si de securitate a Georgiei era distrusă, 
însă Putin şi consilierii săi nu erau impresionați de acest 
succes. Fusese o acţiune prost coordonată a trupelor lor 
militare. Armata rusă a avut echipament mai bun şi 
avantajul surprizei, dar, cu toate că a câştigat războiul în 
câteva zile, nu a reuşit să lovească suficient de eficient. 


De la sfârşitul anilor '80, capacitatea de intimidare 
militară a Rusiei depinsese în mare măsură de puterea 
sa strategică nucleară. Dar forţele ei convenţionale 
înregistraseră un declin constant şi chiar focoasele şi 
rachetele nucleare intercontinentale aveau nevoie de 
modernizare. Putin nu mai putea tolera această situaţie, 
mai ales că acum Ministerul Apărării se lăuda că Rusia 
nu-şi mai limita ambițiile la Rusia şi „teritoriile 
învecinate”. Pe 26 februarie 2014, cu o zi înainte ca 
trupele ruseşti să preia controlul asupra întregului 
Sevastopol, Şoigu a vorbit despre intenţia Rusiei de a-şi 
stationa trupele în îndepărtatele Singapore, Seychelles, 
Nicaragua şi Venezuela:. 

Putin a refuzat să-i asculte pe cei care voiau ca 
cheltuielile pentru apărare să rămână la acelaşi nivel ca 
înainte. La începutul anilor 2000, cheltuielile militare 
ruseşti au înregistrat o creştere susţinută: în 2013 erau 
cu 172% mai mari decât în 2000, creştere datorată în 
bună măsură veniturilor sporite din exporturile de petrol 
şi gaz. În 2000, 3,6% din produsul intern brut a fost 
alocat armatei. Treisprezece ani mai târziu a ajuns la 
4,2%, iar în 2016, în ciuda crizei care începuse cu doi 
ani în urmă, s-a ridicat la 4,5%:. Cum era de aşteptat, o 
asemenea creştere s-a dovedit greu de susţinut, iar 


planul pentru 2017 a fost să fie redusă la 3,1%, pentru a 
opri hemoragia de fonduri de la Ministerul de Finanţe. 
Toate acestea contraziceau supoziţiile strategice pe 
care America le făcuse după anii '90, când, în urma 
tratatelor recente privitoare la reducerea armamentului, 
americanii au trebuit să-şi reducă prezenţa în Europa. 
Zelul lui Elțîn în direcţia unui parteneriat cu puterile 
occidentale i-a făcut pe politicienii şi strategii militari din 
Statele Unite şi ţările aliate să creadă că o reducere a 
capacităţii de apărare nu reprezenta niciun pericol. 
Această tendinţă a continuat în noul mileniu, după 
distrugerea Turnurilor Gemene în atacul terorist din 
2001, când principala activitate a NATO a fost îndreptată 
spre Afganistan. lrakul a fost adăugat pe agenda 
Occidentului în 2003, iar Statele Unite au ajuns curând 
să desfăşoare intervenţii armate într-o zonă vastă care 
se întindea din Libia, în nordul Africii, prin Orientul 
Mijlociu până în Afganistan. În toamna anului 2011, 
preşedintele Obama şi-a exprimat intenţia de a ieşi din 
această situaţie complicată şi a ordonat o revizuire a 
politicii globale americane în vederea transferării 
prioritatilor spre regiunea Asia-Pacific si rivalitatea 
crescândă a Americii cu Republica Populară Chineză. 
Acesta a ajuns să fie cunoscut drept „pivotul” strategic 
aflat departe de Europa şi de Orientul Mijlociu şi a fost 


confirmat de Obama în discursul ţinut în faţa 
parlamentului australian în noiembrie. În anul următor, 
preşedintele american a intervenit, deşi cu reticenta si 
într-o măsură limitată, în revolta libaneză împotriva lui 
Gaddafi. Analiştii de la Kremlin au tras concluzia că 
America era decisă să nu mai ajute Europa. 

Americanii mențineau acum pe teritoriul european 
doar 53 de tancuri şi 48 de elicoptere, iar numărul 
tancurilor germane a scăzut de la 2.815 la 322. Aproape 
toate statele europene membre NATO îşi reduceau 
cheltuielile militare - în 2013 le alocau în medie 1,6 % 
din produsul intern brut, faţă de 2,7% în anii ‘905. În 
2014-2016, doar Marea Britanie şi Polonia respectau 
procentul stabilit de NATO de cel puţin 2% pentru 
bugetul apărării, iar Estonia s-a angajat că va atinge 
acest nivel în 2020. Majoritatea aliaţilor nu au dat vreun 
semn că ar avea de gând măcar să se apropie de el. 

Luând în considerare numărul şi calitatea tancurilor, 
superioritatea militară a Rusiei era de netăgăduit. Însă 
aparentul declin al forţelor armate americane era 
iluzoriu. În paralel cu reducerea forţelor armate 
convenţionale din Europa, America îşi imbunatatea şi îşi 
extindea sistemul de apărare antirachetă. În 2007, acest 
lucru i-a iritat suficient de mult pe ruşi pentru a-şi 
suspenda angajamentul faţă de Tratatul cu privire la 


forţele armate convenţionale din Europa. Semnat în 
1990, acesta fusese unul dintre paşii hotărâtori în 
direcţia încheierii Războiului Rece. Retragerea definitivă 
a Rusiei din Tratat în 2015 a fost un avertisment din 
partea Kremlinului că era gata să răspundă la orice 
ameninţare la adresa intereselor naţionale ale Rusiei - 
iar la momentul respectiv, confruntându-se cu reacţia pe 
care Occidentul o avusese faţă de anexarea Crimeei cu 
un an în urmă, Putin şi asociaţii săi au simţit că nu au 
nimic de pierdut. 

În epoca sovietică, ipoteza de lucru fusese că URSS-ul 
era cu atât mai bine apărat cu cât armata era mai mare. 
În goana după o armată mare, s-a pierdut eficienţa. 
Politica s-a schimbat în timpul lui Gorbaciov şi apoi al lui 
Eltin, dar acum Putin dăduse ordin Ministerului Apărării 
să facă un plan pentru ca armata rusă să poată face faţă 
oricărui inamic potenţiale. Calitatea era mai importantă 
decât cantitatea, iar efectivul armatei ruse a fost redus. 
Numărul ofiţerilor şi soldaţilor activi a scăzut de la un 
milion la 845.000; cel al tancurilor de luptă a scăzut şi 
mai drastic, de la 12.920 la 2.550. La sfârşitul anului 
2016, toti subofiterii din armata rusă erau mai degrabă 
angajaţi profesionişti decât foşti recruţi?. 

Pe 26 decembrie 2014, Putin a semnat câteva 
amendamente la „doctrina militară” implementată în 


20105, ţinând seama de schimbările survenite în politica 
internaţională, în special după acţiunea militară a Rusiei 
împotriva Ucrainei. Cu o săptămână înainte, Putin îşi 
expusese ideile la şedinţa conducerii Ministerului 
Apărării: 


„trebuie să dezvoltăm toate componentele forţelor noastre 
strategice nucleare, care reprezintă cel mai important factor în 
menţinerea echilibrului global şi elimină cu adevărat posibilitatea 
unei agresiuni pe scară largă împotriva Rusiei. În 2015, peste 50 
de rachete balistice intercontinentale se vor alătura forţelor 
nucleare strategice - vă imaginati ce forţă este aceasta. 
Misiunea este să continuăm să ne modernizăm aviația strategică 
şi să punem cele două submarine purtătoare de rachete, 
Vladimir Monomah şi Aleksandr Nevski, în alarmă de luptă. 


Mai apoi a vorbit despre angajamentul de a moderniza 
forţele nucleare ale Rusiei cu baza la sol dezvoltând noi 
bombardiere strategice si îmbunătăţind sistemul de 
apărare antirachetă al Rusiei. Doctrina afirma clar că 
Rusia îşi rezerva dreptul de a-şi folosi forţele nucleare 
împotriva oricărei ofensive externe, nucleare sau de alt 
tip, care ameninţa existenţa statului - iar preşedintele 
era cel care lua decizia finală». 

Pe 4 iunie 2014, Putin a apărat Rusia împotriva 
acuzatiei de militarism, susţinând că bugetul apărării 


crescuse cu doar 0,1% din produsul intern brut::. În anul 
următor, într-un interviu acordat ziarului Corriere della 
Sera, el a subliniat faptul că America depăşea cu mult 
Rusia în ceea ce priveşte bugetul pentru apărare: 


Cheltuielile militare ale Statelor Unite sunt mai mari decât ale 
tuturor ţărilor din lume laolaltă. Bugetul militar al ţărilor membre 
NATO este de zece ori - vă rog să retineti că este de zece ori mai 
mare decât cel al Federaţiei Ruse. 

Rusia nu are practic baze în străinătate. Avem rămăşiţe ale 
trupelor noastre staționate în Tadjikistan din epoca sovietică 
pentru a se ocupa de situaţia periculoasă a terorismului de la 
graniţa cu Afganistanul. Acelaşi rol îl are baza noastră aviatică 
militară din Kârgâzstan; şi ea are ca ţintă ameninţarea teroristă 
şi a fost creată la cererea autorităţilor kargaze după ce 
Kargazstanul a fost atacat de terorişti din Afganistan. Am păstrat 
o unitate militară din epoca sovietică la o bază militară din 
Armenia. Ea are categoric un rol în stabilizarea situaţiei din 
regiune, dar nu este îndreptată împotriva nimănui. Am lichidat 
bazele noastre din diferite regiuni ale lumii, cum ar fi Cuba, 
Vietnam şi aşa mai departe. Asta înseamnă că politica noastră în 
această privinţă nu are un caracter ofensiv, agresiv global. 


Putin a cerut ziarului să publice o hartă cu toate bazele 
militare americane din lume pentru ca oricine să poată 
vedea contrastul dintre America si Rusia2. 


La începutul mandatului lui Obama, în 2009, Moscova 
sperase că noua administraţie ar putea să suspende sau 
chiar să pună capăt planurilor antirachetă introduse de 
predecesorul său, George W. Bush. Deşi Putin şi Obama 
nu se plăceau reciproc, relaţiile ruso-americane au 
înregistrat o îmbunătăţire, la care a contribuit şi faptul că 
din 2008 în fruntea statului rus s-a aflat Medvedev, şi nu 
Putin. Încă de la prima lor întrevedere, Obama şi 
Medvedev s-au înţeles bine atât în plan social, cât şi 
politic. Niciunul nu voia să rateze şansa de îmbunătăţire 
a relaţiilor. Discuţiile despre rachetele nucleare au 
progresat discret, iar pe 8 aprilie 2010 cei doi preşedinţi 
au putut semna Noul tratat pentru reducerea armelor 
strategice (Noul START), care limita Statele Unite şi 
Federaţia Rusă la 1.550 de focoase strategice fiecare. 
Prevăzut pentru zece ani, tratatul a fost cea mai 
impresionantă realizare de la Gorbaciov, Reagan şi Bush 
senior încoace în ceea ce priveşte reducerea riscului unui 
război termonuclear, fie în urma unei confruntări politice, 
fie accidental. 

Însă atât ruşii, cât şi americanii ştiau că puterea 
militară nucleară era una dintre cheile influenţei globale, 
aşa că ambele părţi au continuat să-şi modernizeze 
focoasele“. Obama a fost la fel de entuziast in aceasta 
privinta precum Medvedev si Putin. Acesta din urma a 


înţeles că rachetele strategice ale Rusiei erau esenţiale 
pentru menţinerea autorităţii internaţionale a ţării. Ele 
reprezentau un element foarte valoros în negocierile 
referitoare la Ucraina. Trupele terestre ruseşti erau 
superioare oricărei armate pe care ar fi putut să o adune 
ucrainenii, însă forţele nucleare strategice şi tactice ale 
Moscovei nu aveau egal. Poate că Putin ar vrea să-şi 
reducă arsenalul, dar nu ar renunţa niciodată complet la 
el. În 2015, când s-a aflat că Statele Unite nu reuşiseră 
să-şi reducă stocul de arme în acord cu calendarul Noului 
START, Putin a spus că se gândeşte să retragă Rusia din 
tratat, omitand să admită cá şi tara sa fusese la fel de 
lentă în a-şi respecta obligaţiile. 

Cu toate că şi-a exprimat îngrijorarea faţă de 
tensiunile internaţionale, Kremlinul nu a numit ţările care 
intrau în categoria inamicilor reali sau potenţiali: hotărâți 
să evite ofensele inutile, Putin şi grupul său s-au abținut 
să spună că Statele Unite sunt cel mai probabil viitor 
adversar al Rusiei. În schimb, doctrina militară oficială a 
Rusiei a consemnat pur şi simplu ameninţarea globală pe 
care o reprezenta NATO prin încălcarea normelor 
dreptului internaţional şi prin extinderea sa spre est, 
către graniţele Rusiei - o referire la trupele NATO din 
ţările baltices. Dar pentru cei familiarizați oricât de putin 
cu politica internaţională era evident că Putin avea în 


vedere America şi, deşi doctrina nu făcea nicio referire 
directă la Ucraina, era exprimată temerea cu privire la 
pericolul destabilizárii din statele vecine. Doctrina 
sublinia „presiunea militară şi politică” la care era 
supusă Rusia. Moscova a continuat de asemenea să 
protesteze împotriva sistemelor de apărare antirachetă 
pe care americanii le instalaseră în Polonia, România şi 
Republica Cehă. 

Lui Putin îi place să se arate netulburat de sancţiunile 
economice occidentale, dar pe 3 octombrie 2016, pentru 
o clipă, a dat o altă impresie. O lege pe care a trimis-o 
spre aprobare Adunării Federale viza, după câte se pare, 
suspendarea acordului pe termen lung cu Statele Unite 
în privinţa comerţului internaţional cu material nuclear 
din plutoniu - dar de ce ar fi vrut Rusia să pună capăt 
restricţiilor privitoare la un comerţ atât de periculos? 
Răspunsul este cuprins în ceea ce Moscova a cerut 
Washingtonului pentru ca acordul să fie reluat. 
Pretentiile lui Putin  reflectau resentimente care 
mocneau. Americanii trebuiau să-şi reducă trupele si 
„infrastructura militară” din ţările ce deveniseră membre 
NATO după anul 2000 la nivelurile dinainte de această 
dată. După ce se plânseseră ani de zile din cauza 
extinderii NATO, ruşii precizau în sfârşit termenii lor 
pentru un acord referitor la problemele de securitate din 


Europa de Est şi Est-Centrală:s, iar ceea ce voia Putin în 
esenţă era o reîntoarcere la statu-quo. Acţiunile Rusiei 
din Georgia, Ucraina şi Siria arătaseră statutul şi 
autoritatea acesteia ca mare putere. 

Dacă Washingtonul voia să aibă relaţii mai bune cu 
Moscova, concesiile americane erau esenţiale, şi poate 
că în acel moment al campaniei pentru alegerile 
prezidenţiale americane Putin credea cá nu putea fi 
decât un învingător, Hillary Clinton, şi că numai un 
miracol l-ar fi putut salva pe Donald Trump de la 
înfrângere. Se pare că ideea preşedintelui rus era să 
trimită un mesaj care să-l intimideze pe presupusul viitor 
preşedinte american. El se pregătea pentru o luptă fără 
mănuşi din momentul în care Clinton ajungea la Casa 
Albă. 

Putin ar fi putut să-şi consolideze discursul despre 
intenţiile paşnice ale Rusiei atrăgând atenţia asupra 
reducerii serioase a cheltuielilor militare în 2016, dar 
acest lucru ar fi sabotat dorinţa sa de a asigura opinia 
publică rusă că era de neclintit în ce priveşte apărarea 
interesului naţional. Ministerul de Finanţe susţinea cu 
fermitate reducerea cheltuielilor pentru apărare în 
condiţiile în care reducerea preţurilor la petrol şi gaz pe 
piaţa internaţională începuse să afecteze bugetul, dar, 
potrivit unor informaţii, ministrul Apărării Şoigu s-a opus 


cu vehementá, strigându-i ministrului de Finanţe 
Siluanov că punea în pericol planuri cruciale de 
modernizare a forţelor armate, care fuseseră aprobate”. 
Siluanov a replicat că nu mai erau bani pentru ele: ar fi 
costat dublu faţă de cât considera Ministerul de Finanţe 
că ar fi fost prudent. Putin a urmărit confruntarea dintre 
cele două părţi. Dacă Şoigu căpăta ce voia, a explicat 
Siluanov, bugetul pentru asistenţă socială trebuia 
micşorat drastice. A atins un punct sensibil: Putin si 
Kudrin, predecesorul lui Siluanov, se certaseră din cauză 
că Kudrin voia să accelereze reducerea plăţilor pentru 
asistenţă socială, iar Putin îl acuzase că subestimează 
riscurile politice. Siluanov îşi alesese însă cu grijă 
argumentele, ştiind că Putin nu voia să irite acele parti 
ale electoratului care depindeau de ajutoarele de la stat. 
Putin a prezidat grupuri de lucru pentru a găsi un 
compromis şi în cele din urmă s-a pronunţat în favoarea 
reducerii cheltuielilor militare», deşi detaliile discuţiei au 
rămas confidentiale. 

Între timp continua să facă presiuni asupra 
Occidentului pentru a recunoaşte atitudinea agresivă pe 
care, în opinia Rusiei, o adoptase în ultimii ani: 
„Submarinele americane de lângă coasta norvegiană 
sunt în alertă permanentă - timpul în care o rachetă 
ajunge la Moscova este de 17 minute. Însă noi am 


desfiinţat cu multă vreme în urmă toate bazele noastre 
din Cuba, chiar şi pe cele fără importanţă strategică. ŞI 
vreţi să spuneţi cá noi ne comportam agresiv?”2. 

Ministrul Apărării Şoigu a intervenit, atrăgând atenţia 
asupra sistemelor antirachetă americane instalate în 
Polonia şi România, şi a întrebat de ce s-a intensificat 
activitatea de supraveghere NATO de-a lungul graniţelor 
ruseşti. În cursul deceniului 10 fuseseră înregistrate doar 
107 zboruri, în vreme ce numai în 2016 au existat 852. 
Acest fapt, susţinea Ministerul Apărării, obligase Rusia să 
mărească numărul zborurilor de luptă cu 61% pentru a 
împiedica violarea spaţiului aerian rusesc în zona Mării 
Baltice, a Mării Negre şi în cea arctică. Creşterea 
numărului de nave de recunoaştere ale puterilor 
occidentale le-a oferit ruşilor aceleaşi motive pentru a 
reacţiona. Şoigu a anunţat îngrozit că britanicii făceau 
antrenamente pe platoul Salisbury cu tancuri produse în 
Rusia şi uniforme ale armatei ruse: Rusia era mereu 
inamicul desemnata. 

Şoigu a subliniat de asemenea decizia Summitului 
NATO de la Varşovia din iulie 2016 de a trimite o parte 
din trupele sale în ţări din estul Europei, un exerciţiu cu 
numele de cod Prezenţă Avansată Sporitá. În anul 
următor, Estonia a dobândit un batalion de 800 de 
soldaţi condus de comandanţi britanici şi întărit de trupe 


daneze şi franceze, iar din Germania au fost trimise 
avioane de luptă Typhoon. Canadienii au condus un 
batalion de 1.200 de soldaţi în Letonia, din care făceau 
parte albanezi, italieni, polonezi, spanioli şi sloveni; 
batalionul german la fel de mare care a ajuns în Lituania 
cuprindea trupe din Belgia, Croaţia, Franţa, Luxemburg, 
Olanda şi Norvegia. Cel mai mare batalion a fost cel 
american din Polonia, care a venit cu 250 de tancuri. În 
acelaşi timp, guvernele Estoniei, Lituaniei şi Letoniei şi- 
au anunţat intenţia de a-şi mări bugetul de apărare până 
la 2% din produsul intern brutz. Armata Rusiei depásea 
cu mult efectivele militare ale ţărilor baltice, însă s-a 
considerat că NATO trebuia să-şi arate solidaritatea cu 
acele tari membre care se simțeau amenințate dupa 
anexarea Crimeei. S-a calculat de asemenea că Rusia se 
va abtine să desfăşoare acţiuni care ar fi putut duce la 
moartea unor soldaţi din alianţa NATO lărgită. 

Însă politicienii baltici au continuat să fie îngrijoraţi de 
fragilitatea securităţii ţărilor lor, în special când ruşii şi- 
au anunţat planul de a desfăşura un exerciţiu militar în 
Belarus în septembrie 2017, care implica 100.000 de 
soldaţi ai armatei sale. Zapad-2017, cum a fost numit, a 
fost un exerciţiu comun cu trupele belaruse şi era 
îndreptat împotriva unui inamic imaginar cunoscut ca 
Vneşegoria. Terenul ales, au spus analiştii, semăna 


izbitor cu unele regiuni din Estonia, Letonia si Lituaniaz. 
Polonezii se temeau că planul Rusiei prevedea un atac 
nuclear asupra Varşovieiz. 

Înainte de exerciţiu, preşedintele Porosenko a 
declarat în faţa parlamentului ucrainean că Kremlinul 
pregătea „o ofensivă de proporţii continentale”. Existau 
speculaţii că Kremlinul se pregătea, nu foarte discret, 
pentru o potenţială criză internaţională, prilej cu care ar 
fi putut trimite trupe terestre şi aviatice ruseşti în ţările 
balticez. lar ucrainenii nu eliminau posibilitatea ca ruşii 
să alimenteze în mod deliberat o asemenea criză. Nu e 
aşadar de mirare că Poroşenko a continuat să insiste ca 
Occidentul să trimită armament letal avansat. Putin a 
fost însoţit de şeful Statului-Major al armatei ruse la 
operaţiunile care s-au desfăşurat în apropiere de Sankt- 
Petersburg. Ministrul Apărării Şoigu a declarat că întregul 
exerciţiu a fost un succes şi a criticat „minciunile” din 
presa occidentală despre intenţiile agresive ale Rusiei. 
Mândră că antrenamentele şi dotările sale cele mai 
recente se ridicaseră la nivelul aşteptărilor şi încântată 
de agitația provocată în capitalele statelor membre 
NATO, Rusia se bucura de atenţia politicienilor şi 
strategilor militari occidentali. 

În vara anului 2018, Statul-Major rus a desfăşurat un 
exerciţiu similar în Siberia, de data aceasta împreună cu 


trupe mongole şi chineze. Scopul evident era să arate 
că Rusia a rămas în egală măsură o putere asiatică şi o 
putere europeană. Anunţurile făcute de Obama în 2011- 
2012 despre noua sa prioritate reprezentată de zona 
Pacificului scoseseră în evidenţă importanţa strategică a 
teritoriilor siberiene pentru Rusia, iar acum, cu exerciţiul 
Vostok-2018, Putin intenţiona să le arate americanilor că 
era serios în ceea ce priveşte apărarea intereselor Rusiei 
pe întregul teritoriu al acesteia şi chiar dincolo de el. 

Au apărut tot mai multe dovezi că ruşii fabricau şi 
testau noi rachete de croazieră, care puteau ameninţa 
securitatea unor ţări din Europa. Două batalioane ale 
sistemului de rachete au fost plasate lângă Volgograd, în 
sudul Rusiei. Putin a ignorat plângerile americane 
referitoare la încălcarea Tratatului privind forțele 
nucleare cu rază medie de acţiune semnat de Reagan şi 
Gorbaciov, iar partea americană nu a făcut nimic până în 
octombrie 2018, când preşedintele Trump, care o 
învinsese în mod neaşteptat pe Hillary Clinton la alegeri, 
şi-a anunţat intenţia de a reacţiona pe măsură, 
retrăgându-se unilateral din Tratat. Aparent, cele două 
state semnatare îşi aplicau reciproc legea talionului, însă 
în realitate era mai mult decât atât. China nu fusese 
inclusă niciodată în prevederile Tratatului, în ciuda 
faptului că Gorbaciov s-a plâns de această omisiune, iar 


în timpul mandatului lui Obama nu ruşii, ci americanii au 
vorbit despre ameninţarea chineză. Trump şi consilierul 
său pe probleme de securitate naţională, John Bolton, 
căutaseră modalităţi de a contracara puterea militară 
crescândă a Chinei, iar acum trădarea lui Putin le oferea 
o oarecare acoperire pentru decizia de a se retrage din 
Tratat fără să-i indice pe chinezi ca inamici. Tensiunile s- 
au intensificat. Rivalitatea dintre America, China şi Rusia 
avea să fie foarte probabil o cauză a tensiunilor globale 
de pe parcursul secolului XXI - iar ruşii aveau tot atâtea 
motive de nelinişte ca toţi ceilalţi. 

Linişte mormântală: Cecenia sub Kadîrov 

Putin a avut pentru prima dată impact asupra opiniei 
publice ruseşti în septembrie 1999, când, în calitate de 
prim-ministru al lui Elțîn, a început războiul de subjugare 
a republicii rebele Cecenia, zburând cu avionul de la 
Moscova la  Groznii pentru a inspecta personal 
desfăşurarea operaţiunilor militare. Armata Rusiei s-a 
năpustit asupra acestei ţări muntoase, îngenunchind-o. 
Grozníi a devenit o necropolă. În anul următor, când 
Putin a ajuns la preşedinţie, războiul încă nu se 


încheiase. Rezistenţa cecenă era deja sortită înfrângerii, 
dar Putin a înţeles că victoria militară singură nu avea 
cum să asigure un acord politic. Eltin fusese nevoit sa 
negocieze cu liderii ceceni care pretindeau să conducă 
republica cu o intervenţie minimă din partea ruşilor, însă 
aceiaşi lideri nu reuşiseră să elimine din rădăcini 
rebeliunea islamistă. Putin nu avea de gând să cedeze în 
faţa a ceea ce el considera a fi banditism şi a căutat un 
satrap eficient, un bărbat dur din rândurile poporului 
cecen, care să pună în practică un program de 
pacificare. Istoria îl învățase că, deşi ruşii puteau să-i 
supună temporar pe ceceni, era nevoie de un cecen 
pentru a-i conduce pe termen lung. 

El a găsit un asemenea om în persoana lui Ahmat 
Kadîrov. În mod evident o alegere puţin probabilă, 
Kadîrov fusese unul dintre liderii rebeli şi mare muftiu al 
Ceceniei. Însă familia Kadîrov şi-a dat seama că nu avea 
să-i învingă niciodată pe ruşi, iar în 2000, cu 
consimţământul lui Putin, Ahmat s-a instalat la 
preşedinţia cecenă cu condiţia să menţină ţara în cadrul 
Federaţiei Ruse şi să se supună politicilor Kremlinului. 
Când Ahmat Kadîrov a fost asasinat într-un atentat cu 
bombă în 2004, fiul său Ramzan i s-a recomandat lui 
Putin ca fiind cea mai sigură alegere pentru funcţia de 
preşedinte. Putin a fost de acord, aşteptând doar ca 


Ramzan să împlinească 30 de ani, în 2007, pentru a-l 
lăsa să preia preşedinţia cecenă în mod legal. 

Tânărul Kadîrov şi-a cultivat (e imagine 
înspăimântătoare. S-a filmat jucându-se cu animale 
sălbatice, inclusiv un tigru mic, pe care-l ţine în palatul 
construit cu costuri uriaşe în satul său natal, Tentaroi. O 
sută de angajaţi se ocupă de întreţinere şi menaj. Nu se 
face deloc economie când trebuie să i se asigure 
preşedintelui cecen o viaţă de lux şi se spune că anumite 
apartamente sunt rezervate pentru vizitele lui Putin:. 
Kadîrov nu e leneş când vine vorba de rutina sa zilnică, 
lăudându-se cu programul său strict de exerciţii fizice şi 
afişând un stil macho. El împărtăşeşte cu Putin pasiunea 
fanatică pentru îmbunătăţirea condiţiei fizice, 
promovează virtuțile artelor marţiale mixte si este cel 
mai fericit când ridică greutăţi în sala sa privată de 
gimnastică. Ramzan combină luxul cu credinţa: în 2005 a 
aranjat să i se facă o transfuzie de sânge de la savantul 
sufist Habibi Ali al-Jifri, care trăieşte în Emiratele Arabe 
Unite şi despre care se spune că este un descendent al 
profetului Mahomed. 

Ramzan Kadîrov nu prea face distincţie între banii săi 
personali şi cei care aparţin poporului cecen. Ostentatia 
sa depăşeşte orice imaginaţie. În 2005 l-a invitat pe 
campionul de categorie grea Mike Tyson la un turneu de 


box la Gudermes, un oraş aflat la est de Groznii, 
plátindu-i un onorariu de douá milioane de euro. Fostul 
mare fotbalist Maradona a primit un milion de euro 
pentru a conduce o echipă într-un meci în care a jucat si 
Kadîrov. În 2011 a convins-o pe actriţa Hilary Swank să 
participe la cea de-a treizeci şi cincea aniversare a zilei 
sale de naştere. Si ea a fost plătită regeste?. 

Publicitatea ostilă de care a avut parte la întoarcerea 
în Statele Unite a convins-o însă pe Swank să-şi doneze 
onorariul unor organizaţii de caritate şi să-şi exprime 
regretul că nu s-a informat în prealabil despre politicile 
opresive ale lui Kadîrov. Vedetele din lumea întreagă au 
început să ignore linguşelile preşedintelui cecen, până 
când, în iulie 2018, acesta l-a abordat pe Mohamed „Mo” 
Salah, fotbalistul egiptean al lui Liverpool, în perioada în 
care echipa Egiptului era cazată în capitala cecenă 
Groznîi cu ocazia Cupei Mondiale - Kadîrov făcuse lobby 
ca la Groznii să se joace meciuri din faza grupelor, însă 
fusese nevoit să se mulţumească cu folosirea capitalei ca 
bază de antrenament pentru egipteni. Kadîrov l-a luat pe 
Salah de la hotelul unde era cazat împreună cu echipa 
pentru a-l duce la stadion:, iar acolo cei doi au fost 
filmati discutând relaxaţi în vreme ce se plimbau pe 
marginea terenului. Salah, musulman sunnit, a primit 
cetăţenia cecenă onorifică. 


Sub conducerea Kadirovilor, Cecenia a oferit o 
imagine cumplită restului Federaţiei Ruse şi lumii din 
afară. Anarhia sa era notorie, iar numărul vizitatorilor din 
străinătate a scăzut. Chiar şi ruşii se gândeau de două 
ori înainte de a pune piciorul acolo. Dar Putin, ignorând 
trecutul de militant islamist al lui Ahmat Kadîrov, încă 
mai vorbea despre rolul pe care el însuşi îl jucase în 
readucerea Ceceniei sub autoritatea Federaţiei Ruse. 
Importantă pentru el era perspectiva păcii şi a declarat 
că se construia deja o bază solidă pentru regenerarea 
economică, deşi recunoştea că „economia subterană” 
încă predomina în Cecenia. Infrastructura transportului şi 
resursele umane cecene deveniseră cele mai bune din 
Federaţia Rusă, susţinea el. Putin a rămas extrem de 
optimist în legătură cu realizările republicii muntoase, 
până acum de neimblanzit, a Rusiei:. 

Sub conducerea lui Ramzan, ruinele din Groznii şi din 
alte oraşe cecene au fost înlocuite cu splendide clădiri 
noi în stil modern. În capitală au apărut zgârie-nori, dar şi 
o sală de sport, Arena Ahmat, numită astfel în memoria 
tatălui asasinat al lui Kadîrov. Unul dintre principalele 
bulevarde ale oraşului reconstruit a fost numit Putin 
Prospekt. O staţiune de schi a fost construită în Veduchi, 
în munţii aflaţi la 80 de kilometri sud de Groznii, după ce 
Kadîrov a obţinut ajutor financiar din partea miliardarului 


cecen Ruslan Baisarov:. Construcţia unei termocentrale 
era aproape gata în cartierul Zavodskoi din Groznti dupa 
ce se semnase un contract cu Siemens pentru furnizarea 
unor turbine cu gaz uriaşe. O serie de şosele au fost 
reparate şi modernizate. În 2008 s-au încheiat lucrările la 
moscheea Inima Ceceniei, numită neoficial după Ahmat 
Kadîrov, una dintre cele mai mari din Europa, construită 
în stil neo-otoman. În apropiere se află Universitatea 
Islamică Rusă, care oferă cursuri ce evită învăţăturile 
religioase şi mai conservatoare comune în Arabia 
Saudită, Pakistan şi în alte părţi. Cel mai recent plan 
grandios al lui Kadîrov este să găsească finanţare pentru 
cel mai înalt zgârie-nori din Europa, care va fi numit, 
inevitabil, Turnul Ahmat. Până la această dată, doar 
fundaţia a fost săpată. 

Fondurile pentru majoritatea proiectelor au provenit 
dintr-un buget republican furnizat de Ministerul de 
Finanţe de la Moscova. An după an, Cecenia a primit 
subvenţii masive, care din 2007 până în 2015 s-au ridicat 
la un transfer mediu anual de 60 de miliarde de ruble 
(sau 1-2 miliarde de dolari, deoarece rata de schimb a 
variat). Banca de stat Vnesekonombank a acordat 
împrumuturi uriaşe pentru continuarea dezvoltării, în 
acord cu hotărârea lui Putin de a menţine creşterea 
economiei cecene. Kadîrov percepe de asemenea 


impozite lunare de la cetăţeni pentru a susţine Fundaţia 
Ahmat Kadîrov - chiar şi oamenii de afaceri ceceni care 
îşi desfăşoară activitatea în alte părţi ale Federaţiei Ruse 
sunt obligati să contribuiez. O mare parte din banii pe 
care-i primeşte Cecenia sunt luaţi de Kadîrov pentru a-şi 
plăti stilul de viaţă extravagant, iar la Moscova nu se 
face nicio încercare serioasă pentru a se pune capăt 
corupţiei acestuia. Când i s-a cerut, în calitate de 
preşedinte al Curţii de Conturi a Federaţiei Ruse, să 
comenteze abuzurile financiare flagrante, Serghei 
Stepaşin a ridicat din umeri: „Kadîrov deţine întreaga 
republică, aşa că nu vă faceţi griji în legătură cu el”s, 
Evident, autoritățile ruse ştiu că Putin vrea ca 
preşedintele cecen să rămână neatins - iar reputația 
acestuia din urmă în materie de răzbunări violente 
descurajează orice opoziție. 

Într-o perioadă de dificultăți financiare, ministrul de 
Finanţe rus Siluanov a susținut că privilegiile bugetare 
ale Ceceniei nu pot rămâne neatinse şi, cu ajutorul lui 
Putin, a avut întâlniri cu Kadîrov pentru a pregăti terenul 
în vederea schimbărilor ce se impuneau. Kadirov a 
susținut că „republica nu va fi în stare să se dezvolte” 
dacă guvernul avea să-i scadă subventiile; natalitatea 
sporită din rândul familiilor cecene, a argumentat el, o 
indreptáteste să primească fondurile generoase 


obişnuite. Dar Siluanov s-a menţinut ferm pe poziţie şi în 
septembrie 2017 l-a obligat pe Kadîrov să accepte un 
compromise. 

Putin îl primeşte pe Kadîrov de cel putin două ori pe 
an, ocazii cu care preşedintele cecen mimează 
deferenta, jucând rolul  executantului loial al 
instrucţiunilor lui Putin. În martie 2016, Putin i-a spus lui 
Kadîrov: 


Ştiu că Cecenia s-a transformat în ultimii ani, iar asta se poate 
vedea cu ochiul liber. Este un fapt evident. lar transformările pe 
care le-a cunoscut Cecenia nu sunt superficiale. Acolo unde au 
fost cândva ruine şi oraşe şi sate distruse, acum - fără nicio 
exagerare - sunt cartiere înfloritoare, unde oamenii trăiesc 
confortabil. Numărul clădirilor noi, frumoase este în creştere, 
lucru de care Cecenia şi întregul Caucaz pot să fie mandre, dar 
care este într-o anumită măsură o sursă de mândrie şi pentru 
Rusia. 


În aprilie 2017, declarând din nou solemn supunerea 
totală a republicii sale faţă de politica rusă, Kadirov s-a 
lăudat că dusese mesajul său pozitiv despre Rusia în 
turneul său prin Bahrain, Dubai şi Abu Dhabi, unde, ca 
musulman, le-a vorbit convingător altor musulmani 
despre virtuțile creştinului Putina. 


Când vorbeşte despre Cecenia, Putin recunoaşte 
nedreptátile făcute poporului cecen în anii '40, dar 
adaugă o undă de nationalism rusesc: 


Putem specula la nesfârşit despre tragedia prin care au trecut 
cecenii când au fost deportaţi din ţara lor de regimul stalinist. 
Dar au fost cecenii singurele victime ale acelor represiuni? Ei 
bine, prima şi cea mai mare victimă a acestora a fost poporul 
rus, care a suferit cel mai mult de pe urma acestui proces. 
Aceasta este istoria noastră comună. 


Când regele Salman al Arabiei Saudite a vizitat 
Moscova, în octombrie 2017, Putin l-a invitat pe Kadîrov 
să participe la ceremoniile oficiale, un gest care echivala 
cu acceptarea sa ca membru de încredere al cercului 
interior al Kremlinului. Kadîrov şi-a arătat recunoştinţa 
tratându-l pe Putin în public cu o admiraţie vecină cu 
adulatia. Când venise la putere în Cecenia, îi spusese 
unui reporter: 


Îl respect pe Putin nu numai ca preşedinte, ci şi ca om. Nu sunt 
omul FSB-ului sau GRU-ului, sunt omul lui Putin. Politicile sale şi 
cuvântul său sunt lege pentru mine. Noi mergem în aceeaşi 
direcţie ca el. Putin a salvat poporul nostru; el este un erou. Nu 
doar că ne-a salvat pe noi, a salvat si Rusia. De ce sa nu ne 
înclinăm înaintea lui ca în fata unui om? Nu mi-a plăcut niciodată 


să spun cuvinte frumoase în faţa nimănui, dar Putin e un dar de 
la Dumnezeu. El ne-a dat libertate. 


În acelaşi interviu şi-a exprimat dorinţa ca Putin să 
devină preşedintele pe viaţă al Rusiei. 

Putin nu este singurul susţinător pe care Kadirov îl are 
la Moscova. Pe vremea când lucra la Administraţia 
Prezidenţială“, Vladislav Surkov, el însuşi pe jumătate 
cecen, a susţinut la rândul său ideea utilității lui Kadîrov 
pentru Moscova. Viktor Zolotov, belicosul şef al pazei de 
corp a lui Putin până în 2013 şi şeful Gărzii Naţionale 
începând de la crearea sa în 2016, este un alt susţinător: 
el şi Kadîrov au postat fotografii cu ei pe Facebook şi se 
spune că Zolotov vorbeşte în numele preşedintelui cecen 
la discuţiile de la Kremlin». Dar nu toti cei din grupul de 
la conducere împărtăşesc această atitudine: amestecul 
preşedintelui cecen în treburi dincolo de graniţele ţării 
sale îi irită pe unii, iar anarhia sa este considerată un 
pericol nu numai pentru opoziţie, ci, posibil, şi pentru cei 
care deţin puterea la Moscova. Secin mai ales nu s-a 
temut să-l înfrunte pe Kadîrov şi, în mod hilar, cei doi au 
fost obligati să arate că pot trece peste neînțelegerile lor 
legate de investiţiile Rosneftului în Cecenia, pozând 
imbrátisati pentru public. Un crocodil imbrátisa un altul2s. 


Dar Kadîrov tine la avantajul de a fi sub protecţia lui 
Putin. Utilizator frenetic al Facebook-ului, Instagram-ului 
şi Twitter-ului, căruia îi place să posteze fotografii cu el 
distrându-se, fie că joacă fotbal, fie că stă acasă cu 
animalele sale, el a fost interzis de câteva reţele sociale 
ale unor companii americane în zilele Crăciunului 2017, 
după ce fusese declarat ţinta sancţiunilor economice 
americane. Facebook şi Instagram i-au interzis accesul, 
în vreme ce Twitter a invocat articolul din Constituţia 
americană referitor la libertatea de expresie şi a refuzat 
să-l interzică.  Roskomnadzor, instituția rusească 
responsabilă cu supravegherea internetului în Rusia, l-a 
susţinut, însă, cum era de aşteptat, nu a avut niciun 
succes în schimbarea deciziilor, iar Kadîrov a trebuit sa 
revină la reţelele sociale ruseşti. Dezamăgit că nu mai 
avea  urmaáritori internaționali, a continuat să-şi 
bombardeze fanii din Rusia cu laudele la adresa lui 
însuşi. 

Kadîrov îi face lui Putin un serviciu nepretuit 
menţinând Cecenia în Federaţia Rusă. În acest scop, el 
acţionează într-o manieră cât se poate de autocrată, 
eliminând orice opoziţie politică. Ani la rând, Rusia Unită 
a fost singurul partid politic al Ceceniei. „Am spus că 
cuvântul «opoziţie» trebuie uitat [în Cecenia]”, se laudă 
el. Raționamentul său este cel al unui autocrat mulţumit: 


„Noi nu avem opoziţie, care serveşte doar la subminarea 
autorităţii. Nu-i voi lăsa [pe oponenții politici] să se joace 
cu oamenii”. Monitorizarea independentă a alegerilor a 
devenit prea periculoasă pentru organizaţiile care o 
susţin, aşa că Rusia Unită şi Kadîrov au victoria asigurată 
fără să fie observați de potenţiali critici. Putin poate să 
fie la fel de încrezător: mulţumită lui Kadîrov, la alegerile 
prezidenţiale din 2012 a primit 99,7% din voturi în 
Cecenia”. 

Pe lângă faptul că este preşedintele Ceceniei, Kadîrov 
acţionează ca preceptor religios; în 2010 declara: „Legea 
Şaria este mai presus de legile ruseşti”. Obiceiurile 
musulmane - sau mai degrabă cele pe care Kadîrov le 
aprobă - le sunt impuse cetăţenilor indiferent de afilierea 
lor religioasă. Oamenilor li se cere să se îmbrace modest, 
iar femeile sunt obligate să poarte baticuri pe cap în 
locurile publice, poliţia putând să le aresteze pe cele 
care apar în public cu capul descoperit. Dar, în vreme ce 
promovează islamul, Kadîrov se opune cu înverşunare 
oricărui simptom al radicalismului jihadist. Sunt interzise 
veşmintele musulmane complete care sunt purtate 
obligatoriu în Arabia Saudită, iar salafiştii sunt puternic 
descurajati. Femeile care apar în public cu chipul 
acoperit de văl riscă arestarea şi câteva zile de 
reeducare. „Vă spun că în cazul unei femei care iese din 


casă îmbrăcată în haine negre şi cu bărbia acoperită, 
soţul ei ar trebui să ştie că o vom lua... şi o vom obliga 
să-şi scoată hainele şi pantalonii”, a declarat Kadîrov. În 
mintea lui Kadirov, o asemenea vestimentaţie este 
asociată cu extremismul, pe care el este decis să-l 
elimine. Oamenii sái de la securitate si clericii opresc 
autobuze si masini pentru a face controale, le iau pe 
pasagerele găsite în neregulă si le supun unor „discuţii 
ghidate”, fără să informeze familiile unde se află ele». 

Kadîrov dărâmă casele familiilor jihadiştilor activi, iar 
în aprilie 2017 a decretat că pensiile rudelor acestora vor 
fi retrase, pentru a preveni sprijinirea financiară a 
grupărilor teroriste: o doctrină a  responsabilităţii 
colective. Asemenea sancţiuni au fost aplicate atât în 
interiorul Ceceniei, cât şi în afara ei: dacă cecenii 
mergeau în alte ţări să organizeze acte criminale, 
inclusiv Statul Islamic în Siria, membrii familiilor rămaşi 
acasă trebuiau să se aştepte să plătească un pret2. 

În august 2016, zelul său de a impune propria 
versiune a islamului i-a creat dificultăţi când a organizat 
o conferinţă islamică internaţională la Groznii. Deşi nu a 
participat personal, el a fost cel care a furnizat principiile 
călăuzitoare şi sprijinul organizational şi financiar. Clericii 
ceceni au emis o fatwa care repeta obedient intoleranta 
lor faţă de jihadismul violent, condamnând nu numai 


Statul Islamic din Irak si Siria, ci şi învăţăturile salafiste 
care se bucură de aprobare oficială în Arabia Saudită. 
Drept urmare, liderii musulmani din alte părţi ale 
Federaţiei Ruse, inclusiv muftiul, Ravil Gainutdin, au stat 
deoparte. Clerul saudit era furios atât din cauza atacului 
asupra doctrinelor lui, cât si din cauza încercării fátise de 
a semăna discordie în sânul islamului internaţionale. Au 
existat zvonuri, pe care purtătorii de cuvânt ai lui 
Kadîrov le-au negat, cá a zburat după aceea la Riad ca 
să se împace cu sauditii şi chiar să-şi ceară iertare. 
Conferinţa nu a fost cea mai eficientă intervenţie a sa în 
chestiunile religioase de dincolo de graniţele cecene. 
Regimul moral sub Kadîrov este si el sfidător de 
extrem. În Cecenia se practică poligamia fără ca 
autorităţile să intervină: „Cei care ne consideră barbari 
din acest motiv”, sustine Kadîrov, „sunt în mod sigur ei 
înşişi barbari, deoarece aceasta este o atitudine 
normală, pură şi adecvată fata de femei”. El se opune 
vehement homosexualității. Homosexualii au fost 
persecutați în Cecenia, iar în 2017 au apărut stiri bine 
documentate despre o „epurare preventivă” prin răpire 
şi tortură. Oamenii s-au întors mai mult morţi decât vii 
după asemenea experienţe brutale; unii au fost chiar 
ucisi#. Kadîrov a răspuns acuzațiilor repetate legate de 
asemenea atrocități negând pur şi simplu cá ar fi 


adevărate, pe motiv că nu exista niciun homosexual pe 
teritoriul cecen. Cercetările referitoare la încălcarea 
drepturilor omului sunt descurajate cu brutalitate. 
Organizaţia Memorial, care face publice încălcările legii 
din trecut şi din prezent, are dificultăţi serioase în a-şi 
desfăşura activitatea în Cecenia. În 2009, activista 
pentru drepturile omului şi jurnalista de investigaţie 
Natalia Estemirova a fost ucisă după ce a dezvăluit o 
serie de răpiri executate de membrii miliției lui Kadîrov. 
În 2018, şeful local al organizaţiei Memorial, Oiub Titiev, 
a fost arestat în baza unor acuzaţii de trafic de droguri în 
mod evident inventate. O furtună de proteste a venit din 
partea liberalilor ruşi. 

Dar adoratia lui Kadîrov fata de Kremlin a început să 
pălească în ultimii ani. În vara lui 2017 a luat atitudine 
împotriva abuzurilor şocante la care era supusă 
minoritatea rohingya din Myanmar. Musulmani ca şi el, 
etnicii rohingya îi stârniseră compasiunea din momentul 
în care auzise că femeile lor erau violate, iar casele le 
erau arse. Kadirov a criticat ministerul de Externe rus 
pentru reacţia lui anemică. La o adunare la care au 
participat aproape un milion de oameni, a susţinut ideea 
de a trimite voluntari care să înfrunte armata 
Myanmarului. Dacă ar fi avut arme nucleare, a spus el, s- 
ar fi gândit sa le foloseascăz. 


Kadîrov se obişnuise să facă apel la sentimentul 
cecen. În august 2018, un anume lusup Temirhanov a 
murit într-o colonie penală din Omsk. El executa o 
sentinţă pentru asasinarea colonelului luri Budanov, care 
în 2000 răpise şi omorâse o tânără cecenă de 18 ani. La 
fel ca multi ceceni, Kadîrov îl privea pe Temirhanov ca pe 
un erou naţional care săvârşise o crimă de onoare. A 
participat la funeralii şi a ţinut un discurs solemn în 
memoria  prizonieruluiz, declarând, potrivit unor 
informații, că întreaga afacere era „o insultă la adresa 
noastră a tuturor” şi pretinzând: „Dacă suntem cetățeni 
ruşi, atunci tratati-ne ca pe nişte cetăţeni ruşi”. 

Terorismul despre care Kadirov spunea că l-a înlăturat 
din Cecenia nu a dispărut cu adevărat. Sute de voluntari 
ceceni s-au alăturat jihadiştilor militanti islamişti care se 
duceau în Turcia în drum spre organizaţiile jihadiste din 
Orientul Mijlociu. Kadirov a permis chiar acest lucru. Însă 
a fost mai puţin prietenos cu teroriştii care au rămas în 
ţară şi au ucis membri ai trupelor sale de securitate şi au 
pus bombe în spaţiile publice în 2014 si 20152. În august 
2018 au avut loc trei atacuri asupra poliţiei cecene, pe 
care le-a revendicat Statul Islamic. Kadirov a susţinut cá 
tinerilor ceceni li se inoculaseră ideile radicalismului 
islamic, dar nu a reuşit să explice motivul violenţelor. 
Probabil că propriul său tratament dur aplicat 


coreligionarilor care doreau independenţa teritoriului 
cecen şi o formă mai conservatoare de islamism avusese 
ca efect radicalizarea tinerilor rebeli. Când ţii ceva 
secret, costurile sunt foarte mari. 

Kadîrov rămâne de asemenea o ameninţare din 
umbră la adresa ordinii din restul Federaţiei Ruse. 
Tentaculele lui s-au întins întotdeauna dincolo de 
graniţele Ceceniei, iar dacă prietenia cu Kremlinul se 
strică definitiv, legăturile sale cu crima organizată i-ar 
permite să provoace un masacru general. În plus, nu 
este cu totul imposibil ca preşedintele cecen să încerce 
să se pună el însuşi în fruntea unei mişcări secesioniste 
în ţara sa; tatăl său, bineînţeles, a fost iniţial un luptător 
pentru independenţă, iar el are prieteni în străinătate, în 
special în Emiratele Arabe Unite. Cu mii de oameni sub 
arme, Ramzan Kadirov ar putea decide să se ridice 
împotriva puterii militare a Rusiei. Desigur, este 
conştient că ruşii ştiu unde-şi ţine armele şi banii, că nu 
are avioane de luptă şi rachete cu rază lungă de acţiune. 
Dacă primesc ordin, ruşii pot să-i transforme rapid 
palatul într-un morman de dărâmături şi este îndoielnic 
că el însuşi ar supravieţui multă vreme. Nu ar câştiga, 
dar asta nu înseamnă că este suficient de prudent ca să 
se abţină: are un temperament autocratic şi e obişnuit să 
facă ce vrea în Cecenia. 


Cât timp va putea îndura Cecenia regimul său 
criminal este o altă problemă. Dincolo de faţada 
reconstrucției ţării se află urmele sumbre ale războaielor 
recente de pe teritoriul ei. La marginea Grozniiului dai de 
cocioabe, iar prin sate nu există niciun semn că banii 
Moscovei ar fi ajuns la săraci. Multe dintre clădirile de 
birouri moderne din capitală au etaje întregi neocupate. 
Rata şomajului în Cecenia, în care unul din şapte oameni 
nu are loc de muncă, este a doua ca mărime în Federaţia 
Rusă, după Inguşetia lovită de sărăcie. Toată lumea ştie 
că mulţi ceceni lucrează la negru şi nu plătesc taxe: 
statisticile oficiale trebuie luate cu discernământ, nu 
numai din Cecenia, ci din întreaga Rusiei. Un lucru e însă 
greu de negat: există mulţi tineri nemulţumiţi pe care 
jihadistii îi pot descoperi şi recruta. Ceea ce-l tine pe 
Kadîrov la putere nu sunt doar practicile lui violente, ci şi 
faptul că Putin este conştient că se poate baza pe 
conducătorul cecen pentru a împiedica o revenire la 
rebeliunile din anii '90. Atâta vreme cât Putin îi asigură 
lui Kadîrov libertatea şi resursele de care acesta are 
nevoie, loialitatea preşedintelui cecen pare certă. 

Cecenia a fost adeseori promovată ca o nestemată în 
coroana refacerii economice a Rusiei. În realitate, ea 
este un exemplu extrem al nenumăratelor eşecuri ale 
administraţiei Putin în materie de politică regională. 


Kadîrov şi organizaţia sa paramilitară Kadirovtki şi-au 
terorizat propria ţară într-un mod care ar fi stârnit 
revoltă dacă armata Rusiei ar fi folosit aceleaşi metode. 
Caucazul de Nord, pacificat brutal de armata imperială a 
lui Alexandru al Il-lea în anii 1860, este încă viu în 
memoria multora dintre locuitorii săi. Şi, mai recent, 
întreaga populaţie a Ceceniei a fost deportată în 
pustietátile din Kazahstan în al Doilea Război Mondial. 
Timpul ne va spune dacă ruşii sunt suficient de înţelepţi 
să păstreze Cecenia şi alte teritorii de pe versanţii 
nordici ai Caucazului şi să nu renunţe la ele, aşa cum au 
făcut în 1991 cu republicile sovietice ale URSS. 

Instinctul imperial: Moscova şi ,,strainatatea 
apropiată” 

Temerile Kremlinului legate de integritatea teritorială 
a Federaţiei Ruse au împiedicat orice planificare 
sistematică a dezvoltării economice. Poate că Moscova şi 
Sankt-Petersburg sunt metropole dinamice, însă multe 
alte părţi ale ţării zac abandonate de multă vreme; în 
plus, Moscova si zona înconjurătoare denaturează 
statistica naţională, deoarece câştigă 40% din produsul 


intern brut. Putin finanţează mari proiecte de 
infrastructură, precum zona olimpică din jurul staţiunii 
Soci, oraşul ştiinţei Skolkovo şi podul peste strâmtoarea 
Kerci, dar, după cum a arătat în repetate rânduri 
prietenul său şi fostul ministru de Finanţe Kudrin, 
acestea nu vor fi niciodată suficiente pentru a crea o 
economie competitivă pe plan internaţional. În schimb, 
Kudrin a cerut guvernului să dezvolte între zece şi 
cincisprezece ,aglomerári" urbane, ca o strategie de 
creştere a moralului si a productivităţii regionale: abia 
dupá aceea Rusia ar putea face fatá competitiei cu China 
si Europa. Fixatia metropolitaná trebuia sá lase loc unei 
distributii mai echilibrate a favorurilor guvernamentale:. 
Dar apelurile lui Kudrin s-au lovit de un zid de tácere. 
Atitudinea lui Putin faţă de „regiuni” este reglementată 
de dorinţa de a-i împiedica pe liderii lor să facă probleme 
politice si de insistența cercurilor conducătoare de a-şi 
păstra veniturile şi privilegiile. În 2007, într-o parodie de 
abordare cantitativă a administraţiei, a fost introdus un 
sistem de evaluare cu 43 de rubrici pentru a măsura 
performanţa conducătorilor din republici şi provincii, 
urmând să se acorde fonduri suplimentare conducerilor 
considerate de succes. Cum era de aşteptat, liderii 
provinciali au trişat şi au modificat cifrele. Dar sistemul 
ignora problema esenţială: autorităţile de la Moscova se 


temeau că, dacă vor acorda localităţilor dreptul de a se 
guverna singure, se vor confrunta cu anarhia şi frauda. 
Evaluările numerice nu aveau să ofere o solutie?. 

Dorinţa Moscovei de a exercita control economic şi 
politic asupra regiunilor îndepărtate se reflectă în modul 
în care tratează statele independente din fosta Uniune 
Sovietică. Deşi Ucraina rămâne cel mai acut caz, orice 
parte a fostei URSS care va acţiona vreodată ferm 
împotriva intereselor ruseşti sau va accepta ajutor 
american va deranja Moscova. Conducătorii ruşi 
împărtăşesc o parte din presupoziţiile legate de 
securitate ale predecesorilor lor. Ţara lor s-a aflat secole 
la rând sub stăpânirea mongolilor, polonezilor, 
francezilor şi germanilor, iar idealul lor este reprezentat 
de state-tampon obediente. „Străinătatea apropiată” - 
fostul URSS - este o zonă în care interesele Rusiei au 
prioritate absolută, aşa cum a aflat Georgia în 2008. 

A fost o politică dificil de aplicat într-o manieră 
absolută. În statele succesoare din Asia Centrală nu era 
de dorit să arăţi slăbiciune dacă exista cea mai mica 
şansă ca islamistii radicali să exploateze situaţia. A fost 
unul dintre motivele pentru care Rusia a sprijinit 
dictaturile în ţările cu majoritate musulmană. Din 
Tadjikistan până în Azerbaidjan au apărut regimuri 
feroce care au anihilat opoziţia politică şi au exercitat un 


control strict asupra resurselor naturale, însă, în opinia 
Rusiei, această situaţie era extrem de utilă pentru a 
împiedica răspândirea  jihadismului spre granițele 
Federaţiei Ruse. Dar, la fel ca în Cecenia, unde Putin a 
închis ochii la violențele regimului lui Ramzan Kadîrov, 
urmarea a fost cá liderii şi-au impus autoritatea, 
refuzând să urmeze consecvent linia politică rusească. 
Conducerea de la Kremlin era adeseori exasperată de 
evenimentele care aveau loc la sud de graniţele Rusiei. 
Dar era şi mai furioasă din cauza fostelor republici 
sovietice de la vest. O democraţie prosperă şi stabilă, 
Estonia a fost o sursă constantă de iritare pentru ruşi. 
Estonienii îşi aduc aminte cu amărăciune de haosul şi 
privatiunile provocate de atacul cibernetic din 2007, 
pentru care foarte mulţi i-au considerat responsabili pe 
liderii de la Kremlin. Între timp, autorităţile ruse au 
continuat să se plângă de decizia estonienilor de a 
îndepărta statuia de bronz ridicată în faţa Bibliotecii 
Naţionale din Tallinn în 1946 pentru a comemora victoria 
Armatei Roşii asupra celui de-al Treilea Reich şi de ao 
duce într-un cimitir militar de la marginea capitalei:. 
Aceasta era problema când venea vorba de comemorări 
oficiale: ruşii, indiferent dacă trăiau în Rusia sau în 
Estonia, voiau recunoştinţă eternă pentru rolul esenţial 
al soldaţilor sovietici în eliminarea ocupaţiei naziste; 


estonienii refuzau să aplaude reocuparea ţării lor de un 
inamic străin, şi anume URSS-ul lui Stalin. 

Nu exista o dovadă absolută că serviciile oficiale 
ruseşti conduseseră atacul cibernetic - s-a stabilit că 
sursa erau nişte hackeri din Rusia -, însă dovezile 
circumstanţiale indicau cat se poate de ferm în acea 
direcţie. S-a presupus că scopul Kremlinului a fost nu 
numai să distrugă reţeaua estoniană de comunicaţii, ci şi 
să arate lumii ce putea - şi, de asemenea, să le permită 
specialiştilor săi să facă un test real în ceea ce avea să 
fie cunoscut ca război hibrid. Fără să iasă din capitala 
rusă, ei puteau provoca pagube uriaşe în străinătate. 
Ţările baltice se simțeau deosebit de vulnerabile: după 
cum demonstrase anexarea Crimeei, conducătorii de la 
Kremlin nu considerau că graniţele moştenite de la URSS 
erau sacrosancte. Frontiera  ruso-estoniană din 
apropierea oraşului Narva făcea obiectul unor dispute şi 
existau alte oraşe la vest de lunga frontieră rusească 
dintre Marea Baltică şi Marea Neagră unde locuiau mulți 
ruşi, iar în câteva ocazii aceştia s-au plâns de felul în 
care erau trataţi de guvernele lor. Estonia, Letonia şi 
Lituania nu au îmbunătăţit situaţia  legiferând 
recunoaşterea propriilor limbi ca limbi oficiale. Putin îşi 
exprima adesea temerile legate de situaţia conationalilor 
din afara graniţelor Federaţiei Ruse - iar oamenii îşi 


aduceau aminte cu cât zel sustinuse drepturile ruşilor din 
Crimeea chiar înainte de 2014. 

Contingentul NATO din Estonia, chiar dacă era mic, a 
descurajat Rusia să folosească forţa. Dacă un soldat 
britanic ar fi fost ucis în timpul unei incursiuni a ruşilor, 
ar fi urmat un război în care estonienii nu ar fi fost 
singuri şi s-ar fi putut ajunge la folosirea puterii de foc, 
poate chiar şi a rachetelor nucleare. Războaiele din 2008 
şi 2014 le-au dat de gândit politicienilor din toate statele 
vecine cu Rusia. Nici măcar Belarusul nu mai putea să 
aibă încredere deplină în cuvântul Rusiei. Vitebsk, cel 
mai mare oraş din nord-estul ţării, a aparţinut cândva 
republicii sovietice ruse, aşa cum arătau nationalistii si 
geografii ruşi deopotrivă. Radek Sikorski, fostul ministru 
polonez al Apărării, a sugerat că preşedintele Aleksandr 
Lukaşenko ar trebui să urmărească cu atenţie situaţia“. 

Kazahstanul de Nord este o altă regiune faţă de care 
opinia naționalistă rusă a manifestat o anumită 
sensibilitate. Ruşii sunt doar o minoritate în această ţară, 
care şi-a sporit constant componenta kazahă a ideologiei 
şi politicii şi a numit tot mai mulţi kazahi în funcţii 
publice, iar acest lucru a stârnit nelinişte în legătură cu 
condiţiile impuse populaţiei ruse. Oamenii şi-au adus 
aminte cum a luat fiinţă Kazahstanul. Înainte de 1936 a 
fost o regiune etnică în cadrul URSS; apoi Stalin i-a dat 


propriul statut ca republică sovietică, cu aceleaşi 
drepturi şi autoritate ca republica rusă din care fusese 
desprinsă. El şi succesorii săi au trimis un număr mare 
de ruşi acolo, pe măsură ce apăreau oraşe şi 
întreprinderi economice noi. Kazahii, dintre care 
majoritatea duseseră din vechime şi până la începutul 
anilor '30 o viaţă nomadă, au fost mutaţi cu forţa la 
ferme colective, unde au avut sarcina să înveţe metode 
moderne de agricultură şi să crească producţia de 
cereale. Tensiunile dintre ruşi şi kazahi erau endemice, 
iar spre sfârşitul epocii sovietice au izbucnit revolte. Aşa 
cum îngrijorarea exprimată de Boris Eltin în legătură cu 
soarta conationalilor săi a stârnit teama de o posibilă 
intervenţie armată, cuvintele şi acţiunile lui Putin au 
stârnit aceleaşi temeri cu privire la conducerea kazahă. 
Cu toate acestea, relaţiile dintre cele două ţări au rămas 
suficient de prietenoase pentru ca Rusia să folosească în 
continuare oraşul Baikonur din Kazahstan ca bază de 
lansare a rachetelor sale spaţiale. Kremlinul nu a fost în 
schimb foarte fericit când a aflat despre reacţia pe care 
anexarea Crimeei o stârnise în capitala kazahă, Astana - 
preşedintele Nazarbaev avea toate motivele să fie 
alarmat de posibilitatea ca Putin să fabrice o criză 
politică şi să ocupe nordul Kazahstanului. 


Putin avea mai puţine motive de îngrijorare în 
legătură cu Kargazstanul, dar nu a putut să nu observe 
criticile kargazilor la adresa preşedintelui Ucrainei 
lanukovici, pe care Putin îl susţinea public. Uzbekistanul, 
care nu a intrat în Uniune, a mers mai departe, refuzând 
să susţină referendumul pentru alipirea Crimeei la 
Federaţia Rusă. În Belarus, Lukaşenko îl ridiculiza pe 
lanukovici pentru prestaţia sa mediocră din 2013-2014. 
Dar, la puţină vreme după aceea, Lukaşenko i-a făcut o 
serie de propuneri oficiale noului preşedinte ucrainean, 
Petro Poroşenko - semn că politica belarusă era de 
partea Rusiei:. 

Beneficiile pe care sfârşitul imperiului le-a adus Rusiei 
au fost mixte. O serie de foste republici sovietice, 
precum Estonia, Letonia şi Lituania, erau ostile. Ucraina 
şi-a petrecut anii '90 si începutul anilor 2000 
confruntându-se cu guvernul rus, iar din 2014 îi este 
ostilă. Toate celelalte republici ale fostei URSS s-au 
dovedit a fi dificile într-o chestiune sau alta. Fără să-şi 
propună reconstituirea URSS-ului, Putin şi miniştrii săi au 
încercat să facă presiuni asupra fiecărei foste republici 
sovietice, aceasta fiind considerată o politică mai bună 
decât implicarea în dispute locale, costuri administrative 
şi cerinţe bugetare care îngreunaseră situaţia diferiților 
conducători comunişti. 


Regula nescrisă era ca niciunul dintre noile state 
independente - cu excepţia involuntară a Estoniei, 
Letoniei, Lituaniei şi, mai târziu, a Ucrainei - să nu 
încerce să saboteze cerinţele economice şi politice 
stabilite de Kremlin. Dacă o ţară dorea să-şi promoveze 
naționalitatea şi credinţa tradiţională, conducătorii ruşi 
nu aveau nimic împotrivă. Dacă lideri străini din 
vecinătate se lăfăiau în bogății dobândite prin corupţie, 
echipa lui Putin nu vedea nimic rău în asta, deoarece 
propriii ei membri procedau la fel. 

Dar rămânea dorinţa de a împiedica ţările de dincolo 
de graniţele fostei URSS să se amestece în masinatiunile 
postimperiale ale Rusiei. Cu unele a fost uşor de tratat. 
Polonia s-a abătut rareori, cu excepţia intervenţiei sale în 
criza ucraineană din 2013-2014 şi, potrivit analizei 
Kremlinului, a presiunii exercitate în mod inutil asupra 
NATO pentru a-şi spori prezenţa în estul şi sud-estul 
Europei. Turcia a fost implicată în legături comerciale cu 
Azerbaidjanul care se opuneau intereselor Gazprom şi 
Rosneft, iar premierul - şi mai târziu preşedintele - 
Recep Tayyip Erdogan şi-a exprimat nemulţumirea faţă 
de ocuparea Crimeei, deşi ulterior nu a mai abordat 
acest subiect. Iranul a avut ambiția de a răspândi 
credinţa sa islamică şiită în străinătate, dar a decis că e 
mai prudent să-şi limiteze activitatea din fosta Asie 


Centrală sovietică la distribuirea Coranului. Teheranul 
voia să aibă relaţii bune cu Moscova, în special după 
acordul asupra operaţiunilor din războiul civil sirian. 

Exista apoi chestiunea Arabiei Saudite. Sauditii, 
dorind să-şi răspândească influenţa şi credinţa, au avut 
posibilitatea de a apela la numeroasele populaţii sunnite 
din sudul fostei URSS. Dar Riadul a făcut mai puţine 
probleme decât era de aşteptat. Relaţiile lui Putin cu 
familia regală saudită s-au îmbunătăţit substanţial şi el a 
obţinut sprijinul acesteia pentru ca Rusia sa 
dobândească statutul de observator la Organizaţia 
Cooperării Islamice din 2005. Cele două ţări au decis să 
evite conflictul. 

Putin a aflat că întreaga regiune care se întinde de la 
sud de graniţele ruseşti de-a lungul Orientului Mijlociu 
până în Golful Arabiei era plină de aspirații discordante. 
Oricât de mult depăşea Rusia celelalte ţări din regiune în 
materie de putere de foc, Arabia Saudită şi Emiratele 
Arabe Unite rivalizau cu ea în ceea ce priveşte puterea 
financiară. Ruşii au acceptat atât importanţa 
negocierilor, cât şi amenințările. În general, Rusia a 
reuşit să ţină ţările din „străinătatea îndepărtată” în 
afara zonei de influenţă a lui Putin, şi anume fosta URSS. 

Dar America, în opinia Kremlinului, încerca în 
permanenţă să-şi extindă influenţa în toate colţurile 


fostei URSS. De câte ori politicienii sau oamenii de 
afaceri ruşi se arătau reticenti, Kremlinul suspecta că în 
spatele lor se aflau americanii. În 2001, Rusia nu 
obiectase când Statele Unite ceruseră permisiunea de a 
folosi o bază aeriană din Uzbekistan pentru ca 
bombardierele lor să-i atace pe talibanii din Afganistan. 
Când relaţiile cu americanii s-au înrăutățit, aceasta 
bunăvoință a luat sfârşit. Deşi americanii nu erau la fel 
de activi ca în anii '90, conducătorii ruşi se temeau în 
continuare că aceştia vor găsi modalităţi de a se infiltra 
în Asia Centrală. Putin observa cá preşedintele 
Uzbekistanului, Islam Karimov, favoriza pe rând Rusia şi 
America, ca să se ţină oarecum la distanţă de 
insistenţele Moscovei. Dar în momentul în care a permis 
investiţii ruseşti în explorarea şi extracția petrolului 
uzbec, Karimov şi-a atras simpatia lui Putin, iar în 2014 
ministrul de Finanţe rus a anulat datoriile Uzbekistanului. 

Aşa cum vom vedea mai jos, mult mai invazivă a fost 
influenţa chineză, în condiţiile în care China a început să 
pună în aplicare Iniţiativa „O centură, un drum”. Rusia a 
căutat sa restrângă ambițiile acestei tari, luându-i pe 
chinezi ca parteneri. Ambitiile Washingtonului cu privire 
la fosta Asie Centrală sovietică nu erau la fel de mari ca 
ale Beijingului, însă Moscova nu îşi putea permite să-şi 
exprime resentimentele faţă de abuzurile chinezilor de 


teamă să nu-l ofenseze şi să-l piardă pe prietenul său 
important din Orient. 

Conducerea de la Kremlin a încercat să-şi consolideze 
poziţia construind organizaţii regionale, cele mai 
importante dintre ele fiind Comunitatea Statelor 
Independente şi Organizaţia Tratatului de Securitate 
Colectivă. Niciuna nu împlinise însă speranţele lui Eltin 
de a asigura Rusiei o dominație necondiționată, iar în 
timpul lui Putin influenţa lor a continuat să fie 
dezamăgitoare. Georgia s-a retras din Comunitate în 
2008, după invazia rusă; Ucraina, care nu acceptase 
niciodată să fie mai mult decât un membru-asociat, a 
renunţat la asociere în 2018, iar agresiunea Rusiei 
împotriva acestor două ţări a scăzut masiv încrederea 
statelor vecine în orice pact militar cu liderii de la 
Kremlin. Organizaţia Tratatului de Securitate Colectivă 
(OTSC) a ajuns să fie ţinta unor suspiciuni profunde. 
Niciunul dintre membrii ei nu a vrut să susţină 
intervenţia militară a Rusiei în Georgia. Anexarea 
Crimeei a sporit aceste îngrijorări, iar secretarul OTSC, 
Nikolai Bordiuja, a trebuit să dea o declaraţie că nu va 
exista o acţiune comună în Ucrainae. 

Putin a făcut eforturi serioase pentru a obţine sprijinul 
necesar creării Uniunii Economice Eurasiatice, lucru care 
s-a întâmplat, după ani de negocieri, în ianuarie 2015. 


Tratat ca un paria de puterile occidentale, Kremlinul şi-a 
propus să-şi extindă influenţa regională, aducând fostele 
republici sovietice vecine într-o singură piaţă cu o liberă 
circulaţie a persoanelor, bunurilor, capitalului si 
serviciilor. Nu a reuşit nici pe departe să-şi atingă 
obiectivul. Iniţial, singurele state membre în afară de 
Federaţia Rusă au fost Kazahstan şi Belarus. Cu toate că 
după puțină vreme s-au alăturat Armenia Si 
Kargazstanul, lista membrilor a fost o dezamăgire pentru 
cei de la Kremlin. Ţara a cărei absenţă ieşea în evidenţă 
era Ucraina, care fusese curtată intens încă de când Eltin 
şi alţii avuseseră ideea înfiinţării unei astfel de uniuni. 
Anexarea Crimeei a scos pentru totdeauna din discuţie o 
asemenea posibilitate şi niciun lider politic ucrainean nu 
avea să fie atât de imprudent încât să o mai sugereze 
vreodată ca pe o modalitate de a contrabalansa Uniunea 
Europeană. Ţările baltice nici măcar nu au candidat. 
Georgia a adoptat aceeaşi abordare. Dar şi alte câteva 
foste republici sovietice au refuzat invitaţia lui Putin. 
Moldova, Azerbaidjanul, Turkmenistanul, Uzbekistanul şi 
Tadjikistanul au decis, fiecare din motivele sale, că era 
mai bine să ignore iniţiativa Rusiei. 

Uniunea Economică Eurasiatică nu avea o agendă 
politică, deosebindu-se astfel de Uniunea Europeană, 
care a înfiinţat un parlament comun şi o comisie de 


coordonare şi aspira la politici de apărare şi externe 
comune. Preşedintele Nursultan Nazarbaev a cerut ca 
politica să fie ţinută în afara tratatului. În ciuda 
eforturilor Rusiei, acest lucru a rămas în vigoare. 
Uniunea nu are o ideologie sau obiective politice 
declarate, iar cetăţenii statelor membre nu au un 
paşaport al Uniunii. 

În condiţiile în care doar 5% din exporturile ruseşti 
merg către ceilalţi membri ai Uniunii”, nu se poate spune 
că aceasta reprezintă un fenomen internaţional energic, 
iar dezvoltarea comercială a fost afectată de 
nenumăratele dispute. Au existat „războaie ale cărnii” 
între Rusia şi Belarus, după ce s-a aflat că produsele 
belaruse erau cu mult sub standardele acceptabile. 
Conflicte similare s-au iscat între Kazahstan şi 
Kârgâzstan cu privire la cartofi. Uniunea a avut parte de 
un început dificil în decembrie 2014, când, drept 
răzbunare pentru că Moscova interzisese produsele 
belaruse de origine animală, Lukaşenko a reintrodus 
punctele vamale. Rusia, la rândul ei, a crescut preţurile 
la gaz pentru Belarus, care era complet dependent de 
ruşi în privinţa combustibilului. În februarie 2017, Rusia a 
introdus propriile puncte de control la granitá*. Uniunea 
Economică Eurasiatică nici nu fusese creată bine când a 
sucombat în urma disputelor. 


Problemele s-au agravat în 2015, când Kazahstanul, 
după ani de negocieri, a fost primit în Organizaţia 
Mondială a Comerţului. Atât la produsele agricole, cât şi 
la cele industriale, tarifele convenite erau mai mici decât 
cele pe care Rusia le stabilise când Kazahstanul intrase 
în Uniune cu cinci ani în urmă. Kremlinul nu a putut să nu 
observe că acest lucru va afecta interesele ruseşti în 
momentul în care în Rusia vor intra bunuri prin bariera 
mai coborâtă a Kazahstanului. Guvernul de la Astana a 
promis că va renegocia nivelurile sale tarifare din 
Organizaţia Mondială a Comerţului pentru a le pune în 
acord cu normele Uniunii Economice Eurasiatice». 

Un semn că Putin a înţeles că e nevoie de tact pentru 
a atrage alte ţări în Uniunea Economică Eurasiatică este 
că, spre deosebire de mulţi alţii, a renunţat să mai 
folosească sintagma condescendenta  „străinătatea 
apropiată” pentru a se referi la restul fostelor ţări 
sovietice::. Lucrurile nu au stat întotdeauna aşa. In 
august 2014, Putin a respins statalitatea Kazahstanului, 
afirmând că această ţară nu a existat până când 
Nazarbaev i-a dobândit independenţa, insultând astfel 
opinia publică kazahă. Kazahii şi-au adus aminte că Putin 
făcuse comentarii asemănătoare despre statalitatea 
Ucrainei la Summitul NATO de la Bucureşti din 2008, iar 
acum, la doar câteva luni de la anexarea Crimeei, arunca 


o umbră asupra Kazahstanului. Unii au propus să i se 
trimită lui Putin un manual de istorie. Nazarbaev a 
declarat că ţara sa îşi rezervă dreptul de a se retrage din 
Uniunea Economică Eurasiatică dacă independenţa sa 
este ameninţată. „Independenţa este cea mai de preţ 
comoară pe care o avem, pentru care au luptat strămoşii 
nostri", a spus elz. Dacă Putin voia să înfiinţeze şi să 
extindă Uniunea Economică Eurasiatică, trebuia să-şi 
aleagă cu mai multă atenţie cuvintele. 

Kazahstanul, se pare, s-a decis pentru Uniunea 
Economică Eurasiatică deoarece spera să-i aducă pe ruşi 
într-un cadru al angajamentelor paşnice. Motivația strict 
economică nu a fost decisivă: mai mult de jumătate din 
exporturile ţării mergeau spre Uniunea Europeană şi 
doar 10% către Rusia. Dar, chiar şi înainte de anexarea 
Crimeei, Nazarbaev voia să reducă tensiunile ruso- 
kazahe, iar Uniunea Economică Eurasiatică părea să fie 
un prim pas bun. 

Armenia a fost iniţial mult mai reticentă. Opinia 
publică era profund sceptică în privinţa intentiilor Rusiei, 
în condiţiile în care aceasta vânduse echipament militar 
Azerbaidjanului, vechiul inamic al armenilor, exacerbând 
sentimentele antirusesti. În 2013, preşedintele Serj 
Sarkisian a renunţat pe neaşteptate la obiecțiile sale 
după o discuţie privată cu Putin în care acesta i-a oferit o 


serie de avantaje comerciale, dar ce l-a făcut probabil să 
se hotărască a fost promisiunea unei garanţii de 
securitate din partea Rusiei. Existau şi presiuni ascunse 
publicului care nu erau de natură economică. 

Pentru Kargazstan lucrurile au fost mai simple. 
Economia acestei tari depindea într-o proporţie 
covârşitoare de banii expediati prin poştă de emigranții 
săi care munceau în Federaţia Rusă. Apartenența la 
Uniune îi ajuta pe kârgâzi să-şi găsească mai uşor de 
lucru decât uzbecii si tadjiciiz. 

Dacă Rusia vrea să fie o putere economică regională 
în cadrul unei structuri instituţionale formale, nu-şi poate 
permite să-şi umilească partenerii. Eltin a înţeles asta, 
dar nu si toti miniştrii şi înalții funcţionari ai lui Putin. 
Nationalistii nu puneau dificultátile pe care Rusia le avea 
cu vecinii ei pe seama unor greseli recente ale sale sau 
chiar a secolelor de suspiciune, ci - in opinia consilierului 
economic al lui Putin, Serghei Glaziev, de exemplu - pe 
seama masinatiunilor americane. Glaziev credea cá 
rusofobia răspândită în lume era o  ,mistificare" 
sponsorizată de America. El se uita cu mândrie la şcoala 
eurasiatică de gândire care a apărut în anii '20 şi vedea 
în trecut o armonie interetnică neîntreruptă sub Hoarda 
de Aur, Imperiul Rus şi URSS. Avem de-a face cu o 
autoamăgire de proporţii uriaşe atunci când o persoană 


publică precum Glaziev neagă atât de nonşalant 
realitatea istorică şi efectele de durată ale persecuțiilor 
religioase şi naţionale. Ucrainenii sau kazahii ai căror 
părinţi sau bunici au murit de foame în anii '30 nu au 
avut nevoie de propaganda americană pentru a fi 
suspicioşi vizavi de Moscova. 

Populaţia rusă este tot mai îngrijorată din cauza 
migraţiei economice, în special a celei din Asia Centrală. 
Putin, naţionalist rus, a susţinut în repetate rânduri că 
trebuie sa li se permită kargazilor si uzbecilor să-şi 
găsească de lucru în Federaţia Rusă, chiar dacă a 
recunoscut totodată că libera circulaţie a bunurilor şi 
persoanelor din Asia Centrală facilitează traficul de 
droguri - la fel ca multi ruşi, el consideră că emigranții 
străini sunt implicaţi pe scară largă în distribuirea şi 
vânzarea de heroină şi cocaină. Însă se opune 
introducerii vizelor. Economia rusească depinde într-o 
măsură considerabilă de munca emigranților, în special 
în domeniul muncilor manuale, dar şi al micilor afaceri. 
Rusia trebuie de asemenea să-şi ţină graniţele deschise 
pentru cetăţenii din Uniunea Economică Eurasiatică. 

Azerbaidjanul şi-a manifestat dorinţa de afirmare prin 
proiectul de a transporta petrol prin conducte din Baku 
direct până în oraşul Erzurum din nord-estul Turciei, de 
unde stocurile aveau să fie trimise în Europa, ignorând 


preferința Rusiei ca acest petrol să treacă prin conducte 
ce intrau în Rusia şi să-i aducă Rusiei cele mai mari 
corporaţii din industria de hidrocarburi ca parteneri. 
Azerbaidjenii nu uitau că Kremlinul nu le-a luat niciodată 
partea în mod definitiv în disputa lor de decenii cu 
Armenia cu privire la enclava locuită de armeni de pe 
teritoriul azerbaidjan. Legătura turcă le dădea 
azerbaidjenilor un oarecare grad de siguranţă în raport 
cu presiunile ruşilor. Gazprom şi Rosneft erau companii 
uriaşe care aveau ambiția de a-şi extinde activitatea în 
toată lumea, însă apropierea lor de Kremlin îi făcea pe 
conducătorii fostelor ţări sovietice să fie foarte reticenti 
în privinţa colaborării cu ele. Îndrăzneala ruşilor a 
provocat probleme, mai ales în ianuarie 2014, când au 
suspendat o parte din conducta de petrol dintre Baku şi 
oraşul Novorossiisk de pe ţărmul rusesc al Mării Negre. 

Când guvernul moldovenesc a acceptat să semneze 
un acord de asociere cu Uniunea Europeană, Kremlinul i- 
a aplicat sancţiuni economice. Comercializarea vinului 
moldovenesc a fost interzisă în Rusia». Acest lucru i-a 
făcut pe moldoveni să-şi intensifice eforturile pentru a se 
apropia de Occident. 

În tot acest timp, presiunea economică şi militară 
exercitată de Rusia asupra Ucrainei a crescut. Acordurile 
de încetare a focului semnate la Minsk în februarie 2015 


au fost curând încălcate. Forţele combatante ale Rusiei 
au continuat să se confrunte cu armata ucraineană în 
estul Ucrainei. Vasta majoritate a ucrainenilor l-a 
susţinut pe Porosenko în opoziţia lui. Oraşe ca Donetkul 
au fost invadate de soldaţi din ambele tabere. Apelurile 
Organizaţiei Naţiunilor Unite au fost în van. Chiar dacă 
Gazprom a continuat să vândă gaz Ucrainei, a mărit 
preţurile, de vreme ce Rusia nu mai putea conta pe un 
vecin prietenos. Forţele navale ruseşti blocau accesul 
navelor la Marea Azov prin noul Pod Kerci până când 
erau inspectate, o măsură care le-a permis ruşilor să 
împiedice traficul dinspre porturile ucrainene şi a afectat 
economia acelor părţi ale Ucrainei de Est aflate încă sub 
controlul autorităţilor ucrainene. Au fost menținute 
sancţiunile economice ale Kremlinului. Mesajul pentru 
Kiev a fost că Rusia avea răbdare şi resurse pentru a le 
face viaţa grea ucrainenilor câtă vreme aceştia optau 
pentru Uniunea Europeană ca partener strategic, 
indiferent de costurile în vieţi omeneşti şi prosperitate. 

În 2018, administraţia Trump a venit în ajutorul 
ucrainenilor trimitandu-le armament letal avansat pentru 
a îmbunătăţi apărarea Kievului împotriva ruşilor. Răbdării 
şi violenţei ruşilor Poroşenko le-a opus rezistenţa 
ucraineană. Nimeni nu a rămas cu iluzia că Ucraina era 
pe punctul de a se prăbuşi. Premiul cel mare al 


diplomaţiei economice şi politice regionale ruseşti de 
după căderea comunismului era departe de a ajunge în 
mâinile Rusiei. Lovita, dar nesupusá, Ucraina era 
hotărâtă să rămână o ţară liberă. Singura ei limbă 
oficială era ucraineana. Manualele ei şcolare şi Biserica 
Ortodoxă erau ucrainene. Conducătorii, chiar şi cei care 
nu invátaserá limba ucraineană de mici, erau mândri de 
naționalitatea lor ucraineană. Putin pierduse marele meci 
de la sfârşitul comunismului şi, oricât ar fi vorbit despre 
dobândirea Crimeei, nu putea masca această înfrângere. 
De asemenea, le arătase ţărilor din fosta URSS ce ambiţii 
avea Rusia. Neliniştea lor era de înţeles, şi nu era deloc 
evident că scopurile geopolitice ale Rusiei ar fi fost 
atinse. Pentru ruşi, care aveau o mentalitate 
imperialistă, aceasta avea să fie cu siguranţă o 
dezamăgire. 


AMBITIA 

Şocul economic: sancţiunile occidentale şi 


prăbuşirea preţului petrolului 

Sancţiunile economice şi scăderea veniturilor din 
vânzările de petrol şi gaz nu au fost singurele lovituri 
suferite de economia rusească în mandatele al treilea şi 
al patrulea ale lui Putin. Anexarea Crimeei a fost o 
întreprindere costisitoare. Kudrin s-a plâns că sprijinul 
direct pe care Moscova l-a dat micii peninsule în primele 
douăsprezece luni după operaţiunea militară s-a ridicat 
la 7 miliarde de dolari, iar indirect, în opinia sa, în 
următorii trei sau patru ani guvernul va trebui să pună 
deoparte între 150 şi 200 de miliarde de dolari pentru a 
susţine economia Crimeei şi a construi legăturile 
necesare cu Rusia. 

Peste hotare, aceste costuri au atras mai puţină 
atenţie decât avalanşa de sancţiuni aplicate acelor 
membri ai anturajului lui Putin consideraţi complici la 
stabilirea, încurajarea sau implementarea politicilor 
pentru Crimeea. Conturile lor din băncile occidentale au 
fost îngheţate şi li s-a interzis să călătorească în America 
şi în ţările aliate acesteia. Sanctiuni au primit de 
asemenea cele mai mari şase bănci ale Rusiei, cele mai 
mari patru companii din industria hidrocarburilor şi 
paisprezece firme de export de arme, cărora li s-a 


interzis să obţină capital din America şi ţările asociate, 
pentru ca Rusia să nu aibă acces la fondurile necesare 
modernizării sectoarelor de hidrocarburi şi armament. În 
mod intenţionat sau nu, această sancţiune a lovit cel mai 
greu: înnoirea completă de care avea nevoie industria 
extractiei, rafinării şi transportului gazului şi petrolului 
rusesc a fost amânată. Cum valoarea rublei se prăbuşise, 
Gazprom, Rosneft şi alte corporaţii ruseşti nu-şi mai 
puteau plăti datoriile, iar sancţiunile le împiedicau să 
facă noi împrumuturi de la băncile occidentale sau să le 
prelungească pe cele vechi. 

În acelaşi timp, puterile occidentale au oferit sprijin 
financiar guvernului ucrainean. Imediat după anexarea 
Crimeei, Fondul Monetar Internaţional a anunţat că e 
dispus să împrumute 17 miliarde de dolari Ucrainei şi a 
pus rapid la dispoziţie 4,5 miliarde, în condiţiile în care 
Poroşenko încerca să prevină prăbuşirea economică. În 
februarie 2015 s-a ajuns la un acord pentru aprobarea 
unui împrumut condiţionat de 17,5 miliarde de dolari. 
Comisia Europeană s-a implicat şi ea, din mai până în 
decembrie 2014 furnizând un împrumut de 1,4 miliarde 
de euro pentru asistenţă macrofinanciară, la care s-a 
adăugat un altul de 1,75 miliarde în 20153, 
Împrumuturile au venit cu o serie de condiţii: deşi scopul 
era să salveze populaţia ucraineană de la ruină, 


autorităţilor ucrainene li se cerea totodată să facă 
reformele fundamentale necesare pentru a dobândi 
statutul de membru-asociat al Uniunii Europene. Acest 
lucru nu i-a scăpat Rusiei, a cărei conducere sustinuse pe 
tot parcursul anului 2013 că Occidentul complota pentru 
a prelua controlul asupra Ucrainei. 

Între timp, Putin s-a grăbit să-i compenseze pe cei 
vizati de sancţiuni pentru pierderile materiale provocate 
de acestea. Chiar dacă era deranjant să ţi se interzică să 
vizitezi Parisul sau New Yorkul, niciunul nu avea să 
sufere pierderi financiare: victimele acţiunii Occidentului 
trebuiau tratate ca nişte patrioţi care meritau sprijin 
naţional. Companiile şi băncile au primit protecţie de la 
Ministerul de Finanţe, care le-a eliberat de plata 
datoriilor şi le-a asigurat o nouă linie de credit. 
Generozitatea lui Putin nu putea fi însă nelimitată sau 
permanentă. Sancţiunile interziceau furnizarea de noi 
împrumuturi care să poată fi folosite la dezvoltarea 
sectoarelor economice-cheie, ceea ce însemna că şi 
instituţiile financiare, şi indivizii sufereau. 
Vneşekonombank a fost demascată după ce a acceptat 
cereri de împrumut din partea unor corporaţii ruseşti 
pentru Olimpiada de la Soci, anexarea Crimeei şi luptele 
din estul Ucrainei. Presată să-şi plătească propriile 


împrumuturi, banca a cerut guvernului un bailout de 20 
de miliarde de dolari, iar miniştrii au acceptati. 

În puţinele ocazii în care a vorbit despre sancţiunile 
impuse de Occident, Putin a avut o atitudine sfidătoare: 


În realitate, istoria Rusiei ne arată că noi am trăit de regulă sub 
sancţiuni începând din momentul în care Rusia s-a ridicat şi s-a 
simţit puternică. Când partenerii noştri din lume au văzut în 
Rusia un rival serios, ne-au fost aplicate diferite sancţiuni sub 
pretexte variate. Aşa au stat lucrurile pe parcursul întregii 
noastre istorii. Nu mă refer la perioada sovietică, s-a întâmplat şi 
mai devreme, înainte de Revoluţia din Octombrie. Din acest 
motiv, toate astea nu ne surprind?. 


Privea trecutul printr-o lentilă deformantă. Tarilor ruşi 
nu li s-au impus niciodată sancţiuni economice străine; 
dimpotrivă, în imperiul rus au venit investiţii directe din 
Franţa şi Belgia, urmate îndeaproape de Marea Britanie 
şi Germania, care au întrezărit şansa extraordinară de a 
câştiga milioane de pe urma fabricilor şi minelor ruseşti, 
în timp ce ruşii depuneau eforturi pentru a deveni o 
putere economică avansată. Imaginea promovată de 
Putin a unei naţiuni supuse permanent relelor 
tratamente de către străini este pur şi simplu paranoia 
politică. Faptul că Putin poate să debiteze asemenea 
absurditati înseamnă probabil că a început să le creadă. 


În iunie 2017, Putin le-a spus telespectatorilor 
emisiunii „Linia directă” cum îşi aplica Washingtonul 
sancţiunile. „Aşadar, dacă nu era Crimeea sau altă 
problemă”, a explicat el, „ei ar fi inventat ceva ca să ia 
măsuri şi să oprească Rusia. Întotdeauna a fost vorba 
despre aceeaşi politică de a opri Rusia"s. Purtătorul de 
cuvânt al preşedinţiei, Dmitri Peskov, a justificat această 
neîncredere patologică faţă de intenţiile Occidentului 
avansând teoria că sancţiunile erau un complot pentru a- 
i îndepărta pe „oligarhi” de Putin. Dacă erau împiedicaţi 
să participe la comerţul internaţional, spunea mai 
departe teoria, marii oameni de afaceri ai Rusiei aveau 
să-şi retragă sprijinul politic pentru presedinte:. 

Dar sancţiunile economice le permiteau marilor 
corporaţii occidentale să facă în continuare comerţ cu 
Rusia şi să investească în această ţară, iar într-un alt 
interviu, din septembrie 2016, de data aceasta la 
Bloomberg TV, Putin a susţinut că ţinta lor era prea 
restrânsă pentru a face un rău fundamental Rusiei: 


Şi este cât se poate de clar că în urmă cu zece şi cu siguranţă în 
urmă cu cincisprezece ani nu am fi fost capabili să răspundem 
sancţiunilor care i-au fost impuse Rusiei cu contramăsuri în 
sectorul agricol, de exemplu. Nu am fi putut închide piaţa 
noastră de produse agricole pentru ţările care au o atitudine 


ostilă faţă de noi, deoarece, la acea vreme, nu puteam satisface 
cererea internă doar cu ce produceam noi. Dar acum putem?. 


O lună mai târziu, în fata unei audiente alcătuite din 
vizitatori străini, el a susţinut că Uniunea Europeană 
pierdea 60 de miliarde de dolari la exporturi ca urmare a 
sancţiunilor economice împotriva Rusiei. În opinia sa, 
adevărații págubasi erau acele tari din Europa care le 
aplicau. Rusia, a subliniat el, avea să supravieţuiască şi 
să infloreascá:. 

Deşi nu aveau arme economice de aceeaşi putere, 
ruşii considerau că trebuie cel puţin să răspundă cu 
aceeaşi monedă, aplicând măsuri dure Ucrainei. Ca 
urmare, au fost impuse restricţii la exporturile ucrainene 
de produse alimentare şi industriale destinate Rusiei, iar 
guvernul de la Kiev a fost instiintat că va trebui să 
plătească în avans furnizarea de gaz». Aceste măsuri au 
fost luate chiar dacă cei care impuneau principalele 
restricţii demnitarilor, corporațiilor şi băncilor ruseşti 
erau americanii şi aliaţii lor europeni, şi nu ucrainenii. 
Economia Rusiei avea nevoie de importuri industriale şi 
de tehnologie din Occident pentru a-şi continua eforturile 
de modernizare tehnologică şi integrare în comerţul 
mondial, iar miniştrii trebuiau să fie prudenti în aplicarea 
contrasanctiunilor dacă voiau ca masa consumatorilor 


ruşi să nu întâmpine dificultăţi sau neplăceri. Însă erau 
hotărâți să obţină pentru Crimeea statutul de parte 
legitimă a Federaţiei Ruse, aşa că au interzis firmelor 
occidentale de IT să liciteze pentru contracte 
guvernamentale ruseşti dacă refuzau să facă afaceri în 
peninsulă. De asemenea, au interzis instituţiilor oficiale 
să folosească programe precum Excel - o măsură de 
precauţie in ce priveşte securitatea, dar şi o 
contrasanctiune comerciala®. 

Cele mai dure contrasanctiuni vizau produsele 
agricole. In august 2014, Kremlinul a interzis importurile 
de produse agricole din America si din tarile care i se 
alaturasera in impunerea sanctiunilor. America a fost 
putin afectata, presiunile exercitate de lobby-ul din 
sectorul agrar asupra lui Obama fiind neglijabile. Doar 
7% din exporturile de carne de pasare ale Americii, de 
exemplu, mergeau spre Rusia. Dar Uniunea Europeana a 
avut de suferit, deoarece, ca importanta, Rusia era al 
doilea cumpărător de alimente si băuturiz. Moscova a 
publicat decizia de interzicere a comercializării 
Roquefortului şi a altor brânzeturi frantuzesti pe piaţa 
rusească si au apărut ştiri despre patrioţi vigilenti ce 
denuntau lanţurile de supermarketuri care continuau să 
le vândă. Cu toate acestea, Kremlinul era furios din 
cauza multiplelor eludári ale contrasanctiunilor sale. 


Putin s-a plâns că legumele, carnea şi lactatele poloneze 
încă mai intrau în tara“, în pofida faptului că Polonia 
fusese unul dintre cei mai inversunati susţinători ai 
sancţiunilor economice. Numeroşi retaileri ruşi importau 
mărfuri interzise, cerând să le fie trimise prin Kazahstan. 
Birourilor vamale de la graniţele ruseşti li s-a ordonat să- 
şi intensifice controalele. 

O ţară imensă, cu una dintre cele mai mari economii 
ale lumii, Rusia nu avea să stagneze aşa cum făcuse 
lranul sub embargoul american de la începutul anilor 
'80:; mai mult decât atât, a speculat Putin, cum boicotul 
străinilor continua, agricultura rusească avea să 
beneficieze de pe urma cererii interne. El s-a mai lăudat 
că domeniul industrial îşi mentinuse nivelul existent de 
producţie şi a subliniat că datoria naţională a Americii 
era mai mare decât produsul ei intern brut. Concluzia 
clară era că Washingtonul, şi nu Moscova se confrunta cu 
dificultăţi legate de strategia sa economicá:. 

Bilanţul sancţiunilor şi contrasanctiunilor este dificil 
de făcut deoarece implică multe calcule contrafactuale. 
Este însă cert că industria rusească s-a extins rapid 
pentru a acoperi golurile lăsate de unele importuri 
tradiţionale occidentale. Guvernul a sporit rezilienta 
populaţiei printr-o campanie strategică de contracte de 
achiziţii publice si de presiuni exercitate asupra 


instituţiilor financiare ale Rusiei pentru a oferi sprijinz. 
„Înlocuirea importurilor” a devenit un slogan şi o 
realitate totodatá, chiar dacá noul produs intern nu se 
ridica întotdeauna la standardele atinse de cele mai de 
succes companii străine. Agricultura s-a descurcat chiar 
mai bine decât alte sectoare ale economiei, însă şi aici 
imaginea de ansamblu era departe de a fi unitară. 
Produsele din carne de porc şi de pasăre au înregistrat o 
creştere, iar producţia de cereale a continuat să se 
mărească, însă carnea de vită şi lactatele nu au 
beneficiat de investiţiile necesare şi în cazul lor nu a 
putut exista o creştere rapidă a productivitátii:. Cu toate 
acestea, sancţiunile economice au avut un impact mai 
slab decât cel scontat de administraţia americană şi, mai 
mult decât atât, în unele privinţe au contribuit la 
creşterea independenţei economice a Rusiei. Efectul lor 
involuntar a fost susţinerea celor care făceau lobby 
pentru sectorul industrial de apărare al ţării. Cu 
siguranţă că politicienii americani nu au avut în minte un 
asemenea rezultat. 

Cel mai mare şoc pentru perspectivele economice ale 
Kremlinului a venit însă dintr-o zonă complet diferită, la 
jumătatea anului 2014, când bula veniturilor din 
hidrocarburi a explodat brusc. Tehnica de fracturare 
hidraulică, ce constă în injectarea de apă în rocă pentru 


a elibera petrolul şi gazul natural din ea, a revoluţionat 
producţia mondială de hidrocarburi, transformând 
Statele Unite într-un exportator important după ce ani de 
zile îşi importaseră rezervele necesare. Supraproductia 
globală crescândă a dus la o prăbuşire a preţurilor. 
Titeiul - potrivit datelor OPEC - a scăzut de la 115 dolari 
pe baril în iunie 2014 la circa 50 de dolari în ianuarie 
2015. Acesta nu a fost cel mai scăzut preţ: în ianuarie 
2016 cumpărătorii puteau să achiziţioneze un baril cu 
doar 31 de dolari#. A fost un dezastru pentru bugetul 
Rusiei. Nicio exhibitie a lui Putin şi Medvedev nu a putut 
masca suferinţa economiei. Kudrin atrăsese ani la rând 
atenţia că Rusia trebuia să se pregătească pentru 
eventualitatea în care veniturile din petrol şi gaz se vor 
prăbuşi; acum acest lucru se întâmplase, iar Ministerul 
de Finanţe era nevoit să găsească modalităţi de a face 
faţă crizei într-un moment în care se străduia deja din 
răsputeri să protejeze ţara de toate celelalte presiuni. 

În loc să susţină rata de schimb a rublei luând din 
rezervele financiare ale ţării, ministrul de Finanţe 
Siluanov a lăsat moneda la un curs flexibil. La jumătatea 
lui 2014, dolarul american valora 34 de ruble. La sfârşitul 
anului ajunsese deja la 59 de ruble şi era în creşterea. 
Siluanov ştia că, dacă încerca să susţină vechea rată, 
avea să risipească banii într-o încercare sortită eşecului 


şi era de asemenea conştient că producătorii, retailerii şi 
consumatorii ruşi urmau să plătească mai mult pentru 
bunurile importate. Scăderea nivelului de trai era 
inevitabila. 

În anul de după anexarea Crimeei, salariile reale au 
scăzut cu 8%, iar vânzările cu amănuntul cu 1096». 
Produsul naţional brut a scăzut cu 3,8%. În decursul a 
douăsprezece luni, inflaţia a ajuns la 15,5%. Deficitul 
bugetar a devenit din ce în ce mai mare, iar Ministerul de 
Finanţe a trebuit să reducă drastic alocatiile bugetare~. 
Din cauza eşecului cronic înregistrat de Putin în 
încercarea de a diversifica economia, viitorul Rusiei 
depindea de fluctuațiile preţurilor la hidrocarburi, iar 
acum venise momentul să plătească pentru asta. Nu se 
poate spune că Putin nu ştia cât de periculos era să se 
bazeze pe resursele naturale ca pe un talisman al 
regenerării naţionale, pentru că el însuşi trăsese alarma 
în acest sens. Până în septembrie 2016, activele totale 
din Fondul de Rezervă şi Fondul Naţional pentru 
Bunăstare s-au prăbuşit la 73 de miliarde de dolari, în 
condiţiile în care guvernul prefera să transfere bani 
pentru a-şi respecta angajamentele faţă de populaţie 
decât să se confrunte cu furia acelor cetăţeni care 
depindeau de plăţile de la stat pentru utilităţi, transport 


şi pensii. Marea convenţie a putinismului cu poporul rus 
era supusă unei încercări serioase. 

În noiembrie 2016 devenise clar că trebuia găsită o 
altă opţiune, iar aripa antiliberală a conducerii a 
constatat că propria ascensiune o împovăra cu sarcina 
de a găsi o soluţie. De la începutul noului mileniu, 
intervenţia statului, controlul statului şi proprietatea de 
stat fuseseră tot mai mari. De vreme ce liberalilor nu li s- 
a permis să aleagă o creştere instrumentată printr-o 
gamă largă de politici de liberalizare, Igor Secin de la 
Rosneft şi alţi lideri antiliberali trebuiau să ofere o 
alternativă proprie. S-a ajuns astfel la o ironie. Pentru a 
echilibra bugetul, Secin a acceptat să vândă 19,5% din 
acţiunile Rosneft aflate în mâinile statului, care la acea 
dată deţinea jumătate din întreaga corporație - era tipul 
de măsură economică pe care l-ar fi propus liberali 
precum Kudrin. Mişcarea lui Secin fusese plănuită de ani 
de zile, ca o modalitate de a face rost de bani pentru 
investiţii. Într-un moment de criză, ea a ajutat la salvarea 
întregii economii a Rusieiz, iar promisiunea lui Secin că 
va mări valoarea Rosneftului înglobând Basneftul a fost 
probabil unul dintre motivele care în 2016 l-au întors pe 
Putin împotriva ministrului Dezvoltării Economice Aleksei 
Uliukaev (care s-a opus acestei măsuri), acceptând 
cererea lui Secin de a-l trimite în judecatăz. 


Vânzarea a aproape o cincime din Rosneft a avut loc 
fără prea mult tam-tam, probabil pentru că guvernului 
nu îi convenea să recunoască implicarea unor 
cumpărători străini precum Glencore şi fondul suveran 
de investiţii din Qatar. Putin fusese aclamat pentru că 
adusese resursele naturale ale Rusiei înapoi sub tutela 
guvernamentală; acum trebuia să explice de ce îşi 
schimbase poziţia, permiţând ca 50% din acţiuni să 
ajungă în proprietatea străinilor. Şi a făcut-o într-o 
manieră insolentă: „Ca urmare, din punctul de vedere al 
intereselor statului, al interesului suprem al statului, şi 
din punctul de vedere al intereselor financiare, avem, 
mai presus de toate, o experienţă pozitivă, şi nu una 
negativă”z. Infatuarea lui nu i-a păcălit pe toti. 
Opacitatea tranzacţiei a dus la speculatia că Secin si alţii 
isi asiguraserá o sumá frumusicá. La fel ca in cazul altor 
mari afaceri financiare rusesti, nimic nu era asa cum 
párea?. 

Pe 21 decembrie 2017, Putin s-a arátat increzátor la o 
intálnire cu oameni de afaceri importanti la Kremlin: 
„Acum câteva cuvinte despre economie. Perioada de 
criză s-a încheiat, acest lucru este evident, după cum 
putem vedea”. Cei prezenţi au ascultat cu respect, apoi 
au plecat. Fostul său consilier Andrei Illarionov s-a arătat 
mai sceptic, afirmând că, deşi se înregistrase un progres 


în primele trei trimestre ale anului 2017, acesta a fost 
urmat de o prăbuşire, care, dacă avea să continue în 
anul următor, urma să indice revenirea crizei. Industria, 
exploatările miniere, producţia de energie, construcţiile 
şi chiar agricultura intraseră în declin, iar Illarionov a 
recunoscut că era absurd să pretinzi că perspectivele 
erau rozea, Niciun membru al guvernului nu putea 
susţine că vânzarea de acţiuni Rosneft reprezenta 
altceva decât un paliativ pentru suferinţele economiei 
ruseşti. Era nevoie de o revizuire fundamentală a 
politicilor. Kudrin a continuat să solicite acest lucru şi 
după ce nu a mai făcut parte din guvern, dar Putin şi 
Medvedev l-au ignorat. În loc să conceapă un program 
de reforme, autorităţile au continuat să consume activele 
financiare existente. Pe 1 februarie 2018, Fondul de 
Rezervă a fost închis, iar ce a mai rămas din el a fost pus 
la un loc cu Fondul National pentru Bunástarez. Nu doar 
ajutoarele sociale  secátuiau fondurile suverane. 
Ministerul de Finanţe trebuia să sprijine şi proiectele de 
importanţă naţională existente. Gazprom, Rosneft şi alte 
corporaţii din industria hidrocarburilor fuseseră împinse 
înainte cu ajutorul unor proiecte costisitoare de 
exploatare a unor terenuri noi. 

Ar fi însă absurd să susţinem că economia rusească 
era blocată complet. Petrolul şi gazul au continuat să fie 


exportate în străinătate, inclusiv în ţări care aplicau 
sancţiuni economice, precum Germania. Armele şi alte 
echipamente militare au rămas o sursă uriaşă de profit 
pentru fabricile controlate de stat ale Rusiei, aşa cum 
fuseseră şi în epoca sovietică - şi, spre deosebire de 
situaţia din industria hidrocarburilor, pe piaţa 
internaţională nu s-a înregistrat o scădere a preţurilor la 
tancuri, rachete şi mitraliere. În 2013, exporturile de 
arme i-au asigurat Rusiei mai mult de un sfert din piaţa 
globală, fiind depăşită doar de Statele Unite. 

Grupul de la conducerea Rusiei şi-a menţinut 
practicile economice obişnuite fără să facă modificări 
substanţiale. În ciuda bugetului limitat, miniştrii au 
continuat să facă împrumuturi generoase ţărilor străine. 
În 2017, Konstantin Vişkovski, responsabilul de credite 
internaţionale din Ministerul de Finanţe, a dezvăluit că 
Rusia se angajase să acorde împrumuturi de 70 de 
miliarde de dolari. În medie, Rusia a acordat 3 miliarde 
de dolari în împrumuturi noi în fiecare an al deceniului 
2007-2017. Nouă zecimi din suma totală a 
împrumuturilor către beneficiari străini au fost destinate 
contractelor pentru centrale nucleare. Următoarele în 
ordine au fost contractele pentru apărare şi afacerile din 
industria aviatică civilă: - două dintre cele câteva ramuri 
ale industriei în care Rusia excela suficient pentru a găsi 


cumpărători în afara graniţelor ei. Kremlinul făcea ce 
putea cu resursele disponibile. Voia să arate că avea în 
continuare un rol tot mai mare în economia lumii chiar şi 
după impactul zguduitor al anexării Crimeei şi prăbuşirea 
preţului la hidrocarburi. Conducătorii ruşi ţineau capul 
sus. 

Dar Rusia acordase asistenţă financiară altor ţări 
după criterii politice - un proces nu tocmai fericit. Pentru 
a câştiga sprijin în Venezuela, Rusia a trebuit să uite o 
datorie de 900 de milioane de dolari în 2017, iar la 
începutul anului 2018 mişcarea de protest politic 
împotriva administraţiei lui Nicolâs Maduro a pus în 
pericol investiţii de miliarde de dolari ale ruşilor în 
această tara. Venezuela a fost adăugată pe lista 
datornicilor fără speranţă, alături de Cuba şi Coreea de 
Nord, ale căror împrumuturi trebuiseră să fie anulate cu 
ani în urmă. Pentru a evita alte pierderi în tranzacţiile 
internaţionale, Ministerul de Finanţe şi-a revizuit regulile 
pentru viitoarele împrumuturi, astfel cá  solventa 
potenţialilor debitori este analizată acum în prealabil. 
Singura surpriză este că a durat atât de mult ca să fie 
introdusă o regulă de bun-simt. Alte operaţiuni de 
creditare au avut mai mult succes, în special cele pentru 
contractele Rosatom, o companie din sectorul energiei 
nucleare, care urma să construiască termocentrale civile 


în China şi Ungaria. Dacă tranzacţia cu chinezii a fost 
semnată în 1991, Ungaria a acceptat abia în 2014 oferta 
Moscovei de acordare a unui împrumut de 11,7 miliarde 
de dolari pe 30 de ani pentru finanţarea proiectului 
Rosatom de extindere a unei centrale nucleare ungare. 

Liderii ruşi aspiră de asemenea la o creştere a 
investiţiilor străine directe în Rusia. Orice contract 
comercial la încheierea căruia şi-a adus contribuţia îl 
face pe Putin să strălucească de mândrie, aşa cum s-a 
întâmplat în 2012, când compania americană Exxon a 
semnat un acord cu Rosneft pentru extinderea industriei 
petroliere ruseşti. Putin a susţinut personal construirea 
de fabrici de către Boeing, care cumpără aluminiu din 
Rusia pentru linia sa de producţie de aeronave şi 
angajează mulţi cetăţeni ruşi”. 

Acest tip de investiţii, care în 2013 se ridicaseră la 
suma de 69,2 miliarde de dolari, s-au prăbuşit în anul 
următor. Doi ani mai târziu au coborât până la 6,9 
miliarde de dolari - o scădere cu peste 90%. În fruntea 
companiilor străine care au avut cele mai mari câştiguri 
financiare din activitățile desfăşurate în interiorul 
Federaţiei Ruse în 2016 s-a aflat retailerul francez 
Auchan. Acesta a fost urmat de METRO Group, Japan 
Tobacco, Philip Morris International, Toyota Motor 
Corporation şi IKEA, Volkswagen, PepsiCo, Mercedes- 


Benz, Leroy Merlin, Procter and Gamble şi British 
American Tobacco. IKEA şi Leroy Merlin au construit noi 
mega-store-uri, iar Mars, Pfizer şi PepsiCO şi-au extins de 
asemenea activităţile». Lanturile de hipermarketuri 
străine erau prezente în special la Moscova, Sankt- 
Petersburg şi în cele mai mari oraşe. Şi industria auto s-a 
dezvoltat, firmele germane şi cele japoneze aflându-se în 
frunte - compania americană General Motors a fost 
prezentă până în 2014, când şi-a retras linia de producţie 
din Rusia din cauza adâncirii crizei“. 

Riscurile comerciale ale investiţiilor în această ţară 
sunt cunoscute dinainte şi sunt considerabile. Chiar dacă 
nu citesc relatările sumbre apărute în mass-media 
occidentală de când s-a prăbuşit comunismul în Rusia, 
consiliile de administraţie ale companiilor află despre 
aceste riscuri de la guvernele lor. Ei ştiu că legea nu este 
aplicată constant şi că guvernul şi oamenii de afaceri 
ruşi încalcă procedurile legale fără să fie pedepsiţi. 
Companiile care merg în Rusia ştiu despre dificultăţile 
create de birocraţie, corupţie şi luarea de mită. lar cea 
mai mare parte a infrastructurii transportului nu se ridică 
la standardele internationale. Dar situaţia se 
îmbunătăţeşte: în 2012, conform Băncii Mondiale, Rusia 
era pe locul 120 în ierarhia ţărilor în care era cel mai 
uşor să faci afaceri. În 2017 urcase până la locul 40. Dar 


pentru o ţară care are urgentă nevoie de un aflux de 
firme străine şi de investiţii străine, acest loc nu e 
mulţumitor2. 

Majoritatea companiilor germane care făcuseră deja 
investiţii financiare în Rusia au rămas. Ele îşi cheltuiseră 
banii şi sperau că agitația politica şi criza economică vor 
lua sfârşit. În câteva regiuni, autorităţile locale ruse au 
făcut eforturi pentru a crea un climat favorabil afacerilor. 
Tatarstan şi Kaluga i-au curtat insistent pe germani, 
oferindu-le avantaje cum ar fi zone economice speciale 
cu teren, clădiri şi reduceri de taxe; ei au promis de 
asemenea că vor elimina birocraţia obişnuită. Ministerul 
de Externe german a oferit sprijins. Urmarea a fost că în 
2015, potrivit Camerei ruso-germane de comerţ exterior, 
existau încă 5.583 de companii germane înregistrate 
care îşi desfăşurau activitatea în Federaţia Rusă, cu doar 
7% mai puţine decât în anul anterior“. În iunie 2017, 
Putin a putut să-şi exprime satisfacția că sancţiunile nu 
reuşiseră să alunge firmele germane. În vreme ce 
germanii făceau profituri mari din activităţile din Rusia, 
ruşii, la rândul lor, beneficiau de accesul la tehnologia 
germană: în primul trimestru al anului, comerţul a 
crescut cu 40%. Putin a întrebat de ce ar vrea Germania 
să pună capăt importurilor de combustibil rusesc într-un 
moment în care rezervele de hidrocarburi ale Norvegiei 


şi Marii Britanii erau aproape epuizate: „Ei bine, de unde 
va veni?”. Rusia avea miliarde de metri cubi de gaz în 
peninsula lamal şi dorea să continue „parteneriatul 
absolut natural" cu Germania“. 

Ministerele şi băncile ruseşti au căutat noi surse de 
finanţare pentru a depăşi dificultăţile, însă nu au găsit 
prea multă dorinţă de cooperare în Shanghai, Hong Kong 
sau Singapore. În 2015, doar 10% din împrumuturile 
străine pentru afacerile ruseşti proveneau din Asia“. 
Motivele erau previzibile. Creditorii sunt suficient de 
înţelepţi pentru a-şi alege cu grijă cei mai mari debitori. 
Bratul lung al sistemului juridic american fusese extins 
pentru a acţiona împotriva companiilor comerciale 
străine care făceau afaceri atât în Statele Unite, cât şi în 
Iran, încălcând sancţiunile economice americane impuse 
iranienilor în anii '80 şi '90. Tribunalele americane au 
stabilit amenzi dure, care trebuiau plătite imediat dacă 
băncile acuzate voiau să-şi continue tranzacţiile cu 
corporatiile bancare americane sau cu partenerii lor 
financiari din stráinátate. Báncile si firmele de investitii 
chineze sau din alte tári est-asiatice nu voiau sá atragá 
atentia sistemului juridic american. 

Sistemul financiar international este cunoscut pentru 
lipsa lui de sentimentalism. Niciun guvern asiatic nu 
avea motive să-i fie milă de Rusia, dacă ne gândim că 


relaţia acesteia cu popoarele asiatice a fost una 
sângeroasă, începând de la jumătatea secolului al XIX- 
lea în Asia Centrală şi China, continuând cu războiul 
împotriva Japoniei din 1904 şi până la invadarea 
Afganistanului din 1979. Cu toate că Imperiul Rus şi 
URSS nu mai există, oamenii încă îşi amintesc ce au 
făcut ruşii. După 2014, reacţia politică şi financiară 
asiatică la propunerile Rusiei a fost nemiloasă: Kremlinul 
băgase ţara într-un impas şi trebuia să găsească singur o 
cale de ieşire. Dacă elita conducătoare de la Moscova 
avea să fie mai puţin zeloasă în a-şi trimite armata 
dincolo de graniţe, puterile asiatice aveau motive de 
sărbătoare. 

În vreme ce nivelul investiţiilor străine în Rusia a 
scăzut, comerţul rusesc cu lumea din afară s-a dezvoltat; 
sancţiunile si contrasanctiunile aplicate din 2014 nu 
urmáreau sá taie toate legáturile comerciale, ci doar pe 
cele specificate în decrete. Autorităţile americane au 
subliniat în permanenţă cá Washingtonul nu a introdus 
niciodată un embargo total. În decembrie 2016, 
ambasadorul american la Moscova John E. Tefft îşi 
aducea aminte cât de încântat a fost să autorizeze o 
serie de companii americane să-şi înceapă activitatea în 
Rusia“. Chiar şi aşa, volumul total al exporturilor de 
bunuri din Statele Unite către Federaţia Rusă în 2013 


fusese sub 0,1% din produsul intern brut al Americii. 
Avioanele şi maşinile erau principalele articole, urmate 
de produse de tehnologie, medicamente şi instrumente 
medicale. În acelaşi an, Statele Unite au importat bunuri 
ruseşti - aproape în totalitate materii brute - evaluate la 
doar 0,2% din produsul intern brut american. Era 
aproape ca şi cum URSS nu s-ar fi destrămat şi Războiul 
Rece ar fi continuat. Majoritatea investitorilor privaţi ruşi 
evitaseră să investească în Statele Unite: americanii 
deţineau titluri financiare ruseşti pe termen lung în 
valoare de doar 70 de miliarde de dolari, iar investiţiile 
americane directe în Rusia se ridicau la numai 14 
miliarde de dolari#. 

Evident, această tendinţă a devenit mai puternică 
odată cu introducerea sancţiunilor economice. În 2016, 
comerţul bilateral al Rusiei cu America ajungea la doar 
20 de miliarde de dolari, în timp ce totalul celui sino- 
american era de 600 de miliarde de dolari“, ceea ce 
însemna că China depăşea Rusia la importuri. Germania 
era încă pe locul doi, dar regresase în privinţa volumului 
total. Urmau Belarus şi Statele Unite, abia la jumătatea 
nivelului german. În acelaşi an, exporturile ruseşti se 
îndreptau în primul rând spre Olanda. Foarte aproape de 
olandezi erau chinezii, urmaţi de germani, italieni şi 
belaruși. În 2016, exporturile ruseşti au scăzut dupa 


cum urmează: Olanda 10%, China 9,8%, Germania 5,8%, 
Italia 4,9%, Belarus 4,9%, Japonia 4,8%, Statele Unite 
4,2%. Aceasta însemna că Europa ca întreg - inclusiv 
Ucraina şi Belarus - reprezenta 52% din piaţa pentru 
exporturile Rusiei”. 

În 2016, în Rusia a început o uşoară refacere 
economică. În pofida crizei, existau oameni care aveau 
bani gheaţă. Ruşii au cumpărat aproape 31 de milioane 
de smartphone-uri, mai mult decât oricare altă ţară 
europeană. Samsung a fost liderul de piaţă, cu 22% din 
vânzări, însă Apple s-a descurcat foarte bine, acoperind 
o treime din piaţa rusească de smartphone-uri dacă ne 
raportăm la valoare, datorită preţurilor ridicate ale 
produselor sale. Companiile chineze Huawei, ZTE şi 
Lenovo au avut succes cu produse mai ieftine. De la 
începutul noului mileniu, Rusia a înregistrat o creştere 
constantă a producţiei de oţel, în vreme ce producţia 
Franţei, Marii Britanii şi Italiei a scăzut. De decenii, 
imaginea generală rămânea la fel: Rusia vindea resurse 
naturale precum petrol, gaz, cărbune, aluminiu şi 
cumpăra maşini, medicamente, calculatoare şi avioane. 

Dar avântul pe care Kudrin şi susţinătorii săi îl 
dăduseră reformei economice a slăbit. Obiective precum 
domnia legii, atât de importantă pentru tranzacţiile 
comerciale, erau mai degrabă încălcate decât respectate 


- unul dintre motivele fundamentale pentru care 
companiile străine nu erau mai active în Rusia. Totuşi, 
elita de la Kremlin a evitat să introducă reformele 
necesare. Ani la rând, hidrocarburile îi aduseseră Rusiei 
venituri uriaşe, iar Kremlinul se complăcea într-o stare 
de automultumire. 

În sânul elitei însă nervozitatea a devenit tot mai 
mare. În iunie 2015, Serghei Ivanov, şeful Administraţiei 
Prezidenţiale, a recunoscut într-un interviu acordat 
revistei Financial Times că „în anii 2000, când aveam 
preţuri foarte mari la petrol, motivaţia noastră pentru 
înfăptuirea unor reforme structurale şi pentru 
diversificarea economiei nu era prea puternică”s. 
Anexarea Crimeei şi prăbuşirea preţului petrolului ar fi 
trebuit să reprezinte un impuls serios. În octombrie 
2015, Putin a respins acuzaţia că nu se înregistra niciun 
progres: 


Da, procesul se desfăşoară lent. Se întâmplă ceva pozitiv acolo 
sau nu? Da, se întâmplă, şi iată un argument în acest sens. Să 
spunem că dacă în urmă cu cinci sau şapte ani sectorul de petrol 
şi gaze al Rusiei acoperea 14% din produsul naţional brut, astăzi 
acest sector reprezintă 9% din produsul naţional brut al 
Federaţiei Ruse. 


El a comparat această situaţie cu cea a Arabiei 
Saudite şi a Venezuelei, care nu reuşeau să găsească o 
soluţie pentru dependenţa lor de hidrocarburi*. Foarte 
puţini economişti au fost de acord cu analiza sa. Nu se 
vedeau prea multe semne de reformă. Liderii de la 
Kremlin au continuat să stea cu mâinile în sân şi să 
aştepte vremuri mai bune. 

Au devenit mai veseli atunci când preţul la 
hidrocarburi a început să crească din nou. De la cel mai 
scăzut nivel, 27 de dolari pentru un baril de ţiţei Brent în 
ianuarie 2016, a urcat la 69 de dolari în septembrie 2018 
- reprezentând doar jumătate din preţul maxim din 
2008, dar efectul de relaxare a bugetului rusesc a fost 
bine-venit. În 2018, la inaugurarea celui de-al patrulea 
mandat, Putin a emis un nou set de Decrete din mai, 
care le depăşea pe cele din 2012 prin promisiunile legate 
de îmbunătăţirea vieţii tuturor cetăţenilor. Putin voia 
acum ca Rusia să ajungă a cincea cea mai mare putere 
economică a lumii şi în primele rânduri ale producătorilor 
de tehnologie a informaţiei. Infrastructura naţională 
urma să fie consolidată; la fel şi angajamentele 
privitoare la asistenţa socială. Nu vorbise prea mult 
despre aceste lucruri în timpul campaniei sale electorale, 
fie şi numai pentru că nu se sinchisise să facă vreo 
campanie. Decretele din mai au fost anunţate de la 


înălţimea unui conducător încrezător în puterea sa 
incontestabilă. Asemănările cu secretarii de partid care 
dezvăluiau  dintr-odatá programe  ambiţioase de 
transformare a condiţiilor din URSS erau evidente. 

Oare ambitioasele Decrete din mai erau pur şi simplu 
imposibil de pus în practică? Asa cum a arătat Kudrin, 
totul depindea de menţinerea preţurilor ridicate la petrol 
pe piaţa mondială. Putin îl adusese înapoi pe Kudrin 
pentru a conduce Camera Auditorilor, de unde putea 
exercita supravegherea financiară a decretelor. Kudrin a 
spus lucrurilor pe nume. Ca un Eeyore? al politicii oficiale, 
a atras atenţia că sancţiunile împiedicau Rusia să 
găsească fonduri externe pentru a îmbunătăți 
capacitatea de extracţie şi rafinare a țițeiului”. Rusia 
avea nevoie de ajutor atât pentru extracția sisturilor 
bituminoase, cât şi pentru foraj la mare adâncime şi 
explorarea regiunii arctice, în condiţiile în care câmpurile 
siberiene erau aproape epuizate - o sursă de nelinişte 
pentru Kremlin. În mai 2014, la puţin timp după ce 
Obama a anunţat sancţiunile în urma anexării Crimeei, 
Rosneft a semnat un acord cu ExxonMobil pentru a căuta 
rezerve în Oceanul Arctic. Firma americană a primit o 


? Personaj din cărţile de poveşti Winnie-the-Pooh ale lui A.A. Milne. 
Este un mágárus morocános şi pesimist, prieten cu ursuletul Winnie 
(n.tr.). 


amendă de 2 milioane de dolari, iar în februarie 2018 a 
ajuns la concluzia că proiectele sale cu companiile 
ruseşti nu mai erau realizabile. Un rezultat prost pentru 
corporatia americană, un semn rau pentru Rusia. 

În 2018, analize judicioase prevedeau pentru anii 
următori o creştere a produsului intern brut de doar 
1,5% pe an. Aceasta nu avea să transforme Rusia într-o 
putere economică de prim rang. În conferinţa lui de 
presă de la sfârşitul anului, Putin a făcut pe grozavul. 
Sancţiunile, a spus el, avuseseră un efect benefic: 
obligasera tara să-şi folosească propriile resurse. 
Dezvoltarea economică făcuse paşi înainte. Agricultura 
se afla în frunte, dar producţia industrială nu era cu mult 
în urma ei. Acestea erau obişnuitele declaraţii oficiale 
de intenţie, însă rezultatele erau mai puţin evidente 
decât laudele. 

Pe urmele dragonului: relaţiile ruso-chineze 

Politica internaţională a cunoscut o transformare de la 
jumătatea anilor '70, când Statele Unite au folosit China 
ca partener secund pentru a contracara şi ameninţa 
URSS, în vreme ce China s-a folosit de ajutorul economic 
şi militar al Americii pentru a-şi consolida securitatea 


împotriva amenințării sovietice. Acum, China este o 
superputere în devenire si concurează cu Statele Unite. 
Factorul chinez este dominant în calculele Rusiei 
privitoare la politica din Orientul Îndepărtat, iar Moscova 
vede în China o contrapondere pentru ambițiile globale 
ale Americii. 

Ani la rând, fostul premier Evgheni Primakov 
subliniase cât era de periculos ca America şi China să 
încerce să ajungă la o dominație în comun a lumii:. Cea 
mai evidentă măsură pentru a împiedica o asemenea 
situaţie era, în opinia sa, încheierea unui parteneriat cu 
China. Astfel s-ar fi contrabalansat puterea Americii, dar, 
de asemenea, s-ar fi neutralizat potenţialul pericol 
reprezentat de China, care este cea mai mare putere 
economică din Asia şi deţine arme nucleare. Consilierul 
lui Putin Serghei Glaziev a spus-o cel mai direct: Rusia nu 
trebuie să se teamă de sancţiunile occidentale, deoarece 
cooperarea cu China şi cu alte ţări BRICS oferă o cale 
spre salvare si prosperitatez. Rusia a rămas importantă 
pentru China deoarece nicio altă ţară din Eurasia nu are 
puterea ei militară şi resursele ei economice. 

Şansele Moscovei de a se bucura de o primire 
călduroasă din partea conducerii chineze s-au 
îmbunătăţit abia în 2011-2012, după ce America şi-a 
anunţat interesul faţă de ţările din zona Pacificului, dând 


pentru scurtă vreme emoţii administraţiei de la Beijing - 
cel puţin până în primăvara anului 2012, când politica 
americană a fost redirectionata spre Orientul Mijlociu si 
departe de Asia de Est. Criza ucraineană din 2014 a 
făcut ca atenţia lui Obama să se îndrepte din nou asupra 
Europei, consecinţa neprevăzută fiind că Rusia a avut 
mai multă nevoie de un parteneriat cu China decât avea 
nevoie China să coopereze cu Rusia. Acest atu a ajuns în 
mâna lui Xi Jinping, care se instalase în funcţia de 
preşedinte al Chinei în noiembrie 2012, la câteva luni 
după ce Putin îşi începuse cel de-al treilea mandat la 
Kremlin. 

Xi a reacţionat cu prudenţă. Chinezii nu erau deloc 
încântați de ceea ce făcuseră ruşii în Crimeea si au 
declarat răspicat că independenţa, suveranitatea şi 
integritatea teritorială ale Ucrainei trebuiau respectate. 
Însă au făcut-o fără să critice direct Rusia», iar când 
americanii au înaintat la Consiliul de Securitate al 
Naţiunilor Unite o moţiune în care amendau gestul 
ruşilor, China s-a abținut. Liderii de la Kremlin au văzut în 
asta un semnal că chinezii erau deschişi şi la alte 
propuneri. 

Multă vreme, şi Moscova, si Beijingul fuseseră iritate 
de tendinţa politicii externe a Washingtonului de 
„promovare a democraţiei” şi „intervenţie umanitară”. 


Putin si mai multi conducători chinezi au criticat 
campaniile militare americane din lrak, Libia şi Siria. Cu 
toate că ruşii au vociferat de regulă mai mult, şi ei, şi 
chinezii porneau de la premisa că Statele Unite trebuie 
să înceteze să se comporte ca şi cum ar fi polițistul 
întregii lumi. Ei nu vedeau decât pericole în apelurile 
liderilor americani către politicienii străini de a respecta 
drepturile omului în ţările lor. După părerea lui Putin şi a 
lui XI, ideile Americii despre democratizare mascau 
intenţia ei de a-şi asigura hegemonia globală şi atât 
Moscova, cât şi Beijingul erau alarmate de posibilitatea, 
oricât de mică, ca Washingtonul să se amestece în felul 
în care îşi gestionau treburile publice. Nu e treaba lui Xi 
Jinping că Putin menţine o ordine autoritară: ordinea lui 
Xi este mult mai represivă din punct de vedere politic si 
e greu de crezut că elita comunistă chineză se va plânge 
de alegerile frauduloase sau de corupţia economică din 
Rusia. Putin şi Xi sunt tovarăşi într-o cauză autoritaristă 
internaţională. În 2014, Xi Jinping s-a confruntat cu 
puternicele proteste de stradă din Hong Kong într-un 
moment în care Putin suporta consecinţele politicii sale 
fata de Crimeea. La Beijing şi la Moscova exista ambiția 
împărtăşită de a reduce şansele unui amestec al 
americanilor. 


Cordialitatea oficială dintre Rusia şi China a fost 
semnalată de decizia noului preşedinte ales Xi de a face 
prima sa vizită în străinătate la Moscova, în 2013. Cu 
toate că şi predecesorul lui Xi, Hu Jintao, venise în vizită 
în 2003, Putin a apreciat iniţiativa: în anii care trecuseră 
de atunci, China devenise una dintre cele mai mari 
puteri economice, iar Putin nu mai contenea cu laudele 
la adresa lui Xi, afirmând că stabiliseră „relaţii bune, 
trainice”, chiar prietenoase, în opinia sa. Aceasta arăta 
cât de mult îşi dorea să aibă relaţii diplomatice cu 
chinezii. Nu făcuse niciodată aşa ceva cu Barack Obama 
sau Angela Merkel - ori cu George W. Bush sau Tony 
Blair în anii în care relaţiile lui Putin cu puterile 
occidentale fuseseră cele mai bune:. Nici Xi si nici Putin 
nu s-au întâlnit mai des cu alti conducătorie. 

Ei au stabilit o relaţie strânsă încă de la prima 
întrevedere. Se simteau relaxaţi unul în compania 
celuilalt - o dovedeşte faptul că în 2013 Putin l-a invitat 
pe Xi în Indonezia, la petrecerea de ziua lui. Se spune cá 
au discutat despre al Doilea Război Mondial: Putin a 
povestit că tatăl său a luat parte la războiul împotriva 
celui de-al Treilea Reich, iar Xi a vorbit despre rolul pe 
care l-a jucat tatăl său în lupta împotriva Imperiului 
Japonez. În 2015, Xi a fost oaspete de onoare la parada 
organizată la Moscova cu prilejul aniversării a 70 de ani 


de la victoria armatei sovietice asupra celui de-al Treilea 
Reich, iar câteva luni mai târziu Putin s-a dus la Beijing 
pentru a participa la sărbătorirea înfrângerii Japoniei. 
Puterile occidentale au boicotat ambele evenimente, 
pentru a-şi exprima dezaprobarea faţă de anexarea 
Crimeei şi de intensificarea prezenţei militare chineze în 
regiunea Asia-Pacific - preşedinta sud-coreeană Park 
Geun-Hye a fost singurul aliat al americanilor prezent la 
Beijing. 

Termenii bunelor relaţii dintre Moscova şi Beijing nu 
mai sunt cei din ultimii ani ai lui Stalin sau de la 
începutul mandatului lui Hruşciov. Atunci, Uniunea 
Sovietică l-a ajutat pe Mao Zedong trimițând produse 
industriale şi experţi într-o Republică Populară distrusă 
după anii de război civil. Reformele au început după 
moartea lui Mao din 1976, iar ajutorul acordat de Satele 
Unite, care voiau să dezvolte industria Chinei şi să-i 
consolideze puterea militară pentru a contrabalansa 
dominaţia URSS a transformat China în cel mai mare 
producător industrial al lumii. Fabricile chinezeşti 
produceau automat orice tip de marfă cu tehnologie 
avansată. A apus epoca în care secretarul general al 
partidului sovietic Gorbaciov putea spune mândru şi 
încrezător că reformele omologului său chinez Deng erau 
o himeră. Acum toată lumea ştie că China este un colos 


economic. În afară de echipament pentru armată şi 
tehnologie nucleară civilă, Putin poate să-i ofere lui Xi 
puţine produse, însă chinezii vor de la ruşi petrol, gaz şi 
alte resurse naturale. De la prăbuşirea preţurilor la gaz şi 
petrol în 2014, constrângerile bugetare ale lui Putin s-au 
agravat: pentru moment, există o concordanţă între 
interesele chinezilor şi cele ale ruşilor. 

În mai 2014, Gazprom a încheiat o tranzacţie cu 
Corporaţia Naţională a Petrolului din China pentru 
furnizare de gaz în valoare de 400 de miliarde de dolari. 
Au fost construite conductele care se întindeau spre sud 
până în China, iar afacerea a fost trambitata la Moscova 
ca un triumf al guvernului rus asupra politicii externe 
agresive a Occidentului. Dacă America şi Germania 
refuzau să coopereze cu Rusia, China oferea o piaţă 
externă alternativă. 

Dacă a fost încântat de succesul exporturilor 
Gazpromului, Kremlinul a fost în schimb dezamăgit de 
valoarea investiţiilor chinezeşti în Rusia. Cifrele exacte 
nu sunt cunoscute, deoarece banii pot fi transferați prin 
locuri discrete în privinţa tranzacţiilor financiare, cum 
este Hong Kongul. Potrivit China's Global Investment 
Tracker însă, cifra se ridică la doar circa 3% din totalul 
investiţiilor externe ale Chinei”. lar oamenii de afaceri 
chinezi nu au retineri să intre pe unele pieţe în 


defavoarea Rusiei: în Ucraina au finanţat dragarea 
coastei Mării Negre din zona Odessei:. Exista, ce-i drept, 
şi o disponibilitate  încurajatoare de a sustine 
modernizarea căilor ferate şi a  telecomunicaţiilor 
ruseşti. Dar asta, nota Ministerul de Finanţe de la 
Moscova, era mai degrabă excepţia decât regula. 
Asigurările Rusiei nu au înlăturat temerile băncilor şi 
fondurilor de investiţii chinezeşti legate de problemele 
legale pe care le-ar fi putut avea în Statele Unite din 
cauza încălcării sancţiunilor economice. Ţările BRICS, 
chiar şi China, nu erau atât de invulnerabile la presiunile 
americane pe cât le plăcea să pretindă. Acesta nu era 
însă singurul motiv pentru care chinezii erau reticenti. 
Rusia este renumită pentru dificultăţile pe care le 
întâmpină companiile străine care vor să-şi deschidă 
afaceri şi se pare că oamenii de afaceri chinezi ştiu unde 
şi-ar putea investi mai profitabil banii. Birocratia şi 
corupţia din Rusia îi frustrează chiar şi pe chinezi». 

În ierarhia partenerilor comerciali ai Chinei, Rusia este 
abia pe locul al şaisprezecelea, în vreme ce chinezii sunt 
cei mai importanţi parteneri pentru economia rusească 
după Uniunea Europeană luată în ansamblu. Dacă Putin 
s-a gândit vreodată să-i facă pe chinezi dependenţi de 
petrolul şi gazul din Siberia, a fost dezamăgit curând: 
Beijingul a avut grijă să nu se bazeze pe un singur 


furnizor, prin urmare, sunt puţine şanse ca Rusia să-şi 
poată folosi resursele de hidrocarburi ca argument 
pentru a constrânge activitatea Beijingului în relaţiile 
internaţionale. 

China ţine cont de factorul rus în politica sa externă, 
dar nu la fel de mult cum ţine cont Moscova de Beijing, 
iar Xi Jinping se arată senin şi încrezător atunci când 
vorbeşte despre viitorul ţării sale. Însă relaţiile ruso- 
chineze au devenit incontestabil mai strânse - în 2016, 
Putin şi Xi Jinping s-au întâlnit de cinci ori. În pofida 
intereselor şi ambițiilor lor divergente, ruşii şi chinezii au 
un rival comun - un duşman chiar - în americani. Harta 
geopolitică arată foarte clar de ce liderii celor două ţări 
gândesc astfel. China priveşte cu nelinişte alianțele 
Statelor Unite cu ţări precum Japonia, Coreea de Sud şi 
Filipine, iar Rusia e suspicioasă în legătură cu intenţiile 
americanilor ca lideri NATO. Dar există cu siguranţă o 
diferenţă în ceea ce priveşte comportamentul lor 
diplomatic. Xi, asemenea predecesorilor săi mai recenti, 
vrea să pună presiune asupra Statelor Unite fără vreun 
sarcasm public necuvenit; Putin savurează din plin 
frictiunile tot mai mari dintre Moscova si Washington. 
Ambii lideri văd un avantaj în a avea relaţii amicale 
reciproce, în vreme ce fiecare îşi urmează propria cale 
către un viitor mai puternic pentru ţara sa. 


Rusia şi China conduc blocuri economice şi de 
securitate pe care le-au construit cu ţări din jurul lor. 
Fiecare îşi poate folosi influenţa regională ca un 
stimulent pentru cealaltă în vederea întăririi axei 
Moscova-Beijing, o politică pe care politicienii si 
diplomaţii din ambele ţări o consideră o cale sigură către 
progresul bilateral. ^ Acum, Uniunea Economicá 
Eurasiaticá aduce împreună Rusia, Armenia, Belarusul, 
Kazahstanul si Kârgăzstanul, iar Rusia se poate folosi de 
asta pentru a atrage China si restul Organizatiei pentru 
Cooperare de la Shanghai, fondatá ín 2011, din care fac 
parte Tadjikistanul si Uzbekistanul, dar si Rusia însăşi, 
Kazahstanul si Kargazstanul. 

Puterea de atractie a Organizatiei pentru Cooperare 
de la Shanghai a fost atât de mare, încât în iunie 2017 
India si Pakistanul au decis sá i se aláture. Ceea ce le-a 
adus initial împreună au fost considerentele legate de 
securitatea naţională, fiecare dintre ele dorind să 
găsească o cale pentru a-şi consolida şi proteja regiunile 
de la granite. China a vrut să meargă mai departe şi să 
creeze o zonă a comerţului liber pentru ţările membre 
ale Organizaţiei, însă Rusia, temându-se de puterea 
economică a Chinei, a refuzat propunereaz. Securitatea 
şi comerţul controlabil sunt un lucru, dar ideea de a fi 


expuşi necondiţionat la expansiunea capitalistă a Chinei 
îi îngrozeşte pe cei de la Kremlin. 

Ambiţiile chinezilor sunt însă de neoprit. În 2013, Xi a 
anunţat Iniţiativa „O centură, un drum” menită să lege 
direct China de Europa, prezentând-o drept urmaşa 
Drumului Mătăsii care avea să traverseze Asia Centrală. 
Cu doi ani în urmă, secretarul de stat american Hillary 
Clinton făcuse o sugestie asemănătoare, însă ideea 
stârnise puţin entuziasm în Statele Unite. Xi însă a fost 
capabil să asigure voinţa politică şi resursele materiale, 
iar succesul Chinei a fost impresionant. 

Ruşii nu au putut face nimic pentru a împiedica 
Iniţiativa „O centură, un drum”, deoarece costurile ei 
erau acoperite de autorităţile chineze. La începutul 
mileniului, comerţul Chinei cu Kazahstanul, Uzbekistanul, 
Turkmenistanul, Kargazstanul şi Tadjikistanul reprezenta 
doar 20% din cel al Rusiei. În ceva mai mult de un 
deceniu, China a devenit principalul partener comercial 
pentru toate aceste ţări, cu excepţia Kazahstanului, şi 
principalul investitor străin din Asia Centrală fostă 
sovieticá». Putin a încercat să facă faţă acestei provocări 
dezvoltând o relaţie de colaborare cu China. La întâlnirea 
lor din 3-4 iulie 2017 de la Moscova, Putin şi Xi au 
convenit să pună bazele unui „larg parteneriat euro- 
asiatic”, în cadrul căruia iniţiativa chineză „O centură, un 


drum” urma să fie legată de Uniunea Economică 
Eurasiatică condusă de Moscova, un proiect despre care 
Putin vorbise cu multă convingere în urmă cu două luni 
la Summitul „O centură, un drum”. Aceasta înseamnă că 
el a renunţat la intenţia de a ţine fostele republici 
sovietice din Asia Centrală departe de influenţa Chinei: 
chiar şi înainte de criza Crimeei din 2014, China avea 
mai multe resurse financiare decât putea să mobilizeze 
Rusia. Acum planul este să se creeze un vast spaţiu 
economic din Uniunea Economică Eurasiatică si 
Organizaţia pentru Cooperare de la Shanghai“. 

Criza bugetará a Rusiei a continuat, iar Kremlinul a 
hotărât să renunţe la o parte din restricţiile cu privire la 
transferul tehnologic, chiar dacă Rusia menținea forte 
nucleare, tancuri şi baze aeriene în apropiere de lunga 
graniţă cu China, iar Beijingul rămânea un potenţial 
inamic periculos. Acum, conducerea rusă a acceptat 
cererea Chinei de a cumpăra echipament militar avansat 
rusesc, iar la sfârşitul anului 2016 Rusia a livrat Chinei 
primele patru din cele 24 de avioane de vânătoare Su-35 
contractate. Preocupările financiare si obiectivele 
geopolitice ale Moscovei depăşeau temerile legate de 
securitate». 

Dupá o serie de discutii despre cooperarea militará, 
Rusia si China au efectuat exercitii comune în 


septembrie 2016, inclusiv o operaţiune navală masivă în 
Marea Chinei de Sud, la care au participat submarine şi 
avioane, dar şi vase de suprafaţă şi care a culminat cu 
capturarea simulată a unei insule:. În iulie 2017, marina 
chineză a participat la un exerciţiu militar rusesc în 
Marea Baltică. Cele două ţări transmiteau mesajul că 
NATO nu ar mai fi trebuit să presupună că Rusia era 
singura tara dispusă s-o înfrunte. Ruşii erau încântați ca 
o putere asiatică fusese de acord să se alăture eforturilor 
de stávilire a ambițiilor americane. Cooperarea a 
continuat în vara anului 2018, când China a acceptat 
invitaţia Ministerului Apărării rus de a se alătura uriaşului 
exerciţiu Vostok-2018 din Siberia: la exerciţiu au 
participat 300.000 de soldaţi ruşi alături de 3.500 de 
soldaţi chinezi şi de trupe mongole. A fost cel mai mare 
exerciţiu de pe teritoriul rusesc de după 1981, când 
chinezii se numărau printre duşmanii URSS-ului. Rusia l-a 
invitat pe prim-ministrul japonez Shinzo Abe la 
Vladivostok pentru a-i atenua îngrijorarea. Exerciţiul a 
demonstrat puterea militară rusească şi relaţiile bune cu 
China şi a avut avantajul suplimentar de a domoli 
neliniştile Statului-Major rus cu privire la intenţiile Chinei 
într-un moment în care principalele resurse ale Rusiei 
erau concentrate spre Ucraina”. Probabil că Moscova 
voia de asemenea să-i arate Beijingului că încă putea, 


dacă era necesar, să facă faţă acţiunilor militare din 
teritoriile sale asiatice. Timpurile se schimbaseră, a 
proclamat exerciţiul. 

Cooperarea a continuat în alte sectoare ale securităţii, 
iar în conversațiile sale cu Oliver Stone Putin a negat 
ferm că Rusia îşi spionează aliatul chinez. El a prezentat 
aceasta ca pe un cod al onoarei, dar e greu de crezut că 
serviciile de informaţii ruseşti sau chineze dau dovadă de 
autocontrolul despre care vorbesc ruşii. Mai mult decât 
atât, nu toţi ruşii se simt confortabil când vine vorba de 
vecinii lor chinezi. Companiile ruseşti nu sunt prea 
entuziaste să lucreze cu chinezii, considerându-i adesea 
smecheri si necinstiti în negocieri şi tranzacţii. Unii 
analişti ruşi pe probleme de securitate naţională şi-au 
exprimat nelinistea în legătură cu achiziţiile de 
echipament militar avansat ale chinezilor:. 

Mulţi ruşi s-au arătat de asemenea îngrijoraţi din 
cauza numărului mare de comercianţi şi muncitori 
chinezi care au trecut graniţa în sudul Siberiei. Ei se 
temeau că abilităţile antreprenoriale ale nou-venitilor vor 
pune în pericol afacerile locale existente şi s-a răspândit 
zvonul că o asemenea colonizare pe ascuns ar putea 
duce la un război. Un sondaj efectuat de Fundaţia 
pentru Sondarea Opiniei Publice a Rusiei în 2008 a arătat 
că aproximativ trei cincimi dintre ruşi erau îngrijoraţi că 


migraţia chinezilor către regiunile de frontieră sino-ruse 
din estul Siberiei ar putea ameninţa integritatea 
teritorială a țării. Două cincimi dintre intervievaţi 
considerau că transformarea Chinei într-o mare putere 
avea să afecteze interesele Rusiei. Populaţia rusă privea 
cu îngrijorare şi extinderea influenţei Chinei în ţările din 
,Stráinátatea apropiată”. Era o atitudine împărtăşită de 
autorităţile de la Kremlin, care au ezitat să susţină 
Iniţiativa „O centură, un drum” a Beijingului până în 
2014, când, în urma confruntării cu Occidentul în 
problema Ucrainei, Rusia a căutat să întărească prietenia 
cu China. 

Putin s-a ocupat discret de ameninţarea latentă pe 
care o reprezenta China de-a lungul graniţei din Siberia, 
ştiind că chinezii nu uitaseră „tratatele inegale” pe care 
fuseseră siliţi să le semneze în secolul al XIX-lea. 
Conducerea comunistă de la Beijing ştia că Imperiul Rus 
fortase China să cedeze aproape un milion de kilometri 
pătraţi din regiunile siberiene ale Lacului Baikal, fluviului 
Amur şi râului Ussuri. Chiar dacă Putin nu era la curent 
cu ce scriseseră pe această temă sinologii de la 
institutele de cercetare din Moscova, fostul ministru de 
Externe sovietic Eduard Sevardnadze, care locuia pe 
atunci în Georgia, îi spusese propria poveste. Când 
călătorise în China, la începutul anului 1989, principala 


misiune a lui Şevardnadze fusese îmbunătăţirea relaţiilor 
sino-sovietice si, cu excepţia câtorva izbucniri malitioase 
ale lui Deng Xiao-Ping, vizita a mers destul de bine. 
Şevardnadze nu a uitat niciodată cuvintele lui Deng: 
când China îşi va reface complet puterea, se va întoarce 
la chestiunea „tratatelor inegale” şi va căuta revizuiri 
teritoriale. „Va veni o vreme când China le va lua 
probabil înapoi”, a remarcat ca din întâmplare Deng. 

În public, Putin evită orice sugestie că Rusia ar avea 
motive să se teamă de aspiraţiile teritoriale ale Chinei. 
China şi URSS au avut o dispută rămasă nesolutionatá cu 
privire la insulele de pe râul Ussuri, unde acesta 
formează graniţa dintre cele două ţări, dar, în locul unui 
nationalism agresiv, lui Putin i s-a părut rezonabil să facă 
concesii. În 2004 s-a ajuns la un acord care a fost 
ratificat patru ani mai târziu de Congresul Poporului din 
China şi Duma de Stat din Rusia. Putin vrea ca toată 
lumea să creadă că a eliminat tensiunile de odinioară şi 
că nu au mai rămas decât câteva mici neînţelegeri 
privitoare în principal la administrarea granitelorz. Se 
pare că autorităţile ruse au în continuare o problemă 
atât cu pescuitul şi migraţia ilegale, cât si cu 
contrabanda, însă nimeni de la Kremlin nu vrea să facă 
mare caz din asta. Conducătorii Rusiei nu-şi permit un 


conflict cu Beijingul. Ei pot să trăiască cu un oarecare 
grad de dezordine la frontiera lungă. 

Situaţia ar fi mult mai liniştitoare pentru Rusia dacă 
China nu ar mai ridica problema graniţelor. În 2016, 
adjuncta ministrului de Externe al Chinei, Fu Ying, a 
remarcat că unii chinezi cred că au rămas o serie de 
chestiuni nesolutionate în Orientul Îndepărtat „rusesc” 
din cauza pierderilor teritoriale pe care tarii le-au impus 
suferindului Imperiu Chinez în a doua jumătate a 
secolului al XIX-leaz. Nu era un comentariu nefondat: ea 
ştia că manualele de istorie chinezeşti îi învăţaseră pe 
elevi aceeaşi lecţie timp de decenii#. Când mass-media 
chineză a dezvăluit că Putin fusese de acord să ajusteze 
graniţa cu circa patru kilometri pătraţi, zeci de mii de 
chinezi au acuzat guvernul de la Beijing că nu reuşise să 
ceară returnarea tuturor „teritoriilor pierdute”. Acesta nu 
fost un fenomen efemer. Cu ocazia vizitei preşedintelui 
Xi la Moscova în 2013, o mulţime de cetăţeni obişnuiţi i- 
au cerut să ridice problema graniţelor în discuţiile cu 
Putin şi să ajungă la o înţelegere favorabilă Chinei». Însă 
autorităţile chineze preferă să nu se grăbească - atât 
timp cât manualele şcolare subliniază faptul că China a 
fost tratată nedrept şi umilitor de Imperiul Rus, e puţin 
probabil ca liderii chinezi să uite chestiunea. Ei vor putea 


reveni asupra ei la momentul opotun, având certitudinea 
că opinia publică va fi de partea lor. 

În ultimele decenii, în Rusia au apărut nenumărate 
cărţi şi articole despre istoria secolului al XIX-lea, dar 
aproape niciuna nu discută despre importanţa şi detaliile 
teritoriale ale acelor tratatez. Nu e greu să ne dam 
seama de ce persoanele publice şi istoricii sunt atât de 
precauti când vine vorba să ridice această problemă: aşa 
cum stau acum lucrurile în politica internaţională, 
Moscova vrea să fie drăguță cu Beijingul. Cu decenii în 
urmă, relatările aprobate de sovietici spuneau că 
miniştrii ţarului negociaserá cu chinezii în termeni 
prietenoşi si cá tratatele sino-sovietice nu fuseseră 
semnate sub ameninţarea folosirii forţei sau în scopuri 
imperialiste, dar, dacă administraţia Putin ar susţine o 
asemenea analiză, ar găsi uşile Beijingului închise. 
Recunoaşterea nedreptátii aflate la baza tratatelor, pe 
de altă parte, nu este nici ea lipsită de pericole. Liderii 
Kremlinului au ales reticenta drept cale a prudentei. 

Rusia susţine că negocierile diplomatice, economice şi 
militare actuale cu Republica Populară Chineză sunt o 
dovadă că Rusia poate să se descurce fără America. În 
2001, Putin şi preşedintele chinez de atunci, Jiang Zemin, 
au semnat un Tratat de bună vecinătate, prietenie şi 
cooperare, urmat de mai multe acorduri între cele două 


mari puteri asiatice, pe care autorităţile ruse le-au 
prezentat ca pe o istorie a triumfului si rezilientei, 
evitând să menţioneze că chinezii îi tratau doar ca pe 
nişte furnizori de resurse naturale. Rezultatul obţinut de 
diplomaţia rusă a fost o creştere a dependenţei de 
exporturile de petrol şi gaze. Asul Rusiei este puterea 
militară, dar această carte trebuie jucată cu prudenţă 
pentru a nu-i speria pe chinezi. Au continuat discuţiile 
despre diversificarea economică prin intermediul unui 
parteneriat cu China, dar au rămas doar atât: discuţii. În 
realitate, Rusia accepta o poziţie subordonată faţă de 
puternicul vecin aflat dincolo de lunga graniţă siberiană. 
Acum, când se apropie cel de-al treilea deceniu al 
secolului XXI, pare puţin probabil ca această situaţie să 


se schimbe. 
26 
Războaiele din străinătate: intervenţia în 
Siria 


Războiul civil din Siria se desfăşura de patru ani când, 
în septembrie 2015, ruşii au trimis avioane de luptă 
pentru a susţine şubreda administraţie a lui Assad de la 
Damasc. Acţiunea a luat întreaga lume prin surprindere, 


la fel cum o făcuse şi anexarea Crimeei cu un an şi 
jumătate în urmă. 

Până în acel moment, preşedintele Obama îi sprijinise 
diplomatic şi financiar pe rebeli, evitând o intervenţie în 
forţă, iar preşedintele Assad părea să fie aproape învins. 
Mişcarea lui Putin a început să schimbe întreaga scenă 
militară. Ea arăta totodată că Rusia contesta politica 
externă americană din Orientul Mijlociu, fapt care i-a 
şocat pe observatorii străini, deoarece de curând, între 
aprilie şi iulie, ruşii colaboraseră cu Statele Unite, 
Uniunea Europeană şi China pentru a determina Iranul să 
abandoneze cercetările care puteau fi folosite la 
fabricarea armelor nucleare. În schimb, iranienilor li s-a 
promis ridicarea sancţiunilor economice. În plus, cu doi 
ani în urmă, ruşii şi americanii conveniseră asupra unor 
măsuri care să asigure distrugerea completă a stocului 
de arme chimice al Siriei. Putin însă îşi exprimase 
deschis opinia că America era de partea greşită în 
războiul civil sirian, iar ordinele pe care le-a dat forţelor 
sale aviatice au transformat cuvintele în acţiune. 

Americanii nu au primit niciun semnal prealabil din 
partea Moscovei. Când secretarul de stat Kerry i-a cerut 
explicaţii ministrului de Externe Lavrov - „Serghei, voi 
bombardati acum în Siria şi faceţi mişcări de trupe? Ce 
se întâmplă?” -, acesta a părut surprins, pălind şi 


grăbindu-se să dea un telefon. El spusese în repetate 
rânduri că intervenţia militară în războiul civil sirian 
reprezenta o încălcare a regulilor şi politicii Consiliului de 
Securitate al Naţiunilor Unite:. Dacă Lavrov nu juca 
teatru, a conchis Kerry, era foarte probabil ca Putin să 
nu-l fi informat:. La fel ca în cazul Crimeei, Ministerul de 
Externe rus a contat forte puţin la Moscova când s-au 
luat decizii de importanţă strategică. 

Putin şi oamenii săi de încredere au considerat că 
riscurile erau minime. Niciodată nu fusese mai uşor 
pentru trupele ruseşti să aibă un impact asupra 
Orientului Mijlociu: aveau echipament cu care nicio forţă 
de luptă siriană nu se putea compara şi Putin voia să 
testeze îmbunătățirile aduse de Statul-Major planificării 
strategice şi instrucției militare. La fel de important era 
faptul că Obama, îngrijorat de numeroasele intervenţii 
militare în Afganistan, Irak si Libia, ezita să extindă 
puterea americană mai mult în regiune. Predecesorul 
său de la Casa Albă, George W. Bush, îi lăsase sarcina de 
a gestiona situaţia din Irak, unde erau staționate multe 
trupe americane, iar el grăbise pregătirile pentru ca 
guvernul de la Bagdad să-şi asume întreaga 
responsabilitate a ţării şi pentru retragerea personalului, 
tancurilor şi avioanelor americane. A urmat o perioadă 
de haos şi de dispute sectare, probabil o consecinţă 


inevitabilă a răsturnării regimului lui Saddam Hussein: 
când au început alegerile democratice, majoritatea şiită, 
care fusese multă vreme supusă persecuțiilor, s-a 
răzbunat pe regiunile sunnite, iar lrakul a căzut pradă 
unui război civil crunt. 

La începutul „Primăverii Arabe" în Tunisia, în 
decembrie 2010, Obama a reacţionat cu un amestec de 
încântare şi îngrijorare. Rând pe rând, ţările din Orientul 
Mijlociu au fost cuprinse de tulburări politice. În Libia, 
spre deosebire de Tunisia, guvernul a reacţionat brutal, 
iar mass-media din întreaga lume, inclusiv cea din Rusia, 
a alimentat curentul de opinie în favoarea intervenţiei 
împotriva lui Muammar Gaddafi, despre care nimeni nu 
putea spune că nu era un dictator corupt, ce inábusise 
vreme de decenii opoziţia din ţara sa cu o cruzime 
neabătută. Preşedintele francez Nicolas Sarkozy, urmat 
de prim-ministrul britanic David Cameron, a optat pentru 
trimiterea avioanelor militare împotriva obiectivelor 
armatei şi guvernului, iar Obama s-a văzut obligat să 
ofere ajutor militar sub forma interceptării semnalelor. 
Gaddafi şi fiii săi i-au ameninţat cu represiuni sângeroase 
pe rebelii libieni, iar puterile occidentale, amintindu-şi 
acuzaţiile apărute la nivel internaţional în timpul crizei 
din Irak din 2002-2003, au căutat susţinerea Naţiunilor 
Unite. 


Cum America, Anglia şi Franţa erau solidare, în mai 
2011 preşedintele Medvedev a afirmat că administraţia 
sa este de acord cu ele, dar că Moscova refuza să rupă 
relaţiile diplomatice cu Tripoli. Rusia a stabilit însă 
legături cu unele dintre forţele rebele greu de controlat, 
iar Medvedev a acceptat concluzia Summitului G8 de la 
Deauville că „Gaddafi îşi pierduse legitimitatea şi trebuia 
să plece”:. Bombardamentele franceze şi britanice au 
continuat, distrugând capacitatea de operare a 
guvernului libian, iar în Benghazi şi în alte părţi rebelii au 
devenit tot mai puternici. Libia se prăbuşea; Gaddafi a 
fost forţat să se retragă într-o mică enclavă din Tripoli. 
Când confruntările de la Tripoli au degenerat în lupte de 
stradă, guvernul s-a destrămat, iar familia Gaddafi a 
fugit să se ascundă. Ce a urmat nu a fost un acord cu 
privire la un nou guvern libian, ci un război civil. 
Dezacordurile dintre regiuni s-au adâncit, iar Gaddafi a 
fost prins şi linşat pe străzile capitalei înainte de a putea 
fi trimis în judecată. Libia a primit ajutor diplomatic şi 
financiar, însă măcelul a continuat. 

Primul semn că tulburările se extinseseră spre Siria a 
apărut în ianuarie 2011. Protestele de la Damasc 
împotriva administraţiei al-Assad au fost înăbuşite pe loc, 
dar s-au răspândit în provincii. În oraşe precum Daraa, 
Alep şi Homs nemulţumirea a crescut. La fel ca în Libia, 


era un ciclu al protestelor şi represiunii. Ba'ath se afla la 
putere din 1963 şi dictatura sa se baza pe grupul religios 
alavit, ce reprezenta doar o minoritate restrânsă din 
populaţia siriană. 

Administraţia americană ezita să urmeze o politică de 
„schimbare a regimului în Siria”, însă, văzând atacurile 
dure ale lui Assad asupra civililor din oraşele deţinute de 
rebeli, Obama a declarat că America va interveni dacă 
guvernul sirian va încălca anumite „linii roşii” ale relelor 
tratamente: folosirea armelor chimice sau biologice, a 
avertizat el, putea constitui un casus belli. Totuşi, în 
2013 a renunţat la „liniile roşii”, de teamă că vor duce la 
prăbuşirea administrației Ba'ath, considerând ca 
îndepărtarea de la putere a lui Assad ar fi dus cel mai 
probabil la o consolidare a puterii regionale a factiunilor 
extremiste sunnite, influențate şi susținute de Statul 
Islamic sau al-Qaida. Statul Islamic, care a apărut în Irak 
după îndepărtarea lui Saddam Hussein din 2003, se 
extinsese peste graniță, în estul Siriei. În 2014, Obama a 
ordonat bombardarea atât a țintelor Statului Islamic şi al- 
Qaida, cât şi a altor grupări rebele anti-Assad. Dar, deşi a 
trimis arme grupărilor anti-Assad, a evitat să le furnizeze 
o cantitate suficientă pentru a-l da jos pe acesta la 
Damasc şi chiar a autorizat plata unei compensații 


pentru un raid de bombardament care a lovit din 
greşeală trupele guvernamentale siriene. 

Pe parcursul războiului civil sirian, Obama a avut 
posibilitatea să instituie un spaţiu aerian închis deasupra 
Siriei. Dar el văzuse care putea fi rezultatul unor 
asemenea decizii în Libia, când doi dintre aliaţii săi NATO 
îl împinseseră către o politică mai activă decât îi sugera 
instinctul lui. Obiectivul său era să pună capăt rolului de 
poliţist al lumii pe care îl jucau Statele Unite. Rezultatul 
nedorit a fost că Assad a ordonat raiduri de 
bombardamente asupra oraşelor controlate de rebeli, 
care au provocat moartea a mii de civili. Presa şi 
televiziunile din întreaga lume au vorbit despre dezastrul 
din Siria. Dar Obama şi-a menţinut părerea că o 
intervenţie americană în forţă ar fi avut drept consecinţă 
intensificarea războiului civil şi ar fi creat condiţii ideale 
pentru extremismul jihadist. În Marea Britanie, permierul 
Cameron era în favoarea acţiunii armate, dar majoritatea 
membrilor Camerei Comunelor a respins aceasta 
propunere, neputând să uite că intervenţia militară 
haotică din Irak dusese la apariţia Statului Islamic. La 
Kremlin, NATO încă mai era condamnată regulat pentru 
că se comporta ca o maşină de război însetată de sânge 
şi rapace, dar adevărul era că America şi cei mai 


puternici aliaţi militari ai săi ezitau să înceapă 
operaţiunile militare. 

Au apărut tot mai multe dovezi că Assad folosea arme 
chimice. Pentru Obama, acest lucru era intolerabil; Rusia 
însă ezita să dea crezare rapoartelor. Reprezentanţii 
oficiali ai Siriei au declarat că atacul fusese organizat, în 
mod cinic, de rebeli pentru a strica reputaţia forţelor 
aeriene. După săptămâni de altercatii, ruşii au acceptat 
punctul de vedere al americanilor şi au făcut presiuni 
asupra lui Assad să renunţe la asemenea metode de 
luptă. În schimb, Obama a renunţat la un atac decisiv 
asupra Damascului. (De fapt, după cum ştia toată lumea, 
Obama fusese reticent în legătură cu intensificarea 
implicării armate directe a Americii.) 

În septembrie 2015, după ce Bashar al-Assad a 
pierdut câteva oraşe în favoarea rebelilor sirieni, 
Kremlinul a decis să treacă la intervenţia armată directă 
pentru a sprijini guvernul şi armata siriană. Obama s-a 
ţinut departe de Siria si a restricţionat eforturile 
americane de a furniza echipament trupelor kurde care 
luptau împotriva Statului Islamic din Irak. Tot mai 
dependent de ajutorul rusesc, Assad a acceptat 
propunerea lui Putin de a dezvolta baza navală a Rusiei 
de la Tartus, pe ţărmul estic al Mediteranei, şi a permis 
extinderea capacității ruseşti de interceptare a 


sistemelor de comunicaţii spre nord, la Latakia. Dar 
Assad avea nevoie de mai mult decât atât pentru a 
supravieţui războiului civil. Au avut loc discuţii cu Rusia 
despre lărgirea spectrului ajutorului militar. Putin a fost 
de acord şi începând din septembrie 2015 forţele 
aviatice ruseşti au început să bombardeze oraşele 
siriene deţinute de rebeli. În momentul în care 
înregistrări cu masacrele din Siria au ajuns la posturile 
de televiziune occidentale, în întreaga lume a izbucnit un 
val de proteste, de care Putin nu a ţinut seama. 
„Misiunea noastră este să consolidăm guvernul legitim şi 
să creăm condiţiile pentru un compromis politic”, a 
explicat el la postul de televiziune Rossiia-l pe 11 
octombrie*. 

În replică, administraţia americană a declarat cá 
bombele ruseşti loveau forţele siriene care acționau în 
vederea democratizării ţării şi a eliminării dictaturii lui 
Assad. Răspunsul ruşilor a fost că cei patru ani de război 
civil  favorizaseră dezvoltarea grupărilor  jihadiste 
asociate cu al-Qaida si cu Statul Islamic, care de 
asemenea dispretuiau democraţia si pe democraţii 
sirieni. Putin susţinea că „Primăvara Arabă” şi reacţia 
ţărilor în frunte cu Statele Unite alimentaseră o 
dezordine pe care jihadiştii o exploatau bucuroşi. 


Deşi refuză să fie pesimist în legătură cu 
perspectivele păcii în Orientul Mijlociu, Putin are grijă să 
nu fie excesiv de încrezător, aducându-şi aminte că într- 
una dintre vizitele sale în Israel a primit următorul sfat 
de la prim-ministrul Ariel Sharon: „Domnule preşedinte, 
în momentul acesta vă aflaţi într-o regiune unde nu te 
poti încrede în nimeni, în nicio privinţă”:. Putin vrea 
stabilitate în Orientul Mijlociu şi nu este preocupat de 
principiile drepturilor omului: 


În legătură cu întrebarea dumneavoastră dacă Assad este sau nu 
aliatul nostru şi ce vrem noi în Siria. Ei bine, am să vă spun cât 
se poate de clar ce nu vrem: nu vrem ca în Siria să se repete 
situaţia din Libia sau Irak. 


În continuare, Putin şi-a exprimat susţinerea pentru 
lovitura militară de stat împotriva preşedintelui 
Mohamed Morsi, membru al Frăției Musulmane din Egipt. 
Era necesar să fie eradicate toate formele de fanatism 
religios: 


Laude se cuvin Preşedintelui el-Sisi din Egipt, aşa cum i-am spus 
deja şi lui, deoarece, dacă el nu şi-ar fi asumat responsabilitatea, 
nu ar fi dat dovadă de curaj, luând în mâinile sale frâiele ţării, 
acelaşi lucru s-ar fi putut întâmpla în Egipt ca în Libia. În opinia 


mea, nu trebuie să precupeţim niciun efort pentru a întări 
puterea statală legitimă din ţările acestei regiuni. 


Întregul Orient Mijlociu, dar şi alte câteva ţări 
musulmane erau amenințate să ajungă pe mâna unor 
conducători fanatici dacă puterile străine refuzau să 
intervină: 

Este valabil şi pentru Siria. Trebuie să fie refăcute şi consolidate 

structurile emergente ale puterii în tari precum Irakul sau Libia. 

Să se ajungă la stabilitate într-o ţară ca Somalia, de exemplu, şi 

în alte ţări. Să fie întărită puterea de stat în Afganistan. Dar asta 

nu înseamnă să laşi totul aşa cum este. E nevoie, evident, de 
reforme politice care să aibă la bază această stabilitate®. 


Putin nu a vorbit niciodată cu entuziasm despre 
Assad; la sesiunea plenară a Forumului Economic 
Internaţional de la Sankt-Petersburg din 2 iunie 2017 i-a 
spus reporterului NBC Megyn Kelly că obiectivul politicii 
externe ruse este să păstreze statalitatea Siriei, şi nu să-l 
tina pe Assad la putere”. Putin voia de asemenea să 
scoată Statele Unite din regiune şi să recâştige pentru 
Rusia prezenţa şi influenţa de care se bucurase cândva 
URSS. Acţiunile din Siria făceau parte din eforturile sale 
de a confirma statutul de mare putere al Rusiei. 

În toată lumea se vorbea despre aplombul şi 
hotărârea Rusiei, ceea ce-i permitea lui Putin să se arate 


ceva mai precaut. Deşi avea ambiția să joace un rol activ 
în Orientul Mijlociu, era conştient că Rusia nu va fi în 
stare să pună capăt de una singură războiului civil sirian. 
În cele din urmă, Rusia avea nevoie de parteneri, iar 
Putin spera să obţină sprijin de la liderii americani, 
sauditi si iordanienis. Nu i-a menţionat pe turci si pe 
iranieni, chiar dacă îi avea în vedere ca posibili parteneri 
militari şi diplomatici, şi a respins sugestia că voia să 
îndeplinească misiunea doar prin alianţa cu Assad. A 
dezvăluit că îi spusese lui Assad despre intenţia sa de a 
coopera cu triburile sunnite ce luptau împotriva Statului 
Islamic, deşi coaliția care-l sprijinea pe Assad înclina spre 
partea şiită:. 

Portavionul Amiralul Kuznetov a făcut senzaţie în vara 
anului 2017, când a traversat Mediterana în lungul său 
drum către coasta siriană, dar nu mai arăta la fel de 
impresionant când s-a întors, scoțând un fum gros din 
cauza unei defecţiuni. Ministrul britanic al Apărării, 
Michael Fallon, i-a ridiculizat pe ruşi, invitând lumea să-l 
compare cu noul portavion britanic Queen Elizabeth. 
Ruşii s-au simţit atât de ofensati, încât ambasada de la 
Londra a postat imediat pe Twitter un mesaj nu prea 
convingător conform căruia Ministerul Apărării de la 
Moscova avea deja planuri să lanseze până în 2025 un 
rival superb al uriaşelor vase americane». Însă revenirea 


Rusiei ca mare putere pe pământ şi în aer era dincolo de 
orice îndoială. 

Apropierea dintre Rusia şi Turcia s-a produs când 
Recep Tayyip Erdogan a început să caute noi prieteni 
după lovitura militară de stat eşuată împotriva sa din 
2016. Dar, desi l-a imbrátisat pe Putin la Moscova, liderul 
turc încă mai urmărea obiective care provocau disconfort 
la Kremlin. Ankara avea anumite interese naţionale în 
războiul civil sirian care nu se potriveau cu politica 
rusească: se opunea concesiilor teritoriale în favoarea 
kurzilor din Irak si Siria, de teamă că acest lucru ar fi 
încurajat lupta kurzilor pentru independenţa faţă de 
Turcia. Turcii erau de asemenea îngroziţi că o victorie a 
lui Assad ar fi putut împinge alte câteva milioane de 
refugiaţi sirieni peste graniţă, pe teritoriul turcesc. Ani de 
zile, politica externă a Turciei fusese în dezacord cu cea 
a Rusiei în privinţa Karabahului, enclava locuită de 
armeni din Azerbaidjan, unde turcii îi susțineau puternic 
pe azeri împotriva armenilor. Mai recent, în 2014, turcii 
au îmbrăţişat cauza tătarilor din Crimeea şi şi-au 
exprimat nemulţumirea faţă de anexarea Crimeei. 
Erdogan nu trebuia să uite că opinia publică din Turcia 
putea deveni ostilă faţă de Rusia. Apropierea sa de Putin 
avea potentiale capcane... 


O altă problemă, cel puţin pentru Putin, era că Turcia 
şi Iranul aveau interese opuse în Orientul Mijlociu, ceea 
ce însemna cá nu putea fi sigur cá îşi va menţine coaliția 
internaţională. A aflat că nu trebuie să ia drept sigură 
susţinerea Iranului când, în toamna lui 2016, forţele 
aviatice ruse au lansat un atac asupra oraşelor siriene 
din aeroportul Hamedan. Teheranul a protestat oficial, 
iar Rusiei i s-a retras permisiunea de a efectua operaţiuni 
militare în regiune. A conduce o coaliţie nu înseamnă ao 
domina. lranienii erau o componentă esenţială a 
regimului lui Assad, ducând o mare parte dintre luptele 
terestre din apropiere de Damasc şi finanţând extinderea 
în Siria a miliției Hezbollah, o organizaţie paramilitară si 
religioasă şiită cu baza iniţială în Liban, ce dorea să 
contribuie la eliminarea jihadistilor sunniti şi a altor 
rebeli care îl înfruntau pe Assad. 

O alta complicatie era ca Arabia Saudită finanța 
jihadismul sunnit, ceea ce însemna că lranul si sauditii 
erau prinşi într-un război prin intermediari pe teritoriul 
sirian. Pericolul extinderii confruntării lor strategice a 
ieşit la iveală cu ocazia intervențiilor lor în războiul civil 
yemenit din 2015, când sauditii au organizat raiduri de 
bombardament asupra oraşelor controlate de rebelii 
hutu. Rusia s-a ţinut departe de conflict, încercând să 
evite o dispută cu Arabia Saudită, care o ajutase să 


obţină statutul de observator la Conferinţa Islamică 
Mondială. (n plus, obiectivul politicii externe a 
Kremlinului era ca statul rus să fie privit drept prietenul 
islamului din întreaga lume. 

Moscova voia de asemenea să păstreze bunele relaţii 
pe care la avea cu Israelul de pe vremea lui Gorbaciov, 
chiar dacă politica israeliană era complet ostilă Iranului, 
Hezbollahului şi - într-o măsură mai mică - administraţiei 
Assad. Posibilitatea unui conflict între Damasc şi Tel Aviv 
provoca nelinişte în regiune. În 2010, experţii israelieni 
lansaseră virusul informatic Stuxnet pentru a distruge 
echipamentele de îmbogăţire a uraniului din Iran, iar în 
februarie 2018, îngrijoraţi din cauza influenţei tot mai 
mari a lranului în Siria şi furioşi că o dronă produsă în 
Iran intrase în spaţiul lor aerian, israelienii şi-au trimis 
avioanele de luptă pentru a distruge o serie de depozite 
de arme din apropierea Damascului. Ruşii nu au putut 
decât să stea deoparte şi să spere că acesta va fi 
sfârşitul conflictului. 

Pe 7 decembrie 2017, Rusia a declarat că misiunea de 
a învinge Statul Islamic din Siria era încheiată. Însă 
problemele abia începeau. În ianuarie 2018, antanta 
Rusiei cu Turcia i-a permis lui Erdogan să declanşeze un 
atac militar masiv împotriva forţelor rebele kurde care 
ocupau regiunile de frontieră din nordul Siriei. Înainte ca 


Rusia să intervină, aceşti kurzi, aprovizionati şi antrenați 
de americani, fuseseră o forţă de luptă crucială împotriva 
Statului Islamic. Pentru Erdogan reprezentau însă un 
duşman care putea să amenințe cu întemeierea unui stat 
al Kurdistanului la graniţele sale. 

Trupele ruseşti au fost retrase, dar nu într-atât încât 
să-l lase pe Assad expus în faţa unei ameninţări serioase 
din partea rebelilor, iar bazele şi echipamentele militare 
ruseşti au rămas pe loc. Avioanele siriene, ajutate de 
tehnologia furnizată de ruşi, şi-au continuat campania de 
bombardamente. Toate oraşele principale ale ţării, cu 
excepţia Idlibului, în nord, au fost reocupate de guvern. 
Alepul, al cărui centru istoric fusese distrus, era din nou 
o fortăreață pentru Assad. Putin jubila, dar a înţeles că 
trebuie să fie precaut. Majoritatea trupelor terestre 
străine pro-Assad proveneau din Teheran, ale cărui 
interese nu se suprapuseseră niciodată complet cu cele 
ruseşti, iar fără iranieni Assad s-ar fi trezit imediat într-o 
situaţie dificilă. Însă Kremlinul nu a uitat lecţia primită de 
armata sovietică în Afganistan: că, odată ce trupurile 
soldaţilor ruşi morţi ajungeau înapoi în URSS, mamele lor 
îşi puteau transforma suferinţa într-o chestiune de 
interes public. Acesta a fost unul dintre motivele pentru 
care autorităţile ruse au încercat - e drept, fără să 
reuşească pe deplin - să ascundă faptul că luptele din 


estul Ucrainei în care soldaţii muriseră începând din 
2014 aveau de-a face cu o ocupaţie militară. Se temeau 
că mamele îndoliate ar fi putut câştiga simpatia 
oamenilor plângându-se cá tinerii soldati ai Rusiei 
trebuiau să-şi rişte viaţa în războaie inutile. 

Din punctul de vedere al Ministerului Apărării însă, 
operaţiunile din Siria au reprezentat o ocazie de a testa 
trupele după slăbiciunea de care dăduseră dovadă în 
războiul georgian din 2008. Personalul din aviația 
militară a câştigat experienţă de luptáz. Putin stia că 
prestigiul intern şi extern al administraţiei sale depindea 
de succesul din Orientul Mijlociu. În februarie 2018, 
armata lui Assad s-a compromis din nou când, potrivit 
unor surse de încredere, a reînceput să folosească arme 
chimice în oraşele stăpânite de rebeli, însă Rusia a 
respins acuzaţiile la Consiliul de Securitate al Naţiunilor 
Unite. În lipsa intervenţiei americane - Trump a urmat 
implicit linia administraţiei Obama -, Putin si Soigu 
simțeau cá au deplină libertate de acţiune în Siria. 

Când a venit la putere, Trump a declarat că trupele şi 
resursele americane trebuie păstrate pentru alte scopuri 
şi nu s-a abătut de la această linie decât ocazional. În 
aprilie 2018, după ce au apărut dovezi că Siria folosea 
din nou arme chimice şi că mai mulţi copii muriseră în 
chinuri, Trump, scandalizat, a autorizat o intervenţie 


militară a forţelor aviatice americane. Aceasta a fost o 
excepţie, pentru că în general Statele Unite au stat 
deoparte în timp ce avioanele ruseşti şi siriene 
transformau oraşele rebelilor în ruine. La sfârşitul anului, 
Trump şi-a anunţat intenţia de a retrage puţinele trupe 
americane staționate în nordul Siriei, unde îi sprijiniserá 
pe kurzi împotriva Statului Islamic, considerând că 
acesta din urmă era aproape complet înfrânt şi că 
obiectivul Americii fusese atins. Putin a fost încântat: 
astfel Rusia nu mai era nevoită să ajute administraţia 
Assad să aducă mai multe oraşe şi teritorii sub controlul 
său. Cu toate că războiul civil sirian nu era nici pe 
departe încheiat, lumea a început să se gândească la 
redirectionarea eforturilor spre reconstrucţia economică 
şi stabilitatea politică. Rusia actionase aşa cum crezuse 
de cuviinţă pentru a pune capăt vărsării de sânge şi îşi 
confirmase renaşterea ca mare putere. Însă autorităţile 
ruse nu aveau cum să asigure sprijinul financiar de care 
avea nevoie Siria. Victoria aşteptată a lui Assad era doar 
începutul sfârşitului războiului şi întregul Orient Mijlociu 
se clătina sub povara fricii şi incertitudinii. 


27 
Ghionturi şi imbratisari: factorul american 


Când Donald Trump a câştigat alegerile prezidenţiale 
americane, în noiembrie 2016, multă lume s-a gândit că 
adevăratul câştigător era Putin. Echipa rusă de hackeri şi 
leakeri perturbase campania principalului opozant al lui 
Trump, candidata Partidului Democrat, Hillary Clinton. Se 
zvonea că Putin îl avea cu ceva la mână pe Trump, că 
ruşii deţineau despre el informaţii personale care, dacă 
ar fi apărut în presă, i-ar fi distrus cariera:. 

Rezultatul alegerilor a provocat o undă de şoc în 
politica americană. În vară, sondajele de opinie o indicau 
pe Hillary Clinton ca având cei mai mari sorţi de izbândă. 
Deşi campania lui Trump a fost asaltată de nenumărate 
dezvăluiri scandaloase, el le-a respins pe toate ca fiind 
„fake news”. Vociferând şi făcând pe grozavul, i-a atacat 
pe liderii propriului partid cu aceeaşi ferocitate cu care i- 
a atacat pe democrați şi s-a prezentat ca fiind singurul 
candidat dispus să înfrunte ceea ce el numea corupţia 
confortabilă de la Washington. A renunţat la codul de 
conduită politică şi s-a răstit la reprezentanţii mass- 
media, făcând o virtute din faptul că nu a fost niciodată 
un politician profesionist. 

Trump a început să aibă dificultăţi din momentul în 
care unele dintre legăturile sale cu Rusia au ieşit la 
iveală. Analiştii au observat că declaraţiile sale se 
suprapuneau adesea cu acuzaţiile prezentate la postul 


de televiziune RT despre metodele frauduloase folosite 
de echipa lui Clinton. O altă ştire vehiculată frecvent la 
RT era acuzaţia lui Trump că Obama nu avea dreptul să 
fie ales preşedinte al Americii. În toiul acestei dispute, 
WikiLeaks a dezvăluit o informaţie luată din e-mail-urile 
interne ale Comitetului Naţional Democrat, care părea să 
arate că se făceau manevre murdare pentru a sabota 
candidatura lui Bernie Sanders, rivalul democrat al lui 
Clinton. Clinton avea o politică dură în privinţa Rusiei şi 
s-a presupus că serviciile secrete ruseşti lucrau pentru a 
o compromite. Membri ai echipei lui Trump au intrat în 
legătură cu intermediari ai conducerii ruse, care avea o 
preferinţă clară pentru Trump. Sentimentul era reciproc. 
Pe 27 octombrie, Trump a arătat clar cum gândea, 
spunând despre Clinton la un miting în Springfield, Ohio: 
„Vorbeşte foarte urât despre Putin si nu cred că asta e o 
chestie deşteaptă”. 

Putin a îndemnat Occidentul să recunoască motivul 
pentru care în ultimul timp societăţile se întorseseră 
împotriva establishment-ului politic la alegeri si 
referendumuri: 


La început, aceste rezultate supărătoare au fost declarate în 
mod pripit o anomalie sau un accident. Când au început să se 
repete, oamenii au spus că societatea nu-i înţelege pe cei de la 


vârful puterii şi că nu s-a maturizat suficient pentru a aprecia 
eforturile autorităţilor şi grija pentru binele public. Sau au 
devenit isterici şi au declarat ca este rezultatul propagandei 
străine, de regulă rusesti?. 


Observatia despre dezamăgirea populară din America şi 
Europa era foarte bună, însă, tipic, Trump denatura rolul 
Moscovei în instigarea la dezordine. 

Putin s-a abținut să facă public afirmaţii care i-ar fi 
putut determina pe duşmanii lui Trump să-şi intensifice 
presiunile pentru investigarea manevrelor ruseşti. 
Existau deja suspiciuni că echipa lui Trump colaborase în 
secret cu intermediari din Rusia care îi furnizaseră 
informaţii obţinute ilegal, de natură să afecteze imaginea 
lui Clinton. Circulau zvonuri că FSB îl avea cu ceva la 
mână pe Trump - era vorba fie de nişte tranzacţii 
comerciale pe care le făcuse cu ruşii, fie de o înregistrare 
cu conţinut sexual făcută în timpul unei vizite a acestuia 
la Sankt-Petersburg. Pe 15 decembrie, Obama a afirmat 
că vor fi luate măsuri ca răspuns la amestecul politic al 
Rusiei. 

La începutul lui ianuarie 2017, înainte ca Trump să se 
instaleze la Casa Albă, a ieşit la lumină un dosar despre 
relaţiile pe care el le-ar fi avut cu prostituate ruse la 
hotelul Ritz-Carlton din Moscova. Separat exista şi 


acuzaţia că, într-o serie de vizite făcute în Rusia, Trump 
ar fi beneficiat de un tratament special din partea 
autorităţilor, fiind cultivat ca o persoană cu influenţă. 
Trump fusese bine primit în capitala Rusiei în 2013, când 
organizase concursul „Miss Univers” la Moscova. Existau 
de asemenea zvonuri că ruşii l-ar fi ajutat să scape de 
diferite dificultăţi financiare de-a lungul timpului. Dosarul 
a ajuns în mediul online prea târziu pentru a avea un 
impact asupra alegerilor, iar Trump a negat imediat 
informaţiile, etichetându-le drept „născociri” si „falsuri”. 
Autorul dosarului s-a dovedit a fi Christopher Steele, fost 
agent MI6 şi coproprietar al unei firme de business 
intelligence cu sediul la Londra. S-a aflat de asemenea 
că Steele adunase materialul pentru Partidul Democrat 
în lunile de dinaintea alegerilor prezidenţiale.. 
Putin s-a simţit obligat să intervină în discuţie: 


În primul rând vorbim despre un adult, iar în al doilea rând 
despre un om care ani la rând, dacă nu toată viaţa, s-a implicat 
în organizarea de concursuri de frumuseţe şi a fost înconjurat de 
cele mai frumoase femei din lume. Ei bine, îmi vine greu să cred 
că a dat fuga să se întâlnească cu fetele noastre cu o 
responsabilitate socială redusă - chiar dacă ele sunt, în mod 
categoric, cele mai bune din lume. Mă îndoiesc totuşi că Trump 
era înnebunit după asa ceva:. 


Legăturile lui Trump cu autorităţile ruse de dinainte şi 
din timpul campaniei electorale au rămas până în 
prezent un subiect de speculație, însă existau suficiente 
informaţii pentru a bănui că Putin avea să plătească 
pentru ce făcuse. Dacă ar fi câştigat alegerile 
prezidenţiale, Clinton ar fi iniţiat o anchetă sistematică 
privitoare la operaţiunile ruseşti de hacking din vara 
anului 2016, care au vizat poşta electronică a Partidului 
Democrat - mesajele care au ajuns în presă au afectat 
campania ei săptămâni la rând. Ar fi dispus de asemenea 
cercetarea acuzatiei că ruşii au fost responsabili de 
campaniile anti-Clinton din social media. Însăşi victoria 
lui Trump a dus la investigatii atát ale mass-mediei 
americane, cát si ale democratilor si republicanilor din 
Congres. Rezultatul a fost o scurgere zilnicá de informatii 
jenante ín domeniul public, care l-au împiedicat pe 
Trump să-şi atingă obiectivul declarat de a îmbunătăţi 
relaţiile cu Kremlinul în politica externă. În privinţa 
chestiunilor legate de Rusia, nici colegii republicani din 
Senat, nici democraţii nu aveau încredere în Trump. El 
jucase dur şi fără scrupule pocherul electoral, iar Putin 
stătuse în spatele său şi îl ajutase să ridice miza. Acum 
constata că, deşi ieşise învingător, nu-şi putea încasa 
jetoanele. 


Pe parcursul campaniei sale, Trump l-a lăudat Putin. 
Odată ajuns la putere, trebuia să evite să pară marioneta 
lui. Între timp, Putin trebuia să spere că totul va fi bine. 
Când era întrebat despre amestecul rusesc în politica 
americană, fie se arăta ofensat, fie declara că liderii de 
la Kremlin au lucruri mai bune de făcut decât să publice 
e-mail-uri ale unor persoane publice din America. Liderii 
de la Kremlin aşteptau însă momentul oportun: Lavrov 
spunea că nu îşi face iluzii că dificultăţile din relaţiile 
ruso-americane vor fi depăşites, o atitudine foarte 
răspândită în Rusia. În aprilie 2017, potrivit unui sondaj 
VTIOM, doar o treime din ruşi erau optimişti în privinţa 
relaţiilor dintre Rusia şi Statele Unite. Doi din cinci aveau 
o părere proastă despre Trump”. Prudenta ruşilor a părut 
justificată atunci când, la o săptămână după învestirea 
sa în funcţie, noul preşedinte american a făcut o vizită la 
Pentagon şi a semnat un plan de modernizare a armelor 
nucleare americane. 

Conducerea rusă nu avea nici cea mai mică idee 
despre următoarele mutări ale lui Trump în materie de 
politică externă. Putin a dezvăluit că a avut o singură 
convorbire telefonică cu Trump înainte de învestirea 
acestuia şi că prima discuţie cu noul preşedinte a avut 
loc abia pe 2 mai 2017, când - conform relatărilor părții 
ruse - au căzut de acord să-şi coordoneze acţiunile 


împotriva terorismului internaţional, să faciliteze „un 
proces real de reglementare” a situaţiei din Siria şi să 
încerce să reducă tensiunile din peninsula coreeană. Cei 
doi preşedinţi au stabilit să aibă o discuţie telefonică 
înainte de summitul G20 care urma să aibă loc în iulie la 
Hamburgs. Îşi spuneau pe numele mic, desi Putin nu 
folosea forma familiară „tu” când i se adresa lui Trump în 
rusă». 

Cu toate acestea, Putin a continuat să afirme că 
America încălca regulat dreptul internaţional peste tot în 
lume şi le-a cerut liderilor americani să admită că 
îngrijorările ruşilor legate de securitate erau întemeiate. 
Când o navă militară a Statelor Unite cu rachete de 
croazieră la bord a ajuns pe Marea Neagră, nimeni de la 
Washington nu a părut să înţeleagă îngrijorarea pe care 
o asemenea operaţiune o provoca la Moscova. România 
devenise membră NATO în 2004 şi americanilor li s-a 
părut de la sine înţeles că, în calitate de aliaţi, pot 
desfăşura acţiuni de-a lungul coastei româneşti. În opinia 
ruşilor, faptul că un vas american încărcat cu rachete 
balistice naviga în apropiere de ţărmul rusesc era o 
provocare, astfel că au trimis avioane de luptă pentru a 
avertiza nava NATO. Departe de a fi agresivi, remarca 
Putin, ruşii dădeau dovadă de un autocontrol 
desăvârşitii. A omis însă să precizeze ce credea el ca 


erau indreptatiti să facă ruşii dincolo de avertizarea 
navelor americane. Principalul său scop era să sune 
amenintátor. 

Relatiile ruso-americane s-au deteriorat pe 2 februarie 
2017, când Nikki Haley, ambasadorul Americii la 
Naţiunile Unite, a cerut încetarea ocupării Crimeeiz. 
Acesta a fost doar începutul supărării Kremlinului. Pe 15 
februarie 2017, ţările baltice, foste sovietice, au semnat 
un acord pentru a permite trupelor NATO din alte ţări să 
le tranziteze teritoriile. La Moscova, ştirea că guvernele 
de la Tallinn, Riga şi Vilnius le permiteau Statelor Unite şi 
aliaţilor lor să ajungă la graniţa cu Rusia în decurs de ore 
a fost primită cu iritare. Pe 16 februarie, secretarul de 
stat american al Apărării, James Mattis, a sporit temerile 
ruşilor, subliniind că America trebuie să negocieze cu 
Rusia de pe o poziţie de putere. 

Pe 20 martie 2017, şeful FBI, james Comey, a depus 
mărturie în faţa Comisiei pentru Informaţii a Camerei 
Reprezentanţilor cu privire la „măsurile active ale 
ruşilor” din anul anterior. Acuzându-l pe Putin cá o ura 
personal pe Hillary Clinton si cá a încurajat o „campanie 
complexá" de sprijinire a candidaturii lui Donald Trump 
la presedintie, el a afirmat cá rusii erau ,neobisnuit de 
gálágiosi" in activitátile lor, ca si cum nu le-ar fi pásat 
dacá cineva observa ce fáceau. Párea cá vor sá saboteze 


procesul democratic american şi că speră totodată că 
Uniunea Europeană se va destrăma. Putin, a sugerat 
Comey mai departe, prefera ca ţările străine să fie 
conduse mai degrabă de oameni de afaceri decât de 
politicieni de carieră. De ce? Deoarece credea, se pare, 
cá întreprinzătorii sunt mult mai înclinați spre 
compromisuri în negocieri. Comey a avertizat că 
serviciile secrete ruseşti îşi vor repeta operaţiunile la 
următoarele alegeri din Statele Unite». În Congresul 
american s-au cerut tot mai imperativ răspunsuri la 
întrebările legate de relaţia Trump-Putin şi, sub egida 
Departamentului de Justiţie, în mai 2017 a fost anunţată 
o comisie specială de anchetă, condusă de Robert 
Mueller, care fusese şeful FBI până în urmă cu patru ani. 

Comey a făcut remarci generale, omitand detaliile 
factuale; el a cerut să i se accepte pe încredere mărturia. 
De asemenea, l-a ofensat pe preşedinte continuând 
ancheta FBI referitoare la legăturile dintre echipa de 
campanie a lui Trump şi Kremlin. În mai 2017, Trump şi-a 
pierdut răbdarea şi l-a concediat pe Comey, explicând pe 
Twitter că acesta „se dădea în spectacol” şi era 
»tacanit”, alimentând suspiciunile despre existenţa unei 
înţelegeri secrete între Trump şi autorităţile ruse în 2016. 

Putin a devenit tot mai artágos. A continuat să 
pledeze pentru semnarea unui protocol global cu privire 


la războiul cibernetic, subliniind că trimisese o propunere 
Statelor Unite în toamna anului 2015 şi că americanii nu 
se obosiseră să răspundă“. Ani de zile, autorităţile ruse 
fuseseră acuzate că au organizat operaţiuni de hacking 
care vizau adrese de e-mail americane şi că au postat 
relatări false pe bloguri americane, prin urmare 
propunerea de protocol a Rusiei era o încercare de a se 
impune în planul elevat al moralei. Ca răspuns la 
acuzaţiile Washingtonului, ruşii susțineau că americanii 
se amestecaseră cel mai agresiv în campanii electorale 
din alte tari, finantand mitinguri si subventionand în 
secret opoziţia. Putin a atras din nou atenţia asupra 
vizitei Victoriei Nuland la Kiev din decembrie 2013, când 
ea a susţinut deschis campania împotriva preşedintelui 
ucrainean lanukovicis. Cum establishment-ul american a 
continuat să-i acuze pe ruşi de interferenţă politică, Putin 
a decis să pună şi el întrebări despre amestecul Americii. 

Pe 23 mai 2017, John Brennan, ultimul şef CIA al lui 
Obama, a transmis Comisiei pentru Informaţii a Camerei 
Reprezentanţilor cá îngrijorările legate de eforturile 
ruşilor de a influenţa rezultatul alegerilor prezidenţiale 
din 2016 au dus la un efort comun al CIA, Agenţiei 
Naţionale de Securitate şi FBI pentru a stabili cât de 
mare a fost această interferenţă. Liderii Congresului au 
fost informati în august si Brennan însuşi l-a contactat pe 


Aleksandr Bortnikov de la FSB pentru a-l avertiza. Când 
Bortnikov a respins acuzaţiile, Brennan i-a spus să-i 
transmită lui Putin personal că orice amestec viitor va 
avea consecinţe neplăcute. 

Pe 12 iunie 2017, Senatul a votat cu 98-2 
consolidarea sancţiunilor împotriva Rusiei, în special 
pentru a sabota proiectele internaţionale ale companiilor 
americane care implicau corporaţii ruseşti din domeniul 
energetic. Acest lucru ar fi afectat imediat acordurile cu 
Azerbaidjanul, din cauza prezenţei companiei Lukoil pe 
teritoriul lui, şi, de asemenea, ar fi ameninţat proiectul 
Coridorului Sudic de transport al gazului din bazinul 
caspic în Europa fără tranzitarea Rusiei - cu siguranţă nu 
acesta era rezultatul la care se gândeau senatorii 
americani, dar era semnul unei voințe puternice de a 
împiedica progresul economiei ruseşti cât mai mult, cu 
orice preţ care nu implica un conflict armat. Şi exportul 
de petrol din Kazahstan urma să fie afectat. „Cred că 
Rusia este o ameninţare globală condusă de un om 
periculos”, a spus Paul Ryan, purtătorul de cuvânt 
republican al Camerei Reprezentanţilor. „Vladimir Putin 
nu împărtăşeşte interesele noastre, el le încalcă... Nu e 
niciun secret - Rusia a încercat să se amestece în 
alegerile noastre. De aceea sunt un adept al sancţiunilor. 
De aceea sunt sceptic în privinţa Rusiei şi înclin în 


direcţia unor măsuri dure”. Republicanii şi democraţii 
au fost de acord că trebuiau aplicate sancţiuni si Iranului 
şi Coreei de Nord, nu doar Rusiei. 

Sanctiunile au fost elaborate rapid, aliaţii europeni ai 
Statelor Unite nefiind consultaţi. Fără vreo pretenţie de 
altruism, senatorii au subliniat că următoarele măsuri 
împotriva Rusiei trebuie să se concentreze asupra 
„exporturilor americane de resurse energetice, în 
vederea creării de locuri de muncă pentru americani”. În 
Germania, Franţa si Italia, nemulţumirea creştea. Angela 
Merkel şi partenerii săi europeni nu puteau susţine o 
politică ce ar fi adus daune economice Europei pentru a 
mări gradul de ocupare a forţei de muncă americane”. 
Interesele comerciale germane fuseseră deja afectate 
serios de decizia lui Merkel din 2014 de a susţine 
sancţiunile propuse de americani. Trump nu a făcut 
nimic pentru a înlătura temerile germanilor, sugerându- 
le că ar putea să se ajute singuri cumpărând gaz lichefiat 
american. Dacă prin asta a intenţionat să facă o mişcare 
diplomatică, a eşuat imediat, reuşind să deconcerteze 
Moscova şi, în acelaşi timp, să irite Berlinul. 

Noile sancţiuni vizau de asemenea orice companie 
care contribuia la întreţinerea sau modernizarea 
conductelor folosite pentru exporturile ruseşti de 
hidrocarburi, ceea ce includea şi proiectul cunoscut ca 


Nord Stream 2, privitor la transportul gazelor naturale 
din Rusia pe sub Marea Neagră până în Germania, fără 
traversarea Poloniei sau Ucrainei. Cu toate că Gazprom 
era principalul proprietar al proiectului, părţi importante 
din el erau deţinute de firme europene. Şi nu cuprindea 
investiţii americane. Donald Tusk, preşedintele 
Consiliului Europei şi fost prim-ministru al Poloniei, era 
unul dintre criticii proiectului Nord Stream 2: ca polonez, 
nu privea cu ochi buni relaţiile exclusive ruso-germane. 
Dar alţi politicieni europeni, mai ales Jean-Claude 
Juncker, preşedintele Comisiei Europene, erau mult mai 
decişi să se opună presiunilor americane. Juncker a 
criticat ceea ce el considera a fi egoismul naţional al lui 
Trump, iar după ce acesta din urmă a vorbit despre 
introducerea unor taxe la importurile de oţel a 
„ameninţat” imediat Statele Unite cu represalii 
comerciale dacă interesele europene erau afectate. 
Juncker a sugerat că Uniunea Europeană ar trebui să ia 
în considerare blocarea importurilor de whisky 
american. 

Intr-un interviu acordat revistei Le Figaro la Paris pe 
29 mai 2017, Putin a spus ca Rusia era decisa sa astepte 
şi să vada cum va evalua politica administraţiei Trump, 
remarcând că în America era posibil ca un candidat 
învins să-şi exercite în continuare influenţa. (Nu a 


pronunţat numele lui Hillary Clinton.) Când a fost 
întrebat dacă într-o lume perfectă s-ar aştepta la o 
îmbunătăţire a relaţiilor cu America, s-a folosit de ocazie 
pentru a remarca pe un ton satisfăcut: „Nu există lume 
perfectă, iar în politică nu există modul conditional". În 
continuare a criticat creşterea continuă a bugetului 
american pentru apărare, care era deja mai mare decât 
bugetul total al celorlalte ţări. S-a plâns, de asemenea, 
de expansiunea NATO spre est şi de retragerea Americii 
din Tratatul privind rachetele antibalistices. Putin ataca 
regulat politica americană; în iunie 2017, într-un interviu 
acordat lui Megyn Kelly de la NBC, a exclamat: ,,Puneti 
degetul oriunde pe harta lumii: peste tot veti vedea cum 
oamenii se pláng cá autoritátile americane se amestecá 
in treburile lor politice interne", 

În cele din urmă, Putin s-a întâlnit cu Trump pentru 
prima oară pe 8 iulie 2017, la Summitul G20 de la 
Hamburg. Ca de obicei, Trump a fácut o impresie 
contradictorie. Cu o zi înainte vizitase oraşul polonez 
Gdansk si tinuse un discurs insufletitor în care avertizase 
Rusia în legătură cu intervenţia ei nelegitimă în Ucraina 
şi reamintise opoziţia remarcabilă a Solidarităţii faţă de 
comunismul sovietic. Polonezii au întâmpinat asta cu 
aplauze. Erau de asemenea încântați cá Trump susţinea 


principiul asistenţei militare reciproce înscris în carta 
fondatoare a NATO. 

A doua zi, lumea a fost şocată când Trump a declarat 
în Germania că este onorat să facă cunoştinţă cu 
Vladimir Putin - acelaşi Putin care anexase un teritoriu 
ucrainean şi criticase în termeni duri NATO. Conversatia 
lor a durat mult mai mult decât era programat, chiar 
dacă Melania Trump a intrat în încăpere pentru a-i aduce 
aminte soţului ei de întâlnirile la care era pe cale să nu 
mai ajungă. Trump era cu secretarul de stat Tillerson, iar 
Putin cu ministrul de Externe Lavrov; nu mai era nimeni 
altcineva în afară de interpreţii lor. Mai devreme, 
Tillerson sugerase că se aştepta la o agendă deschisă, 
care avea să capete contur pe măsură ce avansau 
discuţiile - părea o metodă de planificare cam 
dezorganizată. Un rezultat care i-a mulţumit pe ambii 
preşedinţi a fost acordul verbal de a stabiliza situaţia în 
sud-vestul Siriei. Ei au ajuns de asemenea la o înţelegere 
cu privire la operaţiunile antiteroriste. Potrivit lui 
Tillerson, Trump a adus în discuţie acuzaţiile privitoare la 
amestecul ruşilor în procesul electoral american, dar, 
când Putin le-a respins, a dat înapoi şi s-a concentrat 
doar pe acordul că în viitor nu vor avea loc asemenea 
intervenții». 


Cum Ucraina era mărul discordiei, nu a mai vorbit 
despre ea după aceea. Trump parcă ar fi considerat că 
făcuse destul cu discursul său din Polonia. Nu e de 
mirare că mass-media rusească, şi nu numai posturile de 
televiziune favorabile lui Putin, a prezentat întâlnirea ca 
pe un triumf al lui Putin. Putin nu a jubilat la conferinţa 
sa de presă, dar a subliniat că el şi Trump căzuseră de 
acord să formeze un grup de lucru pentru a soluţiona 
problemele litigioase. Spaţiul cibernetic era un subiect 
fierbinte, iar cei doi au admis că era necesar un cadru al 
neamestecului reciproc. Întrebat despre Trump, el a 
spus: 


În ce priveşte relaţiile personale, cred că ele au fost stabilite. Nu 
ştiu cum sună asta, dar am să vă spun cum vad eu lucrurile. E o 
mare diferenţă între Trump de la TV şi persoana reală. Este un 
om cu picioarele pe pământ, care judecă absolut, absolut 
competent cu cine stă de vorbă, face rapid o analiză şi dă 
răspunsul la chestiunile de pe agendă sau la orice alte chestiuni 
care apar în cursul discuţiei. Din acest motiv cred că, dacă vom 
merge mai departe şi vom construi relaţii pornind de la 
conversaţia noastră de ieri, putem fi siguri că vom fi capabili să 
revenim, chiar dacă numai parţial, la nivelul de interacţiune de 
care avem nevoie. 


Fără să renunţe la scepticismul său anterior, Putin era 
încântat de cum îl găsea pe Trump. 

Secretarul de stat Rex Tillerson a preferat să urmeze 
linia anunţată de Trump în Polonia, astfel că pe 9 iulie 
2017 a plecat de la Summitul G20 la Kiev. La întâlnirea 
cu preşedintele Petro Poroşenko a declarat că Rusia 
trebuia să refacă „integritatea teritorială” a Ucrainei 
înainte ca Statele Unite să ia în calcul posibilitatea unei 
îmbunătăţiri fundamentale a relaţiilor cu Kremlinul. 
Senzatia că administraţia Trump era prost organizată, 
aproape haotică, a devenit tot mai pregnantă. Tillerson 
fusese ales tocmai pentru că era deschis faţă de 
reconcilierea cu Rusia - în 2013 primise Ordinul 
Prieteniei de la Putin pentru activitatea depusă pentru 
ExxonMobil în parteneriat cu Rosneft. Dar, ca secretar de 
stat, el a demonstrat la Kiev că nu era un om de care 
Rusia să poată profita cu uşurinţă. La fel de reticenti în a- 
i face pe plac lui Putin erau şi secretarul de la Apărare 
James Mattis, consilierul pe probleme de securitate 
naţională H.R. McMaster si şeful Administrației 
Prezidenţiale John Kelly; ei au devenit cunoscuţi ca 
,adultii" care încercau să-l descurajeze pe Trump atunci 
când opţiunile sale păreau să fie în conflict cu interesele 
Americii şi ale aliaţilor săi. 


Liderii ruşi au fost dezamágiti de această răcire a 
relaţiilor politice. Îngrijorarea lor a crescut a doua zi, pe 
10 iulie 2017, când Poroşenko s-a întâlnit cu secretarul 
general al NATO, Jens Stoltenberg, şi i-a transmis că ţara 
sa îşi propunea ca până în 2020 să îndeplinească toate 
condiţiile pentru a deveni membră a alianţei. Stoltenberg 
l-a susţinut, solicitând Rusiei să-şi retragă trupele din 
estul Ucrainei. Un sondaj de opinie ucrainean din iunie 
2017 arăta că politicile lui Poroşenko erau larg susţinute 
de populaţie. Statutul de membru NATO devenise un 
obiectiv susţinut de 69% dintre ucraineni, faţă de 28% în 
2012. Poroşenko a recunoscut că intrarea oficială a 
ucrainenilor în alianţă nu putea avea loc mai devreme de 
câţiva ani, însă intenţia lor de a-şi concentra eforturile în 
această direcţie era mai clară ca niciodată. Sarcinile pe 
care le aveau de îndeplinit erau imense, implicând 
reforme fundamentale pentru eliminarea corupţiei şi 
impunerea statului de drept. Ţările-candidate aveau de 
asemenea obligaţia de a-şi rezolva în prealabil disputele 
internaţionale - o sarcină deloc uşoară atâta vreme cât 
trupele ruseşti rămâneau pe teritoriul ucrainean. 

Pe 25 iulie 2017, Kurt Volker, trimisul special al 
Statelor Unite pentru demersurile în vederea încetării 
luptelor din estul Ucrainei, a anunţat că Washingtonul se 
gândea să livreze armament letal trupelor ucrainene, 


deşi se lua în considerare doar echipamentul de apărare. 
Chiar şi aşa, aceasta avea să crească sprijinul american 
împotriva Rusiei. Volker a respins ideea că măsura ar 
putea provoca represalii din partea Rusiei: „În primul 
rând, ruşii sunt deja în Ucraina şi sunt deja bine înarmaţi. 
Acolo sunt mai multe tancuri ruseşti decât [tancurile 
existente] în Europa Occidentală”. Preşedintele 
Poroşenko ceruse de multă vreme rachete antitanc 
Javelin, pentru a putea contracara superioritatea militară 
a Rusieiz. 

În aceeaşi lună au apărut numeroase dezvăluiri 
despre contactele dintre reprezentanţii Kremlinului, 
oficiali sau informali, şi echipa de campanie electorală a 
lui Trump. Familia Trump şi apropiații ei nu erau dispuşi 
să recunoască, dar presiunile atât din partea Congresului 
şi a Senatului, cât şi a presei nu au încetat. Un val de 
controverse a izbucnit când, în mod neaşteptat, Donald 
Trump Jr. a recunoscut că în vara anterioară se întâlnise 
cu un avocat rus care se oferise să-i furnizeze informaţii 
de natură să afecteze imaginea lui Hillary Clinton. 
Aproape nimeni nu se mai îndoia că autorităţile ruse 
interveniseră pe ascuns şi radical în procesul electoral 
general din Statele Unite; acum toată lumea voia să afle 
despre complicitatea echipei lui Trump şi în special a lui 
Trump însuşi. Era din ce în ce mai clar că ruşi apropiaţi 


Kremlinului interveniseră în politica internă americană, la 
fel cum se putea demonstra că o făcuseră în unele ţări 
europene pentru a ajuta politicieni dispuşi să susţină 
obiectivele Rusiei. Candidatul Trump era persoana 
publică din Statele Unite care corespunsese perfect 
acestui profil. 

Treptat, preşedintele Trump s-a văzut obligat să ia 
precautii suplimentare împotriva invaziei militare ruseşti. 
El a susţinut fără sováialá decizia NATO de a trimite 
trupe în Polonia şi ţările baltice. Când a vizitat Estonia, în 
iulie 2017, vicepreşedintele Mike Pence a promis un 
sprijin ferm din partea Americii; când a mers în Georgia, 
a criticat dur Rusia pentru că menținea trupe în Osetia 
de Sud, care, potrivit dreptului internaţional, era în 
continuare teritoriu georgian. Pe 2 august 2017, Trump a 
acceptat, fără prea multă graţie, inevitabilul şi a semnat 
proiectul de lege al Senatului referitor la aplicarea unor 
sancţiuni economice împotriva Rusiei. Statele Unite erau 
angajate acum într-un război comercial total. Pe 24 
august 2017, trupe britanice şi americane au participat 
la parada militară de la Kiev dedicată Zilei Independenţei 
Ucrainei. Era un semn al hotărârii Americii de a susţine 
cauza antirusă. 

Discuţiile strategice dintre Rusia si America 
referitoare la forţele lor nucleare au încetat în mandatul 


lui Obama şi nu au mai fost reluate. În schimb, Trump a 
accelerat programul de dezvoltare a rachetelor nucleare; 
Putin era deja angajat într-o direcţie similară. 
Amenintárile reciproce continue dintre Statele Unite si 
Coreea de Nord au întărit opinia liderilor politici ai lumii 
că deținerea de focoase nucleare asigura oricărei tari o 
poziţie de autoritate în relaţiile internaţionale. Nici Trump 
şi nici Putin nu şi-au exprimat dorinţa de a-şi reduce 
forţele. Într-o conferinţă ţinută la Academia Militară a 
Statului-Major pe 23 martie 2017, Lavrov a declarat că 
reducerile succesive ale depozitelor de arme nucleare 
ale Rusiei şi Americii erau suficiente; acum, a susţinut el, 
obiectivul trebuia să fie doar stabilitatea strategicăz. 
Implicatia este că Moscova şi Washingtonul trebuie să 
cadă de acord asupra unei agende realiste, în condiţiile 
în care viziunea unei „lumi libere de arme nucleare” 
exprimată de Ronald Reagan şi Mihail Gorbaciov la 
sfârşitul anilor '80 s-a pierdut. Pe 1 martie 2018, în 
discursul său anual în faţa Adunării Federale, Putin s-a 
lăudat cu armele nucleare produse de Rusia. 

Pe 20 martie 2018, exact în momentul în care relaţiile 
ruso-americane păreau să fi îngheţat definitiv, Trump i-a 
telefonat lui Putin pentru a-l felicita cu ocazia realegerii 
sale ca preşedinte. Nu a făcut nicio aluzie la 
incorectitudinea întregului proces electoral sau la 


recenta afacere Skripal. A spus că au vorbit despre Siria, 
Coreea de Nord, Ucraina şi controlul armelor şi că au 
căzut de acord asupra necesităţii unui summit în formulă 
completa care trebuia organizat cât mai curând. 

Otrăvirea lui Skripal dusese la sancţiuni economice 
suplimentare din partea britanicilor şi expulzarea câtorva 
ofiţeri de informaţii ruşi de la ambasada din Londra. 
Trump a fost deosebit de reticent în legătură cu aceste 
evenimente, însă administraţia sa a susţinut poziţia 
britanică. Steven Mnuchin, secretarul Trezoreriei, a 
consolidat regimul sancţiunilor americane, menţionând 
nu numai Salisbury, ci şi estul Ucrainei şi Siria. Câtorva 
magnați care prosperasera în timpul mandatelor lui 
Putin, printre care Oleg Deripaska, Viktor Vekselberg, 
Aleksei Miller şi Suleiman Kerimov, li s-a refuzat dreptul 
de a face împrumuturi bancare în Statele Unite, cu 
consecinţe inevitabile pentru tranzacţiile lor financiare 
de pe alte pieţe străine. Au fost vizati de asemenea 17 
înalţi funcționari guvernamentali si 12 companii. 
Impactul a fost imediat. Corporaţia Rusal a lui Deripaska, 
cel mai mare producător de aluminiu din Rusia, a pierdut 
rapid 70% din valoarea acţiunilor sale tranzacţionate la 
bursa din Hong Kong. 

Diferenta fatá de sanctiunile din 2014 este izbitoare. 
Obama le-a introdus printr-o lege, in vreme ce Trump a 


vrut o înţelegere cu Putin, nu o confruntare, astfel că 
legea adoptată de Senat în 2017, sărind peste nevoia de 
a consulta Casa Albă, a fost în măsură să mărească 
daunele aduse economiei ruseşti indiferent de dorinţele 
lui Trump. Serghei Lavrov a numit-o „genocid prin 
sancţiuni”. 

În mai 2018, Marea Britanie a adoptat o lege pentru a 
sancţiona spălarea de bani, încurajând presa să pună 
întrebări despre implicarea marilor firme de avocatură şi 
contabilitate în facilitarea pătrunderii firmelor ruseşti în 
City of London. Impactul asupra „oligarhilor” a fost 
minim, dar Roman Abramovici, patronul clubului de 
fotbal Chelsea, a întâmpinat dificultăţi când a vrut să 
obţină o viză normală de intrare din Rusia, ceea ce l-a 
determinat să depună cerere pentru cetăţenia israeliană, 
însă nici acest lucru nu l-a ajutat să-şi desfăşoare 
afacerile în mod regulat de la sediul său din Londra. În 
septembrie, cererea sa referitoare la dreptul de 
rezidenţă într-o staţiune de schi elveţiană a fost refuzată 
în urma unei adrese a poliţiei în care se spunea că 
reprezintă o ameninţare pentru securitatea naţională. În 
alte părţi ale Europei, banii ruşilor erau încă bine primiţi, 
iar la Londra marile afaceri ruseşti şi intermediarii lor au 
continuat să prospere. Chiar dacă nicio companie sau 
persoană din Rusia nu a fost acuzată de vreo infracţiune, 


cel puţin parlamentul britanic începuse un proces de 
examinare a surselor averilor nejustificate». 

Intenţia Rusiei a fost să riposteze cu contrasanctiuni, 
iar un proiect de lege întocmit în acest scop urma să fie 
supus atenţiei Dumei. A fost însă retras în ultimul 
moment, deoarece Putin a constatat că se confrunta cu o 
urgenţă economică. De data aceasta nu avea să fie 
vorba de măsuri antiamericane. Se zvonea că Trump i-ar 
fi spus că administraţia sa nu intenţiona să intensifice 
din nou regimul de sancţiuni şi că el şi Putin aveau să se 
viziteze reciproc în cele două capitale. Deşi şansa ca 
disensiunile dintre Moscova şi Washington să înceteze 
era infimă, Putin a renunţat la atitudinea agresivă. 

Mult aşteptatul summit dintre Trump şi Putin a avut 
loc la Helsinki în iulie 2018. A fost cel mai discret summit 
din istorie. Nu au existat transcrieri ale conversatiilor, 
deoarece la întâlniri au fost de faţă doar interpreţii. La 
sfârşitul întrevederii, niciunul nu a spus prea multe. 
Partea americană şi-a menţinut această atitudine, 
alimentând suspiciunile că Trump făcuse angajamente 
despre care prefera să nu vorbească şi concesii cu 
privire la Crimeea, estul Ucrainei şi Siria. Ruşii au 
prezentat summitul ca pe o victorie naţională. Spre 
deosebire de Departamentul de Stat american, 
ambasadorul rus la Washington, Anatoli Antonov, a 


dezvăluit ce se întâmplase între cei doi preşedinţi. 
Potrivit acestuia, au avut discuţii fructuoase despre 
cooperarea economică, amestecul ruşilor în alegerile 
americane şi sistemul de apărare antirachetă al Americii. 
Alte subiecte abordate au fost Siria, reducerea rachetelor 
cu rază scurtă şi medie de acţiune, neproliferarea 
armelor nucleare, încercarea Iranului de a obţine arme 
nucleare şi trecerea conductelor de gaz rusesc prin 
Ucraina=. 

Antonov a relatat doar despre ce se discutase, nu şi 
despre acordurile la care ajunseseră cei doi preşedinţi. În 
postarea sa de pe Twitter din 19 iulie, Trump s-a arătat 
mai vorbaret, fără să ofere însă mai multe informaţii: 
„Summitul cu Rusia a fost un mare succes, cu excepţia 
adevăratului duşman al poporului, Media de Fake News... 
Există multe răspunsuri la aceste probleme”, a adăugat 
el, „unele uşoare, altele grele... însă toate pot fi 
rezolvate!”. Aceasta nu a mulţumit însă Congresul, care 
a luat în discuţie posibilitatea de a-l convoca pe 
interpretul lui Trump pentru a dezvălui conţinutul 
conversatiei. 

În 2018 nu a mai avut loc niciun summit, iar vizita lui 
Putin la Washington a fost amânată: Trump nu putea să 
ignore opinia publică. Cu toate acestea, a făcut alte 
lucruri care au încântat Kremlinul, în special în 


decembrie, când a dezvăluit planul său de retragere a 
trupelor americane din Siria şi Afganistan. Conducerea 
de la Moscova a fost de asemenea mulţumită că relaţiile 
dintre America si China s-au înrăutățit după ce Trump a 
introdus taxe comerciale în martie, pentru a-i presa pe 
chinezi să-şi reducă propriile lor tarife şi pentru a proteja 
drepturile de proprietate intelectuală. Deşi semnele că 
puterea globală a Americii slăbea îl linişteau întru câtva 
pe Putin, sancţiunile economice americane provocau în 
continuare probleme. La alegerile pentru Camera 
Reprezentantilor din noiembrie 2018, Partidul Democrat 
a obtinut majoritatea, spulberánd sperantele lui Trump 
de a pune capát anchetei lui Mueller cu privire la 
legáturile dintre echipa Trump si rusi. Seful de campanie 
Paul Manafort, avocatul Michael Cohen si fostul consilier 
pe probleme de securitate nationalá Michael Flynn au 
fost găsiţi vinovaţi că au făcut declaraţii false, iar 
afirmaţia lui Trump că nu a primit niciun fel de ajutor din 
partea autorităţilor ruse era tot mai mult pusă sub 
semnul întrebării. Acuzatile cá în 2016 au existat 
înţelegeri secrete între Trump si Putin au continuat, iar 
democratii din Congres nu erau singurii care suspectau 
cá Putin îl avea cu ceva la mână pe Trump. Legăturile 
ruso-americane nu fuseseră niciodată atât de disputate. 


Putin a rămas fidel propriei sale linii în materie de 
politică externă şi a făcut o serie de schimbări în 
administraţia sa. În martie 2018, Mike Pompeo l-a 
înlocuit pe Rex Tillerson la Departamentul de Stat, iar 
John Bolton l-a înlocuit pe H.R. McMaster în funcţia de 
consilier pe probleme de securitate naţională; în 
decembrie, James Mattis şi-a dat demisia de la 
Departamentul de Apărare şi John Kelly a plecat din 
fruntea Administraţiei Prezidenţiale. Nou-venitii nu erau 
însă la ordinele lui Trump - mai ales Bolton pusese 
presiune pe liderii ruşi decenii la rând. Totuşi, nu toate 
veştile au fost proaste pentru Kremlin. În ianuarie 2019 a 
fost luată decizia de ridicare a sancţiunilor impuse 
corporației Rusal şi altor companii deţinute de Oleg 
Deripaskaz. Acesta a fost rezultatul lobby-ului facut de 
Deripaska, dar şi al nemulțumirii întreprinderilor 
americane care suferiseră din cauza scăderii importurilor 
de aluminiu. Mai mult decât atât, administraţia Trump a 
urmat exemplul Kremlinului, încercând să discute cu 
talibanii din Afganistan. Trump şi-a reiterat dorinţa de a 
retrage trupele americane din Irak si de a evita 
„războaiele stupide". 

În martie 2019, Trump a primit vestea imbucurátoare 
cá ancheta lui Mueller se incheiase cu recomandarea de 
a nu mai fi înaintate noi puneri sub acuzare pentru 


înţelegeri secrete cu autorităţile ruse în timpul campaniei 
pentru alegerile prezidenţiale din urmă cu trei ani. 
Triumfător, preşedintele american i-a acuzat pe 
numeroşii săi acuzatori că porniseră o vânătoare de 
vrăjitoare împotriva luis. 

Chiar dacă Kremlinul nu putea fi mulţumit, Putin avea 
motive de veselie. În discursul ţinut în faţa Adunării 
Federale în februarie 2019, el s-a mandrit cu realizările 
nationale. A declarat că guvernul plătise datoriile 
externe în aşa fel încât să poată achita ceea ce rămânea 
din propriile sale rezerve dacă avea să fie nevoie. A 
anunţat că în anul anterior Fondul Naţional pentru 
Bunăstare fusese capabil să contribuie substanţial la 
bugetul de stat. A avertizat că, dacă pe continentul 
european aveau să fie reinstalate rachete nucleare cu 
rază scurtă sau medie de acţiune, Rusia le va aduce 
înapoi pe ale ei, Fără a-i numi pe americani principalul 
inamic sau rival, a spus cât se poate de răspicat că Rusia 
poate face faţă oricărei provocări. Şi a continuat să facă 
el însuşi provocări. În martie 2019, o mică divizie militară 
rusă a fost trimisă în Venezuela pentru a ajuta regimul 
lui Maduro care se clătina. Ani la rând, Maduro şi Trump 
se acuzaseră reciproc, iar gestul lui Putin era un semnal 
pentru Statele Unite că Rusia avea capacitatea de a 


interveni în Americi la fel cum făcuseră Statele Unite în 
Ucraina. 

Trump a cerut Rusiei să-şi retragă trupele. Autorităţile 
ruse au fost încântate să le spună americanilor să nu se 
amestece în Venezuela. Armonia dintre Trump şi Putin 
nu mai putea fi considerată de la sine înţeleasă. Restul 
lumii se uita şi aştepta. 

Alegeri: Rusia şi Occidentul 

Rusia este o democraţie pipernicită, malformată din 
pântece şi maltratată după naştere. Poporul său are o 
influenţă neglijabilă în ceea ce priveşte persoana care va 
ocupa funcţia de preşedinte, premier sau ministru. 
Serviciile de securitate îşi plasează propriii angajaţi în 
posturi oficiale în întreaga structură politică si 
economică. Statul rus îi elimină pe cei care se opun în 
mod serios grupului de la conducere prin metode care 
merg de la excluderea electorală până la asasinat. 
Instituţiile parlamentare au fost neutralizate si îşi 
exercită autoritatea doar atunci când diviziunile interne 
ale conducerii se transformă în bătălii facţionale in Duma 
de Stat. Tribunalele sunt subordonate conducătorilor. 
Mecanismul vertical de comandă a fost reconstruit din 


ruinele URSS-ului. Este adevărat că ordinele Kremlinului 
sunt ignorate adeseori, la fel cum erau în epoca 
sovietică, dar, când îşi concentrează eforturile asupra 
unor obiective particulare, administraţia Putin poate 
călca în picioare opoziţia. Mándria naţională este 
trambitata în permanenţă. Sportul şi divertismentul - la 
fel ca puterea militară exercitată dincolo de graniţele 
ruseşti - sunt folosite ca mijloace de distragere a 
atenţiei. Sunt promovate patriotismul, religia şi valorile 
sociale tradiţionale. Vladimir Putin este prezentat ca 
întruchiparea a tot ceea ce are Rusia mai bun. 

El şi asociaţii săi se laudă că i-au înlăturat de la 
putere pe „oligarhii” abonaţi la averea statului, lucru ce 
ne aduce aminte de Ferma animalelor a lui George 
Orwell, în care imediat ce porcii revoluționari scapă de 
domnul Jones, fermierul detestat, încep să o facă ei pe 
stăpânii celorlalte animale, îmbrăcându-se în veşminte 
scumpe şi ghiftuindu-se cu mâncare şi vinuri alese. Cei 
numiţi de Putin în funcţii politice înalte au profitat din 
plin de beneficiile poziţiei lor şi au cultivat relaţii reciproc 
avantajoase cu acei „oligarhi” care s-au supus cerintei 
de a nu se mai amesteca în politică. Cei puternici şi-au 
asigurat puterea prin metode lipsite de scrupule. 
Serviciile secrete au acţionat cu impunitate, nefiind 
supuse controlului guvernamental sau parlamentar. 


Treburile murdare au fost lăsate în seama grupurilor 
infracţionale. Clasa politică şi-a transmis privilegiile 
familiilor şi prietenilor. Conturi bancare grase au fost 
deschise în străinătate, inclusiv conturi offshore în 
Insulele Cayman. Elveţia şi Riviera franceză au devenit 
destinaţii de vacanţă pentru bogatasii ruşi, iar Londra 
era oficiul său extern pentru spălare de bani, unde 
avocaţi, contabili şi unii politicieni britanici făceau bani 
ca înlesnitori ai afacerilor din est. 

Puterea economică rusească a crescut direct 
proporţional cu veniturile tot mai mari din vânzările de 
hidrocarburi, iar faptul că Moscova şi-a recástigat 
încrederea ín sine şi-a pus amprenta asupra 
comportamentului său dincolo de graniţe. Serviciile 
secrete ruseşti au fost acuzate de asasinarea lui 
Aleksandr Litvinenko şi de atacul cibernetic din 2007 
care a afectat Estonia şi alte ţări din vest. În 2008, 
armata şi forţele aeriene ruseşti au invadat Georgia. 

În 2014, Crimeea a fost ocupată şi anexată. Acest 
lucru a fost urmat de intervenţia armată din estul 
Ucrainei, care continuă şi astăzi, în condiţiile în care 
Rusia trimite în secret soldaţi şi echipamente militare 
pentru a se confrunta cu forţele armate ucrainene. 
Armata rusă s-a implicat în războiul civil sirian pentru a 
salva administraţia Assad, iar Rusia s-a plasat în tabăra 


opusă Statelor Unite. Kremlinul s-a amestecat în politica 
Uniunii Europene, finantánd substanţial partide ce 
căutau să-i slăbească unitatea şi să-i împiedice 
expansiunea. Hackeri si firme de IT din Rusia au 
perturbat desfăşurarea alegerilor prezidenţiale 
americane din 2016. Când puterile occidentale au recurs 
la represalii economice, Putin a consolidat parteneriatul 
Rusiei cu Republica Populară Chineză. Îndemnând la 
multipolaritate în politica internaţională, el şi-a orientat 
eforturile din politica externă spre contestarea puterii 
globale americane. Activitatea sa a fost canalizată într-o 
singură direcţie generală, chiar dacă a inclus o serie de 
mişcări improvizate. 

Cu toate că îşi face planul dinainte, Putin a fost luat 
prin surprindere adeseori de reacţii neaşteptate. Bush şi 
Obama au avut o reacţie moderată faţă de războiul din 
Georgia, în vreme ce Obama a fost dur în privinţa 
anexării Crimeei şi a devenit şi mai dur. Gândirea în 
perspectivă a lui Putin este lipsită de flexibilitatea cerută 
de cursul evenimentelor. 

Regimul său nu e unul în alb şi negru, ci e mai 
degrabă pestrit. Dezordinea din anii '90 a fost depăşită. 
Vechea presă, noul internet şi încă şi mai noile social 
media şi-au păstrat o libertate limitată. Dreptul la viaţă 
privată nu e doar formal, ci e o realitate. Ruşii continuă 


să călătorească în străinătate şi să urmărească posturi 
străine de radio şi televiziune ca niciodată în istoria lor. 
Toleranta religioasă este valabilă pentru principalele 
credinţe ale ţării. Educaţia, ştiinţa şi tehnologia sunt 
promovate. Proprietatea personală este respectată în 
tribunale atâta vreme cât marii politicieni şi oameni de 
afaceri nu au nicio miză în proces. Capitalismul 
înfloreşte. În fiecare oraş există întreprinzători care îşi 
desfăşoară activitatea. Rusia este integrată în sistemul 
economic global. 

Unii spun că ar trebui mai degrabă să salutăm decât 
să criticóm transformările din Rusia. Majoritatea 
analiştilor, cel puţin din Occident, nu sunt atât pro- 
Kremlin, cat anti-anti-Kremlin. Ei invocă prejudecățile 
occidentale, arătând cá democratiile recunoscute din 
Europa, America de Nord şi Asia au avut nevoie de multă 
vreme pentru a fi consolidate şi sunt încă departe de a fi 
expresia perfectă a voinţei populare. Rusia a avut cel 
mai îndelungat regim totalitar dintre toate ţările şi, 
inevitabil, a moştenit o serie de probleme din comunism 
care necesită mulţi ani pentru a-şi găsi rezolvarea. 
Fiecare tara, desigur, îşi are istoria şi înclinațiile proprii, 
iar poporul rus nu este dispus să accepte un tipar făcut 
de alţii pentru circumstanţele lor specifice. Unul dintre 
beneficiile decomunizării este că Rusia îşi poate alege 


noul mod de viaţă. Gruparea anti-anti-Kremlin conţine o 
serie de admiratori ai lui Putin. De ce, se întreabă ei, 
oamenii nu recunosc realizările înfăptuite sub 
conducerea sa în contextul unor dificultăţi extraordinare? 

Astfel de întrebări se bazează de obicei pe negarea 
faptului că extinderea NATO în tárile-satelit ale URSS a 
fost o decizie morală sau raţională, pe teoria că fiecare 
mare putere îşi asigură o zonă de influenţă în statele 
învecinate. Rusia, spre deosebire de Ucraina sau 
Kazahstan, mai spun ei, a moştenit de la Uniunea 
Sovietică arsenalul său de arme nucleare şi deţine cele 
mai mari forţe armate convenţionale din Europa. Este 
imprudent, conchide gruparea anti-anti-Kremlin, să apuci 
ursul de coadă. 

Cu siguranţă, criticile se îndreaptă preponderent în 
direcţia Rusiei, chiar dacă coloniile penale ale Chinei 
sunt mult mai brutale. China şi-a aservit presa, internetul 
şi social media, iar Partidul Comunist Chinez 
monopolizează puterea, însă discuţiile occidentalilor se 
concentrează asupra inechitátilor ruseşti. În mod 
evident, este implicat un grad de rasism, deoarece, 
comparativ cu ruşii, aşteptările sunt mai mici în privinţa 
chinezilor. Dar nu numai străinii aplică un standard 
diferit Rusiei. Liderii ruşi înşişi au declarat adeseori că 
Rusia este în mod esenţial o ţară europeană. Gorbaciov 


visa la o „casă comună europeană”; Eltin a renunţat 
pentru o vreme sa mai vorbească de „Occident”, 
deoarece voia ca lumea să nu se mai gândească la Rusia 
ca la un outsider. Initial, Putin a susţinut la rândul său că 
Rusia face parte din cultura europeană, dar ataşamentul 
lui faţă de „valorile europene” a devenit din ce în ce mai 
slab. Politica europeană însăşi a suferit schimbări: în 
Polonia şi Ungaria procedurile democratice şi ordinea de 
drept au fost zguduite din temelii. Pe măsură ce valorile 
şi tradițiile  „europene” au devenit obiectul unor 
controverse, Rusia nu a mai părut atât de aparte pe cât 
fusese cândva, iar administraţia Putin continuă să se 
arate mândră de „civilizaţia”, valorile şi practicile sale 
idiosincrasice. 

Când această mişcare de despărţire de Occident a 
luat amploare, liderii de la Kremlin au pus accent pe 
multipolaritate ca un mod de a contracara presupusa 
ambiţie a Americii de a domina lumea ca singura 
hiperputere. Contestarea „hegemoniei” americane de 
către Rusia a fost intens promovată ca fiind oportună şi 
justificată. Însă nicio mare putere a lumii nu a dus o 
politică externă imaculată în ultimul sfert de secol, iar 
Statele Unite nu fac excepţie. Acestea fiind spuse, 
acuzaţiile aduse Americii referitoare la modul în care a 
tratat Rusia sunt exagerate. 


Cu toate că Gorbaciov primise unele asigurări verbale 
cu privire la o Germanie reunificată, o asemenea 
claritate nu a existat când a fost vorba despre ce trebuia 
să se întâmple în fostul URSS şi în fostele ţări comuniste 
din estul Europei. Pe parcursul anilor '90 a izbucnit o 
furtună de evenimente neprevăzute, iar NATO şi Uniunea 
Europeană şi-au început expansiunea spre est. Puterile 
occidentale au fost atrase în vârtejul războaielor din mai 
multe parti ale vechii Iugoslavii. Forţele NATO conduse 
de americani au desfăşurat un bombardament aerian 
asupra Belgradului pentru a-i scăpa pe albanezii 
majoritari din Kosovo de persecuțiile etnice înfiorătoare, 
iar într-un final s-a ajuns la concluzia că independenţa 
acestui teritoriu era singura cale de rezolvare a 
problemei. Dar, când întreabă care e diferenţa dintre 
situaţia din Kosovo şi ce a făcut el mai târziu în Crimeea, 
Putin ignoră diferenţa evidentă că Bill Clinton nu a 
ocupat şi anexat Kosovo: America are în continuare 
cincizeci de state şi Kosovo nu se numără printre ele. 
Acuzaţiile aduse de ruşi nu se opresc aici, dar chiar daca 
ruşii sunt oarecum indreptatiti să spună că sancţiunile 
economice din vremurile sovietice au fost menținute 
până în secolul XXI, noile sancţiuni au fost o reacţie la 
ororile petrecute în mandatul lui Putin şi ele nu ar fi fost 
aplicate dacă statul rus s-ar fi comportat mai bine. 


În ce priveşte ideea că America a fost responsabilă 
pentru revolta separatistă cecenă sau că Occidentul a 
jucat rolul de moaşă la naşterea „oligarhilor” ruşi din 
afaceri, aceasta nu este decât o modalitate prin care 
Kremlinul pasează responsabilitatea pentru ce s-a 
întâmplat în Rusia după prăbuşirea comunismului. Ruşii 
sunt cei care şi-au creat majoritatea problemelor. Putin 
este neconvingător când pune toate relele în cârca 
străinilor. 

Purtătorii de cuvânt ai Rusiei răscolesc analele istoriei 
în căutare de dovezi ale păcatelor Americii, NATO şi 
Occidentului, dar nu-şi pun întrebarea de ce vecinii lor se 
tem şi sunt în continuare suspicioşi faţă de patria lor. 
Suprimarea libertăţii naţionale care s-a petrecut după 
1945 în toată Europa de la est de Elba este încă vie în 
memoria naţiunilor respective. Chiar dacă Putin are 
dreptate când spune că şi ruşii au suferit alături de 
celelalte popoare sovietice, Rusia a fost cea care a impus 
cu brutalitate regimul comunist în Europa Centrală şi de 
Est. lar guvernul rus încă susţine ideea că are drepturi 
senioriale asupra regiunii. Ţările din Europa Centrală şi 
de Est au stat la coadă nerăbdătoare să intre în NATO şi 
Uniunea Europeană: ele nu au fost incluse cu forţa de 
Statele Unite. Îngrijorările lor au părut justificate când, 
sub Putin, a fost sistată furnizarea de gaze pentru 


Ucraina şi Estonia a căzut victimă unui atac cibernetic la 
scară naţională. 

Investiţiile economice occidentale au fost mai reduse 
în Rusia decât în ţările de la graniţele vestice ale 
acesteia, iar vina pentru acest lucru o poartă în principal 
liderii de la Kremlin, care nu au instituit o ordine de drept 
bazată pe responsabilitate juridică.  Sancţiunile 
economice internaționale nu sunt principalul motiv 
pentru care economia Rusiei nu a reuşit să-şi realizeze 
pe deplin potenţialul - şi, în orice caz, Rusia a făcut față 
destul de bine dificultăților specifice create de sancțiuni 
dupa Magnitki, Crimeea şi Salisbury. Dar, când 
politicienii ruşi scoteau în evidență istoria atacurilor 
economice occidentale, nu aminteau deloc rolul pe care 
ei îl jucaseră în provocarea acestora şi ignorau complet 
daunele generate de eşecul lor în a institui statul de 
drept. 

Comportamentul ruşilor în afacerile internaţionale s-a 
înrăutățit decisiv după revenirea lui Putin la preşedinţie 
în 2012. Disponibilitatea de a face compromisuri în 
relaţia cu America a dispărut din nou. Anul 2014 a 
marcat un alt punct de răscruce, iar anexarea Crimeei şi 
atacarea estului Ucrainei au confirmat faptul că Rusia nu 
mai putea pretinde că este victima unor răufăcători din 
afară, câtă vreme ea însăşi făcea un asemenea rău unui 


vecin vulnerabil. Intervenţia militară din Siria a întărit 
imaginea stereotipa de urs fioros şi imprevizibil. La fel si 
serviciile ruseşti care au spart conturile de e-mail ale 
Partidului Democrat în preajma alegerilor prezidenţiale 
americane din 2016. Amestecul în politica europeană era 
practicat pe scară largă şi dirijat sistematic în favoarea 
partidelor ostile unităţii europene. În Siria, Rusia l-a 
sprijinit pe Bashar al-Assad şi a trecut cu vederea 
folosirea armelor chimice si alte atrocități împotriva 
forţelor şi a oraşelor rebele. Activităţile subversive 
mascate, dar şi puterea militară directă au fost activate 
de la Marea Nordului până la Mediterana. 

Alţi candidaţi la funcţia de preşedinte ar fi acţionat 
diferit - sau cel puţin ar fi încercat. De la Kasianov şi 
Nemtov până la Navalnii, s-ar fi ajuns probabil la o 
guvernare a Rusiei şi o abordare a Occidentului mai 
putin dure, dacă aceştia ar fi reuşit să amenințe eficient 
poziţia lui Putin. În schimb, între 2008 şi 2012 ţara a 
cunoscut un interludiu cáldut sub Medvedev, care a venit 
cu promisiuni de reformă, din care puţine au fost 
înfăptuite şi încă şi mai puţine au rezistat după ce s-a 
întors Putin la preşedinţie. 

Putin şi-a reimpus politica internă şi externă într-un 
format consolidat. Fusese întotdeauna un om 
independent, sau cel puţin unul modelat de experienţa 


lui KGB-istă, şi nu era singur. În anii '90, în administraţia 
locală a Sankt-Petersburgului şi a altor mari oraşe se 
aflau mai mulţi foşti ofiţeri de securitate. Acest grup 
împărtăşea frustrările multor funcţionari publici, infuriati 
de ,oligarhii" din afaceri care se comportau ca la ei 
acasă în mediul politic rusesc. Instabilităţile si 
nedreptátile din societate au provocat nemulţumire în 
rândul populaţiei şi exista o dorinţă generală ca Rusia să 
revină în centrul afacerilor internaţionale. Acesta a fost 
mandatul neoficial pe care Putin l-a primit în 2000, când 
a devenit pentru prima oară preşedinte. El şi susţinătorii 
săi au fost iniţial interesaţi să testeze posibilitatea unei 
acomodări reciproce cu America, dar nu a avut nici cea 
mai mică intenţie să permită vreo provocare serioasă la 
adresa puterii lor de acasă. Pe măsură ce preţurile la 
hidrocarburi au crescut şi Rusia a ajuns la stabilitate 
bugetară, au putut să întoarcă spatele puterilor 
occidentale. lar această decizie a fost întărită de 
„revoluțiile colorate” care au avut loc în Ucraina si alte 
state vecine în 2003-2004. Democraţia şi statul de drept 
nu au fost niciodată pe agenda reală a lui Putin - şi 
situaţia nu urma să fie diferită indiferent ce ar fi făcut 
Occidentul. 

În interiorul administraţiei Putin, ideile se osificau, 
reflectând mentalitatea postimperială, post-superputere 


a Rusiei. Erau puse în evidenţă beneficiile unui stat 
puternic, bazat pe ordine şi aflat sub control central. 
Naționalismul a fost accentuat. A fost stimulată credinţa 
religioasă, în special creştinismul Bisericii Ortodoxe 
Ruse. A fost proclamată unicitatea valorilor ruseşti - 
inclusiv noţiunea unei civilizaţii ruseşti distincte. A fost 
promovat conservatorismul social. Dreptul Rusiei de a 
influenţa statele din vecinătate a fost reafirmat, 
culminând cu acţiunea armată din Crimeea şi estul 
Ucrainei. În numele Rusiei, Putin şi-a asumat bucuros 
rolul celui care tulbură apele în politica globală. A dat cu 
piciorul şanselor de a înlătura duşmănia din relaţiile 
Rusiei cu Occidentul. Rezultatul este că niciun lider 
occidental - cu excepţia evidentă a lui Donald Trump, şi 
chiar şi el este departe de a fi un caz clar - nu-i va mai 
acorda vreodată încredere. Sentimentul este probabil 
reciproc - un lucru pe care Occidentul tinde să-l ignore -, 
deoarece Putin a decis că nu se poate baza pe Statele 
Unite că vor respecta orice compromis cu care el ar 
putea fi de acord:. Deşi preşedintele Trump a cerut 
reconcilierea cu Rusia, administraţia sa - şi „statul 
profund” american - a mers adeseori în direcţia opusă. 
Indiferent cine este preşedinte în America şi în Rusia, 
persistă presiuni care despart cele două ţări, iar Rusia 


are prea puţin de oferit ca America să fie tentată să-şi 
relaxeze poziţia. 

Consecința nefericită în viitorul imediat va fi probabil 
că suferinţa Ucrainei va continua, la fel şi pericolele care 
o pândesc. Pentru a se ajunge la o încetare a luptelor, e 
nevoie de acorduri ferme care să prevadă penalitáti 
realiste. Securitatea europeană trebuie să fie o condiţie 
prealabilă în orice negociere. Situaţia pare cu atât mai 
sumbră cu cât nici Putin şi nici echipa sa nu par dispuşi 
să aleagă un succesor care să reducă autoritarismul 
acasă sau turbulentele provocate afară. Naționalismul a 
fost înscris în codul Kremlinului: viziunea lui Putin trebuie 
să atragă masele dacă e să rămână un bun de preţ 
pentru administraţia sa. Totuşi, Rusia nu este singura 
ţară in care sentimentele nationale inflacareaza 
populaţia. Poporul ucrainean, în vasta sa majoritate, 
urăşte Kremlinul pentru ce i-a făcut ţării sale. Acţiunile 
lui Putin începând din 2014 au avut efectul neprevăzut 
de a face aproape imposibil să câştige cineva preşedinţia 
ucraineană fără a ataca pretenţiile cvasi-imperiale ale 
Rusiei. Între timp, administraţia lui Petro Poroşenko a 
pierdut încrederea populaţiei pentru că nu a reuşit să 
elimine corupţia şi frauda. Împotriva sa, la senzationalele 
alegeri prezidențiale din aprilie 2019, a candidat 
popularul actor şi comic Volodimir Zelenski. Asemenea 


lui Poroşenko, era decis să-l înfrunte pe Putin, dar a 
promis de asemenea să pună capăt corupţiei masive. 
Zelenski a obţinut o victorie electorală răsunătoare, în 
ciuda faptului că a refuzat să vină cu un program de 
politici practice. La venirea la putere, a declarat cu 
emfază că Ucraina, spre deosebire de Rusia, era o ţară 
liberă, în care alegerile, mass-media şi internetul erau 
libere?. 

În vreme ce sarcina de a curáta grajdurile lui Augias 
din viaţa publică ucraineană s-ar putea dovedi peste 
puterile lui Zelenski, exemplul Ucrainei de politică 
deschisă îi face pe liderii de la Kremlin să se teamă că ar 
putea fi preluat de Rusia. Este o situaţie plină de pericole 
pentru lumea mai largă, dar şi de posibilităţi privind un 
oarecare grad de reconciliere dacă se profită de ocaziile 
ivite. Cu toate cá Putin a respins cu încăpățânare 
îndemnurile de a renunţa la politica sa externă de 
subminare, există două scenarii posibile în care Rusia şi 
Occidentul ar putea să se reapropie, unul pozitiv şi altul 
negativ. Orientul Mijlociu ar putea să devină un pericol 
atât de acut pentru pacea lumii, încât puterile 
occidentale ar ajunge să privească Rusia ca pe un 
intermediar bine-venit. O a doua posibilitate este ca 
dificultăţile economice ale Rusiei să devină suficient de 


serioase pentru a-i determina pe liderii de la Kremlin să 
adopte o politică externă mai moderată. 

Optiunile Occidentului sunt limitate. Ar fi însă o 
greşeală din partea sa daca ar abandona cerința refacerii 
integrităţii teritoriale a Ucrainei, care să includă Crimeea. 
Acesta nu este un motiv de război, nici măcar în viitor, 
dar problema Crimeei nu poate fi ştearsă cu buretele. 
Angajamentul Uniunii Europene şi al NATO faţă de 
securitatea tuturor tarilor-membre trebuie să rămână de 
neclintit. Dacă pentru aceasta va fi nevoie de întăriri 
militare în ţările din apropierea graniţelor ruseşti, nu 
trebuie dat înapoi. De asemenea, trebuie să li se atragă 
foarte serios atenţia autorităţilor ruse că orice atac 
cibernetic va fi urmat de represalii. Sancţiunile 
economice trebuie aplicate mai sistematic până când 
Rusia îşi va îmbunătăţi comportamentul dincolo de 
graniţele sale. Canalele de credit financiar şi de transfer 
tehnologic trebuie să rămână disponibile pentru a spori 
presiunile asupra Moscovei. Facilităţile ruseşti de spălare 
a banilor din City-ul londonez şi din alte părţi trebuie 
închise. Superbogátasii ruşi din anturajul lui Putin trebuie 
să simtă serios lipsa banilor. 

Prea des politicienii occidentali şi-au îndreptat tirul 
acuzațiilor exclusiv asupra lui Putin. Cu toate că deţine 
responsabilitatea ultimă pentru acţiunile grupului de la 


conducere, Putin este prizonierul ordinii care l-a adus la 
putere. Şi, deşi nu a făcut mare lucru pentru a reforma 
această ordine, nu trebuie să subestimăm dificultatea 
sarcinii. Mai mult, Putin nu ştie şi nu poate să ştie în 
avans tot ceea ce fac autorităţile ruse. El este liderul 
unei echipe cu o strategie comună privind afacerile 
interne şi externe, însă fiecare membru are propriile idei. 
Politicienii şi oamenii de afaceri importanţi ai Rusiei sunt 
combativi si ambitiosi. Putin este unul de-al lor şi trebuie 
să-şi dovedească capacitatea în faţa tovarăşilor săi 
susţinători ai unei politici naţionaliste, autoritare. Dar el 
şi echipa lui sunt de asemenea pragmatici şi au dat 
dovadă de flexibilitate în trecut: în 2000-2003, Putin s-a 
arătat deschis la un compromis cu Occidentul, iar în 
2008 Medvedev a deschis din nou unele uşi. Guvernarea 
Rusiei nu urmează un model invariabil. 

În interesul păcii şi al stabilităţii, Rusia şi Occidentul 
trebuie să-şi menţină relaţiile la toate nivelurile. 
Schimburile academice şi culturale, ca şi afacerile 
reprezintă legături utile. Sportul ajută, la fel ca muzica, 
schimburile între muzee şi literatura. Media audiovizuale 
şi site-urile web pot să transmită mesajul că oamenii 
trăiesc mult mai bine într-un stat de drept care respectă 
principiile liberei concurente în politică şi în afaceri. Însă 
hackerii ruşi şi distribuitorii de fake news au un avantaj 


în faptul că pot să atace alegerile democratice deschise. 
Indicatia lui Obama ca măsurile punitive să fie aplicate 
discret, departe de ochii publicului a fost oarecum de 
înţeles, însă contraproductivă, deoarece, pentru ca ele 
să funcţioneze, administraţia Putin trebuie să plătească 
un pret evident pentru comportamentul sáu incorect. 
Conflictul international desfăşurat prin intermediul 
tehnologiei cibernetice este complex şi periculos, dar nu 
toate acțiunile trebuie întreprinse din umbră. 

Una dintre dificultățile Occidentului în relația cu Rusia 
este că liderii de la Kremlin controlează procesul 
electoral şi canalele TV de ştiri. Politicienii occidentali 
trebuie să arate că măsurile lor ostile nu au ca ţintă 
poporul rus, ci pe conducătorii săi şi principalii lor 
asociaţi din politică, administraţie şi afaceri. Şi, deşi 
eforturile lor de a-i contracara pe Putin şi Rusia Unită au 
fost lipsite de succes în cele din urmă, cu siguranţă s-ar 
fi putut face mult mai mult. Trebuie făcut apel la propriul 
interes al poporului rus: majoritatea ruşilor ştiu că este 
ceva în neregulă cu modul în care sunt guvernati, iar 
canalele de televiziune prin cablu, internetul şi revistele 
occidentale pot să facă mai mult pentru a submina 
imaginea atent cultivată a politicilor, practicilor şi 
privilegiilor oficiale. Ele pot de asemenea sa se 
concentreze asupra activităţilor occidentalilor care-i 


ajută pe membrii echipei lui Putin şi sunt complicii lor. 
Consultanţii şi reprezentanţii aşa-zişilor oligarhi trebuie 
să fie la rândul lor expuşi; la fel şi avocaţii şi contabilii 
care-i protejează. Şi iată un sfat modest, dar sincer: 
caricaturiştii, în loc să-l infatiseze pe Putin ca pe un 
personaj omniscient şi omnipotent, ar trebui să facă 
ceea ce le fac de regulă politicienilor - să ridiculizeze 
atât persoana lui, cât şi acţiunile sale greşite. Nu este şi 
nu va fi niciodată demiurgul politicii mondiale. 
Schimbarea, când vine vorba de Rusia, va fi opera 
ruşilor. Cei care se ocupă de imaginea lui Putin au reuşit 
să mascheze fragilităţile grupului de la conducere, dar 
protestele de stradă continuă, în ciuda restricţiilor legale 
în creştere. Social media le permit criticilor să-şi susţină 
cauza şi să organizeze opoziţia. „Revoluţiile colorate” din 
Ucraina şi Georgia au avut loc atunci când furia populară 
produsă de corupţie şi opresiune a erupt, iar Kremlinul a 
înţeles foarte bine posibilitatea ca acelaşi lucru să se 
întâmple şi în Rusia. Cu toate că, pentru a împiedica un 
asemenea rezultat, a fost întărit controlul autoritarist, în 
Rusia au supravieţuit libertăţi care sunt de neimaginat în 
China, Arabia Saudită sau Coreea de Nord. Nu este clar 
dacă ruşii vor fi în stare să sfâşie cămaşa de forţă a 
politicii şi să determine conducerea la Kremlin să 
introducă reforme. Problemele economice actuale, în 


pofida faptului că îşi au rădăcinile în politica oficială, nu 
au generat o criză a ordinii publice, iar asta înseamnă că 
sunt necesare probabil fisuri serioase în conducerea de 
la Kremlin pentru a se produce o schimbare politică 
radicală. Cu alte cuvinte, disensiunile trebuie să se 
transforme într-un conflict deschis, poate pe parcursul 
luptei viitoare pentru succesiune la Kremlin. În momentul 
de faţă, acest lucru pare improbabil, dar să nu uităm că 
în trecut statele autoritariste s-au dovedit a fi deosebit 
de predispuse la convulsii bruşte, neprevăzute. 

Consecința cultului politic al lui Putin si a stilului sáu 
dominator de conducere este că, pe măsură ce creşte 
nemulţumirea oamenilor fata de politicile oficiale, 
responsabilitatea sa personală ajunge să fie atent 
evaluată. Şi nu e deloc de neconceput ca echipa sa să 
considere că este mai avantajos să se debaraseze de el 
şi apoi să-i pună în cârcă toate relele din ţară. Alternativ, 
îi poate oferi o retragere onorabilă, aşa cum a obţinut 
Eltin de la Putin. 

Liderii ruşi şi-au manifestat adeseori admiraţia pentru 
remarca făcută de lordul Palmerston în 1848 că Anglia 
[sic] nu avea aliaţi permanenţi, ci numai interese 
permanente. Poziţia Rusiei este ceva mai sumbră. La 
jumătatea secolului al XIX-lea, Marea Britanie avea aliaţi 
şi clienţi prietenoşi. În anii '90, ruşii s-au trezit cu o 


moştenire grea: când Uniunea Sovietică a fost la apogeu, 
a avut mulţi aliaţi în estul Europei, chiar dacă toţi erau 
involuntari. Popoarele lor detestau stăpânirea rusă şi 
considerau comunismul o ciumă rusească. În toate 
aceste ţări, ura faţă de Rusia a rămas puternic întipărită. 
URSS a avut aliaţi mai prietenoşi în Cuba, Vietnam şi 
unele state din Orientul Mijlociu şi estul Africii, iar Rusia 
capitalistă a moştenit, oarecum surprinzător, o parte din 
ei. Dintre noile state ale fostei Uniuni Sovietice, Ucraina 
a fost considerată un potenţial aliat înainte de a fi 
supusă războiului şi cuceririi parţiale, însă celelalte, cu 
excepţia celor care aveau nevoie de asistenţă militară, s- 
au temut de imbrátisarea Rusiei. În Europa Centrală şi de 
Est, amintirea subjugării de către Armata Roşie şi poliţia 
secretă este încă vie. Toate acestea îngreunează 
eforturile diplomatice şi iniţiativele comerciale ale 
Kremlinului. 

Cuvintele lui Palmerston au fost admirate în mod 
nejustificat, deoarece ele implicau faptul că toată lumea 
era de acord în privinţa a ceea ce constituiau interesele 
naţionale. Aşa cum la vremea aceea Camera Comunelor 
era divizată în mod regulat în privinţa acestui subiect, tot 
astfel politicienii şi comentatorii ruşi se confruntă în mod 
constant şi există câţiva care contestă viziunea lui Putin 
cu privire la destinul naţional. 


Liberalii ruşi rămân fideli opiniei lor că securitatea şi 
bunăstarea Rusiei nu ar avea decât de câştigat de pe 
urma unei relaţii mai bune sau chiar a unui parteneriat 
cu Statele Unite şi Uniunea Europeană. Când Putin a ales 
China ca partener, au existat puţine critici publice 
directe. China este unul dintre subiectele pe care puţini 
comentatori ruşi aleg să-l analizeze în profunzime. O 
asemenea reticentá este nesănătoasă şi are puţine 
şanse să dureze la nesfârşit; cel mai probabil este că 
Putin, exasperând Washingtonul si bazându-se pe 
Beijing, a făcut o greşeală neprovocată care mai 
devreme sau mai târziu va trebui corectată. De 
asemenea, angajamentul său că va diversifica economia 
rusească şi va elimina dependenţa de exporturile de 
hidrocarburi a rămas în general la stadiul de promisiune. 
Opoziția, începând cu liberalii şi până la comunişti, l-a 
criticat la unison pentru acest eşec. Chiar şi o bună parte 
dintre susţinătorii guvernului au subliniat nevoia de o 
strategie nouă pentru a atrage investiţii străine şi a 
promova micile afaceri şi start-up-urile ruseşti. Ei vor de 
asemenea să suspende privilegiile de care se bucură 
serviciile de securitate, afirmând că rolul statului în 
domeniul economic şi în cel social trebuie redus. Unii 
adaugă că toate regiunile Federaţiei Ruse, şi nu doar 


Moscova şi Sankt-Petersburgul, trebuie să beneficieze de 
atenţie pentru a avea o şansă egală la prosperitate. 

În ultimă instanţă, tot ce a făcut Putin a fost să 
împingă ţara şi mai mult către o fundătură. A sărit pe 
scaunul şoferului unei limuzine care se mişca deja în 
această direcţie în ceea ce priveşte economia şi politica. 
S-ar putea ca maşina să-i sperie pe trecători, dar sub 
capotă nu este atât de puternică precum scrie în manual. 
Pentru a rămâne o mare putere, Rusia trebuie să devină 
de asemenea o putere tehnologică internaţională, dar, 
deşi este o producătoare şi o exportatoare 
impresionantă de armament, în majoritatea celorlalte 
sectoare a rămas cu mult în urma unor ţări precum 
America, China, Japonia, Germania şi Coreea de Sud. 
Rusia de azi este încă doar la jumătatea drumului către 
fundătură. Pasagerii săi - poporul rus - sunt la fel de 
talentaţi şi de energici precum au fost întotdeauna. Încă 
mai e timp de întors. 

Situaţia internaţională este mai rea decât oricând de 
la începutul anilor '80 şi s-ar putea deteriora şi mai mult, 
asa cum a declarat secretarul general al ONU António 
Guterres in fata Consiliului de Securitate pe 13 aprilie 
2018: „Războiul rece a revenit în toată puterea 
cuvântului, dar cu o diferenţă. Mecanismele şi garanţiile 
împotriva riscurilor escaladării care existau în trecut par 


să nu mai fie prezente”:. Liderii ruşi nu şi-au exprimat o 
opinie clară, uneori acuzându-i pe americani că au 
început un nou război rece, alteori refuzând să admită că 
un asemenea război a început. Însă acelaşi lucru se 
constată şi la preşedinţii americani succesivi. Cuvintele 
contează, deoarece au un impact asupra modului în care 
gândim si reactionám, şi este important să nu 
subestimăm amplul conflict care a afectat America şi 
URSS de la sfârşitul anilor '40 şi până la jumătatea anilor 
'80 şi care a fost politic, ideologic, economic, social, 
cultural şi militar deopotrivă. Capitalismul a contestat 
comunismul la scară globală. O superputere s-a 
confruntat cu altă superputere, fiecare având alianţe în 
întreaga lume. 

În secolul XXI există însă un număr de mari puteri 
care rivalizează pentru autoritate. Bătălia actuală implică 
în egală măsură valori şi prestigiu, ca şi influenţă şi 
suveranitate, iar înfruntarea dintre Rusia şi America este 
un exemplu viu în acest sens. Democraţia este cel puţin 
o condiţie formală pentru intrarea deopotrivă în NATO şi 
în Uniunea Europeană, însă Kremlinul nu este deloc 
interesat de realizările democratice ale ţărilor, partidelor 
politice sau mişcărilor sociale dispuse să susţină 
obiectivele geopolitice ale Rusiei în întreaga lume; de 
fapt, administraţia Putin simpatizează în mod deschis cu 


conducătorii care suprimă libertăţile popoarelor lor. Telul 
său fundamental este atât extinderea influenţei Rusiei, 
cât şi clătinarea caleidoscopului politicii globale. Putin a 
stabilit următoarea temă pentru conferinţa Valdai din 
octombrie 2017: „Distrugere creativă: se va naşte o 
nouă ordine mondială din conflicte?"s. Un politician 
versat, Putin s-a abținut să răspundă afirmativ sau măcar 
să admită că intenţionează să distrugă ceva. Dar, daca-l 
judecăm după acţiunile sale, vom observa că el caută să 
rescrie regulile politicii globale în favoarea Rusiei. Şi ştie 
că rezultatul inevitabil va fi creşterea tensiunilor dintre 
Rusia şi Statele Unite. 

Există totuşi diferenţe clare între situaţia curentă şi 
era sovietică de până la finalul deceniului '80. De la 
sfârşitul comunismului, conducerea rusă a adoptat 
economia capitalistă. Acum, Rusia cultivă credinţa 
religioasă. Putin şi asociaţii săi ştiu că au prea mult de 
pierdut în urma unei rupturi totale cu Statele Unite şi 
puterile europene. Ei vor să se bucure în continuare de 
produsele şi plăcerile Occidentului. Desi sunt satisfácuti 
de operaţiunile lor militare din Crimeea şi estul Ucrainei 
şi sunt implicaţi într-o altă operaţiune în Siria, nu sunt 
suficient de nebuni pentru a risca izbucnirea celui de-al 
Treilea Război Mondial. Atât ei, cât şi Occidentul sunt 


vital interesaţi de asigurarea securităţii prin reducerea 
armelor nucleare. 

Tensiunile geopolitice se vor menţine probabil câţiva 
ani. Liderii ruşi sfidează dificultăţile, conducând o ţară cu 
multe probleme cronice pe care nici nu au început bine 
să le rezolve. Cu ocazia Anului Nou 2019, Putin i-a scris 
lui Trump că este „deschis dialogului” pe o largă agendă. 
Nu a dat niciun fel de indicii cu privire la concesiile pe 
care era dispus să le facă sau la pretenţiile pe care le-ar 
fi avansat. Totuşi, era cu siguranţă nevoie urgentă de noi 
discuţii şi nu numai ruşii aveau interesul să le ia în 
serios. La Summitul G20 de la Osaka, din iunie 2019, 
Trump şi Putin s-au comportat ca doi vechi prieteni. La 
conferinţa de presă comună, Trump a arătat în glumă cu 
degetul către Putin când i-a spus să nu se mai amestece 
în următoarele alegeri americane, iar tachinarea l-a făcut 
pe acesta din urmă să radieze de încântare. Cu ocazia 
acestui summit a acordat el însuşi un interviu extins 
ziarului Financial Times în care a ridiculizat dificultăţile 
cu care se confruntă liberalismul şi agenda sa în întreaga 
lume. A afirmat că Occidentul îşi făcuse rău lui însuşi şi 
altor ţări promovând multiculturalismul şi abandonând 
controlul imigrației. A atribuit ascensiunea populismului 
în America şi în Europa refuzului elitelor occidentale de a 
răspunde nevoilor şi dorințelor reale ale popoarelor lor. 


Ruşii, a sugerat el, sunt bucuroşi să aibă un preşedinte 
care-i înţelege - şi s-a declarat mândru de direcţia pe 
care a imprimat-o politicii externe a Rusiei. 

Declaraţiile lui Putin nu puteau să-i şocheze decât pe 
cei care nu-i urmăriseră discursurile de-a lungul anilor. 
Mesajul său este táios ca o lamă de cuţit. Grupul de la 
Kremlin pe care îl conduce ar dori să primească laude în 
Rusia şi peste tot în lume, dar, atunci când acest lucru 
nu este posibil, se mulţumeşte şi cu un respect întemeiat 
pe frică. Acesta a fost obiectivul neabătut de când s-a 
întors Putin la preşedinţie în 2012. Gândirea si 
comportamentul său au la bază un pattern. În străinătate 
este un adept convins al subminării, acasă cultivă cu 
pasiune stabilitatea. A făcut prea puţine eforturi pentru 
consolidarea ordinii internaţionale şi prea multe pentru 
volatilizarea ei, iar Rusia însăşi s-a adâncit din ce în ce 
mai mult în întunericul autoritarismului. Este o situaţie 
tristă. Dar se întrevăd raze de speranţă, iar pesimismul 
total nu s-a instalat încă. Schimbarea este încă posibilă 
atât în Rusia, cât şi în politica internaţională, chiar şi în 
toiul unei ierni la Kremlin. 

